
CHAPITRE  CXVIII. 


Comment  l'archiduc  Maximilien  se  prépara  pour  aller  en  Allemaigne  , 
vers  l'empereur  Fre'de'rick ,  son  père. 


Afin  que  les  hauts  mistères  dignes  de  recom- 
mandation qui  se  firent  en  Allemaigne  à  la  créa- 
tion, élection  et  couronnement  de  très  victorieux 
et  très  illustre  prince  l'archiduc  Maximilian,  soient 
perpétuels  es  mémoires  des  hommes,  je  ipetterai 
par  escript,  au  vrai  le  plus  pur  que  possible  me 
sera,  lesestats,  cérinionies,  entrées,  réceptions, 
joustes,  bancquets,  t'estoiements  ,  nouvelletés,  sin- 
gularités, honneurs  et  magnificences  que  nous  ap- 
pelons triomphes,  qui  furent  faictsen  ce  vovage, 
dont  le  recors  sera  consolatif  aux  nol))es  cœurs  es- 
prins  de  haut  voloir  et  enflambés  du  brandon  de 
proesse. 

Environ  la  Saint-Remy,  en  l'an  mil  quatre  cents 

quatre-vingts  et  cinq,  les  Flamens  et  Ganthois  , 
fort  humiliés,  furent  réconciliés  à  l'archiduc  d'Aus- 
trice.  Le  duc  Philippe,  son  fils,  rendu  en  ses  mains, 
monseigneur  l'archiduc,  qui  lors  flourissoit,  fruc- 
tifioit  et  prospéroit  en  honneur,  prestance  et  vertu , 
fit  son  appareil  pour  soi  trouver  devant  l'empereur 
Fédérick  ,  son  père  ,  lequel  il  n'avoit  veu  puis  en- 
viron huit  ans,  avant  qu'il  esloit  descendu  es  pays 
pour  espouser  madame  Marie,  ducesse  de  Bour- 
gogne, unique filleet  seule  héritière  du  duc  Charles, 
que  Dieu  absolve  !  Dont,  pour  commencher  de  ses 
préparations,  afin  que  nostre   seigneur  Dieu  fust 
honoré,  loué  et  servi,  il  retint  la  chapelle  en  estât, 
laquelle,  du  temps  des  ducs  Philippe  et  Charles, 
avoit  esté  d'excellente  renomée  par  le  monde  uni- 
versel, et  fort  amenrée ,  et  quasi  du  tout  anéantie 
par  tourment  de  guerre  ,  tellement  que  les  chape- 
lains d'icelle  estoient  dispers  et  semés  en  diverses 
marches.  Néantmoins  il  fit  chercher  et  choisir  les 
plus  expérimentés  musiciens,  ajans  les  plus  réson- 
nantes et  proportionnées  voix  que  possible  estoit  de 
trouver,    tant  de  ceux   qui  paravant  y  estoient, 
comme  aultres  ;  et  considérant  les  louables  mœurs, 
sciences  et  agréables  services   que  lui  avoit  plu- 
sieurs ans  fait  maistre  iNicole  Mayoul,  natit  de  Hes- 
din,  prévost  dessus  nommé, il  lui  donna   estât  de 
premier  chapelain  car  il  estoit  assez  fondé    en  la 
miusique, révérend  personnaige  et  fort  convenable  à 
ce  faire.  De  ceste  ciiapelle  fut  reçu  un  tenoriste, 
nommé  Cordier,  lequel,  tant  pour  la  science,  où 

il  estoit  expert ,  comme  pour  I4  nouvelle  mode  de 
chanter,    estoit  sur  tous  recordé.  Il   avoit  para- 
vant  servi  le  duc  de  Milan  et  le  roi  de  Naples , 
qui  tant  Favoit  honoré ,  qu'il  l'avoit  fait  clievalier 
en  son  rojaulme.  De  la  retenue  de  ladite  chapelle, 
lut   Sire  Rog-ier,   chanoine  de  Gambray,  contre- 
tenoriste  fort  bien  chantant,  élégant  personnage, 
ayant  voix  harmonieuse,  et  qui  long-temps  avoit 
servi  en  la  chapelle  du  pape.  Pareillement  fut  reçu 
maistre  Pierre  du  Wez ,    prévost  de   Gondé,   et 
Jacques  Beukelle,  eux  deux  bien  offîcians  etponr- 
veus    de    voix    mélodieuses  ;    ensemble    Pasqiun 
Loys    fort    renommé  en  la  musique  et  l'un    des 
bien     chantans    et   mectans     par  escript    de  son 
temps.    Semblablement ,    plusieurs  compagnons, 
cueillis  en  divers  lieux  et  collèges,  comme  Jennet 
de   Yallenchiennes    et    aultres  ,    qui    par    avant 
estoient  au  service  du  roi  de  Hongrie  ,   furent  re- 
çus et  gagés  en  ladite  chapelle  ;  dont  le  roi  en  son 
voyage  fut  grandement  honoré  et  prisé  des  prin- 
ces  d'Allemagne.  Si   leur   donna   longues    robes 
vermeilles  fourées,  selon  son  appartenir,  de  cha- 
cun degré  et  vocation  ;  pareillement  aux  aumos- 
niers  et  clercs  de  son  oratoire  et  chapelle  portative. 
Il  lit  aussi  habiller  les  officiers  de  son  hostel  ;  aussi 
il  donna  robes  de   pareille  couleur  ,   et    leur  fit 
porter  sa  livrée  au  bras  senestre,  qui  est  un  col- 
lier de  lévrier  blanc  ,  bleu  et  rouge,   jusques  au 
nombre  de  cinq  cents  ou  plus. 

Il  laissa  le  duc  Philippe  son  lils,  eagié  de  sept 

à  huit  ans  ,  cnsentWe  son  estât,  en  garde  et  tutelle 
de  monseigneur  de  Ravestain  ,  qui  toujours  ,  en 
paix  ou  en  guerre,  s'en  estoit  honorablement  ac- 
quitté. Les  pays  demourèrent  en  la  protection 
de  monseigneur  Philippe  de  Clèves  ,  du  comte 
de  Nassou  et  aulcuns  chefs  de  guerre  ,  commele 
seigneur  de  Chantereine  et  aultres  ;  et  l'admi- 
nistration  delà  justice  en  la  main  et  conduict  de 
Jehan  Carondelet ,  chevalier ,  seigneur  de  Cham- 
piaus  et  de  Sorre,  son  chancelier,  et  de  messieurs 
de  son  conseil  ,  qui  durant  le  temps  de  ce  voyage 
se  conduirent  fort  sagement. 

Et  quant  l'archiduc  eut  choisi  ceulx  qu'il  vou- 
loit  mener  avec  lui ,  il  se  partit  d'Anvers  le  troi- 
sième jour  de  novembre  l'an  dessus  dit.  Se  tira 
vers  Bois-le-Duc  ;  et  fut  la  veille  Sainct-Martin, 
à  Grave  ,  où  il  séjourna  dix  jours. 

Ce  temps  pendant,  la  femme  messire  Cornille  de 
Berghes  s'accoucha  d'un  fils  nommé  Maximilien, 
tenu  sur  les  fonds  par  l'archiduc ,  par  le  duc  de 
Clèves  et  par  le  seigneur  de  Berghes,  père  dudit 
seigneur Cornillesj  et  furent  mareines  la  comtesse 
de  Hornes  et  la  dame  de  Wassenaire  ,  lesquelles 
donnèrent  riches  joyaux,  coupes  et  pots  d'argent  ; 
et  furent  grandement  festoyés  aux  despens  dudit 
seigneur  (lornilles. 

De  là  l'archiduc  se  trouva  à  Reinde  ,  où  il  sé- 
iourna  l'espace  de  neuf  jours ,  attendant  nouvelles 
de  l'empereur  son  père  ;  et  illecq  pour  passer 
temps  furent  faictes  joustes  à  torches  ,  de   deux 

jousteurs  montés  à  la  mode  d'Allemagne.  Au  pre- 
mier coup  de  la  jousle  l'un  abbatit  l'aultre  ;  au 
second,  ils  tombèrent  tous  deux;  et  au  tiers,  celui 
qui  fut  premier  abbatu  ,  abattit  son  compagnon. 
Deux  jours  après  joustèrent,  à  fers  esmolus,  un  seul 
coup, le  grand  Pollain  et  le  maistre  d'hostel  du 
marquis  de  Bade,  lesquels  rompirent  leur  bois 
et  ensemble  cheurent  par  terre. 


CHAPITRE  GXIX. 

L'abordement  de  Tarcliiduc  à  l'empereur. 

Le  mercredi  vingt  et  unième  de  décembre,  l'ar- 
chiduc se  deslogea  de  Reinde,  tirant  à  HeynS" 
berg ,  où  il  y  a  ville  et  chasteau  appartenant  au 
duc  de  Jullers.  Le  cbastelain  vint  au-devant  de 
lui,qui  lui  bailla  ouverture.  L'archiduc  fut  logé 
au  chasteau  et  ses  gens  en  la  ville,  tous  défrayés 
du  duc  de  Jullers.  Ce  mesme  jour  estoit  venu  l'em- 
pereur en  la  ville  d'Aix.  L'archiduc  ,  certain  de  sa 
venue  ,  partit  le  jeudi  ensuivant ,  pour  soi  tirer 
celle  part  ;  et  fît  marcher  ses  gens  troiset  trois,  en 
très  ])elle  ordonnance  ;  et  quand  il  fut  à  demi-lieue 
près  d'Aix,  le  duc  de  Jullers,  accompagné  de 
deux  cents  chevaliers  ,  lui  vint  l'aire  la  révérence  , 
et  lui  fît  déclarer  par  son  maistre-d'hostel  qu'il 
estoit  fort  joyeulx  de  sonadvénement,en  luiolFrant 

tous  services  et  plaisirs  ;  fort  dolent  toutesfois 
qu'il  n'avoit  esté  inieulx  reçu  en  sa  ville  de 
Heynsberg-he;  et  s'il  eust  sceu  sa  venue,  il  s'j  fuist 
trouvé  pour  le  festoyer  à  sou  possible. 

Peu  de  temps  après^  vinrent  au-devant  de  lui 
le  frère  du  marquis  de  Bade  et  le  comte  Huglie 
de  \Vertenberghe ,  envoyés  par  l'empereur, 
lesquels,  en  la  présence  du  duc  de  Jullers  illec 
arrivé,  déclarèrent  comment  son  père  l'empereur 
estoit  celui  qui  plus  desiroit  voir  son  enfant  que 
nul  du  monde  ;  et  les  avoit  envoyés  vers  lui 
pour  savoir  de  sa  bonne  prospérité,  attendu  qu'il 
se  estoit  trouvé  en  tant  et  dangereux  périls  depuis 
son  département  ;  et  rendoit  grâces  à  Nostre-Sei- 
gneiir  ,  qui ,  jusques  à  ceste  heure  ,  l'avoit  pré- 
servé ;  et  par  l'affection  paternelle  qu'il  avoit  de 
le  voir  ,  il  s'estoit  desjà  mis  en  chemin  pour  se 
trouver  aux  champs. 

Adonc  l'archiduc,  par  le  maressal  de  Nassou  , 
fit  remercier^  au  nom  de  son  père  ,  lesdits  ambas- 
sadeurs qui  avoient  prins  ceste  charge  ,  en  décla- 
rant semblablement  que  le  grand  désir  qu'il  avoit 
estoit  de  veoirsonclictpère  l'empereur;  et  l'eust  pié- 
cha  visité,  si  les  grands  turbillons  de  guerre  ne  lui 
eussent  donné  empeschement;  et  il  fit  requérir  aux- 
dits  ambassadeurs  qu'il  leurpleusist  retourner  vers 
sondict  père  ,  avec  le  maressal  de  Nassou,  afin  que 
ne  se  travaillast  de  venir  plus  avant  ainchois 
qu'il  demourast  en  la  ville. 

Nonobstant  les  remonstrances  faites  au  père  par 

les  ambassadeurs  dudit  fils,qiii  estoient  venus  vers 
lui,  le  père  vint  aux  champs  où  le  fils  estoit.  El 
estoit  le  père  accompagné  de  l'arcevesque  deCou- 
logne  et  aultres  grands  princes  d'Allemaigne  ;   et 
manda  le   père   au  fils   qu'il   ne  se    bougeast  du 
champ,  et  estoit  son  plaisir  que  son  fils  ne  quelque 
un  de  ses  gens   ne  descendit  de  son  cheval  pour 
lui  faire  la  révérence  ,   car  aullrement  le  faire  ce 
seroit  contre  sa  volonté.  Le  fils, qui  pour  demons- 
trer  vrai   amour  et   obédience  honorable  ,    avoit 
délibéré  en  soi-mesmede  révérencier  son  père  en 
la  plus  grande  humilité  que   possible   lui  seroit , 
fut  fort  esbahi  d'oyr  ces  nouvelles  ,    mais  force 
lui  fut  d'obéir.  Quand  le  père  apperceut  le  fils,  le 
fils  approcha  du  père;  et  le  fils,  sans  descendre  de 
son  cheval ,  qui  lui  fut  chose  dure  ,  lui  fit  la  révé- 
rence ,  en  honneur  telle  que  filiale  obéissance  est 
tenue   de  faire    à    seigneurie  paternelle  ,    en  soi 
inclinant  le  plus  que  possible  lui  fust  ;  et  le  père, 
ne  disant  aulcun  mot,     embrassa  son    fils    amia- 
blement  ;  et  lors  y  eut  moult  de  larmes  plorées 
d'un  costé  et  d'aultre  pour  la  grande  léesse  dont 
leurs  cœurs  furent  esprins. 

A  cest  abordement,  l'escuyer  d'escuyrie  de  l'ar- 
chiduc mit  jus  l'espée  qu'il  portoit  devant  lui,  et 
les  machiers  retournèrent  leurs  mâches.  La  ré- 
vérence faite  du  fils  au  père,  la  plus  recommandée 
de  jamais ,  l'archiduc  vint  saluer  l'archevesque  de 
Coulongne;  et  l'empereur,  qui  ne  se  bougeoit  du 
camp,  véoit  passer  les  gens  de  son  fils  en  notable 

arroi  ,  et  prendoit  par  la  main  la  pluspart  des 
nobles.  Les  réceptions  et  reconnaissances  hono- 
rablement faites,  chacun  se  mit  en  train  de  mar- 
cher pour  entrer  en  la  ville  d'Aix.  L'empereur, 
selon  son  antiquité  ,  estoit  assez  beau  person- 
nage, fort  humble  et  de  révérente  contenance  ; 
icelui  monté  sur  un  cheval  noir,  et  vestu  d'une 
longue  robe  de  drap  d'or  noir  ,  afFulé  d'une  coiffe 
noire,  où  il  y  avoit  une  très  belle  croix  de  dia- 
mant et  de  perles  fort  riches.  Un  amiable  débat 
s'ensuivit  entre  l'empereur  et  l'archevesque  de 
Coulongne,  pour  l'ordre  de  marcher  :  car  l'em- 
pereur voloit  mettre  ledit  archevesque  à  sa  dex- 
tre ,  et  l'archevesque  y  vouloit  mestre  l'arcliiduc  ; 
toutesfois  ils  s'accordèrent  et  marchèrent  par  la 
manière  qui  s'ensuit  :  premiers,  les  gens  de  l'em- 
pereur, ceux  de  l'archevesque  de  Coulongne ,  ceux 
du  duc  de  Jullers,  les  gentilshommes  de  l'arclii- 
duc, les  nobles  d'AUemaigne ,  les  chevaliers  de 
l'archiduc,  les  trompettes,  qui  firent  grand  deb- 
voir,  messeigneurs  les  princes,  le  marissal  de  l'em- 
pereur, qui  portoit  l'espée  nue,  l'empereur,  l'ar- 
chevesque de  Coulongne  au  droit  costé  ,  et  l'archi- 
duc, ajant  le  chef  descouvert,  au  sénestre  coslé. 
Un  petit  arrière,  à  grande  liesse  et  à  haut  triom- 
phe, le  très  puissant  père  et  son  très  noble  fils 
entrèrent  en  la  ville  d'Aix.  Et  fut  le  père  conduit 
du  fils,  jusqu'à  sa  chambre ,  puis  le  fils  retourna 
à  son  logis. 

Le  lendemain,   l'empereur,  vestu  d'une  robe 

de  velours  noire  fourée  de  marte,  alla  oyr  la  messe 
à  Noslre-Dame  d'Aix ,  accompagné  des  princes , 
tous  à  pied;  et  tenoit  l'empereur  l'archevesque  de 
Coulongne  du  coté  dextre,  et  l'archiduc  son  fils 
du  costé  sénestre;  puis  marchèrent  le  duc  de  Jul- 
liers  et  le  marquis,  ensemble  le  légat  et  le  duc  de 
Gueldres,  le  marquis  de  Bade  et  le  comte  deWer- 
temberghe^  puis  les  chevaliers  de  l'empereur  et 
ceux  de  l'archiduc  ;  et  le  marissal  de  l'empereur 
portoitl'espée  nue  devant  ledit  empereur,  lequel, 
arrivé  au  cœur  de  l'église _,  trouva  son  siège  préparé 
en  la  première  forme,  au  costé  dextre,  vers  le  grand 
autel  ;  en  la  quatrième  ensuivant,  en  bas,  séoit 
l'archevesque  de  Coulongne,  conséquemment  le 
duc  de  JuUers,  Christophe,  le  second  fils  deBaude , 
ung-  noble  d'Allemaijjfne ,  messire  Evrard  de  la 
Marche  et  monseigneur  d'Isselstain. 

Ausénestrelez  du  cœur,  en  la  cinquième  fourme 
descendant  en  bas,  estoit  préparé  le  siège  de  l'ar- 
chiduc, fort  triomphant.  Auprès,  ensuivant  le  mar- 
quis de  Bade,  le  duc  de  Gueldres,  le  légat  et 
plusieurs,  prélats  de  l'église  ,  chevaliers  et  gentils- 
hommes ;  et  estoit  ledit  empereur  ,  ensemble  l'ar- 
chiduc, sans  oratoire;  et  futcest  ordre  tenu  toutes- 
fois  qu'ils  alloient  ensemble  à  la  messe.  La  veille 
de  Noël  allèrent  en  pareille  ordonnance  oyr  la 
messe  à  Nostre-Dame  ,  qui  se  chanta  devant 
disner  ;  et  à  la  requeste  de  l'empereur,  furent 
monstrées  les  sainctes  reliquaires  de  l'église ,  qui 
n'est  accouslumé  de    faire   que    de    sept     ans  à 

aultres.  Ils  allèrent  pareillement  oyr  matines  en 
la  messe  de  minuict.  Puis  environ  neuf  heures  ,  au 
jour,  allèrent  oyr  la  grand'messe ,  chantée  par  un 
abbé  d'AUemaigne.  Leskirie  eleyson  finées,  l'em- 
pereur alla  offrir  et  porta  mesmes  son  offrande  ; 
et  vindrenl  au-devant  lui,  l'archiduc  son  fils,  et 
son  marissal  portant  l'espée  nue  ;  puis  offrirent. 
L'archevesque  de  Coulongne  ,  l'archiduc  d'Aus- 
trice,  le  duc  de  Jullers,  le  marquis  de  Bade  et 
son  frère,  semblablement  firent  leurs  offertoires 
après  l'évangile.  Estant  l'évangile  chantée,  l'ar- 
chevesque approcha  le  livre  à  baiser  à  l'empereur, 
et  l'empereur  le  fit  porter  à  son  fils,  qui  ne  le  vou- 
loit  point  souffrir.  Geste  mesme  cérémonie  estoit 
tenue  au  don  de  la  paix. 

Ce  jour  du  Noël,  estoit  l'empereur  habitué  d'une 
robe  de  drap  d'or  à  collet  rebraché ,  et  affulé 
d'une  riche  coiffe;  et  portoit  ung  chaînon  d'or,  le 
plus  riche  de  jamais,  auquel  pendoit  une  croix  de 
pierres  précieuses  ,  où  il  y  avoit  cinq  diamans  ,  les 
quatreen  table  et  le  milieu  fort  riche  ;  entre  les- 
quels diamans  ,  pour  forme  de  croisée ,  j  avoit 
jusquesàt  rente  perles  fort  bonnes  de  telle  grandeur, 
et  estoit  estimé  ledit  chaînon  à  quarante  mille 
escus.  L'archiduc  avoit  une  robe  de  drap  d'or, 
fourrée  de  menu  vair;  et  le  duc  de  Jullers,  une 
robe  d'argent.  L'église  estoit  ce  jour  tendue  ri- 
chement. 

Le  jour  Saint-Estienne ,  alla  l'empereur  à  l'é- 
glise en  notable  ordonnance,   comme  dessus,  et 

estoit  vestu  d'une  longue  robe  de  drap  d'or  ;  et 
avoit  un  collet  d'une  palme  de  large,  tout  chargié 
de  grosses  perles ,  dont  la  moindre  estoit  grosse 
comme  un  moyen  pois,  les  aulcunes  aussi  grosses  que 
fèves;  auquel  collet  pendoit  une  moult  belle  croix 
de  diamans  en  pointe,  dont  celui  du  milieu  estoit 
estimé  à  trente-deux  mille  escus.  Il  y  avoit  pareil- 
lement de  riches  ballais ,  non  paraux  des  aul- 
tres;  et  estoit  le  tout  prisé  à  cent  mille  florins. 
Le  mercredi  ensuivant,  porta  l'empereur  une 
chaîne  d'or  où  pendoit  une  croix  à  cinq  tables  de 
rubis,  moult  grosse,  et  trente-quatre  diamans 
tout  autour. 


CHAPITRE  GXX. 


Comment  le  duc  de  Jullers  fit  relief  de  sa  duce',  l'empereur  estant  en 
la  ville  d'Ais. 


Le  jeudi  ving-huitième  de  décembre ,  l'empe- 
reur estant  en  la  ville  d'Aix  ,  fut  faict  un  grand 
bourt  auprès  de  l'hostel  de  la  ville ,  sur  lequel  es- 
toit préparé  le  siège  impérial .  eslevé  quatre  degrés 
par-dessus  le  marche-pied  du  hourt  :  et  estoit  le- 
dit siège  aorné  de  drap  d'or,  et  le  ciel  de  mesme. 
Ce  jour,  l'empereur,  re  vestu  de  drap  d'or  et  de 
soie  de  diverses  couleurs,  oyt  la  messe  célébrée 
par  l'évesque  de  Cambray,  en  l'église  de  Nostre- 
Dame  ;  et  environ  quatre  heures  après  disner  ,  ac- 

compagne  de  l'archiduc  son  fils ,  de  l'arclievesque 
de  Coulongne  ,  du  marquis  de  Bade  et  de  son 
frère ,  tous  à  cheval  et  en  ordonnance ,  hono- 
rablement vindrent  à  l'hostel  de  la  ville  ,  où  l'em- 
pereur descendit,  et  se  fit  aorner  d'habits  impé- 
riaulx  ;  et  premièrement  lui  fut  chaussé  deux  pe- 
tites chaussettes  perlées  de  perle;  puis  fut  revestu 
d'un  habit  d'or  et  de  soie  à  fâche  d'un  torniquet 
pareillement  chargiés  de  perles  sur  toutes  fentes  ; 
puis  aorné  d'habits  d'estolle  et  de  faveur  riches  et 
fort  perlifiés,  et  une  chappe  de  drap  d'or,  dont 
les  orfrois  estoient  estofïèz  de  grosses  perles  et  très 
riches  pierreries  ;  et  sur  le  chief,  portoit  une  très 
riche  couronne  d'or  ,  tant  bien  aornée  de  diamans, 
rubis  et  aultres  pierres  de  prix,  que  l'on  estimoit 
valoir  cent  mille  florins  de  Rhin. 

L'empereur^  ainsi  triomphament  habitué,  ac- 
compagné de  ses  princes,  s'approcha  de  sa chajère 
impériale.  L'archiduc  portoit  la  pomme  d'or,  le 
frère  du  marquis  le  sceptre  aorné  de  pierreries  bien 
richement,  et  son  marissal  portoit  l'espée,  et  l'ar- 
vesque  de  Coulongne,  en  habit  d'électeur,  estoit 
de  costé  la  chayère  de  l'empereur.  Quant  cha- 
cun d'eux  fut  assis,  selon  son  degré  et  son  ap- 
partenir, l'avant-garde  du  duc  de  Jullers^  con- 
duicte  par  son  marissal^  accompagné  de  quatre- 
vingts  à  cents  chevaliers,  tenans chacun  un  pen- 
non  en  sa  main ,  armoyés  de  Jullers,  firent  trois 
coui's  à  lace  bride  par  devant  l'empereur,  en  criant  : 
housla!  housialEl  à  la  troisième  course,  allèrent 

quérir  le  duc  de  JuUers ,  qui  vint  pareillement 
courant  jusques  au  hoiirt.  Icelui ,  bien  accom- 
pagné de  deux  comtes  ,  portans  chacun  une  ban- 
nière de  ses  armes ,  et  ledit  marissal  portant  le 
pennon  ,  montèrent  sur  ledit  hourtj  et  le  duc, 
Taisant  trois  fois  la  révérence,  soi  mettant  à  ge- 
noulx,  proférant  certaines  paroles,  présenta  les- 
diles  bannières  à  l'empereur ,  qui  les  fît  copper, 
deschirer,  et  ruer  jus  du  liourt  ;  et  le  duc  de  Jullers 
fit  serment  à  ce  pertinent  ;  et  cela  faict,  l'em- 
pereur, ensemble  les  princes,  retournèrent  à  leurs 
logis. 


CHAPITRE    CXXI. 

Des  joustes ,  banquets  et  festoiemeuts  ,  qui  se  firent  à  Coulongne ,  à  la 
venue  de  l'empereur  ei  de  son  fils  rarchiduc. 

Le  mardi  quatrième  de  janvier,  l'empereur  et 
l'archiduc  son  fils  se  partirent  d'Aix .  pour  tirer 
vers  Coulongne  ;  et  furent  logés  à  la  Disière  où  les 
eaux  estoient  si  grandes  que  aulcuns  allèrent  par 
Jullers ,  avec  le  train  du  charroy ,  où  ils  furent  des- 
frayés par  le  duc  seigneur  de  Jullers.  Et  le  len- 
demain ,  environ  six  heures  au  soir,  l'empereur 
en  charriot  et  les  princes  à  cheval  entrèrent  à 
Coulongne;  et  vinrent  au-devant  quelque  quan- 
tité de  flambeaux.  Si  furent  recoeillis  par  l'arche- 
vesque  et  les  seigneurs  de  la  ville.    Le  jeudi  en- 

suivant ,  nuict  des  rois  ,  fut  faicle  grande  feste  en 
Coulongne ,  tant  pour  la  solemnité  des  corps  illecq 
reposans  ,  que  pour  la  bien-venue  des  princes  ;  et 
oyrent  vespres  à  l'église  des  trois  rois,  mélodieuse- 
ment chantées  par  les  chantres  et  chapellains  de 
l'archiduc.  Puis  fut  faict  pour  l'empereur  un  siège 
aorné  d'un  lapis  et  d'un  carreau  ,  sans  quelque  ora- 
toire; et  estoient  de  son  costé  l'archevesque  de 
Coulongne,  le  duc  de  Jullers  et  le  frère  du  marissal^ 
et  de  l'aultre  lez  l'archiduc  d'Austriche,  l'évesque 
de  Liège,  habitué  comme  chanoine  de  léans,  le 
marquis  ,  le  duc  de  Gueldres  et  le  légat. 

Lendemain  vindrent  à  la  messe,  laquelle  célébra 
le  suffragant  de  Coulongne ,  prélat  fort  révérend 
et  de  belle  réputation  ;  et  après  le  Gloria  allèrent 
à  l'offrande  l'empereur  et  les  princes,  pareille- 
ment comme  il  est  dessus  récité,  sinon  que  l'é- 
vesque de  Liège  print  la  paix  du  diacre ,  si  la 
donna  à  l'archevesque  de  Coulongne,  pour  la 
donner  à  l'empereur.  Durant  la  messe,  un  cha- 
noine tenoit  un  instrument  à  manière  d'un  flaiau 
revestu  de  soie,  pour  ce  qu'il  avoit  une  prèlature, 
à  manière  de  chancellier  ,  pour  laquelle  il  estoit 
desfrayé  de  sixchevaulxàl'hoslel  del'archevesque. 

Le  dixième  de  janvier  ,  le  duc  de  Cièves  arriva 
de  Coulongne,  à  six  cents  chevaulx,  tous  d'une 
livrée  et  couleur  sanguine  ,  verd  et  blanc.  Ce  jour, 
joustèrent  deux  Allemans  du  marquis  de  Bade, 
à  rochet ,  et  abbatirent  l'un  l'autre.  Puis  jous- 
tèrent, les  fers  emolins ,   deux  des   gens  de  l'em- 

pereur^  dont  l'un  eut  un  bras  forclié;  et  au  soir 
l'archiduc  donna  aux  dames  en  son  logis  un  banquet 
fort  somplueux.  Il  y  eut  dix  ou  douze  comtesses, 
puissantes  dames  et  nobles  demoiselles  en  grand 
nombre,  entre  lesquelles estoit  mademoiselles  de 
Gueldres,  tan  le  au  duc  de  Gueldres;  et  j  eut  belles 
danses,  momeries ,  morisques,  chanteries,  jeux  et 
esbattementde  diverses  fâchons.  Le  jour  ensuivant , 
y  eut  joustes  d'AUemans  à  rochets  et  fersesmoullus , 
et  V  gaigna  chacun  honneur.  Et  au  soir  fut  faict  un 
banquet  d'espices  à  l'hostel  de  la  ville,  où  se  trou- 
vèrent plusieurs  dames  ,  demoiselles  et  bourgeoises 
en  habits  dissimulés;  et  y  fut  l'archiduc  ,  le  duc  de 
Clèves  et  le  frère  du  marquis  de  Bade ,  et  plusieurs 
notables  barons  ,  chevaliers,  ,et  escujers  d'un 
quartier  et  d'aultre.  Le  lendemain ,  en  la  présence 
de  l'empereur  qui  bien  ennuis  s'y  accorda ,  jousta 
l'archiduc  son  fils,  à  fers  esmoullus  ,  contre  le  mar- 
quis ;  et  se  rencontrèrent  l'un  l'autre  de  telle  puis- 
sance queeulx,  ensemble  leurs  chevanlx,  furent 
rués  jus  par  terre,  sans  estre  quelque  peu  bleschiés, 
dont  chacun  remerchia  Dieu.  Au  soir  l'archiduc 
fit  un  riche  banquet  auprès  de  l'hostel  de  la  ville, 
aux  seigneurs ,  dauies^  demoiselles  et  bourgeois 
de  Coulongne  ,  qui  furent  servis  à  la  mode  de  Pi- 
cardie. Et  lut  l'archiduc  accompagné  au  banquet 
de  l'évesquc  de  Liège ^  du  marquis  de  Bade,  du 
comte  Hughe  ,  du  frère  du  marquis  de  Bade  et 
du  seigneur  d'Eriiiucc.  Les  danses  commencées,  qui 
furent  fort  longues,  le  duc  et  le   grand  Polliain  , 

et  un  aultre  chevalier  en  habit  d'estrange  mode , 
tirant  sur  le  Picard,  firent  une  belle  nrionierie 
bien  regardée  et  fort  prisée  des  princes  d'Alle- 
maigne  et  des  nobles  dames  illecq  estantes  , 
comme  les  comtesses  de  Werdenberghe ,  de 
Nassou  et  de  RifFeten.  , 

Le  sabmedi  en  suivant,  à  la  requeste  de  l'empe- 
reur^ fut  faicte  une  procession  s^énérale,  où  toute  la 
seigneurie  compagna  l'empereur  allant  à  pied.  Ce 
mesme  soir  ,  à  l'après  disner,  Conrard  et  aulcuns 
compagnons  avantureux  ,  armés  de  jackes 
pleines  de  foin  ,  ayans  heaulnies  d'osiers ,  lan- 
ces de  mesmes  et  à  cheval  sans  selle,  joustèrent 
les  uns  contre  les  aultres  si  rudement  que,  par 
force  de  corps,  ils  abbatirent  l'un  l'aultre.  Et 
ce  mesme  jour  le  duc  de  Clèves  donna  un  ban- 
quet à  l'archiduc,  aux  dames  et  damoiselles .  où 
il  eut  grande  danserie. 

Le  lundi  en  suivant  deux  Allemans ,  l'ung 
nommé  Dorlengier ,  l'aultre  Hanoufoserder  ,  à 
la  mode  allemanisque  ,  joustèrent  et  se  donnèrent 
ensemble  si  grands  coups  qu'ils  tresperchèrent 
escus  et  harnois.  Si  demeurèrent  leurs  lances  es 
dits  escus  j  et  tombèrent  par  terre  hommes  et 
chevaulx  ,  dont  l'un  demoura  sur  le  camp  et 
l'aultre  eut  la  jambe  rompue.  De  ces  jousteurs 
furent  les  regardans  desplaisans ,  cuidans  qu'ils  se 
fussissent  entretués  ,•  mais  après  qu'ils  furent  rele- 
vés, ils  haussèrent  les  gantilles  ,  qui  fut  signe 
d'estre  échappés  de  ce  dangier. 

Plusieurs  esbaltements  qui  seroierit  longs  à 
mettre  en  compte ,  se  firent  en  Coulogne  pour 
complaire  et  conjoïr  l'empereur,  et  souveraine- 
ment son  fils  rarcliiduc  ,  de  qui  la  venue  estoit 
fort  désirée  pour  les  proesses  et  vertus  dont  il 
estoit  recommandé  par  tout  le  monde.  Le  jour  en- 
suivant ,  seizième  de  janvier  ,  un  grand  hourd  fut 
préparé  sur  le  marché  ,  où  vint  l'empereur  en 
atour impérial,  ensemble  son  fils  et  les  princes  illec 
estans  ;  et  se  présenta  devant  son  maistre  le  duc 
de  Clèves  qui  lui  fit  honneur  et  releva  saducée  par 
la  manière  qu'il  est  dict  du  duc  de  Juliers. 


CHAPITRE  CXXII. 


Assemblée  des  nobles  princes  trAlIemaigne  en  la  vilie  île  FraudbrI , 
pour  reieclioa  du  roi  des  Ilomaius. 


L'empereur,  l'archiduc  son  fils  ,  et  leurs  nobles 
compagnies,  passant  à  Boue,  à  Remach  et  à  An- 
dernach  ,  tous  desfroyés  par  l'évesque  de  Cou- 
longne  et  conduicts  par  ses  gens ,  se  trouvèrent 
à  un  quart  de  lieue  de  Convelens,  pour  tirer  vers 
Francqfort ,  où  l'arcevesque  de  Trêves  vint  faire 
la  révérence  à  l'empereur  et  à  l'arcliiduc  son  fils  ; 
et  l'archiduc  pareillement  le  révérenda ,  qui  le 
voulut  mettre  au-dessus  de  lui  par  plusieurs  fois. 
Puis  le  vingt-sixième  de  janvier ,  l'empereur  et  sa 

compagnie  se  deslooea  de  Convelens  pour  se  tirer 
vers  Francqfort ,  el  l'archidnc  print  son  chemin 
vers  Bombart.  Si  lut  conduit  par  l'arcevesquc  de 
Trêves  ,  et  passa  par  Weze  et  par  Binghe  pour 
soi  trouver  à  Mayence  ,  où  il  entra  el  fit  mettre 
ses  gens  en  ordonnance  ;  et  chevauchèrent  trois  à 
trois  :  premier  les  gentilshommes  ,  les  chevaliers , 
les  trompettes,  l'archiduc  ,  le  marquis  ,  le  duc  de 
Queldres  ,  le  légat ,  l'évesque  de  Cambray  ,  le 
docteur  Ayvet  et  aulcuns  de  son  conseil  ;  et  le 
pénultième  de  janvier,  il  se  partit  de  Majence, 
et  chevaucha  jusques  à  Bone,  où  il  monta  en  un 
bateau  pour  arriver  à  Francqtbrt.  Bientost  nou- 
velles lui  vindrent  que  l'empereur  venoit.  Si  le 
surattendit  et  mit  pied  à  terre  en  un  villaige  ;  puis 
ensemble  montèrent  en  un  bateau  ,  accompagnés 
du  duc  de  Gueldres,  du  légat,  de  l'évesque  de 
Cambray,  de  Polhain  Volquestain,  et  du  seigneur 
Cornilles  de  Berghes  ;  et  arrivèrent  à  Francqfort 
environ  sept  heures  en  la  nuit. 

Si  vindrent  au  devantde  l'empereur  les  bourgue- 
mestres  de  la  ville,  avec  environ  cinquante  torces, 
lesquels  avoient  lait  apporter  par  douze  compa- 
gnons une  paile  de  taffetas  et  de  boulgran  fait  à 
manière  de  ciel,  armoyéd'un  aigle,  afin  de  le  tenir 
deseur  lui;  mais  il  ne  le  voelt  sofFrir,  et  fut  rapporté 
ledit  palle.  Noble  chevalerie  d'Allemaigne  estoit 
arrivée  à  Francqîort  avant  son  venir,  et  envoyèrent 
vers  lui  la  plus  grande  part  des  princes ,  sentans 
son  approche, assavoir  comment  il  lui  plaisoit  qu'ils 

venissent  au  devant  de  lui,  à  cheval  ou  à  pied.  Si 
leur  manda  qu'ils  ne  se  bougeassent  pour  la  nuit, 
et  que  le  lendemain  les  trouveroit  à  l'église. 
Néantmoins  les  deux  ducs  de  Sasse  ,  accompa- 
gnés de  quarante  chevaux  ,  vindrent  au-devant 
de  l'empereur  ,  estant  en  son  chariot  auprès  du 
grand  pont  ;  et  quand  les  ducs  percheurent  l'ar- 
chiduc qui  chevauchoit  devant  son  père  ,  ils 
mirent  pied  à  terre  pour  lui  faire  la  révérence; 
et  le  duc  pareillement  descendit ,  qui  leur  fit  le 
pareil;  et  ensemble  révérendèrent  l'empereur,  qui 
amiablement  les  receut  ;  puis  remontèrent  à  che- 
val, et  conduirent  l'empereur  jusques  à  son  logis, 
assez  près  duquel  ils  trouvèrent  le  marquis  de 
Brandebourg  ,  lequel ,  à  cause  de  sa  maladie  de 
goutte,  se  faisoit  porter  en  une  chayère,  et,  selon 
sa  possibilité  ,  à  chief  descouvert ,  salua  l'empe- 
reur ,  ensemble  monseigneur  l'archiduc  son  fils 
et  les  ducs  de  Sasse. 

Lendemain, vindrent  nouvelles  que  l'arcevesque 
de  Mayence,  accompagné  de  quatre  cents  et  di^ 
chevaliers  ,  gens  fort  empoinct  et  bien  montés  , 
approchoit  la  ville  de  Francqfort.  L'arcliiduc  fit 
monter  ses  princes,  chevaliers  et  gentilshommes 
pour  aller  au  devant,  et  passa  sur  le  marchié , 
et  vint  au  logis  du  duc  de  Sasse,  et  ses  deux  fils  ; 
lesquels  tous  ensemble  issirent  hors  de  la  ville , 
et  attendirent  plus  de  demi-heure  ledit  arceves- 
que,  de  la  compagnie  duquel  vindrent  cent  che- 
valiers, où   il  y  avoit  une  enseigne   que    portoit 

un  paige  devant  un  chevalier  ;  et  clievauch oient 
trois  à  trois,  en  notable  ordonnance.  L'arcevesque 
avoit  huit  pages  et  un  marissal  portant  l'espée 
devant  lui ,  douze  comtes  et  huit  ou  noef  che- 
valiers. 

Quand  l'archiduc,  les  ducs  ,  marquis  et  pré- 
lats sentirent  son  approche  y  ils  marchèrent  un  pe- 
tit coutre  lui  ;  et  là  s'entre-saluèrent ,  puis  entrè- 
rent en  la  ville ,  les  ducs  de  Sasse  au  dextre  de 
l'arcevesque  ,  puis  l'archiduc  et  le  fils  du  duc 
de  Sasse  à  senestre.  En  cet  estât ,  allèrent  jus- 
qu'au logis  dudit  arcevesque,  auquel  ils  prindrent 
congé  à  cheval ,  et  l'archiduc  reconvoja  le  duc 
de  Sasse  et  son  frère  ,  qui  pareillement  le  vou- 
loient  reconvoyer  ;  mais  il  descendit  au  logis  du 
marquis  de  Brandebourg  ,  puis  vint  soupper  à 
son  lîostel  avec  le  marquis  de  Baude  ;  auquel 
soupper  survint  une  josne  fille  de  l'eage  de  vingt 
ans,  la  mieulx  chantante  et  jouante  d'instruments 
quepiécà  ne  fust  veue  ne  oje.  Dont,  pour  conjoïr 
l'archiduc,  elle  chanta  seule  chansons  et  motets; 
et  jooit  en  chantant  de  lutli ,  harpe  ,  rebecque 
et  clavechinbolon  ,  tant  mélodieusement  ,  arti- 
ficiellement et  de  vraie  mesure  qu'elle  sembloit 
mieux  estre  une  angelle  que  créature  humaine. 

Lendemain ,  arriva  par  eau  l'arcevesque  de 
Trêves  ;  et  l'archiduc  alla  au  devant ,  environ 
demy  lieue,  et  le  conduict  jusques  à  son  logis.    " 

Le  second  de  febvrier,  jour  de  la  Purification 
Noslre-Dame ,  se  trouvèrent  les  princes  en  l'église 

Saint-Bartholomé,  dont  le  chœur  estoit  tendu  de 
la  tapisserie  de  l'arcliiduc.  L'empereur  avoit  prins 
son  siège  en  la  première  forme  du  droit  costé , 
aornée  de  drap  d'or  devant  et  derrière;  à  deux 
Ibrmesprès  de  lui,  estoit  rarclievesquc  de  Majence 
électeur;  ensuivant  séoit  le  duc  de  Sasse,  élec- 
teur et  marissal  de  l'empire  ;  après ,  le  duc  Al- 
brccht  de  Sasse  ,  frère  dudit  marissal;  puis  le 
duc  de  Brunzvic;  puis  le  fds  aisné  du  marquis  de 
Brandembourg^  et  du  bout,  le  second  fils  du  duc  de 
Sasse.  Du  sénestre  costé ,  séoit  l'archiduc  à  l'en- 
droit du  duc  de  Sasse,  car  tous  jours  ung"  duc 
d'Austrice  précède  tous  aultres  princes  d'Alle- 
maigne,  après  les  électeurs  qui  sont  comparés  aux 
rois.  Et  estoit  la  forme  dudit  archiduc  parée  et  ta- 
pissée de  drap  d'or,  armoiée  des  armes  du  duc 
Cliarles,  et  le  quarreau  de  meisme  auprès  de  l'ar- 
chiduc ;  à  deux  formes  séoit  l'évesque  de  Verdun , 
ambassadeur  du  roi  de  France,  ensuivant  ung 
aullre  évesque ,  frère  du  comte  Hughes  de  Verdeu- 
bourgh,  oncle  de  madame  d'Aighemont;  puis 
le  marquis  de  Baude,  le  légat,  un  évesque  d'Al- 
lemaigne  ,  un  abbé  ,  parent  à  l'archevesque  de 
Mayence  ;  et  l'archevesque  de  Trêves,  électeur, 
avoit  son  siège  paré  au  milieu  du  chœur,  directe- 
ment à  rencontre  de  l'empereur. 

Monseigneur  de  Cambray  chanta  la  messe  avec 
les  chantres  et  organistes  de  l'archiduc.  La  paix 
fut  donnée  à  l'archevesque  de  Mayence  pour  le 
ilonner  à  baiser  à  l'empereur,  qui  par  trois  fois 

faisant  la  révérence  fit  son  de}:r\'oir.  L'empereur, 
ensemble  les  princes,  allèrent  à  l'offrande,  et  le 
duc  de  Sasse  portoit  l'espée  nue  devant  lui  ;  puis 
le  bailla  cà  quelque  seigneur  aultre  qui  le  portoit 
durant  la  messe.  Et  ce  jour  Farcliiduc  fit  donner 
cliandelles  aux  prince  s,  selon  la  mode  des  pays  de 
Flandres  et  de  Brabant. 

En  ces  mesmes  jours,  vint  devers  l'empereur  une 
ambassade  de  Hongrie,  une  aultre  du  marquis 
de  Montferrat,  une  aultre  deSurieet  une  aultre 
du  duc  Sigismond.  Nouvelles  vindrent  que  l'ar- 
chevesque  de  Coulongne,  électeur  et  chancelier 
de  l'empereur  es  mètes  d'Italie^  venoit  à  Francq- 
fort;  pourquoi  l'arcliiduc  ;,  l'archevesqne  de 
Majence,  l'archevesque  de  Trêves,  le  duc  de 
Sasse,  le  duc  de  Brunsvic,  le  marquis  et  plusieurs 
seigneurs  se  préparèrent  pour  aller  au  devant; 
mais  il  fut  dit  qu'il  ne  viendroit  jusques  à  lende- 
main. Néantmoins  il  arriva  ce  soir,  environ  neuf 
heures,  secrètement  et  à  peu  de  bruit. 

Le  dimcnce,  cinquième  de  febvrier  ,  arriva  en 
Francqfort  le  comte  Palatin  ,  accompagné  de  six 
cenls  chevaliers  et  notables  personnages,  fort  bien 
armés,  montés  et  vestus  d'une  livrée  de  drap  gris, 
et  le  comte  avoit  une  robe  de  pareille  couleur, 
à  une  manche  brodée  de  perles.  Au-devant  du- 
quel l'archiduc,  les  électeurs,  ensemble  leurs  com- 
pagnies, allèrent  hors  de  la  porte  jusques  à  une  bar- 
rière où  ils  suraltendirent  leur  venue  ;>  et  quand 
l'archiduc  vit  son  approche ,  il  s'avancha  premier 

que  les  aulties  et  le  salua;  et  ledit  comte  lui  reii- 
dit  son. salut,  révéreudant  les  aultres  princes,  devant 
lesquels  il  fît  proposer  un  sien  maislre  d'hostel.  La 
proposition  finée  ,  entrèrent  ensemble  en  la  ville 
en  telle  ordonnance  que,  l'archiduc  et  le  comte 
Palatin  tenoient  le  milieu,  l'arcliiduc  au-dessus, 
lequel  avoit  à  dextre  le  duc  de  Sasse  et  l'arche- 
vesque  de  Trêves  .  et  ledit  comte  avoit  à  sénestre 
les  nrchevesques  de  Majence  et  de  Coulongne,  et 
en  arrière  d'eux  venoient  le  frère  au  duc  de  Sas- 
se, le  duc  de  Brunzvic,  le  marquis  de  Baude  ,  son 
irère;  le  neveu  du  lantgrave  Van  Hessen  ,  fort 
honneste  et  bien  gorg-ias  ;  puis  le  duc  de  Gueldres, 
le  prince  de  Gliimay ,  le  seigneur  d'Issestain ,  les 
comtes  de  Meurs^  de  Nassou  et  de  Wernenbourg; 
puis  suivoient  les  gens  desdits  électeurs  et  princes 
ontremesiés.  Comme  plusieurs  estoient  en  front 
devant  ledit  comte  conduict  à  son  logis  ^  grand 
triomphe  ,  lesdits  princes  prindrent  congé  de  lui, 
et  retournèrent  chacun  à  son  hoslel. 

Ainsi  donc,  de  divers  princes,  pays  et  seigneu- 
ries de  Germainie ,  se  trouva  ceste  grande  assem- 
])lée  en  la  ville  de  Francqfort,  la  plus  noble,  riche 
et  pompeuse  qui  jamais  fut  de  mémoire  d'homme, 
pour  honorer  l'empereur  et  l'archiduc  son  fils,  de 
qui  la  renommée  couroit  qu'il  debvoit  estre  esleu 
roi  des  Romains;  et  estoient  venus  de  la  part  de 
l'empereur  Frederick,  troisiesine  de  ce  nom,  le 
josne  marquis  de  lîaude,  nommé  Albert,  le  comte 
Hugues  de    Werlenberghe      le   comte   Hans   dr 

Wertenberylie  ,  le  seigneur  deWertelain ,  comte 
deScauvenbourg,  l'abbé  de  Meletque  monseigneur 
de  wSaint-Gratwicl)ruscheulck.  Ceux  de  par  l'ar- 
oliiduc  d'Austrice  furent  le  marquis  Cliristophle  de 
iîaude,  le  duc  de  Gueldres,  le  prince  de  Cliimay, 
le  légat  évesque  de  Sibilen,  l'évesque  de  Cambray, 
le  comte  Adolf  de  Nassou,  grand  maistre  d'bos- 
tel  de  l'archiduc ,  le  comte  Frederick  de  Bissen , 
le  comte  AValleran  de  Bissen^  le  comte  de  Ben- 
ihem,  le  comte  de  Stanfort ,  le  seigneur  Dom  La- 
dron ,  Philippe  ,  bastard  de  Bourgogne ,  sire  Cor- 
nilles  de  Berghes,  messire  Frederick  d'issestain, 
messire  Martin  de  Polhain,  le  seigneur  de  Issem- 
bourg,  le  jeune  messire  Wit  de  Wolstain,  Hu- 
gues de  Meleun,  messire  Adolf  de  Polhain ,  maris- 
sal  de  l'archiduc  _,  le  seigneur  de  Lalaing ,  messire 
George  de  Walquestain^  messire  Haime  de  Yf- 
fart ,  le  seigneur  de  Barbenchon  ,  le  seigneur  d'Er- 
mude,  Gérard  de  Boussu,  le  seigneur  de  Stèle t , 
le  seigneur  de  Battenliourg- ,  le  sei^'neur  de  Brede- 
rode,  le  seigneur  d'Argentau  ,  le  seigneur  de  Gié, 
le  seigneur  de  Lens,  et  messire  Lojs  de  Baussj. 

Ceulx  de  l'archevesque  de  Mayence  :  l'abbé  de 
Feulde,  le  comte  de  Hennenberghe ,  le  comte 
George  de  Hrnnenberghe,  le  comte  Frederick  de 
Yssembergh,  le  comte  Jean  de  Yssemberg,  le 
comte  Philippe  de  Yssembergh,  le  comte  Haime 
de  Werthem,  le  comte  Sigismond  de  Sciichem  , 
monseigneur  de  Recquer,  monseigneur  de  Rec- 
quer  maisné  ,  messire  Regnault  de  Recquer. 

Ceux  de  l'archevesque  de  Coulongne  :  le  josne 
lanloTave,  Guillaume  de  Hessèn,  le  lant^rave  Guil- 
îaume  de  Hessen  Marbourg- ,  le  comle  Gérard 
de  Rin ,  le  comte  Vincent  de  Meurs^  le  comte 
Henri  de  Nasson,  le  comte  Philippe  de  Vicembourg", 
le  comte  Philippe  de  Solmes ,  le  comte  Henri  de 
Waldech,  le  comte  Guillaume  de  Mubenard,  le 
comte  de  Mupric  de  Mubenard,  le  comte  Jean  de 
Wigestein,  messire  Pierre  de  RifFersem  ,  messire 
Jean  de  Rucquel ,  messire  Frederick  de  Sombref  , 
et  sire  Guillaume  de  Revemberg". 

Ceux  de  Trêves  :  le  marquis  Frederick  de  Baude, 
le  comte  Jehan  de  Nassou ,  le  comte  Bernhart  de 
Solmes ,  le  comte  Verquer  de  Bisse ,  le  comte  Diet- 
rich  de  Maudreheit ,  le  comte  Guillaume  de  Man- 
delhait,  le  comte  Aymericq  de  Lierreghen,  iecomte 
Jacob  du  Rin,  le  comte  Jehan  de  Yigenstain,  le 
comte  Frederick  de  Wiede,  le  comte  Jean  de 
Wiede  ,  le  comle  Wiercq  de  Walquestain,  mes- 
sire RoUerman  de  Obrestain,  son  fils  Roleman  de 
Obrestain^  messire  Guillaume  de  Rouquel,  messire 
Cosma  de  AVinembourg ,  messire  Thierry  de  Re- 
necq ,  messire  Thierry  de  Wicq. 

Ceulx  du  Palsgrave  :  le  duc  Jaspard  de  Bavière , 
palatin  delà  le  Rin;  l'évesque  d'Ulmes,  l'évesque 
de  Spire  ,  un  chevalier  de  Prusse  seigneur  de  Sor- 
necq ,  messire  Loys  de  Bavière ,  le  comte  Hugues 
de  Montfort  l'anchien,  le  comte  Ost  de  Solmes, 
le  comte  Herman  de  Lievechen,  le  comte  Phi- 
lippe de   Hanove    l'anchien ,   le  comte   Grast  do 

Hohienlou,  le  comte  Nicolas  tle  Sarewart ,  le 
comte  Werqiiet  de  Histeneu,  le  comte  Gérard  de 
Sien  le  josne ,  le  comte  Conrard  de  Do])eghen ,  le 
comteMichiel  de  VVertein,le  comte  Henri  de  Bisse, 
le  comte  Philippe  de  Hanove,  le  comte  Wolf 
de  Beustenbourg ,  le  comte  Bernard  de  Revestain 
l'anchien ,  le  comte  Bernard  de  Revestain  le  jos- 
ne, le  comte  Jehan  de  Nassou,  seigneur  de  Bilstain, 
Melchior  deObrestain,Emery  deObrestain,  Asson- 
nisius  Erbacq ,  messire  Jehan  de  Hagemesse ,  sei- 
gneur de  Ripelqniercq,  Frederick  de  Lembourg  , 
messire  Jehan  Swartzembourg,  messire  Salentin 
de  Yssemlîourg. 

Ceux  de  Sasse  :  le  duc  Frederick,  ses  deux 
fils,  le  comte  Charles  de  Ghelieben ,  le  comte 
Hans  de  Wartenbourg ,  le  comte  Brmidetbrt ,  le 
comte  Rulh^  seigneur  de  Blawe  ,  le  comte  Greck 
seigneur  de  Blarve,  le  comte  Hans  de  Havestain , 
seio^neur  de  Heldai^hen. 

Ceux  du  marquis  de  Baude:  le  comte  Josse  de  Sorre , 
le  comteHans  de  Sorre,dojen  de  Strasbourg,  le  com- 
te Philippe  de  Wissembourg,  Michel  deZwertsbecq. 

Ceux  du  frère  du  duc  de  Sasse,  seigneur  de  Misse  : 
l'évesque  Jehan  de  Missen,le  comte  Henri  de  Stras- 
bourg ,  Iç  comte  Brun  de  Erfort  l'anchien;  le 
comte  A  do  If  de  Bislinghen. 

Ceux  du  duc  de  Brunsvick  :  le  comte  Philippe  de 
Waldeck ,  le  comte  Henri  de  Gousdrop,  le  duc 
Albert  de  Bavière  ,  l'ambassade  de  France,  l'éves- 
que de  Verdun,  un  docteur  avecq  lui,  le  conseil 

du  duc  Sigismond  d'Auslrice.  l'cvesque  d'Aux- 
bonrg,  iiionseigneur  Sigismond  de  Fràncqboii rg  , 
messire  George  de  Absibergue,  ambassadeur  de 
Lorraine,  le  comte  Philippe  de  Lieveghen  ,  le 
comte  Ajmerich  de  Liegveghen  ^  l'évesque  de 
Bourbecq ,  le  comte  de  Orert  de  Hernenberg ,  l'é- 
vesque de  Estericen,  le  conseil  de  l'évesque  de  Mag- 
deboiirg ,  le  josne  seigneur  de  Aleboiirg ,  Gérard  , 
seiorneur  de  Ysembourg-. 


CHAIMTRE   GXXÎII 


Kelief  fait  à  l'erupereur  eslant  à  Franc([tbrt,  par  rarchevesqiie  de 
Mayence  ,  le  comte  Palatin,  le  fine  de  Brunswic  et  Tévesque  de 
Worms . 


Le  jour  Saint- Valentin,  quatorzième  de  feb- 
vrier,  fut  faict  sur  le  marcliié  de  Francqfort  ung 
grand  et  spacieux  hourd,  duquel  le  dossal  et  le 
ciel  estoient  de  drap  d'or.  Au  milieu  duquel ,  à 
rencontre  d'une  maison,  y  avoit  un  siège  eslevé  de 
i[uatre  degrés,  aorné  Fort  richement,  et  dont  le 
dossier  estoit  de  drap  d'or  blancq,  et  le  ciel  de 
drap  d'or  noir;  etàchacuncostédu  drap  d'or  noir, qui 
comprenoittoutlehourd^dont  celui  du  droitcosté  qui 
estoit  de  q  uatre  lez ,  estoit  partie  de  drap  d'or  cramoi- 
si et  partie  de  soie  blanche,  et  le  sénestrecosté  estoit 
pareillenientde  quatre  lez,  une  partie  de  drap  d'or 

bleu  et  l'aullre  de  drap  d'or  cramoisi  ;  et  à  l'aiiltre 
un  drap  d'or  de  soie  blanche  _,  chacun  de  trois  lez, 
et  le  fond  estoit  de  tapis  velus  j  et  à  l'endroit  du 
siège  de  l'empereur  ,  esloit ,  trois  degrés  plus 
bas,  richement  préparé  de  drap  d'or  et  de  soie, 
le  siège  de  l'archevesque  de  Trêves.  L'empereur^ 
ensemble  les  princes,  allèrent  de  pied  jusqu'au 
hourd;  et  quand  ils  furent  montés,  ledit  empe- 
reur et  les  électeurs  ,  sinon  l'archevesque  de 
Majence,  qui  se  préparoit  pour  faire  son  relief,  en- 
trèrent par  un  huys  à  ce  convenable,  dedans  une 
maison,  et  chacun  d'eux  se  habitua  selon  son  ap- 
partenir. L'empereur  avoit  chausses  bordées,  tor- 
niquet,  amit,  chappe  et  couronne  d'or  aornée  de 
diamans,  saphirs,  rubis,  balais  et  autres  gemmes 
précieuses,  ainsi  comme  il  est  dict  paravant;  elles 
électeurs  avoient  de  vermeille  escarlate  fourrée 
de  menus  vairs  et  bordée  d'ermine  avec  une 
haulte  barrette  de  meisme;  mais  celle  du  marquis 
de  Brandenbourg  estoit  de  satin  figuré  cramoisi  ; 
et  l'archiduc  estoit  en  estât  archiducal,  un  cha- 
peau fort  riche  sur  son  chief. 

Pour  avoir  cognoissance  du  mistère  des  élec- 
teurs, on  lit  que  la  couronne  impériale  de  Ger- 
manie descendoit  anchiennement  du  père  au 
fils,  ou  à  son  prochain  héritier  par  succession  ; 
mais  pour  éviter  aulcuns  dangiers  ou  périls  ,  les 
princes  d'Allemaigne  eurent  conseil,  du  temps  de 
l'empereur  Otto,  troisième  de  ce  nom,  régnant 
environ  l'an  mil,  d'y  procéder  par  élection  ,  dont 

la  manière  en  a  esté  gardée  jusques  à  niaintenant. 
Et  poar  choisir  ung  roi  des  Romains  ,  digne  de 
régir  l'empire  ,  furent  ordonnés  sept  princes 
nommés  électeurs, dont  les  trois  sont  spirituels  et 
les  quatre  temporels.  La  premier  spirituel  est 
l'archevesque  de  Mayence  ,  chancelier  de  l'em- 
pire es  partie  de  Germanie  ;  le  second,  l'arche- 
vêque de  Trêves  ,  chancelier  es  metes  de  Gaule; 
et  le  tiers  est  l'archevesque  de  Coulogne  ,  chan- 
celier es  limites  d'Italie. 

Les  électeurs  temporels  sont  le  duc  de  Sasse, 
portant  l'espée  de  l'empereur  ,  le  comle  Palatin, 
portant  la  pomme  d'or  qui  représente  le  monde, 
le  marquis  de  Brandebourg  ,  le  sceptre  ;  et 
quand  quelques  différends  sourdent  entre  eux, 
le  roi  de  Bohême  est  le  sepliesme.  Et  a  chacun 
d'eulx  son  propre  mistère  et  service  en  élection 
du  roi.  Pareillement  sont-ils  assistants  et  pro- 
chains de  l'empereur  aux  reliefs  ,  honneurs  et 
hommages  _,   comme  il  apperra  ci-après. 

L'empereur,  ensemble  les  électeurs  aornés  et 
habitués  comme  dit  est,  en  haulte  et  triomphante 
magnificence  ,  vindrent  sur  le  hourd.  L'empe- 
reur se  assit  en  son  siège  impérial ,  et  les  élec- 
teurs, ensemble  l'archiduc,  se  tindrent  droicts 
sans  seoir  ,  sinon  l'archevesque  de  Trêves  qui 
séoit  à  l'opposite  de  l'empereur,  comme  dit  est, 
et  le  marquis  de  Brandebourg  tenant  le  sceptre, 
qui  ,  à  cause  de  sa  goutte  ,  avoit  son  siège  de 
la  hauteur  du  marche-pied,  au  sencstre  costé  de 

l'empereur  ;  auprès  duquel,  à  ce  mesme  costé, 
csloit  l'archevesque  de  Coulogne  ;  et  auprès  de 
l'empereur  ,  au  dextre  coste  ,  estoit  celui  de 
l'archevesque  de  Maj^ence;  puis  le  comte  Palatin, 
portant  le  globeau  d'or  et  l'archiduc,  à  ce  mesme 
quartier  ;  et  le  duc  de  Sasse,  tenant  l'espée  nue 
devant  sa  majesté  impériale  ,  qui  estoit  chose 
plaisante  à  l'oeil,  de  haute  estime  et  singulière 
recommandation. 

L'empereur  et  les  électeurs  estans  en  ce  triom- 
phe un  petit  de  temps ,  vint  le  marissal  de  l'ar- 
chevesque de  Majence,  portant  un  penon  à  la 
main ,  accompagné  de  cent  chevaliers ,  ensemble 
aulcunes  trompettes  faisans  grand  bruict,  qui 
par  deux  fois  coururent  le  galop  autour  du 
hourd.  Et  à  la  tierce  fois  ledit  marissal  alla  quérir 
son  maistre,  aourné  comme  électeur^  accompagné 
de  deux  comtes  portans  bannières  armojées  de 
ses  armes,  et  environ  denx  cents  chevaliers  dont 
les  ,hommes  portoient  chacun  un  penon.  Et  en 
ce  point  monta  l'archevesque  de  Mayence  sur 
le  hourd  ,  se  rua  à  genoux  ,  fît  le  serment ,  pré- 
senta  ses  bannières  à  l'empereur  qui  les  fît  copper 
et  ruer  jus  du  hourd.  Gela  fait  ledit  archevesque 
de  Majence  se  mit  en  son  lieu  ,  approcliant  de 
l'empereur,  au  dextre  costé,  toujours  estant  droict 
comme  les  aultres  ,  et  le  comte  Palatin  descendit 
dy  hourd  pour  faire  son  debvoir ,  et  se  tira  en  lieu 
où  ses  gens  l'attendoient  ;  et  son  marissal  vint 
l'aire  ses  courses  avec  cent  ou  six  vingt  hjmm3S  à 

chevai  ;  lequel  amena  son  maistre  à  la  troisième 
course  ,  accompagné  de  trois  cents  chevaliers , 
atout  bannières  et  penons;  et  fit  son  relief  comme 
dessus,  puis  retourna  en  son  lieu.  Pareillement 
vindrent  faire  relief  l'ung  après  l'aultre  ,  le  duc 
de  Brunswick  et  l'évesque  de  Worms.  A  ces 
mistères  furent  présents  l'évesque  de  \erdun,  am- 
bassadeuï^du  roi  de  France, l'ambassadeur  du  duc 
de  Lorraine  et  aultres. 


CHAPITRE  GXXIV. 


Coramenl  l'aichiduc Maximilicn  ,  filsderempcreur  Frederick,  fut  esicu 
roi  des  Bomaius. 


Le  seizième  jour  de  febvrier,  les  électeurs ,  l'ar- 
chiduc et  aultres  grands  princes  d'Allemaigne  ,  se 
trouvèrent  environ  neuf  heures  du  matin,  àl'hos- 
telde  l'empereur  pour  l'accompagner;  et  se  parti- 
rent tous  à  pied ,  et  allèrent  à  l'église  de  Sainct- 
Bartholomé  en  Francqfort,  en  tenant  l'ordre  qui 
s'ensuit.  Premiers  ,  gentilshommes  ;  puis  cheva- 
liers, comtes^  prélals  et  princes;  puis  l'archiduc 
et  le  frère  du  duc  de  Sasse  ,  le  marquis  de 
Brandebourg,  l'archevesque  de  Trêves  ,  le  comle 
Palatin  ,  le  duc  de  Sasse  ,  portant  l'espée  nue 
devant  l'empereur  qui  tenoit  par  la  main  ,  à 
dextre .  l'archevesque  de  Mayence,  et  à  la  senestrc 

l'archevesque  de  Coulogne  ;  et  le  frère  du  mar- 
quis de  Baude  portoit  la  queue  de  la  robe  dudict 
empereur  ,  lequel  plusieurs  gens  et  notables  per- 
sonnages de  son  conseil  suivoient. 

Devant  l'église  estoient  deux  cens  hommes 
armés  gardans  une  barrière  ,  et  deux  cens  à 
l'huis  du  chœur,où  se  engendroit  horrible  presse , 
afin  de  résister  à  ceulx  qui  trop  s'esibrcoient  d'y 
avoir  entrée.  L'empereur,  les  électeurs,  ensemble 
l'archiduc ,  venus  en  l'église  ,  entrèrent  au  reves- 
tiaire, oii  estoient  leurs  ornements;  l'empereur  se 
mit  en  atour  impérial ,  et  fut  vestu  d'ung  tour- 
nicquet  blancq  et  d'une  chappe  fort  richement 
estolfée  ;  et  avoit  une  couronne  d'or  en  chief,  tant 
bien  aornée  de  pierres  précieuses  et  tant  pesante 
que  souventes  fois  lui  failloit  oster  et  remettre. 
Ladite  couronne  avoit  de  costé  deulx  petites  cor- 
nes à  fachon  de  mitre,  et  du  front  jusques  au 
derrière  du  chief  un  arcîion  fort  riche  y  et  au 
dessus  une  crosette  d'or.  L'archiduc,  estant  en 
atour  archiducal,  et  les  électeurs,  habitués  comme 
dit  est ,  sinon  le  comte  Palatin  et  le  marquis 
de  Brandebourg,  avoient  manteaux  de  satin  figuré 
cramoisi. 

Du  dextre  costé  de  l'autel ,  le  siège  de  l'em- 
pereur, eslevé  de  cinq  à  six  degrés  de  hault, 
estoit  préparé  de  draps  d'or  à  cinq  dossères  , 
et  au  -  dessous  de  tapis  velous.  Dedans  lequel 
siège  l'empereur  se  vint  asseoir  en  grande  magni- 
ficence ,   à    dextre  l'archevesque  de  Mavence  et 

senestre  cle  l'archevesqiie  de  Coulogne.  Devant 
l'empereur  le  duc  de  Zassen  tenoit  i'espée  nue; 
mais  quant  la  messe  fut  encommenchée,  il  la  bailla 
à  un  marissal  héritier  nommé  Papenhaim,  qui  la 
tint  pareillement  nue,  la  pointe  en  haut,  sinon 
que  à  l'élévation  de  Nostre-Seigneur,  il  la  ficha  en 
bas ,  et  le  duc  de  Zassen  print  son  lieu  au  se- 
nestre costé ,  entre  l'archevesque  de  Coulogne  et 
le  marquis  de  Brandebourg"  qui  tenoit  le  sceptre. 
Le  comte  Palatin,  tenant  le  globeau  d'or,  avoit  son 
siège  au  dextre  costé  ^  ensuivant  l'archevesque  de 
Majence  ,  et  auprès  de  lui  l'archiduc  d'Austrice, 
et  derrière  eulx  le  duc  de  Gueldres  et  le  comte  de 
Chimay  ;  et  auprès  des  fourmes  ,  sur  cedit  costé, 
estoient  aulcuns  bancqs  où  furent  assis  noeuf  pré- 
lats. A  l'opposite  de  l'empereur,  l'archevesque 
de  Trêves  avoit  son  siège  à  part  soi,  comme  dit  est  ; 
et  ce  par  certain  appoinctement  fait  d'un  diffé- 
rend qui  esloit  entre  lesdits  archevesques. 

Au  senestre  lez  du  chœur  ,  estoient  des  sièges  ri- 
chement parés ,  l'un  de  drap  d'or ,  armové  des 
armes  du  duc  Charles  ,  et  séoient  cinq  ducs,  c'est 
assavoir  de  Bavière ,  de  Brunswic ,  un  duc  de  Zas- 
sen ,  un  aultre  de  Bavière ,  et  un  aultre  de  Zassen; 
l'aultre  siège  pareillement ,  auquel  esloit  le  frère 
du  marquis  et  lantgrave  Yan  Hesse. 

La  messe  du  Sainct-Esprit  fut  chantée  par  le 
souffragant  de  l'archevesque  de  Majence,  lequel 
archevesque  porta  l'évangile  et  la  paix  à  baiser  à 
l'empereur  ;  et  ladite  messe  finie  ,  les  électeurs  se 

tirèrent  à  part  à  un  lez  de  l'autel,  et  jurèrent  sur 
les  saincts  évangiles,  que  sans  quelque  faveur, 
amour  et  proximité  delinage,  perte,  haine^  fraude, 
déception,  ils  esliroient ,  sans  quelque  déception, 
au  mieulx  que  possible  leur  seroit,  entre  les  princes 
d'Allemaigne,  ung  roi  des  Romains,  noble  de 
sang  et  de  vertu,  fort  puissant  et  renommé  en 
armes,  idoine  et  propice  pour  succéder  en  temps 
futur  à  l'impériale  majesté  ;  et  lors  se  mirent  à 
genoulx  ;  et  firent  chanter  T^eni,  sancte  spiritas , 
puis  entrèrent  au  revestiaire  de  l'église  pour  tenir 
leur  conclave,  où  ils  furent  unegrosse  demie  heure. 
Et  l'archevesque  de  Mayence  et  le  duc  de  Zas- 
sen  issirent  hors ,  et  vindrent  devers  l'empereur , 
lui  requérir  très  instamment  qu'il  lui  pleust  venir 
avec  eux  au  conclave  ,  ce  qu'il  fit  ;  et  l'archiduc 
demoura  en  l'église  ,  entretenu  de  monseigneur 
Sibillen,  de  monseigneur  de  Cambiay,  du  sei- 
gneur de  Gheldres  ,  du  comte  de  Ghimay ,  et  par 
l'espace  d'une  grosse  heure,  pendant  lequel  temps 
es  à  penser  que  les  électeurs  considérèrent  et 
pesèrent  les  bonnes  mœurs ,  proesses  admirables 
et  loables  vertus  où  ce  noble  et  victorieux  ar- 
chiduc Maximilien  florissoit  et  prospéroit ,  pareil- 
lement sur  tous  les  renommés  haults  princes  d'Al- 
lemaigne, et  comment  dès  son  adolescence,  par 
le  bon  gré  de  son  père ,  très  sacré  empereur  Fré- 
déric ,  et  pour  parachever  l'alliance  du  mariage 
compromis  du  vivant  du  duc  Charles  à  madame 
Marie  de  Bourgogne,  que  Dieu  absolve!  il  estoit  des- 

cendu  de  la  saincte  arche  impériale  espars  désolés, 
perdus  ou  fouUés  par  les  ennemis,  et  comment, 
à  forche  de  bras  et  au  tranchant  de  l'épée ,  il 
avoit  succombé  Franchois,  Liégeois,  Ganthois , 
ceulx  d'Utrecht,  et  aultres  nations  rebelles,  dont 
le  clerc  bruit  et  haulte  gloire  resplendissoit  par 
les  climats  du  monde.  Considérèrent  aussi  les  élec- 
teurs comment,  depuis  que  i'arcliiducs'estoit  trouvé 
entre  eux,  il  s'estoit  grandement  humilié,  et  les 
avoit  amiablement  receu^  visité  et  festoyé ,  et  . 
qui  plus  est  trouvé  certain  moyen  pour  abolir  toute 
discorde  et  pacifier  les  ungs  aux  aultres  ;  par  quoi, 
avecq  plusieurs  raisons  qui  seroient  longues  à 
nettre  en  escripture^  on  le  po voit  justement eslire 
à  roy  des  Romains,  et  estoit  digne  d'estre  couronné, 
d'estre  coadjuteur  de  son  père,  et  de  régir  la 
monarchie  ijnpériale . 

Quant  l'empereur  ,  ensemble  les  électeurs  , 
eurent  esté  en  leur  conclave  assez  longue  espace, 
l'archevesque  de  Coulongne  ,  le  duc  de  Zassen 
et  le  comte  Palatin,  issirent  hors_,  et  vindi;'ent 
l'aire  honnorablemant  révérence  à  l'archiduc,  en 
lui  priant  que  son  plaisir  fust  de  soi  trouver 
avec  l'empereur  et  les  électeurs,  laquelle  chose 
il  octroya;et  entrèrent  audit  conclave, où  l'élection 
lui  fut  présentée,  laquelle,  après  grands  remerchi- 
mens,  accepta;  et  furent  illecq  appelés  par 
après,  par  noms,  tiltres^et  surnoms  de  leurs  sei- 
gneuries, plusieurs  ducs,  comtes  et  barons,  lesquels 
entrèrent  en  ceste  très  noble  assemblée.  Ei  tost  après 

l'empereur ,  les  électeurs  et  princes  menèrent  l'ar- 
chiduc devant  le  grand  autel ,  où  tous  ensemble  se 
mirent  à  genoulx;  et  furent  dictes  certaines  pseaul- 
mes,  servant  aupropos  de  son  élection,  est  assavoir  : 
Domine  in  virilité  tua  lœtabiiur  rex  j  Exaudiat  te 
Dominus;  eiJudicium  tuumregi daj  avec  aulcunes 
prières  et  oraisons  chantées  par  le  prélat  qui  avoit 
chanté  la  messe  ,  lequel  lui  donna  l'eaue  benoiste  ; 
puis  l'archiduc  fut  esleu  par  les  électeurs  sur  le  grand 
autel  paré  de  riche  drap  d'or  ;  età  dextre  des  arche- 
vesquesdeCoulongneetde  Mayence,  leducdeZas- 
sen  portoitl'espée,  le  comte  Palatin  le  giobeau  d'or, 
le  marquis  le  sceptre ,  et  l'empereur  estoit  à  l'op- 
posite  de  son  fils.  Et  adonc,  par  les  chantres  de 
la  chapelle  fut  mélodieusement  et  à  grande  liesse 
chanté  le  Te  Deumlaiidamus  j  et  quand  ce  vint 
au  vers  etplenisunt,  l'empereur  descendit  de  son 
siège ,  et  vint  encenser  l'autel  sur  lequel  l'ar- 
chiduc estoit  assis. 

Après  le  Te  Deiim,  clairons,  trompettes,  tam- 
bours et  héraulx  qui  crioient  à  liaulte  voix  :  Vive 
le  roi  des  Romains  !  resveillèrent  et  esmeurent  tel- 
lement les  cœurs  des  assistans,  qui,  tant  pour  la 
nouvelleté  du  mystère  comme  par  l'amour  qu'ils 
avoient  à  ce  très  noble  et  bien  heure  personnage , 
comme  surprins  et  esprins  de  joie ,  fondoient  en 
larmes.  Le  Te  Dewn  chanté,  le  bruit  accoisé  et 
silence  imposé,  l'archiduc  fut  mis  jus  de  l'autel, 
et  la  révérence  à  lui  faicte  par  les  électeurs,  comme 
il  appartient  à  royal  personnage ,  il  fut  devestu  en 

pourpoint  et  levesta  d'habits  royaux,  assavoir  de 
robe  et  de  manteau  de  velours  cramoisi  erminez, 
et  de  barrette  fort  riche,  et  les  premiers  habits 
demourèrent  aux  chanoines  et  coustres  de  l'église. 

Et  lors  fut  publié  devant  tout  le  peuple  ,  par  un 
chevalier  de  l'archevesque  de  Mayence ,  comment, 
du  bon  gré  de  l'empereur,  des  électeurs  et  princes 
d'Allemaigne ,  pour  subvenir  à  la  débilitatioa  du- 
dit  empereur,  et  du  bien  publicq ,  et  de  l'empire  , 
sans  quelque  faveur,  fraude  et  déception,  mais 
pour  les  vertus  et  excellentes  proesses  qu'ils  sen- 
toient  estre  en  Maximilien,  archiduc  d'Austrice, 
père  du  duc  Pliilippe  de  Bourgogne,  ils  l'avoient 
eslevé  et  atlitulé  roi  des  Romains,  coadjuteurde  son 
père,  et  le  déclaroient  estre  tel  ;  si  le  tenoient  pour 
empereur  futur  après  le  décès  de  son  père,  et  lui 
vouloient  rendre  honneur  condigne  et  toute  obéis- 
sance; et  si  quelque  ung  se  voloit  sugérer  de  dire 
ou  faire  du  contraire,,  il  seroit  griefment  pugny 
par  lesdils  électeurs. 

La  publication  linée,  les  trompettes^  clairons 
et  cloches  de  rechef  sonnèrent ,  et  les  nobles  princes 
de  Germanie  se  mistrent  en  train  pour  partir  de 
l'église.  L'empereur  estoit  à  dextre  de  l'archeves- 
que de  Mayence  et  tenoit  son  fils ,  le  roi  des  Ro- 
mains ,  lequel  avoit  à  sénestre  l'archevesque  de 
Coulongne.  En  cest  ordre ,  eulx  quatre  de  front, 
et  tous  à  pied,  allèrent  jusques  au  logis  Je  l'em- 
pereur; et  le  congié  prins,  retourna  chacun  à  son 
hoslel;  mais  le  roi  mena  disner  avec  lui  l'arche- 

vesque  de  Coulongne  et   son    nepveu  de  Hesse. 

A  ces  mystères  laids,  furent  présents  les  ambas- 
sadeurs du  roi  de  France ,  du  duc  de  Lorraine  et 
du  duc  Sigismond ,  ensemble  phisieurs  aullres 
grands  princes. 

A  l'après  disner,  le  duc  de  Brunswic  jousta  à 
la  mode  allemanisque ,  contre  un  clievalier  de 
l'hostel  de  l'archevesque  de  Majence;  puis  jous- 
tèrent  deux  nobles  hommes  du  Palsgrave,  qui  firent 
très  bien  la  besongne,  et  le  roi  alla  veoir  son  père, 
où  il  fut  plus  de  deux  heures. 

Le  roi  de  France,  à  qui  l'élection  n'estoit  guères 
agréable,  contendant  à  la  rompre,  avoit  envoyé 
certaines  lettres  aux  électeurs,  promettant  grand 
deniers  et  grosses  pensions,  se  ils  vouloient  ou  po- 
voient  procurer  empeschement,  lesquelles  lettres 
lurent  monstrées  au  roi  des  Romains  par  lesdits  élec- 
teurs. Et  pour  ce  que  tantost  après  que  lesdites  let- 
tres furent  envoyées,  le  bruit  couroit  entre  les 
François ,  que  ladite  élection  estoit  desjà  faicte ,  le 
roi  de  France  envoya  de  rechef,  à  course  de  che- 
val _,  un  messager  à  leurs  ambassadeurs,  afin  que 
lesdites  lettres  ne  fussent  ne  présentées  ne  veues. 

Ainsi  doncques  les  princes  de  Germanie,  ensem- 
ble unis  en  la  plus  grand  amour  et  concorde  que 
jamais  avoient  esté  de  mémoire  d'homme,  juridi- 
quement et  par  meure  et  longue  délibération ,  pour 
plusieurs  causes  raisonnables  à  ce  les  mouvants  choi- 
sirenteteslevèrent  Maximilien,  archiduc d'Austrice, 
roi  des  Romains.  Lendemain,  l'empereur,    le  roi, 

tous  les  électeurs ,  sinon  le  duc  de  Zassen , 
marquis,  comtes,  prélats  et  barons  se  trouvèrent 
à  riiostel  de  la  ville ,  richement  paré  et  tendu  de 
la  tapisserie  du  roi ,  et  ung-  très  beau  dosseret  de 
drap  d'or,  figuré  des  armes  du  duc  Charles,  car- 
reaux et  bancqueries  de  mesme.Devant  ceste  noble 
assemblée,  par  forme  de  complaincte,  l'empereur 
fit  proposer  par  l'espace  de  deux  grosses  heures  , 
par  le  comte  Hue  de  Wertenberghe ,  séant  en 
haulten  unechaiëre,  en  remonstrant  en  substance, 
les  grands  doniaiges,  pertes,  coactions,  intérestset 
torts  faits,  que  lui  avoit  faict  et  faisoit  journel- 
lement le  roi  de  Hongrie,  en  tant  de  manières  et 
diverses  fâchons  que  trop  longue  en  seroit  l'histoire; 
et  jà-soit  ce  que  l'empereur  se  fusist  mis  par  plu- 
sieurs fois  en  ses  debvoirs  de  traicler  et  trouver 
quelque  bon  appoinctement ,  toutesfois,  le  roi 
Hongrois  n'y  voloit  entendre,  et  qui  plus  est ,  avoit 
par  plusieurs  fois  failli  de  promesse  ;  pourquoi  le- 
dit empereur  requéroit  au  roi  des  Piomains^  aux 
électeurs  et  à  tous  les  nobles  prmces  d'Allemaigne 
avoir  avis,  conseil^  subside  et  assistance.  Sur  ceste 
remonstrance  fut  prins  un  délai  jusques  à  lende- 
main ,  pour  avoir  advis  de  respondre  ,  et  le  lende- 
main, dix-huitième  de  febvrier,  se  trouvèrent  en- 
sem])le  audict  autel,  et  tindi-ent  conseil  longue- 
ment tant  sur  l-  faict  du  roi  de  Hongrie  que  pour 
le  couronnement  du  roi  des  Romains. 

CHAPITRE  GXXV. 


Les  obsèques  de  la  ducesse  de  Zassen ,  sœur  de  Tempereur  ,  et  tante 
du  roi  des  Romains. 


En  ces  jours  vindrent  nouvelles  au  duc  de  Zas- 
sen, que  madame  sa  mère,  sœur  de  l'empereur  et 
ducesse  de  Zassen,  estoit  trespassée  de  ce  siècle. 
Donc,  pour  faire  ses  obsèques  en  l'église  de  Sainl- 
Bartholomé  à  Francfort,  tendue  de  la  tapisserie 
du  roi,  fut  eslevée  une  bière  de  trois  à  quatre  pieds 
de  hault ,  couverte  d'un  linchœil  blancq,  au-dessus 
un  noir  satin  figuré  avec  une  croix  d'or,  et  sur  le 
tout  une  croix  d'argent;  à  l'environ  de  la  bière ^ 
un  édifice  de  blanc  bois  chargé  de  grosses  chan- 
delles de  chire,  et  au  dehors,  environ  un  pied  ar- 
rière, y  avoit  un  aultre  édifice  un  peu  plus  hault, 
fait  pareillement  de  blanc  bois  chargé  de  cinquante 
torses  ou  environ. 

Le  dimanche  ensuivant,  dix-neuvième  jour  de 
febvrier,  furent  chantées  les  vegilles  en  ladicte 
église,  oii  le  roi,  fort  occupé  de  ses  affaires,  vint  sur 
le  tard  en  ces  obsèques;  le  dnc  de  Zassen,  son  frère 
et  ses  deux  fils  représentans  le  doeil  à  la  mode  de 
Germanie ,  avoient  robes  noires ,  jnanteaux  ouverts 
devant ,  de  pareille  couleur,  chapeaux  sur  la  teste 
de  mesme,  et  cornettes  de  drap  enveloppées  entour 
de  leurs  gorges.  L'empereur,  le  roi,  les  électeurs  et 

aultres  princes  estoient  vestus,  les  uug  cle  velours 
noir^  les  aultres  de  drap  sans  manteaux,  mais 
avoient  chapeaux  noirs  et  cornettes  comme  dessus. 

Et  en  ce  point  se  trouvèrent  le  lundi  ensuivant, 
du  matin  environ  huit  heures,  et  allèrent  oyr 
la  messe  à  ladicte  église,  où  l'empereur  print  siège 
en  la  première  fourme  auprès  de  l'autel,  le  roj 
en  la  quatrième,  puisconséquemment ,  sans  rien 
avoir  de  vuide  ,  l'archevesque  de  Mayence  , 
l'archevesque  de  Coulongne,  le  comte  Palatin,  le 
duc  de  Zassen,  l'évesque  de  Mirmeuse,  fils  du 
comte  de  Sorre,  Albert,  frère  du  duc  de  Zassen  , 
le  duc  Gaspard  de  Bavière  ,  le  marquis  de  Baude^ 
l'aisné  nls  du  duc  de  Zassen  ,  Guillaume ,  lant- 
grave  de  Hesse ,  le  frère  du  marquis  de  Baude, 
le  maisné  fils  du  duc  de  Zassen,  Guillaume,  lant- 
gravc  de  Hesse  ,  l'évesque  de  Spire ,  l'évesque  de 
Wormes  ,  le  frère  de  l'archevesque  de  Mayence  , 
et  l'archevesque  de  Trêves  séoit  en  une  chyère  à 
part  auprès  du  luminaire,  à  l'opposite  de  l'em- 
pereur, comme  il  avoit  accoustumé. 

La  messe  fut  célébrée  par  un  abbéd'Allemaii^ne, 
et  quant  vint  au  Icyri'e  eleyson,  les  princes  allè- 
rent à  l'offrande  en  telle  manière  :  l'empereur  prin  L 
le  roy  parla  main  senestre_,  et  le  mena  jusques  à 
l'autel ,  puis  le  laissa,  et  fit  son  offertoire,  et  se  re- 
tira un  petit  arrière,  tant  que  le  roy  eut  offert, 
puis  le  ramena  par  la  main  dextre;  après  allèrent 
offrir  ensemble  messeigneurs  les  archevesques  de 
Mayence ,  de  Coulongne  et  de  Trêves  ;   Mayence 

au  milieu  et  premier  offrant,  Coulongne  et  Trêves 
ensemble,  et  firent  honneur  l'un  à  l'autre,  mais 
Trêves  offrit  le  premier,  jà-soit  ce  que  Coulong-ne 
allast  au-Jessus;  puis  ensuivant  allèrent  offrir  le 
comte  Palatin,  le  duc  de  Zassen ,  et  les  aultres, 
selon  l'ordre  de  leurs  stations  dessus  escriptes  j 
sinon  que  les  deux  frères  de  Bavière  v  survindrent 
comme  enfans  du  duc  Frédéric^  et  se  tindrent  l'un 
avec  le  frère  du  duc  de  Zassen  ;  et  ne  furent  par 
estallés,  pour  ce  qu'ils  vindrent  sur  le  tard  ;  pareil- 
lement allèrent  à  l'offrande  à  l'heure  de  l'offer- 
toire, et  baisèrent  la  platine.  La  messe  chantée  j 
l'empereur  retourna  à  son  logis  tenant  le  roi 
par  la  main  dextre  ,  l'archevesque  de  Coulongne 
à  ce  mesme  lez,  puis  les  archevesques  de  Mayence 
et  de  Trêves  ;  au  senestre ,  le  comte  Palatin  et  le 
duc  de  Zassen  ensemble  devant  l'empereur ,  puis 
les  aultres  ensuivant,  selon  leurs  générosités  et  vo- 
cations. Ce  jour  au  soir  ,  le  comte  Palatin  mena 
le  roi  souper  à  son  logis  :  eux  deux  seulement 
furent  assis  à  une  table ,  et  ne  furent  faicls  nuls 
àssais  audit  comte  ;  et  à  une  aultre  table  auprès 
d'eux  furent  monseisfueur  de  Gheldres ,  le  duc 
Gaspart .  les  comtes  de  PSassou  etdeChimay. 

CHAPITRE    CXXVI. 


Ambassades  de  diverses  Marches ,  transmises  à  rempereur  et  au  roi 
des  Romains,  en  nouvellcte  de  son  e'icction. 


Pour  conjoyr  le  roi  desRomains  en  sa  bien  beiirée 
fortune ,  en  lui  offrant  service  et  prompte  obé- 
dience pour  acquérir  sa  grâce,  et  en  tirer  faveur 
et  valeureux  subsides,  diverses  ambassades  de 
plusieurs  pays  et  princes,  arrivèrent  en  Franqfort , 
tant  par  devers  le  siège  impérial,  comme  devers  la 
majesté  royale;  entre  lesquels  le  comte  de  Salerne, 
ambassadeur  du  duc  de  Lorraine  ,  fit  proposer 
devant  l'empereur  et  les  princes  électeurs ,  en 
faisant  plusieurs  excuses,  et  eut  assez  maigre  res- 
ponse.  Ladite  ambassade  fit  la  révérence  au  roi  des 
Romains,  disant  que  le  duc  de  Lorraine  seroit  fort 
jojeulx  de  sa  prospère  fortune ,  et  de  l'augmen- 
tation d'bonneur  qu'il  avoit  méry  devant  Dieu 
et  devant  les  hommes,  et  que  entre  les  très  haulls  et 
puissants  princes  d'Allemagne  ,  il  estoit  choisi  et 
esleu  à  roi  des  Romains,  priant  très  humblement 
qu'il  lui  pleusist  avoir  pour  recommandé  leur  ])on 
seigneur  et  maistre  le  duc  de  Lorraine,  comme  l'un 
des  preuiiers  de  l'empire.  A  quoi  fut  respondu  de 
la  part  du  roi ,  par  le  marissal  de  Nassou ,  que  le 
roi  le  remerchioit  de  la  bonne  Visitation  qu'il  lui 
faisoit  de  la  part  du  duc  de  Lorraine  ,  et  quant  1<? 

duc  le  vouldroit  acquister  comme  un  prince  de 
l'empire  doibt  faire ,  le  roi  l'auroit  pour  recom- 
mandé. 

Une  autre  ambassade  fut  transmise  vers  le  roy 
par  un  grand  prince  d'AIIemaigne  .  pour  avoir 
expédition  d'un  procès  qu'il  avoit  contre  le  noble 
chevalier  de  l'bostel  du  comte  de  Palatin  ,  lequel 
procès  avoit  duré  long-temps,  priant  qu'il  luipleu- 
sist  estre  son  médiateur  vers  l'empereur  pour  en 
avoir  une  fin.  Sur  quoi  le  roi  fit  response  qu'il 
tiendroit  volontiers  la  main  à  l'expédition  de  celui 
qui  avoit  bon  droict.  Les  seigneurs  de  Couloingne, 
pareillement,  et  ceulx  de  la  ville  de  Franqfort  vin- 
drent  révérender  le  roj  et  le  con joyr  en  sa  prospé- 
rité ,  en  lui  présentant  une  grande  et  très  pesante 
couppe  dorée  dedans  et  dehors  ,  à  la  mode  du 
pays  ,  pleine  de  cinq  cents  florins  d'or  ,  priant 
qu'il  prensist  en  grâce ,  pour  ceste  fois  ,  et  re- 
quérant à  sa  royale  majesté  qu'il  eusist  la  ville 
pour  recommandée,  considéré  les  horribles  dom- 
maiges  éternelles  extorsions  que  leur  avoientfait 
et  faisoient  journellement  leurs  ennemis.  Sur  quoi 
leur  fut  respondu  par  le  marissal  de  Nassou  que 
le  roy  s'y  employeroit  volontiers. 

Le  mercredi  vingt-deuxième  de  febvrier ,  deux 
hommes  d'église,  fort  révérents,  et  un  chevalier 
très  élégant,  ambassadeurs  du  comte  de  Wertem- 
bourg  présentèrent  leurs  lettres  de  crédence  au 
roy  ,  de  par  ledit  comte  ,  lui  offrant  tout  le  ser- 
vice que  possible   lui  seroit  de  faire  ;  de  quoi  le 

Toy  le  remerchia  grandement,  disant  qu'il  auroit 
leur  maistre  pour  bien  recommandé  ,  tant  qu'il 
seroit  bon  pour  l'impériale  majesté. 

Ce  mesme  jour ,  lui  fit  la  révérence  l'ambas- 
sade d'un  grand  personnage  d'Allemaignes,  pareil- 
lement celle  d'Esclavonie.  laquelle  le  roy  o  jt  à  part, 
et  lui  présenta  deux  lettres  :  l'une  fut  ouverte  , 
et  l'aultre  demoura  close  de  huit  à  dix  sceaulx. 

Le  jeudi  ensuivant, vint  vers  le  roy  le  duc  de 
Bavière  ,  fils  de  la  fille  de  Gueldres  ^  et  fit  sa  de- 
mande de  aulcuns  droicls  que  madame  sa  mère 
prétendoit  avoir  en  la  ducé  de  Gueldres;  auquel 
duc  le  roj  fit  gracieuse  response  ,  dont  fort  se 
contenta  ;  et  fut  mis  le  différent  sur  l'appoincte- 
mentque  feroit  monseigneur  de  Coulogne,  comme 
arbitres  amiables  des  deux  parties. 

Ce  mesme  jour  trespassa  l'évesque  d'Auxbourg-, 
frère  du  comte  Hugues. 

Le  vendredi  ensuivant  ,  vint  faire  la  révé- 
rence au  roy  l'ambassade  d'un  grand  prélat  de 
Germanie ,  qui  lui  offrit  service  et  toute  obéis- 
sance ;  et  le  lendemain  vint  vers  le  roy  l'am- 
bassade de  nostre  saint  père  le  pape,  qui  présenta 
lettres  de  crédence  contenantes  deulx  points  , 
l'un  faisant  mention  de  la  guerre  du  roy  de  Na- 
ples  contre  le  sainct  -  siège  apostolique  ,  et 
l'aultre  touchant  l'évesché  de  Tournay.  Ce 
mesme  jour  ,  plusieurs  grans  prélats  et  nobles 
personnages  relevèrent  leurs  fiefs  à  l'empereur , 
puis  les  électeurs  ,   lesquels  ce  jour  furent  long- 

temps  en  conseil,  et  consentirent  octroyer  à  l'em- 
pereiir  et  au  roj  vingt-six  mille  hommes  pajés 
pour  un  an  ,  pour  mettre  sus  en  deux  estes  ,  afin 
de  recouvrer  les  pays  et  seigneuries  de  l'empe- 
reur et  de  l'empire  ,  que  le  roj  de  Hongrie  usur- 
poit  et  occupoit  par  force  et  à  tort ,  et  au  très 
grand  dommaige  d'eux  et  de  leurs  successeurs. 

En  ce  jour, mes  seigneurs  des  églises  et  de  la  cité 
de  Liège  envoyèrent  un  chanoine  en  ambassade 
vers  le  roy  ,  supplier  qu'il  lui  pleusist  trouver 
quelque  bon  moyen  pour  parvenir  à  bonne  et 
seure  paix.  Le  roy  leur  fit  respondre  par  monsei- 
gneur de  Camljray^  que  volontiers  il  s'y  emploie- 
roit. 

Ce  temps  pendant,  l'évesque  de  Salzbourg , 
déchassé  du  royanlme  de  Hongrie,  arriva  par  eaue 
à  Francfort ,  et  ses  gens  par  terre  ,  au  nombre  de 
cent  chevaliers.  Peu  de  jours  après  vint  un  secré- 
taire du  roi  d'Angleterre  ,  exposer  au  roi  des 
Bomains,que  ledict  roi  d'Angleterre  avoit  accordé 
et  accordoit  tous  les  poincts  qui  par  lui  avoient 
esté  requis  par  maistre  Pierre.  Autres  plusieurs 
grans  personnages  firent  la  révérence  et  grand 
honneur  au  roy  ,  dont  Iç  compte  seroit  fort  long 
à  tout  comprendre. 

'Le  vingt  et  unième  jour  du  mois  de  mars, ren- 
dit son  ame  à  Dieu  en  Francfort ,  le  marquis  de 
Brandebourg,  prince  électeur,  portant  le  sceptre 
impérial.  De  son  trespas  fut  le  roy  fort  dolent, 
car  il  le  tenoit  pour  son  bon  et  cordial  ami;  et  fut 

beaucoup  plaint  et  ploré  de  plusieurs  grands  per- 
sonnages qui  l'aimoient  de  très  bon  cœur.  On  lui 
chanta  une  messe  ,  le  corps  présent ,  et  l'empe- 
reur et  les  électeurs  allèrent  à  l'olFrande  ,  en  telle 
ou  assez  semblable  manière  ou  ordre  qu'ils  avoient 
tenue  aux  obsèques  de  madame  la  douairière , 
ducesse  de  Zassen^  sœur  dudit  empereur.  La 
messe  chantée  ,  les  gentilshommes  dudit  marquis 
se  partirent  de  l'église  ,  et  portèrent  le  corps  de 
leur  seigneur  jusqu'au  rivaige  ,  où  il  fut  conduit, 
et  à  très  noble  procession,  par  l'empereur  ,  le  roy 
les  électeurs,  princes  et  prélats;  puis  fut  chargé 
sur  un  bateau  et  honorablement  sépulture  en 
son  pays. 


CHAPITRE  CXXVir. 

Copie  des  lettres  envoj'e'es  par  l'empereur  au  roi  de  France. 

Peindant  le  temps  que  le  roy  s'estoit  eslongné 
des  pays  liégeois,  qui,  puis  vingt  à  trente  ans, 
ne  cessèrent  de  mutiner  ,  et  auquel  la  mort  du 
seigneur  Guillaume  d'Aremberg  et  de  La  .Barbe 
estoit  encore  fort  cuisante  ,  comiuenchèrent  à 
susciter  de  nouvelles  rébellions  ,  et  à  machiner 
contre  leur  évesquc ,  sur  la  fiance  des  François  qui 
troubloient  les  eaues  et  quéroient  occasion  de 
querelles  ;  pour  lesquelles  doloreuses  plaintes  et 

piteuses  quérimonies  furent  oyes  en  Franqfort , 
où  estoit  en  grand  triomphe  reflamboyante  espée 
de  justice  impériale  et  royale  ,  ensemble  la  fleur 
de  la  noblesse  et  chevalerie  du  monde.  Dont  pour 
décider  toutes  murmures  et  pacifier  mauvais 
hutin ,  l'empereur  envoya  lettres  en  latin  au  roy 
de  France.  La  teneur  contenoit  en  substance  ,  et 
estoit  la  superscription  :  «  A  souverain  prince  et 
très  cher  frère  Charles  ,  roy  de  France  ,  salut  et 
perpétuelle  continuation  de  fraternelle  amour. 
Très  illustre  prince  ,  pour  confirmer  et  remplir 
l'aimable  fraternité  qui  entre  vous  et  entre  nous 
est ,  et  que  chacun  de  nous  se  conduit  tellement 
en  ses  pays  que  ,  par  nulle  manière  quelconque, 
l'un  ne  griefve  l'autre  par  injure  selon  l'anchienne 
coustu me  et  pro mission  et  serment  de  nos  prédéces- 
seurs ,  lesquels  nous  avons  promis  ensemble  de 
garder  inviolablement ,  afin  que  l'un  ne  griefve 
les  pays  de  l'aultre  par  inimitié ,  nul  ne  peut 
ignorer  que  la  terre  et  le  fond  du  pays  de  Liège 
ne  soit  subject  à  l'empire  de  Rome  ,  et  que  son 
évesque  ne  soit  l'un  des  princes  de  l'empire. 
Nous  sommes  grandement  esmerveillés  comment, 
en  faveur  de  vous  et  par  votre  enhortement, 
vous  permettez  illecq  estre  fait  tant  de  tumulte  et 
commotions ,  et  comme  nous  a  été  relaté ,  vos 
chevaliers  et  gens  de  guerre  sont  entrés  et  plongez 
es  dits  pays  par  voslre  commandement,  lesquels 
nourrissent  discordes,  eslèvent  et  soustiennent  ba- 
tailles ,  et  ne  gastent  poinct  et  molestent,  comme 

ils  cnt  faict  jà  piéchà  la  présente  seulement ,  mais 
aussi  la  terre  adjacente  et  les  subjecls  de  nostre 
très  aimé  prince  et  fils ,    Maximilien  ,     archiduc 
d'Austrice   et  de  Bourgoigne.  Et  si  vous  ne  vous 
désistez  de   telles  choses  faire,  nous    ne  voyons 
si  non  guerre  ouverte  contre  nous,  le  très  sacré 
empire  romain  ,  et  nostre  fils  ,  et  serons  contraints 
de  rebouter  force  par  force.  Nous  avons  dès  main- 
tenant  imposé  induces  et  abstinences  de  guerre 
entre  les  parties,  lesquelles  ne  sont  encore  com- 
parues  à  nostre  présence  ;   pourquoi  nous  avons 
décrété  les  citer  par  devant  nous,  pour  leur  admi- 
nistrer justice  et  équité,  afin   de  rompre   toutes 
litiges  et  querelles ,  ou  de  y  procéder  par  armes 
et  par  la  puissance  du  très  sacré  empire  romain, 
si  besoingest.  Et  pourtant,  nous  vous  requérons 
par  affection  fraternelle ,  et  en  vertu  de  celles  nos 
lettres  partans  du  saint  empire,  que  toute  simu- 
lation et  dissimulation  postposées,  vous  rappelez 
les    voslres    purement    et    amiablement    desdits 
pays  ,     et    vous     absteniez     désormais    de   l'in- 
jure qui  se  fait   contre   nous,  les  provinces    et 
le    très  saint   empire  romain  ,    comme   abstenir 
nous  en  voulons  infailliblement  de  constant  pro- 
pos  et  bonne  persévérance  ,  se   dès  maintenant 
uous   sommes   quittes   et    délivrés   desdits  maux 
dont  vous  nous  travaillez  Et  comme  il  est  décent, 
par  l'amiable  fraternité  serréement  que  nous  avons 
ensemble,  nous  abstenir  totalement  d'aucune  inju- 
re, sojez  appareillé  pareillement  de  faire  retirer  les 

vostres,qui  les  nostres  infestent,  enseml)le  nos  pays, 
autant  (|ue  vous  aimez  vostre  commodité ,  honneur 
fraternité  et  prospérité  ;  et  veuillez  auculnement 
donner  rcsponse  à  ce  messager  ,  car  nous  tenons 
maintenant  l'assemblée  et  couvent  de  nos  prin- 
ces en  Francfort  ,  où  nous  voulons  traiter  de 
l'honneur  ou  dommaige  du  romain  empire ,  et 
avons  intention  de  vuider  et  exterminer  les  difFé- 
rens  des  Liégeois ,  ensemjjle  plusieurs  grans  et 
griefs  dommaiges  qui  se  font  d'une  part  et  d'auU 
tre.En  ce  faisant,  Vostre  Sérénité  nous  fera  chose 
très  agréable.  » 

Peu  de  jours  après,  les  parens  et  serviteurs  de 
Rogain  ochirent  en  Liège  sire  Ghuj  Grien,  tenant 
îe  parti  d'Aremberg. 


CHAPITRE    CXXVIIL 


Le  partement  de  Tempereur  et  du  roi  des  Romains,  estant  en  la  ville  de 
Francfort,  pour  venir  à  Couiongne. 


Après  que  la  ville  de  Francqfort  eust  esté  si 
bien  heurée  entre  les  villes  d'AUemaigne,  que 
d'avoir  receu  et  logié  l'empereur  et  le  roi,  en- 
semble les  électeurs  et  les  plus  grands  personnages 
du  monde,  plusieurs  ambassades  dépeschées,  et 
la  solemnilé  de  Pasques  célébrée  par  l'archevesque 
de  Mayence ,  assisté  de  monseigneur  de  Cambray 

et  d'ung  aultre  évesque  de  Germanie  ,  et  aultres 
notables  personnes  fort  richement  aornées  et  ha- 
Jntuées,  l'empereur,  ensemble  le  roi  son  fils,  en 
leur  estât,  se  deslogèrent  de  Francfort  et  mon- 
tèrent sur  l'eaue  le  mardi  des  Pasques,  vino-t-hui- 
tiesme  de  mars  an  quatre-vingt  six.  L'empereur 
monta  sur  la  navie  de  l'archevesque  de  Coulono-ne, 
qui  estoit  fort  belle ,  le  roi  en  celle  de  l'archevesque 
de  Majence  qui  illecq  estoit  présent,  et  Albert  duc 
de  Zassen  en  un  sien  navire  ;  etestoient  environ  de 
vingt  à  vingt-cinq  bateaux,  qui  firent  leur  premier 
giste  à  Brighe  ,  une  petite  ville  longue  et  estroite 
séante  sur  le  Rin.  Le  mercredi  séjournèrent  en  la- 
dite ville,  et  le  jeudi  montèrent  sur  l'eaue  pour 
venir  à  Andrenacq. 

Et  quant  le  roi  vint  auprès  d'une  petite  ville 
appartenante  à  l'archevesque  de  Trêves,  nommée 
Cappelle,  il  descendit  de  son  navire  pour  ce  que  à 
un  jet  de  pierre  près  du  Rin,  au  pied  d'une  mon- 
tagne et  dessoubs  d'aulcuns  arbres,  est  un  siège  de 
pierre  à  sixpilliers,  et  une  vaussure  par  dessous  , 
nommée  la  Chayère  du  roi  des  Romains;  et  disoient 
que  c'est  la  première  chayère  en  laquelle  il  doibt 
asseoir  après  qu'il  est  eslevé  à  roi.   Geste  chayère 
estoit  fortbien  parée  de  tapisserie  ;  et  le  roi,  accom- 
pagné de  l'archevesque  de  Mayence ,  du  duc  Albert 
de  Zassen  ,  de  l'évesque  de  Gionne,   de  monsei- 
gneur le  marquis,  de  son  frère,  du  comte  Hugues 
et  aultres  grands  personnages,  fît  son  debvoir  de 
illecq  seoir  une  espace ,  où  il  fut  fort  regardé  des 

paysans  qui  désiroient  sa  vue,  puis  remonta  sur  le 
Rin  ;  et  prindrent  leur  giste,  l'empereur  et  le  roi, 
à  Audrenacq. 

Et  le  lendemain,  le  dernier  jour  de  mars,  arri- 
vèrent sur  le  soir  à  Coulongne^  en  plusieurs  na- 
vires; premier  le  bateau  de  l'empereur,  puis  celui 
du  roi,  du  duc  Albert,  du  marissal  de  INassou,  du 
comte  de  Chimay,  de  monseigneur  de  Gueldres, 
du  comte^  et  ceux  de  leurs  gentilshommes  ensui- 
vant, jusques  au  nombre  dessusdict.  Au  rivage  de 
Coulongne  ,  pour  veoir  leur  descente,  estoient ve- 
nus gens  quasi  innumérables,  entre  lesquels  l'ar- 
cbevesque  de  Coulongne ,  vestu  d'habits  pontifi- 
caux, à  dextre  l'archevesque  de  Trêves  et  du  duc 
de  Zassen  illecq  venus  au  devant  d'eux,  les  révé- 
rèrent honorablement,  ensemble  les  seigneurs  de 
la  justice  et  bourgeois  de  la  ville,  lesquels  avoient 
faict  préparer  deux  pâlies  de  soie  vermeille,  l'un 
pour  porter  à  manière  de  ciel  dessus  l'empereur  , 
et  l'aultre  sur  le  roi  ;  et  y  avoit  bastons  et  compa- 
gnons propices  pour  ce  faire.  La  révérence  fut  faicte 
de  chacun  selon  son  appartenir,  la  plus  honorable 
de  jamais.  Et  lors  ,  pour  tenir  l'ordre  de  marcher, 
l'empereur  prinl  le  roi  par  la  main  dextre,  l'ar- 
chevesque de  Coulongne  par  la  sénestre  ;  le  roi  te- 
noit  par  la  main  dextre  l'archevesque  de  Trêves. 
Ces  quatre  personnages  soubs  un  seul  palle,  car 
l'empereur  n'en  veult  non  plus  avoir,  entrèrent  à 
Coulongne  en  grande  liesse  de  peuple,  qui  s'eflPor-  , 
coit  de  les  conjoiiir. 

En  telle  ordonnance  que  princes,  niarchoient 
les  gentilshommes,  puis  !es  chevaliers^  puis  les 
comtes,  ]>uis  les  prélats,  puis  les  princes,  puis  le 
duc  de  Zassen,  qui  portoit  l'espée  nue  devant  le- 
dit empereur;  lellement  qu'ils  se  trouvèrent  en 
l'église  faisant  leur  prière  devant  le  grand  autel; 
l'on  chanta  Te  Deiun  j  puis  partirent  de  l'église 
en  tel  arroy  et  conduicte  que  dessus,  et  menèrent 
l'empereur  jusques  à  son  logis  ;  puis  le  roi  retourna 
au  sien  ,  notablement  convoyé  des  princes  et  sei- 
gneurs dessus  nommés,  qui  gracieusement,  après 
congiéprins,  retournèrent  en  leurs  hostels;  etceulx 
de  la  ville  firent  présent  au  roi  de  six  charriots  de 
vin  et  six  chariots  d'avaine,  priant  qu'il  eut  la 
ville  pour  recommandée. 

Le  dimanche  ensuivant,  messeigneursde  l'uni- 
versité de  Coulongne  vindrent  révérender  le  roi, 
et  firent  proposer  devant  lui,  en  latin,  en  l'accom- 
parant  à  l'aigle  dont  il  portoit  les  armes  ,  et  di- 
soient :  ainsi  que  l'aigle  est  le  roi  des  oiseaux  et  le 
plus  hault  volant,  et  ct-lui  qui  estend  et  porte  les 
plus  grandes  esles^  semblablement  il  estoit  le  chiei' 
des  rois  et  des  princes,  et  estoit  volé  par  proesses, 
estendant  les  esles  par  puisssance^  par  les  sept  cli- 
mats du  monde.  A  ceste  proposition  qui  fut  fort 
longue,  fit  le  roi  respondre  :  gracia  Dei ,  qui  plus 
honnestement  et  en  brief  s'en  acquitta  que  l'aultre  - 
ne  l'avoit  proposé. 


54-  CHHOWrQUES  ('48& 


CHAPITRE  CXXIX. 

Comment  r'arcliiduc  Maximilien ,   fils  de  l'empereur  Frédéric ,   fut 
couronne'  roi  des  Romains. 

Le  dimanche  ensuivant,  neuvième  jourd'apvril, 
environ  six  heures  du  matin  ,  an  mil  quatre-vingt- 
six  ,  vinrent  au  log-is  du  roi  estant  à  Aix  ,  les  ducs 
de  Jullers,  de  Clèves,  de  Gueldres ,  le  marquis 
de  Brandebourg-,  le  comte  de  Chimay,  et  aultres 
de  l'hostel  du  roi  ,  pour  le  mener  à  l'église  ;  tost 
après  vindrent  le  duc  de  Zassen  et  le  comte  Pa- 
latin ,  habitués  comme  électeurs  ,  est  assavoir ,  le 
duc  d'une  robe  de  satin  cramoisi  et  d'un  man- 
teau d'escarlate,  tt  le  comte  d'une  robe  de  ve- 
lours cramoisi  et  d'un  manteau  de  mesme  ;  et  avoit 
chacun  d'eux  barreties  et  chapperon  fourré.  Le  roi 
estoit  vestu  lors  d'une  robe  de  drap  d'or  et  d'un 
manteau  de  mesme  ,  fort  long ,  fourré  d'ermine  et 
affublé  d'une  barrette. 

CHAPITRE    CXXX. 


Comment  rempcretir  vinl  an  devant    du  logis  du  roi  Maximilieii ,  sou 
iils  ,  atîendant  pour  le  mener  à  l'e'glise  Noslre-Dame  d'Ais. 


DuRANTle  temps  que  le  roisepréparoit  pour  aller 
àFéglise,  l'empereur,  quilorsportoitun  colletd'or 
et  de  pierres  précieuses,  estimé  de  cinq  à  six  mille 
florins  ,  honorablement  accompag-né  de  ses  gens  , 
estoit  devant  l'hostel  du  roi,  où  il  Fattendoit  de 
pied  coi.  Ces  deux  nobles  personnag^es  abordés  en- 
semble, la  révérence  deuement  faicte  à  l'impé- 
riale majesté,  marchèrent  jusques  à  l'église  Nostre- 
Dame.  L'empereur prinl  le  roi  par  la  main;  les 
électeurs,  princes,  prélats,  marquis,  comtes,  ba- 
rons et  gentilshommes  tindrent  ordre  tel  que 
dessus  est  escript,  sinon  que  devant  l'empereur  et 
le  roi  estoient  plusieurs  héraulx  et  officiers  vestus 
de  leurs  costes  d'armes.  L'église  de  Nostre-Dame 
d'Aix,  où  sont  accoustumés  d'anchiennelé  de 
célébrer  tels  haults  et  glorieux  mystères,  estoit  ce 
jour  ,  et  chœur  et  nef,  richement  tendue  de  la  ta- 
pisserie du  roi.  Au  droit  lez  du  grand  autel ,  estoit 
préparé  pour  l'empereur  un  siège  élevé  dessus  le 
marche  pied  de  quatre  et  six  degrés  de  hault ,  cou- 
vert d'un  riche  drap  d'or  ,  ayant  quarreau  et  siège 
de  mesmes;  et  pour  les  trois  électeurs  temporels  j 

c'est  assavoir  le  comte  Palatin  ,   le  duc   de   Zas- 
sen  etrévesque  d'Auxbou.g  ,  frère  des  comtes  de 
Sorre,  représentant  le  marquis  de  Brandebourg', 
que  Dieu  absolve  l  esloit  un  long  siège,  en  bas  un 
peu  de  celui  de  l'empereur  ;  et  droit  à  l'opposite 
de  l'empereur,   un  degré   plus  bas  que  celui  de 
l'empereur ,  estoit  préparée  la  chayère  du  roi ,  cou- 
verte d'un  riche  drap  d'or  ])roceté ,  le  ciel  par- 
dessus ,  et  cousu  de  mesmes  j   et  joindant  ceste 
chajère  en  bas  sur  le  marche  pied,  estoient  pré- 
parés deux  sièges ,  l'un  au  droit  cosfé  pour  l'ar- 
chevesque  de  Majence,  et  l'aultre  à  senestre  pour 
l'archevesque  de  Trêves.   L'arche vesque  de   Cou- 
longne ,  qui  célébra  la  messe  et  acheva  la  plus- 
part  des  mystères  et    cérémonies ,    sentant    l'ap- 
proche de  l'empereur  et  du  roi,   se  disposa  de  les 
recevoir,  et  lui  accompagné  des  archevesques  de 
Majence  et  de  Trêves,   l'un  à  dextre  et  l'aultre  à 
senestre,    tous  trois  vestus  et  dignement  aornés 
d'habits  pontiEcaux,  avec  la  suite  de  leurs  souf- 
fraeanls. 

CHAPITRE  GXXXI. 

s'ensuit  la  venue,  au  devant  de  Tempereur  et  du  roi,  faicte  par  les 
électeurs  spirituels ,  jusques  au  portai  de  ladicte  e'glise. 

Et  aiiltres  évesques  et  al)bés  crochiés  et  mistrés  , 
ensemble  le  vénérable  collège  de  Nostre-Dame , 
vint  jusqaes  au  portai  de  l'église  en  notable  pro- 
cession,  au-devant  de  l'empereur  et  du   roi;   et 
avoit  ledit  arclievesque  de  Coulongne  devant  lui 
deux  comtes,  l'un  temporel  et  l'aultre  spirituel, 
portant   chacun  un  instrument  ou  baston    fait  à 
manière  de  fléau  couvert  de  soie;   et  le   frère  du 
marquis  de    Baude,   vestu  d'un  surplis,    portoit 
la  croix,    qui    lut   donnée   à   baiser   au   roi  par 
ledit   archevesque    de   Coulong-ne,    et   cela   faict 
marchèrent   jusques    à  la  chapelle  Nostre-Dame 
en  telle    ordonnance   que   tout  le   collég-e   pré- 
cédoit  ledit  archevesque  ,  et  marclioit  seul ,  elle 
roy  entre  Ips  arche vesques  de  Mayence  et  de  Trêves, 
et  l'empereur  seul;  et  le  suivoient  aucuns  évesques, 
princes  ,   comtes  et  prélats  ,   car  desjà  la  pluspart 
de  leurs  gens  les  avoient  abandonnés  pour  avoir 
place    en    l'église ,    où    l'entrée   estoit  lors    fort 
dangereuse  et  diflicile  ,   pour  la  grande  multitude 
de  gens  qui  désiroient  à  veoir  le  couronnement. 

CHAPITRE  CXXXII. 

L'entrée  de  l'empereur  et  du  roi  en  la  ville  d'Aix. 

Par  un  lundi  quinzième  d'apvril  ,  Tempereur 
se  deslogea  de  Coulogne  et  se  mit  à  chariot  pour 
tirer  à  Aix;  et  le  roi  le  suivit  tost  après  ;  et  logè- 
rent à  Dueren ,  pareillement  le  duc  de  Zassen  \  le 
comte  Palatin  et  plusieurs  grands  princes,  comtes 
et  barons.  Le  lendemain  s'acheminèrent  vers  Aix  ; 
et  quand  ils  furent  à  une  lieue  près  de  la  ville,  le 
duc  de  Jullers  en  nombre  de  deux  cents  cheva- 
liers, leur  vint  au-devant;  lequel  portoit  le  deuil 
pour  le  trespas  du  marquis  de  Brandebourg ,  son 
beau-père,  et  ses  g-ens  estoienttous  vestus  de  noir. 
Pareillerr?ent  vindrent  au-devant  de  lui,  le  duc  de 
Clèves  fort  en  poinct,les  archevesques  de  Mayence, 
de  Trêves  et  de  Coulongne  ,  lequel,  sur  tous  les 
aultres, estoit  le  mieux  accompagné,  car  il  avoit 
douze  comtes  et  plus  de  trois  cents  chevaulx  ;  le 
comte  Palalin  en  avoit  près  de  trois  cents  ,  et  le 
duc  de  Zassen  environ  trois  cents  ;  et  furent  esti- 
més le  nombre  d'iceulx  chevaulx  de  ceste  entrée 
environ  trois  mille. 

Et  l'empereur, qui  ce  jour  fut  vestu  d'une  robe 
de  satin  fourrée  de  martres  ,  se  trouva  à  un  quart 
de  lieue  près  de  la  ville.  Il  descendit  du  chariot 

et  monta  à  cheval.  Et  fut  tenue  telle  ordonnance, 
que  les  gentilshommes  du  duc  de  Zassen  ,  à  l'en- 
trée d'Aix  ;  à  cause  qu'il  est  souverain  marissal  de 
l'empire ,  précédèrent  tous  aultres,  et  marchoicnl 
trois  à  trois.  Conséquemment  ceulx  du  comte 
Palatin  ,  grand  maistre  d'hoslel ,  puis  ceulx  de 
l'archevesque  de  Trêves  ,  ceulx  de  l'archevesque 
de  Mayence  ,  ceulx  de  l'empereur  ,  ceulx  du  rov, 
ceulx  de  l'archevesque  de  Coulogne  ,  ceulx  du 
duc  de  Jullers  et  ceulx  du  duc  de  Clèves.  Ceulx 
de  la  ville  d'Aix  leur  vindrent  au-devant  sur  les 
champs,  où  illeur  fit  une  proposition  ;  et  avoient 
iait  apporter  deux  pâlies  de  diverses  lâchons  et 
couleurs,  l'ungestoit  plat ,  l'aultre  à  cresle  ,  l'ung- 
bleu,  l'aultre verd,  l'ung  pour  l'empereur,  l'aultre 
pour  le  roy  ;  l'empereur  eut  l'ung  un  espace  ,  le 
roy  ne  voelt  prendre  l'aultre. 

A  cesle  entrée  fut  semé  argent  amont  les  rues, 
et  crioit  l'on  largesse.  Le  duc  de  Zassen  portoit 
l'espée  nue  et  le  comte  Palatin  le  costoyoit  du 
droict  lez  ;  l'archevesque  de  Trêves  esloit  devant 
l'empereur ,  lequel  avoit  le  roy  au  costé  dextre, 
et  auprès  du  roy  etoit  l'archevesque  de  Mayence  ; 
et  les  électeurs  se  tenoient  derrière  et  laissoient 
l'empereur  marcher  seul  une  espace,  mais  il  les 
rappela  auprès  de  soi.  En  ce  train  de  marche, 
allèrent  descendre  l'empereur  et  le  roy  à  l'église 
Nostre-Dame  ,  où  ils  firent  leurs  oraisons  devant 
\e  grand  autel  ;  puis ,  en  ordonnance  comme 
dessus  ,    convoyèrent  l'ernporcur    jusques  à    son 

logis  ;  et  qiiancH 'empereur  eut  congié  le  roy, les  élec- 
teurs et  princes,  tous  ensemble  accompagnèrent 
le  roj  et  conduisirent  jusque*  à  son  hostel  en  la 
manière  que  s'ensuit.  Premiers  marclioient  les 
gentilshommes  et  chevaliers  des  électeurs  ,  princes 
et  prélats,  puis  les  gens  du  roy  ,  puis  les  comtes, 
puis  aulcuns  prélats^  puis  les  seigneurs  de  Guel- 
dres  ,  le  comte  de  Nassou  et  le  comte  de  Ghimay 
puis  le  marquis,  le  duc  de  Jullers  ,  le  ducJas- 
pard  de  Bavière  et  le  duc  de  Clèves  ensemble,  puis 
l'évesque^le  duc  Albert  de  Zassen,  et  puis  le  duc  de 
Zassen,  lequel,  par  le  consentement  de  l'empereur, 
portoit  l'espée  nue  devant  le  roi;  et  ledit  duc  à 
dextre  du  comte  palatin  ;  l'archevesque  de  Trêves 
marchoit  seul  ;  puis  le  roi  avoit  au  droit  lez  l'ar- 
chevesque de  Coulongne,  au  sénestre  costé  l'arche- 
vesque de  Mayence  ;  et  pour  ce  que  les  mystères 
du  couronnement  se  sont  faits  sur  l'archeveschié 
de  Coulongne  ,  a  précédé  les  deux  autres  électeurs 
en  honneurs  et  cérémonies. 

CHAPITRE  GXXXill. 

Comment  le  roi  confesse  premier,  reçut  son  cre'ateur  ,  et  fut ,  par  les 
deux  archevesques  ,  mené'  devant  l'autel. 

Le  roi ,  qui  le  jour  devant,  comme  bon  chrétien 
et  fils  de  saincte  église,  s'estoit  disposé  pour recep- 
voir  son  créateur^  fut  par  les  deux  archevesques 
mené  devant  le  grand  autel  de  Noslre-Dame,  et 
il  se  mit  à  genoux  et  fit  sa  dévote  prière  ,  puis 
fut  amené  en  sa  chayère,  et  chacun  print  siège  et 
lieu  ,  selon  ce  que  dit  est.  L'archevesque  de  Cou- 
longne  disposé  pour  célébrer^  assisté  de  notables 
prélats  qui  l'administroient  au  divin  service,  com- 
mença la  messe;  lesAz/'/e  chantés,  l'on  commença  la 
litanie  à  laquelle  aulcuns  respoudoient  Ora  pro  eo. 


CHAPITRE   CXXXiy. 

Comment  le  roi  fut  prosterne  en  terre ,  par  deux  fois ,  et  depuis  fut  en- 
oingt ,  be'nit  et  couronné 

Et  lors  les  archevesques  de  IMajence  et  de  Trê- 
ves amenèrent  le  roi  ,  qui  devant  la  litanie  se 
prosterna  devant  l'autel,  les  bras  en  croix  et  la  face 
en  terre.  La  litainie  chantée  ,  avec  plusieurs  belles 
oraisons  et  bénédictions  servans  au  mystère ,  le  roi 

se  leva,  qui  ("nt  ramené  en  sachajère  jiisques  après 
l'épistre;  puis  derechef  fut  ramené  devant  l'autel 
où  il  seconcha  et  esten dit  comme  dessus,  et  fut  béni 
par  l'archevesquedeCoulongne  ;  puis  fut  ramené  au 
revestiaire ,  despouillé  de  son  long  manteau  de  drap 
d'or,  et  lui  lut  ouverte  la  robe  devant  et  abaissée 
derrière;  Duis  revint  devant  l'autel  où  il  l'ut  en- 
oingt  en  trois  ou  quatre  lieux,  c'est  assavoir  sur  le 
cliief  et  en  la  poitrine ,  sur  le  dos  et  au  dehors  de 
la  main  dextre.  Après  qu'il  eut  receu  la  saincte 
onction,  il  retourna  les  mains  joinctes  audit  reves- 
îiaire,  où  il  fut  revestu  de  l'aube  de  Saint-Charle- 
magne  et  d'une  estolle  de  mesme  j  et  en  ce  point, 
aorné  de  ces  habits  rojaulx,  qui  sont  réputés  de 
grandestime^  pour  l'honneur  de  Chariemaigne^  qui 
jadis  en  lut  habitué,  il  revint  à  l'autel,  où  plusieurs 
nobles  hommes  qui  ce  regardoient,  remplis  de  joie, 
commencèrent  à  plorer  ,  mesme  l'empereur  se 
print  à  larmojer.  Le  roi,  vestu  comme  dit  est,  se 
mit  à  genoux  devant  l'autel,  puis  tourna  sa  face 
devant  le  peuple,  (i) 

(  I  )  Les  lîianusciits  indiqueut  qu'il  manque  ici  un  clia- 
pitie. 

CHAPITRE   CXXXV. 

Comment  les  électeurs  lui  cliaindirent  Fespce  de  Charlcmaigne. 

Et  l'archevesque  de  Coulongne  lui  fit  aulcunes 
bénédictions,  qui  avec  les  deux  aultres  électeurs 
lui  chaindirent  l'espée  de  Charlcmaigne,  etl'assist 
en  une  basse  chayère;  et  lors  l'empereur,  qui  dès  le 
commenchement  de  la  messe  se  séoit  en  siège  im- 
périal, environné  et  aorné  magnifiquement  et  cou- 
ronné de  trois  couronnes,  descendit  de  son  triom- 
phant estage,  accompaigné  des  électeurs  séculiers, 
s'approcha  du  roi ,  tira  hors  de  la  gaigne  ladite  es- 
pée  et  lui  bailla  5  et  le  roi  la  mit  es  mains  du  duc 
de  Zassen  qui  la  porta  une  espace  ,  puis  la  bailla 
au  marissal  de  l'empereur  ;  pareillement  lui  furent 
donnés  le  globeau  d'orqueportoitle  comte  Palatin, 
le  sceptre  que  portoit  un  seigneur  d'Allemaigne , 
représentant  le  marquis  ,  et  les  anneaux  lui  furent 
mis  aux  doigts. 

CHAPITRE   CXXXYI. 

Le  couronuemeul. 

Puis  fut  afTulé  d'une  chappe  d'église ,  et  fînable- 
ment  couronné  par  i'archevesqiie  de  Coulongne, 
de  ia  propre  couronne  que  porta  le  roiCharlemai- 
gne  ,  laquelle  estoit  de  fer  eiî  cercle ,  mais  tant  ri- 
chement aornée  de  riches  joyaux  qu'elle  sembloit 
estre  d'or  et  de  pierres  précieuses.  En  cest  estât 
royal,  magnifique  et  fort  excellent ,  l'empereur  , 
ensemble  les  électeurs  spirituels  et  séculiers,  te- 
nant ordre  comme  dessus,  avec  grande  séquelle 
de  prélats  et  princes ,  menèrent  le  roi  sur  les  voi- 
les de  l'église,  où  estoit  ricliement  préparée  la 
chajère  de  l'empereur  Charlemaigne. 


CHAPITRE    CXXXVÎI. 

Comment  le  roi  fut,  par  Fempereur  et  les  électeurs .  assis  en  la  chaycre 
de  Charlemaigne. 

Et  là  fut  assis  à  grand  triomphe  comme  en  un 
hault  glorieux  trosne,  et  lui  fut  baillée  la  posses- 
sion de  son  rojaulme  ,  et  fut  nommé  coadjuteur 
de  l'empereur  pour  tenir  la  monarchie  du  monde 
après  le  trespas  de  son  père.  Dont  pour  rendre 

jj^ràce  el  louaniJ-e  au  souverain  roi  des  rois  de  la 
très  digne  et  sacrée  promotion  où  Dieu  l'avoit  ap- 
pelé ,    messeigneurs  les  chantres    chantèrent  Te 
Deum .  Je  ne  scauroy e  mettre  en  com  pte  la  liesse  ei 
consolation  qui  lors  estoit  aux  cœurs  des  assistans  , 
pour  lanouvelleté  du  mvslèrenon  gnaires  advenu 
en  nostre  temps,  car  noble  chose  et  fort  plaisante  à 
regarder  estoit  de   veoir  le  père  et  le  fils  ,  l'un 
empereur  et  l'aultre  roi,  ensemble  triomphans  en 
leurs  majestés,  assortis  et  con jouis  des  princes  de 
Germanie  les  plus  grands  de  la  terre  ;  et  n'est  mer- 
veilles si  le  père  empereur,  fort  avant  en  ses  jours, 
avoit  grande  joie  au  cœur  de  veoir  son  seul  unique 
fils  es  fleur  de  sa  jeunesse ,  esleu ,  sacré   et  cou- 
ronné à  roi  par  la  voix  du  Saint-Esprit,  sans  fa- 
veur nulle  ou  contradiction,  pour  subvenir  à  sa 
débille  vieillesse ,  au  grand  honneur,  salut  et  aug- 
mentation du  très  saint  empire  romain.  Et  causa 
ceste   nouvelle    création    et    coronation    rovale, 
aux  bons  subjectsresjouissance,  aux  ennemis  grande 
desplaisance  ,    gloire  et    honneur    à    ses   amis  , 
crainte  et  terreur  à  ses  ennemis.  Le  Te  Deum  fini, 
pour  perpétrer  la  renommée  et  sublimité  de  ce 
hault  et  excellent  triomphe,  le  roi  fit  environ  cent 
et  cinquante  chevaliers,  entre  lesquels  fut  le  comte 
Palatin ,  le  duc  de  Zassen  ,    électeur ,  le  marquis 
de  Baude  et  son  frère  Guillaume  de  liesse,  le  duc 
de  Jullers ,  un  duc  de  Bavière ,  le  duc  de  Gueldres, 
Philippe ,  bastard  de  Bourgogne ,  Philippe  Wette, 
un  noble  escuyer  de  l'ambassadeur  d'Angleterre, 

ie  chancelier  de  Braisant ,  le  seigneur  de  Brede- 
rode,  Lamant  de  Bruxelles,  le  burguemestre  d'An- 
vers, Guillaume  de  Gvoy,  le  seigneur  de  Chièvre, 
Hugues  de  Meleun,  le  seigneur  de  Lalaing,  Gérard 
de  Boussu,  seigneur  de  Cambres,  Lovs  Bolliii  , 
seiô-neur  de  Lens ,  Jehan  Cottreau  et  aultres  d'es- 
tranges  pays ,  desquels  les  noms  et  seigneuries  me 


sont  mcogneues. 


Ces  haulls  mystères  honorablement  faits  et  ac- 
complis, le  roi  descendit  du  siège  où  le  roi  Char- 
lemagne  fut  jadis  glorieusement  intronisé ,  et  fut 
amené  en  la  première  chayère  devant  l'autel ,  l'em- 
pereur et  les  électeurs  assis  chacun  comme  devant; 
l'archevesque  de  Coulongne  parfinitla  messe.  L'E- 
vangile chanté,  le  livre  fut  apporté  à  baiser  à 
l'empereur  et  au  roi  par  l'archevesque  de  Cou- 
longne. 


CHAPITRE  GXXXVIII. 

Coimmem  ,  pn  la  f?n  de  la  mcs-e,  le  roi  reçut  son  Créateur. 

Or  quant  vint  au  post-communion,  le  roi  se  mit 
à  genoux  Rêvant  l'autel  et  receut  son  Saulveur. 
Ceux  qui  véoient  et  considéroient  ces  cérémonies 
et  sacrés  mystères,  povoient  dire  pour  certain  , 
qu'ils  avoientce  jour  veu  trois  rois  les  plus  grands 
du  monde  ,  l'un  estoit  Nostre  Seigneur  Dieu,  roi  du 
ciel  et  de  la  terre,  et  les  deux  aultres  l'empereur 
et  son  fils. 

CHAPITRE   CXXXIX. 

Comment,  la  messe  cliantée,  on  fit  au  roi  plusieurs  remonstrances 

Le  roi  couronné  en  son  siège  et  la  messe  mélo- 
dieusement chantée  par  ses  chapelains,  le  comte 
Hu"hes  fit  remonstrance  au  roi ,  en  lang-aiore  thie- 
nois  ,  des  grands,  laborieux,  léaulx  et  continuels 
services  que  les  comtes  de  Chimaj  ,  pareillement 
son  père,  son  grand  père  et  son  ave  avoient  Faict 
au  roi  et  à  madame  la  diicesse  d'Austrice  son  es- 
pouse ,  que  Dieu  absolve  !  à  ses  très  illustres  pro- 
géniteurs et  aussi  au  très  sacré  empire  ;  et  povoit 
encoires  ledit  comte,  llourissant  en  prouesses,  ver- 
tus et  ])onnes  meures  ,  l'aire  à  l'impérial  sceptre 
service  agréable  ,  priant  très  gracieusement  que  sa 
ma  jeslérojalle  se  voulsist  condescendre  à  lui  donner 
promotions  et  titres  honorables  ,  selon  la  faculté  de 
vSes  mérites,  espérant  sa  persévérance  de  bien  en 
mieulx,  en  honneurel  proesse  ;  etlors  le  roi,mémo- 
ratif  du  service  que  lui  et  les  siens  lui  avoient  faict, 
pour  récréation  en  nouvelleté  de  sa  coronnation, 
le  créa  et  fit  prince  de  l'empire.  Le  serment  par  lui 
faict,  tel  qu'il  appartient  à  telle  dignité,  promo- 
tion et  hautesse,  il  fut  revestu  du  mautel  princi- 
pal et  afTuIé  de  barrettes  de  meismes.  Ces  magni- 
fiques besoingnes  honorablement  accomplies ,  se 
partirent  de  l'église  ainsi  habitués  qu'ils  estoient. 

5. 

CHAPITRE    GXL. 

Comment  le  roi  fut  ramené  de  l'cglise  en  son  logis  ,  et  l'ordre  y  tenu 
au  disner. 

L'empereur  ,  le  roy  et  les  trois  électeurs  spiri- 
tuels ensemble  en  un  rang- ,  le  comte  Palatin 
tenant  le  globeau  d'or  ,  le  duc  de  Zassen  por- 
tant l'espée  nue ,  et  un  chevalier  le  sceptre , 
vindrent  disner  à  l'Hostel-de-ville  ,  en  une  salle 
en  liault  où  il  y  avoit  grandes  préparations  et  plu- 
sieurs tables  quarrées,  et  sept  ou  huit  ciels  tendus 
dessus  lesdites  tables ,  entre  lesquels  la  table 
de  l'empereur  et  du  roy  estoit  en  front ,  au  bout 
de  la  salle  contre  la  parois,  eslevée  de  cinq  ou  six 
degrés  de  hault  ,  laquelle  avoit  en  senestre  letz 
un  dreschoir  fort  chargé  de  vaisselle.  Et  le  comte 
Palatin  et  le  duc  de  Zassen  donnèrent  à  laver  à 
l'empereur  et  au  roy  ,  séans  eux  deux  à  une 
seule  table  ,  le  père  à  dextre  et  le  fils  à  senestre  ; 
puis  allèrent  à  la  viande.  Le  comte  Palatin  et  le 
duc  de  Zassen  ,  marissal  de  l'empire  ,  lequel  por- 
toitun  baston  en  la  main  comme  maistre  d'hostel. 
et  le  comte  Palatin  apportoit  le  premier  plat  à 
cheval  jusques  aux  degrés  ,  et  fut  assis  par  lui- 
mesme,qui  fit  faire  la  credence.  Le  duc  de  Guel- 
dres,  servit  du  second  plat,  et  il  y  avoit  vingt-deux 
sieultes.  Le  prince  de  Chimay  servit  le   lierche 

avec  les  sieultes,  et  le  duc  de  Gueldres  du  quart, 
et  conséquemnient  jusques  en  fin  ;  mais  le  pre- 
mier mets  assis,  les  électeurs  prindrent  lieu;  et 
estàentendreque  chacun  d'eulx  avoit  sa  table  quar- 
rée  à  part  et  une  autre  table  auprès  à  manière  de 
dreschoir.  L'arche vesque  de  Coulogne  s'assist  au 
dextre  costé  de  l'empereur,  à  trois  esgambées  arriè- 
re ,  l'archevesque  de  Mayenceausenestre  costé  du 
roj  ,  l'archevesque  de  Trêves  au  milieu  de  la  salle. 
Illec  estoit  une  table  couverte  où  nul  ne  séoit,  et  di- 
soit-on  que  c'estoitla  place  du  roi  de  Bohême,  élec- 
teur ,  auprès  de  laquelle  séoit  le  comte  Palatin  ;  le 
duc  de  Zassen  séoit  en  une  autre  table  emprès  de 
laquelle  es  toit  représentant  le  lieu  du  marquis  de 
Brandebourg.  Assez  près  estoient  assis  les  d  ucsAlbert 
de  Zassen, Loys  deBavJère,les  ducs  de  Jullers  et  de 
Glèves.  Auprès  d'eulx  y  avoit  une  table  vuide  et 
couverte  pour  le  marquis  de  Baude  ,  le  lantgrave 
de  Hesse,  le  duc  de  Gueldres,  le  prince  de  Ghiniay 
et  aultres  qui  lors  servoient.  A  une  aultre  table, 
estoient  assis  le  vieil  comte  de  Sorre  ;,  les  aml^as- 
sadeurs  du  duc  Sigismond  et  aultres  ;  auprès  de 
laquelle  estoit  une  table  vuide ,  préparée  pour  aul- 
cuns  évesques  d'Allemaigne.  A  une  aultre  table 
séoient  les  évesques  de  ÎSusse,  de  Gambrai ,  de 
Worms  ,  le  frère  de  l'archevesque  de  Mayence 
et  aultres  ;  auprès  de  laquelle  séoient  ceulx  de  la 
loi  d'Aix  ;  à  une  aultre  ,  la  loi  de  Goulogne  ;  à 
uue  aultre, la  loi  de  Francfort;  à  une  autre,  la 
loi  deNorenberg;  à  une  autre,  plusieurs  héraulls 

et  officiers  d'armes.  A  ce  disner  fortsumptueux  où 
comparurent  les  plus  nobles  et  grands  person- 
nages de  Germanie  ,  entre  les  aiiltres  choses  ,  il  y 
eut  trois  entremets  ;  et  fut  le  premier  que  le  duc 
de  Zassen  entra  en  i'avane  jiisques  à  la  cfiaingle 
de  son  clieval ,  laquelle  avaine  Fut  mesurée  à  un 
boisseau  d'argent,  eslnqué  de  mesme  et  abandonné 
à  tous  ceulx  qui  en  vouloient  avoir.  Le  second 
enlremels  fut  que  les  Allenians  tournèrent  en 
broche  et  rostirent  à  force  de  feu  un  bœuf  tout 
entier  ,  duquel ,  quand  il  fut  cuit ,  une  partie  fut 
présentée  au  roj  et  l'aultre  à  l'abandon  du 
peuple.  Le  tierche  entremets  fut  de  plusieurs 
oiseaulx  revestus,  comme  paons  et  voililles,  qui  fu- 
rent par  esbatlement  rués  par  les  fenestres  de  hault 
en  bas  aulx  mêmes  gens  illecqexpectans  :  et  ceulx 
esloient  réputés  vaiilans  qui  en  povoient  avoir 
quelque  plume. 


CHAPITRE  GXLL 

Nou\elleié  de  mcssire  Plii'.ijpe  Guoguet. 

AuLTUE  nouvelleté  fut  que  sire  Philippe 
Guoguet^  ausmonier  du  roy ,  composa  sublil- 
lement,  au  milieu  du  cloistre  de  jNostre-Dame, 
une  fontaine  fort  honneste  ,  où  il  v  avoit  sur  une 
coulombe  l'imaifje  d'un  ai^le  de  sable  ,  et  deux 
lions  armojés  et  eslevés,  l'un  deBrabant,  l'aul- 

tre  de  Flandres,  lesquels  rendoient  vin  en  grande 
abondance  àceulx  qui  avoir  en  pouvoient  ;  et  fut 
ladite  fontaine  fort  prisée  et  bien  regardée  d'aul- 
cuns  princes  et  seigneurs ,  .souverainement  de 
l'empereur,  qui  la  vint  voir  à  l'après-disner  pour 
passer  temps. 


CHAPITRE   CXLII. 

Que  lc3  reliquaires  furent  monstrées  à  l'empereur  et  au  roi. 

Lendemain,  furent  monstrées  à  l'empereur  et  au 
roi  les  reliques  de  l'église,  c'est  assavoir  :  la  che- 
mise INostre-Dame,  les  draps  où  Nostre  Seigneur 
fut  en  son  enfance  enveloppé,  le  linge  dont  son 
humanité  fut  couverte  en  l'arbre  de  la  croix ,  le 
drap  sur  quoi  Saint-Jean-Bapliste  fut  décelé  ,  et 
aullres  dignités.  Le  mardi  ensuivant,  l'empereur, 
le  roi  et  les  électeurs  se  trouvèrent  en  la  maison 
de  la  ville,  où  messeigneurs  d'Aix  firent  ser- 
ment au  roi,  et  le  roi  congia  plusieurs  de  ses 
gens,  et  renvoya  le  prince  de  Cliimaj  es  pajs;  el 
tost  après  se  deslogèrent  l'empereur  et  le  roi ,  et 
les  électeurs  d'Aix,  et  retournèrent  à  Coulongne. 

CHAPITRE  GXLIII. 

Joustes,  bancquets  ,   festoyemens  qui  se  firent  à  Coulongne  ,  l'empe- 
reur, le  roi  elles  e'icf  leurs  retournés  de  la  ville  d'Aix. 

Le  couronnement  faict  à  Aix^  en  plus  grand 
triumplie  que  jamais  fut  de  nostre  temps,  l'em- 
pereur ,  le  roi,  les  électeurs ,  ensemble  leurs  com- 
pagnies, retournèrent  et  rentrèrent  le  joedi  en- 
suivant dedans  Coiilongne,  en  telle  ordonnance, 
que  premier  marcboient  les  gens  du  duc  de 
Zassen,  ceulx  du  comte  Palatin  ensuivant,  ceulx 
du  duc  de  Jullers,  puis  ceulx  des  archevesques 
de  Trêves  et  de  Mayence ,  pt  puis  ceulx  du  roi , 
tous  en  armes.  Après  venoient  le  grand  Polliain 
etlemaistre  d'hostel  deNassou,  puis  le  seigneur  de 
Polliain  et  le  frère  du  comte  de  Nassou^  puis  les 
deux  frères  d'Aigmont  ,  et  le  seigneur  de  Bolques- 
tain,  armés  tous  en  blancq,  puis  le  comte  de 
Hanon,  et  lantgrave  Van  Hesse,  et  l'évesque  de 
Liège,  puis  le  marquis^  le  duc  Albert  et  le  duc  de 
Jullers,  puis  le  comte  Palatin  et  le  duc  de  Zassen, 
puis  l'arcbevesques  de  Trêves,  seul  devant  le  roi; 
et  le  roi  venoit  armé  de  plain  barnois  au  milieu  de 
l'arcbevesque  de  Coulongne  du  droict  costé  et  de 
l'arcbevesque  de  Mayence  del'aultre, après  lesquels 
venoit  en  son  cbariot,  ayant  suite  des  gens  de  mes- 
seigneurs  de  Coulongne  et  de  Liège.  En  ce  trium- 

pliant  arroi,  marchèrent  jusques  à  l'église  des  Trois 
Rois  ,  où  le  roi  descendit.  Son  oraison  finée,  il  fît 
le  serment j  pendant  ce  temps,  l'empereur  se 
logea,  et  le  roi  fut  convoyé  à  son  logis  par  les 
électeurs  et  princes,  tenant  ordre  comme  dessus. 

Le  mardi  dix-huitième  d'apvril ,  vint  vers  le  roi 
une  ambassade  de  Savoje,  un  clievaulclieur  de  Ve- 
nise, etsi  estoit  arrivé  l'ambassade  de  Pouloingne. 
Le  vendredi  sequent,  le  roi  donna  audience  à 
plusieurs  expectans  :  entre  les  autres  comparurent 
l'évesque  de  Liège  et  sire  Evrard  d'Arenberg ,  le- 
quel se  jectant  à  genoulx ,  proposa  aulcuns  lan- 
gaiges  quérimonieux  mixtionnés  de  hongueries  et 
murmures  sur  ledit  évesque.  Ce  voyant  et  oyant, 
le  roi  le  cuida  faire  taire  ,  mais  il  procéda  oultre 
injurieusement  contre  ledit  évesque  et  les  siens, 
tellement  que  le  roi  le  prinst  fort  mal  en  grâces  et 
commanda  qu'il  se  partesist  d'illecq. 

Le  mardi,  jouslèrent  sur  le  marché,  à  la  mode 
d'Allemagne,  deux  nobles  hommes  de  l'hostel  de 
l'archevesque  de  Coulongne ,  et  de  leurs  nobles 
séquelles  ;  le  roi  se  trouva  sur  le  marché  pour  veoir 

les  joustes.^ (i)    alla  quérir  le   duc  Albert, 

qui  debvoit  jouster  contre  le  grant  Polhain  ,  et 
quant  il  l'eut  amené  sur  les  rangs,  tost  après  alla 
quérir  le  comte  Palatin ,  accompagné  de  quatre 
jousteurs,  deux  à  roche ts  et  deux  à  fers  esmolus. 
Après  vindrent  messeigneurs  Vincent  de  Zvanen- 

(i)  Lacune. 

bourg,  niarissal  de  l'archevesque ,  et  cent  et  un 
aultres  Allemands. 

Ceulx  qui  joustèrent  de  rocbets  besongnè- 
rent  tellement  que  par  bien  courre  et  sans  lices  ils 
s'entre  attaindirent;  et  clieut  l'un  d'eux  ;  et  quant 
il  (ut  remonté  à  cheval ,  ils  firent  courses  et  at- 
tainctes  tant  fières,  qu'ils  se  ruèrent  l'un  l'aultre 
par  terre  ;  puis  ils  recommenchèrent ,  et  celui  qui 
avoit  premier  abattu  son  compaignon  fut  rué  jus; 
ainsi  chacun  y  eut  honneur  égal.  Le  comte  Pa- 
lalin  et  messire  Philippe  de  Nassou,  joustèrent  à 
fersesmolus  l'un  contre  l'autre  tant  vistement ,  que 
messire  Philippe  fut  abatu  de  son  cheval^  et  lecomte 
fut  souslenu  de  ses  gens ,  et  ramené  par  le  roi  à 
son  logis.  Le  duc  Albert  de  Zassen  et  messire 
VolgangPolhain,  joustèrent  tellement,  quelePol- 
hain  attaindit  le  duc  tant  rudement ,  qu'il  tomboit 
par  terre  s'il  n'eusist  esté  soustenu  ;  puis  jousta 
messire  Vincent  de  Zvannenbourg  contre  son 
Allemant,  et  ne  besongnèrenî  guaires  bien. 

Ce  bruit  passé  ,  le  roi  retourna  à  son  logis;  les 
électeurs  luj  offrirent  le  convoi ,  mais  ne  le  volut 
souffrir.  Ce mesme  soir,  l'archevesque  de Coulongne 
avoit  préparé  un  bancquet  pour  festoyer  le  roi  et 
les  princes  ,  et  avoit  convoqué  grand  planté  de 
dames  et  de  damoiselles.  Il  fit  couvrir  une  table 
eslevée  dessus  un  marchepied  de  deux  ou  trois  de- 
grés de  hault ,  au-dessus  de  laquelle  y  avoit  un 
ciel  et  dosseret  de  velours  cramoisi,  armojé  de  ses 
armes.  A  la  main  droicte  deceste  table,  estoit  une 

aullre    pour  mectre  les  plats  et  le  vin.   Ne  de- 
mouraguairesque  le  roi  ne  se  vint  asseoir  à  taLle 
directement  soiibs  le  dosseret;  anprès  de  lui,  à  la 
main  droicte,  séoit  madame  de  Nusse;  à  la  main 
gauche  le  comte  Palatin  et  une  abbesse  ;   et  puis 
droict  devant  séoient  le  duc  Albert  et  madame  des 
Onze   Mille  Vierges  ;    au  bout    du    passe  ,     du 
droict  lez,  estoit  en  bas,  la  table  de  l'arcbevesque 
de  ConIonii"ne  ;  et  séoient  avec  lui  un  comte  d'Al- 
lemaigne,  madame  de  Sainte-Marie  ,  la  comtesse 
de  Yernenbourg  ,  la  comtesse  de  Mennarde  ,  deux 
de  ses  cousines  et  le  lantgrave   de   Hessen.   Il  y 
avoit    aultres  tables  où  séoient  les  demoiselles  et 
gentilles  femmes  des  dames  dessusdites  et  les  nobles 
dames  des  seigneurs  ;  et  au  bout  de  la  salle  y  avoit 
undrescboir  de  quatre  degrez,  toutcbergié  devais- 
selles.  Au  lever  du  bancquet,  l'on   dansa  jusques 
à  deux  heures  après  mynuict.  Le  vin  et  les  espices 
données,  le  roi  print  congié,  qui  fut  reconvojé  à 
mv  voie  de  son  logis,  par  le  comte  Palatin  et  le 
duc  de  Zassen.  Le  vendredi ,  vingt  et  unième  d'ap- 
vrll,  le  samedi,  dimanche  et  lundi  ensuivant,  plu- 
sieurs lestojements  se  firent  des  uns  aux  aultres. 

CHAPITRE  CXLIV. 

Le  bancquet  du  roi. 

Entre  lesquels  le  roi,  pour  festoyer  les  clames 
et  iDOurgeoisie  de  Coulongne  ,  fîst  préparer  un 
sumptueux  et  riche  bancquet,  à  l'hostel  de  Jean 
Yan  de  Nelle  ,oà  la  salle  fut  préparée  de  sa  tapisse- 
rie. Au  front  devant  estoient  tendus  trois  dosse- 
rets  et  ciels  de  drap  d'or ,  desquels  celui  du  milieu 
estoit  armojé  des  armes  de  Bourgogne  ;  à  une  lon- 
gue table ,  eslevée  de  trois  degrez ,  et  contre  la  pa- 
roi du  droict  costé  de  la  salle,  estoit  un  riche  dres- 
soir eslevé  de  six  degrez  de  hault ,  chargié  de 
vaisselle  dorée.  Le  roi  séoit  sous  le  ciel  armoyé  de 
Bourgogne,  auprès  duquel  séoient,  du  droict  costé, 
madame  l'abbesse  des  Onze  Mille  V^ierges  ,  l'arche- 
vesque  de  Coulongne ,  mademoiselle  de  Vernan- 
bourg,  le  comte  Palatin,  madame  de  Saincte-Ma- 
rie^et  au  deboult^  le  comte  de  Sorre  auprès  du  roi. 
Du  sénestre  costé  séoient  la  comtesse  deMennarde, 
l'archevesque  de  Majence, madame  deNusse,  l'ar- 
chevesque  de  Trêves,  une  demoiselle  des  Onze 
Mille  Vierges,  et  au  deboult  Févesque  de  Worms. 
Au  devant  de  ces  personnages  séoient  l'éves- 
que  de  Liège,  le  duc  Gaspard,  deux  damoiselles 
entre  deux  ;  et  droict  devant  le  roi ,  l'ambassadeur 

de  Pouloingne ,  le  duc  cleJullers,  le  lantgravede 
Hessen  et  aulcunes  damoiselles  entre   eulx.  A  ce 
bancquet,  qui  valoit  un  grand   soupe,  ne  furent 
Taicts  nuls  assais.   Le  josne  comte  de  Serre  tren- 
clioit  devant  le  roi,  Rotellet  servoil  de  la  couppe, 
et  les  aultres  princes  avoient  chacun  son  homme 
pour  les  servir.  Le  maistre  d'hostel  de  Nassou  tint 
estât  officiant  de  maistre  d'iioslel  avec  sire  Philippe 
La  Welle.  Le  roi  fut  servi  à  quatre  fois;  il  eut  six 
plats  sur  la  table,  et  chacun  plat  eut  quatre  sieultes 
avec  aulcuns  entremets.  Au  bas  du  marchepied  es- 
toit,  du   droit  coslé,  une  table  où  séoit  les  gen- 
tils femmes,  et   au  sénestre  lez,  un  table  pour  les 
bourgeoises  de  la  ville.  Sur  la  fin  du  souper,  l'em- 
pereur, en  habit  dissimulé  embrochié,  vint  veoir 
cest  estât  magnifique,  et  comme  passe  l'on  donna 
au  roi  à  laver.   Tables  et  traiteaulx  furent  ostés; 
l'on  se  print  à  danser.  Le  comte  Palatin,  avec  une 
noble  diuiie,  commencha  lafeste,  laquelle  ,  quand 
elle  eut  duré  une  espace,   s'esleva'une  fort   belle 
inomerie;  et  fut  apporté  illecq  un  pavillon  de  ta- 
létas ,    sous   lequel   estoient   chantres   et  joueurs 
d'instruments  qui  très  bien  chantèrent  et  jouèrent, 
puis  vuidèrent  hors  deux  grands  personnaiges  en 
figure  d'homme  et  de  femm*e,  habitués  à  la  mode 
turquoise,  lesquels,  après  qu'ils  lurent  rentrés  au 
pavillon,  ils  apportèrent,  chacun  sur  son  espaule, 
un  josne  enfant,  vestu  à  manière  de  singe,  laisant 
mouwes  et  grimaces  et  singulières  et  bien  eslranges; 
puisse  boutèrent  au  pavillon  et  widèrent;  et  firent 

une  belle  geiite  morisqiie.  Geste  morisque  faicte,  le 
roi,  accompag'né  de  quelques  clames  les  plus  estran- 
gement  habillées  que  jamais  ,  l'un  et  l'aultre  mon 
lés  sur  gransiDantoufïïes  ,  jssiient  liors  du  sus- 
dit pavillon,  et  dansèrent  un  petit,  puis  rentrèrent; 
et  wida  le  roi  de  rechef ,  et  amena  une  anltre  ri- 
chement habituée  de  velours  à  la  mode  de  France. 
La  dame  desveslit  le  roi  de  sa  robe  long-ue  es- 
trang^e  qui  lors  demoura  ayant  une  robe  courte 
de  drap  d'or  et  un  petit  chaperon  de  drap  d'or, 
et  les  chausses,  partie  de  couleur  ronge,  blancq 
et  bleuavec  aulcunes  bendes  de  drap  d'or.  La 
dame  avoit  une  hune  devant  sa  face  ,  et  en  ce  poinjt 
dansèrent  la  franchoise. 

La  momerie  passée,  les  princes  et  seigneurs^ 
dames  et  demoiselles,  dansèrent  qui  mieux  mieux; 
après  ces  danses^  se  fit  d'espiceries  et  de  chucades 
dorées  un  banquet  fort  singulier,  plaisant  à  l'œil 
et  sorti  de  nouvelletés  non  accoustumées  à  veoir  , 
entre  l<*squels  il  y  avoit  deux  arbres  de  quatre 
pieds  de  hault  ,  portans  fruicls  et  feuilles ,  et 
au  -  dessoubs  (rèzes  croisans  toutes  coulourées  et 
meures.  Au  milieu  de  ces  deux  estoit  un  roi  à 
cheval,  portant  bannière  desplojée  et  armojée  des 
armes  du  roi  des  Romains.  Lescongiés  prins,  leroi, 
convoyé  d'aucuns  princes  ,  se  retira  en  son  logis  ; 
les  nobles  dames,  convoyées  d'aulcuns  aultres,  s'en 
allèrent  chacune  en  son  quartier. 

CHAPITRE  CXLV. 

Le  retour  du  roi  en  Brabanl   et  en  Hollande. 

Si  le  roi  s'estoit  monstre  humble  et  fort  hu- 
main vers  messeig'neurs  les  électeurs  et  princes  de 
Germanie  avant  son  élection  ,  encoiresse  monslra 
il  plus  afïiible  et  complacent  après  sa  corona- 
tion  ,  selon  la  dignité  de  sa  vocation  rojale  ;  car, 
quant  vint  le  parlement  de  sa  séparation  des  élec- 
teurs et  princes  faicte  à  Coulon«ne ,  le  roi  mesmes, 
honorablement  accompagné  des  siens,  les  con- 
voya particulièrement,  et  reniercliia  grandement, 
qui  fut  signe  de  vraie  humililé  ;  et  quant  vint  le 
jour  de  son  parlement  de  Coulongne,  qui  fut  le 
vingtième  de  mai,  l'empereur  le  convoya  jusques 
au  monter  au  bateau;  et  lors  le  roi,  pourcongié 
prendre,  fleschit  les  genoulx  en  terre  devant  son 
père,  qui  lanlost  le  releva  en  disant  adieu.  L'em- 
pereur, qui  ne  se  peult  tenir  de  plorer,  se  print  à 
larmoyer;  si  firent  plusieurs  nobles  hommes,  de 
pilié  esmeus,  qui  ce  parlement  véoient  ;  et  quant 
le  fils  fut  monté  sur  le  Rin  et  eslongné  du  père,  le 
père  se  tira  sur  la  rive,  et  le  convoya  à  l'œil  aussi 
longuement  que  regard  en  povoit  avoir,  et  que 
paternel  amour  s'en  povoit  estendr^  sur  son  chier 
fils. 

Ce  soir,  le  roi  arriva  à  Zone ,  où  l'archevesque 
de  Coulongne ,  à  qui  la  ville  appartient,  le  recheut 
et  le  festoya  ce  mesme  jour  ;  et  le  lendemain  lui 
et  la  pluspart  de  ces  nobles,  le  mena  à  messe,  où 
les  demoiselles  du  cloistre,  ensemble  les  seigneurs 
de  la  justice,  lui  vindrent  au-devant  à  notable  pro- 
cession; et  séjourna  illec  le  jour  de  la  Trinité, 
le  lundi  et  mardi  ensuivant ,  pour  regarder  la  si- 
tuation de  la  ville ,  pour  veoir  la  labourieuse  for- 
tification ,  et  enquérir  de  l'admirable  résistence 
que  les  assiégés  du  très  puissant  duc  Charles,  en 
l'na  soixante  et  quatorze,  avoienl  acquis  gloire,  los 
et  honneur  perpétuel. 

Le  mercredi  ensuivant,  le  roi  se  partit  de 
Nuysse  ;  partie  de  ses  gens  se  logèrent  à  Ecquerlain, 
et  il  se  logea  à  Albiguère ,  où  le  duc  de  Jullers  lui 
vint  au-devant  à  privée  compagnie;  pareillement 
monseigneur  Hampos  ,  qui  honorablement  le  fes- 
toya ce  soir;  et  le  jour  du  sacre ,  le  roi  aorné  de 
plain  harnois,  une  robe  d'or  par-dessus,  entra 
en  Remonde,  oùceulxde  la  loi,  ensemble  ceulx 
de  l'église,  portans  croix  et  confanons,  lui  firent 
notable  révérence.  Le  lundi  sequent,  le  roi  vint 
au  giste  à  Horst;  et  le  mardi,  aorné  comme  dessus, 
entra  dedans  Bois-le-Duc  ,  à  grand  triumphe,  où 
ceulx  de  la  ville,  à  notable  procession,  allèrent  au- 
devant  ,  portants  grant  plenté  de  torses;  et  lui  pré- 
sentèrent à  sa  bienvenue  un  bœuf  et  deux  pipes 
de  vin.  Le  joedi  ensuivant,  le  roi  se  partit  au 
matin  de  Bois-le-lmc,  et  vint  tout  voilant  jusques 

à  Hesdin,    où    il  séjourna  quelque  peu  pour  ap- 
poincter  un  différent  entre  l'archevesque  de  Cou- 
long-ne  et  le  duc  de  Clèves.  Là  print  congié  le  duc 
de  Clèves  au  roj  qui  lui  donna  un  cheval  et  une 
pippe  de  vin.  Là  vint  Jehan  de  Lannov,  seio-neur 
de  Mjngoval,  servir  de  son  estât  et  office  de  pre- 
mier  grand  maistre  d'hostel,  qui  paravant  estoit 
grand  maistre  d'hostel  du  josne  duc  Philippe.  Le 
samedi  séquent,  le  roi  deslogea  de  Hesdin  et  se  vint 
disner  à  Gorkum.  Ses  gens  montèrent  sur  bateaux 
et  charriots,   et  à  petite  compaignie    vindrent    à 
Dordrecht,  où  ceulx  de  la  ville,  en  grand  nombre 
de  navires  et  de  gens,  estoient  venus  au-devant 
avec  leur  seigneur  d'Aiguemont  pour  le  conduire; 
lesquels  avoient  fait  les  feux  sur  tonneaux,  depuis 
Gorkum  jusques  à  Dordrecht.  Quant  il  entra  en 
la  porte,   quatre  notables  personnaiges  portèrent 
un  pal  de  drap   dessus  lui,  et  huit  hommes,  re- 
vestus  de  sa  livrée  ,  chacun  un  flambeau  en  main, 
le  convoyèrent  à  son  logis,  devant  lequel  j  avoit 
histoires,  un   aigle  et  un  lion   distillant  vin  du 
Rhin  incessamment  à  tous  ceulx  qui  prendre  en 
voloient  ou  povoient.  Illecq  estoient  aulcuns  com- 
pagnons, qui  tenoient  un  bœuf  vif,  fort  gras  et  de 
la  hauteur  de  dix-neuf  palmes,   et  un  très  grand 
esturgeon,   lesquels  furent  présentés  au  roy  à  sa 
bien-venue.  Le  dimanche  quatrième  de  juing,  leroy 
allaoyr  la  messe  à  la  grande  «église,  acconipao-né 
de  l'évesque  de  Gambraj,  de  l'évesque  de  Liéon  et 
de  l'abbé  de  Sainct-Bertin,  des  seisrneurs  d'  Vio-he- 

mont ,  d'Isestain  ,  et  plusieurs  aultres  chevaliers 
et  escuyers. 

Lendemain^  le  roi  donna  audience  aux  HoUan- 
dois,  lesquels  par  maislre  Jacques  Allemondc,  fut 
faicte  une  proposition  très  belle,  grandement  auc- 
torisée ,  et  fort  à  l'exaulcement  et  louange  de  sa 
royale  majesté  ;  après  laquelle  fit  chevalier  de  sa 
main  Gérard  Appenkincq,  Cornelis  Van  Deurp , 
Adrian  de  Zuet ,  Cornelis  Gonsinghes  et  aulcuns 
aultres.  Trois  jours  après  fit  chevalier  Jacques  de 
Galhz,  Philippe  d'Espaigne  et  Jean  de  Nortwje. 

Le  vendredi  ensuivant,  le  roi  passa  l'eaue  à 
Saincte-Gertrude-Berghes ,  et  alla  au  giste  àBreda, 
où  madame  de  Nassou  le  reçut  honorablement  et 
lui  donna  lendemain  un  beau  bancquet;  et  le  jour 
ensuivant  fit  son  giste  à  Tournoud,  où  il  chassa  et 
voila  ;  et  vindrent  vers  lui,  le  seigneur  de  Boussu, 
l'abbé  du  Parcq ,  maistre  Thiebault  Baradot ,  tré- 
sorier des  finanches,  les  députés  d'Anvers  et  de 
Bruges. 

CHAPITRE  CXLVI. 

Traction  de  paix  entre  le  roy  de  France  et  le  roy  des  Romains,  ensemble 
les  prinses  de  Mortaigne,  de  Honnecourt  et  dei'Escluse. 

Oncques  depuis  que  le  seigneur  desQuercles  des- 
cendit à   main  armée  dans  la  comté  de  Flandres 
pour  secourir  les  Ganthois  à  l'encontre  de  l'archi. 
duc  Maximilian,  présent  roi  des  Romains ,  la  paix, 
qui  paravant  prospéroit  en  vigueur  et  Ibrce,  au 
grand  prouffit  et  avanchement  de  la  chose  publi- 
que,  ne  fut  ferme  ne  bien  assurée.  Et  ainsi,  si  le 
roy  de  France  avoit  volonté  de  observer  et  tenir 
en  son  entier,  et  non  violer  bonne  paix^  tant  né- 
cessaire d'un  costé ,  et  de  l'aultre  solemnellement 
jurée  et  promise ,  il  ne  devoit  transmettre  ni  per- 
mettre ledit  des  Querdes,  soi  entremettre  du  dif- 
férent qui  lors  estoit  entre  le  père  et  le  fils,  entre 
les  seigneurs  et  les  subjects,  entre  le  chief  et  les 
membres  dii  corps;  et  se  debvoit  bien  passer  le- 
dit des  Querdes  de  y  venir  à  puissance  et  à  ban- 
nière desployée  ,  car  le  père  recouvra  son  iîls ,  le 
seigneur  pardonna  aux  subjects,  et  les  membres  du 
corps  furent  réintégrés  au  cliief,  et  il  demouramal 
en  grâce  des  deux  parties  et  des  Franchois  mesme 
qui  l'avoient  envoyé  ;   et  retourna  demy  confus  à 
peu  d'honneur.  Et   pour  exploict  de  guerre  ,   et 
pour  ce  que  la  pluspart  de  ses  engiens  et  artillerie 

estoit  en  Flandres  ,  fut  si  précipité  de  son  retour 
qu'il  n'eut  loisir  de  les  recueillir.  Il  détint  et  occupa 
parmanièrederécompenseetcontrevenche  certains 
navires  sur  mer  du  quartier  du  roi  des  Romains. 
Aulcuns  compagnons  de  guerre,  qui  lors  se  tenoient 
es  frontières  de  France  pendant  le  voyage  d'Alle- 
maigne,  se  prindrent  à  courre  sur  les  frontières,  à 
saisir  places  ^  à  prendre  bons  marchands  et  piller 
le  plat  pays;  et  ainsi  se  contourna  la  bonne  paix 
au  povre  peuple,  tant  désirée,  en  foible  et  mortelle 
langueur;  et  la  maudite  guerre  toute  engendrée  et 
conclieute  se  print  à  croistre,  nourrir  et  pulluler, 
au  grand  dommaige  et  foule  du  pays.  Et  quand  le 
bruit  des  haults  triomphes  qui  se  tindrent  au  cou- 
ronnement du  roi  des  Romains  fut  espandue  par  le 
monde  univers,  les  capitaines  et  cliefs  de  guerre  de 
son  parti  à  demi  reposés  esveillèrent  leurs  esperits. 
Si  devindrent  plus  fiers  et  courageux  ;  et  leur 
sembloit  bien  que  le  roi,  en  la  vertu  de  sa  royale 
couronne  et  bienheurée  fortune,  les  debvoit  mec- 
tre  en  œuvre,  en  conquérant  la  pluspart  des  pays 
perdus,  et  que  François  qui  nuls  n'admirent,  aux- 
quels ceste  nouvelle  création  de  roi  estoit  fort  des- 
plaisante, en  seroient  plus  doulx  et  moins  redoutés. 
Advint  en  ce  temps  qu'en  la  ville  etchasteau  de 
Mortaigne  se  tenoient  en  garnison  aulcuns  soldats 
entretenus  par  le  seigneur  des  Querdes ,  lesquels 
l'un  d'eux,  de  la  nation  d'Escoche,  occit  l'aultre 
par  débat;  s'en  fut  hay  et  débouté  du  demourant 
des  compagnons.  Quand  il  se  vit  en  ce  point  des- 

poincté,  il  proposa  de  soy  venger.  Dont,  pour  venir 
au  chief  de  sa  prétente ,  il  se  rendit  au  seigneur 
de  Montigny ,  lequel  subtiliement  enquist  de  la 
conduite,  force  et  disposition  de  la  place,  et  le- 
dit seigneur  esprins  de  hault  voloir  ,  à  qui  rien  ne 
sembloit  impossible,  fut  adverti  de  Testât  de  Mor- 
taigne.  Il  assembla  là  quantité  de  ses  gens  avec 
certain  nombre  de  paysans.  Si  se  trouva  devant  la 
ville  et  fît  sommer  ceulx  qui  l'avoient  en  garde  de 
la  rendre  incontinent,  ou  aultrement  il  leur  don- 
neroit  l'assault.  Quand  lesdits  soldats  se  virent  tant 
souldainement  oppressés,  pensans  que  le  seigneur 
de  Montigny,  assez  redoublé,  ne  disoit  chose  qu'il 
n'eusist  fait  à  cop ,  ils  rendirent  la  place ,  leurs 
corps  et  leurs  biens  saulves,  et  furent  conduits  en- 
viron eux  trente,  par  les  gens  dudit  seigneur,  qui 
tint  la  place  le  demourant  de  sa  vie  et  y  mit  soul- 
dars  à  sa  volonté. 

Advint  en  ce  temps  que  Bertoulot  de  Louvain 
assembla  aulcuns  compagnons  de  guerre  et  se  mil 
en  embusche  ,  d'ung  matin,  devant  le  chasteau  de 
Honnecourt,  tenant  le  parti  des  Franchois.  Et 
quand  ce  vint  que  la  porte  fut  ouverte  et  le  pont 
dévalé,  et  que  les  vaches  du  chasteau  widèrentpour 
aller  aux  champs,  Bertoulot  et  les  siens  entrèrent 
et  saisirent  le  chastelain  prisonnier.  Advint  aussi 
que  Hellin  Dès ,  accompaigné  d'aulcun  josnes 
paysans  qui  peu  ou  riens  n'avoient  veu  ,  anis 
esloient  très  mal  duitz  de  la  guerre  ,  se  bouta 
en  la  place  de  l'Esclusc  ,  marchissant  à  la  comté 

d'Austrewaii,  et  qui,  pendant  le  temps  qu'elle  es- 
toit  Franclioise,  porloit  grand  dommaige  au  pays 
voisin  ;  dont,  pour  renfort  de  la  place  ,  le  seigneur 
de  Sempi ,  à  qui  elle  deljvoit  appartenir  ,  y  envoya 
aulcuns  souldars  sortis  d'artillerie,  qui  ne  peulrent 
venir  à  temps ,  car  le  seigneur  de  Goy,  marissal  de 
France,  le  bastard  Cardon  Guergue,  le  Verd  et 
aultres  des  garnisons  à  l'environ,  en  nombre  desept 
cents  chevaliers  et  quatre  mille  piétons,  se  trouvè- 
rent à  l'heure  de  mynuict,  le  vingt  et  unième  jour 
de  juing,  devant  ladite  Escl  use ,  firent  provision 
de  fagots,  amenèrent  eschielles,  engiens  et  artille- 
rie pour  donner  l'assault  ;  et  premier  le  bâtirent 
incessamment  de  deux  gros  courteaux ,  puis  six 
heures  au  jour  jusques  à  onze  heures ,  tellement 
que  lespovres  paysansquis'yestoient  boutés,  furent 
tout  espouvantés.  Hellin  Dès,  pensant  que  secours 
estoit  loingtain,  qu'il  estoit  mal  pourveu  de  gens, 
de  vivres  et  d'artillerie ,  rendit  la  place,  leurs  corps 
et  leurs  biens  saulves.  Et  quand  Franchois  en  fu- 
rent au-dessus ,  ils  démolirent  le  fort ,  si  que  onc- 
ques  puis  ame  ne  se  y  bouta.  Et  par  ainsi,  tant 
d'un  costé  comme  de  l'aultre  ,  fut  la  paix  brisée  et 
cassée ,  qui  à  si  grand  labeur  fut  tissue,  à  si  grande 
joye  reçue  et  malheureusement  brisée  et  corrom- 
pue. 

CHAPITRE   CXLYII. 

La  prinse  de  Thérouanne. 

Sallezar,  fort  expérimenté  en  la  guerre,  hardi, 
entreprenantelsiibtil  conducteur  de  gens  d'armes , 
adverti  aulcunement  de  la  disposition  et  conduite 
de  la  cité  de  Thérouanne ,  délibéra  pour  passe- 
temps  en  lieu  d'oiseuse  ,  de  faire  une  emprinse  sur 
ladicte  cité ,   et  despioyer  force ,   savoir  gens   et 
avoir,  pour  la  conquerre  au  proufit  du  roi  des  Ro- 
mains, et  de  la  retirer  hors  des  mains  du  roi  de 
France ,  qui  par  le  trespas  du  duc  Charles  ,  que 
Dieu  absolve!  l'avoit  occupée  et  destenue  par  l'es- 
pace de  neuf  ou  dix  ans.  Dont,  pour  achever  ceste 
emprinse,    ledit   Sallezar  assembla   de   quatre   à 
cinq  cents  combattants,  assez  vaillantset  fort  aven- 
tureux, lesquels  montèrent  sur  mer  en  bateaux 
couverts,  feindant  que  c'esloit  sel,    pour  mieulx 
celer  faict,  et  par  un  soir  arrivèrent  à  Gravelinghes; 
et  pour  ce  que  si  petit,  nombre  de  gens   ne  souf- 
hsoit  point  à  si  grosse  besoingne  faire,    il  s'ac- 
compagna de  quatre  cents  Angles  que  le  ro_y  d'An- 
gleterre avoit  fait  chasser  hors  de  la  garnison  de 
Calaix,   desquels  le  souverain    conducteur   estoit 
Thomas  d'Amont,   fort  expert  et  bien  renommé 
au  mestier  d'armes.  » 

Ces  deux  bandes  ensemble  unies,  firent  provi- 
sion d'eschelles,  engiens,  cordes  et  instruments 
convenables  à  telle  besoigne ,  et  à  moins  de  bruict 
et  le  plus  secrètement  que  possible  leur  fut,  par 
une  obscure  nuict  et  fort  pluvieux,  qui  fut  par  un 
vendredi  le  neuvième  de  juing,  an  quatre-vingt- 
six,  se  trouvèrent  vers  Thérouanne;  et  au  quartier 
vers  l'église  de  Saint-Nicolas  se  dévalèrent  es 
fossés.  Se  vindrent  à  la  muraille,  dressèrent  leurs 
eschelles,  et  sans  avoir  aulcun  entendement  avec 
ceulx  de  léans,  montèrent  vigoureusement  en 
hault.  Le  seigneur  des  Ouerdes  sentant  les  courses 
prinses  et  attentées  qui  lors,  se  faisoient  sur  les 
frontières  de  France  par  ceux  du  parti  du  roj 
des  Romains ,  afin  de  prévenir  au  dommaige  qui 
s'ensujvit,  pressa  fort  ceulx  de  Thérouanne  de  re- 
cepvoir  garnison  ;  et  nonobstant  leur  refus ^  les 
fourriers  Francliois  estoient  venus  ce  mesme  jour 
pour  diviser  les  quartiers;  et  de  faict  retindrent 
son  logis ,  où  se  logèrent  aultres  hostes  qu'ils  ne 
pen  soient. 

Quand  la  partie  des  Angles  et  la  partie  des  Bour- 
guignons, fiers  comme  luppars  et  hardis  comme 
lions,  se  trouvèrent  par  moyen  de  leurs  eschelles  à 
peu  de  noisesur  les  muraillesdelaville,  tous  résolus 
de  la  prendre  ou  d'estre  prins  ,  de  tout  perdre  ou 
de  tout  gaigner,  ils  ne  trouvèrent  de  prime  face 
guaires  de  résistance^  car  pour  l'horrible  temps 
qui  lors  estoit  impétueux  tant  de  vent  comme  de 
pluie ,  le  guet  de  la  nuict  qui  ce  quartier  avoit  en 

cliarge ,  s'estoit  retiré  es  tours  prochaines  ;  si  ne 
povoit  garder  le  fort  ni  regarder  FefFort  *de  ses 
ennemis  ,  lesquels,  à  peu  de  gré  et  de  grâce  d'eux, 
sans  crainte  de  double,  de  tempeste  ou  d'oraige  , 
s'estoient  travaillés  et  venus  de  loing  pour  esveiller 
leur  guet;  et  de  faict,  ce  que  debvoient  f'aire^trois  ou 
quatre  de  ceulx  du  guet  de  la  ville,  retirés  au  quoi 
arrière  des  cresteaulx,  pour  la  dureté  du  temps  , 
ojantsla  froisse  de  ceulx  qui  montoient,  demandè- 
rent qui  vive  !  et  ceulx  qui  montés  estoient  res- 
pondirent  de  vit'  estomacq ,  vive  Bourgogne  !  à 
quoi  ledit  guet  répliqua  par  manière  de  truffe.  C'est 
bon  à  savoir  que  Bourguignons  se  trouvèrent  à  ceste 
heure  sur  les  champs  par  ce  beau  harle.  A  ces 
mots  n'y  eut  plus  de  response  ;  mais  mirent  leur 
entente  Bourguignons  et  Angles  de  ramper  à  mont 
tellement ,  qu'ils  se  trouvèrent  à  la  muraille  en 
assez  bon  nombre;  et  quand  le  guet  se  sentit  avi- 
ronné  et  approcliié  de  tous  costés  d'aultre  ma- 
nière de  gens  que  de  ceulx  de  sa  sorte ,  il  volut 
eslever  un  grand  effroi;  dont  l'un  entre  lesaultres 
s'advancha  de  crier  alarme  !  mais  il  l'ut  incon- 
tinent féru  par  un  Bourguignon  ,  et  tant  angois- 
seusement  navré  ,  que  tost  après  il  rendit  l'ame.  A 
l'exemple  duquel  les  aultres  curent  conseil  et  advis 
de  eulx  taire;  et  furent  tellement  menachés,  sur 
paine  de  mort ,  que  oncques  puis  mot  ne  sonnè- 
rent. Lorsque  Bourguignons  et  Angles  se  trou- 
vèrent sur  la  muraille  et  au-dessus  du  guet,  ils  des- 
cendirent en  la  ville,  et  se  tirèrent  au  marché ,  où 

ils  crièrent .  «Vive  Bourgogne  !  tuez  tout  et  mettez 
»  tout  à  feu  et  à  l'espée./)  Ceulx  de  la  ville,  qui  pai- 
siblement dormoient  en  leurs  lits,  cuidans  d'estre 
bien  gardés,  non  advertis  de  ceste  verde  emprinse^ 
furent   grandement   esbahis,  et  non  sans   cause, 
de  voir  ce  criminel  resveil.   Ceulx  qui  s'advan- 
choient  de  mestre  teste  à  fenestre  pour  enquerre 
des  nouvelles ,  estoient  rudement  salués  de  viretons 
et  traits  à  pouldre,  qui  les  firent  à  cop  se  retirer; 
et  comme  saiges  et  bien  advisés,   serrèrent  leurs 
buys ,  et  ne  widèrenl  de  leurs  maisons  jusques  à  ce 
que  l'efFroi  fut  passé.   Les   chanoines  de   Nostre- 
Dame  firent  difficulté  d'ouvrir  leurs  cloistres,  mais 
à  la  fin  furent  ils  convaincus;    et   Sallezar  s'aida 
des  siens  ;  et  à  peu  de  résistance ,  se  trouva  maistre 
de  Therouanne. 

Tl  la  fit  diviser  par  quartier,  et  un  chacun  d'eux 
print  logis  selon  son  assentir.  Il  fit  convenir  de- 
vant lui  les  principaulx  de  la  ville,  et  faisoit  For, 
l'argent ,  les  jojaulx  et  vasselles  des  manans , 
pour  les  distribuer  aux  compagnons  qui  ceste  em- 
prinse  avoient  furni,  car  ainsi  leur  avoit  promis; 
mais  les  robes  et  meilleurs  vestements  desdits  ma- 
nants ,  furent  mis  en  réserve  et  par  inventaire  , 
pour  en  faire  le  bon  plaisir  du  roj  des  Romains. 

Peu  de  jours  après ,  vingt-quatre  ou  trente 
Angles  chargèrent  sur  charriots  la  part  du  butin 
qui  leur  fut  distribué,  et  tournèrent  les  timons  de- 
vers Saint-Omer.  Quand  ils  se  trouvèrent  emprès 
la  justice,   chantans  et  fort  joyeulx  qu'ils  estoient 

venus  si  près  de  ville  sans  avoir  dure  rencontre  ni 
griefve fortune  ,  uneenibusche  de  François  chargea 
sur  eux,  qui  en  occit  trois  ,  saisit  aulcuns  d'eux,   et 
ravitleurs  proyes  ;  et  partie  de  l'artillerie  du  roj  de 
France  ,  comme  bastons  et  grosses  pierres  ,  furent 
trouvés   alors  à    Thérouanne ,  frontière  du  pays, 
pour  en  besoingner  à  temps  opportun  ;    de   quoi 
les  Bourguignons  se  réputoient  plus  jojeulx  de  les 
avoir  conquis  que  d'y  avoir  trouvé  ung  grand  riche 
trésor;  et  d'aultre  part,  la  perte  de  ladicte  artil- 
lerie esloitdure  à  porter  aux  Francliois,  souverai- 
nement au  seigneur  des  Querdes ,    qui  lors  lenoit 
la  monarchie  de  Picardie  en  sa  domaine  ;  et  cuida 
recouvrer  par  finesse  et  cautelle,   ce  qu'il  avoit 
perdu  par  mal  garde  ;  et  de  faict,  l'un  de  ses  capi- 
taines nommé  Perrot ,  gascon  fort  subtil  et  caute- 
leux, accompagné  de  vingt  ou  trente  complices  de 
mesme  ,    les  persuada  tellement  par  aulcune  in- 
telligence,  qu'ils  conclurent  eusemble  que   ledit 
Perrotetsesadhérenls,faindansdese  vouloir  rendre 
du  parti  des  Bourguignons,  furent  receusà Thérou- 
anne, et  s'adressèrent  à  Sallezar;  lesquels,  comme 
les  doulces   sireines   endorment    de  leurs  chants 
armonieulx  les  patrons  de    galées,   il  fut    enve- 
loppé, séduict  etachermé  de  leurs  doux  afFaictez 
languaiges  ,  mixlionnés  toutefois  de  fraudes  et  dé- 
ceptions ;  et  tant  bien  patelinèrent,  que  ledit  Sal- 
lezar  bailla  au  capitaine  Perrot   l'une   des  portes 
de  la  ville. 

Le  seigneur  des  Querdes,  adverli  que  son  Perrot 

estoit  en  estât  et  en  train  de  parvenir  à  ses  at- 
tainctes,  fît  loger  secrètement  une  fière  em- 
busche  auprès  de  ladite  porte ,  afin  de  recouvrer 
la  ville;  et  ce  mesme  soir  Perret  tint  la  porte  plus 
longuement  qu'il  n'estoitde  coustume,  et  fit  mettre 
aulcuns  engiens  hors  ,  de  quoi  le  peuple  estoit 
mal  content.  Sallezar,  adverti  de  ces  manières  de 
faire ,  assembla  à  toute  diligence  la  pluspart  de 
sesgenS;,  et  les  fittirerès  portes,  et  charger  surces 
pèlerins.  Quant  Perrot  et  les  siens  se  trouvèrent 
surprinsen  leurs  mesus,  et  qu'il  estoit  en  danger  de 
sa  vie,  il  saillit  par-dessus  les  murs  et  eschappalui 
dixième;  puisses  compagnons,  quinze  ou  seize,  cou- 
pables de  son  maléfice  ,  furent  à  mort  exécutés  ; 
mais  du  parti  des  Bourguignons  y  morut  Je  sei- 
gneur de  Pierues;  se  fut  bruslée  une  malheureuse 
qui  conduisoit  la  trahison  ;  et  pour  ce  que  pen- 
dant le  temps  de  cet  alarme,  les  grosses  cloches 
de  la  ville  sonnoient  à  cause  d'un  grand  oraige 
qui  lors  s'estoit  eslevé,  l'embûche  des  François 
cuidant  estre  découverte  et  que  l'on  sonnast  les 
cloches  de  l'effroi,  se  deslogea  soubdainement , 
et  tourna  en  desroi;  se  fut  rudement  poursuivie 
par  Sallezar  et  les  siens. 

CHAPITRE  CXLVIII. 

L'entrée  du  roi  des  Romains  en  Anvers ,  Mallncs  et  Bruxelles,  ensemble 
la   descente  de  l'empereur  en  Brabant  et  eu  Flandres. 

Les  grosses  villes  du  pays  de  Brabant  sentans 
l'approche  du  roy  des  Romains,  firent  grosses  pré- 
parations pour  le  recepvoir  et  conjouir  en  sa  pros- 
périté et  bienheurée  fortune;  car  chose  nou- 
velle et  non  accoustumée  esloit  d'avoir  un  roi  à 
seigneur,  et  qui  jamais  n'estoit  advenu  des  temps 
desBrabanchons,  qui  lors  vivoient.  Entre  lesaultres 
villes  bonnes  et  opulentes,  Anvers,  qui  toujours 
l'avoit  consolé  en  ses  diverses  adversités,  se  mit 
en  son  debvoir ,  et  fit  faire  plus  de  mille  robes  de 
couleur  vermeil  et  de  la  parure  du  roi  ,  fit  pré- 
parer les  rues  et  maisons  de  verdures  et  de  riches 
draperies ,  fit  plusieurs  histoires  aornées  de  drap 
d'or  et  de  soie,  fort  grans  et  sumptueux,  et  lui  pré- 
senta le  palle.  Notable  procession  alla  au-de- 
vant du  roi  à  grand  triumphe  et  magnifique  or- 
donnance ,  qui  seroit  longue  à  mettre  en  compte  ; 
et  fit  son  entrée  le  douzième  jour  de  juing,  an 
dessus  dit ,  où  il  fut  grandement  honnoré ,  et  fes- 
toyé à  grande  liesse  et  haulte  esjouissance  de  tout 
le  peuple. 

Peu  de  jours  après  il  entra  à'Malines,  où  mon- 

seigneur  Philippe  ,  son  seul  unique  fils  archiduc 
d'i\.ustrice  ,   et  duc  de  Bourgogne  ,  illecq  accom- 
pagnéde  monseigneur  de  Ravestain,    des  cham- 
bellans ,  maistres  d'hostel ,  chevaliers  et  gentils- 
hommesde  son  hostel ,  allèrent  au-devant  pour  le 
révérender,  ensemble  les  habitans  de  la  ville,  tant 
de  l'églisecomme  ceulx  de  la  justice,   bourgeois 
et  marchands ,  habitués  de  la  couleur  et  pareure 
du  roi,  auxquels  ils  présentèrent  un  riche  palle;  et 
avoient  faict  en  plusieurs  carfours  des  rues  où  il 
deb voit  passer,  histoires  par  personnaiges  ,  tendu 
le  front  des  maisons  de  tapisseries  ,   et    chargé  de 
luminaires  de  cire  ,  en  telle  abondance  qu'il  sem- 
bloit  que  ladite  ville  fusist  quasi   esprinse  en  feu 
et  en  flambe. 

Le  lendemain,  le  roj  se  deslogea  de  Malines  pour 
faire  son  entrée  en  Bruxelles,  laquelle,  pour  lui 
complaire  ,    a  voit  fait  grans  et  sumptueux  appa- 
raux ;  car  depuis  la  porte  du  rivage  jusques  à  Con- 
denbergh,  les  rues  estoient  tendues  de  tapisseries 
brocqueterées  et aultres  exquis  ouvraiges,  lesqua- 
refours   décorés  de  quarante  à  cinquante  histoires 
bibliennes  et  morales.   Chacune  entrée  du  mar- 
chié  avoit  sa  porte  grande  et  forte,  eslevée  artifi- 
cieusemcnt,  composées  de  painctures  moult  sump- 
tueuses.   Aulcuns  mestiers,  pour  faire  leurs  allu- 
meries  et  monstres  de  nouvelletés,    avoient  rete- 
nus certains  hostels  ,  revestu  les  uns  de  drap  d'or 
et  de  soie ,  les  aultres  armojés  des  armes  et  bla- 
sons de  l'empereur ,    du  roy  et  de  l'archiduc  son 

fils,  et  estoient  ces  ouvraiges  subtilement  labourés 
à  très    grand  coust  et  extrême  despense;   entre 
lesquels  le  quartier  des  painctres   estoit  le   plus 
riche.    La   maison    de    la    ville     estoit   pareille- 
ment tendue  en  face    de  soje ,  et  environnée  de 
grans  et  gros  flambeaux  en  très  bon  nombre  ;  et  qui 
plus  est,  la  tour  d'icelle   jusques  à  l'imaige  de 
Sainct-Micbel ,  estoit  chargée  de  falots  ardans  et 
aultres  instrumentsportans  lumières,  en  telle  façon 
qu'elle  sembloit  mieux  estre  de  feu  que  de  pierre. 
Tous  les    quarrefours ,   rue   et  places  où  le   roi 
passa  ce  jour ,  estoient  sortis  de  durons  et  torses 
ardans  en  telle  abondance  que  se  rien   ne   cous- 
tassent,  et  toutefois  la  chire  n'avoit  esté  en  telle 
chierté  de  vivant.  Les  maisons  estoient  couvertes 
de  feu,  de  drap  et  painctures  ou  de  métal.  Et  en 
ceste  refulgente  clarté,  se  monstra  le  roy  des  Ro- 
mains, très  clair  et  resplendissant  soleil  de  justice, 
associé  de  scintillans  rais  de  noblesse,  très  noble 
et  illustre  chevalerie  ;  au-devant   duquel  les  sei- 
gneurs de  la  ville  se  mirent  en  chemin ,  offrant  un 
palle  fort  riche,  qui  fut  porté  dessus  son  chief.  Se 
le  révérendèrent  honorablement,  recourent  et  bien 
viengnèrent_,  ainsi  qu'il  appartient  estre  faict  à  la 
sérénité  et  hautesse  de  très  auguste,  sacré  et  royal 
personnage;  et  fut  conduict  jusques  à  son  hostel 
deCondenberghe,ence  magnifi(pieestatet  notable 
ordonnance.  Alors  fut    en  Bruxelles  toute  liesse 
répandue ,  toute  joie  restituée ,  toute  mélancolie 
ostée  ,  toute  doléance  perdue.  Lesdites  allumeries 

se  continuèrent  sur  le  marchié  six  ou  sept  nuict 
entières,  pendant  lequel  temps  se  mullipiloient 
plaisans  esbats ,  esbattemens  joyeux,  jojeusetés 
nouvelles,  nouvelletés  haultaines,  banltains  fes- 
toyemens  et  Testes  d'instrumens. 

En  ces  jours vindrent  nouvelles  au  roy ,  que  rem- 
pereur  son  père  descendoit  en  Brabant  ;  si  se  par- 
tit soubdainement  à  privée  maisnée  de  Bruxelles, 
et  se  tira  à  Louvain ,  où  l'empereur  fut  receu  en 
poinct,  si  somptueusement  que  si  on  eusist  esté  ad- 
verti  de  sa  venue  ;  mais  les  Bruxellois,  qui  encoire 
estoient  sur  les  rencs  des  préparatoires  de  la  récep- 
tion du  roi,  se  mirent  grandement  en  leur  devoir; 
ils  tendirent  nouvelles  rues,  amplièrent  nouveaux 
luminaires,  soutillèrent  nouvelles  bistoires,  esle- 
vèrent  nouveaux  esbastemens,  et  exposèrent  nou- 
velles finances  ;  et  si  le  fils  avoit  esté  excellemment 
festoyé  à  son  joyeux  advènement  royal,  encoires 
le  fut  mieux  le  père,  en  faveur  du  fils  et  de  Tenfant 
du  fils ,  seigneur  naturel  du  pays. 

Les  seigneurs  de  la  loi ,  nobles,  bourgeois,  mar- 
cbands  et  manans  de  la  ville ,  babitués  de  la  pa- 
rure du  roy ,  issirent  par  la  porte  auprès  de  Sainte- 
Goule;  et  allèrent  aulcuns  une  bonne  demi  lieu 
pour  le  révérender.  Messeigneurs  de  l'église^  sécu- 
liers et  réguliers ,  religieux  ,  possessans  et  men- 
dians,  sœurettes  et  begbinettes,  à  solemnelle  pro- 
cession se  mirent  en  ordonnance ,  pour  eux  humi- 
lier devant  la  majesté  impériale,  qui  jamais  n'estoit 
descendue  personnellement  en  leur  ville.  Et   se 

chacun  à  son  possible  se  mectoit  en  paine ,  selon 
sa  faculté  et  vocation,  de  l'honorer  et  conjouir,  il 
n'est  à  doubter  que  entre  les  nobles  personnaiges, 
et  trop  pins  que  nul  des  autres,  le  josrie  archiduc 
Philippe  d'Austrice  et  de  Bourgogne ,  unicque  fils 
du  roi,  honorablement  accompagné  du  seigneur  de 
Ravestain  et  des  nobles  de  son  hostel ,  se  mit  sur 
les  rencs,  pour  \eoir  et  bien  viengnier  l'empereur 
son  grand  père;  et  son  grand  père  le  désiroit 
d'aultre  part  plus  à  veoir  que  nule  rien  :  car  tant 
de  loables  et  honnestes  rapports  ,  par  gens  dignes 
de  crédence,  lui  avoient  esté  faicts  de  lui ,  que  l'œil 
et  le  cœur  embrasés  d'amour  paternelle,  constrain- 
dirent  le  très  noble  corps  fort  ancien  du  très 
sacré  César ,  toujours  auguste  seigneur  du  monde  ^ 
à  veoir  et  visiter  le  très  gracieux  jouvenceau,  ver- 
geon  de  paix  et  salut  du  pays.  Et  non  en  vain  se 
travailla  le  très  illustre  et  glorieux  empereur  , 
car  le  très  inclite  duc  Philippe  son  nepveu,  eagé 
de  huict  à  neuf  ans,  estoit  alors,  pour  un  josne 
prince,  tant  bien  adresché  et  doué  des  dons  de  Dieu 
et  de  nature,  et  de  bonnes  mœurs  et  formosités 
corporelles,  de  gravitez  et  princiales  contenances, 
que  c'estoit  un  chief-d'œuvre  en  terre,  un  second 
duc  Philippe  ressuscité  au  monde  ;  et  avec  ce  qu'il 
estoit  naturellement  enclin  à  bonnes  meurs  et 
seignorieuses  conditions,  il  avoit  personnaiges  de 
mesmes,  comme  messire  Olivier  de  la  Marche  ,  son 
grand  maistre  d'hostel,  et  aultres,  qui  à  ce  l'ensei- 
gnoient  et  morigénoient» 

Ainsi  donc,  l'empereur  estant  en  son  charriot, 
accompagné  du  roi  des  Romains  son  fils  et  de  l'ar- 
chiduc d'Austrice  son  nepveu ,  montés  à  cheval 
en  grand  triomphe ,  entra  en  Bruxelles  la  nuict  de 
la  Magdelaine  ,  an  dessusdict,  en  passant  par-de- 
vant Sainte-Goule  ,  descendans  en  bas  et  renion- 
tans  jusques  le  Condemberghe,  où  tous  trois  furent 
logés  et  reçus  à  grant  liesse  ;  et  par  les  quarrefours 
et  rues  où  ils  passèrent  furent  faictes  nouvelles 
histoires,  nouveaux  luminaires  ,  ensemble  nou- 
veaulx  esbastemens  ;  et  présentèrent  ceux  de  la  ville 
à  l'empereur^  deux  queuwes  de  vin,  deux  bœufs  , 
une  aiguerre  et  un  grand  plat  d'argent. 

En  ces  jours  estoit  en  grand  beubant  et  fort 
gorgias  ,  sire  Martin  ,  sonastre  capitaine  des  Al- 
lemans  ,  lequel ,  tout  chargié  d'orfavrerie ,  pa- 
reillement ses  paiges ,  tambourins  et  aultres  en 
grand  nombre,  et  tous  d'une  livrée ,  lui  seul  à  che- 
val, lorsque  l'empereur,  le  roi  et  les  nobles alloient 
à  pied,  se  gaudissoit  plus  pompeusement  que  s'il 
eust  esté  fils  de  prince  ou  d'un  bien  grand  comte. 

Le  lendemain  ,  qui  fut  jour  de  la  Magdelaine,  le 
roi,  accompagné  de  ceux  de  son  hostel,  environ 
huit  heures  au  matin ,  sfi  tira  vers  le  log^is  de  l'em- 
pereur,  lequel,  tenantle  roi  par  la  main,  se  tira  vers 
Sainte-Goule,  tous  à  pied,  pour  ojr  la  messe;  et 
quandils  furent  devant  les  bailles  de  Condenberghe, 
le  josne  archiduc  Philippe  son  fils,  le  plushonnes- 
tement  de  jamais,  vint  faire  la  révérence  à  l'em- 
pereur son  grand  père  et  au  roi  son  père,  qui  es- 

toit  chose  fort  plaisante  à   veoir,   dont  plusieurs 
nobles  cœurs,  par  admiration  de  joje,  ne  peulrent 
contenir  leurs  larmes;  et  non  sans  cause,  car  onc- 
ques de  vivant  d'homme  si  grands  ne  si  puissants  per- 
sonnages, ne  de  telle  proximité  de  sang  ne  se  trou- 
vèrent en  Bruxelles.   Et  disoient   aulcuns  qui  les 
regardoient  :  aVéez-ci  figure  delà  trinité  ,  le  père,, 
»  le  fils  et  sai net-esprit.  »  Moi,  le  plus  simple  de  tous 
aultres,  oyant  ces  mots,  et  regardant  ces  trois  per- 
sonnagesensemble  par  amour  unis  et  procédanspar 
consanguinité  l'un  de  l'aultre,  par  similitude  de  la 
trinité  céleste ,  proposai  de  faire,  à  la  louange  et 
exaltation  de  leurs  dignités  et  excellences,  un  petit 
traité  intitulé  le  Paradis  Terrestre,  duquel  le  con- 
tenu s'ensuist. 


CHAPITRE  CXLIX. 

Le  Paradis  terrestro. 

Considéré  que  les  humains  sont  créés  à  la  sem- 
blance  de  l'éternel  impérateur,  et  que  les  cœurs  des 
simples  idiots  ,  ensemble  les  ambitieux,  iceulx 
aveuglés  des  biens  terriens ,  ne  scevent  ou  veullent 
congnoistre  sans  miracles  fort  apparans,  le  supernel 
fabricateur  dont  ils  sont  images  et  faictures,  moi, 
le  plus  rude  de  tous  les  aultres,  selon  mon  gros 
pesant  engin,  leur  voeil  démonstrer  paisible- 
ment un  petit  Paradis  Terrestre ,   par  lequel  figu- 

rativementils  auront  cognoissance  d'un  seul  Dieu 
tout-puissant ,  régnant  en  trois  personnes,  des  mis- 
lères   de  son    glorieux  enfant^  de  la  réparation 
d'humain  linaige,  des  paines  d'enfer ,   du  feu  du 
purgatoire,  de  la  venue  de  Antéchrist,  du  très  ri- 
goureux jugement  et  de  la  court  céleste.  Et  ainsi 
quel'universelfabrique  nous  est  figurée  à  l'homme,' 
nommé  Michrocosmus  ,  qui  nous  signifie  le  petit 
mo*ide  ,  duquel  le  chief ,  pour  sa  rondesse,  est  ac- 
comparé  au]  ciel,  les  jeulx  au  soleil  et  à  la  lune , 
le  cœur  à  la  région  du  feu,  la  gorge  à  l'air,  le  ventre 
à   l'eaue  et  les  pieds  à   la    terre  ,    semblablement 
trouverons-nous  ,    si  bien  les    sçavons    enquérir 
en   quelque    lieu,   règne    ou  vergier  ,    quelques 
équiparence    ou    figure    de  céleste   Cour    triom- 
phante; çtmesmesla  splendeur  des  cieulx,  les  estoi- 
ies  et  le  cours  des  planètes  proportionnellement 
réglées  et  ordonnées  de  degré  enaultre  du  suprême 
gubernateur,  seul  principe  et  cause  première,  nous 
enseigne  clairement  la  manière  de  nous  conduire  et 
commentles  unsdoibventseignourir  surlesaultres. 
La  lune,  qui  est  la  plus  basse  planète  des  aultres, 
et  la  plus  prochaine  de  la  terre,  laquelle  souvent 
elle  circuit,  représente  Testât  des  laboureurs  de 
fort  basse  vocation,  lesquels  doibvent  pareillement 
circuir,   arrer  et  culturer  la  terre;  caria  lune, 
doulce  nourrice  ^es  eaues  et  vraie  mère  des   hu- 
meurs ,  fait  multiplier  les  herbes  des  prés,  les  se- 
menches  des  champs  et  les  verdures  des  bois,  près- 
tant  sa  lumière  en  temps  nocturnal  aux  voiagiers. 

aux  veneurs  et  aux  maroniers.  Et  pour  cesle  cause, 
les  payens  la  révérendèrent  comme  une  déesse 
el  la  firent  paindre  en  forme  d'une  dame,  portant 
arc  et  flesches  en  main  ,  avironnée  de  nymphes 
et  de  satyres  cornus. 

Mercure,  seconde  planète  ensuivant,  située  des- 
sus la  lune,  laquelle  accomplit  hastivement  son 
cours,  est  comparée  à  marchandise.  Les  Egyp- 
tiens, qui  premiers  donnèrent  spéculation  aux 
mouvemens  du  ciel,  connaissans  sa  propriété,  le 
nommèrent  Dieu  d'éloquence,  duquel  la  statue 
portoit  esles  au  chief  et  aux  talons,  et  tenoit  une 
flûte  qui  les  gens  endormoit  ;  par  laquelle  nous 
est  signifié  que  les  marchands,  par  leurs  doulces 
paroles,  doibvent  allicier  Icscorraiges  des  hommes, 
courrir  sur  terre  ,  naiger  par  mer  ,  et  voiler 
comme  les  oyseaux  à  la  subvention  de  la  chose 
pul>lique. 

Venus,  ensuivant  Mercure,  située  unestaigeplus 
hauît,  pour  la  bénévolence  de  son  gracieux  re- 
gard ,  est  figurée  à  Testât  de  bourgeoisie  ;  car,  ainsi 
que  Vénus,  par  son  influence  amoureuse,  incline 
les  hommes  aux  carnelles  concupiscences,  par  quoi 
elle  est  dénommée  déesse  de  volupté  ,  les  bour- 
geois semblablement,  trop  plus  que  nuls  des  aultres 
dessusdits,  sont  adonnés  à  dame  oiseuse,  aux  jeux, 
aux  devises,  aux  esbats  et  tous  fols  délits  mon- 
dains. Et  ja-coit-ce  que  Vénus  et  plusieurs  corps 
célestes  aient  direction  sur  nous,  comme  les  supé- 
riores  sur  les  infériores,  les  grands  sur  les  petits, 

les  forts  sur  les  foibles,  et  les  nobles  sur  lesvillains, 
toutesfois  nous  avons  francq  arbitre  et  raison  ver- 
tueuse qui  nous  enseigne  de  choisir  les  mœurs 
et  éviter  les  vices. 

Le  soleil ,  situé  au  milieu  des  planètes,  qui  eslu- 
mine  et  précède  toutes  aultres  en  vigueur,  chaleur 
et  splendeur ,  est  comparé  à  Testât  de  l'Eglise,  aux 
bons  conseils  des  nobles  et  à  la  subtilité  des  gens 
mecquanicques.  Les  anchiens  philosophes  non  illu- 
minés de  clarté  divine  et  supernalurelle,  considérans 
la  vertueuse  influence  et  admirable  efficace  procé- 
dant du  soleil ,  lui  attribuèrent  divinité  ;  si  le  nom- 
mèrent AppoUo,  dieu  de  sapience  et  père  de  vie; 
et^  comme  dit  Aristote,  l'homme  etlesoleil  engen- 
drent l'homme;  et  Sainct-Ambroise  dict,  que  le 
soleil  est  l'œil  du  monde ^  la  jojeuseté  du  jour  et 
la  beauté  du  ciel ,  la  grâce  de  nature  et  la  pres- 
tance de  créature.  Et  ainsi  que  le  soleil,  par  son 
rutilant  raj ,  illumine  non-seulement  les  corps 
célestes ,  mais  aussi  les  terrestres,  l'Eglise  pareille- 
ment ,  par  la  resplendissance  de  la  foi  catholique , 
illumine  non-seulement  les  nobles  personnaiges, 
mais  aussi  les  bourgeois ,  les  marchands  et  les  la- 
boureurs. Et  afin  que  les  cors  animaulx,  végéta- 
tifs, sensitifs  et  raisonnables,  sentent  la  force 
génitive  ,  nutritive  ,  augmentalive  ,  mqdifîcative  et 
consolative.  Dieu  l'a  constitué  dominateur  sur  les 
vivans ,  et  choisi  pour  temple  et  oracle,  selon  ce 
que  dict  le  psalmiste  :  «  Jn  sole  posait  tabema- 
culum  suum.  »  En  oultre,  nous  voyons  à  l'œil  que 

le  hault  soleil  de  justice  représentant  le  bon  con- 
seil des  nobles ,  tant  en  chief  comme  en  membres, 
que  par  ses  puissants  rais  scintillans ,  a  totalement 
illuminé  nostre  royal  Jupiter,  coadjuleur  de  son 
anchien  père,  qui  resplendit  sur  tous  et  excède  des 
ciels  les  plus  clères  estoiles. 

Mars,  reflambojant  comme  feu  chaud  et  secq  , 
constitué  en  la  cinquième  sphère  est  figuré  à  Testât 
de  noblesse  ;  car,  pour  la  propriété  desafière  cons- 
tellation ,  ensemble  les  cruels  efFets  dont  il  est 
com moteur  et  cause,  les  poètes  anchiens  le  nom- 
mèrent Dieu  des  batailles,  duquel  l'imaige  estoit  de 
folle  contenance,  ayant  le  haulme  en  la  teste,  te- 
nant un  grand  flayau  en  main,  et  séant  sur  un 
chariot,  en  signifiance  des  terribles  armes,  sur- 
rection  de  guerre,  séquelles  de  charroy,  com- 
motion de  peuples,  eiï'usion  de  sang  et  dure  dis- 
cipline, que  ceulxqui  sont  intronisés  en  son  faire, 
aulcunement  incitent ,  préparent ,  commencent , 
espardent  et  perpètrent.  Et  pour  ce  que  Mars  est 
en  plus  hault  degré  que  ne  sont  le  Soleil,  Vénus, 
Mercure  et  la  Lune,  Testât  de  noblesse  doibt  avoir 
regard  sur  eulx,  et  donner  protection  à  F Figlise, 
à  la  bourgeoisie,  à  marchandise  et  à  labeur. 

Jupiter,  planète  seigneurieuse,  gracieuse  et bé- 
nivolente^  triumphanteensixièmesphére,  est  com- 
paré au  noble  estât  des  princes ,  pour  ce  que,  quand 
il  est  associé  de  Mars  en  temps  clialeureux ,  sa 
naturelle  puissance  est  dç  eslever  vents,  produire 
scintillation ,   et  de  causer  les  terribles  tonnoires  , 

ainsi  que  les  princes  de  maintenant ,  accompa- 
gnés des  nobles  en  temps  d'esté  à  ce  convenable, 
font  la  terre  croler  de  leurs  engièns  cruels,  troubler 
la  mer  de  leur  hideuse  tempeste ,  et  resplendir 
les  airs  de  leurs  claires  armes.  Tant  portèrent 
d'honneur  les  poètes  à  Jupiter,  fils  de  Saturne, 
qu'ils  le  nommèrent  roi  du  ciel,  aidant  ou  secou- 
rant son  père,  et  feindirent  qu'il  estoit  en  un  trosne 
d'ivoire  séant  en  majesté  royale  ,  tenant  le  sceptre 
en  une  main,  et  en  l'aultre  fouldre  et  orages  qui 
cranetoient  les  monstrueux  gayans  (géans).  Auprès 
de  lui  avoit  un  aigle  aux  esles  développées, qui, entre 
ses  pieds,  tenoit  un  gracieux  jouvenceau.  Ce  mys- 
tère poétique  se  puet  comprendre  et  atribuer  au  très 
auguste  roi  des  Romains ,  de  son  père  coadjuteur , 
lequel  séant  en  hault  trosne  d'ivoire  aorné  de  vertus, 
fort  cleret  net  et  quasi  incorruptible,  a  prins  le 
sceptre  en  main,pourimpartir  etcontribuer grâces, 
dons,  faveurs  et  honneurs  aux  comtes,  barons^ 
vassaulx  et  subjects  ,  et  en  l'aultre  main ,  tient  les 
esclistres,  pour  fouldroyer  les  orgueilleux  gayants, 
parl'imaige,  force  et  vertu  du  glorieux  aigle  sacré, 
et  qui  assiste  et  tient  son  fils  en  seure  et  bonne 
garde ,  retiré  hors  des  pattes  du  lion. 

Saturne  ,  planète  fort  tardive  ,  située  au  sep- 
tième estaige  ,  assez  loingtaine  du  soleil ,  est  équi- 
parée  à  Testât  des  nobles  anchiens  pers  hors  de  cha- 
leur, frois,  attemperés,  prudents  el^expérimentés. 
Et  ainsi  que  Saturne,  jadis  dénommé  père  ori- 
ginel   des    Dieux ,   accompagné  de  Ops    son  es  • 

pouse,  enseigna  aux  terriens  la  mode  de  semer 
les  bleds,  si  que  en  son  temps  fut  le  siècle  d'or, 
pareillement  le  très  sacré  impérateur ,  qui  la  terre 
tient  en  commande  ,  père  des  pères  ,  seul  roj  des 
Toys  et  seigneur  des  seigneurs,  par  la  sagacité  des 
anchiens,  et  sans  conseil  des  nobles  sénateurs  , 
exemplifie  les joesnes  princes,  s'ils  veulent  en- 
suivir  ce  train  de  avoir  cler  et  aurent  règne  de  ré- 
gner en  prospérité,  de  prospérer  en  unité  ,  de  unir 
ensemble  les  coraiges,  d'encoraiger  les  batail- 
lons, de  batailler  les  rebellants ,  de  repeller  mau- 
vais plantaige,  de  planter  fruict  et  messonage,  de 
messoner  bon  labouraige,  de  labourer  en  aug- 
mentant ,  d'augmenter  en  multipliant,  de  multi- 
plier le  semaige  ,  et  de  semer  le  bon  terraige.  Le 
firmament,  décoré  de  mille  millions  d'estoiles  ,qui 
amplecle  et  excède  les  sphères  des  sept  planètes, 
représente  Testât  des  nobles  vertueux ,  baults  hom- 
mes trespassés  de  ce  siècle,  lesquels,  après  le  de- 
cours  de  leur  vie,  par  leurs  glorieux  Taicls,  haultains 
exploicts  et  louables  mérites  ,  ont  esté  translatés 
lassus  ,  et  comme  estoilles  resplandissantes  les 
unes  plus  que  les  autres,  selon  la  faculté  de  leurs 
proesses  et  prud'homies,  nous  sont  miroirs,  vifs 
exemplaires  et  clère  vision  de  parvenir  en  ce- 
leste  demeure. 

Les  sept  planètes  erratiques  ,  qui  représentent 
Testât  de  vivants,  ontà  la  fois  train  retrogade  et  se 
maynent  d'occident  en  orient,  contre  le  commun 
cours  du  cielj  mais  les  estoilles  du  firmament,  fixes 

en  leurs  sphères  comme  doux  en  roes  de  char- 
riot ,  se  majnent  incessament  au  cours  de  la 
totale  niasse ,  par  les  signes  du  zodiach  ,  les  imai- 
ges  et  les  figures  que  nous  voyons  au  firmament, 
comme  ours ,  aigles  ,  lions,  daulphins,  aigneaux, 
taureaux,  capricornes,  screvices  et  sagittaires, 
connaissons  nous  les  armes,  les  bannières,  les 
enseignes  ,  les  timbres  et  les  hacliemens  des  em- 
pereurs, rois,  ducs,  marquis,  comtes^  barons,  et 
cheyalereux  champions  ,  par  qui  le  bon  zèle  qu'ils 
ont  eu  à  Dieu  et  à  la  chose  publique ,  sont  logés 
et  intronisés  in  firmamento  virtutis  ejus. 

Le  ciel  impérial  est  le  plus  précieux  des  aultres, 
pour  ce  qu'il  fut  créé  avec  les  angels_,et  principale- 
ment ordonné  premier  pour  les  bien  heures.  Et  pour 
ce  que  ledit  ciel  est  immobile  et  incorruptible  ,  et 
que  l'organe  visuel  n'y  peut  atteindre  son  objet ,  et 
n'est  quelque  raison  naturel  qui  nous  puisse  réduire 
à  congnoistre  des  glorieux  divins  mystères  qui  là  se 
causent  etexploictent ,  il  n'est  quelque  similitude 
qui  s'en  puist  tirer.  Mais  est  à  croire  que  ce  hault  ciel 
impérial  est  le  sainct  siège  impérial  d'un  seul  Dieu 
tout-puissant,  régnant  en  trois  personnes,  advi- 
vironné  d'angelles,  d'archangèles  et  de  bienheu- 
rés  saincts ,  et  esleu  par  milliers  et  légions.  Puis 
donc  que  le  demourant  de  ciel  transcende  nostre 
entendement,  et  ne  percevons  quelque  rien  en 
quoi  le  créateur  perdurable  triumphant  en  gloire 
céleste,  se  puist  au  vrai  approprier,  il  loist  jetter 
noslre  regard  en  bas,    et  enquérir  quelque  chief- 

d'œuvre  exquis ,  en  qui  l'imaige  déifique  soit  au 
vif  fort  bien  empraincte ,  ensemble  la  cour  glo- 
rieuse, afin  de  veoir  ,  de  percevoir,  d'apprendre 
et  de  comprendre  quelque  beau  paradis  terrestre. 

Regardons  donc  sous   quel   climat  et  en  quel 
quartier  de  la  terre  l'air  est  le  plus  sain,    pur  et 
altempéré  ,   et  s'il   y  a  abondance  de   fruict  dé- 
lectable, ensemble  honnestes  personnaiges  pour 
en  donner  l'équiparement.  Il  est  besoin  de  le  quérir 
en  septentrion  ,   quand  il  est  escript  :  ab  aquilone 
pandituromne  malum.  Si  n'est-il  en  Noirwège  ,  qui 
est  région  de  ténèbres  ;   si  n'est-il  en  Hiberne  ,  car 
illecq  se  trouve  le  purgatoire  Sainct-Patrice  ;  mais 
si  possi])ie  est  de  le  trouver  en  occident,  le  très  cler 
et  resplendissant  palais  d'Angleterre  nous  en  donner 
quelqu'apparence  :  la  terre  est  fort  délectable^  sé- 
parée de  toutes  aultres  pour  la  singularité  d'elle  ; 
elle  abonde  en  fruicts  ,  en  métaux ,   et  en  pierres 
précieuses  appelées  Marguerites;  Angleterre  ;  de- 
puis cent  ans  ou  environ  ,    a  été  anoblie  et  repeu- 
plée de  puissants  royaulx  personnages,  pères  et  fils  ^ 
sivertueuxqueparleur  haulttonnerre  ont  fait  trem- 
bler l'jsle  de  Franche ,   ont  faict  cheoir  les  tours 
gallicanes,  ont  espouvanté  leurs  ennemis,  si  que 
par  leurs  œuvres   miraculeuses ,  la  terre  de  Dieu 
bénie  frucli£oit  en  l'ructitude  ;  mais  depuis  que  les 
victorieux  personnages  sont  montés  en  gloire  et 
ont  acquis  les  diadèmes  de   perpétuel   honneur, 
aucuns   estrangers   esprits,   sont    entrés  au  noble 
palais,  se  sont  soulliez  de  sang  humain,  et  faict  sa- 

ciifîce  au  dieu  Mars  des innocens  enfans  extraicls 
de  royale  géniture;  et  ont  changé  les  habitans 
d'icelle  vaillance  en  vengeance,  honneur  en  hor- 
reur, clémence  en  démence,  dévotion  en  dérision, 
félicité  en  férocité,  et  est  maintenant  ceste  terre 
plus  terrifique  que  déifique.  Puisque  Paradis  Ter- 
restre ne  se  poelt  trouver  en  occident  ni  en  sep- 
tentrion ,  chercher  le  convient  en  quelque  quar- 
tier méridional  ;  et  semble  de  prime  face  qu'il  se 
trouvera  de  lègier,  selon  ledict  du  canticque  :  Deus 
ah  Austro  veniet.  Et  ne  voy  province  plus  propres 
à  le  comparer  que  la  très  chrétienne  maison  de 
France  ;  car  Paris,  cilé  royale,  qui  semble  un  Petit 
Paradis,  et  de  nom  et  de  faict  habonde  en  dé- 
lices ,  en  beauté  et  en  fioriture ,  plus  que  nul  qu'on 
vove  à  l'œil.  Paris  porte  l'arjjre  de  vie  tempo- 
relle, c'est  l'expérimentée  science  de  médecine; 
Paris  porte  le  fruict  de  bien  el  de  mal ,  ce  est  le 
fort  et  juste  droict  canon  ;  Paris  porte  le  fruict  du 
vrai  et  du  faulx ,  c'est  le  bel  arbre  de  porphire 
avec  les  sept  arts  libéraulx,  et  plusieurs  arbres 
de  science  qui  là  flourissent  et  germinent  ;  et  au 
milieu  de  sa  closture^  pour  arrouser  ce  vertueux 
plantaige,  sourd  la  fontaine  de  justice,  tantclère, 
froide,  bien  apurée  ,  et  dont  la  rive  est  tant  saine, 
qu'elle  modifie,  conforte  et  rectifie  les  povres corps 
humains.  Guaires  ne  s'en  faut  que  Paris  ne  soit 
paradis  ;  mais  il  est  escript  en  Genèse  :  tves  vidit  et 
unum  adoravit  :  destrois  personnes  comprinsesenla 
Trinité,  l'on  ne  perchoit  en  France  qu'une  seule 

iniaige  sanclifîée,  représentant  la  personne  du  fils, 
lequel  assez  josne  d'ans  croist  en  meurs  et  en  sa- 
pience ,  et;  ne  a  encoires  desmonstré  les  mira- 
culeuses opérations  que  le  père  a  mis  en  sa  puis- 
sance. Tournons  donc  nostre  face  en  orient,  où  se 
doibvent  faire  nos  précations ,  et  regardons  en 
quelle  région  nous  pourrons  trouver  trois  per- 
sonnes en  unité ,  pour  avoir  congnoissance  de 
la  court  céleste. 

Il  est  assez  à  croire  que  si  nous  jectons  nostre 
regard  sur  le  sainct  trosne  impérial,  nous  trou- 
verons les  personnaiges  qui  nous  donneront  simi- 
litude de  la  rédemption  humaine  ;  non  point  que 
je  veuille  déifier  les  princes  ;  mais  pour  édifier  le 
simple  peuple,  qui  à  dur  croit  les  sainctes  escrip- 
tures,  je  ferai  comparaison  de  l'invisible  au  vi- 
sible, de  l'éternel  au  temporel ,  et  du  facteur  à  la 
facture  :  car  les  hommes  sont  plus  propres  à  ce 
faire ,  que  ne  le  sont  lions  ou  besles  sauvages.  Il  est 
escriptiDi'iesùs;  etd'autre  part:  JEcce  Adamfactus 
est  quasi  unus  ex  vobisj  puis  dit  T^égèce,  au  second 
livre ,  que  quand  l'empereur  a  prins  le  nom  d'Au- 
guste, on  lui  doibt  prester  service  et  honneur, 
comme  s'il  estoit  Dieu  en  terre,  pour  ce  qu'il  est 
imaige  et  semblance  du  perdurable  impérateur, 
pour  donner  foi  aux  saints  docteurs,  qui  nous  en- 
seignent que  parles  péchiés  des  premiers  parents, 
qui  volurent  gouster  la  pomme  ,  nous  fusmes  for- 
banis  de  la  clère  vision  de  Dieu  et  possessés  du 
prince  des  ténèbres  ;    nous  en  avons  figuré  pour 

nous  niesmes ,  quand,  il  n'y  à  guère  de  temps,  que 
par  les  mesus  de  nos  grans  pères,  qui  ont  volu 
toucher  la  pomme  d'or  par  grand  appétit  de  ré- 
gner ,  nous  avons  été  eslongés  du   sacré   sceptre 
impérial ,    et  possessés  des  ennemis  qui  nous  ont 
faict  aourer  leurs  idoles  en  délaissant  anchiennes 
traditions  et  les  sainctesloix  paternelles.  Mais  le  sou- 
verain roi  des  rois ,  seul  seigneur  de  tout  le  monde , 
à  l'intercession   des  justes,  nous  a  regardés  d'un 
œil  de  miséricorde  ,  et  pour  nous  retirer  hors  de 
captivité,    fit  saluer  une  pucelle   noble  nommée 
Marie ^  issue  de  royal  estoc  ,  croissant  comme  lys 
entre    les   espines ,    et    de  son    impérial    arche 
a  fait  descendre  en  nostre  région  l'archiduc  Maxi- 
milien,  son  très  aimé  unique  fils,  lequel,  quand  il 
s'est  trouvé  en  ce  val  misérable,  rempli  d'ennemis 
cornus  ,  à  l'aide  des  liommes  de  bonne  volonté  ,  a 
tellement  exploictié  par  miracles  apparans  et  ver- 
tueuses opérations,  qu'il  a,  comme  les  mauvais  es- 
prits ,  desbrisé  les  idoles  ,  redresché  les  boiteux  , 
resluminé  les  aveugles,  ressuscité  les  morts  et  con- 
verti plusieurs  mescréans  à  la  loi  ;  et  finablement 
s'est  tant  humilié  pour  nostre   salut,    qu'il  s'est 
offert  à  tous  périls  mortels  ,   a  soustenu  plusieurs 
opprobres,  a  esté  abandonné  de  ses  frères,  a  porté 
la  pesante  croix,  a  senti  le  fer  de  la  lance  et  en- 
duré très  griefve  passion  ,    puis  il  est  descendu  au 
limbe,  a  hurlé  aux  portes  d'enfer,   a  retiré  Thu- 
main  linaige  hors  de  grauwes  des  faulx  satellites 
a  recoeilli  toutes  ses  forées  ,  est  ressuscité  en  puis- 

sance ,  et  est  monté  en  haulle  gloire ,  voyans  ses 
parens  et  amis ,  et  a  dit  à  son  père,  de  qui  il  a  cla- 
rifié le  nom  :  Pater  y  manifesiam  nomen  iuum  ho- 
niinibus. 

Plusieurs  obstinésincrédules  enveloppés  de  folles 
superstitions,  et  nous  nieisnies  qui  sommes  redi- 
més  par  la  sueur  du   noble  fils,   ne  avons  voulu 
croire  les  lois  du  puissant   père,   et  maintenant 
voyons-nous  clairement,  par  les  vertus  admirables 
du  fils,  que  le  père  est  seigneur  de  tout  le  monde, 
à  qui  tous  rois  sont  tributaires;  car,  ainsi  qu'il  n'est 
que  un  seul  Dieu ,  un  soleil  illuminant  les  estoilles , 
ungseulphénixenl'air,  uneseuleame  en  un  corps, 
et  un  seul  Dieu  au  ciel,  il  n'est  et  ne  doit  estre  qu'un 
seul  seigneur  en  terre,  attribué  à  trois  personnes  : 
c'est  assavoir  la  couronne  impériale  à  l'empereur 
Frédéric,  le  sceptre  royal  auroy  Maximilian,  et  le 
chapeau  arcbiducal  au  duc  Philippe.  Ces  trois  unis 
ensemble  sont  un  sang,  un  voloir,  un  savoir  et  un 
povoir  ;    et  se  le  josne  archiduc  veult  cognoistre 
et  demander  que  c'est  de  l'empereur ,  le  roy  lui 
peult  respondre  :  Philippwn  qui  videt ,  me  vide t 
et  patrem. 

Le  père,  à  qui  on  attribue  puissance  ,  nous  a  des- 
montré charité  ;  le  fils  ,  plein  de  sapience,  nous  a 
soustenu  en  foi  ;  et  le  benoist  vif  esprit  nous  en- 
tretient en  espérance.  Par  ces  trois  grands  person- 
nages avons  vraie  similitude  de  la  très  saincte 
Trinité  :  le  père  n'est  créé  de  nul  des  deux  ;  le  fils 
est  engendré  du  père  ;  et  l'archiduc  Philippe,  qui 

si onifie  amour,  procède  de  l'un  et  de  l'autre.  Et 
ainsi  que  le  noble  champion  catholique,  voulant 
complaire  à  Dieu  et  aux  hommes  pour  atteindre 
félicité  sommière  ,  dbibt  estre  habitué  de  sept 
précieuses  vertus ,  foi ,  charité  et  espérance ,  qui 
sont  théologales  ;  prudence  ,  force ,  attemprance 
et  justice,  qui  sont  cardinales  ;  pareillement  la 
seconde  de  nostre  Trinité  humaine,  rédempteur 
de  nous  misérables,  s'est  advestu  et  habitué  des 
vertus  dessus  dictes,  et  par  le  moyen  de  sept  ver- 
tueux princes  électeurs  ,  les  trois  ecclésiastiques 
et  les  quatre  séculiers,  est  monté  au  trosne  glo- 
rieux de  royale  majesté. 

L'archicharicellier  de  Gaulle,  cognoissant  sa  foi 
très  chrétienne  ,  l'archichancellier  de  Germanie, 
sentant  qu'il  est  embrasé  de  charité  amiable  ,   et 
l'archichancellier  des  Itals ,  voyant  son  espérance 
saincte  ,  l'ont  choisi,  esleu,  en  oinct  et  sacré  roy 
des  Romains,  ensemble  les  quatre  électeurs  sécu- 
liers;  et  puis    les  vertus  cardinales   l'ont    aorné 
de  royale  vesture  et  sumptueux  joyaux.   Justice 
lui  donne  l'espée  ,  Prudence  lui  offre  la  pomme  , 
Force  lui  présente  le  sceptre ,  et  Attemprance  la 
couronne.  Voilà  les  sept  vertus  accomparées  aux 
électeurs ,  qui  sont  les  sept  lampes  ardans,  illumi- 
minans  l'universel  fabrique;  ce  sont  les  sept  an- 
gelles ,  les  sept  estoiles  et  les  sept  candélabres  d'or 
au  milieu  desquels  s'est  trouvé  le  fils  de  l'homme, 
ayant  couronne  sur    le  chief,     dont  les  cheveux 
sont  fort  resplendissans ,  de  la  bouche  duquel  pro- 

cècîe  un  glaive  agn  de  toutes  parts,  et  auquel 
nostre  souverain  seigneur,  le  très  auguste  inipë- 
rateur,  son  père,  a  dit  :  Sede  a  dextris  meis  donec 
ponain  inîmicos  tuas  scabellum  pediim  tiiorum. 
Voilà  le  triomphe  d'Iionneur,  voilà  la  gloire  dece 
monde  ,  voilà  le  Paradis  Terrestre. 

Pendant  le  temps  que  le  fils  de  l'homme  est 
descendu  en  terre  pour  nostre  salut ,  quants  nobles 
hommes  tant  de  Bourgogne,  d'Artois  et  des  pays 
voisins  ,  ont  délinqui  pères  et  mères ,  frères  et 
sœurs.'  femmes  et  enfans,  chambres,  bois,  tré- 
sors et  richesses^  pour  ensuivir  le  très  doux  Mes- 
sias,  et  de fFendre  sa  très  juste  querelle  !  quants  vrais 
martirs,  comme  le  ducdeGueldre,  messire  Josse  de 
Lalaing,  messire  Michiel  de  Berghes,  le  comte  de 
Sorre  et  aultres  grands  personnaiges  de  clères  mai- 
sons et  haultes  baronnies,  ont  espandu  leur  sang 
et  offert  leurs  corps  à  divers  tourmens,  pour  ser- 
vir la  pucelle  et  exaucer  le  nom  de  Maximilianus  ! 
quants  simples  corraiges  de  foible  résistance ,  ont 
esté  séduits,  temptés  et  subornés  de  mauvais  esprits, 
en  délaissant  lesdits  commandemens.  pour  faire 
hommaige  à  l'idole  exécrable  ! 

Aulcuns  gens  ont  mis  avant  que  l'Antéchrist  es- 
toit  nez  en  Babilone  ,  et  qu'il  boutoit  ses  cornes 
hors;  mais  il  peull  sembler,  combien  qu'il  ait  laissé 
aulcuns  disciples  en  ce  quartier,  que  son  régime 
est  failli  et  lui  mort  et  passé.  Je  cuide  qu'elle  a 
fait  son  cours  la  malle  beste  ;  et  qu'il  soit  vrai,  nous 
en  avons  veu  les  signes  admirables  et  cruels  :  ce 

n'est  aultre,  sinon  celai  que  le  feu  du  ciel  a  fait 
descendre  pour  brusler  nos  IiauUs  édifices,  et  qui, 
par  promessses  et  adulations,  a  converti  les  Mame- 
lus,  qui  par  menaces  et  horribles  tortures  a  per- 
verti les  fors  et  durs  corraiges,  qui  par  ars  et  grans 
subtilités  a  sceu  trouver  les  thrésors  absconses,  et 
a  fait  porter  son  enseigne  et  caractères  en  la 
main  droicte  et  au  front  desgrans,  des  pusilla- 
nimes, des  riches,  des  povres,  des  francqs  et  des 
serfs.  Et  qui  veult  scavoir  le  nom  de  la  merveil- 
leuse bestolle,  s'il  a  entendement ,  il  le  cognoistra 
de  legier  ;  c'est  le  nom  d'un  homme  qui  pas  ne 
se  nomme  Tetragrammaton  ;  mais  son  nom  con- 
tient quatre  lettres  en  franchois,  et  en  latin  le 
nombre  de  six  cens  soixante  seize ,  par  tel  si  que 
D  sera  compté  pour  cinq  cens,  selon  l'anchien 
usaige ,  en  ensuivant  ce  qu'il  est  escript  au  trei- 
zième chapitre  de  l'Apocalypse.  Numerus  enini  ho- 
miîiis  est  y  et  numerus  ejus  sexcenti  sexagiiila  sex. 
Ceux  qui,  durant  ceste  cruelle  persécution,  sont 
demourés  en  vraie  foi,  ont  enduré  la  patience; 
ont  porté  fain  ,  soif,  Iroid  et  chaud  ;  ont  soustenu 
cruels  lidenges;  ont  estez  brûlez  et  estaincts  ;  ont 
servi  la  pucelle  Marie  et  tenu  les  commandements 
de  la  loi,  seront  premiez  du  père  et  du  fils;  seront 
escripts  en  lettres  d'or  au  livre  de  vie,  et  perpétuez 
en  gloire,  glorifiez  en  magnitude,  magnifiés  en 
scientitude,  fortifiez  en  digne  estaige,  establis  en 
hault  maisonnaige ,  amassés  en  lieu  honorable, 
honorés  de  gens  amiables  et  aimés  d'amour  chari- 

table.  Ceux  qui,  par  ignorance ,  force  ou  rragilitc 
humaine,  ne  auront  point  résisté  aux  tentations  et 
assaulls  des  faulx  ennemis,  et  auront  aulcunement 
vacillé  en  la  loi,  sans  tenir  pied  i'erme  ,  s'ils  ont 
remors  de  conscience ,  en  satisfaisant  aux  mesus  , 
seront  menez  en  purgatoire,  attendants  la  grâce 
et  miséricorde  du  souverain,  si  que  par  les  inter- 
cessions ,  aulmosneset  prières  de  leurs  parents  et 
vrais  amis,  parviendront  au  lieu  de  repos;  mais 
ceulx  qui  par  fin  cauteleux,  malice  precogite,  pour 
convoitise  de  régner,  ont  retournez  leurs  robes, 
ont  prins  leurs  faulx  visaiges,  pour  espauter  les 
innocens,  ont  despité  la  loiescripte,  ont  brisé  les 
commandements,  ont  renié  leur  naturel  seigneur 
pour  fuir  à  l'ennemi  mortel,  seront  rués  en  ténè- 
bres extériores,  logés  en  cruel  opprobre,  livrés 
à  grant  confusion ,  privés  de  lumière  haultaino  et 
fourbanis  du  sainct  empire,  comme  damnés  et 
condamnés ,  comme  fondus  et  confondus,  comme 
sommés  et  consommés  en  deuil ,  confis  et  descon- 
fis en  pleurs,  nojés  et  anojés,  aux  pieds  pillés  et 
transpillés. 

Que  dirai-je  plus  :  si  nous  voulons  cognoistre  les 
grands  secrets  de  paradis  et  donner  crédence  aux 
lectures  des  saints  docteurs  qui  nous  afferment  en 
la  court  céleste  sont  trois  hiérarchies  d'angèles^ 
nous  en  avons  vraie  figure  en  monarchie  impériale; 
en  la  première  hiérarchie  ,  sont  Séraphins  ,  Ghé- 
ru])ins  et  Thrones  parlans  à  Dieu  face  à  face,  ainsi 
que  les  princes,  les  chanceliers,  les  c]iam])ellans 

8. 

sont  prochains  et  familiers  de  la  majesté  royale. 
En  la  seconde  hiérarchie,  sont  Dominations,  Ver- 
tus et  Potestez,  commis  et  députés  pour  régenter 
les  rojaulmes,  ainsi  comme  sont  les  conseillers 
des  princes ,  les  marissaulx  des  osts  et  les  cheve- 
tains  des  armes.  En  la  tierce  hiérarchie,  sont  prin- 
cipaulx  Archanges  et  Angeles,  ajant  regardsur  les 
cités,  les  maisons  et  les  hommes,  ainsi  que  nos 
prévosts  et  baillis ,  et  nos  majeurs  ont  en  main  le 
régime  policticque,  économicque  et  étihcque. 

Et  finablement,  pour  prouver  le  jour  du  juge- 
ment,  nous   voyons  que  tout  ainsi  que  le  fils  de 
l'homme,  nostre  souverain  seigneur,  est  monté  au 
throsne  impérial  de  son  très  sacré  père ,  à  grand 
triomphe ,   il  est  à  grand  triomphe  descendu    en 
nostre  val ,   accompagné  d'angélique  chevalerie , 
pour  rémunérer  les  bons  et  réprouver  les  maulvais  ; 
et  de  faict,  a  envoyé  ses  lubicineurs  par  les  quatre 
anglets    du    monde,  pour  resveiller  les  vivans  ^'t 
susciter  les  morts  j  et  sont  venus  à  son  command 
les  juges  et  glorieux  princes  de  la  terre  ,  aornés 
de  couleurs  d'or,  ayans  précieux  vestements,  qui, 
pour  esclairer  les  pays,  ont  offert  leurs  corps  au 
supplice.  Et  quand  le  roi  sera    assis  au  Irosne   de 
sa  majesté,   pour  deffinir   sentence  criminelle  et 
tout  peser  à  la  balance,  les  bons  seront  appelés  à 
sa  dextre ,  auxquels  il   dira  :  «  J^enite ,  henedicti 
»  principes  mei;  pour  ce  que  vous  m'avez  recheu  , 
»  repeu,  visité,  secouru  et  assisté  en  mesrequestes, 
»  vous  aurez  part  à  mon  royaulme.  »  Puis  il  dit'aaux 

cruels  satrappes  ,  pervers  ,  tyrans  et  hideux  satel- 
lites, qui  seront  au  coslé  sénestre  :  «<Par  ce  que  vous 
»  m'avez  tourmenté,  despité  ,  laidengié,  débouté 
»  et  deffié,  moi  et  mes  frères,  départez- vous  arrière 
»  de  ma  face,  car  vous  serez  bruslésen  feu  de  ma- 
»  lédiction  préparé  aux  faulx  ennemis  et  esprits, 
»  et  livrés  à  divers  tourments  ;  et  les  bons  seront 
»  eslevés  au  throsne  d'honneur  et  en  gloire  de  mon 
»  beau  paradis  terrestre ,  patron ,  figure  et  exem- 
»  plaire  de  céleste  court  triumphante,  »  Laquelle 
nous  veuille  octroyer  l'éternel  roi  qui  règne  et 
régnera  in  secula  seculorum ,  amen,  » 


CHAPITRE  CL. 


CorameiU  le  seigneur  de  Molenbais  s'excusa  honorablement,  en  la  prc- 
«ence  da  roi  des  Romains,  d'aulcune  charge  dont  il  esloit  notte'. 


Des  tourbillons  d'envie  et  de  l'horrible  vent 
soubtil  de  court,  qui  incessamment  travaille  les 
nobles,  vertueux,  haults  hommes,  fut  angoiseuse- 
ment  accoeilli  sire  Bauduyn  deLannois,  seigneur 
de  Molenbaiset  de  Sorre,  chevalier  de  la  Thoison- 
d'Or,  chambellan  de  monseigneur  l'archiduc  d'Aus- 
trice  ,  gouverneur  de  Liste  et  de  Bouchain.  Pen- 
dant le  temps  que  ledit  chevalier  estoit  retourné  de 
court  en  son  mesnaige  et  en  son  chasteau  de  Sorre, 
murmures  et  détractions  s'eslevèrent  contre  lui,  en 

telle  façon  que  les  aulcuns  disoient  qu'il  avoit  en- 
tendement avec  les  François ,  et  recepvoit  annuelle 
pension  du  roi  de  France  ;  ensemble  aultres  gran- 
des charges  lui  estoient  imposées ,  qui  trop  lon- 
gues seroient  à  mettre  en  compte.  Tant  se  alluma 
ceste  haine  couverte  embrasée  de  secret  vengement, 
par  le  souflement  d'aulcuns  mauvais  esprits,  que 
les  grands  personnages  en  sceurent  a  parler;  et  de 
faict,  aulcuns  qui  para  vaut  lui  monstroient  amitié  , 
le  prindrent  à  desdaing  et  contrariété  ,  disans  que 
trop  grande  crédence  lui  avoit  donné  le  roj ,  qui 
si  long  espace  lui  avoit  souffert  user  de  son  office. 
De  ces  hongueries,  rumeurs  et  estranges  lan- 
gaiges  fut  plainement  adverti  le  roy  des  Romains, 
tellement  qu'il  envoya  signifier  audit  seigneur,  que 
plus  ne  se  trouvast  en  court  jusques  à  ce  qu'il  y 
seroit  mandé.  Ces  nouvelles  espandues  par  pays, 
et  parvenues  à  la  notice  du  seigneur  de  Molenbais, 
se  ledit  seigneur  soi  sentant  innocent ,  pur  et  net 
de  telles  horribles  charges,  fut  grandement  es- 
balii,  ce  ne  fut  pas  de  marveil;  et  comme  celui 
qui  mortellement  est  navré  quiert  vrai  subside 
et  médecin  expert  pour  recouvrer  sa  vie  et  gué- 
rison  ;  le  très  prudent  et  preux  chevalier^  soi  voyant 
perché  de  ce  glaive  d'envie  ,  à  tort  et  sans  estre 
escrié ,  employa  toutes  ses  forces  et  ne  cessa  de 
quérir  compétens  moyens,  amis  et  personnaiges  , 
pour  estre  réparé  de  sa  foule  et  vergondeux  re- 
boulement,  afin  de  saulver  son  honneur  ,  qui  plus 
près  lui  estoit  que  quelque  membre  corporel  ;  et 

finablement  envoya  devers  leroy  des  Romains,  lui 
suppliant  fort  humblement  qu'il  le  volsist  oïr  en 
ses  excuses  touchant  les  poinctes  et  nottes  dont  il 
estoit  sans  cause  amèrement  chari»-ié. 

o 

Le  roj,  qui  lors  nouvellement  retournoitde  son 
voyage  d'Allemaigne ,  lui  fit  assigner  lieu  pour 
estre  en  Malines  ou  en  Bruxelles.  Le  seigneur  de 
Molenhais  qui,  après  Dieu  et  son  ame,  n'aimoit 
rien  tant  que  son  honneur,  comparut;  en  faveur 
de  lui  et  avec  lui  grant partie  de  son  très  noble  pa- 
rentaige^  très  haults  et  puissants  princes,  cheva- 
liers et  barons^  afin  de  l'assister  et  conforter  en 
son  bon  et  juste  droit,  et  le  relever  d'aulcuns  hor- 
ribles crimes,  si  quelque-ung  l'en  vouloit  im- 
poser, euxconfiansen  son  innocence,  et  que  de 
riens  n'estoit  coupable  de  ce  qu'on  lui  vouloiL  ad- 
mettre ;  car  n'est  riens  plus  reprochable  à  bon  che- 
valier^ que  avoir  infidélité  à  son  prince. 

Peu  de  jours  après  que  le  roj  fut  entré  en 
Bruxelles  à  grand  triomphe  il  donna  audience  au 
seigneur  de  Molembais  en  présence  de  monsei- 
gneur le  chancelier  et  d'aulcuns  autres  grans 
princes  et  seigneurs;  et  le  seigneur  de  Molembais, 
pour  sa  part ,  estoit  accompagné  de  ses  parens  et 
amis ,  c'est  assavoir  de  l'abbé  de  Saint-Martin  , 
chancelier  de  l'ordre  de  la  Tlioison-d'Or ,  des  sei- 
gneurs de  Lannoi,  de  Fiennes  et  de  Boussu ,  che- 
valiers de  ladite  ordre,  du  seigneur  de  Mingoval, 
grand  maistre-d'hostel  du  roy ,  des  seigneurs  de 
Brimeu,  Roubaix,  de  Santés,  d'Estrées,  de  Fon- 

laine  et  de  Melun.  Et  pendant  le  temps  que  la 
proposition  se  faisoit,  y  survint  messire  Philippe 
de  Clèves ,  le  prince  de  Chimaj ,  le  seigneur  de 
Sempj,  ensemble  plusieurs  chevaliers  et  nobles 
hommes. 

La  révérence  faicte  au  roi ,  silence  imposé 
et  licence  de  parler  obtenue  sire  Bauduin  de 
Lannoi ,  seigneur  de  Molembais  fort  éloquent  et 
révérend  personnaige,  comme  tout  assuré,  de  bon, 
francq  et  hardi  couraige  ,  commencha  à  faire  ses 
remonstrances ,  et  mit  avant  les  grans  services 
qu'il  avoit  faicts  de  sa  josne  eage  à  la  maison  de 
Bourgogne  ,  lesquels  services  n''avoient  jamais  esté 
repris  ne  chergié  de  quelque  note  deshonneste, 
et  se  donnoit  grand  merveille  à  quel  titre  et 
sous  quelles  couleurs ,  et  de  quels  esperits  es- 
toient  suscitées  telles  rumeurs,  fort  désirant  toute- 
fois scavoir  le  principal  motif  ^  et  de  quelle  sources 
elles  naissoient,  protestant  aussi  que  s'il  y  avoit 
quelqu'un  qui  se  volsist  déclarer  partie ,  il  estoit 
celui  qui  à  toute  force  se  desfenderoit,  comme  celui 
qui  injustement  est  oppressé  de  ses  émulateurs. 
Plusieurs  aultres  doléances  fort  doulcement  per- 
suadées, bien  accoustrées  de  languaiges,  proféra  le 
proposant  et  d'ung  organe  fort  bien  resonnant,  que 
le  cœur  du  roi,  ensemble  toute  l'audience,  furent 
commeus  à  pitié;  et  jugeoit  chacun  \3n  son  couraige 
qu'il  estoit  à  tort  molesté.  Dont,  en  continuantson 
propos,  le  seigneur  de  Lannoi,  fort  honorable  per- 
sonnaige, riched'amis  etde  bonnes.mœurs  se  print 

à  dire  que  se  lui  et  les  nobles  seigneurs  de  son  pa- 
rentage  véoient  et  scavoient  ou  perchevoient  que 
le  dit  seigneur  de  Molenibais  Fusist  coupable  de 
quelque  forfaict  et  deshonneste  blasme  ils  ne  le 
vouldroient  favoriser,  assister  ne  conforter  ,  ain- 
choisle  vouldroient  et  debveroient  aider  à  le  cor- 
riger et  punir  ;  et  d'aultre  part  .  s'il  estoit  inno- 
cent du  cas,  ils  supplioient  très  humblement  au  roi 
qu'il  fusist  comme  devant  restitué  en  son  honneur. 
Ces  remonstrances  faictes^  et  raisonnables  excu- 
ses grandement  pesées  ,  ame  ne  l'accusa,  ame  ne 
se  fit  partie  contre  lui  ;  et  le  roi,  qui  premier  l'a- 
voit  suspect  par  l'incitation  d'aulcuns  haineux  cou- 
vers  se  contenta  de  lui  ;  le  réintégra  en  ses  offi- 
ces ,  où  il  se  conduisit  fort  bien  et  vertueusement, 
à  l'exaltation  de  son  honneur  et  au  grand  rebou- 
tement  et  confusion  de  ses  secrets  émulateurs. 


CHAPITRE   GLI. 

Puissante  armée  mise  sus,  par  le  roi  des  Romains,  à  son  retour  d'Alle- 
maignc. 

La  renommée  des  haults  triumphes  et  magnifi- 
cence, que  le  roi  des  Romains  avoit  receu  à  son  élec- 
tion et  couronnement  esloit  tellement  espandue 
par  pajs  ,  non  seulement  es  limites  de  ses  alliés  et 
bienveuillans,  mais  aussi  es  régions  de  ses  adver- 
saires et  paysans,  que  ce  bruit  causa  liesse  à  ses 

amis  et  tristesse  à  ses  ennemis,  redoublement 
d'honneur  aux  bons  subjects  féaux ,  reboutement 
d'orgueil  aux  haineux  capitaux  ;  et  sembloit  à 
ceux  qui  désiroient  l'augmentation  de  son  nom  et 
gloire  ,  ensemble  le  décorement  des  flamboians 
royaux  florons  de  sa  couronne,  que^  s'il  voloit 
poursuivre,  riens  ne  lui  seroit  impossible,  et  tram- 
bleroient  devant  lui  ses  ennemis  comme  escoliers 
devant  la  verje  de  leur  maistre  ;  et  pour  donner 
resveil  aux  Franchois  des  frontières  qui  long  temps 
s'étoient  tenus  en  oisance  ,  il  eut  conseil  de  faire 
un  grand  amas  de  gens  de  guerre  ,  auquel  il  jeut 
de  trois  à  quatre  mille  Suisses^  et  autant  d'Alle- 
mands lansquenets,  avec  plusieurs  Picquars,  Han- 
nujers  et  aultres,  tant  de  cheval  comme  de  pied , 
jusques  au  nombre  de  quatorze  à  quinze  milles, 
les  gens  de  cheval ,  sous  la  conduite  de  monsei- 
gneur Philippe  de  Clèves  et  le  prince  de  Chimay, 
les  gens  de  pied  sous  la  conduite  de  monseigneur 
le  comte  de  Nassou,  et  aultres  chiefs  et  capitaines 
de  guerre. 

Ceste  puissante  et  grosse  armée  se  tira  à  Arques, 
auprès  deSaint-Omer;  et  afin  de  trouver  ses  enne- 
mis à  plus  grand  nombre^  et  de  attirer  en  bataille, 
si  le  temps  et  lieu  et  bon  conseil  s'y  adonnoient, 
il  délibéra  de  ravitailler  Thérouanne  ,  qui  lorsavoit 
nécessité  de  vivres.  Se  fut  le  ravilaillement  puis- 
samment fait  et  fort  honnestement,  sans  quelque 
hasard,  dangier  ne  fière  empeschej  et  se  admons- 
trèrent  que  peu  les  Franchois  pour  y  quérir  loz , 

proufit  n'dvantaige.  Le  roy  voyant  que  ses  ennemis 
ne  se  mectoient  en  poincle  contre  lui,  les  cuida 
trouver  en  aultre  manière  et  quartier  j  et  se  tira  vers 
la  ville  de  Lens  en  Arthois ,  laquelle  il  print  à  peu 
de  résistance;  pareillement  le  cliasteau,  duquel  es- 
toit  capitaine  Pierre  de  Belleforière ,  accom- 
pagné de  environ  quarante  Franchois,  qui  se  ren- 
dirent, saulfs  leurs  corps;  et  ledit  Pierre,  en- 
semble cinq  ou  six  aultres  ,  à  la  volonté  du  roy. 

Il  y  avoit  en  ladite  armée  une  bande  d'Alle- 
mans  Suisses,  lesquels  avoient  esté  notés  d'avoir 
esté  cause  de  la  reddition  de  Dolle ,  d'avoir  servi 
le  duc  de  Lorraine,  et  d'avoir  esté  aux  souldées 
des  frères  de  messire  Guillaume  d'Aremberg.  La 
voix  courroit  lors  aussi ,  et  l'expérience  en  estoit 
grande,  que  ladite  bande  avoit  entendement  avec 
le  seigneur  Des  Querdes  et  les  capitaines  franchois , 
tellement  qu'ils  se  faisoient  forts  de  prendre  prison- 
nier le  roy  des  Romains ,  le  prince  de  Chimay  , 
le  comtede  Nassou ,  ensemble  les  liaults  et  puis- 
sants seigneurs;  et  par  paction  faicte  ,  ceulx  qui 
mettroient  à  fin  de  ceste  besongne,  debvroient 
avoir  chacun  d'eux  dix  parts  pour  jour  bien  assi- 
gnés sur  la  ville  de  Paris.  Dont,  pour  coulou rerieur 
faict  et  exécuter  leur  malheureuse  prétente,  en 
quérant  occasion  de  meslée  ,  sonnèrent  leurs 
taml)Ours,  et  par  grand  tumulte  se  trouvèrent  de- 
vant le  roy  ,  et  lui  dirent  que,  incontine  ntet  sans 
quelque  délai,  ils  vouloient  qu'il  leur  fistdéhvrer 
tout  ce  qui  leur  estoit  deu  jusques  à  ce  jour ,  et  si 

ce  non,  ils  savoient  bien  qu'ils  enavoientà  faire; 
et  à  celle  heure  coiirroit  la  voix,  qu'il  y  avoit  à 
une  lieue  près  du  roy ,  environ  mille  chevaulx  de 
l'armée  des Franchois,   qui  altendoient  leur  proie. 

Le  roi  des  Romains,  fort  sage,  bien  moriginé  et 
de  vif  esprit  et  plus  cler  que  nul  prince  de  ses 
contemporains,  conceuptl'impétueulxcorraige  des 
Suissers ,  par  les  langaiges  qui  estoient  de  mes- 
mes ,  et  pensa  bien  qu'ils  estoient  escollés  d'aul- 
trui  main  que  de  la  sienne.  Dont ,  sans  user  des 
termes  rigoureux ,  car  il  n'estoit  pas  heure ,  mais 
par  doulceset  agréables  paroles,  leurfict  dire  qu'il 
les  feroit  totalement  payer ,  et  en  si  brief  terme 
qu'ils  n'auroient  cause  deeux  plaindre  de  lui. 
Ainsi  furent  rompus  de  leur  mauvaise  emprinse. 

Ne  demoura  guaires  que  le  roy  fut  adverti  de 
Jeur  cauteleux  malice;  si  le  fit  scavoir  secrète- 
ment aux  princes  de  son  ost,  afin  que,  à  toute  di- 
ligence, ils  se  préparassent  pour  estre  au-dessus 
d'eux,  si  besoing  estoit;  laquelle  chose  ils  firent 
volontiers.  Et  finablement  le  roy  fit  signifier  aux- 
dits  Suissers,  qu'il  estoit  bien  informé  de  leur  mal- 
vaise  intention ,  ce  nonobstant  ils  seroient  payés  , 
puis  iroient  où  bon  leur  sembleroit.  Aulcuns  d'eux 
s'excusèrent  du  cas ,  et  les  aultres  se  rendirent 
fugitifs  et  coulpables  ;  car  de  prime  face  ils  se 
joiiidirent  de  trois  à  quatre  cents  ensemble  en  l'as- 
semblée des  Franchois. 

Le  roy  considérant  les  manières  et  estranges 
termes   que  lui  tenoient  les  Allemands,    voyant 

d'aultre  part  que  son  artillerie  ne  lui  clonnoit 
nulle  approche  pour  achever  quelque  haultaine 
emprinse ,  et  que  vivres  à  grand  difficulté  arri- 
voient  à  son  ost ,  il  se  tira  de  sa  personne  en  la 
ville  de  Lisle,  et  laissa  son  année  à  la  Bassée,  en 
la  conduite  de  ses  princes. 

Pendant  le  temps  que  le  roy  séjournoit  à  Lisle, 
le  hastard  deFiennes,  lequel  s'estoit  nouvellement 
marié  à  une  femme  vefve  d'ung"  archier  de  mon- 
seigneur de  Nassou ,  fut  piteusement  occis  en  la 
ville  de  Lisle  par  ledit  archier  et  un  sien  frère 
archier,  qui  soudainement  se  saulvèrenlen  l'église 
de  Sainct-Estienne.  Ledit  bastard^  qui  ce  dit  jour 
s'estoit  confessé  et  avoit  receu  le  corps  deNostre- 
Seigneur ,  fut  fort  plaint  de  ceulx  de  la  ville 
et  de  plusieurs  gentils  compagnons  de  guerre, 
qui  recueillèrentson  corps  et  l'ensepvelirent  hono- 
blement.  Il  estoit  fort  recommandé  ;,  subtil  et 
expérimenté  au  meslier  d'armes,  et  portoit  le 
meilleur  œil  de  gendarme  que  nul  autre  de  son 
temps  ;  si  que  par  les  emprinses  et  hardies  courses 
qu'il  avoit  plusieurs  fois  faict  sur  lesFranchois,  es- 
quellesils'estoithonnestementconduict,  sans  porter 
guère  de  préjudice  aux  laboureurs ,  il  estoit  aimé 
d'un  parti  et  d'aultre.  Durant  la  guerre  des  Flam- 
mengs  contre  le  roy  des  Romains^  les  Ganthoisle 
firent  conducteur  de  leur  armée ,  où  il  les  servit 
grandement  et  fort  à  leur  appaisement,  et  depuis 
qu'ils  furent  rcconcilliés  ,  le  roi  à  son  entrée  de 
Gand  ,  lui  pardonna,  et  le  receut  en  sa  grâce;  et 

avoit  au  jour  de  son  trespas  la  charge  de  cent 
lances,  sous  monseigneur  Philippe  de  Cleves, 
fort  triste  et  desplaisant  de  sa  mort. 

Pour  ce  que  la  ville  de  Douai,  entre  lesaultresavoit 
toujours  tenu  pied  ferme  pour  le  parti  du  roi  desPio- 
mains,  en  livrant  bonne  guerre  aux  Franchois ,  les 
Franchois  le  coeillèrent  en  grande  haine,  et  firent 
plusieurs  assaulx  pour  ravir  par  emblée  ce  qu'ils 
ne  pou  voient  avoir  par  armes.  Et  advint  en  ce  temps 
que  le  seigneur  Des  Querdes  envoya  Jehan  deCour- 
teville,  son  maistre  d'hostel,  accompagné  de  Jehan 
de  Bournonville  et  dix  huit  ou  vingt  compaignons 
de  Boullenois,  lesquels  se  trouvèrent  une  nuict 
devant  Douay ,  les  aulcuns  entre  le  racquet  et  les 
fossez;  et  les  aultres  approchèrent  si  près  duforV, 
qu'ilsse  prindrent  à  tempter  les  fossés  à  tout  plombs, 
luges,  lattes, entés  ensemble, et certainsinstruments 
à  ce  convenables.  Ledit  Courteville  fut  apperchu 
etoy  de  quatre  compaignons,  dont  les  deux  estoient 
frères  et  les  deux  cousins  germains^,  faisans  les  es- 
coûtes  pour  la  nuit  ;  si  le  prindrent  en  son  niesus 
et  le  menèrent  prisonnier  en  la  ville,  et  ses  com- 
plices retournèrent  en  leurs  quartiers  à  l'eiFroi 
du  guet,  qui  fut  grand,  cuidans  que  l'on  les  deusist 
poursuivre. 

CHAPITRE  CLII. 

Empriuses  faictes  sur  la  ville  de  St.-Quentbi. 

Deux  emprinses  furent  faictes  en  ce  temps  sur 
la  ville  de  Sainct-Q)uentin  ;  l'une  lut  par  les  sei- 
gneurs de  Montig-ni,  de  Lassaras,  de  Montl'aulcon, 
Ferrj  de  Nouvelle  ,  Robinet  Ruflin  ,  Henri  d'I- 
norj ,  Bertrand  du  Chaslellet ,  et  aultres  con- 
ducteurs de  gens  de  guerre  et  compaignons 
aventureux  ,  jusqu'au  nombre  de  cent  cinquante 
lanclies,  et  de  huit  à  neuf  cents  piétons,  unis  en 
un  mesme  voloir  et  esprit.  D'un  grand  hardement 
se  partirent  de  Yallenchiennes  et  des  logis  à  l'en- 
viron ,  sur  intention  d'eux  trouver  au  point  du  jour 
devant  la  ville,  et  de  la  prendre  et  saisir,  se  Dieu 
et  fortune  se  vouloientà  ce  consentir  I 

Ils  avoient  en  leur  compagnie  un  compagnon 
qui  les  guidoit,  par  qui  l'emprinse  se  faisoit,  le- 
quel congnoissoit  la  disposition  du  fort  de  la 
ville;  et  leur  donna  à  entendre  que  s'ils  voloient 
ou  osoient  aventurer  leurs  vies,  il  y  avait  cer- 
taines arcures  et  trouées  sur  l'eaue^  par  lesquelles 
legièrement  ils  parvendroient  à  fin  de  leur 
prélente. 

La  compagnie  de  cheval  se  trouva  au  point  du 
jour  devant    la  ville,  et  le  plus  secrètement  que 

possible  leur  fut  faict  sans  guaires  de  noise,  descen- 
dirent à  pied,  cuidans  avoir  séquelle  de  piétons, 
et  se  tirèrent  au  quartier  de  l'abbaje  de  Lisle  , 
où  ils  trouvèrent  l'arcure  propice  à  leur  faict , 
ainsi  qu'il  leur  avoit  esté  dit;  et  sans  crainte  de 
leurs  vies,  comme  tout  allumés  de  proesse ,  en- 
trèrent en  l'eaue.  Mesme  le  seigneur  de  Montignj, 
à  qui  riens  ne  sembloit  trop  chaud  ne  trop  froid, 
se  plongea  jusqu'au  col;  et  le  seigneur  de  Lassaras, 
subtil  et  vaillant  homme  de  guerre,  se  trouva  au 
fort  de  la  ville,  ensemble  seize  ou  vingt  aul très  qui, 
à  grand  dangier,  mais  par  grant  ardeur  de  galgnai- 
ge,  avoient  passé  ce  destroit ,  esperans  confort  des 
aultres  et  hastive  assistance.  Mais  celui  qui  gui- 
doit  les  piétons  se  fourvoya  pour  l'obscurité  de  la 
nuit.  Si  ne  peulrent  subvenir  aux  hardis  entrepre- 
nans;  pourquoi l'emprinse  fut  rompue.  Le  conseil 
descouvrit  le  secret;  la  porte  s'ouvrit,  et  grande 
alarme  s'esleva,  tellement  que  aulcuns  de  ceux  qui 
subtilement  y  estoienl  entrés  furent  constraints  de 
légièrement  vuidier  ;  mais  deux  ou  trois  demou- 
rèrent  morts  en  la  ville,  les  uns  navrés,  et  les  autres 
furent  le  lendemain  par  justice  exécutés.  Les 
compagnies  retournèrent  en  Haynault  à  peu  de 
gaignaige  et  de  joie. 

La  seconde  emprinse  et  de  moindre  exploict , 
mais  de  plus  grans  personnaiges,  fut  faicte  par  le 
roi  des  Romains,  lequel  estant  logé  en  l'abbaye  de 
FontenelleSj  aune  petite  lieue  de  Vallenchiennes^ 
son  armée  se  partit  à  l'environ  la  nuict  de  la  Nati- 

vite  Kostre-Dame  en  la  compagnie  de  ses  nobles 
princes,   comtes  et  barons,  fit  mener  artillerie , 
échelles  et  instrumens  convenables  à  donner  l'as- 
saut, chevauchant  en  la  nuit,  et  environ  le  point  du 
jour  se  trouva  assez  près  de  la  ville  de  Saint-Quen- 
tin. Deux  ou  trois  heures  devant  l'abordement  de 
l'armée  s'estoit  desfoucqué  un  garchon  de  l'ost  du 
roi ,  lequel  estoitvenu  nonchier  au  guet  delà  ville 
l'emprinse  qui  se  debvoit  faire;  et  d'aultre  part, 
les  piétons  en  ce  voyage  faisoient  feus  sur  les  che- 
mins, esmouvoient  noises  ,  criset  huts,  et  se  main- 
tenoient  tant  indiscrètement ,  que  le  guet  sur  les 
murailles  povoit  pleinement  penser  qu'il  y  avoit 
quelqu'armée  sur  les  champs  qui  leur  povoit  tour- 
ner à    préjudice;  parquoi  il  furent  plus  avisés  de 
mettre  provision  à  leur  fait.  Le  sieur  de  Moj  illec 
estant  venu  avec  petit  nombre  de  gens  de  guerre  , 
averti  de  la  venue  du  roi  et  de  son  ost ,  fit  diligence 
de  pourvoir  à  ses  défenses  ;  fit  soubdaiuement  res- 
veiller  tous  les  habitans  et  manans  de  la  ville;  ût 
cesser  les  matines  des  mendians  ,  et  venir  à  l'ef- 
froi; fit  convenir  chacun  en  son  quartier  pour 
donner  résistance  ;   fit  faire  grans  feus    en  plu- 
sieurs quartiers ,  fit  allumer  torses,  fallots,  chierges 
et  chandelles  et  apporter  sur  la  muraille  ;  fit  pré- 
parer par  les    femmes  chaudières   et  chaudrons 
pleins  de  cendres  et  autres  mixtions  pour  servit* 
les  pèlerins;  fit  ruer  es  ibssés  boites  deslrain  al- 
lumée, afin  de  perchovoir  si  quelqu'apparance  se 
faisoit  par  eschellage  ou  aultrement  .  car  la  nuict 

estoit  fort  obscure.  Le  roy  et  les  princes  voyans  de 
loin  ces  grandes  allumeries  et  préparations  de  re- 
pulse^  pensans  que  Franchois  j  esloient  en  grand 
nombre  tous  avertis  de  sa  venue,  sans  j  faire  ne 
souffrir  faire  quelqu'essaid'entreprinseni  d'assault 
par  trait^  ni  par  sommation,  retournèrent  à  Yallen- 
chiennes;  et  ceux  de  Saint -Quentin  d'aultre  part , 
tous  préparés  sur  la  muraille  pour  les  recepvoir  , 
ne  firent  bruit  ne  noise  de  traict  ,ne  de  bouche,  et 
qui  pli;s  est,  ne  profférèrent  quelque  injure  mina- 
toire  ni  deshonnestes  paroles  sur  l'armée  qui  se 
retournoit;  mais  aucuns  d'eulx  issirent  de  leurs 
forts,  cuidans  happer  aulcunsbons  personnaiges;  si 
se  fourrèrent  en  la-  queue ,  et  eux  mesmes  furent 
prins  et  amenés  prisonniers  en  Vallenchiennes. 


CHAPITRE   CLIII. 

Rompture  d'armes  et  le  retour  de  l'empereur  en  Allemagne. 

Le  roy  des  Romains  retourné  en  Vallenchiennes 
du  voyaige  de  Saint-Quentin ,  aulcuns  nombres 
d'Allemanss'estoientretirésautour  deMaubeugeet 
d'Avesnes,  où  ils  pillèrent  tout;  et  ne  desmouroit 
après  eux  ne  qu'après  feu  ;  et  qui  pis  est,  la  maison 
des  grises  sœurs,  et  couvent  des  cordeliers  d'A- 
vesnes, lesquels,  pendant  la  prinse  d'Avesnes  ,  ii'a- 
voient  jamais  esté  déprédés  par  les  Franchois  ne 
mis  au  pillage,  furent  robes  et  desrobésde  vestures 

ornemens  et  ustensiles  ,  tellement  que  le  g'ardien 
fut  longuement  en  poursuite  pour  la  recouvrance  ; 
et  toutefois  les  AUemans  n'avoient  cause  de  le 
faire,  car  le  roy  avoit  préparé  leur  paiement,  et 
de  faict  envoyé  jusques  au  château  de  Sorre  ,  quand 
quinze  cents  AUemans  d'une  bande ,  et  quatorze 
cents  d'une  autre,  sans  recepvoir  paie  se  tournèrent 
du  parti  des  Franchois;  et  les  autres  plus  heureux, 
en  nombre  de  trois  à  quatre  mille,  receurent  leurs 
sauldées.  Pour  la  dommageuse  gasteure  que  firent 
les  AUemans,  grand  nombre  du  peuple  s'éleva 
contre  le  roy,  disant  qu'il  avoit  plus  foullé  ses  pays 
que  ses  ennemis,  et  que  grands  désordres  s'es- 
toient  trouvés  pour  avoir  ses  pays  gastés;  et  à  la 
vérité  la  ibuUe  et  gasture  estoit  horrible  es  mar- 
ches des  frontières  du  quartier  de  Haynault  ,  car, 
sans  prisonnier,  ne  sans  feu  bouter,  Ton  ne  povoit 
pis ,  qui  estoit  très  doîereuse  et  griesve  plaie  à  por- 
ter aux  paysans  pour  ce  que  la  rouséede  paix  s'estoit 
descendue  en  ces  limites. Trois  ans  paravant,  labou- 
reurs labouroient  les  terres,  les  terres  estoient 
chargées  de  bien  ,  les  biens  multiplioient ,  et  la 
multiplication  en  estoit  amassée  ;  mais  les  grands 
amas  furent  desmassés  ,  les  biens  des  granges  des- 
grangés  et  les  grands  tas  tous  destassés.  Néant- 
moins  le  roi,  qui  en  estoit  plus  desplaisant  que  tous 
les  autres,  n'en  pouvoit  mais;  il  pourchassoit  ses 
ennemis,  et  ses  ennemis  le -fuyoient  ;  il  espéroit 
d'avoir  amis ,  et  ses  amis  le  délaissoient  ;  il  cuidoit 
complaire  au  pays ,  et  les  pays  gré  n'en  savoienf  ; 

et  se  par  immodéré  conseil  il  eusist  mis  en  hasard 
sa  puissance ,  perdu  journée  de  bataille  ou  quelque 
ville  de  nom  ,  la  murmure  y  devoit  estre  plus  ap- 
parente: mais  il  n'eult  perte  ni  de  lui  ni  des  siens, 
sinon  que  gasture  de  pays,  qui  fort  accrut  le  grand 
vouloir  des  peu  sachans,  auxquels  il  sembloit qu'il 
devoit  prendre  Paris  en  un  jour  et  Rome  en  un 
autre. 

Après  que  lempereur  eut  séjourné  environ 
trois  mois  es  limites  de  Brabant  et  de  Flandres, 
où  il  fut  sumptueusement  festoyé  et  magnifique- 
ment recoeilli  et  desfrayé  ,  lui  et  son  estât,  chacun 
jour  de  trois  cens  mailles  de  Rin  ,  au  grand  coust 
et  despens  des  pays  ;,  il  retourna  en  Allemagne,  et 
fut  convoyé  par  le  seigneur  de  IMingoval ,  grand- 
mais  tre-d'hos  tel  du  roi.  Entre  les  aultres  choses 
pourquoi  il  fut  tant  honorablement  receu,  l'une  fut 
pour  la  nouvelieté  de  son  avènement  ;  car  long- 
temps auparavant  ne  s'estoit  trouvé  nul  empereur 
par  dechà;  l'autre  fut  pour  la  proximité  du  sang 
impérial  à  monseigneur  l'archiduc  ,  nostre  prince 
et  naturel  seigneur _,  car  il  estoit  père  du  père  ,. 
et  arand-père  du  fils  du  père. 

CHAPITRE    CLIV. 

(iomtneiJt  Ja  ville  de  Saint-Omer  fut  esbranle'e  de  tenir  totallemenl  !e 
parti  du  roy  des  Komains. 

Le  roy  estant  à  Bruxelles  le  jour  de  la  INativité 
de  Nostre-Seigneur ,  très doleureuses  complainctes 
et  piteuses  lamentations  furent  envoyées  vers  lui  par 
ceulx  de  Thérouane  tenans  son  parti,  lesquels  es- 
toient  tant  amèrement  flagellés  et  oppressés  de  fa- 
mine que  rien  plus.  Dont^  pour  soubvenir  à  leur  né- 
cessité, en  intention  de  leur  donner  vivres,  assembla 
ses  princes  ,  fît  amas  de  ^ens  d'armes  ,  se  tira  vers 
Courlray,  et  de  là  à  Ypresj  et  pour  ce  que  Saint- 
Omer  estoit  convenable  à  son  ravitaillement  faire, 
il  entra  dedans  la  ville  à  très  petite  compaignie , 
et  fit  remonsirer  aux  maveur,  esclievins  et  ha- 
bitans,  par  maistre  Jean  de  la  Bonnière,  cbevalier, 
seigneur  de  Wière ,  en  son  temps  chancellier  en 
Brabant ,  les  grands  dommages  et  intérests  qu'ils 
avoient  souffert  pendant  le  temps  de  leur  neutra- 
lité ,  et  qu'il  leur  seroit  fort  profitable  se  ils  es- 
loient  du  tout  subjects  au  roy  des  Romains .  comme 
père  et  administrateur  de  leur  prince  naturel  , 
monseigneur  l'archiduc  d'Austrice  ,  Philippe  son 
fils  ;  à  laquelle  remonstrance  ils  prindrent  dila- 
tion  ,  et  respondirent  ce  que  s'ensuit: 

»   Yen  les  emprinses   faictes   par  les   gens   du 
»   rov  de  France  sur  les  subjets  de  ceste  ville  de 

»  wSaint-Oriier ,  banlieue  et  bailliage,  en  enfrain- 
"  clant  leur  neutralité,  dont  réparation  n'a  esté 
»  jusques  à  ores  faicle,  quelque  poursuite  oudili- 
"  gence  que  plusieurs  fois  l'on  en  ait  faict  devers 
»  le  roy  et  ses  amis,  aujourd'hui  vingt-cinquième 
»  jour  de  janvier  ,  an  quatre-vingt-et-six  ,  sur  la- 
»  requeste  faicle  par  le  roj  des  Romains  ,  nostre 
»  seig"neur ,  tendant  afin  que  ceux  de  ceste  ville 
»  se  déclarent  de  sa  part  ,  et  lui  facent  serment 
»  comme  subjets  naturels  de  hault  et  puissant 
»  prince  et  nostre  très  redoubté  seigneur ,  nion- 
))  seigneur  l'archiduc  Philippe  son  fils  ,  et  à  lui 
»  comme  père,  niambour  et  administrateur  légi- 
y>  lime  de  sondit  fils,  les  gens  des  trois  estais  de 
»  ladite  ville  ont  sur  ce  respondu  :  qu'ils  sont 
»  contents  ,  au  cas  que  en  dedans  trois  sepmaines 
»  prochainement  venant  ils  ne  puissent  obtenir  du 
»  roj  de  France  déclaration  entière  sans  quelque 
»  limitation  de  leur  franchise,  de  pouvoir  aller 
»  marchandéementouaullrement,  àThérouanneet 
»  partout  ailleurs ,  et  restitutions  et  réparations 
w  plénière  et  prompte, en  dedans  lesdits  temps  de 
»  trois  sepmaines  ,  de  tous  dommages,  intérests 
»  et  fourfaicts  qui  ont  esté  faicts  par  les  gens  du 
h  roy  de  France,  au  préjudice  d'icelle  ,  ensemble 
»  de  toutes  les  places  dudit  bailliage  et  aultres  nien- 
"  tionnées  au  traiclé  dndict  Saint-Omer  ne  soient 
^>  vuidiées  et  mis  en  leurs  entiers,  ainsi  qu'elles 
»  estoient  auparavant  la  prinse  de  la  ville  de  Thé- 
»  rouanne,  de  dès  maintenant  faire  serment  de  le 
i>  recepvoir  lors,  et  lui  faire,  ou  à  son  commis, 

»  déclaration  telle  comme   il  leur  demande;   el 
»  durant  ledit  temps  ,  le  roy,  tant  pour  ravitaiile- 
»  ment  et  secours  delà  ville  de  Thérouanne,  que 
»   pouraullressesaffaires,auraentréeet  issue,  à  tous 
»  ses  gens,  en  tel  nombre  qu'il  les  a,    de  présent 
»  en  ladicte  ville  de  Saint-Omer ,  et  y  polra  faire 
»  recoeillir  ^    prendre  et  achepter    et  lever   tous 
»   vivres  et  autres  choses   nécessaires  pour  ladite 
»   ville  de  Thérouanne  ,   preveu  que  le  roy  des 
»   Romains,  comme  il  est  offert,    leur  promette 
»  que  jamais  il  ne  le  souffrira  séparer  de  la  mai- 
»   son  de  Bourgogne  ;  secondement,  de  nous  faire 
»  traicté  qu'ils  ne  soient  compris,  et  qu'ils  n'aient 
»  entière  joissance  de  leurs  biens;   qu'ils  ne   au- 
>»   ront  capitaine,  sinon  tel  qui  leur  sera  agréable  , 
»  et  tel  nombre  de  gens  dont  ils  se  contenteront 
»  entretenir  et  payer  d'avance  de  trois  mois   en 
»    trois  mois;  tierchement,  que  le  corps  de  la  ville 
»  et  les  habitans   d'icelle    soient    entretenus   en 
»  leurs  privilèges,    franchises   et    libertés,  en- 
))  semble  de  tout  lieu  ,  cspécialement  de  Grave- 
>>  linghes ,  et  les  officiers  en  leurs  estais  et  offices; 
»   quarlement,  tous  ceulx  qui  en  ceste  ville  vou- 
»  dront  demourer,    et   abandonner  leurs    biens 
»   qu'ils  ont  situez  en    partie  contraire,    les  ré- 
»   compensera  avant  tous  aullres,  de  terres  et  hé- 
»  ritaiges  ou  aulires  biens  en  son  obéissance  ,  ap- 
»   partenanls  à  ceulx  qui  tiennent  ou   tiendront 
«  parti   contraire;    quintement,  que  tous  ceulx 
»  qui  s'en  vouldront  aller,  s'en  polront  aller,  en- 

"  sembie  leurs  femmes  et  entants  et  meschines 
»  quelconques  ,  franchement  et  dedans  un  mois 
»  d'huy  ,  et  que  tous  ceulx  qui  vouldront  venir 
))  demourer  dedans  la  ville ,  jojront  des  privilèges 
»  et  franchises  de  ladite  ville  ,  et  que  toutes  choses 
»  faictes  ou  dictes  durant  ladite  neutralité  ,  l'on 
»  n'en  polra  rien  demander  ;  et  que  l'on  expé- 
»  diera  lettres  d'abolition  générale  et  particulière 
»   à  ceulx  qui  en  voldront  avoir. 

))  Desquelles  choses  furnir  et  accomplir ,  le  roj 
»  sera  tenu  de  bailler  ses  lettres.  Semblablement 
»  bailleront  lettres ,  monseigneur  Philippes  de  Clè- 
»  ves, monseigneur  le  prince  de  Chiniay  ,  monsei- 
»  gneur  le  comte  de  Nassou,les  quatre  membres  de 
»  Flandres ,  les  trois  estais  de  Brabant,  Haynault , 
»  Hollande,  Zélande;  lesquelles  lettres  seront  scel- 
»  léesde  la  part  du  rov,  desdits  princes  de  son  sang; 
•»  et  des  membres  de  Flandres  baillies  ,  avant  qu'ils 
»  fiassent  lesdites  déclarations  ;  et  les  autres  scellées 
»   dedansneufsepmaines  d'huy.    » 


CHAPITRE  GLV. 

Ravilaillemeut  fait  à  The'rouaiie  par  le  roy  des  Romains. 

Le  seigneur  des  Querdes,  grand  marissal,  lors 
dominant  et  princiant  en  Picardie  comme  un  petit 
roi ,  sentant  la  ville  de  Thérouane  attainte  au 
vif  du  très  poindant  aiguillon  de  famine ,  voyant 
que  le  roy  des  Romains  labouroit  fortà  le  réfection- 

i!er,  assembla  Francliois  ,  Picards  et  Boulenois  , 
au  iiomijre  de  quinze  cens  chevaulx  ,  et  le  double 
de  piétons,  en  la  conduicle  du  bastard  de  Lorraine, 
dusénesclial  de  Thoulousc,  etaultresclievetains,  et 
planta  devant  la  ville,  à  manière  d'un  siège  ,  cui- 
dant  rompre  l'entreprinse  du  roj  des  Romains  ;  et 
fortifia  de  boluwerls  et  trenches  les  abbayes  de 
Saint-Augustin  et  Saint- Jehan  au  Mont. 

En  ce  temps,   estoit   sire  Charles  de   Saveuses 
en  son  chasteau  de  Rimesture,  accompagné  d'une 
fière  et  forte  bende  ,  où  estoit  Charles  de  Memie- 
ville  et  aultres  compaignons  fort  expérimentés  , 
lesquels    livroient    bonne   guerre    aux  Franchois 
des  frontières  ;  et  par  l'advis  du  comte  de  Nassou  , 
lors  estant  à  Berghes  Saint-Winoch, attendant  l'ar- 
mée du  roy ,  et  pour  soUacier  et  donner  espérance 
à  ceux  de  Thérouane  ,  lors  estant  en  ballance  de 
eux  rendre ,  et  en  tant  misérable  nécessité  qu'ils 
mengeoient  chats,  rats  et  sorris,  Fut  conclu  que  une 
partie  de  la  bende  de  messire  Charles  ,  ensemble 
aulcuns  aultres  de  diverses  compagnies  ,  les  mieulx 
en  poinctet     convenables  à   ce  faire,  jusques  au 
nombre  de  deux  cens  chevaulx  ou  environ,  secour- 
roient  les  affamés.  Et  de  fait,  des  deux  cents  che- 
vaulx, les  cinquante  furent  chargés  de  bled;  et, 
par  une  obscure  nuict,  la  ville  avironnée  de  Fran- 
chois,   comme  dict  est  ,  Bourguignons  arrivèrent 
aux  barrières,  adverlirent  le  guet  de  leur  venue, 
et  ,  le  plus  secrètement  que  possible  leur  fut ,  des- 
chargcrent  leur  l)led  à  l'environ  des  fossés  ,  lequel 

tut  recoeilli  à  grant  joie  ,  puis  retournèrent   fran- 
chement sans  quelque  dure  rencontre. 

Le  ro j  des  Romainseslant  autour  de  Sainct-Omer 
préparant  son  ravitaillement,  les  Franchois,  au 
nombre  de  cinq  à  six  cens  lances ,  firent  une  course 
devant  son  ost,  sans  en  rienadommagier;  si  se  dis- 
posa le  Toy  comme  pour  entrer  en  bataille ,  fort 
joyeux  et  délibéré  de  combattre;  car  ne  deman- 
doit  autre  chose  que  soi  joindre  à  ses  ennemis  ;  et 
alîin  de  les  trouver,  pensant  que,  s'ils  ravitailloient 
la  ville ,  ils  se  tiroient  aux  champs  pom^  lui  donner 
empesche  ,  il  ordonna  ses  compagnies  ;  et  s'y  mi- 
rent en  poinct  les  seigneurs  de  Lassaras^  de  Mont- 
faulcon,  et  aultres  nobles  hommes,  jusques  au 
fiombre  de  cent  chevaulx  bardés  ,  plus  de  sept  à 
huict  mille  piétons  allemands,  et  de  trois  à  quatre 
milles  Flamens  ;  puis  le  roy ,  en  personne ,  accom- 
pagné de  ses  princes,  chevaliers  et  escuiers  de  son 
îiostel,  et  grand  multitude  d'archiers  qui  se  te- 
noient  sur  les  aesles.  11  y  avoit  seize  cens  chevaliers, 
cent  chariots  chargés  de  toutes  manières  de  vivres, 
trois  courtaux  et  artillerie  volante.  Et  pour  ce  que 
Franchois  avoient  dit  que  Flamens  n'esloient  que 
bergiers ,  comme  mal  habiles  au  mestier  d'armes, 
monseigneur  Philippe  de  Ravestain,  ensemble 
vingt-quatre  nobles  hommes  se  mirent  en  ce  voyage 
eîi  mode  de  pastoureaux  ,  ayant  houlettes  et  pan- 
netières. 

Le  roy ,  pour  descouvrir  l'armée  des  Franchois, 
envoya  Claude  de   Zurre,  accompagné  de  deux 

cens  C'iievaulx  ,    et  depuis  le  seigneur  de   Crov  à 
cent  chevaulx;  et  depuis  ledit  Claude  envoya   un 
avanl-coureur   fort  bien   monté,   pour  scavoir  la 
conduite  des  Francliois  ,  auquel  il  promit  sa  ren- 
chon^  si  d'aventure  il  estoit  détenu  prisonnier.  Et 
ce  mesme  avanl-courenr  se  trouva  devant  l'abbaye 
de  Sainct-Jehan  au  Mont ,  et  approcha  la  muraille 
de  Thérouane ,  sans  dure  rencontre,  et  fit  scavoir 
à  ceux  de  la    ville  comment  le  roy  des  Romains  , 
à  main  armée  ,  accompagné  de  sa  noblesse ,  les  ve- 
noit  secourir  de  vivres;  et  de  là  s'en  alla  à  l'abbaye 
de  Sainct-Auguslin  ,  où  il  trouva  un  seul  religieux 
qui  lui  récita  l'alFairedes  Franchois,qui  fut  tel  que, 
quand  ils  sentirent  l'approche  du  roy,  ils  tindrent 
diverses  opinions.  Aulcuns  disoient  qu'ils  n'avoient 
charge  de  combattre   ne  de  mettre  l'honneur  de 
France  en  hazard  ,  s'on  ne  trouvoit  les  Bouri^ui- 
gnons  grandement  à  son  advantage.  Aulcuns  es- 
toient  en  volonté  d'empescher  le  ravitaillement  , 
et  de  joindre  au  roy,   sur  espérance    de  gaigner 
l'honneur  et  proufît.  A  ce  s'accordèrent  les  piétons, 
par  tel  si,  que  les  capitaines  gens  de  chevaulx  et 
principaux    ducteurs  descenderoient  tous  à  pied 
sans  payer  lesdits piétons,  comme aultrefoisavoient 
laict.  En  ceste  controverse,   se  séparèrent  les  uns 
desaultres,  et  s'enfuirent  Picars  et  ['oulenois ,  au 
grand  desplaisir  des  capitaines,  qui  n'osèrent  at- 
tendre la  venue  du  roy;  et  le  roy,  à  grand  triumphe, 
sans  nul  encombrier  ,  approcha  la  ville.  Les  capi- 
taines, ensemble  la  pluspart  de  la  garnison,   lui 

vindrent  au-devant  :  pareillement  le  collège  de 
Nostre-Dame  ,  sans  vidier  la  ville ,  les  habitans  et 
les  petits  enfans  portans  la  croix.  Bourguignons 
crioient  à  liaulle  voix  :  Vive  le  roj  des  Romains  ! 
Les  cloches  de  la  grande  église,  qui  sont  Fort  mélo- 
dieuses ,  donnoient  grande  esjoïssance  ;  et  fut  le 
roj  des  Romains  receu  selon  la  facilité  du  temps, 
à  grant  léesse  à  Thérouane  ,  tant  pour  son  joyeux 
advénemen  ,  que  pour  le  rafFreschissement  des 
vivres  qu'il  leur  donnoit,  à  la  grant  honte  et  re- 
j)0utement  des  Franchois. 

Maistre  Pierre  deWez  estoit  dojen  de  Thérouane, 
et  estoit  bailly  Jehan  de  Lex  ,  et  A'uidièrent  mes- 
sieurs du  chapitre,  sans  venir  «aires  loin,  à  croix  et 
confanons;  et  devant  qu'il  venist  si  avant,  Hughes 
des  Anois ,  lors  eschevin  de  Thérouane  ,  lequel 
avoit  souffert  plusieurs  maulx  pour  la  querelle , 
vint  au-devant  du  roj,  en  disant  :  Benedictus  cjui 
venit  in  noinine  Doinini.  Il  salua  Nostre-Dame.  Et 
puis  ledit  roy ,  sans  gésir  illec  ,  retourna.  Cedist 
Hugues  mena  le  roy,  jusques  il  fut  receu  des  gens 
d'église.  Et  le  lendemain  ,  monseigneur  des  Quer- 
des,  pour  recueillir  les  fuitifs,  fit  publier  en  Bou- 
longne  un  mandement  portant  en  substance  ,  que 
tous  compagnons  de  guerre,  accoustumés  dépor- 
ter armes,  souverainement  les  pillars  infâmes  qui , 
en  très  o^rand  deshonneur  du  roy,  du  royaulmeet 
de  leurs  capitaines ,  avoient  furtivement  abandon- 
nés leurs  forts  devant  la  ville  de  Thérouane,  sans 
jour  et  sans  heure  ,  retournassent  audict  lieu  ,  et 

ce  sur  peine  de  la  hart.  Trois  jours  après,  qui 
fut  jour  de  la  Chandeleur  ,  lut  derechef  ravitaillée 
ladite  ville.  Les  Franchois  lors  en  bon  nombre  , 
s'advanchèrent  tellement  sur  les  Bourguignons  , 
qu'ils  prindrent  prisonnier  Lojs  de  \auldrej  ,  ca- 
pitaine. En  ce  temps,  trespassa  le  comte  de  Ro- 
mont,  fils  du  duc  de  Savoie,  oncle  du  roy  de 
France  lors  régnant,  et  chevalier  de  la  Thoison- 
d'Or.  Il  estoit  fort  expérimenté  delà  guerre  ;  il  avoit 
bien  servi  le  duc  Cliarles  de  Bourgogne,  pareille- 
ment le  roi  des  Romains, lors  estant  archiduc  d'Aus- 
trice  ,  tellement  que,  à  la  journée  d'Esquinegate, 
auprès  de  Thérouane  ,  il  fut  conducteur  d'une 
grosse  bende  de  Flamens  contre  les  Franchois  , 
où  il  acquit  honneur  et  loz  ;  semblablement ,  en 
plusieurs  autres  fiers  et  durs  exploictsde  guerre  , 
conquit  louenge  et  gloire  ;  mais,  en  la  fin,  se  benda 
contre  le  roj  des  Romains,  et  tint  le  parti  desGan- 
thois  ,  qui  détenoient  monseigneur  l'archevesque 
prisonnier,  au  très  grand  desplaisir  du  père  des 
princes  et  des  pavs  ,  pourquoi  sa  gloire  fut  termi- 
née et  son  grant  bruict  accoisé.  Il  avoit  espousé 
madame  Marie  de  Luxembourg ,  sa  propre  niep- 
che  ,  fille  de  sa  sœur  germaine  et  du  comte  Pierre 
de  Sainct-Pol.  Il  termina  ses  jours  en  son  chasteau 
deHam,  en  Vermendois,  au  mois  de  febvrier, 
et  laissa  madame  son  espouse  encheinte,  environ 
de  sept  à  huit  mois;  laquelle  s'accoucha  d'une 
fille  nommée  Franchoise;  puis  fust  ladite  dame 
alilée  par  mariage  au  comte  de  Vendosme.  En  ce 
temps  fina  de  ce  siècle,  Frédérichseigneurde  Mon  li- 

gny,  fils  du  comte  de  Homes  et  frère  de  Tévesque 
de  Liésî'e  ,  fort  chevaleureux  de  coraige,  a^-ile  de 
corps ,  homme  sans  paour  ,  et  hardi  entreprenant  ; 
et  s'il  ensist  esté  autant  modéré  qu'il  estoit  chault 
et  bouillant ,  on  l'eusist  compté  pour  un  noble 
chieP-d'œuvre.  Il  servit  fort  bien  le  rov  des  Romains 
en  plusieurs  durs  voya^-es  et  rencontres  :  il  fut  pour 
un  temps  le  fléau  des  Ganthois,  la  crainte  des  Fran- 
chois  ,  et  le  fort  et  puissant  mur  des  Hannuyers. 

Advint,  trois  jours  devant  sa  mort,  que  lui  avec 
le  seigneur  de  Lens ,  le  seigneur  de  Lassaras ,  et  le 
seigneur  de  Montfaulcon  ,  Henry  d'Isory  ,  ensemble 
aulcuns compagnons  de  la  garde,  jusques  aunombre 
de  quatre  cens  chevaucheurs  et  autant  de  piétons, 
firent  une  course  devant  Guise,  et  assirent  leurs 
embusches  sur  intention  de  faire  saillir  les  gar- 
nisons et  les  allirer  jusque  leurs  embusches.  Ceux 
de  la  ville  estoient  toutadvertis  de  leur  venue  ;  si 
vuidèrent  leurs  forts  environ  cinquante  hommes 
armés  au  cler,et  multitude  de  piétons.  L'escar- 
mouche s'esleva  assez  fière  ;  mais  les  Franchois  ne 
donnoient  approche  à  ladite  embusche ,  à  la  volonté 
des  Bourguignons ,  qui  fort  desplaisoit  au  sieur 
de  Montigny.  Pourquoy  ,  outre  le  gré  de  ceux 
qui  pesoient  ce  fait,  comme  celui  qui  n'admiroit 
ses  ennemis  ,  sans  crainte  de  traict,  sans  doubte  de 
cop  d'estocq  ne  de  taille  ,  ledit  seigneur  se  lancha 
entre  les  deux  barrières  ;  et  entre  les  aultres  qui 
esloient  vuidés ,  choisit  un  mauvais  garnement 
nomméPetiotsonpoincteurautre{ois,  lequel  un  pe- 
tit paravant  avec  ses  complices,  par  cauteleux  ma- 

lice  et  precog'ilée  déception,  avoit  attiré  Jelian 
Bonneau  hors  de  la  ville  de  Buich  ,  dont  il  estoil 
prévost ,  et  l'avoit  mené  en  Guise,  prisonnier  aux 
Franchois,  desquels  ledit  Petiot  tenoit  le  parti; 
et  le  seigneur  de  Ptlontignj  percheut  ce  Petiot  ;  il 
le  cuida  prendre  parle  collet,  pour  soi  venger  de 
son  mesus  ;  mais  ,  soudainement  ung,  piéton  Fran- 
chois  le  navra  d'une  picque  en  la  jambe  senestre 
un  peu  dessoubs  le  genoul;  tellement^  que  en  peu 
d'espace  ,  le  feu  s'y  frappa. 

Il  fut  amené  au  Quesnoy  à  grant  doleur  ,  où 
madame  sa  femme,  fille  du  seigneur  d'Anthoing  , 
survint  à  grant  diligence  pour  le  faire  administrer 
de  son  salut.  La  jambe  fut  visitée  des  chirurgiens, 
qui  donnèrent  en  conseil  de  la  copper.  Le  bon 
seigneur  estant  en  fleur  de  son  eage ,  fort  et  puis- 
sant de  corps,  ne  s'y  volut  nullement  assentir,  et 
aimoit  autant  à  morir  devant  ses  jours ,  que  vivre 
impotent.  Toutefois ,  plusieurs  remonstrances 
faicles,  tant  du  parti  de  la  dame  que  des  nobles 
circonstans,  ledit  seigneur  à  grant  peine  se  con- 
tenta, et  fut  ladite  jambe  sciée  ;  Dieu  scait  à  quelle 
destresse  !  et  deux  heures  après  qu'il  eut  souf- 
fert ce  misérable  et  angoisseux  martyr  ,  il  rendit 
son  ame  à  Dieu  ,  le  treiziesme  jour  du  mois  de 
march  ,  an  quatre-vingts  et  six ',  fort  plaint  des 
gentils  rustres  de  guerre,  et  fort  regretté  en  la 
eomlé  de  Haynault.  .1 

i.Et  1487,  N.  St. 

CHAPITRE  CLYI. 

La  prise  de  Saiut-Omer  par  les  Francliois. 

A  LA  rénovation  de  la  date  dont  Pasques  esclié- 
oient  le  quinzième  jour  du  mois  d'apvril  mil  qua- 
tre cent  quatre-vingt  et  sept,  que  tous  animaulx 
naturellement  se  resjoujssent  avec  le  temps  ,  que 
les  oiselets  reprendent  leurs  chants  ,  et  les  arbris- 
saux  nouvelles  vestures,  les  hommes  par  au  con- 
traire se  disposèrent  à  la  guerre,  et  se  pullulèrent 
dissenlions  à  tous  costés  ,  comme  en  Arthois ,  en 
Flandres  ,  en  Angleterre  ,  en  Liège  ,  et  souverai- 
nement eu  Bretagne  ,  ainsi  qu'il  apperra  cj  après. 
Entre  les  villes  de  la  coihte  d'Arthois,  Saint-Omer 
qui  se  tenoit  neutre  par  le  traité  de  la  paix,  fut  en 
variance  de  soi  déclarer  du  tout  pour  le  parti  du 
roi  des  Uomains  ,  bien  considéré  les  molestes  et 
foulles  du  roi  des  Franchois,  et  se  mit  totalement 
en  ses  diligences  d'y  parvenir.  Mais  quant  elle 
perchent  que  le  roi  n'y  tenoit  point  la  main  prom- 
pte à  sa  volonté  ,  mais  leur  donn oit  plusieurs  di- 
lations, elle  se  réfroida  de  ses  intentions.  Et  ce 
temps  pendant,  le  seigneur  des  Querdes,  averti  de 
mesme  du  faict ,  employa  sens  et  scavoir  pour 
avoir  par  emblée  et  à  demi  force  ce  que  le  loi  ne 
povoit  avoir  par  amitié  et  douces  paroles. 

Advint  de  nuict,par  un  dimenche vingt-septième 
de  mai,  an  dessus  dit,  que  les  Franchois,  en  nombre 
de  sept  à  huit  cents,  le  plus  secrètement  que  faire 
se  peult ,  arrivèrent   par  bacquets  et  anltrement  , 
sortis  d'instrumens  convenables  à  leur  emprinse, 
devant  la  muraille  de  Saint-Omer,  au  quartier  de 
l'abbaje  de  Saint-Bertin,  auquel    quartier  la  ri- 
vière d'Arqués  descend  dedans  la  ville  ,  et  à  son 
entrée  faict  tourner  une  grande  et  puissante  roe^qui 
feict  assez  de  bruit,  et  en  tournoyant  espuise  l'eaue 
dont  ladite  abbaye  est  servie.  Les  Franchois  illec 
abordés,  un  garchon  nommé  Blondel,  sachant  les 
secrets  du  fort  de  la  ville ,  se  print  à  desmachon- 
ner  un  boluvert  nouvellement   faict  en  bricques  , 
duquel  le  mortier  n'estolt  encore  prins ,  et  tant 
besogna  avec  ses  adhérens  qu'il  fit  certaines  trouées, 
et    par    eschellement  montèrent  et    joïrent    des 
murailles.  Le  guet,  qui  lors  estoit  fort  négligent , 
nepovoitoyrlafrusse,  pour  le  bruit  de  la  rivière. Ils 
trouvèrent  premièrement  deux  hommes,  qui  firent 
d'esle ver  l'effroi ,  se  furent  occis.  Un  aultre  com- 
menchoit  à  faire  noise,  auquel  il  fut  dict ,  s'il  ne  ré- 
veloit   le  cri  de    la  nuict,  qu'il  seroit  mis  en  tel 
poinct  que  les  aultres.  Le  cri  sceu  ,  ils  s'achemi- 
nèrent  où    bon  leur  sembla  ;   puis  descendirent 
en  la  ville  ,  se  mirent  en  bataille  ,  et  estoient  de- 
vant l'église  de  Sainte-Marguerite ,  avant  que  l'on 
sceusist  leur  venue.  Ils  se  tirèrent  au  grand  mar- 
ché ,   et  en  criant  vive  le  roi!  eslevèrent  le  plus 
impétueux  cri  que  jamais  ,  au  bruit  duquel  chas- 

cunse  resveilla  fort  esmerveillé  cl'estre  ainsi  sur- 
prins.  Entre  lesquels  Jennet-Cauchie,  vaillant 
homme  de  guerre,  lieutenant  de  monseigneur  de 
Bèvres ,  se  mit  sur  les  renés  avec  petit  nombre 
de  compagnons,  cuidant  résister  aux  Franchois; 
se  fut  attainctd'ungquarreau  d'arbalestre,  duquel 
il  morut;  si  firent  aulcuns  aultres  ,  jusques  au 
nombre  de  quinze  ou  seize.  A  cest  eflroi,  aul- 
cuns nobles  personnaiges  ,  doubtans  la  fureur  des 
ennemis  saillirent  par-dessus  la  muraille  et  se 
saulvèrent.  Le  seigneur  de  Fresnoy,  monseigneur 
le  prévost  de  l'église  de  Saint-Omer  ,  fut  détenu 
prisonnier  ,  puis  fut  mis  au  délivre,  et  ses  biens 
lui  furent  restitués. 

Ce  temps  pendant  le  seigneur  des  Querdes,  avec 
sa  bende  ,  attendoit  la  bonne  fortune  à  la  porte 
de  Brusle  ,  fort  désirant  la  chevisance  de  son 
cmprinse,  car  c'estoit  la  ville  que  plus  appétoit 
au  monde;  et  quand  les  Fraocliois  se  trouvè- 
rent au-dessus  de  leur  besongne  ,  ils  lui  ouvrirent 
la  porte.  Si  fist  aulcuns  chevaliers  à  sa  venue. 
D'aultre  part ,  aulcuns  habitans  de  la  ville  ,  les 
uns  en  leurs  pourpoints  ,  les  aultres  en  leurs 
chemises  ,  s'estoient  retirés  à  l'effroi  de  l'emblée 
en  la  basse  court  du  chasteau ,  pour  estre  à  sau- 
veté  ,  ou  pour  eulx  deffendre  jusques  à  la  mort; 
mais  ledit  seigneur,  par  doulces  paroles  et  pro- 
messes, lesfict  retourner  en  leurs  hostels,  et  fit  ra- 
douber le  chasteau  d'Arqués;  il  fit  relever  les  fossés 
par  les  pionniers:  il  fit  abbalre  plusieurs  maisons 

sur  le  marché  pour  fortifier  le  chasteau;  il  pro- 
posa de  faire  un  fort  entre  la  porte  du  Cole  et 
celle  du  Brusle  ;  et  finableinerit  demanda  aux 
habitans  et  manans  de  la  ville  la  somme  de 
vin^t  huit  mille  escus  pour  commenèhfer  en  ces 
édifices.  Notables  processions  générales  ,  grands 
feus,  clercs  allumeries^  convines  festovemens,  as- 
semblées et  esbatemens  furent  faictes  ,  ne  scais  se 
ce  fut  du  bon  du  cœur,  par  les  contées  d'Arthois  et 
de  Boulenois ,  pour  la  prinse  de  Saint-Omer  , 
qui  d'aulcuns  estoit  estimée  une  glorieuse  vic- 
toire. Et  jà-soit  ce  que  l'on  ait  porté  en  avant 
qu'elle  fut  prinse  par  fàulte  de  guet  et  sans  quel- 
que intelligence  du  seigneur  des  Querdes  aux  gou- 
verneurs de  la  ville,  toutes  fois  le  menu  peuple 
maintient  qu'elle  fut  vendue  la  somme  de  cin- 
quante mille  escus  ;  et  en  furent  notés  les  plus 
grands  de  la  ville  ,  comme  sire  Julien  Doden- 
fort,  Jehan  d'Eme  ,  le  bastard  de  Nolcalines  , 
Jean  le  Carron,  Julien  de  la  Coupe,  maislrcLojs 
le  Mire,  Lhoste  du  Chemnes,  et  aultres  qui  ne 
sont  venus  à  connoissance. 

Ce  mesme  jour  advint  en  Gant,  que  dix-huit 
ou  vingt  vilains  de  Flandre  entrèrent  en  la  ville 
enlour  dix  heures  du  jour.  Quand  ils  se  trouvèrent 
devant  riiostcl  où  les  seigneurs  de  la  loi  s'asseni- 
blenl,  ils  se  prindrent  à  crier  :  vive  le  duc  Philippe  ' 
qui  l'aime  si  nous  suive  !  En  ceste  fureur  occirent 
Jehan  Werlicq  ,  esclievin  en  l'année  passée,  en- 
semble deux  ou  trois  aultres.  A.me  ne  monsLra  sem- 

blant  d'ensuivir  ne  leurs  faicts ,  ne  leurs  traces  ; 
mais  aulcuns  d'eux  furent  prins,  et  les  aultres  vui-. 
dèrent  franchement  la  y'ûle. 

En  ce  temps  le  roj  de  France  fit  grans  pré- 
parations pour  assiéger  la  ville  de  Nantes,  où  s'es- 
toient  retirés ,   avec  le  duc  de  Bretaigne  ,  le  duc 
d'Orléans   et  se  bende  ,  comme  il  est  plus  ample- 
ment déclaré  cj-après;  et  pour  ce  que  la  ville  et 
chasteau  de  Couchy  tenoient  pour  le  duc  d'Or- 
léans ,  ils  furent  assiégés  des  Franchois  ,  desquels 
furent  conducteurs  le  seigneur  de  Sainct-Pierre  , 
le  grand  escuyer  de  France,    et  aulcuns  aultres 
qui  estoient  parmi  les  francs  archiers  ,  de  trois  à 
quatre  cent  combattans.    La  ville  fut  emportée 
d'assault  ;  le  chasteau  fut  battu  finablement  ;   les 
assiégés^  en  nombre  de  trente-six  à  quarante  com- 
battans,  pourveus  de  vivres  pour  un  an,  rendi- 
rent la  place ,   leurs  corps  et  leurs   vies  saulves  , 
chevaulx  et  armures    parmi,    promettant    deux 
mille  escus.  Le  capitaine  fut  mené  à  Paris  avec 
aultres ,  dont  les  aulcuns  furent  décollés  et  aultres 
pendus.  Le  siège  dura  de  neuf  à  dix  jours,  auquel 
demourèrent.  morts  trois  à  quatre  cents  francqs- 
archiers. 

CHAPITRE   GLVII. 

La  priiise  du  cliastiau  de  Rimesture  par  le  seigneur  des  Querdes 

Pour  ce  que  la  garnison^du  chasteau  Rimesture , 
assis  auprès  de  Saint-Onier  et  en  coing-  de  fron- 
tière, avoit  porté  et  povoit  porter  grand  dom- 
maige  aux  Franchois  voisins,  se  remède  n'y  estoit 
mis^  le  seigneur  des  Querdes  délibéra  de  l'assiéger  ; 
et  en  ce  temps,  la  nuict  du  sacre,  il  fit  son  amas 
de  trois  mille  hommes,  oii  estoient  le  seigneur  de 
Fiennes,  le  moisne  Blocliet,  ensemble  aulcuns 
josnescompaignons  de  Saint-Omer,  Torts  et  roides, 
lesquels  il  avoit  amenés  avecq  lui ,  afin  que  en  son 
absence  ils  ne  mutinassent  en  la  ville  ;  et  fit  char- 
gier  gros  engiens  sur  cliarriots,  et  eschielles  con- 
venables à  son  emprinse  ;  et  vint  tant  secrètement 
et  subtilement  de  nuict,  que  oncques  l'on  n'oyt  ung 
seul  chien  aboyer;  mesme  ceulx  qui  estoient  au 
chasteau ,  ne  se  perchurent  oncques  de  ses  ap- 
proches. Sitost  que  le  seigneur  des  Querdes  fust 
veiui  devant  la  place,  fort  bien  édifiée  et  mâ- 
chonnée de  rouges  briques,  fortifiée  de  doubles 
fossés  plains  d'eauwe  ,  il  mit  pionniers  en  œuvre , 
qui  tant  exploictèrent  par  leurs  labeurs,  que  en 
petit  d'espace  ,  ils  mirent  jus  l'eauwe  ;  et  pour 
passer  facilement  et  donner  l'assault,  ils  empli- 
rent lesdit  fossez  des  cliarriots  ;  puis  trouèrent  et 

perchèrent  les  clicques  ,  afin  que  les  instruniens  de 
guerre  eussent  plus  prompte  attaincte  à  la  muraile. 

Dedans  Rimesture  estoient  soixante-dix  ou  quatre- 
vingt  compaignons  fort  mal  empoinct,  et  encoire 
pis  sortis  d'artillerie  ;  car  ils  n'avoient  que  trois 
hacquebustes  et  cinq  arbalestres,  desquelles  les 
trois  estoient  sans  corde.  Leurs  capitaine^stoient 
Jennet  Thieullart  qui  long-temps  paravant  avoit 
gardé  la  place,  l'aultre  estoit  un  compaignonfort 
aventureux,  nommé  le  baijli  d'Abbe ville ,  auquel 
le  roj  des  Romains ,  peu  de  jours  paravant,  avoit 
faict  délivrer  trois  cents  escus  pour  payer  les  soul- 
dars  ;  et  en  recepvant  les  desniers ,  promit  de  tenir 
la  place  quatre  jours  au  moins. 

Quant  vint  lepoinct  du  jour,  que  ceulx  dfjSiçhas- 
teau  pescbeurent  Feau  ostée,  les  fossés  reïnplis, 
les  dicques  perchées,  les  engiens  afFutés ,  et  leur 
place  avironnée  d'ennemis,  ils  furent  fortesbahis; 
et  pour  leur  donner  bon  ^ur ,  le  seigneur  des- 
Querdes  les  salua  d'un  gros  courtault,  qui  légière- 
ment  perchoit  la  muraille  quand  il  adreschoit  aux 
arcures.  Aultres  engiens  et  grosses  serpentines 
semblablement  firent  bon  debvoir,  si  quefinable- 
ment  ledit  courtault  fut  afiiiité  devant  la  porte ,  et 
avec  les  aultres  engiens  bâtirent  incessament  la 
place  jusques  à  dix  heures  ;  et  jà-soit  ce  que  les 
assiégés  fussent  petitement  pourveus  d'artillerie  , 
toutefois  ils  sedelTendirent  à  leur  povoir.  Plusieurs 
parlemens  furent  tenus  par  le  moisne  Blochet , 
pour  Iraictier  de  la  rendition  -,  et  tellement  s'ac- 

cordèrent,  qu'ils  rendirent  la  place.  Se  partirent 
en  leurs  pourpoincls  la  vie  saulve ,  et  portoit  leur 
sauH'-conduit  pour  quatre- vingts  et  au-dessus.  Si- 
tost  qu'ils  furent  hors  ,  le  capitaine  Péret  y  entra, 
accompagné  de  deux  cents  Franchois ,  qui  se  for- 
tifièrent trqp  mieulx  que  paravant.  Le  seigneur  des 
Querdes  remerchia  grandement  et  prisa  les  com- 
paignons  de  Sainct-Omer  ,  qui  vaillamment  s'es- 
toit  portés  à  la  besoigne,  disant  que  grand  dom- 
niaige  estoit  de  les  avoir  tenus  si  long-temps  en 
ojsiveté  ;  et  bien  considéré  leurs  prouesses,  pour 
employer  leurs  forces ,  estoit  délibéré  de  les  en- 
voyer au  siège  de  Nantes ,  où  ils  povoient  beau- 
coup profiter  et  acquérir  bruict  et  honneur.  Dont 
pour  en  estre  quitte  ,  il  fit  donner  à  chacun  d'eux 
deux  francs  royaulx.  Aulcuns  aventuriers  se  tirè- 
rent vers  Nantes,  et  les  aultres  retournèrent  au 
service  du  roy  des  Romains. 


CHAPITRE    CLVÏII. 

I.e  couronnemeut  du  fils  de  Clarence  en  Irlande.  Son  cmprisonncnieui 
en  Engletcrre ,  et  la  mort  du  sei{;neur  Marlin  Zwatre. 

Après  que  le  comte  de  Richemont  fut  couronne 
roy  d'Angleterre  ,  et  institué  Henri  septiesme  de  ce 
nom  par  le  confor!  et  puissant  subside  du  roy 
de  France  ,  pluseurs  débats  et  contentions  se  ger- 
juinèrcnt  entre  les  Anglez,  dont  ceulx  auxquels 

ce  couronnement  povoit  plus  desplaire  ,  estoit  au 
prince  héritier  et  successeur  cîe  la  très  haulte  et 
très  excellente  maison  d'Iorcq ,  laquelle  estoit  tant 
excellentement  eslevée  en  triomphante  majesté, 
que  le  bruict  et  la  splendeur  en  estoit  veu  et  oj 
par  les  sept  climats  du  monde  ;  et  maintenant  es- 
toit tant  soudainement  tombée  et  mise  en  déser- 
tion par  fortune ,  que  à  peu  si  l'on  y  perchevoit 
paroit,  couverture,  pillier,  ne  fondement  qui  le 
peusistredrescher  en  royale  convalescence.  Tous 
tesfois  ung  rainceau  extraicl  d'estoc  de  royale  géni- 
ture,  s'estoit  nourri  entre  les  fertils  et  seigneurieux 
arbrisseaux  d'Irlande,  lequel,  quand  il  ot  esté  paré, 
flouri  et  eslevé  en  force,  a  voulu  réparer  et  re- 
mettre en  h  onneur  resplendissant  l'arche  glo- 
rieuse et  triumphante  maison  d'Iorcq  ,  dont  il  est 
issu.  Ce  très  noble  rainceau  est  Edouard,  fils  du 
duc  deClarence,  lequel,  par  le  conseil  et  meure 
délibération  des  nobles  d'Irlande ,  et  en  faveur  de 
plusieurs  barons  d'Angleterre ,  ses  bienveuillans, 
fut  délibéré  de  soi  couronner  roy,  et  d'expulser 
de  son  royal  trosne  le  comte  de  Richemont,  qui 
lors  occupoit  la  couronne  d'Angleterre,  au  très 
grand  préjudice,  dépression  et  dommaige  de  la- 
dite maison ,  ensemble  de  très  haults  et  puissans  per- 
sonnaiges,  quisoubz  les  appendancesavoieni  prins 
origine,  propagation  et  nourriture.  Dont,  pour 
venir  à  chief  de  sa  haulte  prétente,  et  affin  d'avoir 
aide  de  ses  affidés ,  fit  advertir  de  son  emprinse, 
très  haulte  et  puissante  dame ,  madame  Marguerite 

cl'Iorcq  ,  clucesse  de  Bourgogne ,  sa  tante ,  jadis 
espouse  de  très  illustre  prince  monseigneur  le  duc 
Charles  de  Bourgogne ,  que  Dieu  absolve  !  Geste 
très  liaulte  et  puissante  dame,  diligenta  tellement 
pour  son  nepveu,  vers  la  sérénité  de  son  beau- 
iîls,  roy  des  Romains,  qu'elle  esleva  une  bande 
d'AUemans  en  nombre  de  quinze  à  seize  cents  , 
desquels  estoit  principal  conducteur  et  capitaine , 
sire  Martin  Zwatre.  Les  préparations  faictes  des- 
dits Allemands^  sortis  de  vivres  et  d'artillerie,  ha- 
billés et  bien  payés  pour  aulcuns  temps ^  ils  se 
partirent  de  Hollande,  et  arrivèrent  en  Irlande,  où 
ils  trouvèrent  le  duc  de  Clarence,  ensemble  les 
comtes  de  Ljnconne  et  de  Guldar,  et  des  nobles 
du  pays ,  qui ,  du  grément  de  tout  le  peuple ,  le 
firent  couronner  roy  d'Angleterre  par  deux  ar- 
chevesques  et  douze  évesques  ,  puis  le  menèrent 
à  main  armée  au  pays  du  nort  en  Angleterre  , 
et  descendirent  en  une  havre  nommé  le  Four,  et 
en  passant  les  grandes  montaignes  ,  sans  quelque 
périlleux  rencontre  ,  se  trouvèrent  à  ScanCort ,  où 
plusieurs  seigneurs  de  là  entour  se  rendirent  à  son 
obéissance.  ^ 

Le  roy  Edouard ,  nouvellement  couronné  en 
Irlande,  arrive  à  Scanlbrt  à  grande  puissance, 
sire  Edouard  de  Oudeville  ,  seigneur  d'Escalles  , 
tenant  parti  pour  le  roy  Henry ,  estoit  venu  à 
une  ville  nommée  Lancastre ,  accompaignié  de 
six  mille  liommes  ,  pour  secourir  l'armée  du  roy 
Edouard;   duquel  il   l'ut   tellement  poursuivi   de 

logis  en  logis  ,  et  rebouté  par  ti^ois  jours  conti- 
nuels, qu'il  fut  contraint  de  passer  la  Ibrest  de 
Notinghen  ,  à  très  grand  haste.  Le  seigneur  de 
Occenfort,  le  seigneur  de  Saresbrj  et  Tallebot , 
le  seigneur  d'Astinglien  ,  messire  Jehan  Sauvaige, 
et  aultres  grands  seigneurs ,  accompaignés  de 
quinze  mille  hommes  ,  lesquels  ,  après  la  venue 
dudit  seigneur  d'Escales ,  congnoissant  la  dispo- 
sition de  l'armée  du  roj  Edouard,  repassèrent 
l'eaue  à  toute  diligence ,  sans  oser  attendre  sa 
puissance  ,  et  se  rendirent  comme  fuitifs.  Ceux  de 
la  cité  d'Iorcq ,  advertis  du  couronnement  du 
roj  Edouaixl^  en  Irlande,  de  la  descente  de  son 
armée  en  Angleterre,  devant  laquelle  le  seigneur 
de  Saresbrj ,  et  autres  de  l'avant-garde  du  roy 
Henry,  avoit  desjà  tourné  le  dos,  se  déclarèrent 
de  son  parti;  semblablement  le  seigneur  de 
Stroppe,  qui  long-temps  avoit  tenu  le  chasteau 
dudit  lorcq.  Ce  mesme  joifr  que  ladite  avant- 
garde  abandonna  Nottinghe,  le  seigneur  de  Veales, 
qui  venoit  au  service  du  roj  Henrj ,  accompaigné 
de  dix  mille  hommes ,  tourna  comme  les  aultres 
en  fuite,  et  passa  sa  bende  parmi  Londres,  et  là 
entra  ;  et  lors  ceux  qui  estoient  en  francise  de 
Londres,  vojans  ce  desroi ,  pensans  que  tout  es - 
toit  gaigné  pour  le  roj  Edouard  ,  saillirent  hors 
de  leurs  francises ,  pillèrent  les  serviteurs  et  bien- 
veuillans  du  roj  Henrj  demeurans  là  entour,  et 
crièrent  à  haulte  voix,  comme  tous  resjouis  : 
Vive  Werw^icq  au  roj  Edouard  1 

Le  roj  Edouard  chassant  ses  einieiïiis  devant 
lui,  et  quérant  adversaire,  chevaucha  parmi  la 
forest  de  Nottinghen  ;  et  sans  entrer  en  la  ville  , 
vint  à  Nieuwerque,  où  il  passa  la  rivière  ,  qui  est 
fort  grande , .  au  long  de  laquelle  il  marcha  au 
pays ,  environ  deux  ou  trois  lieues  ;  et ,  au  bout 
d'une  prairie,  trouva  l'armée  du  roy  Henry ,  lez 
un  villaige  à  deux  aesles.  L'avant-garde  estoit 
en  chief,  le  comte  d'Occenfort ,  accompagné  du 
seigneur  de  Scandale,  du  seigneur  de  Saresbry  , 
duseigneurd'Estingles,  du  fils  du  duc  deNorfolque, 
frère  au  seigneur  de  Linconne  ,  et  de  plusieurs 
grands  nobles  et  puissants  barons  d'Â.ngleterre.  En 
l'esle  dextre  de  ladite  avant-garde  estoit  en  chiel 
le  seigneur  d'Escales ,  ayant  deux  mille  chevaulx  ; 
et,  en  la  senestre,  sire  Jehan  Saulvaige,  à  tout 
quatorze  cents  chevaulx.  En  la  grande  bataille , 
estoit  le  roy  Henry,  en  personne  ,  accompaignié 
des  nobles  princes  et  notables  chevaliers,  en  nom- 
bre de  vingt  mille  ;  et ,  en  l'arrière-garde  ,  estoit 
le  seigneur  d'Estranges,  en  nombre  de  quatorze  à 
quinze  mille.  Mais  la  bataille  du  roi  Edouard 
estoit  en  une  masse  ,  montant  en  nombre  de  huict 
mille  seulement  ;  lesquels,  quant  vint  au  joindre 
d'un  parti  contre  l'autre,  ne  peult  porter  le  traict 
des  archiers  d'Angleterre ,  souverainement  les 
AUemans  ,  qui  n'estoient  armés  qu'à  demi  ;  et  jà- 
soit-ce  que  ils  montrassent  grant  vaillance  .  voire 
autant  que  possible,  estoit,  selon  leur  petit  nombre 
et  quantités  :  touteslbis  ils  lurent  rompus  et  des- 

Taicts ,  sagettés  et  chargés  de  traicts  comme  héri- 
chons. 

Illecq  mornt  le  comte  de  Linconne  ,  très  preux 
et  renommé  en  armes ,  sire  Martin  Zwatre  ,  che- 
valier fort  entreprenant  et  de  très  hardi  couraige  , 
ensemble  plusieurs  notables  personnaiges ,  en  si 
grand  nombre,  que  de  toute  leur  armée  n'eschap- 
pèrentque  deux  cens  ;  desquels,  deux  jours  après, 
ceux  qui  furent  trouvés  Irlandois  et  Anglois  furent 
pendus,  et  les  estrangiers  furent  congiés.  Et  le 
roy  Edouard  fut  prins  et  mené  prisonnier  en  la 
ville  de  Nieuwercq,  à  quatre  lieues  près ,  où  le 
roj  Henry,  joyeulx  de  sa  victoire,  sans  descendre 
en  chemin ,  alla  rendre  grâce  à  Dieu  de  sa  victoire 
et  de  sa  bonne  fortune.  Les  collèges  de  la  grande 
église,  à  solennelle  procession,  lui  vindrent  au- 
devant  :  il  salua  la  vierge  Marie,  et  donna  son 
estendard  à  l'image  de  Sainct-George  ;  et  deux, 
joi^rs  après  ,  rompit  son  armée  tant  nettement 
qu'il  n'avoit  autour  de  lui  plus  haut  de  quatre  à 
cinq  mille  hommes. 


CHAPITRE    CLIX. 

Ravitaillement   de    Therouanne   faict  par  monseigneur    Philippe  de 
Clèves ,  monseigneur  de  Gueldres  et  le   comte  de  Nassou 

Thérouane  ,  voyant  Sainct-Omer  qui  lui  so- 
loit  favoriser,  le  contrarier,  le  chasteau  de  Re- 
meslure  qui  lui  fut  ennemi  mortel,  fut  en  grande 

désolation,  prochaine  de  lous  ses  ennemis,  loing- 
laine  de  ses   bienveuillans,  comme  une  hrebette 
familleuse  en  la  gueule  de  loups,  esgarée  des  biens 
et   du  bon  pastoureau.  Les  Francbois,  au-dehors 
de  son  fort ,  lui  faisoient  grand  travail ,  et   la  fa- 
mine ,    par  dedans  ,   lui  faisoit  grand  réveil  j  car 
chevaulx ,  chiens,  rats  et  souris  estoient  livrés  aux 
familleuses  dents  des  corps  humains;  et  plus  chière- 
ment  vendus  que  gras  bœufs  ,  mis  sur  les  estaux  des 
bouchiers.  Le  roi  des  Romains ,  considérant  l'ex- 
trême nécessité  dont  elle  estoit  oppressée,  ensemble 
la  dommageuse  perte  que  ce  seroit,  si  les  ennemis 
la  recouvroient ,  veu  la  chière  constance  de  son 
entretenement ,  délibéra,  par  le  conseil  des  nobles 
princes  de  son  sang  ,  de  lui  donner  confort  etbrief 
subside.   Et   pour  ce  que  l'œil,   la   main,   et  la 
puissance    des  Franchois,    estoient  plus   aspres, 
promps  et  diligents  de  l'a  gueter  que  oncques  , 
mais,  le  roy  print  le  choix  de  sa  chevalerie,  pour  la 
secourir  de   vivres ,  et  pour  hurter    aux  adver- 
saires, se  le  cas  s'y  donnoit.  Provision  fut  faicte  de 
toutes  choses  nécessaires  à  ravitaillement,  jusques 
à  trois  cens  chariots,  les  deux  cens  pour  la  ville, 
et  l'aultre  cent  pour  l'armée;  et  estoit  chef  de 
ceste  emprinse   monseigneur  Philippe  de  Clèves, 
accompagné   de    monseigneur  de  Gueldres,   du 
comte  de  Nassou  ,  le  bastard  Bauduin  de  Bour- 
gogne ,    le    seigneur  d'Isestain ,  le  seigneur  de 
Yalckestain,   le  seigneur  de    Meurs,     souverain 
de  Flandre  ,  le  comte  de  Sorre ,  messire  Charles 

de  Saveuse  ,  le  seiscneur  de  Grov  ,  le  seiorneur 
de  la  Boutillerie,  Sallezar,  le  seigneur  de  Las- 
saras ,  le  seigneur  de  Montfalcon ,  Jacques  de 
FoucquesoUe  ,  Hugues  de  Meleun  ,  et  aultres  che- 
valiers et  escuyers,  jusques  au  nombre  de  deux 
cents;  et  avec  ce  une  grosse  et  forte  bende  d'Al- 
lemans  et  de  sept  à  huit  cent  Flamens  ;  et  me- 
nèrent quinze  ou  vingt  pieches  d'artillerie  voi- 
lant, dont  il  j  avoit  trois  bonnes  serpentines. 

Le  roj  estant  en  Zellande,  les  seigneurs,  leurs 
séquelles,  les  vivres,  leurs  chariots  et  les  engiens 
se  partirent  de  Bruges  le  dix-septième  de  juing, 
et  passèrent  au  Nœ-Fossé  sans  empesche.  Lors 
estoit  le  seigneur  des  Querdes  à  Sainct-Omer , 
accompagné  de  quatre  cens  lanches,  le  bastard 
Cardon  et  Querqueleuvent  estoient  en  la  ville 
d'Aire  ;  et  se  logea  sur  Blancquemont  à  plain 
champ^l'ost  des  Bourguignons,  à  une  petite  lieue 
près  d'Aire,  où  ils  prindrent  de  quarante  à  cin- 
quante pièces  de  vin  que  ceulx  d'Aire  en voyoient 
à  ceulx  de  Sainct-Omer.  De  la  prinse  desdits  vins 
firent  les  Flamens  grand  feste,  et  le  buvoient  en 
lieu  de  cervoise,  à  longs  baseaux,  et  rondeloient 
les  poinçons  à  force  de  brachs.  Le  lendemain, 
tost  après  qu'ils  furent  deslogés,  vindrent  nouvel- 
les aux  princes,  par  les  avant-coureurs  des  Fran- 
chois  ;  qui  toujours  les  cottovoient  si  donnèrent 
à  entendre  que  jamais  homme  n'en  reschapperoit, 
ne  relourneroit  à  port  de  salut,  aincbois  seroient 
combattus;  et  lesdits  coureurs  respondirentjojeu- 

sèment:  «A  ce  faire  sommes  ,  nous  venus;  c'est  le 
marché  que  nous  demandons  ».  Et  lorsqu'ils  fu- 
rent à  demie  lieue  de  Thérouane,  leur  fut  rap- 
porté par  les  avant-coureurs  que ,  aux  ravains  à 
l'environ  ,  estoient  g^rosses  embusches  des  Fran- 
cliois  pour  les  ruer  jus,  et  aulcuns  aultres,  en 
nombre  de  mille  chevaulx  ,  se  préparoient  pour 
les  recepvoir,  desquels  l'on  perchevoit  les  estan- 
dards  et  enseignes.  De  ce  rapport  estoient  les 
Bourg'uignons  non  espantez,  mais  plus  encoura- 
gez et  joyeulx  que  devant;  car  fort  désiroient 
se  joindre  aux  ennemis.  Et  comme  ceux  qui  cui- 
doient  avoir  un  grand  et  merveilleux  rencontre  fu- 
rent Lous  délibérés  de  combattre  ,  et  monseigneur 
Philippes  ordonna  les  batailles  par  le  conseil 
des  princes,  qui  tous  se  mirent  à  pied ,  chacun 
une  picque  en  la  main ,  et  laissèrent  leurs  chevaulx 
aux  pages  fort  arrière  d'eulx,  afin  de  non  avoir 
espérance,  sans  victoire.  Ils  se  clojrent  de  leur 
charroj,  mirent  trois  serpentines  en  front  et  trois 
en  queue,  mirent  gens  de  cheval  sur  aesles,  pour 
escarmucher  et  avant-courir  ,  et  eurent  si  bon 
ordre,  que  l'un  ne  passoit  l'aultre  :  chascun  sca- 
voit  ce  qu'il  debvoit  faire.  Et  lors  les  Allemands, 
qui  estoient  la  plus  forte  bende  environ  de  deux 
mille ,  cuidans  ce  jour  avoir  hurt  de  la  bataille  , 
se  mirent  à  genoulx ,  selon  la  manière  du  pays , 
et  baisèrent  la  terre ,  et  monseigneur  Philippes, 
par  doulces  et  aimables  paroles^  les  admonesta 
de  bien  besongner ,  priant  qu'ils  tussent  loyaulx 

au  roj  des  Romains  et  à  ceulx  de  son  parti;    et 
ils  respondirent  de  vif  et   jojeiix  coaraige   qu'ils 
viveroient  et  mourroient  pour  lui,  et  avec  ce  si 
ne  l'abandonneroient  jusques  au  dernier  homme; 
et  quand  ainsi  seroit  que  les    Franchois  seroient 
dix  mille  ^  se  ne  redoutoient-ils  les  assaillir.  Geste 
response  espresse  d'un  hardi  courage  resjoït  tous 
ceulx  de  l'armée,  desquels  aulcnns,  voyans  leur 
bonne   affection    larmoyoient    par   pitié ,    consi- 
dérans  que  d'estranges  marches  ils  estoient  venus 
es  pays  au  service    du   roy  ,  libéralement  eulx 
offrir  au    dangier  de  mort.  Et  jà  soit  ceque  tou- 
tes ces  préparatoires  de    batailles,   furent  subtil- 
lement    ordonnées  ,   tant    pour    combattre    que 
pour  estre   combattu ,  et   que    en  ceste   notable 
ordonnance  ils  marchassent   auprès  de  la  ville  , 
toutes  fois  la  bataille   des  Franchois  n'approcha 
plus  prés  d'un  ject  de  veugiaire  ;  et  firent  aulcun 
seigne  de  planer  et  de  non  combattre  ;  car  ils  ne 
se  sentoient  fors  assez  pour  ce  faire,  à  cause  qu'ils 
attendoient  la  compagnie    du  niaressal  de  Ooy, 
du  baslard  de  Bourbon ,  du   seigneur  de  Sainct- 
Pierre  et  du  grand  escuyër  de  France  ,   lesquels 
arrivèrent  trois  jours  après  le  ravitaillement,  cui- 
dans  que,  deux  jours  après  leur   venue  ,    il    se 
deusist  faire. 

Ainsi  doncques  lesdits  princes,  ensemble  l'ar- 
mée, sans  quelque  ahurt  ou  dur  rencontre  d'en- 
nemis ,  se  trouvèrent  à  la  porte  de  Thérouane  » 
entre  cinq  et    six  lieures  du  soir  ,    le  jour-Saint 

Jean-Baptiste,  an  mille  quatre  cents  quatre  vingt 
et  sept.  La  pluspart  de  l'arniée  fut  logée  pour 
ceste  nuictau  monastère  de  Saint- Augustin;  mon- 
seigneur Philippes  et  aulcuns  princes  enlrèrent 
en  la  ville  ,  et  conduirent  leurs  vivres,  qui  furent 
recueillis  à  grant  joie.  Les  gens  du  capitaine  Al- 
merade,  qui  illecq  estoient  en  garnison  ,  en  grant 
perplexité  et  perchiés  de  famine^  en  widèrent  ; 
et  pour  estre  rafrescbiés  de  nouvelles  gens  j  en- 
trèrent le  seigneur  de  Croy ,  Jacques  le  bastard 
de  Saint-Pol  ,  le  seigneur  delà  Boutillerie,  accom- 
paignés  de  deux  cents  chevauix ,  payés  pour  un 
mois,  avec  aulcuns  aultres,  qui  paravant  y  estoient. 
Ils  avoient  vivres  à  larjesse  pour  trois  mois , 
mais  les  mesnagiers  de  la  ville  estoient  tous 
deffigurés  de  la  grand  oppresse  de  lamine  dont 
ils  estoient  aguillonnés.  Les  chariots  qui  les  vie- 
tailles  amenèrent ,  afin  d'employer  leur  voyage 
et  de  non  retourner  à  Videng-en  ,  chargèrent  il- 
lecq  diverses  fâchons  d'artillerie,  dont  les  Fran- 
chois  avoient  faict  leur  amasse,  comme  de  boul- 
lets  de  fer,  manteaux,  taudis  ,  petits  bacquets  de 
bois  et  de  cuivre. 

Le  ravitaillement  achevé,  les  princes,  l'armée 
et  le  carroy,  retournèrent  en  notable  ordonnance, 
fort  désirants  de  houvcr  leurs  adversaires,  qui 
de  paroles  les  avoient  fort  menachés ,  mais  riens 
ne  les  admiroieni  ;  car  en  passant  saluèrent  de 
traict  à  poudre  ceulx  d'Aire  ,  et  eulx  leur  firent 
le    pareil,   sans    quelque  attaincte    d'un  costé    ne 

d'aultre.  Advint  qu'au  destroict  d'un  pont,  quant 
partie  des  gens  de  guerre  et  de  carroy  furent 
passés,  les  Fran chois  survindrent  par  une  estroicte 
voie  couverte ,  pour  cuider  desfaire  le  demeu- 
rant; mais  les  Bourg'uig'nons  monstrèrent  si  bon 
visaige ,  qu'ils  retournèrent  confus  par  la  bonne 
et  saige  conduite  des  princes  ,  lesquels,  à  grand 
honneur,  louange  et  gloire  se  trouvèrent  à  Noef- 
fossé,  où  jà  soit  ce  que  le  pont  fusist  rompu 
par  les  ennemis  ,  toutesfois  il  fut  soudainement 
refaict ,  si  que  chacun  y  passa  à  son  aise  ,  et  fu- 
rent receus  à  grand  joie  en  la  comté  de  Flandres. 


CHAPITRE  CLX. 

lia  recouvrance  de  Therouaue  par  les  Francliois  sur  îcs  Bourguignons, 

N'est  merveille  si  le  seigneur  des  Querdes,  lois 
triomphant  e  n  Artois  comme  un  César  en  Rome , 
ne  fut  en  grand  desplaisance  ,  quant  il  fut  ad- 
verti  que  les  princes  du  roi  des  Romains,  à  main 
armée  et  forts  bras  chevaleureux  ,  avoient  puis- 
samment et  sans  de  rien  s'admirer,  ravitaillé  la  ville 
de  Therouane,  enclavée  en  la  conférence  de  son 
hault  dominer  ;  et  afin  de  remédier  au  reboute- 
ment  qi  il  en  pourroit  avoir,  il  se  mit  en  paine 
de  recouvrer  par  subtil  et  cauteleux  moyen  ce 
qu'il  avoit  perdu  par  mal  garde  ;  et  de  faict  choi- 


('487)  DE    JEAN    MOLTNET.  l65 

sit  nn  compagnon  tout  fourré  de  malice,  idoine 
à  son  emprendre,  lecfuel,  quant  il  eut  bien  veillé 
et  instruict  de  ce  qu'il  debvoit  faire ,  il  l'envoya 
à  Theroiiane,  vers  le  bastard  de  Saint-Pol  qui 
estoit  illec  en  garnison  ,  avec  le  seigneur  de  Croj; 
et  faindoit  le  malicieux  gars  que  le  roi  des  Ro- 
mains l'envojoit  secrètement  vers  lui  pour  scavoir 
du  fTOwvernement  et  conduicte  de  la  ville  ,  aflin 
d'y  donner  su]3side  et  subvenir  à  ses  nécessités. 
Tant  pleut  au  bastard  de  Saint-Pol  le  beau  par- 
ler du  séducteur,  que  facilement  il  y  donna  cré- 
dence,  tellement,  que  par  lettres  missives,  il 
manda  au  roi  tout  le  secret  de  la  ville,  les  in- 
digences qu'ils  avoient,  tant  de  gens  comme  devi 
vres ,  et  comment  les  princes,  au  congé  prendre, 
leur  avoient  promis  que  dedans  un  mois  après  leur 
parlement  ils  auroient  secours  et  recouvrance  de 
quelque  bonne  ville  ou  chasteau  prochain  d'eux, 
qui  leur  seroit  aide  et  racointance  ,  ce  que  point 
n'estoit  advenu,  dont  ils  estoient  très  fort  attediés 
que  faisoient  ensemble  plusieurs  condoléances  , 
(jui  longues  seroient  pour  mectre  en  compte. 

Quant  ce  malicieux  garnement  fut  adverti,  et 
par  bouche  et  par  escript,  de  ce  qu'il  préten- 
doit  scavoir,  il  retourna  fort  joyeux,  et  présenta 
ses  lettres ,  non  point  au  roi  des  Romains ,  mais 
au  seigneur  des  Querdes  ;  congnaissant  la  misé- 
rable disposition  de  la  ville  par  lettres  fainctes  , 
rescripvit  au  nom  du  roi  audit  bastard  ce  que 
bon  lui  sembla  ;  si  lui  renvoya  de  rechef  son  siniu- 

11. 

lateur  plus  affiné  que'  un  vieux  regnart,  qui  bien 
scavoit  noer  entre  deux  eaues  ;  et  quand  il  eut 
tiré  tout  ce  que  possible  lui  fut  de  scavoir  ,  il 
fit  son  amas  de  gens  d'armes ,  et  fit  tenir  aul- 
cuns  jours  à  manière  de  siège  volant  ;  puis,  à 
l'obscurité  de  la  nuict,  planta  une  embusclie  au 
bois  de  Saint-Jean  ,  assez  près  d'illecq,  et  logea  une 
quantité  de  ses  gens  en  un  ravain  ;  aulcuns  sor- 
tis d'eschelles ,  se  descendirent  es  fossés,  et  les 
aultres  se  joindirent  rez  à  rez  des  murs  ,  tant 
coitement  que  les  guailteurs  ne  s'en  peulrent  ap- 
percevoir.  Il  y  avoit  en  Therouane  toujours  un 
guet  sur  le  clochier,  lequel,  sitost  que  le  jour  es- 
toit  esclarci,  descouvroit  autour  de  la  cité  ;  mais 
les  embusches  des  Franchois  furent  pour  ceste 
fois  tant  subtillement  conduictes ,  que  riens  n'en 
vint  à  congnoissance.  Ce  guet  avoit  accoustumé  de 
taper  cinq  ou  six  fois  la  cloche  du  matin,  au  son 
de  laquelle  le  guet  de  la  nuict  descendoit ,  et  ces- 
tui  du  jour  s'avanclioit  ;  mais  advint  que  le  guet 
du  clocher  fut  fort  négligent  pour  ceste  fois  de 
sonner  de  la  cloche ,  dont  il  fut  noté  d'avoir  eu 
entendement  avec  les  Franchois;  et  pour  ce  qu'il 
ne  faisoit  devoir  à  son  appartenir  ,  les  guaitteurs 
de  la  nuict,  fort  travaillés  de  longue  veille ,  des- 
cendirent de  la  muraille  avant  le  son ,  et  le  guet 
de  la  porte  n'y  donnoit  quelques  advanches  ;  si 
que ,  pendant  ce  temps  ,  Franchois,  tous  advisés  de 
leur  faict  ,  besongnèrent  à  leurs  pieches  ;  em~ 
J)usches  se    descouvrirent;  eschelles  furent  dres- 

chées  ;  gendarmes  crai^nèrent  les  murs  .  descen- 
dirent  en  la  ville  ,  et  occirent  vingt  ou  trente 
hommes  qui  leur  donnèrent  résistence.  La  plupart 
des  guaitteurs  de  nuict  reposoient  en  leurs  lits; 
aulcuns ,  qui  se  cuidoient  sauver  ,  se  ruoient  es 
fossés.  Un  estrangier,  routier  de  guerre^  ouvrit 
la  porte  aux  ennemis  ;  le  seigneur  de  Croj  ,  le 
bastard  de  Saint-Pol,  et  aulcuns  nobles  ,  surprins 
des  Franchois  par  faute  de  guet  et  fort  mes- 
cliante  garde,  rendirent  leurs  corps  prisonniers; 
et  ainsi ,  après  que  Thérouane  eut  esté  es  mains 
des  Bourguignons  un  an  entier  ,  et  quarante-six 
jours  après  qu'elle  eut  souffert  intolérables 
plaies  par  verges  de  famine ,  et  qu'elle  eut  cousté 
innumérable  avoir  en  son  ravitailler,  elle  fulre- 
prinse,  recouvrée  et  reconquise  par  les  Franchois 
sur  les  Bourguignons,  le  lendemain  de  la  Saint- 
Christofle,  l'an  mil  quatre  cents  quatre  vingts  el 
sept. 

En  ces  mesmes  jours,  la  nuict  de  la  Magdeleine, 
fut  bruslé  par  feu  de  meschiel",  la  ville  de  Bourges 
en  Berry  ,  tant  horriblement ,  qu'il  y  eut  neuf 
mille  six  cents  soixante  quinze  maisons  arses,  dix 
églises,  parmi  celles  des  Carmes  et  des  Augustins, 
deux  portes  de  la  ville  et  grand  partie  des  faulx- 
bourgs.  Et  à  cause  du  différent  qui  lors  estoil 
entre  ceulx  de  Bourges  et  de  Lion  ,  pour  la 
francque  feste  que  chascun  d'eulx  prétendoit  avoir, 
les  Lionnois  furent  suspicionnés  d'avoir  bouté  le 
feu,   mais  riens   n'en  vint  à  clarté.  Neuf  ou   dix 

mois  après  grauJ  partie  du    déniouratit  de  la  ville 
lut  pareillement  bruslé  par  feu  de  meschief. 


CHAPITRE    CLXl. 

Le  dur  rencontre  des  Bourguignons]  devant  Be'thune  ,  que  aulcunes  gens 
nommèrent  la  journée  des  Fromaiges. 

N'est  merveilles,  si  le  seigneur  des  Querdes  , 
et  plusieurs  de  sa  bende  natifs  de  Picardie,  sont 
Cauteleux,  fort  subtils  et  ingénieux,  car  les  an- 
chiennes  histoires  nous  enseignent  que  les  Pi- 
cars  descendirent  des  Grégeois,  qui,  sur  toutes  na- 
tions en  science,  en  art  et  en  armes,  furent  les 
plus  recommandés;  et  que  ainsi  soit  qu'ils  soient 
imitateurs  des  Grégeois  ,  leurs  progéniteurs,  le 
vrai  s'en  apperra  en  l'exécution  de  cestebesongne. 

Le  seigneur  des  Querdes,  voyant  que  la  no- 
blesse du  roj  des  Komains,  flourissant  en  honneur 
et  prouesse  ,  aspiroit  de  prendre  quelques  villes 
en  frontière ,  pour  avoir  entrée  en  France  ,  dé- 
libéra ,  long-temps  avant  la  délivrance  de  Thé- 
rouane,  de  attrapper  la  fleur  et  le  choix  de  sa 
chevalerie  par  quelque  malicieux  tour.  Dont,  pour 
achever  son  emprinse,  à  peu  de  travail  de  corps, 
et  à  grand  gaigne,  il  forgea  médiateurs  de  mesmes, 
lesquels  il  envoya  vers  ceulx  auxquels  il  espéroit 
que  volontiers  ils  tendroient  les  oreilles  ;  et  en- 
tre   les  aultres    ung    compaignon    aventureux  , 

nommé  Ruelle,  natif  de  Lisle,  ayant  mi  sien  frère 
au  chasleau  de  Bethune,  conduisit  la  frauduleate 
déception  ,  et  s'adrescha  au  lieutenant  de  la  gou- 
vernance de  Lisle,  à  messire  Baaduin  de  Lannov  ; 
et  finablement  à  monseigneur  Philippe  de  Glèves* 
auquel,  pour  ageiicier  son  fait,  disoit  que  les  villes 
des  frontières  estoient    fort  dépopulées  de   gens- 
d'armes  ,  à  cause  des  garnisons  qui  s'esloient  tirées 
au  siège  de  Nantes,  et  que  jamais  l'un    n'aroit  si 
belle  au  jeu  ;  et  se  faisoit  fort  de  leur  livrer,  se 
l'on  y  vouloit  entendre,  le  chasteau  et  la  ville  de 
Bethune.  Plusieurs  gens  expérimentés  des  fraudes 
etbe.  sauldés  desgrans  déceptions  eussent  beaucoup 
pesé  le  faict  avant  de  lui  donner  crédence  ;  mais 
il  estoit    tant  bien    enlans'aiii'é ,  son    lanofaise  si 
bien  instruict^   son  instruction  si    bien  colourée 
et   sa  couleur  tant  apparante,   que  fort  leur    fut 
de  le  croire,  et  que,  après  plusieurs  avis  et  con- 
sultations,  journée    fut  prinse  que  le  marchand 
devoit  livrer  ledit  chasteau  par  un  mardi  vingt- 
quatrième  de  juillet,  à  l'heure  de  douze  heures  à 
la  nuict.  Du  pris  qu'il  en  pooit    avoir  je  n'en  fus 
jamais    adverti.    Et    lors    si    les     Boursui-^nons 
firent    grans     apprests     d'avoir     leur    marchan- 
dise, les  Francliois  d'aultre  part,   informés  de  la 
vendition,  firent  grande  diligence  de  les  recoeillir 
et  de  les  payer  d'aultre   monnoie  qu'ils  n'enten- 
doienl  à  recepvoir.  Mais  pourtant  que  le  seigneur 
des  Querdes  avoit  mandé  au  prévost   de   Paris  et 
aultres  capitaines  qu'ils  leur  envoyassent  gens  d'ar- 

mes  pour  recouvrer  Tliérouaiie,  lesquels  passèrent 
par  Cambresis  en  diverses  compagnies  ,  la  journée 
du  mardi  fut  rompue,  et  fut  remise  au  vendredi 
par  nuict,  dont  sabmedi  ajourna. 

En  cetempspendant,  Thérouanne  fut  reconquise, 
puis  le  seigneur  des  Querdes  entendit  au  faictdeBé- 
thune  et  disposa  de  ses  embusclies.  Monseigneur  Phi- 
lippe de  Clèves,  fort  désirant  d'achever  son  em- 
prinse ,  fît  amas  de  gens  de  guerre,  fit  scavoir  son 
intention  au  duc  de  Gueldres  et  au  comte  de  Nas- 
sou,  qui  estoient  à  Bruges,  et  les  avisa  qu'il  en- 
tendoit  que  les  Franchois  seussent  son  emprinse, 
ou  que  vraisemblable  il  y  auroit  débat  5  et  lui  of- 
frant la  part  qu'il  donna  à  monseigneur  de  Nassou, 
qui  est  de  grand  corraige,  désirant  d'aller  à  l'em- 
prinse  avec  monseigneur  Philippes,  et  de  y  mener 
monseigneur  de  Gueldres ,  qu'il  tenoit  en  singu- 
lière affection ,  qui  de  bon  cœur  l'accompagnèrent, 
pareillement,  au  seigneur  de  Boussu  ,  déjà  fort 
avant  en  son  eage  et  très  fort  Iravaillié  de  gouttes. 
N'y  avoit  toutesfois  nuls  d'eux  qui  doubtast  de  la 
faulseté  des  Franchois,  espérans  qu'ils  estoient 
ailleurs  empeschés  ;  et  leur  sembloit  bien  qu'ils 
parviendroient  légièrement  à  leur  entente  ;  mais 
pourestre  noblement  accompaignés,  et  aussi  pour 
doubles  de  rencontres,  ils  appelèrent  leurs  plus 
léaux  et  familliers  amis ,  nobles  chevaliers  et  puis- 
sans  conducteurs,  fort  expérimentés  delà  guerre; 
et  y  furent  le  seigneur  de  Molenbais,  lequel  con- 
duisoit  ceste  emprinse  sous  monseigneur  Philippe 

de  Ravestaln  ,  le  seig'neiird'Estrées,le  sei;^iieur  de 
Caiiibraj ,  le  seigneur  de  Lens  ,  le  seigneur  de 
Forest,  le  seigneur  deTrellon,LamantdeBruxelles, 
le  seigneur  de  Lassaras  ,  le  seigneur  de  Famars , 
le  seigneur  de  Monlfaulcon  ,  Jacques  de  Fouc- 
quesoUe ,  La  Mouche ,  Gennet  de  Habart ,  Estienne 
de  Ghastalle ,  le  bastard  Gérasme,  Chariot  de  Men- 
neville,  Ferry  de  Nouvelle,  x^nthoine  de  Mas- 
thain ,  Anthoine  de  Fontaines  ,  Anthoine  de  Lon- 
gheval,  Anthoine  de  Longchanips,  Anthoine  de 
Sains,  Claude  de  Zurre ,  Pierre  de  Gaure  ,  Belle- 
Forrière ,  aulcunes  escades  de  la  garde ,  cinq 
cent  piétons  de  Wernj  et  des  villages  à  l'envi- 
ron  ,  et  aultres,  jusques  au  nombre  de  seize  cents 
à  dix-sept  cents,  et  de  douze  à  treize  cents  che- 
vaulx ,  avec  certain  carroi  garni  de  batealix  arti- 
ficieux, cordes  et  instrumens  à  ce  servans. 

Quant  le  seigneur  des  Querdes  ,  ensemble  les 
Franchois,  furent  au-dessus  de  Thérouanne,  bien 
advertis  de  la  marchandise  qui  se  debvoit  livrer 
aux  Bourguignons,  lé  vendredi  par  nuict  ils  gar- 
nirent le  chasteau  de  Béthune  de  deux  cents  crene- 
quiniers,  et  la  ville  de  deux  cents  lances;  puis 
assirent  six  ou  sept  embusches  ,  et  ordonnèrent 
les  aulcuns  pour  donner  dedans  les  Bourguignons  , 
se  ils  trouvoienl  avantaige,  les  aultres  pour  les 
mettre  en  desroj ,  les  aultres  pour  donner  la  chasse, 
les  aultres  pour  garder  les  passaiges,  et  les  aultres 
pour  secourir  au  plus  tbible  quartier.  Et  lurent 
lesdiles  embusches  tant  secrètement  assises^  que 

oncques  ne  se  perche iirent  les  Bourguignons  ,  du 
maintien  desquels  le  seigneur  des  Querdes,  par  ses 
espies,  avoit  nouvelles  d'heure  en  heure.  Les^Bour- 
guignons  en  notable  ordonnance,  comme  tous 
asseurés^  sans  crainte  d'ennemis,  et  non  sachans 
l'atrappe  qui  se  (aisoit  sur  eux ,  passèrent  au 
pont  àMerinville,  et  en  approchant  de  nuict  la  ville 
de  Béthune ,  à  moins  de  ^loise  que  faire  se  povoit , 
regardant  au  hault  et  voyant  plusieurs  impressions 
au  ciel  à  manière  d'estoiles  chéantes  sur  la  ville  , 
pronostiquèrent  aucuns  que  c'estoit  signe  qu'il  y 
auroit  grand  boucherie  de  Franchois  ;  et  de  faict 
déjà  parlissoient  les  quartiers ,  et  se  logoient  es 
maisons  des  riches  bourgeois  dont  ils  avoient  con- 
gnoissance  ;  et  leur  sembloit  bien  qu'ils  estoienl 
seigneurs  et  maistres  de  Béthune  ;  mais  Dieu  et 
fortune  en  disposèrent  autrement.  Le  guide  des 
Bourguignons  menoit  les  piétons  autour  de  la  ville, 
en  laquelle  l'on  n'ooit  noise  n'effroi  non  plus  que 
s'il  n'y  eussist  eu  ame. 

Après  ce  long  pourmenaige,  les  cordeliers  sonnè- 
rent leurs  matines,  puis  douze  heures  sonnèrent^  et 
toutesfoisil  estoit  plus  de  deux  heures  et  demi  ;  et  se 
fit  ce  desroy  d'orloge  par  l'entendement  que  lesFran- 
chois  avoient  avec  l'un  des  facteurs  qui  conduisoit 
la  sonnerie.  Lequel  se  mist  hors  de  ia  voie  ,  si  que 
oncques  depuis  n'en  fust  nouvelles.  Il  y  avoit  cer- 
tains signes  qui  se  debvoient  faire  au  chasteau,  de 
la  part  des  marchans ,  lesquels  ne  furent  ni  veus  ni 
appercheus:  mais  pourtant  ne  délaissèrent  à  pour- 

chasser  leur  adventure.  Les  seigneurs  ordonnèrent 
six  ou  huit  nobles  hommes  pour  faire  leur  em- 
prinse ,  g^ens  sans  paour  et  bien  asseurés  ,  c'est  as- 
savoir :  Jacques  de  FoucquesoUe  ,  Ferrj  de  Nou- 
velle ,  le  bastard  de  Thérasme ,  La  Mouche  et 
Chariot  de  Menneville  ,  et  chacun  print  dix 
hommes  à  son  commandement  ,  pour  porter 
bacquets  de  cuir ,  eschielles ,  cordes  et  instrumens 
à  ce  propice  ;  et  ainsi  qu'ils  f'aisoient  leurs  prépa- 
ratoires pour  tasler  les  tossets,  et  entrer  an  chas- 
teau,  ainsi  qu'il  estoit  devisé,  survint  d'aventure 
nng-  homme  Franchois,  auquel  ils  demandèrent  : 
»  Qui  vive?  »  Et  il  respondit  :  «Le  roj  !  »  Les 
aultres  demandèrent  :  «  Quel  roy  ?  »  et  celui 
dit  :  «  Le  roj  de  France  !  n'estes-vous  pas  Fran- 
))  chois  comme  moi?  Ne  savez-vous  pas  que  les 
»  seigneur  des  Querdes  a  mandé  gens  d'armes 
»  à  tous  lez  ,  jusques  au  nombre  de  quinze  à 
»  seize  cents  chevaulx,  et  les  a  mis  en  diverses 
»  embusches  pour  ruer  jus  les  Bourguignons  , 
»  qui  Guident  prendre  et  embler  le  chasteau  et  la 
»  ville  de  Béthune.  » 

De  ces  nouvelles  furent  les  compaignons  tant  fort 
esbahis  que  rien  plus.  Se  fut  ledit  Franchois  amené 
devant  les  capitaines,  auxquels  il  récita  ce  que  des- 
sus est  dict ,  et  persistant  tousjours  en  son  ferme 
proposo  Aulcuns  disoient  :  «  Possible  est  qu'il  dit 
»  vérité.  )>Lesaultresdisoient:«  Possible  qu'il  ment, 
»  et  qu'il  est  ici  envoyé  pour  rompre  nostre  faict;  ne 
»  sefaultarresteràla  voix  d'un  homme.  »Toutesfois 

le  desre^'lement  de  l'horlo^re  ,  la  faulte  des  sii^nes 
qui  ne  furent  desmontrés  qu'à  l'approche  du  jour,  il 
fu l  conclud  de  laissier  l'emprinse  ;  et  les  nobles  hom- 
mes qui  premiers  en  firent  l'essai,  firent  hastive- 
ment  rapporter  leurs  bacquets  j  et  recoeillèrent 
aulcunes  de  leurs  bai:; hues  ,  etpuis  retournèrent  en 
leur  compagnie,  fortdesplaisans  de  la  malicieuse 
et  faulse  déception  où  leurs  ennemis  les  avoient 
attirés  \  et  entre  les  aultres  ceulx  à  qui  l'ennui  en 
gissoit  au  plus  près  du  cœur  ,  estoient  ceulx  à  qui 
les  fins  et  malicieux  garnements  s'estoient  adressiés 
pour  baslir  la  matière;  et  est  à  présupposer  qu'ils 
eurent  des  Bourguignons  plus  de  dix  mille  malé- 
dictions. 

Quant  ceste  noble  chevalerie,  qui  estoit  le  chois, 
le  pris ,  le  bruict  et  la  riche  espargne  du  roj  des 
Romains,  se  vist  tant  cauleleusement  séduicte , 
abusée  et  déceue  ,  n'est  à  doubter  qu'il  y  eut  plu- 
sieurs cœurs  dolens  ;  et  furent  tellement  aguil- 
lonnés  de  tristesse,  qu'à  peu  qu'ils  n'avoient  force 
ne  hardement;  et  avec  ce,  et  les  hommes  et  les 
chevaulx  estoient  tant  travaillés  par  longues  veilles, 
parce  qu'on  les  avoit  chariés  du  long  de  la  sep- 
maine ,  que  plusieurs  en  estoient  foullés  etamatis  \ 
et  pour  ce  qu'ils  ne  se  doubtoient  de  leurs  ennemis, 
ils  n'cstoient  armés  qu'à  demi. 
Quant  la  noblesse  se  veitmalheureusement  frustrée 
de  son  emprinse,  la  conclusion  porta  de  retourner, 
et  de  soi  monstrer  en  bataille  devant  la  ville  ;  et 
quant  l'aube  du  jour  fut  crevée,  pourcongnoistre  la 

vérité  de  ce  que  les  Francliois  a  voient  mis  avant  des 
ambassades  du  seigneur  desQuerdes,  l'on  envoya 
pour  descouvrir  quatre  hommes  d'armes  et  douze 
crenequiniers  ,    lesquels  se  tirèrent  vers  un  molin 
à  vent ,    ou  riens  ne  perclieurent  ;    puis  allèrent  à 
une  maladrie,  où  un  ladre,  qui  desjà  estoitsur  pied, 
leur  certifia  ,  après  brefve  inquisition  ,  que  rien  ne 
scavoit  des  Francliois  ne  de  leur  venue,  estât  ne  de 
leur  embusclie.   Mais  après  qu'ils  furent  un  petit 
eslongiés  d'illecq,  ils  percheurent  vingt  ou  trente 
chevaulx  des  avant-coureurs  des  François ,  et  s'en 
vindrent  dire  les  nouvelles  à  la  seigneurie,  qui  tan- 
tost  y  envoya  Claude  de  Zurre ,    accompaignié  de 
soixa  nte  ou  quatre- vingt   chevaulx.  Et  lors  s'a- 
monstra  une  puissance  de  Franchois  en  une  vallée, 
qui  verdement,  comme  fresques  et  bien  reposés  , 
chargèrent  sur  les  Bourguignons;  et  les  Bourgui- 
gnonsd'aultre  part,  sanslescraindre  ni  barguigner, 
donnèrent  dedans  puissamment.   Là    furent  d'un 
costé    et    d'aultre    lanches     brisées  ,      chevaulx 
esfondrés  et  hommes  abattus  ;  et  en  fut  le  hurl 
fort  dur  et  bien  attainct  ;    si  que  chascun  eut  hon- 
neur ;  mais  la  force  des  Franchois  es  multiplia  par 
les  ambassades  qui  les  secouroient ,  et  la  puissance 
des  Bourguignons  s'affeiblia  par  les  fuitifs  qui  s'en 
couroient ,    tellement    que   Franchois   furent   les 
maistres.  et  Bourguignons  misendesroi,  qui  don- 
noient  les  fuites  par  grosses  compaignies  ;  et  aban- 
donnèrent les  piétons,  comme  brebis  sans  pasteur, 
en  la  gueule  des  loups.  Mais  monseigneur  le  comte 

de  Nassoii ,  et  avec  lui  le  duc  de  Gueldres,  et  les 
nobles  chevaleiireux  corraiges  ,  dirent  que  mieulx 
aimeroient  à  mourir  que  bleschier  leur  honneur  ; 
et  bien  qu'ils  fussent  séduicts  et  trahis  plaine- 
ment ,  ne  voulurent  abandonner  les  nobles  hom- 
mes, ains  recoeillèrentles  piétons  et  les  consolèrent 
à  leur  povoir,  pendant  le  temps  queFranchois  don- 
noient  la  chasse  aux  Bourguignons  jusques  auprès 
de  Bailleul  ;  et  lors  le  seigneur  de  Boussu ,  comme 
preux  et  vaillant  chevalier,  radouboit  les  corn- 
paignonset  appeloitles  fuyans,  les  unspardoulces 
paroles  aimables,  les  aultres  par  dures  et  aigres 
repréhensions.  Anthoine  de  Fontaine  disoit  aux 
fuilils  :  «  0  noblesse  de  Bourgogne,  seras -tu 
»  maintenant  foullée?  Où  est  ta  force?  Où  est  ta 
»  grande  et  renommée  prouesse  !  »  Et  d'aultre  part 
le  duc  de  Gueldres  ,  le  comte  de  Nassou ,  Ferry  de 
Nouvelle ,  et  aultres  nobles  hommes  vaillans ,  offri- 
rent leurs  corps  à  tout  périls  mortels ,  pour  re- 
coeillir  et  entretenir  les  piétons;  ensemble  di- 
soient qu'ils  vivroient  et  mourroient  avec  eulx. 
Et  entre  les  aultres^  le  seigneur  de  Lassaras,  noble 
chevalier  de  Savoie,  faisoit  merveilles  d'armes  en 
soi  deffendant  comme  un  petit  Ogier ,  d'une  grande 
espée  qu'il  avoit  es  mains  ;  mais  il  fut  tellement 
aggressé  des  Franchois ,  qu'il  fut  navré  à  mort  ;  se 
rendit  l'ame  peu  de  jours  après.  Le  comte  de  Nas- 
sou estant  à  pied  ,  qui  chevaleureusement  se  main- 
tint, fut  attainct  en  la  joue  d'un  coup  de  lanche, 
duquel  il  fut  abattu  par  terre:   et  lui  abattu,  fut 

perchié  et  en  dangier  de  mort.  Et  si  les  puissants 
princes  ,  très  nobles  chevaliers  ,  et  vaillans  barons, 
espandoient  sang  et  sueur  de  corps  et  de  bras,  en 
la  protection  des  piétons,  n'est  à  doubter  que  les 
piétons,    voyans  leur  haiilt  vouloir  et  admirables 
proesses,  s'employèrent  à  leur  poK'oir  ;   car  ainsi 
qu'ils   estoient  tirés  trois  quarts  de  lieue  arrière 
de  Béthune,  en  un  villaige  nommé  liuignes,  ils  se 
porèrent  et  deffendirent  tant  vaillamment,  qu'ils 
tindrent  une   bonne  demi  heure,   avant  que  l'on 
les  peusist  deffaire ;  mais,   sans  la  grosse  bande 
et  puissante  multitude  des  Franchois  qui  les  aviron- 
nèrent  de  tout  lez,  ils  fussent  demourés sur  pieds  ,: 
mais  avec   ce  qu'ils   estoient  lassés ,   travaillés , 
annojés  ,    séduicts  ,    et  amatis  ,    ils  furent  tant 
vigoureusement   entamés   et  enchargiés  ,    qu'ils 
ne  peulrent  soustenir  le  faict ,  ains  furent  mis  à 
desconfiture  ;   si  qu'il  y  en  eut  de  compte  faict, 
morts  sur  la  place,  parmi  aulcuns  Franchois,  le 
nombre  de  deux  cent  vingt-neuf,  et  environ  aulant 
que  noyés  que  tués  en  la  chasse  ;  et  furent  dé- 
tenus   prisonniers  monseigneur   de  Gueldres,   le 
comte  de  Nassou ,    le  seigneur  de  Boussu ,    le  sei- 
gneur de  Forest,   le  seigneur  d'Endisselle,    An- 
thoine  de  Masthain  ,  Anthoine  de  Fontaine ,  Ferry 
de  Nouvelle ,  Claude  de  Zurre ,  les  frères  de  Mor- 
becque ,  Eslienne  de  Chastelre^  et  aultres  nobles 
hommes  de  nom  et  d'armes ,  jusques  au  nombre 
de  quarante  et  plus. 

Pendant  la  chasse  ,  Anthoine  de  Long-champs 

esloit  au  pont  de  Morenville,  qui  à  force  de  bras 
feit  saillir  aucuns  Francliois  en  la  rivière,  dé- 
chassant les  fuyans  ;  il  se  lancha  en  l'église,  dont 
il  wuida  honnorablement  sans  fortune. 

Ainsi ,  parla  subtilité  desFranchois  ,  furent  les 
Bourguignons  malheureusement  déceus,  et  puis 
prins  au  gluis,  comme  oiselets  à  la  pipée,  à  leur 
grand  ommaige  et  esclandre.  Merveille  fut  que 
tant  de  subtils  esprits  comme  sont  les  Bourgui- 
gnons, donnèrent  crédence  aux  facteurs  des  Fran- 
chois,  qui  tant  de  fois  les  avoient  abusés  ;  ils  cui~ 
doient  prendre  les  regnars  fin?  ,  mais  ils  furent 
chassés  et  prins.  Merveille  fut  que  tant  de  nobles 
personnages  se  mirent  sus  pour  emporter  de 
nuict  une  ville  à  quoi  un  aventurier  de  guerre 
n'estoil  que  trop  honorable  à  ce  faire.  Merveille  fut 
que  tel  amas  de  Franchois  se  logea  à  peu  de 
noise  auprès  des  Bourguignons,  sans  ce  que  de 
riens  s'en  peussent  appercevoir  ;  mais  quoi?  brief 
conseil  les  surprint ,  convoitise  la  main  y  tint, 
oultrecuider  j  laboura,   et  peu  de  sens  les  abusa. 


CHAPITRE  GLXII. 

Commotion  des  trois  membres  de  Flandres  contre  le  roi  des  Romains^ 

Les  villes  de  Gand, Bruges  et  Ypres,  qui  sont 
les  trois  membres  de  Flandres,  s'eslevèrent  con- 
tre le  roi  des  Romains,  leur  chief,  pour  plusieurs 
causes  qui  cy -après  seront    déclarées,    et   entre 

aultres  personnages  du  parti  clés  Flamens ,  sire 
Adrien ,  seigneur  de  Rasenghien  et  Capperollc 
furent  ceulx  qui  plus  les  tindrent  en  leur  folle 
et  dure  arrogance  ;  et  pour  ce  que  sire  Adrien 
Yillain  avoit  esté  dès  l'an  quatre-vingt  et  cinq , 
des  principaulx  commoteurs  du  peuple  de  la 
ville  de  Gand,  qui  s'estoit  eslevée  contre  le  roi  à 
cause  de  la  détention  de  son  fils  rarchiduc  Phi- 
lippe en  ladite  ville ,  le  roi  l'avoit  mal  prins  en 
gré ,  et  s'estoit  ledit  Adrien  Yillain ,  après  la 
mort  de  Guillaume  Rine ,  absenté  de  Gand  ,  lui, 
sa  femme  et  son  mesnage,  et  demouroit  en  la 
ville  de  Lisie  ;  et  jà  soit  ce  qu'il  se  disoit  avoir 
asseurance ,  mandement  et  pardon  du  roy  des  Ro- 
mains, toutefois  Chariot  de  Menneville  et  aulcuns 
archiers  du  comté  de  Nassou  se  trouvèrent  en  Lisle , 
prindrent  le  prisonnier,  et  le  menèrent  au  chasteau 
de  Willevorde  ,  où  il  fut  longue  espasse  assez  es- 
troitement  tenu,  fort  desplaisant  cest  emprison- 
nement à  ses  amis  ;  et  advint  par  un  jour  d'esté, 
l'an  mil  quatre  cent  quatre-vingts  et  sept;,  que 
Adrien  de  Lickerke,  son  cousin  -  germain  ,  lui 
quatorzième  de  ses  familiers  amis,  fort  empoincts 
et  bien  montés ,  saichans  que  le  chastellain  esloit  à 
Bruxelles,  se  trouva  avec  sabende  entour  de  Wil- 
levorde,  sur  intention  de  retirer  hors  de  prison 
sire  Adrien  son  cousin  ;  et  lorsqu'il  fut  des- 
cendu,  il  alla,  lui  quatrième  seulement,  hurter 
à  la  porte  du  chasteau,  duquel  le  portier  de 
prime  face  lui  dénia  entrée^  disant  que  le  chas- 

lellain  estoit  absent  ;  toutesfois ,  il  multiplia 
tant  de  prières ,  avancha  tant  de  pronriesses  _,  et 
mit  avant  tant  de  beaux  langaig^es ,  persévérant 
en  sa  queste,  que  l'entrée  lui  Tut  offerte  ,  et 
demanda  de  prime  venue  où  esloit  son  cousin 
deRasenghien,  le  portier respondit  :  «  Seigneur^  il 
»  n'est  guaires  ioing.  »  Et  sire  Adrien  de  Rasen- 
ffhien  se  pourmenoit  avant  la  court ,  vestu  d'une 
robbe  longue,  et  lors  Adrien  de  Lickerke  s'ap- 
procha de  lui  et  lui  dit  :  «  Revenez,  beau  cou- 
»  sin ,  revenez,  vous  y  avez  assez  esté.  »  Et  lors  mes- 
sire  Adrien  despouilla  sa  robbe  longue  ,  et  se 
vestit  d'une  courte  propice  à  son  faict,  puis  en- 
forma  un  chaperon.  Le  portier  voyant  ces  ma- 
nières de  faire,  esleva  ung  grant  cri;  mais  il  se 
trouva  bufFé  et  rudement  poussé  contre  les  pa- 
rois ,  et  tellement  navré  qu'on  n'y  espéroit  vie. 
Une  josne  fille  le  voyant  en  ce  dangier,  se  print 
à  faire  effroi,  mais  elle  fut  fort  menacée  ,  se 
n'osa  dire  mot. 

Ainsi  doncques  Adrien  de  Lickerke  tira  hors  da 
chasteau  messire  Adrien  de  Rasenghien ,  et  le 
monta  sur  l'ung-  des  chevaulx  estant  assez  près 
d'illecq,  puis  widèrent  la  ville  ,  et  tournèrent 
leur  compagnie  au  dehors,  qui  les  attendoit.  Au 
wider  de  la  porte ,  une  femme  commença  à  dire 
haultet  clerc  :  «  Voilà  un  prisonnier  eschappé  !  » 
Mais  il  n'y  eut  quelque  poursuite ,  car  les  che- 
vaucheurs  qui  ramenoient  leur  proie  sans  entrer 
en  Bruxelles,  poindirent  des  espérons  autant  que 

chevaulx  peulrent  souffrir,  et  allèrent  d'un  trot 
repaistre  à  Frasne  en  Buissenois,  et  de  là  se 
trouvèrent  à  Tournay. 

Le    violent    eschap    d'emprisonnement    dudit 
Adrien  de  Rasseng"hien  fut   fort  préjudiciable  au 
pays,  fort    desplaisant  au  roi  et  au  seigneur   de 
Yalhain  ,    qui    le  chasteau   avoit   en   i^arde;    et 
sembloit  bien  à   plusieurs   subtils  esprits,  que  s'il 
rentroit  en   Gand,   il    ne  feroit  point   moins    de 
mutinerie  que  paravant  il  avoit  faict,  ainsi  que 
expérience   le   démonstra  ;    car  sitost  qu'il:    eust 
le    pied  eus,  il  trouva  manière  de  rébellion  ,    et 
suscita  les  membres  et  les  testes  folles  en  leurs 
erreurs  et    folle    opinion  ;    et  d'aultre   part    les 
Flamens  voyans    les  pays   foullés   par  fnulte    de 
justice  ,  laquelle  ils  désiroient  sommièrement  estre 
entretenue  ,    voloient  aussi  que    le  roy  se  fesist 
quicte  des  Allemans,  lesquels  ils  voyoient  ennuis  , 
et  avoient  grand  regret  à  la  paix  faicte    de  l'an 
quatre-vingt-deux;  et  leur  sembloit  bien  que  l'in- 
fraction d'icelle  leur  estoit  dhommaigeable  ,   et 
que,  par  la  nutrition  delà  guerre,  innumérables 
deniers,    quasi   par  millions,  s'estoient  levés   en 
Flandres,  desquels  ils  vouloient  avoir  le  compte^ 
pensans  que  tous  n'estoient  venus  à  la  congnois- 
sance  du  roy;  mais  aulcuns  gouverneurs  ,  comme 
ils  disoient,  les  attribuoient  àleur  profit  singulier, 
et   disoient  mesme  que  le  duc  Philippe  ne  le  duc 
Charles  ,    n 'avoient  autant   tiré   de  chevauce  de 
Flandres ,  comme  avoit  faict  le  roy  de  sa  prime 

venue.  La  garde  du  roi,  qui  sans  entretenance 
avoit  fouUé  et  mengé  le  plat  pays  de  Brabant  et 
de  Hollande,  se  tiroit  lors  vers  lui  estant  en  Bru- 
ges, et  se  tenoit  à  i'environ,  au  grand  desplaisir 
de  ceulx  de  la  ville,  qui  fort  doubtoient  d'estre 
pillés  tant  par  ladite  garde ,  que  par  les  Alle- 
mands qui  lors  estoient  avec  le  roi ,  lequel  sou- 
vent issoit  et  rentroit  en  la  ville  pour  entrete- 
nance de  sa  gendarmerie  ,  laquelle  il  vouloit 
employer  à  la  recouvrance  d'aulcune  ville  ,  non 
pour  piller  Bruges,  comme  ils  cuidoient,  ne  pour 
grever  ses  manans,  qui  contre  lui  machinoient  ; 
et  qui  plus  est,  ils  s'anuyoient  parce  que  le  roy, 
ensemble  son  estât,  s'estoit  long-temps  tenu  en 
Bruges,  à  la  grande  charge  des  hostellains  qui  les 
soutenoient  à  leurs  despcîns ,  sans  recevoir  paye, 
dont  ils  estoient  fort  mal  contens;  et  n'avoient 
sinon  menaches,  opprobres  et  villenies  d'aulcuns 
mauvais  garchons,  qui  disoient  par  manière  de  dé- 
rision ,  que  le  temps  estoit  venu  qu'ils  baigne- 
roient  leurs  bras  au  sang  des  Flamens. 

Tels  semblables  mordans  l^ngaiges  allumans 
les  testes  fumeuses,  avec  aultres  secrètes  machi- 
nations et  publiques  menteries  ,  furent  cause  de  la 
détention  et^emprisonnement  du  roy  et  des  siens, 
lequel  toutesfois  ,  à  la  requeste  des  Flamens,  avoit 
mandé  les  estats  du  pays  pour  besongner  au  bien 
de  paix  ;  et  de  faict  y  estoient  les  députés  de 
Ypres,  Vallenchiennes,  Lille,  Douay  et  Orchies, 
ceulx  de  Bois-le-Duc  et  Mildebourg  en  Zellande. 

Advint  un  jour  que  les  seigneurs  de  Bruges  , 
ensemble  tous  les  doyens  des  mestiers,  estoient 
assemblés  à  la  maison  de  la  ville ,  devant  Sainct- 
Donat,  le  roy  vestu  d'une  robbe  de  drap  d'or  , 
sur  un  cheval  couvert  de  mesme,  ses  gentilhom- 
mes  devant  lui  en  notable  ordonnance ,  se  tira 
vers  eux,  et  voyant  leur  manière  de  faire,  leur 
demanda  quelle  intention  ils  avoient  ;  et  ils  res- 
pondirent  qu'ils  vouloient  paix;  et  le  roi  dit  qu'il 
ne  demandoit  aultre  chose,  et  regardassent  entre 
eulx  par  quel  tour  on  le  polroit  trouver  et  avoir, 
saulve  l'honneur  de  lui,  de  son  fils  et  des  paysj 
car  touchant  sa  part  il  avoit  obtenu  saulf-conduit 
pour  vingt  de  ses  gens  aller  vers  le  roy  de 
France,  pour  practiquer  bonne  paix. 


CHAPITRE  GLXIII. 

La  prinse  de  Courtray  par  les  Gauthois ,  et  la  mort  du  seigneur  de 
Heule. 

Les  Ganlhois ,  en  nombre  de  trois  mille  testes 
armées,  desquels,  entre  les  aultres  estoit  principal 
ducteur  Adrien  de  Lickerke,  assemblèrent  charoj^ 
engiens,  artillerie^  eschelles,  aisselles  et  cloyes, 
et  certains  instrumens  propices  à  donner  l'assault  ; 
et  par  une  longue  nuict  d'hiver,  dont  le  neuvième 
de  janvier  adjourna,  s'approchèrent  de  la  ville 
de  Courtray  sur  espérance  de  la  gaigner  ;  et  en- 

viron  six  heures  du  malin  se  trouvèrent  es  faulx- 
bourgs  de  la   porte;    mais  afin  que  le    train  de 
leur  charroy  menast  moins  de  bruit  et  que  leur 
venue  fust  mienlx  celée,  ils  espardirent    estrain 
en  grande    abondance   au  long   de  la  chaussée. 
Le  guet  de  la  ville,  qui  de  riens  ne   se  doubtoit , 
oyant  ceste  approche ,  demanda  comme  fort  es- 
bahi ,   d'où    venoient   les  chariots   si    matin,    et 
aulcuns  respondirent  :  «  Ce  sont  les  paysans  ,  les- 
»  quels  amènent  leurs  biens  à  saulveté  de  paour 
»  desGanthois.»  Et  n'y  prindrentaultrementgarde. 
Les  Ganthois  toutes   ibis  passèrent  les  barrières , 
et  devallèrent  en  bas^  et  pour  ce  que  l'eau  des 
fossés  estoit  engellée^  et  que  les  glaces  n'estoient 
rompues^  ils  se  joindirent  facilement  à   la  mu- 
raille, dreschèrent  leurs  eschelles,  et  montèrent 
à  mont;   et    quand  ceulx    de  la   ville   boutoient 
testes    aux    cresteaux  pour  eulx  deffendre  ,  ils 
estoient  rudement  reboutés  de  hacquebutes,  vire- 
tons  et  sagettes.  Et  à  cause  de  la  gelée  le  pont- 
levis  ne  s'estoit  clos  pour  ceste  nuict   à  son    ap- 
partenir ;  se  fut    par  un  seul  cop   de    serpentine 
IcL^'ièremenl    abattu  ;     se  donna    ouverture   a  la 
ville  et  entrée  aux  Ganthois.  L'assauit   fut  aspre 
et  soudain  ,     et  dura  environ    heure  et   demie , 
auquel  il  n'y  eut  que  un  seul  homme  de  la  ville 
mort^  lequel  estoit  l'hostellain  de  la  Cornaille. 

Le  bailly  de  Courtray  et  le  seigneur  d'Estrées, 
qui  illec  estoient  en  garnison ,  oyrent  cest  im- 
pétueux effroi  se  furent  fort  esbahis;  dont,  pour 

seurelé  de  leurs  vies  saillirent  hors  de  la  ville  , 
et  tirèrent  vers  Lisle.  La  ville  de  Courtray  ainsi 
prinseet  conquise,  les  seigneurs,  bourgeois  et  ma- 
nans  firent  serment  au  duc  Philippe  et  aux  Gan- 
ihois;  Cornille  de  la  Barre,  et  le  seigneur  deHeu- 
le  avec  certain  nombre  de  compaignons  de  guerre, 
estoient  au  chasteau ,  lesquels  par  appointement 
se  rendirent  le  lendemain  y  et  firent  aulcuns  ser- 
ment comme  dessus  ;  Cornille  se  partit,  et  le 
seigneur  de  Heulle  demoura  capitaine. du  chas- 
teau . 

La  renommée    de    la  prinse   de  Courtray  fut 
tost  espandue  par  la  comté  de  Flandre ,  laquelle 
venue   à  la  congnaissance  du  roy  des  Romains  , 
cuidant  que  le  chasteau  que  l'on  estimoit  impre- 
nable   deussist  tenir,  monseigneur    Philippe   de 
Clèves  se  partit  de  Bruges ,  le  vendredi  ensuivant , 
print  trois  cents  piétons ,  et  s'achemina  vers  Cour- 
tray ,  espérant    donner  secours    audit  chasteau, 
qui  desjà  s'estoit  rendu.   Il  se  tira  vers  Ypres  et 
laboura  d'y  bouter  les  piétons  en  garnison  ;  mais 
ceulx  de  la  ville   ne  s'y  voulurent  assentir,  par- 
quoi  il  s'en  retourna  en  Bruges,  jà  soit  ce  que  le 
seigneur  de  Heulle  eusist  faict  le  serment  au  duc 
Philippe  et  aux  Ganthois,  et  fusist  capitaine  du 
chasteau.  Toutes  fois,  Adrien  de  Lickerke  avoit  la 
clef  de  l'artillerie  en  garde ,  dont  le  seigneur  de 
Heule    esloit  fort  desplaisant  j  et  comme  repen- 
tant de  ^on  faict ,  commcncha  à  aspirer  après  le 
roy  des  Romains,  lequel,  comme  aulcuns  tiennent, 

fut  adverti  de  son  intention,  car,  ce  temps  pen- 
dant, lui  estant  en  Bruges,  il  envoya  deux  cents  et 
cinquante  piétons,  archiers,  picquaires  et  halle- 
bardiers ,  sous  la  conduite  de  This  son  escujer 
d'escujerie  et  aultres,  pour  donner  secours  audit 
'  capitaine  ;  mais  les  murmures  des  Brugelins  rom- 
pirent et  retardèrent  l'emprinse  du  roj  et  de  ses 
nobles,  si  que  le  seigneur  de  Heulle  perdit  la 
vie.  Et  advint  par  un  dimanche  deuxième  de  fé- 
vrier ,  que  Adrien  de  Lickerke,  capitaine  de  la 
ville  de  Courtray ,  fit  assembler  multitude  de 
gens  sur  le  marchié ,  pour  faire  exécution  d'un 
malfaicteur;  en  laquelle  multitude  estoient  aulcuns 
hacquebutiers  et  canonniers  de  la  garnison 
du  chasteau.  Le  seigneur  de  Heulle  voyant  le 
peuple  amassé  sur  le  marché  ,  Adrien  et  aultres 
fort  embesongnés,  pensa  d'achever  son  emprinse, 
et  envoya  ses  paiges  à  l'assembler  pour  quérir 
ses  souldoiers  illecq  amassés  avecq  les  aultres,  et 
lui  mesmes  alla  à  l'hostel  d'ung  maressal  quérir 
aulcuns  marteaux  et  insLrumens ,  et  fît  rompre  et 
desserrer  les  huys  des  prisons,  où  estoient  aucuns 
compaignons  que  l'on  prétendoit  à  exécuter , 
lesquels,  délivrés  de  ce  dangier ,  se  tirèrent  au- 
dit chasteau;  et  combien  que  Adrien  Lickerke 
fusist  fort  embesongné  et  ententif  à  faire  l'exé- 
cution du  malheureux,  néantmoins  il  perchent 
les  paiges  du  seigneur  de  Heulle,  qui  appeloient 
lesdits  hacquebutiers  ,  et  les  faisoient  tirer  vers  le 
chasteau ,  et  se  douta  que  ledit  de  Heulle  ne  pour- 

chassast  quelque  Iblleemprinse  ;  pourquoi,  sans  plus 
ayant  procéder  en  l'exécution  du  malfaicteur,  lequel 
il  fil  rebouter  en  prison,  il  appela  ses  gens  en  di- 
sant :  «  Le  seigneur  de  HeuUe  content  à  moi  des  faire; 
»  les  prisonniers  sont  escliappés,  mais  il  lui  coustera 
»  chiere.»  Adoncq  à  toute  diligence  fit  ses  prépa- 
ratoires ,  assaillit  le  cliastcau ,  fît  rompre  les 
ponts  et  les  places  par  lesquelles  il  pensoit  que 
secours  pooit  venir  et  fit  publier  qu'il  donneroit 
trois  marcs  d'argent  à  sixli  ommes  qui  les  pre- 
miers entreroient,  à  six  en  suivant  deux  marcs 
et  à  six  aultres  im  marc. 

Le  seiorneur  de  Heulle ,  sa  femme  et  sa  maisnée 
estoit  audit  chasteau ,  accompagné  de  dix-huict 
à  vingt  hommes  de  defTense  ,  lequels  boutèrent 
hors  la  bannière  au  roj  des  Romains  ;  l'as- 
sault  fut  donné  aspre  et  puissant  -,  eschielles  fu- 
rent dreschiées,  chargiées  de  gens,  ralongiées  et 
reloyées  de  leurs  propres  chaintures,  quand  trop 
courtes  estoient  ;  et  j à  soit  ce  que  les  deffendans 
n'eussissent  guaires  de  traict  qui  peusist  grever  les 
assaillans,  à  cause  que  ledil  Adrien  avoit  la  clef 
de  l'artillerie,  toutesfoisils  résistèrent  viuoureu- 
sèment  à  leurs  adversaires,  si  en  bleschèrent  et 
navrèrent  plusieurs;  mais  finablement  ils  furent 
vaincus;  car  après  que  l'assault  eut  duré  environ 
trois  heures,  le  chasteau  fut  prins,  le  seigneur  de 
Heulle  fut  navré  d'un  vireton ,  et  il  se  tira  en  sa 
chambre.  Adrien  de  Lickerke  entra  audit  chasteau  ; 
si  le  trouva  couché  sur  trois  ou  quatre  coussins 

et  en  présence  de  la  dame  son  espeuse  qui 
le  condoloit  à  son  pooir,  lui  féru  d'une  espée  trois 
cops  en  la  teste,  tellement  qu'il  morut  illec  sans 
confession,  qui  fut  chose  piteuse  et  lamentable. 


CHAPITRE   CLXIV. 

Comment  le  peuple  de  Bruges  de'ploya  ses  banuières  sur  le  marche. 

Au  commenchement  du  mois  de  febvrier  très 
horribles  et  fières  commotions  du  peuple  de  Bru- 
ges s'eslevèrent  contre  le  roj  des  Homains  estant 
illec  et  contre  ceux  de  son  hostel,  tellement  que 
les  mestiers  de  la  ville  se  mirent  en  armes,  s'as- 
semblèrent par  grosses  multitudes  en  plusieurs 
lieux  ;  com  de  faictles  carpentierset  ceulx  de  leur 
bende,  pour  scavoir  qui  entroit  ou  issoit  de  leur 
fort,  se  tirèrent  aux  portes  devers  Gand  et  Saincte 
Catherine,  et  les  aulcuns  sur  les  terrées.  Le 
roi  sentant  cëste  murmure,  pensant  appaisier  le 
rumeur  du  peuple,  qui  tout  la  nuict  s'estoit  mu- 
tiné ,  se  leva  de  bon  matin ,  et  entre  cinq  et  six 
heures  se  trouva  devant  Sainct-Donas,  où  la  tul- 
multe  populaire  estoit  grande.  Les  gentilshommes 
de  son  hostel  le  suivoient  à  la  file,  chascun  une 
picque  à  la  main.  Le  ro_y  à  privée  maisnie,  ac- 
compaignié  des  seigneurs  de  Polhain  et  du  sei- 
gneur de  Mingoval  et  leurs  séquelles,  se  tira  vers 
lesdites  portes,  où  il  trouva  les  carpentiers,  aux- 


("iS;)  DE    JEAN    MOLINET.  207 

quels  il  demanda  qui  les  inouvoit  d'estre  ainsi  en 
armes;  et  ils  rcspondirent  que  ce  faisoient  pour 
garder  leurville,  avec  aultres  paroles  fières et mix- 
tionnées  de  haulteur ,  dont  le  roy  mal  se  contenta. 
Ce  temps  pendant,  le  comte  de  Sornes  ensemble 
plusieurs  gentilshommes,   nobles    et   escuyers  de 
l'hostel  du   roi,  estoient  en  la  place   de  Sainct- 
Donas ,  où    ils  se  cliaulFoient  en  un   grand  feu  , 
qui ,  par  manière  de  passe  temps  et  aussi  pour 
veoir  comment  les  jouvenceaux  se  conduiroient  , 
si  ce  venoit  à  la  force  ,  dit  à  ceux  de  sa   compai- 
gnie  :  «  Faisons  le  limechon  à  la  mode  d'Allemagne.» 
Et  lors  les  gentilshommes  tous  en  armes,  chacun 
la  picqueau  poing ,  firent  quatre  et  quatre  en  nota- 
ble ordonnance  un  tour  à  la  place  à  l'environ  du 
feu  ;  puis  le  seigneur  de   Sorne  s'escria    et  dit  : 
w  Chacun  availe  sa  picquel  »  A  ce  mot  chacun  fit 
son  debvoir  ;  mais  ceulx  de  la  ville  estans  sur  la 
place,  et  ceulx  meismes  qui  estoient  en  la  mai- 
son en  grand  nombre ,  oyans  ces  mots  et  vovans 
ces  picques  avallées ,  eurent  telle  paour  et  hidde, 
qu'ils  ne  scavoient  où  lancier  ;  et  pour  ce   qu'ils 
estoient    en  suspicion    et  doubte  des    Ailemans , 
ils    cuidoient  que  l'on  deusist  chargier  sur  eulx, 
dont  plusieurs  donnèrent  la  fuite  avant  les  rues  ; 
aulcuns  fcrmoient  leurs  huis ,  les  aultres  serroient 
leurs  fencstres,   aulcuns  entroient  en  Sainct-Do- 
nas  ;  et  y  avoit  tel  cri,   tel  huy  ,  telle   presse  ,  et 
telle  foulle,  que  sans  ordre  et  sans  mesure   l'on 
marchoil  l'un  sur  l'autre.  Illec  estoient  j^ens  ab- 

batus  et  desfroissées,  comme  en  bataille  descon- 
fite.  A  cest  effroi ,  le  roi ,  ensemble  sa  compai- 
gnie,  retourna  de  la  porte,  et  se  trouva  en  la  place 
où  se  faisoit  ce  piteux  desroi.  Quand  les  Allemands 
les  percheurent ,  ils  crièrent  :  «Vive  le  roj!  n  Lors 
les  Flamens  furent  plus  effrayés  que  devant;  mais 
le  roj,  sans  ame  grever,  recoeilla  ses  gens,  se  mit 
au  milieu  d'eux  ,  et  retourna  à  son  hostel  ;  et  les 
Brugbelins,  plus  effrayés  que  devant,  persistèrent 
en  leur  commotion;  car  ce  jour,  environ  douze 
heures,  les  mestiers,  par  le  commandement  de 
leurs  doyens,  s'assemblèrent  en  leurs  maisons,  se 
partirent  en  armes  en  grandes  compaignies,  ap- 
portèrent leurs  bannières  sur  le  marché,  et  prin- 
drent  lieu  chascun  selon  son  estât  et  vocation.  Il 
y  avoit  en  ladite  assemblée  environ  cinquante- 
deux  enseignes,  parmi  aulcuns  pignons,  et  dont 
entre  les  aultres  la  principale  et  mieux  recom- 
mandée estoit  la  banière  du  comte  de  Flan- 
dre, qui  estoit  à  drap  d'or  au  lion  de  sable  , 
située  devant  le  beffroi  de  la  ville  ;  une  aultre 
auprès  d'elle  estoit  l'étendard  de  Bruges  ,  la  ban- 
nière des  bourgeois  et  des  carpentiers  sous  les- 
quelles estoient  dix-sept  pignons  de  dix-sept 
mestiers  qui  se  nomment  naringuiers,  comme 
marchands  drappiers,  foulions  et  painctres.  Ceulx 
decesle  bende  sur  toutes  aultres  fut  celle  qui  plus 
cerna  le  roy  en  sa  captivité.  Ces  bannières  ainsi 
arrangées ,  et  les  gens  des  mestiers  soubs  elles  , 
l'on   ferma  le   marchié  et    fortifia  tellement    de 

palis  et  d'artillerie ,  qu'il  y  avoit  cle  compte  faict 
quarante-neuf  bastons  à  feii.  En  ceste  orgueil- 
leuse pompe,  assurés  comme  Rolland,  se  tenoient 
Brughelins  fiers  comme  lions  nuict  et  jour  sur  le 
marché ,  sans  ouvrer  ni  service  faire  ,  sinon 
penser  et  imaginer  par  quel  tour  et  moyen  ils 
polroient  pugnir  et  contrarier  ceulx  qui  avoient 
eu  le  régime  des  deniers  de  la  demaine  du  roy; 
et  chascun  en  son  quartier  commenchèrent  à 
faire  logis  et  eslever  lentes  et  pavillons,  comme 
en  un  ost  champeslre,  et  estoient  entretenus  et 
nourris  aux  despens  des  mestiers. 


CHAPITRE   CLXV. 

La  détention  du  roi  des  Romains  au  Cranembourg  sur  le  marché  de 

Bruges. 

N'est  merveille  se  plusieurs  grans  et  notables 
personnages  de  la  maison  du  roy ,  lors  estant  en 
Bruges,  estoient  en  grand  soussi  et  dangier  de 
leurs  vies,  voyant  la  désordonnée  et  furieuse  in- 
surrection du  peuple,  non-seulement  contre  les 
gouverneursdesfinanches,  maisdirectement contre 
la  personne  du  roy.  Advint  le  second  jour  de  feb- 
vrier,  que  une  bende  de  ceulx  qui  estoient  sur  le 
marchié ,  fit  lever  un  estendard  par  un  enfant 
eagié  de  quatorze  ans ,  puis  se  partirent  en  grand 
fureur  et  s'en  allèrent  en  la  maison  du  seigneur 


2  10  CHROINIQUES  ('48?) 

Pierre  Lanchast,  maislre-d'hostel  du  roy,  espé- 
rans  de  le  trouver  ;  mais  pour  la  saulveté  de  son 
corps  il  s'estoit  absenté  ;  toutefois  ils  furetèrent  son 
> logis,  prindrent  en  son  comptoir  environ  vingt 
livres  de  gros,  ravirent  pain  et  chair  sallée  ,  et 
trouvèrent  artillerie  et  pouldre  ,  picques  et  in- 
struments de  guerre,  lesquels  ils  amenèrent  sur  le 
marchié.  Furent  pareillement  es  maisons  de  Rol- 
land Lef'ebvre  recepveur  de  Flandres  ,  de  Tnie- 
bault  Barodo,  trésorier,  et  de  Jehan  Neufwen- 
hove,  burguemestre  de  Bruges,  qui ,  commesaiges, 
s'est  oient  mis  hors  de  la  voje,  dont  les  mestiers  fu- 
rent fort  desplaisans. 

Leroy,  avironné  de  ses  nobles,  chevaliers,  es- 
cuyers  et  gentilshommes ,  se  tenoit  lors  en  son 
hostel  jour  et  nuict,  fort  admiré  des  insolences  des 
Brughelins.  Le  seigneur  de  Bevres  et  le  seigneur 
de  MinEcoval  allèrent  sur  le  marchié  de  bannière 
en  bannière  ,  demandèrent  aux  doyens ,  qui  les 
m^ouvoient  de  faire  telles  commotions,  et  se  ils  vou- 
loient  eux  eslever  contre  le  roy.  Ils  respondirent 
que  non ,  ains  vouloient  vivre  et  mourir  avec  lui , 
mais  jamais  ne  se  partiroient  d'illecq ,  n'avoient  à 
leur  volonté  aulcuns  de  ses  officiers  gouverneurs. 
Le  lendemain,  eslirentpour  leur  capitaine  le  sei- 
gneur d'inckerke ,  qui  paravant  estoit  bailly  de 
Bruges  ;  et  firent  nouvel  escoutette ,  Pierre  Met- 
teney  et  faisoient  les  sermens  à  ce  convenables.  Ce 
jour  advint  que  deux  Moriennes  ,  de  la  famille  du 
comte  de  Sorne  ,  dirent  àleur  hostesse ,  au  moins  le 

donnoit-elle  à  entendre  que  le  marchigue  d'Anvers, 
accompagnié  de  grand  noml^re  de  gens ,  viendroit  la 
nuict  ensuivant  bouter  les  feux  en  la  ville  de  Bruges, 
en  trois  ou  quatre  lieux.  Ces  paroles  ne  demou- 
rèrent  guaires  es  oreilles  de  l'hostesse ,  qui  pronip- 
tement  le  planta  de    sa  langue  es  oreilles   d'un 
aultre  ;    et  ainsi  de  bouche  en  bouche  et  d'oreille 
en  oreille   parvindrent   à  la  notice  des  dix-sept 
neringhes,  qui,  plus  emflambés  que  dragpns,  furent 
tellement  allumés  d'ire  et  de  courroux ,  que  pour 
inciter  le  peuple  en  commotion,  ils  sonnèrent  la 
cloche  d'effroi,  au  son  de  laquelle,  après  que  les- 
dits  Moriennes  furent  emprisonnés  ,  aulcuns  mau- 
vais garchons  temptés  du  mauvais  esprit,  prin- 
drent  leur  train  vers  l'hostel  du  roj,    ayant  l'es- 
tendard  de  Flandres  ;  et  avec  leurs  séquelles  qui 
furent  grandes,  faisant  grant  noise  avant  les  rues, 
sur  intention  de  l'occir,  et  de  mettre  à  mort  ses 
nobles,  chevaliers,  familiers,  serviteurs  et  domes- 
tiques ,   et  généralement  tous  ceulx  qui  tenoient 
son  parti.  Aulcuns  de  leurs  gens  se  fourèrent  en 
l'hostel  du  roj,  et  estoit  leur  estendard  plus    de 
demie  voie  ,   quant   le  seigneur  d'Inkerke,  leur 
capitaine retournoit  de  devers  leroy,  lequel,  à  très 
grand  dangier  de  sa  vie  ,    les  retarda  de  leur  folle 
et  mallieureuse  emprise  ;   car  le  débat  y  fut  si 
grand,  et  restreinte  tant  impétueuse,  que  la  ban- 
nière fut  brisée  et  deschirée;    mais  finablement 
furent  tant  réduicts  ces  ^mauvais  garnements,   par 
ledit  capitaine  et  les  persuasions  d'aulcuns  nota- 

bles personnages,  les4uels  y  survïndrent^  que  moitié 

par  force  ,  moitié  par  requeste  ,  ils  cessèrent  leur 

maulvaise  prétente  ,     et    retournèrent    avec    les 

aultres. 
Néantmoins,ilsseprindrentcellenuict  en  nombre 

de  quatre-vingt-dix,  firent  le  guet  à  l'hostel  du 
rov,  prindrent  regard  sur  sa  maison  ;  et  leroy  leuf 
envoya  le  vin  et  deux  moutons  _,  pour  eulx  récréer 
ensembles.  Peu  de  jours  après  les  deux  Moriennes, 
qui  furent  cause  de  cette  commotion^  furent  mis 
sur  le  bancq,  livrés  à  torture,  et  menés  sur  le 
hourd ,  le  roj  les  regardant  sur  le  marchié  par 
une  fenestre;  puis  furent  bannis  de  la  conté  de 
Flandres  l'espace  de  dix  ans  ,  et  le  roj,  par  pitié, 
leur  fit  donner  dix  escus. 

Les  Brughelins  ,  pour  parattaindre  et  attrapper 
en  leurs  lacs  les  gouverneurs  des  deniers  du 
roy,  firent  publier  que  quiconque  leur  vouldroit 
ou  polroit  enseigner  ou  livrer  sire  Pierre  Lau- 
chast ,  mestre  Rolland  Lefebvre  et  mestre  Thie- 
bault  Barado,  il  auroit  pour  chacun  d'eux  cent 
livres  de  gros  ;  et  quiconque  enseigneroit  où  trou- 
veroitConrard,  le  Fol  dénommé,  auroit  vingt-quatre 
livres  de  gros.  Ainsi ,  tant  pour  l'affection  qu'ils 
avoient  de  vindication^  comme  pour  le  gain  de  la 
promesse ,  chacun  se  mit  en  diligence  de  quérir 
lesditspersonnaiges.  Le  cinquième  jourdefebvrier, 
les  seigneurs  de  Gand  envoyèrent  lettre  aux  sei- 
gneurs de  Bruges,  contenant  en  bref  qu'il  se  me- 
sissent  au-dessus  du  roy.  Ces  lettres  venues,  environ 

quatre  heures  du  vespres,  le  seigneur  cVInkerke 
vint  parler  au  roy  en  son  liostel ,  et  lui  dit  qu'il 
convenoit  que  incontinent  il  se  trouvast  sur  le 
marchié,  que  telle  estoit  la  volonté  des  doyens  et 
de  leurs  séquelles.  Le  roj,  voulant  complaire  au 
commandement  du  commun ,  cuidant  pacifier  sa 
rigueur,  ilallaàpied,  à  privée  maisnieaccompaignié 
desseigneursde  Bevreset  Mingoval,  de messire Mar- 
tin Polîiain  et  Grand  Polhain.  Et  lorsqu'il  fut  illec 
venu,  il  alla  de  Jjannière  en  bannière  saluer  les 
doyens  et  leurs  complices,  lesquels,  après  toutes 
salutations,  lui  monstrèrent les  lettres  que  ceulx  de 
Gand  leur  avoient  envoyées  ,  contenantes  qu'ils  se 
misissent  au-dessus  de  lui  :  sur  quoi  le  roi  leur  fit 
requeste  qu'il  peusist  retourner  d'illecq  et  demeu- 
rer à  son  hostel.  A  ceste  requeste  furent  aulcuns 
d'opinion  qu'il  s'en  retournast;  mais  les  carpentiers, 
ensemble  les  dix-sept  neringhiers  ne  s'y  volurent 
consentir,  et  dirent  qu'il  povoit  aussy  bien  demou- 
rersur  le  marchié,  comme  ils  faisoient.  En  ceste 
murmure  ,  fut  le  roi  Pespace  de  demy  heure ,  sans 
avoir  apoinctement,  si  quenulneparloitàlui  ;  mais 
finablemcnt  il  fut  conclud  qu'il  demouroit  auprès 
d'eulx ,  et  fust  logié  en  froncq  du  marchié,  assez 
estroictement ,  au  Cranenbourg ,  hostel  d'un  espi- 
cier. 

Cesle  admirable  histoire  bien  considérée,  est 
miroir  et  vif  exemplaire  à  tous  haults  grands  per- 
sonnaiges  mtronnisés  en  excellent  degré,  car 
l'on  voit  comment  le  très  sacré  roy  des  Romains, 

futur  impérateur  et  înraillible  successeur  de  la 
monarcliie mondaine,  à  qui  les  plus  nobles  et  puis- 
sants princes  de  la  terre  doivent  louange  ,  honneur 
et  service ,  est  venu  à  celle  extrémité  par  meuterie 
et  sédition  populaire  qu'il  a  esté  constraiut  sa- 
luer ,  prier ,  requérir  et  incliner  gens  misérables 
et  de  basse  condition  ,  et  non  pas  estrangiers , 
Barbarins,  Esclavons  ne  Tartarins,  mais  ses  pro- 
pres subjects,  ses  propres  oailles,  et  en  sa  propre 
ville.  0  très  soubdaine ,  très  caducque  et  très*  in- 
constante roe  de  mutabilité  de  fortune  î  comment 
tu  charries  et  renverse  à  ta  mode  folle  et  poindante 
les  plus  honorés  dece  monde ,  notables  hommes  et 
puissants  personnaiges,  courlisienset  aultres.  Sou- 
verainement, ceulx  qui  estoient  suspicionnés  des 
dix-sept  néringhins,  vojans  le  roy  ainsi  détenu 
oultre  sa  volonté ,  par  viilains  de  basse  condi- 
tion ,  furent  en  grand  soussi,  pensans  d'heure  en 
heure  prins  et  incarcérés  ;  car  il  y  avoit  guet  sur 
eulx,  et  à  grand  prière  vuidoit  l'on  la  ville. 
Néantmoins  aulcuns  eschappèrent  par  subtilités  et 
par  prendre  habits  descongneus ,  et  entre  les  aultres 
l'abbé  de  Ste. -Bénigne,  tenant  l'ordre  de  Sainct- 
Benoist ,  transmua  son  habit  noir  en  un  manteau 
rouge  ;  et  pour  couvrir  sa  couronne^  s'afFubla  d'une 
perruque,  fit  paindre  et  eslever  un  porion  en 
son  visaige  ;  puis,  à  la  manière  d'Espagnol,  la 
couslille  au  costé  ,  quérut  sa  passeport ,  et  avec 
monseigneur  l'évesque  de  Léon  en  Bretaigne  et 
anicuns  aultres  ,  vuida  lavillede  Bruges.    Messire 


("î^7)  DE    JEAN    MOLINET.  2l5 

George  de  Guieslin  ,  chevalier,  seigneur  de  la  Boe, 
sentant  ses  besoignes  fort  pesantes,  et  fort  en  la 
charge  des  meutins  ,  se  mit  en  habit  d'augustin , 
cuidant  vuidier  comme  les  aultres  ;  mais  il  fut  re- 
congnu  à  la  porte  et  amené  prisonnier  en  la  ville. 

Sallezar,  lequel  estoit  fort  mal  agréable  aux 
Flamengs  ,  qui  le  réputoient  fracteur  de  paix, 
à  cause  de  la  prinse  de  Therouane,  trouva  fa- 
chon  de  lui  partir  de  nuict ,  lui  douzième,  à  main 
armée  ;  et  manda  auroy  que  si  son  plaisir  estoit, 
il  se  faisoit  fort  de  l'emmener  sain  et  saulf.  Ainsi 
ledit  Sallezar  fit  prendre  quatre  tonneaux  à  Adrien 
d'Iatte,  sur  lesquels  il  fit  clouer  des  asselles;  il 
monta  sur  lesdits  tonneaux^  et  à  manière  de  pon- 
ton ,  rompant  et  brisant  les  glaces,  passa  seure- 
ment,  lui  et  les  siens,  sans  grippe  de  fortune. 

Le  lendemain  s'appercheurent  les  Flammengs 
que  Sallezar  leur  estoit  eschappé ,  de  quoi  ils  fu- 
rent fort  esbahis  et  anoyés  ;  et  les  tonneaux  sur 
quoi  ils  estoient  eschappés  furent  apportés  en  plain 
marché ,  et  mis  en  la  veue  de  tout  le  monde. 
Messire  Charles  de  Sanveuse  se  mucha  derrière 
l'huys  d'une  chambre  parmi  laquelle  passoient 
ceux  qui  le  quéroient.  Aultres  gent  ils  com- 
paignons,  cremans  fureur  populaire ,  se  glissèrent 
hors  par  diverses  fâchons,  aulcuns  en  fourme  de 
marchans  ,  aulcuns  en  guise  de  faulconniers,  et 
aultres  en  habits  de  mendiants. 


itj. 

CHAPITRE  CLXVI. 

La  venue  des  Ganthois  en  Bruges. 

Les  Ganthois  avant  entendement  avec  les  Bru- 
ghelins,  furent  fort  joyeulx  de  la  prinse  et  dé- 
tention du  roy.  Dont ,  pour  les  assister,  consoler , 
conforter  et  conseiller  en  leurs  aiFaires ,  après  les 
envoyés  et  réceptions  en  plusieurs  lettres  missives, 
tant  d'un  costé  comme  d'aultre  ,   les   Ganthois  se 
mirent  en  train  pour  venir  et  entrer  en  Bruges 
à  grande  puissance;    mais  pour  ce  que  les  Bru- 
ghelins  doubtoient  qu'ils  ne  se  fourrassent  en  leur 
ville  à  main  forte  et  en  grand  multitude,  pour  les 
dompter,  comme  aultrefois  avoient  faict ,   ils  leur 
mandèrent  qu'ils  venissent  seulement  à  trente  clie- 
vaulx  :  et  les  Ganthois  respondirent  que  ,  pour  la 
protection  et  saulveté  de  leurs  personnes  ,  il  estoit 
nécessité  de  y  entrer  en  nombre  de  sept   à  huict 
cents  au  moins.  Les  nations  et  marchans  estrano-es 
sentans  l'approche  des  Ganthois  à  main  armée  et 
en  grand  nombre  ,  se  tirèrent  vers  les  seigneurs 
de  la  ville  et  les  doyens  des  mestiers  ,  auxquels 
ils remonstrèrent  comment,  par  ci-devant,  les  Gan- 
tliois  avoient  par  plusieurs  Xois   pillé  la  ville ,  et 
que  legièrement  polroient  encore  faire  ;  si  leur 
supplioient  très  humblement  qu'ils  leur  volsissent 
octroyer  saulf  conduit  pour  eulx  tirer  hors,  eulx  et 

leurs  marchandises,  sans  attendre  l'aventure  de 
leur  venue.  Adonc  les  seigneurs  de  la  loi  et  les 
dojens  conseillèrent  ensemble;  et  furent  d'avis, 
avec  les  bourgeois  et  les  marchands  ,  que  les  Gan- 
thois  entreroient  en  la  ville^  à  trente  chevaulx  seule- 
ment; mais  les  carpentiers  et  les  dix-sept  néringhins, 
qui  souvent  estoient  contraires  à  tous  bons  et  cer- 
tains propos,  vouloient  qu'ils  y  entrassent  à  grosse 
puissance  ;  et  les  Ganthois,  que  ceste  opinion  es- 
mouvoit,  leur  firent  scavoir  que  jamais  ame  d'eulx 
n'y  enlreroit ,  se  tous  ensemble  n'y  entroient ,  la- 
quelle chose  ne  leur  fut  octroyée  ,  dont  très  mal  si 
aventurèrent.  Mais  pourles  auculnement  pacifier  , 
à  cause  que  la  nuict  approchoit ,  pensans  qu'ils 
avoient  faulte  de  vivres,  les  Brughelins  leur  envoyè- 
rentpain,  chair,  fromaige  et  cervoise,  lesquels  ils 
renvoyèrent,  par  grand  déplaisir  qu'ils  avoient 
qu'on  leur  refusoit  l'entrée  de  la  ville.  Et  combien 
qu'ils  se  disoient  estre  le  nombre  de  sept  à  huit  cents 
seulement,  ils  estoient  autant  de  milliers,  bien  en 
poinct^  sans  la  suite  des  paysans  qui  conduisoîent 
leurs  charriots;  et  furent  pour  ceste  nuict  logiés 
à  demi  lieue  près  de  la  ville  de  Bruges. 

LesBrughclins  sentanslesGanthoissi  près  d'eulx 
et  en  leur  indignation ,  furent  en  grand  crainte  et 
soussi  comment  ils  se  conduiroient  la  nuict,  à 
cause  que  les  fossez  de  la  ville  estoient  engellés ,  et 
que  facilement  ils  les  povoient  venir  visiter  par 
les  terres.  Dont,  par  manière  de  renforcement  de 
guet,  et  pour  mieulx  estre  asseurés  de  leur  be~ 

songTie,  ils  prièrent  le  seigneur  de  Mjngoval  et 
messire  Charles  de  Lalaing*  qu'ils  voulsissent  avec 
eulx  garder  la  ville,  afin  de  obvier  au  dangier 
qui  povoit  advenir  à  la  ville  par  les  Ganthois;  et 
fit  chascun  d'eulx  bonne  diligence  de  prendre 
garde  à  son  quartier. 

Le  lendemain  ,  sixième  de  febvrier ,  fut  conclud 
par  les  Brughelins  que ,  se  les  Ganthois  vouloient 
entrer  en  Bruges,  cent  hommes  seulement,  sans 
estre  armés  et  sans  vuidier  leurs  hoslels  ,  comme 
ceulx  de  Bruges  avoient  autrefois  faict  en  Gand , 
faire  le  povoient.  A  quoi  fut  respondu  ,  que  pour 
ce  jour  ils  remeneroient  leurs  gens  en   Gand ,  et 
lendemain  retourneroient.  Le  samedi  ensuivant, 
neuvième  deTebvrier,environ  cinq  heures  duvespre, 
huit  députés  des  plus  notables  de  Gand  vindrent 
par  chariots  et  entrèrent  en  Bruges,  accompai- 
gniés  de  seize  ou  dix-huit  chevaulcheurs    armés 
au  cler,  et  quatre-vingts  piétons,  archiers,  arba- 
lestriers  et  picqii  en  aires.  Ils  marchèrent  en  ordon- 
nance jusques  au  marchié,  firent  la  révérence  aux 
seigneurs  de  la  ville,   puis   allèrent  de  bannière 
en  bannière    saluer  les  dojens  des  mestiers  ;    et 
les  Brughelins  qui  les  festoyèrent  et  accueillirent 
honnorablement    leur    monstrèrent  grand  signe 
d'amitié,  qui  de  priine  venue  deschargèrent  à  un 
cop  toute  l'artillerie  du  marché.  Ainsi  s'esgaudis- 
soientjs'esjouissoientetseglorifioientles  uns  avec  les 
aultresjcarlesGanthoisréputoient  les  Brughelins  di- 
gnes d'aussi  grand  gloire  ,  pour  la  prinse  et  détention 

du  roj,  que  tut  Jason  pour  la  conqueste  de  la  thoiso n . 
,  Et  lendemain  de  bon  matin,  les  députés  deGand,  ac- 
compagniésde  leurs gensd'armes,  en  grand  pompe, 
se  trouvèrent  sur  le  inarchié  avec  les  seigneurs  de 
la  loi ,  qui  tous  ensemble  allèrent  de  tent,e  en  tente 
parler  aux  doyens,  et  à  l'après-disner  se  mistrent 
en  conseil,   auquel  il  fut  conclu  de  mectre  garde 
sur  la  personne  du  roj  ;  car  la  nuict  devant  avoient 
fait  serrer  et  barrer  les  fenestres  de  son  logis  ayant 
regard  sur  le  marchié.  Dont  pour  mettre  à  exécu- 
tion ce  qui  estoit  délibéré  par  l'advis  des  Ganthois 
et  Brughelins,  Piètre  de  Metteney ,  escoutette ,  se 
partit  du   conseil,    appela  huit    hommes   estans 
sous  les  bannières,  auxquels  il  commanda  prendre 
garde  au  roy  et  faire  le  guet  en  sa  chambre  ;  et  de 
faicl  le  mena  jusques  au  Granembourg  ,   puis  re- 
tourna en  la  halle  dont  il  estoit  parti ,   sans  parler 
au  roy  ;  et  ces  huit  hommes  députés  de  ce  faire  , 
estoient  par  apparences  extériores ,  fort  dolents  et 
entioyés  de  leur  commission,  tellement  qu'ils  n'a- 
voient  audace  de  monter  et  d'entrer,  ni  d'appro- 
cher la  chambre  du  roy.  Illecq  survint  d'adventure 
le  seigneur  de  Mingoval ,  qui  les  trouva  en  ce  des- 
confort, auquel  ils  récitèrent  la  commission  qu'ils 
avoient  sur  grosse  peine.  Le  seigneur  de  Mingoval 
le  noncha  au  roi,  et  le  roy  les  lit  monter  et  entrer 
dans  sa  chambre^  lesquels  fort  doubtifs  et  pensifs, 
s'excusèrent  à  leur  possible,  coulourans  leurlaict 
et  disans  que  l'emprinse  qu'ils  avoient  faicte  de  le 
garder ,   estoit  plus  par  force  que  par  propre  vo- 

lonté  ;  car  les  Ganthois  leur  avoient  dit  par  force 
de  nienasche,  que,  s'ils  ne  s'acquittoient  de  le 
garder  ,  ils  le  garderoienteiix-mesmes ,  et  seroient 
griefment  pugnis. 

Quant  la  table  fut  ostée  du  souper,  et  que  le 
roj  jecta  son  regard  avant  la  chambre,  lui  qui 
soloit  esire  accompaigné  et  entretenu  des  plus 
grands  princes  de  la  terre,  fut  grandement  es- 
bahi  de  soi  voir  avironné ,  aggaitié  et  gardé  de 
rudes,  crueulx  satellites  de  très  basse  condition  ; 
et  comme  esloigné  de  nobles  personnaiges,  et 
approcliié  des  fiers  vilains  meutins,  (ommencha 
piteusement  à  soi  doloir  et  complaindre  ,  jectani 
ses  regards  clià  et  là  ;  et ,  entre  les  aultres  choses , 
considérant  le  grand  dangier  qui  lui  estoit  ap- 
parent ,  pria  à  si  peu  de  gentilshommes  qu'il  avoit 
autour  de  lui,  puisqu'il  convenoit  qu'ils  Cusissent 
esgaiés  de  sa  présence ,  ils  voulsissent  eslre  tou- 
jours léaulx  à  monseigneur  l'archiduc  son  fils.  Ses 
complainctes  finies,  ses  domestiques ,  serviteurs  et 
familiers  voyans  leur  maislre  en  train  de  grand 
péril,  pensans que  seraient  briefconstrains  d'eulxse 
partir  ,  ne  peurent  contenir  leurs  larmes  ,  et  se 
prindrent  aulcunsd'eulx  à  plourer  et  piteusement 
desconforter. 

Un  jour  ou  deux  après  s'esleva  une  grosse  bende 
de  mestiers  qui  estoient  sur  le  marché ,  prindrent 
leur  chemin  devers  l'hostel  du  roy,  brisèrent, 
rompirent  et  effondrèrent  serrures,  hujs  et  fe- 
nestres,  tant  des  salles  et  des  chambres,  que  des 

garderobes,  furtèrent  la  maison  partout  où  bon 
leur  sembla,  ravirent  armures,  picques,  halle- 
bardes, cranekins,  arcqs,  basions  de  guerre  et 
menue  artillerie,  ensemble  aulcuns  hucqs ,  es- 
chielles,  cordes  et  bateaux  de  cuir,  desquels  ils 
Guidèrent  que  tous  se  fussent  assemblés  pour  leur 
porter  préjudice  ,  emmenèrent  quatre  serpentines 
soubz  leur  bannières ,  et  pareillement  robèrent 
tout  ce  que  possible  leur  Tut.  Adonc  furent  les 
Bruglielins  en  grant  difficulté  de  renouveler  leur 
loi,  pour  ce  que  les  Ganthois  vouloient  que  le  re- 
nouvellement se  fesist  sous  la  commission  de 
monseigneur  l'archiduc  prince  du  pays,  auctorisé 
du  roy  de  France  comme  souverain,  en  ensui- 
vant une  appellation  entrejectéepar  ceulxdeGand, 
par  laquelle  ils  avoient  déclaré  le  roi  des  Romains 
inhabile  au  gouvernement ,  et  bail  de  son  fils  mon- 
seigneur l'archiduc ,  sous  la  commission  duquel 
pareillement ,  et  de  l'auctorité  du  roy  de  France 
comme  souverain,  ladite  loi  fut  renouvelée;  en 
présence  de  laquelle,  pareillement  devant  aulcuns 
seigneurs  de  Gand  estant  illec ,  les  députés  des 
bonnes  villes  de  Lisle ,  Douay,  Orchies,  Yallen- 
chiennes,  Bois-le-Duc,  Midelbourch  en  Zélande  , 
lesquels  le  roy  avoit  illec  appelés  pour  bcsongnier 
au  bien  de  paix ,  firent  leurs  propositions  et  de- 
mandèrent congié  de  retourner ,  veuque  lesaultres 
députés  de  lirabant ,  Hollande  et  Namur  ,  estoient 
retournés,  et  que  ceulx  d'Ath,  en  Haynault,  et 
de  Mous,  séjournoient  à  l'Escluse.  Si  leur  fut  r es- 


222  CHRONIQUES  ('487) 

pondu  par  maistre  Jehan  Rogier,  que  pour  leurs 
grands  affaires,  ils  ne  pouvoient  besongnier  aux 
estais;  pourquoiilslescongièrentjusques  ils  seroient 
amendés,  comme  avoient  intention  défaire,  et 
monstrèrent  lettres  du  roy  de  France,  adres- 
chantes  à  eux,  disans  que,  j à  soit  ce  que  nous 
ayons  accordé  le  sauf  conduit  pour  vingt  hommes 
du  roy  des  Romains,  toutefois  ne  besognerons-nous 
aulcunes  choses,  sinon  par  les  députés  de 
Gant,  les  merchians  de  leurs  gratuités,  ayant 
aussi  saulf  conduit  pour  retourner  paisiblement , 
comme  ils  firent,  soubs  la  conduite  de  leurs  mes- 


CHAPITRE  CLXVII. 

L'emprisonnement  de  monseigneur  le  cliancellier,  monseigneur  l'abbe' 
de  Saint-Bertiu  et  autres  nobles  et  puissans  seigneurs  de  l'hostel  du 
roy  des  Romains. 

Ne  souffisoit  aux  Brughelins  d'avoir  estroicte- 
ment  détente  le  roy ,  si  par  l'enhort  des  Ganthois 
ils  ne  emprisonnèrent  les  haults  nobles  et  puis- 
sants seigneurs  de  son  hostel,  lesquels  ils  pensoient 
avoir  maniances  des  deniers  ou  gouvernements 
quelconques  autour  du  roy.  Advint,  environ 
huict  heures  du  soir_,  qu'ils  envoyèrent  huict  de 
leurs  satellites  bien  armez  au  logis  du  seigneur 
de  Willernoult ,    notable    et    prudent  chevalier 

Bourguignon  ,  desquels  il  fut  prins  et  amené  en  la 
prison  de  la  ville.  Lendemain,  quatorzième  de  feb- 
vrier ,  fut  pareillement  prins  autour  de  Saint-Do- 
nast,  après  qu'il  avoit  oj  la  messe,  le  seigneur  de 
Dugelles  ;  et  cemesme  jour,  environ  cinq  heures 
du  vespre,  furent  prins,  chascun  en  son  hostel, 
monseigneur  le  chancelier,  nommé  Jans  Caron- 
delet, chevalier  de  Bourgogne, seigneur  deChampe- 
uaux ,  et  Jehan  de  Lannoy ,  abbé  de  Saint-Bertin  , 
et  furent  emprisonnés  comme  les  aultres. 

Delaprinse  de  ces  deux  personnaiges  furent  tous 
fiobles    coraiges   de  paix  fort  angoisseux  et  es- 
bahis,  souverainement  de  monseig'ueur  le  chance- 
lier ,  qui  fort  prudemment  s'estoit  tousjours  con- 
duict  en  son  office  de  chancellerie,    au  très  grand 
honneur  du  roj  son  maistre,  tellement  qu'il  en 
avoit  acquis  grâce,  faveur  et  amitié  des  grands 
princes,  des  moyens  et  des  petits;  et  doubtoient 
plusieurs  de  ses  bien  veillans,   que  les  Brughelins 
nelefîssentmourir  enla  faveurde  leur  commotion, 
comme  ils   avoient  faict  à  Gand    maistre   Guil- 
laume Hugonet,    chancellier,    son  prédécesseur, 
par  les  meuteries  qui  illec  se  firent  tost  après  la 
mort  du  duc  Charles.  Disoient  en  oultre  ses  pa- 
rens  et  amis  familliers  ^  qui  le  complaindoient  en 
son  adversité  ,  que  possible  ne  lui  seroit  porter  le 
travail  de  la  prison ,   considéré  son   anchienneté 
et  impotence  ,    et  qu'il  estoit  fort  subject  à  ma- 
ladies.   Mais  nonobstant  ces  inconvénients  ,   il  en- 
dura tout  patiemment  comme   vertueux    et     lout 

assuré  en  sa  griefve  et  poignante  fortune.  Et  jà-soit 
ce  qu'il  fut  esgaré  de  tous  ses  privés  amis  et  fèaulx 
serviteurs ,  toutefois  il  avoit  acquis  amis  qui  le  con- 
fortèrent en  temps  de  la  captivité. 

Aulcuns  de  Bruges  et  de  Gand  allèrent  vers  le 
roj,  et  dirent  en  présence  des  assislens,  que  les 
prinses  qu'ils  faisoient  esloient  pour  parvenir  au 
bien  de  paix,  laquelle  estoit  reboutée  par  les  em- 
prisonnés ;  et  avoient  intention  de  pugnir  les 
maulvais  gouverneurs,  et  ceulx  qui  avoient  com- 
mis les  insolences  sur  les  pays;  et  avec  aultres 
choses,  offrirent  au  roy  quatre-vingt  mille  livres 
pour  payer  ses  gentilhommes ,  et  quatre  mille 
pour  les  archiers,  lesquelles  offres  le  roy  refusa 
pleinement.  Cemesme  jour,  les  mestiers,  auxquels 
riens  ne  sembloit  trop  chault  ne  trop  pesant,  se 
fourrèrent  en  la  chambre  du  roi ,  et  pour  plus 
accroistreson  doeil,  prindrent  trois  ou  quatre  che- 
valiers d'Allemaigne,  ses  mignons  privés  faniilliers, 
qui  tousjours  l'avoient  accompagnié  et  loyaulment 
servi  dès  que  de  premier  estoit  descendu  es  pays. 
L'un  d'eulx  fut  messire  Martin  Polhain,  chevalier 
delà  Thoison-d'Or ,  l'aultre  le  Grand  Polhain^ 
marissal  de  son  hostel ,  messire  Philippe  de  Nassou, 
et  le  seigneur  de  Yolkestain.  Furent  pareillement 
incarcérés  messire  Jehan  de  Lannoy.  seigneur  de 
Mingoval,  grand  maistre  d'hostel  du  roy,  m.essire 
Régnier  de  May  ,  capitaine  de  guerre ,  et  aultres 
desquels  le  record  se  fera  ci-après.  Et  quand  vint 
au  congié  prendre  et  que  la  séparation  se  fit  du 

roy  et  des  nobles ,  nul  ne  sauroit  penser  les  pi- 
teuses complainctes  et  lamentations  qui  s  e  firent 
à  dire  l'adieu  ;  ils  se  jectèrent  à  genoulx  devant 
la  face  du  rov  ,  tous  chargiés  de  larmes,  prians, 
par  grande  affection  de  cœur,  que  son  plaisir  fust 
de  prendre  en  grâce  le  petit  service  qu'ils  lui 
a  voient  faict  ,  requérans  aussi  qu'il  eusict  recor- 
dance  et  mémoire  d'eulx;  à  quoi  le  roj  respondit 
qu'il  en  avoit  et  auroit  assez  souvenance. 

Ainsi,  après  ce  douloureux  partement,  fut  ceste 
noble  chevalerie  emmenée  comme  les  aultres  en 
la  prison  de  laville,  et  demeura  le  roj  seulement 
accompagnié,  pour  nobles  hommes,  du  comte  de 
Sorre  et  du  comte  Philippe ,  Allemands  ;  car  il 
fui  défendu  à  monseigneur  de  Bevre  le  départir 
de  son  hoslel  ;  mais  quatre  jours  après  se  partit 
secrètement  le  comte  de  Sorre  en  guise  d'une 
femnie  de  villaige  portant  un  crétin  en  son  brach , 
el  trois  ou  quatre  couples  d'oignons  sur  sa  teste. 
Semblablement  furent  emprisonnés  ceulx  de  la 
loi  faicts  par  le  roj  des  Romains  avec  les  vieux 
doyens.  Entre  les  aultres  prisonniers  messire 
Georges  Guiselin,  chevalier,  qui  y  pour  s'eschap- 
per,  s'estoil  faict  tonsurer  comme  mendiant,  fut 
amené  devant  les  seigneurs  de  la  loi  ;  ensemble 
Jehan  de  Van  Nenose  ,  Wautergrave  ,  el  un 
sergent  nommé  Bontemps.  Quand  ces  prison- 
niers eurent  esté  »interrogés  au  lieu  accoustumé, 
l'espace  d'une  petite  heure,  le  doyen  des  car- 
pentiers  et  ceulx  de  sa  route  se  partirent  soudai- 

nement  du  marchié ,  et  vindrent  impétueusement 
frapper  à  l'huis  où  ils  examinoient  lesdits  pri- 
sonniers; et  dirent  que  si  on  ne  leur  faisoit  ou- 
verture par  amour,  ils  y  entreroient  par  force. 
Tellement  persistèrent  en  leurs  menacheset  vio- 
lences, que  les  seigneurs  furent  contraints  d'ou- 
vrir les  huys  et  de  liabandonner  les  pouvres  pri- 
sonniers ibrt  tristes  et  en  grand  soussi  ;  lesquels 
furent  furieusement  prins  et  amenés  avec  ban- 
nière sur  le  marchié  pour  les  livrer  à  torture  et 
les  exécuter  par  mort,  se  cause  s'y  adonnoit. 

Ces  doyens  avoient  au  marchié  ung-  parcq  fait 
de  bailles,  où  ils  tenoient  leurs  consaulx  sur  leurs 
affaires;  et  pour  achever  leurs  mortelles  exécu- 
tions avoient  eslevé  un  hourd  grand  et  spacieux; 
et  au  milieu  du  parcq  estoit  le  banc  à  la  géhenne, 
sorti  de  chevilles  de  fer  et  de  verrous,  et  composé 
tellement  qu'il  estoit  convenable  à  tous;  et  ral- 
longeoit  les  membres  de  ceulx  qui  selon  leurs  ty- 
rannies sinistres  et  desraisonnables  estoient  condam 
nés  à  la  géhenne.  Ces  trois  prisonniers  illecq  venus, 
atlendans  très  dure  discipline,  les  complices  des 
doyens  se  mirent  en  leur  diligence  à  préparer 
le  bancq,  et  appoinctèrent  cordes  et  aultres  ba- 
gaiges  à  ce  servans,  et  couchèrent  dessus  Jehan 
de  Van  Nenove  ,  en  commun  spectacle  ,  et  le  tor- 
turèrent tant  rigoreusement,  qu'ils  le  ralongèrent 
oultre  mesure,  dessérèrent  les  membres  de  son 
corps,  et  par  force  de  les  estendre  lui  ouvrirent 
les  aisselles.  En  cest  angoisseulx  fort  horrible  tour- 


(■487)  DE    JEAN    MOIilNET.  227 

ment  congnut  publicquement,  que  pour  dompter 
ceulx  de  Bruges  il  s'esloit  consenti  avec  messire 
Pierre  de  Lauchast  de  bouter  la  garde  en  la  ville. 
Lesergeant  futsemblablenientgehenné  ;  mais  mes- 
sire George  Guiselin  fut  respité  pour  ceste  fois. 
Néantmoins,  ne  scais  se  c'estoit  par  force  de  tor- 
ture ou  aultrement,  ils  prioient  tous  trois  qu'on 
les  fesist  morir ,  et  pardonnoient  à  tous  leur  mort. 
Le  bourreau,  qui  volontiers  entendit  ces  mots  pour 
son  gaing,  et  afin  que  la  chose  ne  demourast  à  faire 
pour  faaite  de  lui ,  monta  soudainement  sur  le 
hourd ,  où  se  firent  les  exécutions  ;  et  en  attendant 
sa  proie,  estoit  sorti  d'espées  et  de  bandeaux. 
Lors  furent  en  différent  lesmestiers  les  uns  contre 
les  aultres,  et  s'esleva  si  grand  noise  sur  le  mar- 
chié  par  leurs  controverses,  qu'à  peine  l'on 
cusist  ouï  Dieu  tonner.  Aulcuns  disoient  «  Nous  les 
»  voulons  avoir  morts.  «  Les  aultres  disoient  Nous 
»  les  voulons  avoir  en  vie.  »Sique  finablemen  t  la  plus 
saine  partie  porta  qu'ils  seroient  reboutés  en  pri- 
son et  plus  au  long  examinés,  afin  que  par  leur 
disposition  l'on  puisist  avoir  la  notice ,  et  appré- 
hender ceulx  qui  coupables  estoient  de  leurs  mès- 
us.  Si  que  de  rechef ,  le  deuxième  jour  ensuivant, 
Jehan  Yan  Nenove  fut  amené  sur  le  bancqet  pi- 
teusement torturé;  et  le  bourreau  comparut  surle 
hourd,  lors  cuidant  trancher  la  teste;  mais  Tes- 
couttete  de  Bruges  se  trouva  au  milieu  du  marchié, 
et  dit  aux  doyens  que,  nonobstant  la  torture  dege- 
henne,    ledit  Jehan  estoit  innocent  du  cas  qui  lui 

estoit  admis  ,  et  ne  savoit  en  lui  chose  par  laquelle 
il  fusist  cligne  de  mort  ;  et  à  tant  la  fureur  cessa  ; 
et  fut  le  povre  patient,  fort  débililé  de  ses  mem- 
bres, de  rechef  rebouté  en  prison. 

Pour  plus  accroistre  le  reboutement  du  roy  ,  et 
de  lui  multiplier  dœil  sur  dœil,  ne  suffisoit  aux 
Briighelins  d'emprisonner  ses  nobles:  mais,  autant 
que  possible  leur  fut,  s'efforcèrent  de  destruire  ses 
povres  serviteurs  et  souldars  allemands  et  wallons , 
qui  lors  esloient  en  Bruges.  Dont,  pour  mieulx  les 
avoir  enseinble  et  mectre  afin  leurmaudicte  pré- 
tente, firent  publier,  sur  le  hart  et  à  son  de 
trompe  par  les  quarfours  de  la  ville ,  que  tous  ser- 
viteurs del'hostel  du  roy ,  ensemble  tousceulx  qui 
avoient  accoustumé  de  militer  à  ses  gaiges ,  se 
trouvassent, sans  verges  ne  sans  bastons.,à  une  heure 
après  disner  sur  le  vieux  marchié,  pour  illecrecep- 
voir  souldée  et  pour  employer  à  ce  qu'il  leurseroit 
ordonné.  De  ceste  publication  furent  moult  res- 
jouis  plusieurs  gentils  compaignons  qui  leur  argent 
avoient  despendu,  et  n'osèrent  vuidier  la  ville,  es- 
pérans  que  par  ce  moyen  ils  auroient  entretene- 
ment  ;  et  selon  le  contenu  de  la  criée,  compai- 
gnons de  diverses  sortes  et  langues ,  se  trouvèrent 
au  lieu  qui  dict  leur  estoit,  en  nombre  de  trois  à 
quatre  cents;  et  quand  vint  l'heure  que  plusieurs 
archiers  du  roi,  du  comte  de  Nassou  et  aultres 
gentils  compaignons  estoient  assemblés  sur  le 
vieux  marchié,  espérans  avoir  bien  heurée  for- 
tune, le  doyen  des  carpentiers,  accompaigné  d'une 

très  fière  et  grosse  bende  des  mestiers,  se  tira  devers 
eulx  à  Ijannièrc  desployce,  laquelle  il  fil  planter 
au  milieu  de  la  plaee;  et  adonc  le  plus  estourdi 
d'entre  eulx  commencha  à  crier  :  «  tuez  tous  !  tuez 
»  tous!  »  «  A  ces  mots  Flamengs  s'élevèrent  contre 
Bourguignons,  Allemands  et  Wallons  ,  lesquels 
tous  nuds,  tous  surprins,  sans  bastonsetsans  armu- 
res, fort  craindansle  cop  de  la  mort,  se  tournèrent 
en  fuite  ,  et  les  Flamengs  leur  donnèrent  la  cbasse. 
Là  y  avoit  grand  cri ,  grande  crainte  et  grande 
course.  Les  povres  gens  du  roi,  dispars,  deschas- 
sés de  toutes  parts  comme  cerfs  abandonnés  aux 
chiens ,  s'en  alloient^,  pour  saulveté  de  leurs  corps, 
d'huj'sen  hujs  ,  de  rue  en  rue ,  de  maison  en  mai- 
son ;  là  furent  plusieurs  compaignons  fouUés , 
Ijaltus  et  al^atlus ,  pillés  et  pestellés  ;  et  n'eust 
esté  la  bénignité  des  femmes  de  Bruges,  qui  moult 
grande  peine  prindrenl  à  les  saulver,  il  y  eusist 
eu  grand  meschief;  mais  pitié  la  débonnaire  qui 
se  logea  aux  coeurs  de  bonnes  personnes,  les  ga- 
rantit contre  les  maulvais. 

Quant  les  Flamengs  se  véirent  frustrés  de  leur 
mauvaise  intention,  et  que  les  gens  du  roy  leur 
furent  eschappés  ,  ils  firent  derechef  crier  sur  le 
hart,  que  chacun  se  trouvast  sur  le  marchié  comme 
dessus.  Et  lors  la  pluspart  d'eulx  ,  pour  double  de 
la  mort  et  d'estre  mis  en  leurs  mains  furieuses  . 
retournèrent  au  lieu  dont  ils  furent  partis,  et  les 
dix-sept  neringhes  séparèrent  les  Allemands  des 
\\  allons  ,    firent  emprisonner  lesdils    Allemands 

en  deux  tours  sur  les  terres  de  la  ville,  licentiè- 
rent  les  Wallons ,  et  leur  dirent  qu'ils  retour- 
nassent en  leurs  liostels ,  et  que  lendemain  auroient 
provisions.  Ces  beson  gnes  accomplies,  les  Flamengs 
reprindrent  leur  estendart^  sous  lequel  ils  mar- 
chièrent  en  ordonnance  ;  et  se  trouvèrent  devant  le 
bourg  de  Saint-Donas,  où  ils  firent  à  manière  d'ung 
cbappelet,  leurs  enseignes  et  leurs  doyens  au  mi- 
lieu, pour  estimer  le  nombre  de  leurs  gens,  etchoi- 
sirent  aulcuns  d'eulx,  sur  intention  de  tirer  devant  le 
chasteau  de  Middelbourg, quant  temps  seroit.  Ainsi, 
par  furieuse  menterie  et  commotion  populaire, 
furent  non  seulement  le  roy ,  mais  ses  nobles  cheva- 
liers, loy  aulx  serviteurs,  gens  d'armes  et  séquelles, 
estroitement  emprisonnés  et  rudement  traictiez. 


CHAPITRE   CLXVIII. 

Le  transport  de  la  personne  du  roy  des  Romaius  et  de  Se?  nobles  ,  ei  la 
paix  crîe'e  en  Bruges. 

Ganthois  et  Brughelins  doubtans  que  le  roy 
détenu  au  Cranembourg  ne  leur  eschappast,  tant 
par  force  d'armes,  faveur,  deniers  ,  que  par  sub- 
tilité d'engien  ,  délibérèrent  de  transmettre  sa 
personne  en  lieu  ample  et  sûr,  et  de  la  logier  en 
l'hostel  de  monseigneur  de  Ravestain  ,  qui  jadis 
fut  à  monseigneur  Jehan  Gros.  Dont,  pour  lortifîer 
ledit  hostel,  en  poslposant  lacrenieur  de  Dieu,  sans 

observer  le  saint  dimanche  ne  avoir  regard  à  la 
feste  Sainl-Pierre,  firent  jour  et  nuict  charpenter  et 
mâchonner  trailles  de  fer,  barres  et  serrures  pour 
l'emprisonner;  puis  vindrent  vers  lui  _,  et  lui  re- 
quirent que  son  plaisir  fust  de  soi  partir  du  Cra- 
nembourg',  où  il  estoit  assez  estroictement,  pour 
estre  plus  amplement  lof^ié  à  l'hostel  de  monseigneur 
Philippes  ;  à  quoi  le  roy  respondit  que  de  là  ne  se 
partiroit,  si  eux-mesmes  ne  le  portoient  hors  à  la 
force;  et  cuidant  restraindre  leur  fureur,  leur 
remonstra  par  belles  persuasions,  doulces  et  amia- 
bles paroles ,  la  rudesse  qu'ils  lui  faisoient  en  sa  dé- 
tention ,  et  comment  ils  le  traictoient  à  toute  ri- 
gueur ,  comme  l'on  feroit  le  plus  povre  chevalier  de 
son  hostel  ;  toutefoisilsl'avoientallé  quérir  es  Alle- 
maignes  ,  et  s'estoit  eslongnié  de  sa  maison  pater- 
nelle ,  et  descendu  du  très  hault  et  très  puissant 
siège  impérial ,  pour  venir  au  pays  espouser 
leur  princesse  naturelle,  de  laquelle  il  avoit  eu  g-é- 
néralion,  telle  que  chacun  scait;  et  en  l'espace 
de  douze  ans  n'avoit  eu  un  seul  jour  de  repos, 
ains  continuelle  labeur ,  en  repuise  des  ennemis  oc- 
cupans  les  seigneuries  ;  et  avec  ce  ,  il  estoit  seul  fils 
d'empereur,  roy  sacré  des  Romains,  de  très  haulte 
et  noble  génération  ;  parquoi  il  devoit  estre  traicté 
selon  la  dignité  de  son  estât;  néantmoins  il  se  con- 
noissoit  estre  mortel ,  et  que  sa  vie  ,  laquelle  es- 
timoit  estre  aussi  briefve  que  le  moindre  d'eulx 
pendoit  en  eulx;  et,  comme  leur  prisonnier,  le  pou- 
voient  s'ils  vouloient  occir;   mais  pourtant  n'a- 

voient  ils  tout  occis;  se  regardassent  premier  à 
quelle  lin  ils  en  viendroient. 

La  pluspart  de  ceulx  qui  ces  mots  ooient,  se 
prindrent  àlarmoier;  se  n'y  aToit  si  dur  cœur,  qu'il 
ne  fusist  navré  de  compassion  ;  meisme  ceulx  qui 
le  cuidoient  desloger  d'illec,  vaincus  de  ses  pa- 
roles, retournèrent  vaincus^  et  ne  retournèrent 
avant  pour  ceste  fois.  Tost  après  leur  retour,  le 
roy  fit  une  supplication  adreschante  aux  sei- 
gneurs et  au  commun  de  la  ville;  si  la  délivra  à 
certains  héraults,  lesquels  revestus  de  leur  cottes 
d'armes,  la  baillèrent  au  premier  eschevin  qu'ils 
trouvèrent  au  bourg  devant  Saint-Donas,  pour  la 
présenter  auxdiîs  seigneurs;  mais  illecq  survint 
un  rude  vilain  ,  de  fîères  menasces  et  rigoureuses 
paroles,  disant,  quecequiestoit  concltid  demouroit 
conclud  ,  tellement  que  ledit  eschevin  fut  fort 
joyeux  de  refuser  ladicte  supplication  ,  laquelle 
ne  sortit  nul  effect  à  l'appétit  du  roy. 

En  ces  jours,  les  Ganthois  envoyèrent  leurs  com- 
mis requérir  aux  Brughelins  d'avoir  jusques  au 
nombre  de  dix  prisonniers ,  comme  monseigneur 
le  cbancellier  ,  l'abbé  de  Sainct-Bertin  ,  et  aullres 
o-rans  personnaiges  de  l'hostel  du  roy,  afin  de  les 
mener  à  Gand  ,  de  leur  faire  illecq  juridiquement 
leur  procès,  elfinablement  de  les  pugnirselon  leurs 
débets  et  mésus  ;  à  quoi  les  Brughelins  s'incli- 
nèrent et  consentirent ,  moyennant  certaines  obli- 
gations à  quoi  les  Ganthois  s'inclinèrent,  conte- 
nans  en  sul)slance  que  tous  les  seigneurs  de  la  loi. 

nobles  ;  bourgeois,  marchans  et  habitans ,  en- 
semble tous  les  doyens  des  mestiers  et  commu- 
naultés  de  la  ville  de  Gand,  promectoient  de  rendre 
à  ceulx  de  laville  de  Bruges  lesdits  prisonniers  , 
toutes  et  quantesibis  qu'ils  en  seroient  requis;  et 
pour  seureté  de  ladicte  obligation^  donnèrent  let- 
tres-patentes escriptes  en  parchemin  ,  scellées  du 
grant  scel  delà  ville  de  Gand ,  lesquelles  furent 
lues  et  publiées  en  plain  marché,  en  présence  des 
doyens  et  de  tous  les  adhérents  estans  sous  leurs 
bannières. 

Ainsi,  monseigneur  le  chancellier,  monseigneur 
l'abbé  de  Saint-Bertin,  messire  Martin  Polhain  ^ 
le  Grand  Polhain,  le  seigneur  de  Myngoval,  mes- 
sire Philippe  de  Nassou ,  le  seigneur  de  Willer- 
vault ,  messire  Régnier  de  May  seigneur  de  Vol- 
kestain,  et  Philippe  Lauwette^  furent  tirés  hors 
des  prisons  de  Bruges ,  chargiés  sur  quatre  cha  - 
riots  ,  et  livrés  aux  députés  pour  les  mener  à  (iand. 
Merveille  n'est  se  ce  voyage  fut  fort  desplaisant  à 
tels  haults  et  nobles  personnaiges,  comme  ceulx 
qui  sans  quelque  remède  cuidoient  illecq  ter- 
miner leurs  jours.  Et  venoit  à  mémoire  à  monsei- 
gneur le  chancellier,  comment,  par  furieuse  com- 
motion populaire ,  son  prédécesseur  avoit  esté  dé- 
capité. Pareillement,  les  aultres  se  recordoient  de 
la  mort  du  seigneur  de  Humbercourt,  comte  de 
Meghe ,  chevalier  de  la  Thoison  d'Or  ,  qui  pareil- 
lement avoit  esté  exécuté.  N'y  avoit  celui  qui  ne 
fusisl  surprins  de  terreur  etdecremeur.  doul)laut 

le  meschef  advenir.  Les  archiers  et  les  arbales- 
triers  et  gens  de  serment  de  Bruges,  se  mirent  en 
point  avec  aulcuns  de  Gand  pour  les  ramener;  si 
les  conduirent  jusques  à  Arselle  seulement,  où  ils 
trouvèrent  certain  nombre  de  Franchois ,  na- 
guères  paravant  venus  au  secours  des  Ganthois, 
qui  les  convoyèrent  jusques  à  Gand ,  où  ils  furent 
estroitement  emprisonnés  dedans  Greve-steen,  sans 
permectre  ne  souffrir  que  nuls  de  leurs  serviteurs 
entrassent  avec  eulx. 

En  ces  jours,  CoppenoUe,  accompaigné  d'aul- 
cuns  Franchois  venus  à  Gand,  se  trouva  en  Bruges, 
où  il  fut  reçu  à  grande  joie,  tant  pour  ce  qu'il  ap- 
portoit  la  paix  de  France  ,  que  pour  ce  qu'il  estoit 
grand  ennemy  et  adversaire  du  roy,  dès  les  aul- 
tres  guerres  de  Gand  ,  et  continuoit  tousjours  en 
son  hostilité.    A    la    venue    de   CoppenoUe  ,    le 
vingt  -  septième  jour  de  febvrier,    environ  onze 
heures  au  jour,  le  roy  des  Romains  estant  encoire 
au  Cranembourg,  fut  publiée  par  le  roy  de  France 
la  paix  faicte  en  Arras,  dès  l'an  quatre-vingt-deux; 
mais  avant  la  publication  les  Brughelins  firent  son- 
ner trois  fois  la  cloche  du  beffroi ,  et  par  trois  fois 
jouer  les  menestriers  aulcuns mottez,  puis  M.  Jehan 
Rogier,  pensionnaire  delà  ville,  lit  bien  au  loing 
le  traictié  de  ladicte  paix;  et  furent  illec  tenus 
et  reputez  pour  en«Eiemis  tous  ceulx  qui  occupoient 
les  places ,  et  se  tenoient  en  garnison  es  limites  de 
Flandres,  de  par  le  roy  des  Romains,  lequel  ils 
nommèrent  simplement  archiduc  d'Austrice.  Fut 

publié  aussi  que  tous  Alleuianls  et  Bourgui- 
gnons, officiers  en  Flandres  de  par  le  roj  des  Ro- 
mains ,  se  déportassent  de  leurs  offices  sur  paine 
de  perdre  la  vie.  Et  afin  que  le  cri  de  ladite  paix 
demourast  perpétuel  en  la  mémoire  des  hommes  , 
Pieter  Metteney  et  ledit  CoppenoUe ,  semèrent 
argent  mon  noie  t  sur  le  marcliié  de  Bruges,  qui 
soudainement  l'ut  recoeilli  par  le  menu  peuple. 

Après  que  l'hoslel  de  monseigneur  Philippe, 
qui  jadis  fut  à  M.  Jehan  Gros  ,  fut  préparé,  serré, 
barré  et  fortifié  pour  emprisonner  le  roy ,  au  con- 
tentement de  ses  adversaires ,  Brughelins  et  Gan- 
ihois  vinrent  de  rechef  vers  lui ,  et  lui  dirent 
sommièrent  qu'il  falloit  qu'il  se  deslogeast  de 
Granembourg,  qu'il  venist  parler  aux  dix-sept 
nernighen  sur  le  marcliié ,  et  de  là  s'en  iroit  au- 
dit hostel ,  où  il  seroit  plus  au  large ,  et  arrière 
de  toute  noise.  De  ce  nouvel  desloger  fut  le 
roy  fort  desplaisant  et  en  inestimable  soussi  ;  car  il 
y  avoit  résisté  à  son  possible  ;  et  perchevoit  bien 
comment  il  estoit  caressé,  oppressé  et  contra- 
rié de  plus  en  plus  et  en  péril  mortel,  comme  est 
l'aignel  innocent  entre  les  gueules  des  loups  rabbis; 
6t  n'est  merveille  s'il  craignoit  leur  furieuse  et  des- 
raisonnable  insolence.  Et  quant  le  roy  veist  que 
ne  force,  ne  amour,  ne  beau  parler,  ne  beau  sem- 
blant ne  lui  povoient  aidier  à  refréner  leur  ire>  il 
se  recommanda  en  la  garde  du  roy  des  rois; 
si  se  descencht  à  leur  vouloir  ,  proposant  de 
leur    laire  trois  requestes. 

Ce  jour  doncques,  qui  fut  le  vingt-septième  de 
fehvrier ,  le  roy  vestu  d'une  robe  de  damas  noir  , 
ayant  une  barrette  vermeille  en  chief,  se  lira 
vers  les  seigneurs  de  la  ville,  et  alla  sur  le  mar- 
chié  de  doyen  en  dojen ,  de  bannière  en  ban- 
nière ,  leur  requérir  trois  choses ,  à  chief  des- 
couvert et  la  ])arrette  en  main  :  Premier,  que  l'on 
ne  touchasl  à  son  corps  par  violence;  seconde- 
ment ,  qu'il  ne  fusist  livré  aux  Franchois  ne  Gan- 
thois;  tiercement,  que  l'on  lui  parmesist  d'avoir 
dix  ou  douze  de  ses  princes,  familiers  et  servi- 
teurs, pour  lui  administrer  ses  nécessités,  tant 
en  chambre,  à  table,  comme  en  la  cuisine.  Les  trois 
poincts  lui  furent  libéralement  accordés  ;  puis 
monta  à  cheval^  couvert  de  drap  d'or,  ses  gentils- 
hommes devant  lui_,  et  fut  amené  audit  liostel,  fort 
près  gardé ,  fort  près  serré ,  et  en  grand  dangier 
de  sa  vie,  pour  les  meutineries,  commotions  et 
monopolles  qui  se  faisoient  en  la  ville. 

Maintenant,  sans  quérir  anchienne  histoire loing- 
taine  ,  voyons-nous  clèrement  en  la  détention  et 
très  dure  adversité  du  très  victorieux  roy  Maxi- 
milian ,  la  subite  et  estrange  et  desreglée  muta- 
bilité de  fortune  ;  car  deux  ans  révolus  paravant 
cest  emprisonnement,  en  ce  meisme  mois  de  feh- 
vrier, voirreet  quasi  en  ces  propres  jours  ,  lors  es- 
tant archiduc  d'Austrice ,  fut  en  la  ville  de  Franc- 
fort, par  les  princes  de  l'empire  électeurs,  du 
bon  vouloir  et  consentement  de  la  noblesse  de 
Germanie,  sans  quelconques  contradictions,  esleu, 

en-oingt  et  consacré  roy  des  Romains,  en  pré- 
sence de  son  père  l'empereur  Frederick,  et  fut 
dénommé  coadjuteur  et  successeur  immédiat  de 
l'impériale  majesté  ;  et  fut  en  ceste  eslection  ho- 
noré, révérende,  prisé  et  recommandé  pour  le 
plus  preux,  le  plus  victorieux  et  triumphant  prince 
de  la  terre  ;  et  maintenant  est  tellement  depressé, 
humilié  et  adverse  par  les  turbillons  de  commo- 
tion furieuse ,  qu'il  est  séparé  et  esgaré  de  toute 
société  chevalereuse  ,  es  mains  des  cruels  satel- 
lites, prisonnier,  et  traicté  comme  povre  misé- 
rable homme  ,  sans  avoir  regard  à  sa  dignité 
royale,  à  ses  clères  vertus  ne  à  sa  très  inclite  et 
haulte  générosité;  car  il  estoit  seul  fils  de  l'em- 
pereur, empereur  à  venir,  et  consacré  père  de 
paix.  Or  estoit-il  en  la  sérénité  de  sa  magnificence, 
très  redoubté  des  nobles  chevaliers  ;  et  il  est  main- 
tenant la  sérénité  de  sa  décadence,  très  rebouté 
des  villains  durs  et  fiers  ;  il  estoit  francq  et  libre 
entre  ses  parents  et  amis  ,  et  il  est  maintenant  serf 
et  souspris  entre  ses  ennemis;  il  estoit  honoré  des 
haults  barons  puissants  ;  il  descouvre  son  cliief 
devant  rudes  meschants;  on  lui  requéroit  grâce 
comme  au  roy  qui  pardonne  ,  maintenant  faut 
qu'il  prie  pour  saulver  sa  personne;  sa  clareté 
lumoit  nobles  cœurs  vertueux  ,  il  est  abscons  et 
clos  entre  gens  vicieux.  Et  ainsi  doncques,  par  for- 
tune rétrograde  exorbitant  du  vrai  train  raisonna- 
ble, les  membres  tiennent  le  chef  en  subjection,  les 
petits  oiselets  debecquent  le  seigneur  aigle,  les  pois- 

sonceaulx  de  la  mer  aggressent  la  balaine, 
et  les  simples  et  rudes  moutons,  pour  complaire 
aux  loups  qui  les  estrangleront ,  tindrent  le  ber- 
ger et  ses  chiens  prisonniers,  et  en  son  propre 
parcq,  qui  fut  chose  estrange  ;  et  jà  soit  ce  qu'il  ne 
fust  associé  de  très  illustres  et  chevaleureux  per- 
sonnaiges,  sa  captivité  de  son  estât  rojal  pour  en- 
tretenement,  toutefois  jamais  sans  magnanimité  et 
seignourieux  maintien,  sans  entretenir  ses  gra- 
vités à  son  possible^  toujours  accompaigné  de 
louables  vertus. 


CHAPITRE  CLXIX. 

La  réduction  du  chasteau  de  Mildelbourg  en  Flandres,  et  la  mort  d'aul- 
cuns  nobles  personnaiges. 

QuA^NT  monseigneur  Philippes  de  Clèves  scut  le 
roy  estre  destenu  des  Brughelins,  de  si  peu  de 
gens  qu'il  peult  recuoeillir,  il  se  mit  au-dessus  de 
l'Ëscluse,  le  huictiesme  jour  de  febvrier,  et  garnit 
lechasteau,  lequel  se  trouva  fort  despourveu  de 
ceulx  de  son  hostel ,  comme  Pierre  Damas  et  aul- 
tres  ;  et  puis  vint  le  seigneur  de  Ghanleraine ,  qui 
tint  la  ville  pour  le  roy  des  Romains  contre  les 
Flamengs ,  qui  moult  en  furent  desplaisants.  Les 
Brughelins  mandèrent  à  ceulx  de  l'Ëscluse  ,  qu'ils 
venissent  sur  le  marchié ,  faire  le  guet  soubs  leur 
bannière ,   et  ceulx  de  l'Ëscluse  s'en  excusèrent , 

disans  que  possible  ne  leur  estoit  de  ce  faire,  crain- 
dansles  garnisons  des  deux  chasteaux ,  où  il  y  avoit 
cinq  cents  hommes;  et  mandèrent  lesdits  Brug"- 
helins  à  monseigneur  Philippes  qu'il  leur  rendict 
les  deux  chasteaux  ;  et  monseigneur  Philippe  leur 
manda  qu'il  les  garderoit  bien  au  prouffit  de  mon- 
seigneur l'archiduc,  leur  priant  qu'ils  fussent  sai- 
ges,  et  qu'ils  traictassent  le  roy  gracieusement,  se- 
lon la  dignité  de  sa  personne,  ou  aultrement  mal 
leur  en  prendroit.  Si  leur  fit  alors  bonne  guerre, 
et  de  faict  bouta  aulcuns  de  ses  gens  au  chasteau 
de  Midelbourg  en  Flandres ,  duquel  fut  capitaine 
messire  Guilbert  du  On . 

Quant  les  Brughelins  eurent  convoyé  leurs  pri- 
sonniers à  main  armée,  comme  dit  est,  et  les  li- 
vrés aux  Ganthois,  ils  s'en  allèrent  versMiddel- 
bourg,  qui' leur  faisoit  assez  de  dommaige.  Ils 
entrèrent  en  la  ville,  cuidans  toutavironner  et  em- 
porter devant  eulx  ;  mais  le  chasteau,  garni  de 
gens  de  guerre^  leur  donna  résistance.  Se  propo- 
sèrent de  l'assiéger  ;  et  ceulx  de  Bruges  saichans 
leur  hault  vouloir ,  pour  leur  donner  confort ,  fi- 
rent crier  que  l'on  leur  menast  des  vivres,  afin  de 
parachever  leur  emprinse.  Ce  temps  pendant,  Jehan 
de  Nenove,  Wauter- Grave,  Victor,  hoste  de 
la  Thoison,  Peter  d'Arincq  et  deux  aultres, 
furent  menés  en  jugement  pour  ouïr  sentence  pour 
ou  contre  eulx,  selon  la  (jualité  de  leurs  démé- 
rites ;  car  les  doyens  en  estoient  du  tout  deschargés, 
et  donnés  auclorité  et  puissance  de  les  sentencier 

aux  seigneurs  de  la  justice  ;  lesquels  bien  informés 
du  cas ,  ne  sceurent  perchevoir  en  eulx  mesus  quel- 
conques pour  quoi  ils  fussent  coulpables  de  mort  ; 
mais  pour  appaisier  aulcunement  l'ire  des  mau- 
vais, et  satisfaire  à  leurs  volontés^  et  mitiguer 
leurs  conspirations,  fui  ordonné  que,  eulx  des- 
vestus  en  leurs  chemises,  prieroient  merci  aux 
doyens  et  au  commun  de  la  ville ,  feroient  aulcuns 
voyaiges,  donneroient  certaines  sommes  de  deniers 
aux  povres^  et  ils  seroient  respités  de  leur  vie, 
combien  que  le  bourreau  faisoit  ses  préparatoires 
sur  le  hourd  ,  pour  jouer  son  personnaige.  Mais 
advint  la  nuict  ensuivant,  que  le  chasteau  de  Mid- 
delbourg ,  par  appoinlement,  se  rendit  aux  Brug- 
helins,  par  condition  telle,  que  le  capitaine,  en- 
semble les  gens  de  guerre,  se  partiroient  leurs  corps 
et  leurs  biens  saulves.  La  promesse  fut  entretenue 
aux  compaignons;  mais  elle  faillit  au  capitaine, 
qui  estoit  fort  mal  en  grâce  des  Flamengs  ;  et  aussi 
la  chose  fut  faicte  contre  sa  volonté,  par  les  soul- 
dats,qui  lui  dirent,  s'il  ne  faisoit  traictié  aux  assié- 
geans,  qu'ils  feroient  sans  lui. 

Sitost  que  les  Flamengs  furent  au-dessus  de  la 
place ,  ils  retournèrent  en  très  belle  ordonnance  de- 
dans Bruges.  Archiers,  arbalestriers,hallebardiers, 
et  picquenaires  tous  ensemble  ,  en  nombre  de  huit 
cents,  amenèrent  une  bombarde, deuxou  trois  cour- 
taulx,  cinq  ou  six  grandes  serpentines,  quinze  ou 
seize  petites  ;  et  pour  tesmoignaige  de  leur  victoire , 
amenèrent  le  capitaine  audit  chasteau  ;  se  le  livré- 

rent  es  mains  des  seigneurs  de  la  ville.  Mais  vin- 
drentà  la  congnoissance  le  pardon  qui  s'estoit  faict 
à  Jehan  de  Ninove  ,  Peter  d'Arnicq  et  leurs  coni- 
paignons  ;  ils  en  furent  tant  desplaisanls  que  riens 
plus,  et  tellement  csprins  et  animés  de  fureur  et 
de  courroux ,  que  de  force  et  de  puissance  ils  fu- 
rent amenés  sur  le  marchié  au  milieu  du  parcq  , 
et  de  rechief  livrés  à  torture  en  commun  spec- 
tacle de  tout  le  peuple.  Semblablement  le  capi- 
taine du  chasteau  de  Middelbourg,  auquel  on  avoit 
promis  la  vie  saulve,  fut  mis  sur  le  bancq  et  gé- 
henne comme  les  aultres. 

Lendemain,  vingt-neuvième  jour  de  febvrier,  à 
cause  du  bisexte  qui  courroit  ceste  année ,  après 
avoir  souffert  terrible  tourment  de  géhenne  par 
plusieurs  et  diverses  fois,  furent  condamnés  à  mort 
par  commotion  populaire,  sans  terme  de  justice, 
contre  droit  et  sans  raison,  et  furent  tous  soudai- 
nement décapités,  Jehan  de  Ninove ,  Wauler- 
Grave  ,  Pieter  d'Arnicq  ,  Victor,  hoste  de  la 
Thoison  ,  messire  Guilbert  du  On  ,  capitaine 
de  Middelbourg,  et  messire  George  Ghuiselin, 
seigneur  de  la  Boule.  Puis  fut  amené  sur  le  hourd , 
pour  estre  exécuté  comme  les  aultres  ,  un  sergent 
nommé  Bontemps  ;  mais  quand  il  se  trouva  en  ce 
dangier  ,  il  pria  que  l'on  le  voulsist  recepvoir  à 
merci,  disant  qu'il  n'avoit  desservi  la  mort  ;  et 
s'il  estoit  personne  illecq  à  qui  il  eusist  mesfait, 
si  le  disist  plainement ,  et  il  s'en  excuseroit.  A  ces 
mots,  ame  nerespondit,    tout  lui  fut  pardonné  , 

et  il  eut  la  vie  saulve  ;  et  ce  jour  mesme ,  les 
gens  des  villaiges  du  Francq,  apportèrent  leurs 
pignons  sur  le  marchié  de  Bruges,  qui  furent  es- 
timés de  vingt-sept  à  trente. 


CHAPITRE  CLXX. 

Comment  la  garnison  de  Hulst  rua  jus  les  Gantliois  à  Saint-Jehan-le- 
Pierre,  et  les  tint  en  grande  subjecion 

Messire  Charles  de  Saveuse,  seigneur  de  Sou- 
verain-Molin,  fort  expérimenté  delà  guerre,  lequel 
souslenoit  la  querelle  du  roy  des  Romains ,  avoit 
ses  places  occupées  des  Franchois,  et  receu  plu- 
sieurs angoisseuses  plaies  en  ses  services ,  se  tint 
es  garnison  en  Hulst ,  et  avoit  en  sa  bande ,  Motin 
l'Estendard  ,  son  lieutenant ,  deux  de  ses  frères  , 
Pierre  de  Thiébault- Ville,  Pierre  Hollecq  ,  les 
"Watelels  et  aullres  gentils  compaignons  de 
Boullenois.  Tost  après  la  détention  du  roy  par  les 
meutins  de  Bruges ,  survint  illecq  Jehan  Dischiz  , 
grand  escuyerd'escuyrieduroy,  Ancqueruste,  Go- 
mart,  et  aultres  AUemans,  Picquars  et  Hannuyers, 
jusques  au  nombre  de  sept  à  huit  cents,  ensemble 
unis  et  tellement  encoragiés  en  celle  povre  pe- 
tite ville  de  Hulst ,  la  moindre  de  toutes  les  aultres, 
que  pour  l'honneur  du  roy  leur  maistre  injus- 
tement emprisonné,  et  pour  grever  les  déten- 
teurs, ils  firent  et  livrèrent  fort  bonne  guerre  à  la 

ville  deGand ,  la  plus  fîère  et  la  plus  grande  des  pays 
de  pardeclià,  et  la  tindrent  en  telle  subjection 
que  la  mémoire  en  sera  quasi  incredible  à  nos 
successeurs ,  pour  les  grandes  courses  et  intolé- 
rables dommaiges  que  firent  lors  ceulx  deHulst 
à  ceulx  de  Gand,  situées  à  six  lieues  près  l'une  de 
l'autre.  Les  Ganthois  les  prindrent  en  grande  ini- 
mitié, et  délibérèrent  d'employer  leur  puissance 
aies  succomber  par  siège,  par  force  d'armes, 
ou  aultrement.  Dont ,  pour  venir  à  fin  de  leurs 
conceptions ,  issirent  de  Gant  trois  ou  quatre 
mille  combattants,  menèrent  gens  et  artillerie 
propice  à  leur  emprinse,  et  se  logèrent  demi- 
lieue  près  de  Hulst ,  à  un  gros  villaige  nommé 
Saint-Jehan- le-Pierre. 

Ceulx  de  Hulst  scaichans  la  venue  des  Ganthois, 
sans  souffrir  plus  prochain  approche  ,  et  pour  an- 
ticiper leurs  envahies,  proposèrent  de  les  des- 
loger, et  se  prindrent  de  quatre  à  cinq  cents  com- 
paignons,  Allemands,  Picquars  et  aultres,  fort 
experts  et  bien  asseurés  de  leur  faict,  desquels 
estoit  conducteur  un  capitaine  allemand,  nommé 
Ancqueruste.  Ils  issirent  de  leur  fort,  en  grand'  vo- 
lonté de  trouver  les  Ganthois,  par  un  dimanche 
deuxième  de  mars,  environ  quatre  lieures  du 
matin;  et  se  tirèrent  au  villaige  où  estoit  l'ost  des 
(janthois,  illecq  reposants  leurs  esprits  pour  len- 
demain achever  quelque  bon  exploict  ;  et  estoient 
lort  travaillés  à  cause  d'une  allarme  qu'ils  avoient 
souslenue  petit  de  temps  paravant.  leeulxnon  cui- 

dans  avoir  rencherge  se  prinrent  à  dormir  ,  et  pre- 
miers ordonnèrent  aulcuns  pour  faire  les  escoutes 
sur  les  advenues  ,  lesquels  furent  rencontrés  et  mis 
aux  tranchans  des  espées  par  ceulx  de  Hulst ,  les- 
quels avironnèrent  le  villaig'e  à  tous  costés  et  bou- 
tèrent le  feu  en  plusieurs  quartiers  ,  tellement  que 
les  Ganthois  furent  surprins  en  leurs  logis,  mis 
en  desroi  et  tournés  en  fuite  ,  aulcuns  bruslés , 
aulcuns  noyés ,  aulcuns  mutilés,  jusques  au  nombre 
de  vingt-deux  cents,  parmi  ceulx  qui  furent  trou- 
vés morts  sur  les  sentiers  de  la  chasse,  qui  dura 
environ  deux  lieues. 

Ainsi  donc  la  garnison  de  Hulst,  par  subtille 
usance  de  guerre  et  anticipation  desfirent  et  ruè- 
rent jus  les  Ganthois,  qui  mesme  les  pensoient 
subjuguer  et  desfaire  ,  et  perdirent  en  ceste  beson- 
gne  de  quatre-vingt  à  cent  hommes,  que  morts,  que 
prinsj  mais  ils  gaignèrent  de  sept  à  huit  cents  pri- 
sonniers ,  parmi  trois  ou  quatre  capitaines  de  Gand_, 
six  serpentines ,  deux  tonneaux  de  pouldre ,  un 
tonneau  de  fusées,  un  de  feu  grégeois  ,  et  un  de 
chauldestreppes.  Quandceulx  deGand  sceurent  la 
repuise  de  leurs  gens  ,  et  comment  ils  avoient 
esté  durement  rencontrés  et  mortellement  fes- 
toyés  de  ceulx  de  Hulst ,  il  leur  tourna  à  grand  des- 
plaisir; et  mandèrent  à  ceulx  de  Bruges  comment, 
s'ils  avoient  le  roj  en  leur  commandement,  que 
eulx  ils  feroient  tant  vers  lui  qu'ils  defFendroient 
à  la  garnison  de  Hulst  de  faire  plus  nulles  si  faic- 
tes  armées  ;   et  se  le  roi  n'y  vouloit  entendre,  ils 

prioient  qu'il  fût  rengrevé  de  prison  ,  et  tellement 
traiclié  ,  que  leurs  courses  et  envahissements  en 
furent  restrainctes  et  modérées.  Pour  quelques  re- 
monstrances  que  l'on  fesist^  ne  quelque  rescription 
que  le  roi  sceust  faire ,  qui  par  plusieurs  lettres 
y  envoya  ,  ceulx  de  Hulst ,  fiers  et  forts  d'orgueil 
et  d'argent ,  à  cause  de  leur  prouesse  et  de  leurs 
prinses  ,  ne  se  voldrent  abstenir  de  leurs  pillades 
et  eniprinses ,  ains  s'enforchërent  de  plus  en  plus 
ranchonner,  oppresser  et  fouller  les  Ganlhois  et  le 
plat  pays  à  l'environ  ;  et  de  faict  constraindirent 
ceulx  de  G  and  redimer  de  feu  les  molins  à  vent 
séans  à  l'entour  de  leur  ville  ,  et  les  composèrent 
à  quatre  mille  escus  par  mois ,  ou  aultrement  ils 
se  portoient  fort  de  les  brusler. 

Ceulx  de  Languebrughe  ,  un  gros  villaige  à  une 
lieue  de  Gand,  doublans  d'estre  pillés  de  ceulx  de 
Hulst ,  fortifièrent  leur  place  ,  rompirent  ponts  et 
abbalirent  arbres  de  travers  les  cliemins  èsquels  il 
leur  sembloit  que  leurs  ennemis  leur  donneroient 
approche  pour  les  assaillir  et  les  escarmoucher. 
Dont  pour  renfort  de  leur  villaige  et  afin  de  donner 
repuise  aux  hostilités  de   leurs  adversaires ,    les 
Ganthois leur  envoyèrent  archiers  et  picquenaires 
de  cinq  à  six  cents;  et  jà  soit  ce  qu'ils  se  réputassent 
bien  garnis  et  asseurés  en  leur  fort,  pour  souslenir 
une  grosse  puissance  ,  toutesfois  ceulx  de  Hulst 
obstant  lesdils  empeschements  et  fortifications 
entrèrent   de   nuict  audit  villaige  ,  surprindrent 
les  Flamengs  ,  les  mirent  en  desroi  ,  et  livrèrent 

au  tranclianl  des  espées  de  deux  à  trois  cents  arba- 
lestriers ,  prindrent  les  aultres  prisonniers ,  ravirent 
tout  ce  que  possible  leur  fut ,  et  amenèrent  leurs  pil- 
lades  en  Hulst,  fort resjoïs de  leurs  bonnes  fortunes. 
Semblablement  ceulx  de  Haultaing- ,  un  gros 
villaige  à  trois  lieues  de  Gand ,  bien  garni  de 
paysans ,  fortifièrent  leur  église,  où  ils  se  tirèrent 
fort  asseurés,  attendant  toutes  aventures.  Ceulx 
des  garnisons  de  Tenremonde  et  d'Alost ,  tant  à 
cheval  comme  à  pied,  se  trouvèrent  devant  Haul- 
taing,  donnèrent  l'assault  à  l'esglise  aspre  et  mer- 
veilleux. Ceulx  qui  dedans  estoient  se  deffendirent 
tant  vigoureusement^  que  les  piétons  desdiles  gar- 
nisons furent  reboutés  de  prime  face  ;  mais  finable- 
ment  survindrent  ceulx  de  cheval ,  qui  tous  se 
mirent  à  pied  ,  recoeillirent  lesdits  piétons  foullés 
et  endommagés ,  tellement  que  les  Flamengs, 
vexés  ,  foullés  et  travaillés,  furent  rompus  ,  ren- 
versés et  desfaicts  ;  si  demourèrent  morts  sur  la 
place  environ  cent  et  cinquante  et  autant  de  prison- 
niers. Plusieurs  aultres  rencontres  ,  escarmouches 
et  entreprinses ,  rescousses  et  pillades  firent  lesdites 
garnisons  ,  souverainenement  ceulx  de  Hulst , 
tant  à  Preboin ,  Accelles  et  ailleurs  ;  si  que  les 
records  en  seroient  fort  longs.  Et ,  pour  conclusion 
finalle  ,  se  monstrèrent  vaillants,  hardis,  entre- 
prenans  et  léaulx  pour  le  roy  ,  autant  pour  un 
petit  fort  pourpris  que  jamais  firent  gens  de 
guerre. 

CHAPITRE  GLXXJ. 

La  mort  du  seigaeur  de  Diigclles. 

Messire  Jacques  de  Guistelles,  bonnorable  che- 
valier ,  seig^neur  de  Diificelles  ,  fut  très  fort  indisrné 
des  dix -sept  neringhen,  qui  lui  imposoierit  avoir 
détenu  grandsommede  deniers,  et  fut  mis  en  prison 
fort  eslroitement, puis  le  treizième  de  février  j  usques 
au  quatrième  de  may.  Dont,  pour  le  faire,  passèrent 
au  train  des  aultres  ;  ils  levèrent  l'estendard  de 
Bruges  ,  et  à  grand  nombre  de  meutins  le  tirèrent 
de  prison  ;  si  le  livrèrent  aux  seigneurs  de  la  ville 
pour  en  faire  exécution.  Et  jà  soit  ce  qu'il  eussist 
supporté  intollérables  pertes  par  la  guerre  précé- 
dente ,  tellement  que  ses  chasteaux  en  estoient 
dilapidés  ,  gastés  et  abbattus ,  dont  pour  la  ré- 
fection d'iceulx  le  pays  de  Flandre  lui  avoit  or- 
donné, donné  et  oclroié,  à  prendre  sur  la  ville  de 
Bruges ,  la  somme  de  huit  mille  escus ,  toutefois  il 
fut  tantenchairgé  desdits  Brugbelins,  qu'il  fut  con- 
damné à  mort.  Madame  de  Dugelles ,  son  cspouse  , 
fort  noble  de  parents  ,  et  de  bonnes  mœurs  , 
voyant  les  éminents  dangiers  mortels  où  son  mari 
estoit ,  quérut  tous  les  moyens  que  possible  lui 
fut ,  pour  lui  saulver  la  vie  ;  et  furent  ses  média- 
teurs ,  monseigneur  le  prévost  de  Nostre-Dame 
de  Bruges,  aulcuns  notables  personnaiges des  na- 

tions^  et  aultresecclésiastiqueset  nobles  séculiers.  Et 
quant  vint  l'heure  que  les  bourreaux  faisoient  leurs 
préparations  sur  le  hourt  pour  l'exécuter ,  et  que  le 
seisfneur  de  Duirelles  estoit  administré  desconfes- 
seurs,  et  despouillé  en  sa  chemise,  pour  recep  voir  le 
cop,  madame  sa  femme  labouroit  à  toute  puissance 
pour  le  saulver  ;  et  pour  plus  esmovoir  à  pitié  et 
compassion  les  cœurs  obstinés  et  endurcis  eu  leurs 
tirannies  ,  elle  tenoit  ses  deuxjosnes  filles  parles 
mains,  et  avec  la  compag'nie  des  notables  seigneurs 
dessusdits,  alloit  de  bannière  en  bannière  et  de 
doyen  en  dojen,  soi  jectant  à  genoulx  piteusement, 
plourant ,  et  requérant ,  au  nom  de  la  passion  de 
Nostre-Seigneur  ,  qu'ils  voulsissent  avoir  pitié  de 
son  mari,  et  lui  pardonner  son  mesus. 

D'auUre  part,  monseigneur  le  prévost  de  Nostre- 
Dame  se  metloit  en  toute  diligence  pour  inter- 
céder pour  le  bon  seigneur,  et  disoit  :  «  Regardez 
»  en  pitié  la  noble  dame  et  ses  beaux  enfants  qui 
»  tant  liumblement  vous  prient  et  requièrent  ;  et 
»  mesmes,  de  nostre  part,  nous  vous  en  prions 
»  et  requérons,  en  tant  que  possible  nous  est.  Le 
»  bon  seigneur  a  tenu  deniers  soit  en  Bruges  ou  au 
»  pays  de  Flandres  ;  ceste  très  noble  dame  vous 
«  prie  et  requiert  que  tout  le  vaillant ,  revenus  , 
»  rentes  ,  terres  et  seigneuries  ,  tant  de  son  sei- 
»  f-neur    comme   d'elle  ,  soient  vendus   et   ade- 

»  nierés  et  convertis  à  la  restitution  de  ce  que 
))  vous  lui  demandez ,  tellement  que  chascun  s'en 
»  rembourse  ;  et  si  ce  ne  suffit ,  elle  est  contente 

»  que  son  seigneur ,  elle  et  ses  enfants  soient  à 
"  tousjours  mais  bannis ,  repulsés  et  exilés  de  la 
»  contrée  de  Flandras;  puisse  wider  une  chemise 
»  en  son  dos  seulement.  » 

Ces  offres  faictes,  qui  sembloient  à  aulcuns  suf- 
fisantes et  raisonnables,  ne  furent  acceptées,  ains 
refusées  et  mises  en  non-clialoir;  dont  la  dame  fut 
surprinse  de  grand  doléance.  Le  seigneur  de  Du  - 
gelles  espérant  vivre  par  l'intercession  de  sa  femme, 
voyant  ce  refus,  fut  angoisseux  et  attainct  de  grand 
tristesse.  La  dame  toutefois  persista  en  son  pour- 
chas  et  s'approcha  du  hourt,  requérant  respit  pour 
son  mari;    mais   aulcuns   mutins   craindans    que 
pardon  ne  lui  fust  accordé,  commenchèrent  à  crier 
en  leur  langaige  «Sla  doot!  sla  doot!  »  qui  vault 
autant  à  dire  comme:  «Tuez-le!  tuez-le!  »A  ces  mois, 
la  dame  sentant  que  requesle  amiable,  proumesse, 
et  satisfaction  n'y  valloient ,  toute  desconfortée  et 
quasi  demi  morte ,  fut ,  ensemble  ses  enfants,  à  très 
grande  paine  tirée  de  la  presse  ;  elle  fut  bleschée 
à  un  bras  et  ramenée  à  son  hosteL  Semblablement 
les  notables  personnaiges  qui  Faccompagnoient  , 
doubtans  commotion  populaire,  craindans d'e  stre 
assommés,  se  retirèrent  en  leur  logis ,  et  lors  se  pri- 
rent à  crier  :  «  Faicles-nous  quictesde  cest  homme  ! 
»  faictes-nous  justice  hastivement!  »  Et  lors  le  bon 
chevalier  qui   plus   n'espéroit  en  sa    vie,    dit  au 
bourreau:  «  Maistre  Charles,  mon  ami,  faicts  ton 
»  olTice,  et  me  mectshors  de  la  vue  de  ce  merveilleux 
»  peuple.»  A  ces  mots  se  mit  à  genoulx ,  il  eut  le» 


25o  CHRONIQUES  (i488) 

yeux  bendés,  et  maistre  Charles  lui  trencha  la 
teste,  laquelle  cheut  sur  un  drap  vermeil.  Sa  mort, 
qui  fut  le  huitième  de  mars^  fut  fort  plaincte  de 
plusieurs  nobles  couraiges  qui  congnoissoient  ses 
louables  vertus ,  et  fort  desplaisant  à  son  fort  grand 
et  noble  parentaige. 


CHAPITRE  CLXXII. 

Assemblement  des  trois  estais  à  Maliues  devant  monseigneur  l'archiduc 
pour  besongner  à  la  délivrance  du  roi  son  père. 

Les  nouvelles  de  la  détention  du  roi  furent  sou- 
dainement espandues,  non-seulement  es  pays  voi- 
sins ,  mais  aussi  es  marches  loingtaines  ,  comme 
il  apperra  cy-après ,  et  causa  grande  admiration  et 
doléance  à  tous  nobles  et  vertueux  princes,  voyans 
l'un  des  plus  excellens  pèrsonnaiges  du  monde  et 
le  plus  victorieulx ,  misérablement  molesté  de  pri- 
son en  sa  propre  ville  ,  de  meschants  vilains  ,  or- 
gueilleux subjects  qui  le  tenoient  en  dangier.  Sur 
tous  aultres  très  nobles  et  puissants  princes  aux- 
quels ce  doeil  poindoit  plus  angoiseusement ,  es- 
toient  l'empereur  Frederick  son  père  et  mon- 
seigneur l'archiduc  son  fils.  Quant  donc  le  fils, 
plus  prochain  que  le  père,  fut  adverti  de  sa  cap- 
tivité, il  en  fut  amèrement  dolent,  fort  triste  et 
desplaisant;  se  furent  messeigneurs  du  sang  et 
ceulx  de  son  conseil  ;  et  fit  assembler  les  estais  de 

ses  pays  en  sa  ville  de  Malines ,  et  leur  manda  et 
commanda  bien  expressément ,  que  en  toute  dili- 
g-ence  et  à  grande  célérité  ils  comparussent  pour 
déterminer  et  conclure  qu'il  seroit  de  faire  en 
ceste  matière. 

Quand  les  estats  furent  assemblés  le  vingt- 
liuilième  jour  de  febvrier,  illec  survint  monsei- 
gneur l'archiduc,  accompaigné  de  monseigneur 
Philippe  de  Clèves ,  des  seigneurs  de  la  Grutuse ,  de 
Walain ,  de  Molembais ,  et  aultres  nobles  et  ceulx 
de  son  conseil;  etleur  fît  proposer  en  langue  thioise, 
par  messire  Guillaume  de  Haultaing,  chancelier  de 
Brabant ,  depuis  en  langue  wallone  par  maistre 
Jean  Marinier,  président  de  Luxembourg,  com- 
ment, par  le  commandement  de  son  seigneur  et 
père  laroj,  aussi  par  l'advis  de  messeigneurs  de 
Raveslain ,  et  Philippe  son  fils  prochain  de  son 
sang,  et  ceulx  de  son  conseil,  il  avoit  illecq  fait 
convenir  les  estats ,  pour  leur  advertir  que  sondit 
seigneur  et  père  s'estoit,  puis  certain  temps,  à  la 
requestede  ceulx  de  Bruges  et duFrancq ,  trouvé  en 
Bruges  pour  faire  et  conclure  une  paix  au  rojaulme 
de  France,  ou  avoir  l'entretenement  de  celle  faicle 
en  l'an  mil  quatre  cents  quatre  -vingt-deux,  et 
à  ce  propos,  avoit  escript  ses  lettres  à  ceulx  des 
estais  pour  se  y  trouver  au  dernier  jour  du  mois 
de  janvier  passé;  mais  lesdits  de  Bruges,  sans 
prendre  regard  à  tout  ce,  et  après  que  ceulx  des 
mestiers  s'esloient  voulu  esmouvoir  contre  lui ,  les 
avoient  rabaissés,  et  lui  avoient  promis  le  tcnr  (mi 

bonne  seureté,  révérence  et  amitié,  ils  s'étoient 
avec  leurs  bannières  tirés  sur  le  marchié  de  ladite 
ville,  où  l'avoient  forcément  f'aict  convenir,  et  le 
retinrent  meismes,  et  le  firent  logierà  une  maison 
dite  Cranembourg^  où  il  entenduit  encoires  esLre, 
qui  estoit  à  son  très  grand  regret  et  ennui ,  dont  il 
requéroit  advis  et  conseil.  Fit  expcjser  comment 
ils  avoient  mis  en  oubli  les  grands  périls ,   tra- 
vaux et  dangiers  où  monseigneur  son  père  s'es- 
toit   mis    en  son  advènement .    pour  la  tuition  et 
deffense  du  pays,  èsquels  il  estoit  venu   à  leur 
poursuite,   non  pas  à  la  sienne,   et  le  grand  des- 
plaisir qu'il  prenoit  en  cœur  à  cause  de  l'ennui  et 
arrest  de  sondit  père  ;  et  que  tribulation   ne  peut 
estre  faicte  à  père,  qu'elle  ne  redonde  au  fils.  Fit 
aussi  dire  pour  ce  qu'il  estoit  certain  que  sondit  père 
etseiiiueur  désiroit  la  paix,  comme  aussi  les  susdits 
de  son  sang  ;  et  que  de  sa  part  estoit  tout  son  désir, 
et  requéroit  avoir   conseil,  comment  il  se  y  con- 
duiroit  pour  y  parvenir,  disant  oultre  qu'il  estoit 
venu  à  sa  cognoissance  que  l'on  chargeoit  sondit 
père  d'avoir  en freinct  la  paix,    qui  estoit   contre 
vérité  ;  car  la  paix  avoit  esté  enfï'reincte  par  ceulx 
du  parti  contraire,  dont  avoient  esté  motifs  ceulx 
de  Gand ,  en  tant  qu'ils  avoient  prins  secours  et 
aide  du  seigneur  des  Querdes  et  de  ses  gens ,  lors- 
qu'ils tindrent  contre  lui;   et  de  faict  avoient  les 
Francbois,    depuis  ce  temps ,   baillé  secours    de 
gens  et  d'argent  à  ceulx  de  Liège ,   làisant  men- 
tion que  lesdils  de  Bruges  et  de  Gand   espéciale- 

ment ,  et  le  seigneur  de  Rassenghen  ,   non  recog- 
noissant  les  biens  et  grâces  que  le  roy  leur  avoit 
faicls  en  l'an   quatre-vingts  et  deux,    et  sur  ce 
qu'ils  s'esloient  meus  contre  lui,  et  l'avoient  voulu 
assaillir   à  main  armée  en   son  hostel    de  Leu 
wale,  il  leur  avoit  baillé  absolution  et  pardon  ,  el- 
si  avoient  esté  faicles  lettres  scellées  de  son  scel 
de  l'appoinctement^    lequel  appoinctement  ledil 
de  Rassenghen  avoit  nagaires  en  une  grande  as- 
semblée pour  ce  faict  en  Gand ,  descbiré  et  coppé 
lesdiles  lettres  .  à  la  villipende  de  sondit  seigneur 
et  père.  Fit  remonstrer  en  oultre ,  que  ceulx  de 
Gand ,  et  aultres  murmureurs,  maintenoient  que 
les  lettres  envoyées  en  divers  quartiers,   avoient 
esté  signées  dudit  seigneur  de  Walbain  ,   sans  le 
sceu  et  consentement  de  ceulx  de  son  sang,    qui 
estoit  mensonge  ;  car  il  avoit  commandement  du 
roy  son  père  ,  de  monseigneur  de  Ravestain  et  sou 
fils,  qui  fut  ratifié  par  mondit  seigneur  Philippe, 
lequel  excusa  mondit  seigneur  de  Ravestain  son 
père  en  son  absence,  à  cause  de  sa  maladie;  et 
ofTroit,  pour  sondit  père  et  lui,  de  faire  èsdltes 
matières ,  spécialement  au  bien  et  honneur  de  son 
très  redoubté  seigneur,  et  de  ses  pays  et  subjects, 
tout  ce  qu'il  y  pourroit  employer,  corps  et  biens. 
Après  ces  choses  dictes,   l'on  leut  lettres  que 
ceulx    de  Gand  et  de  Rruges  vouloient   envoyer 
au  seigneur  des  Querdes  ,  desquels  les  messagiers 
avoient  esté  prins  envers  Lisle ,  contenans  que  en 
ensuivant  l'instruction    dudit  des  Querdes,  ils  no 
bcsongnoicnt  (|uo  pour  culx  et  ceulx  qui  leur  vou- 

droient  adhérer,  ils  eussent  abstinence  de  guerre, 
et  ne  renvoyassent  vers  eulx  les  gens  d'armes  qu'ils 
avoient  requis  ,  jusques  ils  les  redemanderoient , 
mais  les  envoyassent  envers  Hainault  et  Audenarde. 
La  proposition  finée  et  faicte  au  nom  de  mon- 
seigneur l'archiduc  ,  oye  sa  doléance  piteuse  et 
lamentable ,  les  estats  des  pays  ,  fort  desplai- 
sants de  son  ennui ,  lui  offrirent  tout  le  service 
que  possible  leur  seroit  de  faire  à  leur  souverain 
prince  et  naturel  seigneur  ,  et  touchant  la  re- 
couvrance  du  roy  son  père  ;  et  pour  practiquer 
bonne  paix,  ils  envoyèrent  par  le  roy  de  Hay-, 
nault  lettres  doulces  et  amiables  aux  eschevins 
des  deulx  bancqs,  et  aultres  doyens  et  communes 
de  la  ville  de  Gand  ;  pareillement  par  le  roy  de 
Brabant  envoyèrent  lettres  aux  bailli,  escoutette, 
bourgmestre  ,  eschevins ,  chiefs ,  doyens  et  aultres 
de  ladite  ville,  comme  delà  ville  de  Bruges,  ofFrans 
saulf-conduit  tant  à  ceulx  de  Gand ,  comme  de 
Bruges  ,  entrecours  de  marchandises  et  abstinence 
de  guerre  ;  se  il  leur  plaisoit  venir  à  Malines  pour 
inventer  bonne  paix  avec  eulx,  lesdits  estats  leurs 
en  prioient  amiablement  ;  et  contenoient  lesdites 
lettres  comment  monseigneur  l'archiduc  les  avoit 
rassemblés  à  Malines,  pour  leur  remonstrer  que  , 
à  la  très  instante  poursuite  ,  requeste  et  prière  des 
trois  membres  de  la  comté  de  Flandres,  le  roy 
s'estoit  trouvé  en  Bruges  ,  et  illecq  le  faict  con- 
venir pour  paix  finale ,  fructueuse  et  loable  entre 
lui  et  le  roy  de  France  ,  duquel  il  avoit  obtenu 
sauU-conduit  pour  conduire  les  matières;   et  for- 

ceement  l'avoient  détenu  sur  le  niarchié,  et  logé 
estroictement  en  lieu  où  il  estoit  privé  de  l'habi- 
tude^ Visitation  et  service  de  ses  gens;  dont  ledit 
archiduc  se  donnoit  merveille ,  et  en  avoit  très 
grand  regret,  ennui  et  desplaisir  en  son  josne 
eage  ;  et  prioit  bien  à  certes  lesdits  estats ,  qu'ils 
voulsissent  entendre  à  la  délivrance  du  roy  et  à 
la  paix.  Lesdits  estats  requirent  à  monseigneur 
Philippe,  tant  en  son  nom  et  pour  monseigneur 
deRavestain,  son  père,  qu'ils  se  voulsissent  em- 
ployer à  ladite  paix,  et  prendre  telle  adhérence  et 
aide  que  bon  leur  sembleroit  ;  laquelle  chose  il 
promit  libéralement  de  faire,  dont  il  fut  remer- 
chié  desdits  estats  ,  qui  de  là  en  avant,  autant  que 
possible  leur  fut,  labourèrent  sur  les  principaux 
poincts  ci-dessus  déclarés.  Si  furent  (aictes  cer- 
taines instructions  en  franchois,  et  depuis  trans- 
latées en  flammeng ,  pour  besongner  à  la  paix  de 
France. 

Le  huitième  de  mars,  les  estats  receurent  lettres 
de  ceulx  de  Gand,  responsives  qu'ils  avoient  en- 
voyé ;  et  oultre  ce  mandoient  auxdits  estats  qu'ils 
se  trouvassent  en  Gand  le  douzième  de  ce  mois. 
Sur  lesquelles  lettres  furent  escriptes  lettres  d'ex- 
cuses de  soi  y  trouver  ,  les  requérant  derechef 
qu'ils  se  trouvassent  audit  Malinnes,  et  que  à  eux 
n'appartenoit  d'assembler  estats  sans  le  conseil  du 
souverain  ;  et  se  venir  n'y  vouloient ,  ils  se  trou- 
vassent à  Tenremonde  ,  et  l'on  y  envoieroit  aul- 
cuns  députés  pour   les  induire  à  rétablir  le  roy 

en  sa  liberté  ,  lequel  ineismes  rescripvit  lettres 
signées  de  sa  main ,  par  lesquelles  il  commandoit 
aux  prélats  de  Brabant  qu'ils  se  trouvassent  à  Gand 
le  douzième  du  mois  ,  pour  besogner  tant  sur  la 
paix  que  pour  sa  délivrance.  Sur  quoi  fut  conclut 
non  y  aller  au  commandement  desdites  lettres , 
veu  que  le  roj  n'estoit  pas  en  sa  propre  franchise. 
Monseigneur  Philippe  de  Clèves  ,  en  présence  des 
estats,  dict  :  que  aulcuns  l'avoient  chargié  dt; 
ce  qu'il  n'avoit  fait  la  guerre  à  ceulx  de  Bruges 
pour  recouvrer  le  roy  ,  et  qu'il  n'estoit  pas  af- 
fecté à  la  paix  de  France ,  veu  qu'il  desiroit  la 
guerre;  sur  quoi  il  donna  excuse,  disant  :  que 
par  commandemement  du  roy  ,  il  s'en  étoit  dé- 
porté, en  tant  que  sa  personne  détenue  en  eusist 
pis  valu  ;  et  aussi  qu'à  son  entrée  à  l'Escluse,  il 
avoit  trouvé  la  ville  et  le  chasteau  fort  desnué 
de  vivres  et  d'artillerie,  et  que,  pour  les  répa- 
rer ,  il  avoit  employé  du  temps  ;  et  aussi  d'entre- 
prendre ceste  nouvelle  guerre  sans  consentement 
des  estats,  il  en  pourroit  estre  désavoué  ,  offrant 
de  y  employer  corps  et  biens  -,  et  quant  à  la  guerre 
de  France  ,  il  desiroit  la  paix  ;  et  se  y  vouloit  em- 
ployer par  tous  bons  moyens. 

CHAPITRE  CLXXIII. 

Notable  ambassade  envoyée  des  princes  d'AlIeraaigne  à  monseigneur 
l'archiduc  pour  la  délivrance  du  roi  des  Eomains  son  père. 

Les  estais  assemblez  à  Malines  pour  besongnier  es 
matières  dessus  dictes ,  arrivèrent  illecq  notables  et 
grands  personnages  d'Allemaigne  ,  ambassadeurs 
des  électeurs,  des  ducs  de  Bavière ,  de  JuUiers ,  et 
aultres  grandsseigneurs  auxquels  monseigneur  l'ar- 
chiduc,  eagié  de  neuf  à  dix  ans  ,  en  présence  desdits 
estais  ,   donna  audience  ,  et  tint  gravité  princi- 
palement, aussi  meurement  que  s'il  eust  vingt  ou 
trente  ans.  Ces  ambassadeurs,  en  grande  révérence, 
se  présentèrent  devant  lui ,  et  après  qu'il  les  eust 
prins  par   la  main ,  lui  baillèrent   quatre  lettres 
closes,  contenant crédence  de  par  lesdits électeurs 
et  princes  ,  par  lesquelles  ils  exposèrent  comment 
l'emprisonnement  du  roj  des  Koniains  esloit  venu 
à  la   notice  de  leurs    seigneurs  et  maistres,    qui 
fort  s'esmerveilloient   comme  de  cas  non  jamais 
advenu  ;  si  estoient  illec  délégués  pour  complain- 
dre  et  condoloir  sa  lamentable  fortune  ,  et  pour 
offrir  confort  ,  aide  et  assistance  au  nom  desdits 
princes  ,  de  corps ,  de  biens  ,   d'avoir  et  de  puis- 
sance en  la  recouvrance  de  leursouverain  seigneur, 
comme  tenus  et  obligés  à  sa  royale  majesté  ,  avec 
plusieurs  aultres  clioses,  porsuadans  les  coeurs  des 
escoulans  à  hault  comprendre  et  voloir  retirer  le 

rov  de  sa  captivité  et  misérable  désertion  ,  disant 
que  l'on  debvoit  appaiser  et  réduire  ceste  malière 
par  amiable  voie ,  si  faire  se  povoit ,  et  se  se  non  , 
ils  ofFroient  ce  que  dit  est  ,  pour  y  procéder  par 
armes;  et  se  disoient  avoir  charge  de  eiilx trouver 
à  Bruges  et  à  Gand,  pour  cognoistre leur  intention, 
et  leur  dire  plus  ample  charge.  Ce  proposé,  monsei- 
gneur l'archiduc  tint  ses  devises  avec  monseigneur 
Philippe  de  Glèves,  le  seigneur  delaCruthuseet  aul- 
tres,  et  leur  fît  dire  par  le  marissal  de  Nassou,  que 
pour  ceste  malière  il  avoit  illecq  assemblé  les  estats 
de  ses  pays  ensemble  ,  pour  besongnier  au  bien  de 
paix  ;  si  les  fît  remercier  de  leurs  belles  offres  , 
lesquelles  ilrecepvoit  fort  agréablement,  et  leur 
fit  offrir  le  semblable  avec  aultres  plusieurs 
amiables  paroles  proférées  par  ledit  marissal , 
tirans  à  fin  de  bonne  conséquence. 

Ce  faict,  les  ambassadeurs  donnèrent  lettres  de 
crédence  au  nom  de  leur  seigneur  et  maistre,  à 
monseigneur  Philippe  ,  contenant  ce  meismes  , 
qu'il  les  remercia  et  leur  offrit  service.  Pareil- 
lement ils  proposèrent  devant  les  estats  un  pe- 
tit plus  amplement  ,  en  remonstrant  comment 
leur  souverain  seigneur  et  roi  estoit  venu  par 
dechà,  et  en  son  josne  cage  de  dix-noef  ans  ,  avoit 
prins  alliance  à  madame  Marie,  son  espouse, 
de  laquelle  dame  il  avoit  eu  deux  beaux  enfans; 
et  néantmoins  n'avoit  eu  guaires  de  joie  ni  de 
biens,  tant  pour  la  perte  de  madite  dame  ,  comme 
pour  les  guerres  et  troubles  où  il  avoit  mis  plusieurs 

fbys  sa  très  noble  personne  en  danger  de  mort;  et 
pour  rétribution,  l'on  l'avoit  prins  prisonnier  en 
Bruges,  au  très  grand  desplaisir  des  princes  d'Al- 
lemagne, quilesavoient  envoyés, etconséquemtnent 
du  résidu  de  toute  Germanie^  lesquels,  considéré 
le  cas  non  jamais  advenu,  le  vouloient  délivrer  de 
ceste  oppression  et  foulle.  Dont  ils  furent  gran- 
dement remerciés  desdits  estats  ;  puis  prindrent 
congié  à  monseigneur  l'archiduc^  lequel  tint  ma- 
gnanimité honnorable  en  congéant  chacun  d'eulx, 
selon  sa  vocation  et  appartenir,  à  l'un  estant  son 
bonnet,  à  l'aullre  y  touchant  seulement,  et  aux 
aultres  les  prenant  par  la  main.  Et  pour  ce  qu'ils 
s'estoient  offerls  d'aller  à  Bruges  et  à  Gand  ,  on 
leur  demanda  leur  intention  sur  ce  pas;  et  respon- 
dirent  que  volontiers  le  feroient ,  moyennant  que 
monseigneur  Philippe  de  Clèves  y  allast  avec  eulx 
en  personne,  ce  qui  ne  fut  pas  consenti  par  les 
estats  de  Brabant .  Toutesfois  ,  mondit  seigneur 
Philippe  s'estoit  offert  à  faire  tout  ce  qui  seroit 
dict  au  bien  du  roy  et  de  monseigneur  son  fils  ,  à 
l'honneur  des  estais  et  des  pays,  auxquels  ils  dirent 
oultre  ,  et  pour  certain  appoinctement  et  secret 
entendement  conceu  entre  le  roy  de  France  et  le 
duc  deGueldres,  et  meismes  que  le  bruit  couroit 
que  ledit  roy  le  debvoit  mettre  à  puissance  en  la 
possession  de  la  ducé,  en  déclarant  les  incidences 
qui  en  polroient  ensuivir,  prièrent  de  prendre 
garde  aux  garnisons  sur  les  limites  de  Gueldres  , 
disans  qu'avant  leur  partement  deCoulongne  ,  les 

princes  d'Allemagne  avoient  escripl  lettres  aux 
Gueldrois  ,  aux  nobles  et  bonnes  villes  ,  afin  qu'ils 
gardassent  leurs  leaultés  envers  leur  souverain 
seigneurie  roi ,  les  advertissant  en  tout  de  tout  ce 
que  dict  est. 

En  ce   jour  retourna  Anlboine   de  Fontaine  à 
Malines  ,   qui ,  par  l'incitation   des  seigneurs  de 
Bevres  et  de  Wyère,  avoit  esté  envoyé  vers  le  roy 
par  monseigneur  Philippe  de  Clèves  ,  son  maistre  ; 
et  en  faisant  record  de  sa  besogne  dit   que ,  lui 
venu  en  Bruges,  fut  bien  recoeilli  par  les  seigneurs 
de  la  ville,  qui  firent  grande  doléance  du  roy,  de 
son  gouvernement  et  de  ses  gouverneurs  ,  par  les- 
quels les  pavs  estoient  en  apparence  d'estre  perdus  ; 
si  voloient  pourvoir  parle  moyen  de  paix.  Ledit  An- 
lboine fui  interrogé  sur  quel  titre  il  estoit  illec  venu  ; 
à  quoi  respondit  que,  au  commandement  de  son- 
dict  maistre,  et  sur  leur  seureté  il  étoit  illec  envoyé 
pour  voir  le  roy,  pour  ce  que  le  bruit  couroit  qu'il 
estoit  fort  estroitement  détenu,  dont  il  desplaisoit  à 
monseigneurl'archîducson  fils,  et  prioit  de  pouvoir 
aller  le  veoir.  Sur  quoi  fut  demandé  qu'il  lui  vouloit. 
Il  respondit  qu'il  n'avoitcherge  que  de  recomman- 
dation ,  et  que  les  estats  estoient  assemblés  à  Malines^ 
pour  l'aider  et  faire  la  paix.  Et  demandèrent  quelle 
aide  l'on  lui  vouloit  faire  ,  et  ne  vouloient  souffrir 
que  l'on  lui  desist  ainsi  ;  mais  que  le  roi  se  aidast 
lui-meismes  et  l'on  l'aideroil  ;   et  atant  se  partit. 
L'on  lui  bailla  buict  hommes  pour  aller  vers  le  roy, 
quatre  deGand  et  quatre  de  Bruges,  lesquels  furent 

présents,  et  oyrent  les  recommandations  que  fit  ledit 
Antlioine  au  roj ,  priant  qu'il  eusist  patience  ,  et 
qu'il  se  aidast  et  on  lui  aideroit;  et  après  l'avoir  prins 
par  la  main  ,  demanda  de  monseigneur  l'archiduc, 
son  fils ,  adjoustanl  que  ,  par  tout  moyen  il  voloit  et 
desiroit  que  l'on  besong'nast  sur  la  paix  et  sur  son 
faict  et  estât.  Lesdits  de  Gand  et  de  Bruges  dirent 
au  roi  qu'il  eseripvist  ses  lettres  aux  estats,  estans  à 
Malinne  ,  afin  qu'ils  se  trouvassent  à  Gand  le  dou- 
zième de  ce  mois  ;  et  le  roi  leur  respondit  qu'il 
n'esloit  en  sa  puissance  de  prier  ne  de  commander  ; 
néantmoins  volontiers  le  feroit.  Le  congé  prins, 
Anthoine  vint  à  son  logis  ,  et  derechef  fut  mandé 
qu'il  allast  à  la  maison  de  la  ville ,  où  il  fut  requis 
de  tant  faire  que  lesdits  estats  se  trouvassent  à 
Gand,  à  journée  dessusdite,  luj  priant  qu'il  fesisl 
son  retour  par  Gand  ,  comme  il  fit  ;  et  se  trouva 
vers  les  seig^neurs  de  la  ville ,  où  messire  Adrien 
de  Rassenghien  lui  parla  des  matières  encommen- 
chées,  espérant  que  bien  seconduiroient,  se  lesdits 
des  estats  vouloient  comparoir  audict  Gand.  Dict 
oultre  plus  lecht  Anthoine ,  en  faisant  son  rapport 
aux  estats,  qu'il  cuidoit  tant  tenir  de  l'intention 
du  roi ,  qu'il  desiroit  que  l'on  y  envojast  aulcuns 
députés  pour  le  tout  mener  à  bonne  fin  ,  autre- 
ment le  roi  doubtoit  fort  sa  personne.  Lendemain 
que  Anthoine  de  Fonthaine  eut  fait  sa  légation,  les 
estats  assemblés ,  vindrent  deux  notables  hommes  , 
l'un  deGandetl'aultre  de  Bruges, députés  desdictes 
villes  ,  portant  lettres  de  crédence  des  cschevins 

Oir.uMQUEs.  T.XLV. — J.    Moi,im;t.  /y/.  lU 


50)2  CHIIOINIQUES  ('488) 

des  deux  bancqs  et  des  doyens  de  Gand  ;  desquels 
délégués  et  commis,  l'un,  qui  se  nommoit  messire 
Pierre  Du  Molin,  fit  plusieurs  remonstrances,  char- 
geant le  roi  des  Romains  des  injustices  ,  gasts  , 
foulles  et  vexations  qu'il  avoit  souffert  faire  au 
pavs  ,  requérant  que  l'on  envoyast  à  ladite  jour- 
née aulcuns  des  estats  ,  souverainement  monsei- 
gneur de  la  Grulhuse,  qui  leur  estoit  fort  agréa- 
ble, pour  practiquer  bonne  paix ,  soi  complaindanl 
amèrement  des  cruels  excès,  rigoreuses  insolences, 
et  dommages  que  faisoient  ceulx  deHulst,  priant 
que  l'on  deffendît  de  courrir  sus  le  pays ,  ou  au- 
trement îe  roi  en  seroit  aggrevé  ;  et  fînablement 
présentèrent  lettres  escriptes  et  signées  du  roi,  par 
lesquelles  il  commandoit  d'envoyer  audit  Gand  , 
afin  de  besongner  à  son  élargissement. 

Oye  la  relation  dudit  Anlhoine  et  la  charge  des 
députés  de  Bruges  et  de  Gand,  ensemble  la  re- 
scription  du  roi  ,  fut  conclu  d'envoyer  au  jour 
assio-né  ,  le  douzième  de  mars  ,  les  personnaiges 
qui  cy-après  seront  dénommés;  mais  premier  se- 
ront mis  en  compte  les  demandes  que  firent  les 
ambassadeurs  d'Àllemaigne,  avant  le  partement. 
Premier  requirent  sçavoir  quel  debvoir  l'on  avoit 
fait  de  recouvrer  la  personne  du  roi  ,  priant  que 
l'on  prenist  garde  aux  offres  qu'ils  avoient  faicts 
de  leur  part  ;  secondement ,  qu'ils  ne  souffrissent 
transporter  la  personne  de  monseigneur  l'archi- 
duc hors  de  Malines  ,  si  ce  ne  fut  par  le  sccu  et 
commandement  dn  roi ,    du  sceu   de   l'empereur 

son  grand  père  et  des  estais  ;  tierchement ,  qu'ils 
pourvussent  aux  frontières  pour  paiement  des 
gens  d'armes  ^  ou  desissent  leur  intention  ;  quar- 
tement ,  desiroient  scavoir  quelle  aide  et  seeours 
les  pajs  feroient  au  roi  pour  recouvrer  sa  personne, 
en  cas  que  par  amiable  voje  l'on  ne  le  polroit 
recouvrer. 

Ces  matières  consultées  et  coinquées  par  les 
estais  avec  les  conseilliers  du  roj ,  fut  respondu 
au  premier  poinct ,  que  devoir  avoit  esté  faict 
de  recouvrer  le  roi  par  amiable  voje,  si  faire 
se  pouvoit  ;  et ,  à  ceste  cause  ,  monseigneur  l'ar- 
chiduc ,  monseigneur  de  Ravestain  ,  et  Philippe  , 
son  fils,  et  meisme  ses  estais  avoient  envoyé  leurs 
députés  à  Gand  pour  y  besongner;  au  second  poinct, 
n'estoient  d'advis  de  transporter  la  personne  de 
monseigneur  l'archiduc  de  Malines  sans  le  con- 
sentement du  roy  en  son  francq  arbitrage;  au  tiers 
poinct,  firent  response  que  les  estats  debvoient 
pourveoir  aux  frontières  pour  aulant  qu'il  leur 
touchoit,  car  autrement  ils  les  perdroient,  et  en 
seroit  la  paix  plus  dure  àtraictier  ;  au  quatrième 
poinct,  taucliant  l'aide,  ils  espéroient  que,  gardans 
leurs  leaultés,  chacun  feroit  debvoir  ;  mais  néant- 
iuoins  ils  n'estoient  chargés  de  ce  faire. 

CHAPITRE   CLXXIV. 


La  mort  de  raessirc  Matins  Payart    et  cVaulcuns  autres  ,  décolles  en  la 
ville  de  Gand. 


Messire  Mathis  Payart ,  en  son  temps  grand 
dojen  de  Gand ,  pendant  la  dernière  guerre  qui  fut 
l'an  quatre-vingt  et  cinq ,  favorisoit  à  la  querelle 
du  roj  des  Romains,  qui  le  fit  chevalier;  et  quant 
vint  le  temps  de  reconciliation  et  appoinctement 
de  ladite  guerre ,  et  qu'il  fut  conclu  que  le  roy 
entreroit  en  Gand ,  comme  il  fit ,  sire  Mathis 
Payart  promit  aux  Ganthois  qu'il  y  entreroit  ac= 
compagne  de  six  cents  hommes  seulement  :  mais 
il  y  entra  à  puissance  d'A.llemans  ;  pourquoi  les 
Ganlhois  oncques  depuis  n'aimèrent  ledit  Payart. 
Si  le  recôeillèrent  en  grand  haine  ;  car  tousjours 
maintenoient  qu'il  avoit  mis  la  ville  de  Gand  en 
grand  bransle  d'estre  bruslée ,  pillée ,  périe ,  et 
menée  de  finale  destruction  par  lesdits  Allemans, 
Bourguignons,  Picquars ,  Haynuiers,  qui  lors 
se  trouvoient  avec  le  roi.  Advint  que  quant  les 
Ganthois  commenchèrent  à  haigner  contre  le  roi , 
et  que  commotion  desjà  toute  esprinse  se  com- 
mencha  à  allumer ,  messire  Mathis  Payart ,  cuidant 
estre  mieux  assuré  à  Bruges  que  Gand  ,  se  partit 
dès  le  mois  de  septembre  assez  soubdainement  de 
Gand ,    craindant  fureur  populaire  qui  le   vouloit 

homicider  ;  fit  enmener  ses  biens  et  se  tira  en  Bru- 
ges, oùilavoit  une  fille  mariée;  et  illecq,  sentant 
le  cours  de  la  terrible  division  lors  régnant,  vojant 
aussi  le  roi  détenu ,  ses  nobles  en  captivité  ,  et  les 
gouverneurs  des  finanches  expulsés  ,  bannis  ,  em- 
prisonnés, ou  décollés  ,  languissoit  en  grand  mé- 
lancolie, craindant  tousjours  ce  qui  lui  mésadvint. 
El  quand  vint  le  cinquième  de  mars  ,  il  fut  saisi 
prisonnier,  au  pourchas  des  Gantliois  _,  parlesBru- 
ghelins,  et  livré  aux  députés  de  Gandqui  le  me- 
nèrent en  leur  ville  oii  il  fut  inhumainement  gé- 
henne deux  ou  trois  jours  entiers  ,  si  que  le  convint 
reporter  en  prison ,  à  force  de  gens.  Aulcuns 
dirent  qu'on  lui  fit  faire  procès  ;  mais,  quoiqu'il  en 
soit,  saulve  ses  bonnes  raisons,  il  fut  décollé  en 
Gand  et  escartelé  comme  traictre.  Sa  teste  f  ut  mise 
sur  la  porte  tirant  vers  Bruges  ,  et  ses  membres 
pendus  en  divers  quartiers  et  lieux  ;  et  pour  l'an- 
goisscux  tourment  des  tortures  qu'il  eut  à  souffrir 
il  accusa  et  chargea  aulcuns  notables  bourgeois  de 
Gand,  etaultres,  parchonniers  de  son  mésus,  comme 
l'on  disoit.  Pour  plus  subtilement  appréliender 
lesdits  bourgeois,  et  adfin  que  fuitifs  ne  se  ren- 
dissentet  ne  se  appercheussentde  leur  mésadvenir. 
Jan  Van  Donne,  prévost  des  marisseaulx  ,  le  doyen 
des  cordonniers  et  aulcuns  aullres  ,  firent  pré- 
parer un  beau  souper_,  où  furent  invités  ceulx  avec 
leurs  femmes,  lesquels  ils  disoient  esli'e  cou]>ables 
de  mort,  et  désiroienl  exécuter  et  laire  passer  la 
nuict.  Dont  après  qu'ils  eurent  fait  grand  ciiièie 

ensemble ,  prevost ,  doyen  ,  bourgeois  et  mar- 
chands,hommes et  femmes, compères etcommères, 
sans  faire  mention  de  rien  ,  sinon  de  bien  boire  et 
de  fort  mengier,  et  que  chascun,  les  congiés  prins, 
lut  retourné  en  son  hostel  ,  et  que  les  notables 
bourgeois  qui  de  riens  ne  se  doubtoient ,  comme  il 
faict  à  présumer,  reposoient  en  leurs  licts  ,  ledit 
dojen  et  ses  adhérents,  qui  point  ne  dormoient,  les 
resveillèrent  durement;  car,  quant  vint  environ 
onze  heures  de  la  nuict,  ils  firent  impétueusement 
hurter  à  leurs  hujs  ,  les  firent  soudainement  des- 
coucher ,  les  emmenèrent  de  force  et  de  haulteur 
en  nombre  de  dix  sur  le  marché  au  bled  ,  et  les 
firent  bouter  en  une  prison  nommée  le  Salselet. 
Illecq  estoient  les  confesseurs  pour  les  administrer 
leur  salut,  pareillement  les  bourreaux  pour  faire 
exécution  de  leurs  corps  ;  et  ainsi ,  sans  plus  avant 
enquérir  du  cas  ,  sans  oyr  partie  ,  sans  procès 
formé  ,  sans  terme  de  justice ,  et  sans  nul  autre 
jugement ,  sinon  volonté  de  propres,  par  contre- 
venge  et  haine  précogitée,  environ  deux  heures  en 
la  nuict,  furent  piteusement  mis  à  mort  et  decolés 
audit  Salselet, le  buictième  de  mars,  maistre  Jehan 
de  la  Graeclit ,  seigneur  du  conseil  de  Flandres 
et  seigneur  de  Melseve ,  jadis  pensionnaire  de 
Gand ,  vivant  le  duc  Charles ,  Jehan  Wen  Hove, 
fils  de  Jean  Water-grave  ,  Denis  Wan  Saren  , 
Pieter  Baudins  ,  doyen  des  cuveliers  ,  Lieuvin 
Wan  West,  chaslellain  de  la  Walle  ,  qui  est  l'hos- 
tel  du  comte  de  Flandres  ,  Joos  de  Reschs  ,  hoste 

des  Cinq  Heauliiies  sur  ia  Lipe  ,  Joos  d'Averlein  , 
marchand  et  conreur  de  cuir  ,  Jehan  de  Wilde, 
brasseur,  à  l'enseig  ne  de  la  Cauwe ,  et  Pieler  Goer 
Soeve  ,  contrôleur  de  la  monnoie  du  comté  de 
Flandres.  Le  dixième  de  leurs  compagnons,  nommé 
Stephen  Moerselaetli ,  orphévre  en  son  temps, 
doven  des  mariniers,  durant  le  gouvernement  de 
messire  Mathis  Pajart^  avoit  les  yeux  bandés 
comme  les  aultres  quand  il  lut  recogneu  de  son 
frère  germain  ,  frère  Guillaume  Vloerselaetli  ,  de 
l'ordre  des  Aug'ustins  ,  lequel  frère  Guillaume  avoit 
confessé  la  pluspart  des  bourgeois  exécutés,  quand 
il  perchent  ledit  Stephen,  son  frère ,  en  ce  grand 
et  extrême  péril  mortel  ;  et  lors  multiplia  prières  et 
requestes  pour  que  sondit  frère  fut  respité  de  mort. 
Les  femmes  des  notables  hommes  illecq  décapi- 
tés, ignorantes  de  l'exécution  d'iceulx  ,  esloient  en 
grand  soussi  de  savoir  pour  quelle  affaire  l'on  avoit 
si  soudainement  resveillé  leui-s  maris.  Considéré  le 
temps  de  sédition  qui  lors  régnoit,  n'est  merveilles 
si  elles  avoient  grand  esmoi  au  cœur  ;  mais  les 
premières  nouvelles  qu'elles  en  oyrent  Turent  fort 
lamentables  ;  car  l'on  leur  amena  devant  leurs 
huys,  leurs  maris  en  deux  pièches,  pour  les  faire 
ensevelir  et  les  mener  enterrer  en  telle  église  ou 
chimetière  que  bon  leur  sembleroit.  Ainsi  en  ceste 
miséraljle  pestilence  et  commotion  populaire  ,  fi- 
nirent malheureusement  leurs  jours ,  ces  seigneurs, 
bourgeois  et  marchans  ,  qui  de  riens  ne  se  doub- 
loienl,  et  qui,  poelt  estre  ,  ne  cuidoieiil  avoir  com- 
mis delicl  pour  avoir  fini  si  malheureusemenl. 

CHAPITRE  GLXXV. 

Lettres  de  l'empereur  envoyées  à  monseigneur  l'archiduc  et  aux  estais 
de  Haynault. 

«  Illustre  prince  et  très  chier  nepveu  ,  le  lamen- 
table cas  de  nostre  très  chier  fils ,  le  roi  des  Ro- 
mains ,  vostre  père ,  est  venu  à  nostre  connoissance, 
et  comment  il  est  tombé  et  détenu  es  mains  d'aul= 
cuns  fourbes  et  deslojaux  bourgeois  et  habitants  de 
la  ville  de  Bruges  ,  tellement  que  le  somme  de  sa 
vie  et  mort  est  mise  en  leur  vouloir  et  arbitraige  , 
et  jà  quasi,  lui  et  toy  ensemble  près  à  estre  baillié 
et  mis  es  mains  des  Franchois  ,  lesquels  vous  per- 
sécutent et  hayent  en  tous  temps  à  mort,  et  que 
en  leur  vouloir  et  disposition  soyez,  et  vos  subjects, 
constraincts  de  leur  obéir  et  de  servir.  Et  si  telle 
raige  et  foursenerie  leur  enflamboit  le  couraig^e  de 
ainsi  le  faire  ,  oii  sera  la  gloire  et  l'honneur  de 
ceste  noble  seigneurie  de  Bourgogne  qui,  de  temps 
de  la  servitude  des  Franchois  et  de  toutes  témé- 
raires gens  ,  s'est  trouvée  si  franche  et  exempte? 
Où  sera  ce  noble  sang  des  ducs  de  Bourgogne  par 
le  universel  monde  si  cler  et  si  renommé  _,  s'il  ad- 
vient qu'il  abaisse  si  légièrement  à  la  servitude  des- 
dits Franchois?  Certes,  cestesédilion  deBrugesn'est 
pas  seulement  excitée  contre  le  roi  des  Romains  et 
loi ,  mais  contre  tous  vos  j»ays  et  subjects  ,  et  eh 

espécial  que  tout  à  un  cop  lesclicts  Franchois  par 
ces  divisions  vous  mectent  en   perpétuelle  servi- 
tude. Desquelles  choses  et  à  chacune  d'icelles,  se 
par  bon  et  meur  conseil  veux  procéder,    tu  ne 
presteras  l'oreille  à  nulles  de  leurs  faulses  subjec- 
tious  ;  et  ne  faisons  doubte  que  tantost ,  non-seu- 
lement pour  rédimer  ton  père,  mais  aussi  pour 
garder  la  liberté  de  la  maison  de  Bourgogne ,  tu 
ne  craindras  aucunes  paines  et  labeurs  ,  ne  ny  es- 
pargneras  biens  quelconques.   Et  comme  il  soit 
ainsi  que  entre  tous  les  princes  du  monde  à  moi 
et  à  toi  appartient  la  salvation  de  nostre  sang ,  je 
t'exhorte  tant  comme  je  puis ,   et  avec  tous  tes 
subjects  couraigeusementetavec  toute  ta  puissance. 
Par   aultre  moyen  tu  ne  peux  amolir  et  réduire 
les  couraiges  de  ceulx  de  Bruges  et  de  leurs  com- 
plices ;  tu  délivres  ton  père  ,  auquel  de  droit  divin 
et  naturel  tu  es  obligié ,  des  mains  de  ses  ennemis . 
et  le  remets  en  son  premier  estât  et  administration. 
En  ce  faisant ,  non  seulement  ton  père  ,  mais  toi 
mesmes  remecteras  en  liberté  et  franchise  ;  car,  se 
aujourd'hui  ton  père,  qui  tant  de  fois  pour  la  maison 
de  Bourgogne _,  et  pour  garder   la  liberté  de  la 
comté  de  Flandres  a  mis  son  corps  et  sa  vie  con- 
tre les  Francliois  en   tant  de  périls  et  dangiers  , 
est  de  ceulx  de  Bruges  et  de  leurs  complices  per- 
sécuté et  tellement  oultragé,  sans  nulle  doubte  il 
est  à  croire  que  autant  et  pis  ils  le  feront  cy-après. 
Et  ainsi ,  comme  ton  proave  et  Ion  grand  père  l'ont 
expérimenté  ,  et  afin  que  le  corraige  ne  le  faille 

de  bien  el  rigoreusement  faire  et  poursuivir  ce  que 
tu  dois  ,  lu  auras  hrief  l'aide  des  princes  de  l'em- 
pire ,  lesquels  pour  cesle  matière  et  par  mon  auc- 
îorilé  lerai  exciter;  el  alors  lesdits  princes  qui, 
par  lignaige  et  subjection  de  principaulté  n'ont 
pas  moins  au  cœur  que  nous  mesmesla  vengeance 
de  si  grand  prince  ,  plus  ardemment  s'eslèveront 
aliencontre  desdils  de  Bruges.  Au  moyen  de  la- 
quelle puissance  et  auctorité,  facilement  se  polra 
destruire  et  déterminer  leurs  faulsetés  et  deslojau- 
tés,  et  alors  ton  père  le  roi  ensemble  ,  polrez 
perpétuellement  garder  et  delFendre  le  droict  et 
l'auctorité  de  la  très  noble  maison  de  Bourgogne, 
et  éviter  la  servitude  des  Francliois.  Se  aussi,  que 
Dieu  ne  voeille  !  ta  puissance  et  auctorité  ne  soient 
aujourd'hui  telle  que  de  povoir  résister  à  la  fureur 
desdits  de  Bruges  ,  et  que ,  à  ton  père  et  à  toi  soit 
faict  et  osté  par  force  aulcune  chose  ,  jamais,  tant 
que  vie  sera  en  nous,  ne  cesserons  par  tous  moyens, 
et  jusqu'à  esmouvoir  tout  l'empire,  de  veng-er  l'in- 
nocence de  tondit  père  et  denostre  sang\  Et  pour 
tant  nous  te  advertissons  ,  exhortons,  et  derechef 
admonestons  que  tu  veuilles  penser  à  la  g-randeur 
de  ce  cas,  et  combien  à  toi  et  à  toute  la  maison 
de  Bourgogne  il  peult  toucher  ,  affin  que  pendant 
le  temps  que  le  feu  encoires  se  poelt  esteindre  ,  tu 
puisses  l'honneur  et  Testât  de  ton  père  rejecter  hors 
des  mains  et  du  pooir  de  ceulx  qui  le  détiennent. 
Et  néantmoins  cependant ,  nous  el  les  princes  du 
Saincl-Empire,  ne  cesserons  de  y  travailler,  elle 

aiderons  de  toute  nostre  auctorité  et  puissance. 
»  Donné  en  nostre  chasteau  de  Unnsprug ,  le 
sixième  jour  du  mois  de  mars ,  an  quatre  vingt  et 
Iiuict,  et  de  nostre  règne  le  trente-sixième. 

Au  dos  de  la  lettre  estoit  escript  :  «  A.  nostre  très 
cher  et  très  illustre  nepveii  Philippe  ,  archiduc 
d'Autrice  ,  duc  de  Bourgogne ,  de  Braisant ,  de 
Gueldres  ,  etc.  ,  comte  de  Flandres  ,  de  Thirol, 
etc.  ,  ou  à  ceulx  qui ,  durant  sa  minorité  l'ont 
en  gouvernement.  »  Et  la  superscription  estoit: 
c(  Frédéricli,  par  la  grâce  de  Dieu  ,  empereur  des 
Bomains,  toujours  Auguste.  » 

Sur  ceste  mesme  matière  escripvit  l'empereur 
aux  estats  de  Haynault ,  àMalines  ,  et  contenoient 
ses  lettres  : 

«  Honnorables  ,  dévots ,  magnifiques  ,   nobles 
chevaliers  léaulx  ,  certain  cas  lamentable  à  présent 
nous  est  insinué ,   assavoir    que  nostre  très    cher 
fils ,  le  roj  des  Bomains,  est  escheu  es  mains  cruels 
d'aulcuns  bourgeois  et  habitans  de  Bruges  ,  telle- 
ment que  ,  en  somme ,  toute  sa  vie  et  mort  est  en 
leur  arbitre  et  volonté  ,  et  qu'à  présent  il  est  près 
en  chemin  que  lui  ,  ensemble  nostre  nepveu  Phi- 
lippes,  archiduc,  son  fils, soient  délivrés  aux  Galles, 
qui  de  très  exécrable  hajne  poursuivent  vous  et 
le  sang  de  Bourgogne,  et  que  eulx,  ensemble  leurs 
subjecls,  ne  soient  constraincts  de  servir  àleur  vo- 
lonté et  plaisir.  Que  se  tant  de  raige  les  avoit  allu- 
més,   où   sera  la    noble    gloire  et  honneur  de  la 
noble  comté  de  Haynault ,  de  présent  et  de   par 

taril  de  temps  franche  de  toute  servitude  des  Galles 
et  quelconques  gens  téméraires  ?  où  sera  le  noble 
sang-  des  ducs  de  Bourgogne  ,  par  tout  le  monde 
très  renommé  ,  se  1res  légièrement  ils  obéist  en 
misérable  servitude  aux  gens  de  Galles  ?  Geste  sé- 
dition des  Brugbelins  n'est  pas  seulement  esmeue 
contre  le  roy  des  Romains  et  son  fils,  nostre  nep- 
veu  ,  mais  pour  certain  es  vos  chiefs  ;  au  moyen  de 
quoi  ils  espèrent,  par  une  impétuosité,  livrer  et 
mectre  tous  leurs  princes  avec  tous  leurs  gens  à 
perpétuelle  servitude.  Toutes  lesquelles  choses  et 
chacune  d'icelles,  se  par  diligent  conseil  vous  per- 
pensiez  comme  desirans  le  salut  de  la  chose  pu- 
blique, et  vivre  sous  le  gouvernement  de  nostredit 
nepveu,etne  adjoutez  foi  à  leurs faulses  subjections, 
ne  doubtans  aulcunement  qu'en  brief ,  non-seule- 
ment pour  recouvrer  ledict  roy  ,  mais  aussi  pour 
l'entretennement  de  vostre  liberté,  que  vous  n'y  es- 
pargnerez  labeur  ni  chevance  quelque  une. Gomme 
doncques  en  ceste  matière,  par-dessus  tous  les 
princes  du  monde  avons  intérest  que  nostre  sang 
et  seul  fils  soit  saulve  ,  et  que  nous  avons  cogneu 
par  tout  le  temps  de  son  règne  lui  avoir  esté 
très  féaulx  à  nous,  et  au  Sainct-Empire  très  af- 
fecté ,  usant  de  vostre  mesme  foi  et  constance , 
exhortons  très  acertes  ,  et  par  la  mesme  foi  et 
serment  que  estes  liés  à  icellui  roi  nostre  fils,  à 
quoi  aussi ,  par  loi  naturelle  et  divine  estes  obli- 
giés  ,  vous  requéions  que  ,  avec  tous  les  aultres 
féables  subjects  de  sa  sérénité  ,  et  de  fort  corraige 

ot  de  loule  vostre  puissance,  se  par  paclioii  ne  hé- 
névolence  iceulx  de  Bruges,  avec  leurs  complices, 
ne  se  peuvent  amolir,  le  tirez  hors  des  mains  de 
ses  ennemis  ,  et  le  remectez  en  son  premier  eslal 
et  administration.  Lesquelles  choses  taisans^  vous 
ne  mettrez  pas   seulement  ledict   roy  mais  aussi 
sondict  fils  et  vous  à  liberté.  Et  se  présentement 
le  i^éniteur  ,  qui  tant  de  fois  pour  le  droict  de  lui 
Philippes  son  fils  et  de  toute  la  seigneurie  de  la 
maison  de  Bourgogne  ,  aussi  pour  garder  la  liberté 
de  la  comté  de  Flandres  ,  a  mis  et  exposé  sa  teste 
contre  les  Galles ,  non  pas  sans  péril  de  vie  et  mort, 
tellement  est  persécuté ,  sans  doute  icellui  Philippe 
son  fils  en  son  temps  aura  à  souffrir  ces  mesmes 
et   plus  grands    périls,  comme  aussi  son   grand 
père  et  prédécesseurs   ont  expérimenté.  Et  aftin 
certes  que  pour  ces  choses  hardiement  compren- 
dre et  commenchier,  le  couraige  ne  vous  l'aille,  et 
que  force  et  aide   se   assemblent   soudainement, 
seront  princes  du  Saint-Empire  en  grand  multitude 
excités   de    nostre   auctorité  ;    lesquels    princes , 
qui  par  droict  de  sang  et  de  principaultés  ne  pren- 
dent  pas  moins  en  vergoigne  telle  ignominie  que 
nous ,  et    pour  ce  ardement  s'eslevent  à  la  ven- 
geance d'iceulx,  par  l'auctorité  et  puissance  des- 
quels la  loyaulté  susdicte  pourra  seulement  estre 
privée  et  facilement  extirpée  ,  et  que  icellui  roy  ne 
son  fils  ,  à  jamais  le  droict  ne  l'empire  de  la  noJ)le 
maison  de  Bourgogne,  ne  craindrez  estre  ostés,  ne 
vouseslresubmis  à  la  servitude  des  Galles.  Etse,que 

Dieu  ne  voeille  !  ne  vostre  estude  ne  léaultés,  à  pré- 
sent n'estoient  telles  que  à  leurfureur  ne  puissiez  ré- 
sister, et  que  à  nostredict  fils  et  nepveu  quelque  mo- 
leste ou  diminution  ,  ou  de  seigneurie  ou  de  chose 
pire  leur  advenoit ,  nous  ne  cesserons ,  tant  que 
viverons,  de  venger  l'innocence  de  nostre  prince  et 
nostre  sang, quant  toutl'empire  se  debvroit  mouvoir, 
jusques  à  condigne  pugnition  ou  correction.  Et  par 
ainsi,  très  féaulx  et  très  cliiers  audict  roy,  derechief 
et  derechief  vous  exhortons  et  admonestons  que 
veuillez  penser  la  grandeur  de  ceste  chose  présente, 
et  de  quel  péril  elle  est  apparente  à  vous  et  à  toute 
la  communauté  de  Hajnault.  Et  en  tant  que  le  feu 
se  poelt  encoires  estaindre  ,  veuillez  Testât  et  hon- 
neur duroj  ,  et  vostre  prince  retirer  hors  de  leurs 
lachs.  Nous  néantmoins  ne  tarderons  poinct  que, 
avec  les  princes  du  Sainct-Empire  traictier  et  faire 
ce  qui  appartient  à  l'entretenement  de  son  honneur 
et  de  nostre  puissance  et  auctorilé,  serons  présens 
à  vostre  féaulté. 

»  Donné  en  ville  de  Unnsprug,  le  huictième  du 
mois  de  mars  ,  l'an  mil  quatre  cens  quatre-vingts 
et  huict ,  de  nostre  empire  trente-sixième.  »  Et 
dessus.  «  Par  mandement  de  nostre  seigneur  l'em- 
pereur en  conseil.  »Et  au  dos  de  la  lettre  :  «  A  hon- 
norables  y  dévots,  magnifiques  ,  chiers  et  féaulx  à 
nous  et  au  Sainct-Empire,  prélats  ,  barons  ,  nobles 
et  communaultés  des  trois  eslats  de  Haynault.  »  Et 
à  la  suscription  :  «  Frederick  ,  par  faveur  de  la 
divine  clémence  ,  empereur  des  Romains.  » 

CHAPITR!^   CLXXVI. 


Cp  quifutfaict  et  bcsonf^né  àGandet  Bruxelles,  par  les  (le'jiiitez  des  estais 
avec  les  trois  membres  de  Flandres. 


Sur   inlenlion  de    besongner  à    la   délivrance 
du  roy  ,  et  pour  trouver  paix  finale  ,  se  trouvèrent 
en  Gand ,  le  douzième  jour  de  mars  ,  les  ambas- 
sadeurs et  députés  des  estais  du  pays  ,  lors  estans 
à Malines  assemblés  pourcemeismes,  estassavoir:le 
seigneur  de  la  Grulhuyse ,  l'abbé  de  Bonne-Espé- 
rance ,  Anïhoine,  bastard  de  Brabant,  le  seigneur 
d'Armie  ,    Antboine     de    Fontaine  ,    cbastellain 
d'Alb  ,   le   seigneur  \  an   Praet ,   le    seigneur  de 
Herseles ,    messire  Antboine  Izembart  .  pension- 
naire d'Anvers  ,  Jossc  de  Cordes,  recepveur  d'Au- 
denarde ,    Robert  Henri  ,   pensionnaire  de  Wal- 
lenchennes,  Jeban  de    la  A  acquerie  ,  Christophe 
Gauthier  et  aultres.  Les  seigneurs  de  Gand  adverlis 
de  leur  venue  ,  deux  eschevins  et  messire  Jehan 
d'Estenwerpe  les  vinrentsaluer,etdirent  que  les  sei- 
gneurs de  la  ville  envojoient  verseux  faire  lebien- 
vegnant,monstrans signe  qu'ils  esioientfort  joyeux 
de  leur  venue.  Le  lendemain  se  trouvèrent  lesdils 
députés  à  l'hostel  Saint-George,  appartenant  aux 
arl^aleslriers,  oùvindrent lcsabl)ésde Saint-Eavon. 
évesque  de  Rosen  ,   de  Saint-Pierre  ,  de  Ivain  et 
des  Dunes ,  enseml)le  chevaliers^  geulilshonimes  . 
et  aultres  reprcsenlans  les  estats  du  pavs  de  Maii- 

dres ,  avec  eulx  les  trois  membres  de  Gand  ,  de 
Bruges  et  d'Ypres ,  lesquels  par  maistre  Guillaume 
de  Zoutte  ,  chief  pensionnaire  de  Gand  ,  firent 
proposer  et  mettre  avant  plusieurs  complainctes 
des  injustices  et  aultres  excès  perpétrés  et  commis 
depuis  la  paix  de  l'an  quatre  vingt  et  deulx  ;  et 
finablement  requirent  trois  choses  :  premier  ,  que 
les  pays  se  voulsissent  tous  réunir  en  bonne  amitié^ 
veu  le  grand  mal  advenu  par  le  désordre,  et  que^ 
par  ce,  tout  fust  réduict  à  bonne  paix  ;  le  second  , 
que  l'on  mesist  provision  à  la  noble  personne  et 
estât  de  monseigneur  l'arcbiduc  ,  comme  il  estoit 
bien  mestier  pour  plusieurs  considérations;  tierce- 
ment,  qu'il  fustadvisé  au  gouvernement  et  ressource 
des  payS;,  pour  estre  conduicts  selon  leur  anchien 
usaige ,  veu  la  perte  et  gast  d'iceulx. 

Ces  choses  oyes,  les  députés  promirent  à  penser 
dessus  ;  et  à  l'après  disner  l'assemblée  se  fit  à  la  mai- 
son de  la  ville ,  où  comparurent  les  dessus  nommés  ; 
et  illecq  survint  Michel  de  Belle-Forière ,  bailly 
de  Lens  en  Artois,  lequel,  à  la  charge  du  roy  de 
France ,  comme  il  disoit ,  leur  dit  que  le  roy  leur 
mandoit  et  à  tous  aultres  des  pays ,  que  ,  qui  vol- 
droit  joyr  de  la  paix  de  Fan  quatre- vingt  et  deulx, 
le  roy  leur  en  feroit  joyr  et  leur  bailleroit  aide 
contre  les  empescheurs  et  refusants.  Il  fut  res- 
pondu  audit  Michel ,  que  chascun  désiroit  la  paix, 
et  à  tant  se  partit.  Et  touchant  le  proposé  du 
j3ensionnaire  de  Gand,  au  nom  des  membres  de 
Flandres ,  les  députés  prindrent  conseil  ensemble, 
et  par  aussi  du  seigneur  de  Bevre  et  du  seigneur 

(le  Wyère,  conférans  avec  eulx ,  fuct  dict  que  les 
renionstrances ,  complaincles  et    doléances  qu'ils 
avoient  mis  avant,   n'estoient   de  grande   impor- 
tance ,  et  désiroient  estre  traictiés  par  plus  grand 
nombre  et  de  plus  grands  personnaiges  que  n'es- 
toient les  députés  desdits  estats  ;    se  estoit  néces- 
sité que  une  aultre  assemblée  générale  se  fesist  de 
tous  les  estats  en  la  ville  de   Bruxelles^  espérant 
que  les  matières  se  tourneroient   à  bonne  fin   et 
au  bien  de  paix.  A  quoi  respondirent  les  membres 
de  Flandres ,  par  la  bouche  dudit  pensionnaire  , 
que  les  matières  estoient  trop  crues  de  la  part  des- 
dits députés,    pour  les  traiclier  en  aultre  ville, 
et  que  rondem^t  y  vouloient   besoagner  ,    tant 
sur  la  paix  générale  ,  sur  la  personne  de  monsei- 
seigneur  l'archiduc  ,    sur  les  provisions  des  pays, 
que  sur  le  gouvernement  de  justice  ou  aultrement; 
et  estoit  nécessaire  que  monseigneur  de  Ravestain 
et  Philippe  son  fils ,    ensemble  les  estats  en  Ma- 
lines,  venissent  audit  Gand  ;  etsembloit,  comme  ils 
disoient,  que  lesdits  députés  n'estoient  illecq  venus 
que  pour  passer  temps  et  les  abuser.  Et  de    f'aict 
baillèrent  coppies  de  certaines  lettres ,  que  le  ca- 
pitaine  de  Hulst  envoyoit   au  roy  des  Romains, 
responsives  à  ce  que  le   roy  lui  avoit  mandé  par 
ses  lettres  ,  qu'il  se  déportast  de  faire  la  guerre  et 
de  bouter  feulx.  Et  contenoient  lesdites  lettres, 
qu'il  n'estoit  en  intention   de  obéir  à  son    com- 
mandement, tant  qu'il  fusist   prisonnier;    et  du 
contraire  avoient  chargé  de  par  monseigneur  l'ar- 

chiduc,  signées  de  sa  main  ,    de  faire  la  guerre. 
Monslrèrent  aultres  lettres   des   petites  villes  de 
West-Flandres,  lesquels  estoient  niandésàladicte 
assemblée,    et  en   avoient    commandement    par 
lettres  du  roy  ,  signées  de  sa  main  ;    et  se  excu- 
soient  de  non  j  comparoir  ,  car  ils  avoient  defTense 
de  par  monseigneur  l'archiduc  de  non  y  comparoir, 
et  par  France-conté ,  hérault ,   qui  reveslu  de  sa 
coite  d'armes,    en   avoit  fait   dcbvoir.    Pour   les 
causes  dessus  dictes,    n'esloient  d'opinion  de  se 
trouver  à  Bruxelles,  ne  en  quelque  aullre  lieu  hors 
de  Gand  ;    et  pour  ce  qu'ils  désiroient  la  paix  , 
iisfirentlireung mandement  sceliéengauvechière, 
ensemble  lettres  closes  envoyées(|px  esclievins  des 
deux  bancqs  et  doyens  de   Gand,  .par  le  roj  de 
France,  contenant  la  forme  de  la  paix  de  entre 
le  roy  de  France  et  les  trois  membres  de  Flandres. 
Ils  demandèrent  advisaux  députés  sur  lesdites  let- 
tres ;  lesquels  respondirent  que  pour  labourer  au 
bien  de  la  paix  estoient,  illecq  venus,  et  aussi  pour 
la  délivrance  du  roy  ;   et  afin  que  les    matières 
fussent  conduicles   salutairement,     l'évesque   de 
Rosen,   abbé  de  Saint-Bavon ,    célébra  la   messe 
solempnelle  du  Sainct-Esprit  en  l'église  de  Saincl- 
Jelian,  où  furent  les  membres  de  Flandres  et  les- 
dits  députés  des  estais. 

Ce  jour,  àl'après-disner,  vouloient  lesdits  mem- 
bres de  Flandres  et  estais  coinquer  sur  les  points 
mis  avant  par  le  pensionnaire  de  Gand.  Quant  au 
premier,   qui  estoit  de  réunir  les  pays  ensemble, 

dirent  lesdits  membres  et  estais  de  Flandres  ,  que 
ce  ne  se  pou  voit  faire,  que  préalablement  chacun 
n'acccptast  la  paix^  par  la  quelle  acceptation  ils  ven- 
droienl  leurs  amis,  parmi  tant  que  l'on  feroit 
cesser  tous  exploicts  de  guerre.  Quant  au  second, 
qui  concernoit  la  garde  de  monseigneur  l'ar- 
cliiduc  ,  dirent  que  leur  intention  estoit  qu'il  fust 
gardé  par  ceulx  du  sang  ,  et  mené  par  ses  villes 
de  Brabant  et  aultres,  et  qu'il  eusist  estât  pour 
Taire  raison  aultrement  qu'il  n'avoit  faict.  Quant 
au  tierch  ,  qui  consistoit  en  la  police  des  pays , 
dirent  que  le  régime  debvoit  eslre  condiiict  par 
ceulx  du  sang  et  des  estais,  chacun  en  son  quar- 
tier ;  et  dirent  que  quand  ces  choses  seroient 
parachevées  ,  lesquelles  ils  desiroient  estre 
faictes,  ils  procéderoient  à  la  délivrance  du  roj. 
Et  lesdils  députés  vouloient  principalement  en- 
tendre à  la  dicte  délivrance  ,  premier  que  l'on  pro- 
cédas! aux  aultres;  et  voilà  le  principal  poinct  du 
didérent.  Et  jà-soit  ce  que  lesdils  estais  de  Flan- 
dres eussent  rebouté  de  non  vuider  la  ville  de 
Gand,  pOBr^ller  en  quelque  assemblée  ,  toutes- 
fois  ils  se  condescendirent  d'envoyer  leurs  députés 
à  Bruxelles  révérender  monseigneur  l'archiduc 
quand  il  y  seroit ,  aussi  monseigneur  de  Raveslain 
et  monseigneur  Philippe  son  fils  ,  pensant  que,  les 
estais  estans  à  Malines ,  y  seroient  ;  et  de  rechief 
firent  leurs  complainctes  de  la  garnison  de  Hulst  , 
de  Marchès'ue  ,  d'Anvers  et  du  maire  de  Lou\  ain  , 
lesquels    faisoient    innumérables  dommaigcs  au- 

tour  de  PoiichaulL  Pareillement  désiroienl  que 
abstinence  de  guerre  fusist  mise  es  villes  d'Aude- 
narde,  Tenremonde  et  Alost.  Aquoi respondireot 
les  députés ,  que  l'on  f  eroit  telle  deffense  auxdictes 
garnisons,  marchègue  d'Anvers  et  mairedeLou- 
vain, qu'ils  s'en  percheveroient  et  tiendroient  la 
main  à  ladicte  abstinence. 

Le  seigneur  de  la  Gruthuise  ^    du  gré  et  sceu 
des  estais  et  membres  de  Flandres  ,  alla  à  Bruges 
veoir  le  roi^   lequel  estoit  content,  comme  disoit 
leditseigneur,  de  soi  déporter  de  sa  manbournie, 
avecq  aultres  choses  contenues  en  ung  papier. 

x\insi  doncques,  le  vingt-deuxième  de  mars,  le 
seigneur  de  laGrulhuise,  les  aultres  députés,  en- 
semble les  seigneurs  de  Bevres  et  de  Wières,  se 
partirent  de  Gand ,  furent  au  giste  à  Tenremonde  ; 
lendemain  à  Malines  ,  où  en  la  présence  de  mon- 
seigneur l'archiduc,  messeignenrs  du  conseil  et  les 
estats  des  pays  firent  rapport  de  tout  ce  qui  dessus 
fut  fait  et  dit.  Et  par  le  vouloir  et  bon  plaisir 
de  monseigneur  l'archiduc,  fut  assigné  journée 
le  vingt  -  sixième  de  mars  en  Bruxelles  ,  pour 
illecq  assembler  les  estats  avec  les  députés  de 
Flandres  ,  auxquels  furent  envoyés  saulf- con- 
duits ;  et  comparurent  deux  notables  hommes 
pour  Gand,  deux  pour  Bruges  et  deux  pour 
Ypres.  L'assemblée  se  fit  à  l'hostel  de  la  ville  ,  en 
présence  de  messeigneurs  du  sang  ;  et  les  délégués 
de  Flandres  déclarèrent  la  cause  de  leur  venue, 
reqviérans   que   tous   les   estats  des    pays    illecq 

assemblés  volsissenl  ciilx  trouver  en  Gand  ,  pour 
conclure  des  matières,  et  présentèrent  le  concept 
de  une  libelle  en  iorme  d'alliance  des  pa_^s ,  la- 
quelle fut  leute  ;  et  lurent  tous  ensemble  d'advis 
que  ladite  libelle  fusisl  coinquée  à  monseigneur 
de  Raveslain  et  à  monseigneur  Philippe  son  fils , 
les  seigneurs  de  Bèvres  et  de  WièreSj  le  bailly 
de  Hainault  et  aultres  députés ,  afin  de  le  cor- 
riger, augmenter  et  diminuer,  selon  que  bon  sem- 
bler oit  à  l'utilité  et  bien  despajs;  laquelle  coin- 
quation  faicte  à  l'hostel  de  Ravestain,  lîi  libelle 
corrigée  au  contentement  d'un  chacun,  chascun 
desdits  estats  print  la  copie  pour  en  faire  rapport 
à  ceulx  qui  les  avoient  envoyés;  et  fut  journée 
prinse  pour  faire  une  générale  assemblée  de  tous  les 
estats  en  Gand,  le  mercredi  dePasques, quatre  vingt- 
huict ,  en  laquelle  monseigneur  de  Ravestain  et  le 
seigneur  de  Gruthuse  promirent  de  y  estre. 

Ces  conclusions  prinses,  les  ambassadeurs  deRre- 
tagne  présentèrent  lettres  de  leur  duc  et  seigneur 
aux  estais  de  ceste  congrégation,  par  lesquelles 
il  requéroit  que  l'on  labourast  à  la  recouvrance 
du  roi,  et  désiroit  de  soi  employer  du  tout.  Si 
lui  fust  respondu  ,  que  chascun  estoit  à  ce  déli- 
béré et  conclud  ;  et  à  tant  retournèrent  lesdils 
estats,  chascun  en  son  quartier,  promcctaiil  de 
soy  trouver  à  Gand  an  dessus  dict  jour  assigné. 

Jedelairaià  traictier  plus  avant  de  ceste  matière, 
et  mectrai  en  compte  ce  qui  ce  temps  pendant 
advint  en  la  ville  de  Bruges. 

CHAPITRE   CLXXYII. 

La  prinse  de  Claix  Van  Dell',  et  de  la  mort  de  mcssire  Pierre  LaucLasl  ; 
et  rempiiûse  faicle  par  les  Gantliols  sur  la  ville  de  Lcssines. , 

Pour,  ce  que  messire  Pierre  Lauchast ,  issu  de 
petite  maison,  par  son  agréable  service  et  subti- 
lité d'engien  ,  s'esloit  tellement  monté,  que  1(3 
roi  l'avoit  fait  chevalier  et  son  maislre  d'hostel , 
il  estoit  fort  envié  des  Brughelins  ;  et  à  cause 
aussi  que  plusieurs  grandes  sommes  de  deniers  de 
Flandres  s'estoient  passées  par  ses  mains,  en 
exactionnant  et  travaillant  oullre  raison  aulcuns 
particuliers,  il  estoit  plus  que  nul  des  aultres, 
accoeilli  et  haj  du  commun ,  qui  à  toute  dili- 
gence labouroit  à  le  trouver  ,  tant  en  ladite  ville 
comme  es  villes  voisines  à  l'environ  ;  et  d'aultre 
part,  il  faisoit  son  possible  de  soi  absenter,  sa- 
chant que  s'il  estoit  prins  ,  tenu  et  appréhendé  , 
il  valloit  que  mort.  Advint  que  le  neufvième  de 
mars,  que  aulcuns  compaignons  de  Bruges  allèrent 
jouer  au  chasteau  de  Maie ,  et  d'adventure  trou- 
vèrent en  une  maison  trois  ou  quatre  tonneaux 
couverts  d'eslrain,  logés^^nsemble.  Lesdits  com- 
paignons, fort  esbaliisde  trouver  lesdits  tonneaux 
ainsi  accouplés,  imaginèrent  que  c'esloit  un  pont 
propice  à  saulver  quelque  prisonnier  ou  person- 
naige  enclos  au  fort  de  la  ville.  Ils  prindrent  par 

suspicion  l'hoste  de  la  maison,  et  l'espanlèrent 
tellement  de  cruels  menaces,  qu'il  cogneult  son 
faict,  et  dit  qu'il  avoit  assemblé  lesdits  tonueaulx  sui- 
espérance  de  saulver  son  compère  Claix  Van-Delf, 
qui  se  lenoit  en  une  petite  maisonn(!tte  en  Bruges, 
auquel  il  avoit  promis  de  ruer  ledit  pont  es  fossez 
de  la  ville  ,  et  par  ce  moyen  le  tirer  hors  de  la 
misérable  captivité  oii  il  estoit  évaucré.  Les  com- 
paignons  demandèrent  se  possible  estoit  d'entrer 
en  la  ville  comme  il  proposoit ,  et  il  respondit  que 
ouj  ,  et  que  s'ils  vouloient  actendre  la  nuict,  ils 
en  verroient  l'expérience. 

Quant  le  jour  l'ut  couvert  de  ténèbres,  les  ton- 
neaux furent  rués  en  l'eau ,  et  passèrent  facilement 
les  compaignons,  ensemble  leur  hosle ,  qui  les 
mena  à  ladite  maisonelte  ainsi  qu'il  leur  avoit 
prédict;  et  lui-mesmes  hurta  à  l'huis  ;  et  trou- 
vèrent illecq  Claix  Van-Delf,  lequel  avoit  espousé 
la  fille  bastarde  de  messire  Pierre  Lauchast.  Ils 
furent  fort  jojeulx  de  sa  prinse,  cuidans  que 
par  sa  déposition  ils  auroient  vraie  notice  de  son 
beau-père,  que  tant  désiroient  à  trouver,  Il  l'ut 
prestement  mené  sur  le  marchié,  fort  accoeilli  et 
bien  regardé,  et  de  prime  venue  estendu  sur  le 
bancq  et  livré  à  tortures  les  plus  horribles  des  aul- 
tres.  Et  pour  ce  qu'il  estoit  fort  familier,  et 
comme  clercq  de  messire  Pierre  ,  il  fut  fort  exa- 
miné et  interrogiésur  deux  poincts  :  le  premier, 
ovi  estoit  son  beau-père,  ledit  messire  Pierre;  le 
second,  en   quoi  s'estoient  empk)}és   les   deniers 

levés  en  la  comté  de  Flandres  ,  depuis  le  premier 
jour  d'aoust  de  l'an  quatre-vingt  et  cinq,  jusques 
à  ce  jour.  Au  premier  poinct  j  respondit ,  sur  la 
damnation  de  son  ame  et  sur  la  mort  qu'il  atten- 
doit ,  il  ne  scavoit  où  estoit  sondit  beau-père  ;  et 
touchant  les  deniers  qu'il  avoit  receu ,  il  les  lui 
avoit  baillés,  et  ne  scavoi  là  quel  emploi  il  les  avoit 
convertis.  Aultre  chose  l'on  ne  poelt  tirer  de  lui, 
de  quoi  l'on  s'esmerveilla ,  veu  que  l'on  espéroit 
qu'il  révéleroit  le  secret  du  lieu  où  son  maistre 
estoit  absenté  ;  mais  il  ne  fui  quicte  pourtant,  et 
fut  détenu  prisonnier  ,  fort  estroictement  gardé. 

Ce  temps  pendant,  les  dix -sept  néringhes 
s'esforcèrent  moult  de  visiter  les  couvents  des  or- 
dres mendians  de  Bruges ,  et  fustèrent  chambre 
en  chambre ,  cuidans  trouver  messire  Pierre  et 
aultres  ,  desquels  la  renommée  courroit  qu'il 
se  tenoient  en  leurs  maisons  ,  souverainement  aux 
Jacobins  et  Augustins  j  de  quoi  plusieurs  nota- 
bles religieux  ,  fort  menacés  et  traictés  rigou- 
reusement ,  furent  en  grand  péril  de  perdre  leurs 
vies ,  et  ne  furent  de  ce  trouvés  coupables. 

Quatre  jours  après  l'emprisonnement  de  Glaix, 
fut  prins  Jacques  de  Hère  ,  et  publiquement 
géhenne;  et  le  quinzième  de  mars,  entre  neuf  et 
dix  heures,  monta  sur  le  hourd  j  se  fust  illec  déca- 
pité. Et  en  ceste  mesme  heure  fut  mené  sur  le 
hourd ,  Claix  Van  Deî  f ,  et  despouillé  pour  attendre 
le  cop  de  l'espée;  maisle  commun,  qui  guaires  n'a- 
voit  accouslumé  de  recepvoir  gens  à  merci ,  lui  fit 

grâce;  sefutrespitédeniort,  etdelà,  sanspluscl'ar- 
restjS'en  alla  nuds pieds  et  sans  chemise,  faire  son 
pèlerin aig-e  à  Nostre-Dame  de  Ardenbourg ,  loanl 
la   royne  de  miséricorde  de  ce    qu'il   estoit   es- 
chappé  de  ce  dangier.  Et  affin  que  plus  légèrement 
l'on  trouvast  messire  Pierre  Lauchast ,  lequel  on 
supposoitmieulx  d'estre  en  la  ville  que  aultre  part, 
la  justice  accomplie  de  Jacques  de  Hère ,  et  Claix 
Van  Deir  rais  au  délivre ,  le  peuple  encore  estant 
surle  marchié  ,  fut  publié  et  crié  publiquement  que 
quiconque  soustenoit  ou  soustiendroit  d'ores-en- 
avant  en  son  logis,  maison  ou  domicile  ,  pourpris 
ou  habitation  ,  la  personne  de  messire  Pierre  Lau- 
chast, il  seroit  pendu  devant  son  huys,  sa  femme 
et  ses  enfants  voire  ,  au  cas  qu'il  ne  le  révélast  ;  et 
seroit  sa  maison  abattue  sans  jamais  estre  réédilîéej 
seroit  son  lignaige  banni ,  exillié  et  reprochié  à 
toujours  mais ,  avec  plusieurs  causes  minatoires, 
qui  longues  seroient  à  réciter. 

Messire  Pierre  Lauchast  ,  fort  subtil  et  agu 
d'engien,  avec  ce  que  vexation  domine  et  œuvre 
l'entendement,  sentant  son  cas  pesant  et  fort  ac- 
coeillié  des  meutins,  s'estoit  tenu  long-temps  à 
l'hostel  d'un  bonnetier,  demeurant  auprès  des  car- 
mes,fort  avancié  auconseil  de  la  ville, lequel  aulcuns 
estimoient  son  ennemi  ;  et  se  tint  illecq  par  eau- 
telle  pour  abuser  le  monde  ;  car  jamais  homme 
n'eusist  pensé  ne  conjecturé  qu'il  se  fusist  confié  en 
lui.  Ledit  bonnetier  oyant  cesle  inhumaine  et  hor- 
rible defFense,  non  jamais  accoustumée,  fut  trou- 

blé  et  fort  esbahi;  car,  se  paravant  l'eusist  volu 
mucher^  il  eusist  gagné  cinquante  livres  de  gros. 
Toutesfois  ,  pour  éviter  et  non  encourir  crimi- 
nelle deffense  cj-dessus  publiée ,  il  descouvrit  l'em- 
busche  ,  et  advertit  les  burguemestres  que  messirc 
Pierre  estoit  en  sa  maison ,  et  l'avoit  illecq  sous- 
tenu  l'espace  de  cinq  sepmaines  ;  et  ledit  burgue- 
mestre  lui  pria  qu'il  tenist  ce  record  en  silence  ,  et 
n'en  list  quelque  bruict  jusques  au  soir  ;  que  lors 
il  l'endeschargeroit,  en  y  procédant  meurement  ; 
car  si ,  à  la  vue  du  commun  il  estoit  appréhendé, 
il  faisoit  doubte  que  le  peuple  furieux  et  travaillé 
de  mauvais  esprits,  qui  le  haj oient  à  mort,  ne  i'as- 
sommast  en  ses  mains  ;  pourquoi  on  ne  pourroit 
esclarcir  plusieurs  aullres  matières  dont  on  dési- 
roit  sçavoir  la  vérité. 

Quand  l'heure  fut  venue  de  sa  prinse ,  le  bur- 
guemeslre  mit  aulcuns  compaignons  en  aguet 
pour  le  saisir  à  l'issir  de  son  logis.  Le  bonnetier  le 
vint  advertir  de  l'horrible  ban  qui  s'estoit  publié, 
et  de  la  criminelle  pugnition  qu'il  auroit  à  porter, 
ensemble  sa  famille,  si  plus  le  sonstenoit^  lui  priant 
bien  acertes  que  incontinent  il  se  partist  de  sa 
maison,  et  se  mesist  à  l'adventure  ,  telle  que  Dieu 
ou  fortune  lui  donneroient.  De  ces  nouvelles  fust 
messire  Pierre  Lauchast  fort  troublé  et  en  inesti- 
mable souci ,  et  non  sans  cause ,  pensant  comment 
il  pourroit  eschapper;  et  de  faict ,  cuidant  non  estre 
recognu,  se  habitua  d'un  court  manteau,  et  au  soir, 
sur  le  tard,  vuida  hors  de  l'hostel,  oii  long  espace 

s'estoit  tenu  secrètement.  Se  ne  fut  ^uaireseslongné 
qu'il  se  trouva  es  mains  de  ceulx  qui  l'aguétoient;  et 
de  ce  train  fut  boulé  en  prison.  Et  pour  ce  que  sur 
tous  les  hommes  du  monde  ,  les  Brughelins  dési- 
roient  la  mort  dudit  Lauchast  ,  ils  ne  furent  moins 
joyeux  de  sa  prinse,  que  s'ils  eusissent  tenu  le 
Grand -Turc.  Afin  qu'il  fusist  veu  plus  ample- 
ment ,  tant  des  petits  comme  des  grands ,  et  pour 
assasier  les  cœurs  des  envieux,  qui  tant  appé- 
toient  sa  mort  par  vengement  désordonné,  l'on 
esleva  en  plein  marché,  au  milieu  du  parcq,  ung 
nouvel  eschaffault ,  sur  lequel  fut  mis  le  bancq 
à  la  géhenne,  et  par  un  dimanche  ,  seixiesme  de 
mars,  fut  par  deux  lois,  tant  du  matin  comme 
à  l'aprcs  disner,  mené  et  ramené,  interrogié  et 
examiné,  et  finahlement  despouillé^  couché  sur  le 
bancq,  et  tant  piteusement  torturé,  qu'il  le  convint 
reporter  en  prison  en  une  chayère. 

Lendemain  fut  remené  sur  l'eschafFault,  et  fu- 
rent lus  devant  lui  aulcuns  articles,  lesquels  il 
avait  confessés  le  jour  précédent.  Le  peuple  requé- 
roit  moult  fort  qu'il  fusist  de  rechief  géhenne; 
mais  cependant  les  Ganthois  envoyèrent  lettres 
par  lesquelles  ils  prioient  que  l'on  cessast  jusques 
à  ce  que  ceulxquile  vouloient  accuser  fussent  venus 
en  Bruges,  et  à  tant  fut  mis  en  prison. 

Le  jour  séquent  se  trouva  en  Bruges  Coppe- 
role  ,  son  grand  adversaire  et  accusateur,  qui  le 
fît  gehenneron  sa  présence,  lui  mectant  avant 
plusieurs  cas  perpétrés  par  lui,  comme  il  disoit; 

mais  ledit  Lauchast  lui  dit  :  «  Tu  as  mieux  des- 
»  servi  la  géhenne  que  moi  ;  car  tu  es  traistre  à  ton 
»  maistre,  et  je  ne  le  suis  pas.»  Les  paroles  furent 
dures,  aguës  et  rigoreuses  de  l'un  à  l'aultre  ;  et 
au  plus  destroit  de  son  géhenne,  sur  lebancq  du- 
quel il  avoit  esté  premier  inventeur,  chergea  aul- 
cuns  seigneurs  prisonniers  en  Gand. 

Ce  temps  pendant,  les  commuis  et  députés  de 
Bruges  estant  en  ambassade  en  Gand  avec  les  es- 
tais des  pa_ys,  envoyèrent  lettres  aux  seigneurs  de 
Bruges,  contenans  en  substance  que  les  Hannuyers, 
ceulx  de  Malines,  d'Anvers,  de  Lisle ,  de  Douaj 
et  de  Hulst ,  estoient  délibérés  de  ravoir  le  roi  par 
amour  ou  par  armes.  Ces  lettres  furent  leutes  en 
commun  spectacle;  de  quoi  le  menu  peuple  fut 
moult  esnierveillé.  Après  que  messire  Pierre  Lau- 
chast eust  souffert  maints  angoisseux  tourments 
par  géhenne  la  plus  cruelle  de  jamais  ,  et  qu'il 
eust  esté  interrogué  surplusiem^s  poinctsde  divers 
personnages,  auxquels  il  se  monstra  fort  magna- 
nime et  courageux  en  responses,  sans  fleschir,  va- 
cillier  ne  bloiser,  les  dix-sept  neringhen  se  par- 
tirent du  marché  avecq  leur  pignon,  par  un 
samedi,  vingt-deuxiesme  de  mars,  environ  onze 
heures  ,  et  le  allèrent  quérir  en  prison  ;  si  l'a- 
menèrent en  la  halle  sur  le  marchié  ,  où  il  fut  de- 
rechef examiné  des  seigneurs  de  la  ville  et  des 
doyens  des  mestiers;  et  de  là  le  remenèrent  au  mi- 
lieu du  parcq  ,  où  il  deschergea ,  comme  la  voix 
couroit,  aulcuns  nobles  prisonniers,  lesquelsil  avoit 

accusé  en  ses  tortures.  Là  fut  trouvée  une  lettre 
pleine  cle  zizanie,  que  quelques  envieux  avoient 
semée,  contenant  relation  de  la  mort  dudit  Lau- 
chast,  et  que  l'on  ne  se  fiasttrop  en  Franchois  ne 
en  Ganthois ,  avec  plusieurs  aultres  articles  sédi- 
tieux ;  de  quoi  la  communaulté  fut  tant  trou- 
blée que  riens  plus  ;  si  que  finablement  ses  lettres 
avancèrent  assez  sa  fin  ;  car  on  le  fit  monter  sur  le 
liourt, honorablement  liabitué,  selon  son  estât,  pour 
la  mort  recepvoir,  à  laquelle  il  estait  condamné. 
11  fut  despouillié  d'une  noire  robbe  de  camelot , 
fourrée  de  martres  zibelines,  d'un  saj  de  velour  cra- 
nioisj,  fourré  de  blancqs  aigneaux,  et  d'un  pour- 
point de  satin  noir;  et  quand  il  fut  administré  de 
son  salut ,  et  qu'il  eust  prié  merclii  aux  assistans , 
il  fut  décapité  sur  un  drap  vermeil.  Son  chef  fut 
mis  à  la  porte  vers  Gand,  et  le  corps  futrecoeilli  et 
sépulture  en  une  sienne  cliappelle,  fondéeenl'église 
Nostre-DamedeBruges.Ilfitun  fort  beau  testament. 
Sil'onl'eusist  volu  recepvoir  à  merchi,il  offrit 
grande  somme  de  deniers,  et  les  gens-d'armes 
du  marchié  payés  pour  six  mois,  chacun  qua- 
tre patars  pour  jour.  Mais  s'il  eusist  donné  six  fois 
son  pesant  d'or,  il  n'eusist  eschappé  de  mort,  tant 
estoit  hay,  envié  et  mal  agréable  du  menu  popu- 
laire, qui  lors  dominoit.  Le  bonnetier,  son  hoste  , 
qui  l'avoit  accusé,  fut  détenu  prisonnier.  Goppe- 
rolle  qui,  le  mercredi  devant,  avoit  fait  derechef 
solemnellement,  et  au  son  desménestriers,  publier 
en  Bruges  le  mandement  de  la  paix,  auquel  peu- 

doit  le  grand  scel  du  roi  de  France ,  et  avoit  fait 
semer  argent  pour  le  perpétuer  en  la  mémoire  des 
hommes,  dont  il  avoit  acquis  bruit  et  faveur  des 
Brughelins  ,  fut  si  mal  en  grâce  et  si  fort  accoeillié 
du  commun,  après  la  mort  de  messire  Pierre 
Lauchast,  que  si  l'on  l'eusisttrouvé,  ià  eusist  esté  mis 
sur  le  bancq  où  il  faisoit  mettre  les  aultres  ;  mais 
lui ,  adverti  de  bonne  heure ,  retourna  hastive- 
ment  en  Gand.  Et  ainsi  voilHDn  clèrement  le  émi- 
nent  péril  et  dangereux  inconvénient  que  ceulx 
sont  attendans,  qui  prendent  pied  et  fondement  sur 
la  volonté  du  commun  ;  car  elle  est  variable  et  in- 
constante comme  la  roe  de  fortune. 

Le  lundi  ensuivant ,  la  nuit  Nostre-Dame  en 
mars,aulcuns  Franchois  estant  en  Gand  auxsouldées 
de  la  ville,  ensemble  aulcuns  de  la  nation  de  Flan- 
dres avec  aulcuns  paysans  qui  se  boutèrent  avec 
eux,  se  délibérèrent  de  faire  une  emprinse  avec 
eux  sur  la  ville  de  Lessines  .  qui  fort  povoit  nuire 
à  leurs  adhérens  et  villes  voisines.  Dont  ponr  estre 
mieulx  asseurés  de  leur  faict  et  scavoir  la  conduite 
delà  ville,  ils  envoyèrent,  deux  jours  paravant  leur 
venue,  aulcuns  de  leurs  gens  es  habits  de  poisson- 
niers^ regardant  le  fort ,  et  quels  gens  il  y  avoit 
pour  soutenir  le  faict.  Leî>dits  poissonniers  et  espies 
retournés  à  leurs  gens,  firent  rapport  de  ce  qu'ils 
avoient  veu  ;  sur  lequel  rapport  ils  se  partirent  de 
Gand  de  cinq  à  six  cents  hommes  ,  avec  plusieurs 
femmes  de  Grammont  qui  les  suivoient ,  ayant 
sacqs  pour  rapporter  le  butin;  et  se  trouvèrent  par 

un  lundi  matin  qui  faisait  grosse  bruine ,  de- 
vant la  porte  de  Lessines.  Le  guette  de  la  ville 
avoit  faictson  tour,  qui  de  riens  ne  se  doubtoit  ; 
ctquand  Flamengset  Franchois  furent  illecq  ar- 
rivés ,  au  moins  de  noise  que  possible  leur  fut ,  ils 
dévallèrent  es  fossés  qui  sont  à  sèche  terre  pour 
plus  légèrement  monter  à  mont  la  muraille,  et 
dreschèrentleurseschelles  à  ce  servant;  etn'estoient 
encore  montés  que  deux  ou  trois,  quand  ils  furent 
ouïset  apperchusd'aulcuns  guetteurs,  qui  esmeu- 
rent  l'effroi  sans  approcher  de  près.  Et  lors  unn- 
chappellier,  demeurant  en  la  ville,  nommé  Adrien  , 
assez  puissanl  et  de  bonne  taille,  s'esveilla  au  cri  de 
l'effroi,  vestit  sa  robbe  sur  sa  chemise,  print  un 
maillet  de  ploncq  en  main  ,  et  icelui  voyant  que  les 
Franchois  s'efforchoicnt  de  monter,  charo-ea  sur  le 
premier  qu'il  trouva;  se  l'essena  tellement,  qu'il  de- 
meura mort  sur  la  place.  Il  renversa  aulcuns  autres 
es  fossez  ;  et  le  résidu  voyant  que  leur  emprinse 
estoit  descouverle  ,  et  que  l'on  y  servoit  de  dures 
morilles,  ne  sehastèrent  de  venir  à  l'offrande,  mais 
de  leurs  trompettes  et  gros  tamburs  sonnèrent  la 
retraite,  au  son  desquels  la  pluspart  de  ceux  de  ville 
vinrent  au  secours  ,  lenans  pied  ferme  sur  la  mu- 
raille. Franchois  et  Flamengs  ce  voyans,  retirèrent 
vers  Gand  ,  ravissant  tout  ce  quepovoient.  Aulcuns 
gentils compaignons  estans  lors  en  la  ville,  mon- 
tèrent achevai,  rescouirent  grand' parliedu  butin, 
et  leur  tindrent  le  fer  au  dos  deux  ou  trois  lieues. 
De  ce  jour  eu  avantceulxdeLessines,  fort  joveulx 

du  rehoutement  de  leurs  ennemis,  firent  une  bonne 
guerre  aux  Flamengs  ;  et  se  boutèrent  illecq  plu- 
sieurs g-entils  compaig-nons  ,  sous  la  conduite  de 
Anlhoine  de  Mastain,  cappitaine  d'iceulx, lesquels, 
parmi  au  Icuns  paysans  qui  de  vindrentgensd'armes, 
courroient,  ravissoient,  déprédoient,  prenoient, 
ranchonnoient  et  butinoient  leurs  voisins,  tenant 
parti  contre,  tellement  que  Lessines,  par  équi- 
parence  de  piller,   estoit  nommée  1  e  petit  Hulst. 


CHAPITRE   CLXXVIII. 

Le  dcslogenient  des  doyens  desmestiers  el  de  ceulx  qui  se  teiioient  sous 
leurs  bannières  sur  le  marché  de  Bruges. 

Les  seigneurs  de  Bruges  et  aulcims  notables 
lîourgeois  labouroient  fort  ardemment  de  desfaire 
et  séparer  l'armée  qui  se  tenoitsur  le  marché  ;  mais 
tousjours  les  rompoient  les  dix- sept  neringben  ; 
jà  soit,  ce  que,  sur  intention  de  parvenir  à  ce,  l'on 
fisist  célébrer  solemnellement  et  par  dévotes  per- 
sonnes aulcunes  messes  du  Saint-Esprit.  Enfin 
les  proterveset  obstinés  garchons  en  leur  malice 
furent  tellement  admonestés,  induits  et  persuadés 
de  ceux  de  bonne  volonté,  en  la  bonne  sepmaine, 
que  le  samedi  de  grand  Pâques,  environ  cinq  heures 
du  vespre,  les  seigneurs  de  la  justice,  ensemble 
les  doyens  des  mesliers,  se  mirent  en  conseil  sur 
ceste  matière,  et  de  commun  accord  délibérèrent 

de  desloger  du  marché  et  de  remectre  leurs  ban- 
nières en  leurs  lieux  accoutumés;  et  à  ceste  cause 
fut  publié  que  chascun  de  ceulx  qui  porteroient 
armes  fussent,  entre  six  et  sept  heures,  chascun  des- 
soubs  son  enseigne ,  le  mieulx  en  poinct  que 
possible  leur  seroit  ;  et  incontinent  fut  desfait  le 
hourd  où  les  exécutions  capitales  avoient  esté  per- 
pétrées. Le  hourd  ou  le  bancq  à  la  géhenne  avoit 
esté  eslevé,  pour  monstrer  plus  amplement  messire 
Pierre  Lauchast.  Pareillement  le  parcq  faict  de 
gros  mairiens  où  se  tenoient  les  consaulx  lesquels 
tous  ensemble,  et  hourd  et  bancq,  cordes  et  ins- 
truments à  ce  servans  furent  rués  et  bruslés  en  un 
grand  feu  illecq  allumé  ;  et  les  compagnies  illecq 
assemblées  sous  la  bannière ,  chascun  se  mit  en 
notable  ordonnance ,  comme  ils  ont  usage  de  faire 
à  la  procession  du  saint  sang  de  Bruges  ;  et  en 
deslogeant  prindrent  congé  amiablement  entre 
eux.  Les  doyens  baisèrent  l'un  l'autre ,  remer- 
cians  et  louans  Dieu  de  ce  que  tant  paisiblement 
et  sans  murmure  ni  grande  noise  s'estoient  entre- 
tenus et  trouvés  ensemble.  Ce  faict^  se  partirent  du 
marchié  à  grande  pompe,  chacunselon  son  ordre  et 
estat,jles  bourgeois  lesderniers. Le  seigneurdeDinc- 
kercke  portoit  l'estandart  de  Flandres ,  et  Pierre 
Metteney  la  bannière  de  Bruges.  Pendant  lequel 
temps  qui  dura  plus  de  deux  heures,  car  ils  es- 
toient  nombre  de  quinze  à  seize  mille,  les  menes- 
triers  jouèrent  plusieurs  mottez  et  chansons.  Le 
mardi  de  Pasques  ensuivant,  firent  ceulx  de  Bruges 

une  procession  générale  où  fust  porté  le  corps 
saint  Donas  ;  et  les  bourgeois  ajans  les  testes 
nues,  portoient  chascun  un  chiergeenla  main,  pa- 
reillement les  dojens  chacun  en  son  ordre. 


CHAPITRE  GLXXIX. 

Copie  d'un  raonitoire  pénal ,  translaté  du  latin  en  francliois  ,  envoyé' 
par  nostre  saint-père  le  pape  contre  les  Brughelins,  Ganthois  et  les 
trois  membres  de  Flandres ,  afin  que  sur  très  griefves  censures  et  for- 
midables paines  ils  mettent  le  roy  des  Romains ,  ensemble  les  nobles 
détenus  prisonniers,  en  leurs  francliises  et  liberte's. 

Peu  de  sepmaines  après  Pasques  de  l'an  mil 
quatre  cents  quatrevingt  et  huit,  nostre  saint- 
père  le  pape^  adverti  de  la  détention  du  roi ,  en- 
voya par  dechà  ung  monitoire  pénal  afin  qu'il 
fusist  délivré  ;  et  avec  ce  envoya  certaines  mis- 
sives au  lieutenant  deHaynault^  affin  qu'il  excitast 
les  trois  estats  en  la  délivrance  dudit  roi ,  des- 
quelles missives  s'ensuit  la  coppie  translatée  du 
latin  en  franc hois. 

«  Innocent  pape  huictiesme.  Chier  et  araé  fils, 
»  salut  et  apostolique  bénédiction  ;  oye  la  détention 
»  de nostrechierfilsen Jésus-Christ, Maximilian,il- 
»  lustre  roi  des  Romains,  de  parles  Rrughelins,  qui 
»  par  fraude  et  dol,  et  non  sans  un  grand  délict, 
»  ont  osé  retenir  leur  seigneur,  nous,  qui  pour 
»   office  de  pasteur,  nullement  ne  pouvons  tolé- 

M  rer  icelle  chose,  périlleuse  et  de  très  mauvais 
»  exemple,  avons  enhorté  les  trois  estais  qu'ils  bail- 
»  lent  aide  à  la  délivrance  du  roi;  et  pour  ce  que 
»  ton  aide  poeultestre  assez  grandement  opportune, 
»  nous  enliortons  en  Nostre-Seigneur  ta  dévotion 
»  et  requérons  de  cœur  que  en  ceste  si  grande 
»  cause,  que  plus  grand  ne  poelt  estre  ne  plus  peril- 
»  lieuse,  tu,  comme  à  bon  et  féable subject  appar- 
M  tient,  face  adsistence  aux  devantdits  trois  estais 
»  et  provinciaux  en  la  délivrance  du  dit  roi  ;  en 
»  quoi  faisant,  certes  lu  reporteras  grand  loenge 
»  de  foy  et  amour  à  ton  seigneur ,  et  nous  feras 
»  chose  très  agréable  et  très  acceptée. 

»  Donné  à  Rome,  à  Saint-Pierre,  soubs  l'anel 
»  du  pescheur,  le  vingt  troisième  jour  de  mars 
»  mil  quatre  cent  quatre-vingt  et  huict,  la  quarte 
»  année  de  nostre  pontificat.  Ainsi  signé  ,  Nil 
«  Balbanus  ;  et  au  dos  de  la  lettre  :  à  nostre  cliier 
»  et  aimé  fils  le  lieutenant  de  Haynault.  » 

Pareillement  l'archevesque  de  Coulongne  es- 
cripvit  lettres  sur  ceste  matière,  adreschantes  aux 
dits  estais  de  Haynault,  dont  la  teneur  s'ensuit  : 

«  Vénérables  et  prudens  de  nous  bien  amés, 
»  salut  :  nous  ne  vous  volons  celer  nostre  sainct- 
»  père  le  pape  avoir  envoyé  ung  monitoire  pénal 
»  avecq  très  griefves  censures,  formidables  paines, 
»  contre  les  Brughelins^  Ganthois,  les  trois  mem- 
))  bres  de  Flandres  ,  et  les  participans  du  débet 
»  perpétré  avoir  aussi  constitué  commissaires  de 
»   Sa  Sainteté  pour  exécuter  celui  monitoire,  ainsi 

18. 

»  comme  par  l'exemple  des  lettres  plus  à  plain 
»  prenderez.  Lesquelles  choses  et  anltres  premi- 
»  ses  estudirons  diligentement  à  mettre  à  exécu- 
»  tion,  comme  elles  nous  sont  commises,  se  hasti- 
»  vement  ne  sommes  certiffiés  que  le  très  noble 
»  prince  et  nostre  seigneur  le  roy  des  Romains  , 
»  tousjours  auguste  roy ,  avec  tous  ses  détentes, 
»  n'est  totalement  restitué  en  sa  liberté  ;  et  vous 
»  voulons  bien  donner  à  cognoistre  que  l'im- 
»  perialle  majesté  ,  avec  aulcuns  princes ,  sera  ici 
»  en  dedans  peu  de  jours ^  pour  aller  enquérir  et 
»  venger  l'injure  faicte  et  irroguée  à  la  royale 
»  majesté. 

«  Escrit  en  nostre  cité  de  Coulongne ,  le  sep- 
»  tième  jour  du  mois  d'apvril.  »  Et  la  superscrip- 
tion  estoit  :  «  Herman  ,  par  la  grâce  de  Dieu  ,  ar- 
»  chevesque  de  Coulongne,prince  et  électeur  etduc 
))  deWestphalie  et  de  Angarie  etc.  »  Et  au  dosdela 
lettre:  a  A  vénérables,  nobles^  spectables  et  pru- 
»  dents  abbés ,  barons ,  recteurs  ^  comtes  palatins 
»  à  Mons  en  Haynault  et  pays  et  cité  de  Valen- 
»  chiennes,  conjoinctement  nos  amés  charitable- 
»  ment  et  principalement. 

CHAPITRE  CLXXX. 

La  copie  du  monitoire  de  nostre  saint-père,  [envoyé  à  ceulx  de  Gand 
et  de  Bruges ,  contenant  en  substance  ce  qui  s'ensuit, 

«  I«NOCENT^  évesque,  serf  des  serfs  de  Dieu ,  pour 

»  mémoire  future.  Comme  en  tant  soient  les  cris- 

»  mes  plus  griefves,  que  les  princes  contre  les- 

»  quels  sont  perpétrés  sont  plus  excellents  ;  et  se 

»  les  délinquant  ne  le  voellent  amender  ^  il  est 

»  décent  par  le  siège   apostolique  de  tant    plus 

»  g-rande  et  griefve  animadvertion  les  venger , 

»  que  le  délict  est  griefve  ,  et  la  personne  bles- 

»  chiée  est  plus  grande  ,  certainement ,  non  sans 

»  grande  desplaisance  et  perturbation,  par  la  rela- 

»  tion  de  plusieurs  avons  entendu    nos  amés  fîls 

»  les  préconsules ,   conseillers  ,    eschevins ,   bur- 

'»  geois ,   doyens  des  mestiers ,  et  l'université  des 

»  hommes  de  Bruges ,  de  Gand  et  d'Ypre ,  et  des 

»  diocèses  de Tournay  et  Thérouane,  etdesaultres 

»  lieux  de  la  comté  de  Flandres^    leurs  adhé- 

»  rens,  complices  et  séquelles  sont  cheuz   en  tant 

n  grand  pétulence  et  invasion  que  nostre  chier  fils 

»  en  Jésus-Christ ,  Maximilian,  estant  enoingt  roy 

»  des  Romains  et  successeur  en  l'empire  romain, de 

«  nostre  très  chier  fils  en  Jésus-Christ ,   Frédé- 

»  ricli,  empereur  des  Romains,  toujours  auguste  , 

»  son  géniteur,  cl  lequel,   procédant  nostre  soi* 

M   gneur  ,  espérons   empereur   futur ,  auquel   par 
»  jurement  et  fidélité  sont  abstraints,  à  cause  du 
»  régime  et  administration  de   ladite  comté  qu'il 
»  a  au  nom  du  chier  fils  ,   noble  homme  ,   Phi- 
»  lippe,  comte  de  Flandres,  aussi  fils  légitime  et 
»  naturel  dudit  roi ,    les  conseillers  dudit  roi  et 
w   aultres  leur  compagnons  concomitant  en  venant 
»  témérairement  contre  leur  serment,  n'ont  point 
»  cremeu  en  ladite  ville  de  Bruges  ,  en  laquelle 
»   après    plusieurs  instances   desdits    de    Bruges, 
»  se  sont  transportez  les  enclore  malgré  eulx  sou 
»  féable  garde,  affin  qu'il  ne  issent  sans  leur  li- 
»  cence  ;  et  de  faict  les  ont  par  plusieurs  jours 
»  faict  tenir;   et  ainsi  les  tenants,  les  ont  privez 
»  de  leurs  propres  libertés  d'estre  ou  aller  où  ils 
»  voul oient  au    grand  péril  de   leurs   âmes  .  et 
»  pernicieux  exemple   et  esclandre  de  plusieurs. 
»   Nous  doncques ,  à  qui  appartient  iceulx  mauvais 
»   esforcements,  par  congrus   remède ,  obvier  de 
»  nostre    propre  mouvement^  non  point  à  l'in- 
»  stance  dudit  roy  ou  d'aultre  par  lui  à  nous  faicle 
»  ou  présentée  quelque  pétition  ,  mais  de  nostre 
»   france    délibération ,  et  du  conseil    et    assent 
»   de  nos  vénérables  frères  les  cardinaulx  de  la  sainte 
»  église   de   Rome,  les  devant   dit  proconsules, 
»  conseillers  ,  esclievins  ,  burguemestres  ,   dojens 
»   des  mestiers  ,  les  universités  des  choses  dessus- 
»  dictes  coupables ,  et  généralement  tous  et  cha- 
»  cun  qui  à  iceulx  proconsules,  conseilliers,  esche- 
»   vins ,  burguemestre  et  dojens  et  universités  , 

»  quanta  la  délention  prémise  par  quelque  moyen 
))  baillent  aide,  conseil  ou  faveur,  directement  ou 
»  indirectement,  publiquement  ou  occultement,  et 
»  leurs  complices  et  adhérents  de  quelque  estât,  de- 
»  gré  ,  condition  ou  prééminence  qu'ils  soient ,  et 
»  de  quelque  dignité  ou  auctorité  qu'ils  soient , 
»  reluisant  de  l'auctorité  apostolique  ,  enhor- 
»  tons  et  en  Nostre- Seigneur  requérons  et  admo- 
»  nestons ,  et  à  iceulx  et  chacun  d'eulx  par  ces 
»  présentes  escriptes  destroictement  comman- 
»  dons  et  mandons ,  et  dedans  à  trois  jours  immé- 
»  diatement  suivant  et  après  que  ces  présentes 
»  auront  cognoissance  ,  desquels ,  l'un  pour  le 
»  premier  ,  l'aultre  pour  le  second  et  l'aultre 
»  pour  le  tierch  et  dernier  et  péremptoire  terme 
»  à  eulx  et  chacun  d'eulx ,  canonique  moni- 
M  tien  prémise  ^assignons  les  proconsules ,  esche- 
»  vins  ,  burguemestre ,  doyens  ,  universitez,  et  les 
»  singulières  personnes  d'eulx  coupables  es  cho- 
»  ses  prémises  enlièrement  et  totalement  désis- 
»  ter  ou  oultre  de  tenir  enclos  ledit  roy,  ses 
))  conseillers  et  aultres  de  sa  comitive  ;  et  iceulx 
»  roy  ,  conseilliers  et  aultres  qu'ils  tiennent  en- 
»  cloz  restituent  en  leur  primitive  liberté  ;  et  là 
))  où  il  leur  plaira ,  seurement,  franchement,  sans 
»  quelque  empeschement,  puissent  estre  et  aller, 
»  ainsi  comme  ils  faisoient  paravant  la  dicte  dé- 
»  tention,  etles  consulteurs  ,  auxiliateurs ,  com-^ 
M  plices  et  adhérents  totalement  désistent  de  bail- 
n  1er    iceulx   consaulx  aide    el     faveur  ;   et  se 

»  iceulx  proconsules,  consules,eschevins,  burgue- 
»  mestres ,  doyens  ,  universitez  et  les  singulières 
»  personnes  J'icelles  coupables  en  choses  prè  • 
»  mises  ,  les  aultres  consulteurs  ^  complices  et 
»  adhérents,  susdicls  en  dedans  lesdicts  trois  jours 
»  ne  obéissant  à  nostre  dicte  exhortation ,  moni- 
»  tions  ,  réquisitions  et  mandements  ,  et  iceulx 
)i  jurisconsules  ,  consules  ,  eschevins  ,  burgue- 
»  mestres,  doyens,  universitez  et  singulières  per- 
»  sonnes  d'icelles  et  aussi  autres  auxiliateurs  ,  con- 
»  sulteursetadhérensetchacun  d'eulxqui  ainsi  dé- 
»  sobéiroient,  ne  obéissent  et  différassent  d'obéir, 
j)  bailleroient  conseil  ,  surseroient  ,  feroient  , 
»  diroient  ou  procureroient  ou  en  quelqu'aultre 
»  manière,  en  ce  estoient  coupables  directement 
h  ou  indirectement  en  eulx  taisant  ou  parlant 
»  dès  maintenant,  dès-lors  et  pour  lors,  pour 
»  maintenant  promulgons  sentence  de  grande 
»  excommunication ,  et  voulons  eux  et  chacun 
jj  d'eulx  l'encourir  de  faict.  De  laquelle  sentence, 
»  se  n'est  en  l'article  de  mort  par  aultre  que  par 
»  l'évesque  de  Rome  ,  par  vertu  de  quelconque 
»  faculté  à  cuy  qu'il  soit ,  sur  ce ,  pour  celui 
»  temps,  concédée,  ne  puissent  ni  obtenir  bénéfice 
«  et  absolution,  en  telles  manières  queseaulcuns 
»  d'iceulx  comme  en  tel  article  de  mort  constitué 
))  estoit  absous ,  qui  après  retournast  en  icelle 
»  sentence  d'excommunication  rencherroit  incon- 
»  tinent ,  se  après  la  convalescence  n'obéissent 
»  à  noz  monitions  et  mandements  ,  et  se  les  admo- 

»  nestez  etexcomuniez  susdicts  icelle  sentence  de 

»  exconimuniement  par  aultres  trois  jours  immé- 

»  diatement  suivans ,    soustènoienl    de    couraige 

»  endurci,  que  jà  ne  adviengne  !,  dès  maintenant , 

»  pour  lors  ceulx  de  Bruges,  Gand  et  Ypres,  aussi 

>;  les  aultres  villes  et  lieux  de  la  comté  desquelles 

»  lesuniversitcz  à  iceulxde  Bruges,  Gand  et  Yj>res 

»  es  choses  susdictes  adhèrent  et  polront  adhérer 

»  es  temps  futur  ,  et  aultres  quelsconcques  villes 

»  et   lieux  estans   tant   en    ladite    ville    comme 

»  dehors,  es  quelles  aulcuns  desdicts  excommu- 

»  niez  polroient  décliner  et  aller,  tant  et  si  lon- 

»  guement  qu'ils  demoureront  es  dicts  lieux  ,    et 

))  trois  jours  après  son  partement,  et  les  églises  , 

))  monastères  et  aultres  quels-concques  lieux  de 

»  piété  estans  en  icelle  de  l'avant  dicte  auctorité  , 

»  les   submectons  à   interdicts  ecclésiastiques  en 

M  telle  manière  que  celui  interdict  durant  en  iceux 

))  lieux  mesmes  ,  par  vertu  de  quelque  concession 

»  apostolique ,   faicte  aux   personnes    ordonnées 

»  ou  lieux ,   se  n'est  en  temps  promis  de  droict  ; 

»  et  en  icclui  temps  aultrement  que  les  huis  clos 

»  et  les  excommuniez  et  interdicts  exclus  ,  et  en 

»  voie  basse  que  l'on  ne  puisse  célébrer  messe  ne 

>>  aultres  offices  divins.  Et  se  le  admonestez ,  ex- 

»  communiez,  interdicts  susdits  par  aultres  trois 

»  jours  ,   lesdits  second    trois  jours   immédiate- 

»  ment  suivant,  difïerent  retourner  leurs  cœurs  , 

»  et  les  susdits  détenus  et  enclos  roj  ,  conseilliers 

»  et  aultres  de  sa  coniniissive,  restitués  en  pristines 

»  liberté,  de  leur  inclusion  et  ultérieure  détention 
»  désister  ,  à  nos  monitions  et  mandements  sus- 
»  dits  obtempérer  ,  et  en  leur  dureté  de  cœur  et 
»  perverse  obstination  voellent  demorer^  iceulx 
»  proconsules,consules,eschevins,  burg-uemestres, 
))  doyens  et  les  singulières  personnes  coupables , 
»  les  auxiliateurs  ,  consulteurs  et  adhérens  ,  du 
»  glaive  de  anathematisation  ,  éternelle  malédic- 
»  lion  et  perpétuelle  damnation  avec  Sathan  et 
»  Abiron,  lesquels  la  terre  englotisttous  vifs,  nous 
»  les  lions,  et  sojent  liez  et  enlacbez,  et  tant  eulx 
»  comme  les  universitéz  prédictes  excommuniez , 
»  ag'gravez  ,  raggravez  ,  anatliématisez,  damnez  , 
»  mauldicts  comme  dict  est,  en  leur  inique  propos 
»  perseverans  ;  estre  coupables  de  crime  de  lèze 
»  majesté  ;  les  décrétons  et  les  privons  de  digni- 
»  tez  et  honneurs  èsquels  ils  sont  constituez, 
))  et  des  privilèges,  concessions  ,  grâces  et  induits, 
»  et  de  tous  biens  qu'ils  tiennent  en  fiefs,  en  mé- 
»  lioration  ou  aultrement  de  la  court  romaine  ou 
»  anltre  église  ,  monastères  ou  lieux  ecclésiasti- 
»  ques ,  en  telle  manière  que  ceulx  à  qui  appar- 
»  tient  la  propriété  et  seigneurie  droicte  puissent 
»  d'iceulx  comme  à  eulx  retourner ,  à  leur  li- 
»  bérale  volonté  disposer  ,  et  de  tous  aultres  leurs 
»  biens  de  ladicte  auctorité  les  privons,  en  telle 
»  manière  que  d'iceulx  n'en  voient  riens  à  leurs 
»  successeurs.  Et  eulx  ainsi  privés  de  iceulx  biens 
»  et  aultres  quelsconcques  dignitez ,  honneurs, 
»  administration   et   offices    séculiers  ,  et    après 

»  les  obtenir  les  inliabilitons  ;  et  afin  que  les 
»  aultres  espoventez  de  leur  exemples  ,  cy  après 
»  ne  atlemptent  s  'mblal^le  chose  ,  dès  lors  soient 
»  infamés  et  ne  soient  admis  en  tesmoig'nai^'e.  ne 
»  puissent  aussi  faire  testaments  ou  codicilles, 
»  succéder  à  aultrui,  testais  ou  intestats;  et  s'ils  ont 
»  jurisdiction  ,  ils  en  soient  privez,  et  ne  soient 
»  leurssenlences  de  quelque  valeur,  netoulceque 
»  ensuivir  s'en  pourroit  ;  nuls  pour  eulx  ,  et  ne 
»  eulx  pour  aultrui  ne  puissent  procurer  ;  et  se 
M  aulcuns  d'eulx  sont  notaires^  les  instruments 
»  par  eulx  faicts  soient  de  nulle  valeur  ,  mais 
V  avec  leursaucteurs damnez; leurs debteurs soient 
»  quictes  de  ceulx  qui  leur  doibvent  ;  nul  ne  soit 
»  tenu  de  rendre  à  eulx  sur  quelque  négoce  ;  mais 
»  ils  soient  tenus  à  aultrui  ,  leurs  fils  ,  nepveux  et 
»  aultres  descendans  d'eulx  jusqu'à  la  quarte  gé- 
»  nération  ,  de  faict,  sans  espérance  de  restitution  ; 
»  soient  privez  de  tous  les  églises, monastères,  cha- 
»  noinies,  prébendes  ,  dignitez  et  aultres  bénéfices 
»  ecclésiastiques  qu'ils  tiennent,  et  soit  le  pas  clos 
))  à  eulx  et  à  leurs  enfants  adoncque  nez,  et  qui 
»  naistront^  jusquesà  ladictegénération,  deretour- 
»  ner  à  ce  dont  ils  sont  privez ,  et  aultres  ecclésias- 
"  tiques  bénéfices  ,  ordres,  dignitez  et  honneurs 
»  ecclésiastiques  ou  mondains. 

»  Et  néantmoins  nous  mandons  à  nostre  véné- 
»  rable  frère  Ilerman,  archevesque  de  Goulongne, 
»  parcestescriptapostolicque,queceulx des  devant 
»  dits  admonestez,  qu'il apperra  non  avoir  obtem- 

»  péréànosmonitionset  mandements,  exconimu- 

»  niez ,  aggravez ,  réaggravez ,  interdicts ,  maudits 

M  et  damnez,   et  estre  entachiez,  et  aultres  cen- 

))  sures  et  paines  devant  dictes ,  les  dénoncher  et 

»  faire   publiquement  par  aultres  dénoncher ,  et 

»  estroictement  estre  évités  de   tous ,    jusques  à 

))  tant  que,  retournez  à  leur  cœur,  ils  obéissent  à 

»  nos  monitions  et  mandements,  et  ayent  desservi 

»  de  obtenir  sur  ce  le  bénéfice  de  absolution.  Et 

»  se  iceulx  persevérans  en  leur  dureté,  ne  poelt 

))  induire  à  obéissance,  s'il  voit  estre  expédient, 

»  il  invocque  contre  eulx  le  brach  séculier  du  des- 

»  susdit  empereur  ,  et  aultres  roys ,  princes ,  ducs, 

»  contes  et  universitez ,  pour  les  constraindre  à 

»  obéir  à  iceulx  mandements  ,   en  appaisant  les 

»  contrediseurs  par  censures  ecclésiastiques ,  ap- 

»  pellations postposant,  nonobstant  quelsconcques 

»  constitutions  et  ordonnances  apostolicques  ,  con- 

»  joinctement  ou  divisément ,  par  ledit  siège  apos- 

»  tolicque  ,    est  concédé  par  lettres  apostoliques  , 

»  non  faisant  pleine  ou  expresse  mention  de  mot 

»  à  mot  de  celte  concession  qu'ils   ne    puissent 

»  estre  interdicts,  suspens  ou  excommuniez;  et 

»  pourtant  que  à  iceulx  admonestés,  n'y  a  seui 

»  accès  pour  les  admonester  à  leurs  propres  person- 

»  nés,  et  seroit  difficile  de  porter  ces  présentes  let- 

»  très  en  tous  les  lieux  qu'il  seroit  expédient,  nous 

»  voulons  que  la  publication  de  ces  présentes  ,  ou 

»  de  leur  transcript  authenticque ,  soient  mises  en 

»  deux  ou  trois  lieux  voisins  desdites  villes  ,  des- 

»  quels  lieux  soit  vraisemblable  qne  la  teneur  des- 
»  dites  présentes  puisse  parvenir  à  la  cognoissance 
»  desdits  admonestez ,  et  les  constraingne  telW- 
»  ment ,  et  comme  si  lesdites  lettres  eulx  per- 
))  sonnellement  présents ,  et  à  leurs  personnes 
M  avoient  été  présentées ,  leues  et  insinuées  ;  et  que 
»  au  transcript  desdictes  lettres ,  faict  par  la  main 
»  de  notaire  publicque  ,  et  scellé  du  scel  d'aulcun 
»  prélat,  soit  adjousté  autel  foi  et  jugement  en 
»  dehors,  comme  à  icelles  présentes  lettres  scel- 
»  lées ,  si  elles  étoient  exhibées  ou  présentées  en 
»  jugement.  A  nul  doncques  des  hommes  soit 
»  loisible  ceste  purge  de  notre  exhortation ,  ré- 
»  quisition,  monition,  commandement,  mande- 
»  ment,  assignation,  subition,  ligation,  privation, 
»  inhabilitation  et  volonté  enfraindre,  ou,  par 
))  téméraire  hardiesse ,  aller  au  contraire.  Se  donc 
»  aulcun  présumoit  ce  attempter,  il  saiche  qu'il 
»  encourroit  l'indignation  de  Dieu  omnipotent  et 
»  des  benoîts  saints  Pierre  et  Paul ,  apostres. 
»  Donné  à  Rome,  à  Sainct-Pierre ,  l'an  de  l'in- 
»  carnation  de  Nostre  Seigneur,  mil  quatre  cents 
»  quatre-vingts  et  huit^  dixiesme  calende  d'apvril, 
»   quatriesme  année  de  nostre  pontificat.  » 

Combien  que  ledict  rigoreux  monitoire  fust  si 
formidable  et  de  grand'  crainte  à  ceulx  qui  se  sen- 
toient  coupables  de  niesus ,  toutes  fois ,  quand  il 
fut  venu  à  leur  notice,  ils  n'en  eslargirent  pourtant 
ne  remirent  le  roy  ne  ses  nobles  en  leurs  franchises 
et  libériez ,  ains  appelèrent  dudit  monitoire. 

#  CHAPITRE   GLXXXI. 

La  délivrance  du  roy   des  Romains  faicte  en  Bruges  au  pourchas  des 
Estais  du  pays. 

Les  garnisons  de  Hulst ,  Alost ,  Tenremonde  , 
Lessines  et  de  Likerkes ,  furent  en  grand  déplai- 
sir, saichans  que  les  eslats  serassembloient  en  Gand 
pour  besongner  au  bien  de  paix,  qui  leur  estoit  fort 
contraire  pour  lesprojes  ,  piilades,  vexations,  ran- 
chonnemens  et  compositions  qu'ils  faisoient  sur 
ceulx  qu'ils  tenoient  de  Gand  et  de  Bruges  ;  pour- 
quoi, en  tant  que  possible  leur  fut,  ils  mirent  toutes 
interruptions,  obslacles  et  empeschemens,  afin  d'es- 
taindre  ledit  vojaige  ,  tant  par  traficques  que  par 
menaches  et  aultres  romptures.  Ceulx  d'Anvers 
mesme  monstroient  qu'ils  n'estoient  guaires  affec- 
tez à  l'assemblée  de  Gand  ;  car  ils  envoyèrent , 
pour  les  députez  de  leurs  villes,  deux  prestres  et 
ung  advocat  de  mesme  sentiment ,  lesquels  ne 
furent  acceptez  des  aultres.  Ceulx  de  Malines 
s'excusèrentdel'alée^disansquelesGanthois  les  te- 
noient pour  suspects;  et,  d'aultre  part,  ils  retin- 
drent  en  leur  ville  le  seigneur  de  la  Gruthujse  , 
nonobstant  qu'il  eusist  lettres  de  seureté  et  con- 
sentement de  monseigneur  l'archiduc,  èsquelles  il 
estoit  expressément  dénommé.  Sur  quoi ,  mon- 
seigneur de  Ravestain ,  monseigneur  de  Bevres  et  les 
estais  étant  en  Liège,    en  escripvirent   à  monsei- 

gneur  l'archiduc,  qui  leur  fit  scavoir  qu'il  estoit 
aclverti^  puis  la  concession  de  seureté  ,  que  sur  tant 
que  l'on  désiroit  et  auroitle  bien  du  roy  son  père  la 
seureté  de  sa  personne,  meisnies  qu'il  ne  fusist 
transporté  en  la  main  de  ses  ennemis.  Le  seigneur 
de  la  Gruthujse  ne  se  trouva  à  ladite  journée , 
attendu  aussi  que  le  roy  son  père  lui  avoit  paravant 
escript,  que  ledit  de  la  Gruthuyse  l'avoit  pressé 
de  le  condescendre  à  plusieurs  grandes  choses  à 
son  grand  regret. 

En  ce  temps^  la  garnison  du  chasteau  de  Lic- 
kerke,  sortie  de  plusieurs  Franchois  ,  faisoit  innu- 
mérables  maulx  aux  voisins  tenant  le  partye  du 
roy  ;  car  ame  n'osoit  aller  de  Mons  à  Bruxelles , 
sinon  à  force  d'armes,  pour  doubte  des  rencon- 
tres périlleuses  et  dommageables,  considéré  l'em- 
pesche  dessusdite ,  et  que  mesme  aulcuns  person- 
nages desdites  garnisons  s'embuschoient  et  tenoient 
sus.  Les  seigneurs  de  Ravestain ,  deBevres  et  aul- 
tres  des  estats ,  désirans  le  bien  de  la  paix  et  la 
délivrance  du  roy ,  délibérèrent  lesdits  seigneurs 
de  monter  sur  mer,  d'arriver  à  l'Escluse  ,  et 
par  Bruges  tirer  à  Gand.  Mais^  lorsqu'ils  se 
trouvèrent  sur  mer ,  ceulx  de  Hulst  ,  qui  les 
aguettoient  à  tous  lez,  tirèrent  sus  à  force  de  na- 
vires, et  leur  donnèrent  tous  les  troubles  que  pos- 
sible leur  fut.  Toutefois  il  arrivèrent  à  l'Escluse; 
et  le  roy,  adverti  de  leur  venue,  leur  manda ,  par 
son  confesseur,  portant  lettres  cscriptes  et  signées 
de  sa  main,  que  ,  à  toute  diligence  et  le  plus  bref 

chemin  que  trouver  pourroient,  ils  se  trouvas- 
sent à  Gand.  Donc  le  seigneur  de  Ravestain , 
attendant  que  les  matières  s'approcheroient ,  y 
envoya  en  son  nom  le  seigneur  de  Pratte.  An- 
thoine  de  Fontanne  y  comparut  pour  monsei- 
gneur Philippes,  et  le  seigneur  de  Herselles  pour 
le  seigneur  de  Bevres.  Ils  se  trouvèrent  à  Gand 
avecq  lesdits  estats,  le  vingt-cinquiesme  jour  du 
mois  d'apvril.  L'assemblée  se  fit  en  la  maison  de 
la  ville  ,  et  en  présence  des  prélats ,  des  chevaliers 
et  aultres  représentans  les  estats  de  Flandres,  en- 
semble les  trois  membres ,  avec  les  estais  des  aul- 
tres pays.  Maistre  Pierre  N.  docteur  en  médecine, 
pensionnaire  de  Remswalle  en  Zéelande,  proposa 
pour  les  estats  desdits  pays,  faisant  résumption 
des  conclusions  prinses  en  Bruxelles.  Dont  après 
excuses  faictes  de  leur  tardive  venue ,  requist  que 
préalablement  l'on  besongnast  à  la  délivrance  du 
roi  ;  et  les  membres  voloientque  premiers  fussent 
vuidez  trois  poincts  par  eulx  mis  en  avant  en  ung 
libel.  Le  premier  à  l'union  des  pays,  le  second  à 
la  paix  de  France ,  et  le  tierche  au  gouvernement 
et  régime  de  monseigneur  l'archiduc.  En  ce  dif- 
férent et  altercation  furent  aulcuiie  espace,  et 
tousjours  coulloit  le  temps  sans  riens  expédier. 
Tellement  advint  que ,  après  toutes  controverses, 
plusieurs  argumens,  réplicques  et  duplicques  faicls 
d'un  parti  et  d'aultre  ^  le  seigneur  du  Wyère 
messire  Jehan  de  la  Bonnerie ,  partit  de  Bruges , 
sûrement   à  l'assemblée  ,    et   mit  avant    que    le 

roy  queiToit  estre  eslargi  sur  ostagiers  qu'il  hail- 
leroit,  c'est  assavoir  le  duc  Christofle  en  Bavière, 
le  marquis  de  Bader,  Alienians,  et  monseigneur 
Philippes  de  Clèves ,  parmi  tant  qu'il  feroit  vuidier 
les  gens  de  guerre  hors  de  la  comté  de  Flandres, 
les  Allemans  en  Allemagne,  et  les  aultres  en  leurs 
quartiers.  Toutes  aultres  intentions  de  procéder 
postposées  ,  et  les  estais  et  membres  prestèrent 
les  oreilles  au  proposé  dudit  seigneur  de  Wyere  , 
et  fut  respondu  par  ceulx  de  Flandres  ,  pourveu 
que  les  deux  princes  dessusdits  se  renderoient  osta- 
giers pour  le  roy  en  Bruges ,  sans  en  partir  que 
toutes  les  promesses  du  roj  ne  fussent  accomplies, 
et  aussi  que  monseigneur  Philippes  se  rendroit 
ostagier  en  la  ville  de  Gand ,  ils  consentiroient 
à  la  délivrance  du  roi.  Et  disoient  que  monseigneur 
Philippes  passeroit  par  Bruges,  pour  soi  trouver 
en  Gand,  et  seroit  commandé  du  roy  ainsi  le  faire. 
Et  s'il  advenoit  que  le  roy  defFaulsist  de  sa  pro- 
messe aulcunement,  ilquicleroit  mondit  seigneur 
Philippes  des  serments  et  fidélitez  que  lui  debvoit 
et  avoit  faict ,  et  lui  consentiroit  donner  ay de  aux- 
dits  estats  et  membres  ;  et  dirent  oultre  plus  qu'ils 
n'avoient  intention  de  rudement  traictier,  ne  de  mal 
faire  à  monseigneur  le  chancelier  ne  à  ceulx  qui 
estoient  avecq  lui  emprisonnez;  mais,  sans  en 
faire  prompte  délivrance,  les  garderoient  jusqucs 
à  ce  que  les  choses  mises  avant  seroient  parache- 
vées. Et  en  présence  des  notaires  et  tesmoings,  re- 
quirent lesdits  estats  et  membres  de  Flandres  aux 

estais  des  pays ,  qu'ils  voulsissenl  déporter  le  roy 
de  la  mambourgnie  de  tous  les  aultres  pays,  veu 
que  son  gouvernement;  et,  se  mal  en  venoit ,  ilspro- 
testoientdu  debvoirfaict,  et  nonseroientreprocha- 
bles  devers  monseigneur  l'archiduc,  lorsqu'il  vien- 
droit  en  eaige.  Sur  quoi  respondirent  les  estats  des 
pays,  qu'ils  estoient  des  limites  de  l'empire,  et 
d'aultre  condition  que  ceulx  de  Flandres,  et  que  , 
par  le  moyen  de  messeigneurs  du  sang  et  du  con- 
seil^ provision  seroit  mise  au  gouvernement  du 
pays,  et  que  l'on  entretiendroit  le  roy  à  manbourg. 
De  cest  acte  furent  faictes  lettres  et  instruments 
requis  d'une  part  et  d'aultre  ,  à  quoi  ceulx  de  Lille 
et  Douay  s'accordèrent  ennuis. 

Geste  chose  mise  en  train  de  parattaindre  à  la 
délivrance  du  roi ,  les  estats  conclurent  d'envoyer 
une  partie  d'entre  eulx  à  Bruges  ,  et  les  aultres 
demorer  à  Gand.  Dont  ceulx  qui  furent  députez 
pour  aller  à  Bruges  obtindrent  de  quatre  princes 
d'Allemagne,  scellé  de  leurs  sceaux.  De  la  veue 
desdits  députés  furent  les  Brughelins  fort  joyeulx, 
et  leur  firent  le  bien  viegnant  fort  amiable,  et  en 
signe  de  voloir  acquiescer  àleurloable  poursuite  , 
les  cuidans  grandement  complaire,  ils  firent  mectre 
jus  du  marché  ung  hourd  et  un  gibet  propice  à 
faire  leurs  exécutions.  Lesdits  députez  se  tirè- 
rent vers  le  roy,  emprisonné  à  l'hostel  de  mon- 
seigneur Philippes ,  soubs  la  garde  de  trente-six 
hommes  seulement ,  tant  en  chambre,  en  bas,  que 
aux  entrées.  Et,   après   que    le  pensionnaire  de 

Romswalle,  au  nom  des  estais,  eut  fait  une  petite 
proposition,  le  roj  fît  dire,  par  le  seigneur  de 
Wjere  ,  que  ce  qu'ils  avoient  faict  lui  estoit 
agréable^  fort  les  remerchiant ,  et  que  jamais 
ne  les  metlroit  en  oubli.  Mais,  quant  au  parfaict 
des  besongnes ,  sourdi  une  rompure  fort  grande  ; 
car  le  duc  Christofle  et  le  marquis  de  Baden 
firent  refus  d'estre  ostagiers  pour  le  roj ,  combien 
qu'ils  en  furent  fort  requis.  Mais  monseigneur 
Philippes  s'y  offrit  libéralement,  auquel  le  roy 
avoit  fait  scavoir,  par  frère  Pierre  Denis  ,  que  les 
membres  de  Flandres  désiroient  de  l'avoir  pour 
hostaige  avec  les  dessusdits  princes.  Et  il  rescripvit 
au  roi  que ,  par  le  grand  désir  qu'il  avoit  à  sa  dé- 
livrance ,  moyennant  que  le  marquis  et  le  duc  le 
vosissent  faire,  il  s'i  offroitde  sa  part;  et,  si  plus 
y  povoit  emploier  que  corps  et  bien,  il  le  feroit  de 
très  bon  cœur. 

De  la  rompture  des  princes  d'Allemagne  furent 
les  estats  fort  desplaisans  ,  non  cuidans  mener  à  fin 
leur  espérée  et  très  désirée  œuvre  ;  mais  le  roy  y 
pourveutd'aultrespersonnaiges  j  car  en  lieu  du  duc 
et  du  marquis,  se  consentirent  de  venir  et  tenir 
hostaiges  en  Bruges ,  le  seigneur  de  Volkestain  elle 
comte  de  Hanon.  Sur  espérance  de  parfaire  le 
tout,  l'on  avoit  fait  ung  hourd  grand  et  spacieux, 
de  cent  à  six  vingts  pieds  en  quarrurc ,  sur  le  mar- 
cbié  de  Bruges  ;  mais  monseigneur  Philippes  de 
Clèves  ,  qui  se  del)voit  rendre  hostagier ,  ne  com- 
parut point  si  tost  que    l'on    eut  bien  volu  ,    et 

doubtoint  aulcuns  qu'il  ne  fust  resfroidié  de  sa  pro- 
messe conditionnelle  ,  est  assavoir ,  estre  ostagier  , 
au  cas  que  lesdits  duc  Christofle  et  marquis  de 
Baden  eussent  faict  debvoir,  ce  que  non.  Le  roy  de 
rechief  envoja  devers  monseigneur Philippes;  qui, 
comme  dessus  ,  amyablement  l'accorda,  venissent 
lesditsprincesounon,  moyennantque monseigneur 
de  Ravestain,  son  père,  fusist  renvoyé  àLescluse. 
Pourquoi  mondit  seigneur  de  Ravestain ,  dès  le 
jour  de  l'Ascension^  jura  la  paix,  l'alliance  et 
l'union  des  pays,  en  l'église  Saint-Donat ,  lorsque 
l'on  chantoitla  grant  messe,  en  présence  des  sei- 
gneurs et  estais. 

Le  lendemain  de  l'Ascension ,  en  expectant 
monseigneur  Philippes ,  en  qui  gisoit  le  neu  de  la 
besongne,  fut  préparée  une  très  dévote  procession 
générale,  où,  en  partant  de  Saint- Donas,  fut 
porté  le  saint  sacrement  de  l'autel  ,  la  vraye 
croix ,  le  corps  de  saint  Donas ,  patron  de  paix , 
et  aultres  plusieurs  sainctes  et  dignes  reliquaires. 
Et  vint  la  procession  jusques  à  l'hostel  là  oiJ  le  roi 
tenoit  prison,  tousjours  suraclendant  monseigneur 
Philippes,  jusques  à  onze  heures.  Pendantce  temps, 
le  roy  fit  sceller  certaines  lettres  aux  membres,  par 
lesquelles  il  promecloit  de  rendre  ses  nobles  pri- 
sonniers en  Gand.  Et  d'aultre  part ,  le  roy  promit 
de  faire  vuidier  toutes  gens  de  guerre ,  Allemans  et 
aultres  ,  hors  la  comté  de  Flandres  ,  dedans  trois 
jours  ;  et  en  dedans  aultres  quatre  jours  hors  des 
aultres  pays.  Promist  aussi  que  ,  sans  renchon, 

tlespens  ou  intérest ,  il  feroit  recouvrer  le  seigneur 
tle  laGruthujse^  niaistre  Rolland,  le  burguemestre 
de  Bruges,  et  aultres  prins  en  la  poursuyte  et  à 
cause  de  la  délivrance  du  roy.  Ces  promesses 
faictes,  les  lettres  scellées,  au  contentement  des 
parties,  leroj  monstrant  signe  de  récréation,  leva 
la  main ,  et  dict  aux  estats  :  «  Or  allons ,  nous  avons 
))  la  paix.  » 

Ainsi  se  partit  le  rojdel'hostel  qui  futmessire  Jean 
Gros ,  où  il  avoit  esté  prisonnier  depuis  le  vingt- 
septième  de  febvrier ,  et  accompaigna  de  pied  la 
procession  fort  dévote  à  laquelle  précédoient  les 
estats  des  pays,  en  notable  ordonnance,  puis  les 
gentilshommes  de  l'hostel  du  roy  ,  puis  leroy,  et 
sur  le  derrière  les  seigneurs  de  Bevres,  notables 
prélats ,  notables  chevaliers  et  les  trois  membres 
de  Flandres.  La  procession  venue  sur  le  marchié  , 
les  gens  d'église  et  les  estats  des  pays  montèrent 
sur  le  hourd  fort  tapissié  et  paré  de  verdure^  sur 
lequel  estoit  ung  autel  pour  les  reliquaires,  et  ung 
Iriumphant  siège  pour  le  roy  ;  mais  le  roy  se  tira 
au  Cranembourg  le  premier  logis  où  il  avoit  esté  en 
arrest.  Les  estats  voyants  qu'il  ne  montoit  sur  le 
hourd,  les  aulcuns  pour  le  convoyer  ,  et  lors  sou- 
dainement s'eslèva  un  hideux  cry  populaire  tant 
espouvantable,  qu'il  sembloit  que  l'on  deiisisttout 
tuer  ;  et  lors  gens  d'église  ,  ])Our  eulx  saulver  et 
pour  mieux  courre,  ruèrent  jus  chappes  et  man- 
teaux ;  l'un  courroit  dechà  et  l'aultre  de  là  ;  l'on 
ne  scavoit  où  cstre  le  mieux  assouré;  et  ainsi  que 

ce  cry  s'estoit  impétueusement  eslevé  subtilement , 
il  s'accoisa,  et  ne  sceut-on  à  quelle  cause  ne  dont 
procéda  ce  tumulte. 

En  cesthostel  de  Cranenibourg,  oùestoitle  roy, 
accompaignié  des  nobles,  lui  estant  aux  fenestres  , 
se  trouvèrent  illecq  en  ung  lieu  de  trente  pieds  de 
quarrure,  les  membres  de  Flandres,  l'escontette, 
eschevins,  horsemans  tous  vestus  de  couleur  noire; 
lesquels,  après  qu'ils  se  furent  mis  à  genoulx,  euix 
humiliés  et  faict  la  révérence  devant  la  face  du 
roy,  vindrent  deux  et  deux  sur  le  hourd,  se  présen- 
tèrent devant  les  estats  ,  se  mirent  de  rechief  à  ge- 
noulx  ,  et  par  messire  Jehan  Rogier  leur  pension- 
naire, firent  remonstrer  comment  par  le  grant 
raesus,  rudes  insolences  et  horribles  excès  qu'ils 
avoient  faict  et  permis  faire  par  le  peuple  en  la 
noble  personne  du  roy  ,  ils  estoient  certains  qu'il 
u'auroit  miséricorde  d'eulx,  se  n'estoit  par  l'in- 
tercession d'aulcuns  de  leurs  médiateurs  ,  car  de 
eulx-mesmes  ne  lui  oseroient  requérir  merci , 
pardon  ne  miséricorde;  pour  quoi ^  la  pluspart 
d'eulx  fondans  en  larmes,  monstrans  signe  de 
grande  contrition  et  repentance ,  prièrent  fort 
humblement  auxdils  estats  qu'ils  voulsissent  estre 
leurs  intercesseurs  vers  le  roi ,  et  lui  prièrent  que 
en  l'honneur  de  la  Passion  de  Nostre-Seig-neur , 
il  leur  pardonnast  leurs  mesfaicts,  mesus,  etcri- 
minel  délict ,  avecq  plusieurs  doulces  persuasions 
incitans  les  cœurs  à  pitié  et  compassion .  Les  estais 
voyans  les  requestes  et  supplications,  voyans  que 

leurs  larmes  procédoient  de  la  fontaine  du  cœur , 
leur  promirent  intercéder  pour  eulx  ;   et  à   ceste 
fin  descendirent   du   hourt ,   accompaigniés  des- 
dits membres,  et  se  trouvèrent  ensemble  au  quarré 
dont  ils  estoient  partis.  Le  roy  estant  aux  fenestres 
comme  dessus  ,  le  pensionnaire  de  Homwalle  fit 
la  requeste,  au  nom  des  estats  pour  lesdits  mem- 
bres ,    en   manière  d'une  belle ,  doulce  et  hono- 
rable proposition,  pour  ouvrir  le  cœur  au  roy,  et 
desployer  le  trésor  de  sa  miséricorde  ;  pour  ainsi 
induire  les  délinquants  à  repentance  et  cognois- 
sance  de  leurs  mesfaicts  ,   qui  miséricorde  crioient 
à  pleine  voix ,  tellement  que  le  roy  fort  plorant , 
accompaigné  de  plusieurs  nobles,     les    récent  à 
merci  et  leur  fit  dire  par  monseigneur  de  Wyere, 
que  de    toutes    oflPenses  particulières  ou  aultres , 
par  paroles  ou  de  faict  ,    il  pardonnoit  tout ,  sans 
ce  que  jamais  le  retenist  en  son  corraige.  La  pro- 
position finée  et  la  pardonnance  faicte  ,  les  estats  et 
ensemble  les  membres  vindrent  derechief^  chacun 
en   son   lieu  ;   et  le    roi  semblablement,    qui    de 
prime  face  se   mit  à  genoulx  devant    l'autel  où 
reposoient  les  dignités,    jusques  à  ce  que  les  en- 
fants de  chœur  eurent  chanté  en  plain-chant  :  O 
cruoc  ave,  spes  unica  y  le  verset  et  l'oraison  y  ser- 
vant. Ce  faict,  le  roy  fut  requis  de  faire  le  serment 
de  la  paix  ,  illccq  posé.    Il  le   volul  veoir  et  lire 
bien  au  long  ;  puis  en  grande  révérence  et  crainle, 
comme   il   sembloit,   fit  le  serment  l(;l   (pii  s'en- 
suit : 

«Nous  promectons  de  nostre  franche  volunté, 
»  et  jurons  en  bonne  foi  sur  le  sainct  sacrement 
»  cj  présent  ,  sur  la  sainte  vraye  croix  ,  sur  les 
»   évangiles  de  Notre-Seigneur ,  sur  le  précieux 
»   corps  saint  Donas,  patron  de  paix,  et  sur  le  canon 
»  de  la  messe ,  de  tenir,  entretenir  et  accomplir 
»  par  effect ,  la  paix ,  l'alliance,  les  accords  et  bon 
»  entendement  faict  et  conclud  entre  nous  d'une 
»  part,  et  nos  bien  amés  les  estats  et  trois  mem- 
»  bres   du  pays   de  Flandres  et  leurs  adhérens, 
»   d'autre  part;   ensemble  la  concordance,  union 
»  et  alliance  de  tous  les  estats^  etpaia,  faicte  et 
»  conclute  par  nostre  consentement  en  tous  leurs 
»  poincts  et  articles,  selon  ce  que  par  nous  et  par 
»  eux  de  nostre  consentement  a  esté  fait  et  scellé; 
»  et  promectons,  en  parole  de  prince  et  comme  roj, 
»    sur  nostrefoiethonneur, que jamaisne viendrons 
»  et  souffrirons  venir  ou  faire  au  contraire  directe- 
»  ment  ou  indirectement,  en  quelque  manière 
»  que  ce  soit ,  selon  nostre  pooir  ,  le  tout  selon  le 
»   contenu  ,    forme  et  teneur  des  lettres  de  ladite 
»  paix,  concordance,  union  et  alliance,  en  des- 
»  chargeant  lesdits  de  Flandres  du  serment  qu'ils 
»  nous  ont  fait  comme  père  et  tuteur  et  mambourg 
»  de  nostre  bien  chier  et  aimé  fils,  et  aultrement 
»  en  quelque  manière  que  ce  soit.  » 

Au  commandement  du  roi  fit  le  seiffueur  de 
Bevres  le  serment ,  qui  fut  tel. 

«  Je,  Philippe  de  Bourgogne,  seigneur  de  la 
»  Yere  et  de  Bevres,   en  ensuivant  le  solemnel 

»  serment  faict  par  très  noble  personne,  le  roy  cy 
»  présent,  promects  en  bonne  foi .  et  jure  sur  le 
))  sainct sacrement  cy  présent,  sur  lasaincte  vraie 
n  croix  ,  sur  les  sainctes  évangiles  Noslre-Sei- 
»  gneur,  sur  le  précieux  corps  saint  Donas ,  pa- 
»  tron  de  paix ,  et  sur  le  canon  de  la  messe ,  de 
»  tenir,  entretenir  et  accomplir  par  effet  ladite 
»  paix^  concordance  et  union  et  alliance  en  tous 
»  ses  poincts  et  articles,  et  de  non  vouloir  ou  faire 
»  souffrir  estre  venu  ou  faire  au  contraire.  Je  pro- 
»  mets  et  jure  aussi,  par  l'ordonnance  du  roy  cy 
»  présent,  de  aider  et  de  faire  assistance  à  ceux 
»  de  Flandres ,  contre  les  infracteurs  de  ladite 
»  paix^  union  et  alliance.  » 

Les  députez  des  estats  du  pays  jurèrent  ce  qui 
s'ensuit  : 

«  Nous^  les  députez  des  trois  estais  des  ducez  , 
»  contez  et  pays  de  Brabant ,  Zeelande,  Hay;iault, 
»  Namur  et  des  villes  de  Lisle  ,  Douay ,  Vallen- 
»  chiennes,  et  tous  aultres  cy  presens,  representans 
»  les  trois  estats  desdits  pays  et  villes,  en  ensui- 
))  vant  le  serment  solemnel  faict  jurons  et  pro- 
»  mectons  comme  dessus.  »  Les  derniers  ,  les  trois 
membres  de  Flandres  ,  le  bailli  de  Bruges  et  les 
doyens  firent  leur  devoir.  Et  receut  le  serment 
le  souffragant  de  Tournay,  lequel  avait  chanté  la 
messe,  et  lequel  incontinent  tourna  sa  face  vers 
l'autel ,  print  le  sacrement ,  chanta  une  oraison 
et  bénédiction  à  ceulx  qui  garderoient  la  paix ,  et 
jectant  malédiction  surles  infracteurs d'icelle ,  puis 

les  enl'ans  crièrent  Noël  et  l'on  chanta   Te  Deiun 
Inudamus , 


CHAPITRE   CLXXXII. 

Traiclé  de  paix  entre  le  Roi  des  Romains  et  les  estais  et  trois  membrt-N 
de  Flandres. 

«  Maximilian,  par  la  grâce  de  Dieu  roy  des  Ro- 
mains, etc.;  faisons  savoir  à  tous  présens  et  à  venir 
que  pour  mectre  jus  et  parvenir  à  bon  traictié 
de  paix  de  tels  mesus,  questions,  divisions  et  des- 
bats qui  puis  le  mi  aoust  en  chà  sont  advenus ,  es- 
meus  et  ensuivis  entre  nous  d'une  part,  et  les  ha- 
bitans  de  la  ville  de  Gand  avec  ceulx  de  la  ville 
de  Bruges  et  Ypre  adtiérens  desdits  de  Gand  , 
tous  ensemble  représentans  les  trois  membres  de 
Flandres  ,  d'autre  part  :  plusieurs  coincations  du 
consentement  de  nous  ont  esté  faictes  entre  nos 
beaux  cousins  le  seigneur  de  Ravestain  ,  messire 
Philippe  son  fils  et  le  seigneur  de  Bevres,  aussi 
nostre  conseiller  ,  ensemble  ceulx  des  estats  du 
pays  de  Brabant,  Haynault,  Hollande,  Zeelande 
et  Namur,  d'une  part,  et  ceulx  des  estats  de  Flan- 
dres d'autre  part,  si  avant  que,  par  moyen  d'entre- 
parler  d'aulcuns,  à  l'honneur  de  Dieu  ,  souverain 
roi  et  acteur  de  paix  ,  ayans  pitié  et  compassion  des 
grandes  pertes  elrespandementdusanghumaindes 
chrétiens  ,  intéresl  ,  desplaisir  et  dommages    qui 

pour  cause  de&ditsdifTérens  et  divisions  adviennent 
journellement  et  encores  peuvent  advenir,  le  tout 
au  préjudice  de  nostre  très  chier  et  bien  améfils 
Philippe,  archiduc  d'Austrice,  et  de  ses  pays  et 
subjects,  nous,  qui  comme  celui  qui  lousjours  avons 
esté  enclins  plus  au  bien  de  paix  que  autrement, 
avons  avecq  les  inhabitans  et  subjects  au  pays  de 
Flandres  espiriluels  et  temporels,  laict  une  bonne, 
seure  et  estable  paix ^  moyennant  certaines  répa- 
rations honorables  et  manifestes  que  ceulx  de  la 
ville  de  Bruges  nous  ont  faictes ,  soubs  les  points  et 
conditions  cy  après  escriptes  : 

»  Premiers.  Que  les  trois  membres  de  Flandres 
ont  promis,  et  seront  tenus  de  nous  mectre  sur  nos 
pieds  et  en  nostre  liberté  pour ,  incontinent  qu'il 
nous  plaira,  retirer  où  bon  nous  semblera.  De  ce 
laisserons  en  seureté  et  ostage  en  la  ville  de  Bruges 
le  seigneur  de  Volkestain  et  le  comte  de  Haon  , 
et  en  la  ville  de  Gand  messire  Philippe  de  Clèves; 
lesquels  seigneurs,  comte  etmessire  Philippe  jure- 
ront, à  la  requeste  de  nous ,  sur  le  l'ust  de  la  saincte 
croix  ,  et  sur  les  évangiles  ,  et  aussi  sur  leur  foi  et 
honneur,  qu'ils  ne  se  départiront  des  dites  villes 
jusques  à  ce  que  tous  les  poincts  et  articles  con- 
tenus en  ceste  présente  paix  seront  bien  et  léau- 
ment  furnis  et  accomplis. 

»  Item.  Encore  pour  plus  grande  seureté,  avons 
priez  et  requis  ledit  messire  Philippes,  que  ,  en  cas 
que  nous  fuissions  aulcunement  en  faulte  de  n'ac- 
complir icenlx  poincts.  ou  que  aucun,  quel  qu'il 

fuist,  en  nostre  faveur  OU  aultrement,  seadvancbast 
d'y  mectre  empeschement  ;  que  en  ce  cas  icelui 
messirePhilippes  avons  deschergié  et  deschergeons 
de  tous  sermens  de  fidélité  et  aultres  qu'il  nous 
poelt  avoir  faict  et  assistera  ;  ceulx  de  Flandres  à 
rencontre  de  nous  ,  de  tout  son  pouvoir  et  de  toute 
sa  puissance  ;  et  de  ce  fera  le  dict  messire  Pliilippes 
serment  et  en  baillera  lettres  auxdits  de  Flandres 
en  tels  cas  pertinentes. 

»  Item.  Et  par  dessus  ce ,  avons  consenly ,  or- 
donné et  commandé  aux  députez  des  estats  des 
pays  de  Brabrant  de  Haynault,  de  Zeelande,  de 
Namur  et  des  villes  de  Valencbiennes,  de  Lisle, 
de  Douay,  et  aultres  présentement  assemblez  en  la 
ville  de  Gand  qu'ils  ne  se  départent  hors  de  la  ville 
de  Gand,  mais  y  demeurent,  et  les  aulcuns  d'eulx, 
tant  que  la  paix  de  France  et  les  alliances  entre  les 
pays,  et  tous  aultres  points  concernans  ceste  ma- 
tière soient  concluds  et  asseurez. 

»  Item.  Promectons  de  promptement  faire  ces- 
ser nos  gens  d'armes  de  tous  exploits  de  guerre , 
et  les  faire ,  ensemble  toutes  garnisons  de  nostre 
costé ,  partir  hors  de  Flandres  en  dedans  quatre 
jours  après  que  soyons  mis  à  délivre  ,  et  quatre 
jours  après  hors  de  tous  les  aultres  pays,  ou  plus 
tost  s'il  est  possible.  Et  defFendons  que  en  deslo- 
geant et  partant,  iceulx  gens  ne  brullent ,  pillent 
desrobent,  prendent,  ranchonnent,  ne  facent  aul- 
cuns maulx  en  iceulx  pays,  et  aussi  qu'ils  ne 
enmainent  hors  de  Flandres  imls  prisonniers  ;  et 

se  aulcuns  en  ont,  seront  tenus  de  les  mectre  à  ren- 
chon  raisonnable ,  sans  les  povoir  transporter  ne 
mener  avec  eulx.  Et  se  advient  qu'ils  fassent  au 
contraire  l'on  recouvrera  de  ce  l'interest  et  d'om- 
mage  sur  la  pension  que  ceulx  de  Flandres  nous 
ont  consenti  ou  consentiront. 

»  Item.  Et  pareillement  seront  tenus  lesdits 
de  Flandres  de  faire  cesser  leurs  gens  de  guerre 
et  garnisons ,  et  aussi  partir  hors  desdits  pays ,  et 
garderont  que  d'entre  ne  viendra  nul  mal  aux  dits 
pays. 

»  Item.  Et  affin  que  nous  puissions  tant  plus 
facilement  faire  desloger  et  despartir  nosdits  gens 
de  guerre  et  garnisons,  les  estats  de  tous  lesdits 
pays  par  ensemble  ,  nous  ont  accordé  payer ,  en 
dedans  ung  mois  prochainement  venant,  la  somme 
de  vingt-cinq  mille  livres  de  gros,  monnoie  de 
Flandres  la  livre,  à  condition  que  se  iceulx  gens 
de  guerre  et  garnisons  ne  sont  partis  dehors  de 
tous  les  pays  en  dedans  ledit  temps  ,  que  en  ce 
cas  les  dits  vingt  -  cinq  mille  livres  seront  em- 
ployées au  payement  d'aultres  gens  de  guerre, 
pour  par  force,  se  aultrementfaire  ne  se  peult,  les 
expulser  et  les  chasser,  en  ensuivant  les  alliances 
et  unions  faictes  entre  les  dits  pays. 

»  Item.  En  oultre,  avons  consenti  et  sommes 
tenu  de  mectre  incontinent  toutes  forteresses  et 
chasteaulx  du  pays  et  comté  de  Flandres  es  mains 
des  seigneurs  du  sang  au  proullit  de  aostre  iîls , 
pour  en  iceulx  estre  mis  tels  chastelains  et  offi- 

ciers  qu'il  appartiendra ,  selon  les  droits  et  privi- 
lèges des  pays  de  Flandres,  par  l'advis  et  consen- 
tement des  dits  trois  membres. 

»  Item.  Avons,  à  la  très  haute  prière  et  re- 
queste  des  députez  desdits  estais ,  et  aussi  à  la 
très  humble  supplication  des  bourgeois,  manans 
et  habitans  de  la  ville  de  Bruges,  abolli ,  quicté 
et  pardonna  à  tousjours  la  prinse  et  détention  de 
nostre  personne ,  ensemble  tout  ce  qui  est  advenu 
devant  ou  après,  par  qui,  quant ,  comment,  ne  en 
quelque  manière  que  ce  soit. 

»  Item.  Semblablement,  à  la  requeste  que  des- 
sus, avons  pardonné  et  remis  tout  ce  qui,  par  les 
trois  membres  de  Flandres ,  et  chacun  d'eulx  en 
général  ou  particulier ,  poelt  avoir  esté  faict  ou 
mespris  envers  nous,  soit  en  adhérant  au  peuple 
de  Bruges,  en  nous  détenant  en  leur  nom,  en 
nous  faisant  hostilité  en  guerre,  à  part  ou  par 
ensemble ,  en  blâmant  ou  injuriant  nous  ou  les 
nostres  ,  par  faict  ou  par  parolles,  ou  aultrement, 
en  quelque  manière  ce  soit,  sans  que,  à  l'occasion 
de  ce  ne  de  toutes  aultres  choses  passées,  nous 
leur  puissions  jamais  rien  demander  en  général 
ne  en  particulier,  en  corps  ne  en  biens,  ne  dedans 
le  pays  ou  aultrement^  en  nulle  manière  ,  et  mes- 
mement  de  ce  qu'il  advint  en  l'an  quatre-vingts 
et  cinq  et  aultres. 

»  Item.  Lesdits  de  Flandres ,  à  la  contemplfttion 
de  nous  et  de  ceulx  du  sang,  aussi  à  la  requeste 
des  députez  des  estats,  ont  amiablement  et  fran- 

chement  pardonné  toutes  offenses,  injures  et  vilou- 
nies  qui  leur  ont  esté  faictes  pour  cause  desclites 
divisions,  par  qui,  ne  en  quelque  manière  que  ce 
soit,  sans  aulcune  exception  ou  réservation,  aussi 
bien  en  consentant  plusieurset  diverses  aides  ("aictes 
sans  le  sceu  et  consentement  des  membres^  comme 
aultrement,  en  le  mettant  totalement  en  oubli, 
comme  non  advenu,  sans  aulcune  exception  ou  ré- 
servation ,  consentent  et  accordent  que  chacun 
porra  paisiblement  retourner  au  sien  en  Testât 
qu'il  le  trouvera,  sans,  à  cause  des  guerres  et  divi- 
sions, puissent  jamais  riens  demander.  » 

»  Item.  Que  tous  aullres ,  lesquels  ^  à  cause  et 
sous  umbre  desdites  divisions ,  ont  esté  offensez , 
injuriez  et  vilounez,  soit  en  corps,  en  biens,  ou 
aultrement,  en  manière  que  ce  soit,  pardonne- 
ront seml)lablemenl  le  tout,  et  le  mecteront  hors 
de  leur  entendement ,  sans  plus  le  ramentevoir  ne 
faire  question. 

»  Ileni.  Se  aulcuns  ajans  eu  administration  de 
nos  deniers,  de  nostredit  fils,  ou  d'aulcunes  villes, 
chastellenies,  terres  ou  pays  d'iceulx,  se  fusissent 
mesusés  en  leurdictc  ministration,  ou  que  l'on 
trouvast  qu'ils  eusissent  applicquié  aulcunes  som- 
mes à  leur  singulier  prouftict,  seront  tenus  en  res- 
pondre  par-devant  les  juges  et  les  loix,  où  il  ap- 
partiendra. 

»  Item.  Et  se  aulcun  ,  avant  les  divisions ,  sans 
cause  ne  raison ,  par  menache  ,  force  ou  puis- 
sance, par  malice  ou  maie  noise  ou  pratieque,  a 

obtenu  et  applicquié  à  son  prouffict  les  biens, 
joyaulx,  argents  et  meubles  d'aultrui ,  sera  sem- 
blablement  tenu  de  en  respondre  là  où  il  appar- 
tiendra, et  de  actendre  droict  sur  la  restitucion 
desdicls  biens. 

»  Item.  Pour  certaines  causes  et  considérations 
à  ce  nous  mouvans,  et  mesniement  pour  éviter 
tous  procès  et  questions ,  au  moyen  de  l'appella- 
tion interjectée  par  lesdicts  de  Flandres,  estoient 
apparans  de  mouvoir,  nous  avons  renonché  et  re- 
nonchons  à  la  manbourgnie  de  Flandres,  et  avons 
quicté  et  quictons  tous  serments  qu'en  telle 
qualité  ou  aultrement,  nous  ont  esté  faits  par 
iceulx  de  Flandres  ;  et  avons  consenti  et  accordé 
que  celui  pays  et  comté  de  Flandres^  et  tous  ses 
membres  désormais ,  durant  la  minorité  de  nostre 
fils,  sera  régi  et  gouverné  soubs  son  nom,  tant 
en  souveraineté  que  aultrement ,  par  l'advis  des 
seigneurs  du  sang  et  du  conseil,  tel  que  lesdicts 
du  sang  ordonneront,  par  l'avis  et  consentement 
des  trois  estats  de  Flandres,  en  ensuivant  le  con- 
tenu de  l'union  faicte  par  tout  le  pays. 

»  Item.  Que  ^  moyennant  ladicte  renonchia- 
tion ,  lesdicts  de  Flandres  nous  ont  accordé  ,  pour 
nostre  entretenement,  chacun  an  ,  durant  îa  mi- 
norité de  nosiredict  fils,  la  somme  de  mille  livres 
de  gros,  six  livres  monnoye  de  Flandres  la  livre, 
que  lèveront  par  les  mains  du  regard  de  Flandres , 
à  deux  payemens ,  assavoir,  moictié  au  Noël ,  et 
l'aultre  moictié  à  la  3aint-Jehan-Baptiste,  dont  le 

premier  payement  esclierra  au  Noël  prouchain 
venant ,  sans  que  jamais  nous  puissions  plus  rien 
demander,  exiger,  ne  lever  en  iceluipajs;  et  pour 
ce  sont  quictes  de  tous  arriéraiges  qui  nous  peu- 
vent estre  deus  à  cause  des  aides el  subventions  pas- 
sées, s'aulcunes  en  sont. 

»  Item.  Nous  avons  déclaré  que  ne  prendrons 
nul  droict  de  propriété,  ne  autres  quelconques, 
au  pays  et  comté  de  Flandres ,  et  avons  promis 
doresenavant  ne  porterons  plus  le  tiltre  ne  les 
armes. 

j)  Item.  Nous  acceptons  la  paix  que  le  roi  de 
France  y  par  ses  lettres  closes  et  patentes ,  offre 
aux  trois  membres  de  Flandres ,  et  à  tous  aultres 
qui  se  voldroient  joindre  et  adhérer  avecq  eulx  , 
et  déclarer  pour  la  paix  de  l'an  quatre-vingts  et 
deux;  et  sommes  contens  que  tous  les  aultres  pays 
se  déclarent  pour  icelle  paix;  et  confirmerons,  et 
ratiffierons  ,  et  tiendrons  inviolablement  tout  ce 
que,  par  mes  ambassadeurs,  s'aulcuns  envoyer  en 
volons ,  ou  que  ,  par  les  ambassadeurs  des  estats  , 
sera  faict  et  conclud. 

»  Item.  Que  nous  avons  promis  de  mectre  la 
personne  de  nostre  fils  es  mains  desdicts  du  sang, 
pour  désormais  estre  gouverné  et  entretenu  hon- 
norablement,  sur  Testât  qu'on  lui  ordonnera  ,  et 
de  estre  transporté  de  pays  en  aultre  ,  par  temps  et 
par  ordre  ,  ainsi  que  aultrefois  a  esté  consenti  et 
advisé  ;  ou  ainsi  que  pour  le  mieux  on  advisera  , 
en  faisant  ledict  estât,  à  l'entretenement  duquel 

estât  lesdicts  pays  contribueront  à  rate  et  portion . 

«  Item.  Nous  avons  promis  de  tenir  lesdicts  de 
Flandres  quictes  et  indemnes  envers  nostredict 
fils ,  et  tous  aultres  à  qui ,  en  temps  advenir  il 
polra  toucher  de  tels  jojaulx  et  tapisseries  que  , 
après  la  paix  de  Flandres  de  l'an  quatre-vingts , 
nous  eusmes  d'hors  de  leurs  mains,  appartenans 
à  icelui  nostre  fils. 

»  Item,  Demoureront  ceulx  de  Flandres,  tant 
en  général  qu'en  particulier  ,  en  tous  et  quels- 
concques,  leurs  privilèges,  franchises,  libériez, 
coustumes  et  usages;  ainsi,  et  par  la  manière 
qu'ils  ont  esté  de  tous  temps  paravant,  sans  avoir 
regard  à  ce  qui  poelt  avoir  esté  faict  au  préju- 
dice d'iceulx,  restitués  comme  cassez  et  de  nulle 
valeur. 

»  Item.  Nous  avons  promis  que  jamais  ne  fe- 
rons ne  procurerons ,  directement  ou  indirecte- 
ment,  chose  qui  puist  venir  et  .tomber  au  préju- 
dice etdommaigedudictpajsetcomté  de  Flandres, 
ni  aux  marchands  ne  marchandises  d'icelui  j  et  se 
aucun  a  esté  faict,  par  nous  ou  les  nostres,  soit 
par  censures  ecclésiastiques  ou  aultrement,  nous 
ferons  révocquer  incontinent  et  mectre  au  néant; 
et  si  baillerons  lettres  de  seureté  à  tous  marchans 
et  aultres  qui  le  requerront  pour  franchement  aller 
et  converser  marchandement  et  aultrement^  è.s 
Allemaigne  et  partout  ailleurs  ;  sans ,  pour  l'oc- 
casion des  choses  passées,  estre  travaillez  en  corps, 
o'en  biens  ne,  aultrement,  en  quelques  manières. 

»  Item,  El  pour  la  seureté  de  tout  ce  que  dict 
est,  nous  jurerons  auxsainctes  Evangilles,  et  sur 
la  saincte  vraie  croix  de  Dieu,  sur  le  canon  de  la 
messe  ,  et  sur  le  sainct  sacrement ,  que  inviolable- 
ment  nous  observerons  et  entretiendrons  ce  traic- 
tié  de  paix  de  poinct  en  poinct ,  sans  jamais  faire 
ou  procurer  estre  faict  riens  au  contraire,  et  nous 
submectons  à  toutes  censures  ecclésiasticques ,  no- 
nobstant les  privilég-es  que ,  comme  roi  des  Ro- 
mains, puissions  avoir  au  contraire. 

»  Item.  En  oultre  ,  que  dict  est  cj-dessus ,  à 
nostre  requeste, seront  nostre  Sainct-Père  le  pape, 
monseigneur  l'empereur  nostre  père ,  les  sept 
princes  électeurs  de  l'empire  ,  les  seigneurs  du 
sang-  et  des  estats  dudict  pays,  au  contentement 
desdicts  de  Flandres,  et  aussi  par  les  esvesques 
d'Utrecbt  et  de  Liège ,  les  ducs  de  Clèves  et  de 
Julliers,  tenus  de  conserver  ladicte  paix  parleurs 
lettres  patentes  ;  et  si  promectons  d'icelle  entre- 
tenir, sans  faire  ne  donner  assistence  au  contraire. 
Et  avecqce,  lesdicts  esvesques  de  Liège  et  d'Utrecht, 
ensemble  les  ducs  de  Clèves  et  Julliers ,  promecte- 
ront  et  se  obligeront  de  non  donner  passaige  par 
leurs  pays  ou  rivières  à  aulcuns  gens  de  guerre 
qui  voldroient  venir  porter  dommaige  audict 
pays  et  comté  de  Flandres. 

)>  Item.  Et  ce  nous  obligeons,  consentons  et 
promectons  ;  et  s'il  advenoit  que  Dieu  ne  voeil , 
en  aulcune  manière  ,  nous  entretenissions  ou  feis- 
sions  contrevenir  à  cedict  présent  traictié ,  ou  à 

aulcuns  poincls  d'icelui ,  que,  en  ce  cas,  sans 
aullre  déclaration  faire  ,  lesdicts  du  sang  ,  les  sei- 
gneurs de  l'ordre,  estais,  manans  et  habitans  de 
tous  lesdicts  pays,  seront  ipso  facto  ^  dès  mainte- 
nant et  pour  lors  ,  quictes  et  absouts  de  leurs  ser- 
mens  ;  et  aussi  deschargés  de  toutes  ajdes ,  sub- 
ventions ,  pensions  et  aultres  gratuitez  accordez  et 
à  accorder,  et  de  toutes  arréraiges  ,  ensemble  les- 
dicts de  Flandres  de  la  pension  que  dessus ,  et  les 
autres  pays  quictes  de  nostre  subvention  ,  seront 
tenus  de  assister ,  et  de  baillier  secours  auxdicts  de 
Flandres ,  et  dès  lors  en  avant  seront  gouvernez 
dessoubs  le  nom  de  nostredictfilsle  ducPhelippes, 
par  l'advis  desdicts  du  sang,  et  du  conseil  de  cha- 
cun pays  ,  ainsi  que  présentement  seront  régis  par 
ceulx  de  Flandres. 

»  Item.  Et  ce  présent  traictié  de  paix  sera  con« 
firme  par  le  roi  de  France,  comme  le  plus  prochain 
ou  hoir  et  héritier  apparent  de  nostredict  fils ,  à 
cause  la  royne  sa  compaigne,  nostre  fille. 

»  Item.  Et  se  ledit  traicté  estoit  enfrainct  par 
aucuns  ou  aucunes ,  il  seroit  pugni  et  corrigé  à 
l'exemple  de  tous  aultres,  quelque  part  qu'ils 
soient  trouvez  et  appréhendez ,  comme  infrac- 
teurs  de  paix. 

»  Item.  Se  advenoit  cy-après ,  que  Dieu  ne 
voeil!  que  par  aucuns  de  nous  ce  présent  traictié 
fust  infrainct  en  aucuns  ses  points  et  articles  ,  que 
toutefois  ledit  traictié  de  paix  demeure  en  sa  force 
et  vertu  ,  et  pourra  poursuivir  sans  procéder  par 
voye  de  faict. 

>>Item.  S'aulcuns  clesdits  princes  ou  aultres,  par 
clelaj,  négligence  ou  aultre  déffault ,  ne  voulsist 
appandre  ou  meslre  son  scel  à  ce  présent  traicté, 
pour  ce  ne  sera  icelui  traicté  entendu  ,  ni  tenu  de 
moindre  effect  et  valeur,  et  soit  ainsique  nousajons 
compassion  et  pitié  du  povre  peuple ,  afin  de 
éviter  icelui  de  tout  dangiers  et  inconvéniens 
qui  peuvent  advenir  et  sourdre  par  division  et 
guerre^  et  avons,  en  l'honneur  de  Dieu,  con- 
senti et  accordé  ,  confirmé  et  approuvé  ;  et 
par  ces  présentes  ,  signées  de  notre  propre 
main  ,  consentons  et  accordons  ,  confirmons  et 
approuvons,  en  article  de  bonne  foi  et  prince, 
de  entretenir  ,  et  faire  entretenir  ce  présent 
traictié  de  paix ,  en  tous  ses  points  et  articles  cj 
dessus  escripts ,  par  nous  accordez  et  promis  , 
sans  jamais  faire  ne  souffrir  faire  au  contraire 
de  ladicte  paix,  ou  aucuns  des  poincts  et  ar- 
ticles d'icelle.  Et  pour  le  tout  duement  entrete- 
nir sans  enfraindre  ou  interruption ,  nous  nous 
submectons  d'encourir  en  toutes  paines  el  cen- 
sures ecclésiastiques,  nonobstant  droicts  et  pri- 
vilèges que  avons  au  contraire.  Et  s'il  advenoit, 
que  Dieu  ne  voeill  que  nous  ou  aultre  en  nostre 
nom  fist  faire  quelque  chose  contre ,  ne  au  pré- 
judice des  poincts  et  articles  en  deseuse  escripts, 
nous  volons  ,  consentons  et  accordons  ,  ordon- 
nons en  donnant  commandement  aux  princes 
cy  dessus  nonmiés  -,  et  aussi  aux  gens  des  estats 
de    nos   pays    de  Brabant^  Lembourg,    Euxem- 

bourg-,    Gueldres,    Zutphen,    villes    de   Yallen- 
chiennes  et   de   Malines ,  que    tout    le  secours , 
faveur    et    assistance    que   possible  leur  sera  de 
faire  le  facent  par  effect  à  ceulx  de  Flandres ,  et 
à   leurs  adherens ,   afin  que  ladicte  paix   en  tous 
ses  poincts  et  articles  soit  de  tant  mieulx  entre- 
tenue ,  et  ce  que  efifraint  pourra  estre  soit  réparé 
et   remis   en  son   estât ,   et  pour  ces  choses   estre 
mieulx  faictes  et  conclûtes  sans    aucun  inespri- 
sèment ,  requérons  que  sur  ce  qui  dict  est,  nos 
féaulx  cousins  cy  -  dessus    nommez  et  aussi   les 
estats  des  pays,  voUoir    sceller  ces  présentes  de 
leurs  sceaulx  avecq  le  nostre,  et  sur  ce  consentir 
leurs  lettres  appertes.  Absouldrons  et  descbar- 
gerons  aussi  ceulx  des  estats  des  serments    qu'ils 
ont  à  nous ,  et  ferons  commandement  à   nostre 
amé  et  féal  chanchellier  et  conseil    de  Brabant , 
nostre  gouverneur   et  conseil    de   Luxembourg, 
de  Gueldres,   de    Haynault,    de  Hollande  ,    de 
Zeelande ,    Namur   et    tous  aultres    justiciers  et 
officiers  ,   et  chascun  d'eulx  qu'il   appartiendra, 
que  ladicte  paix  ils    entretiennent  et  facent  en- 
tretenir, en  cbacun   desdicts  poincls  et  articles, 
sans   faire  ou  souffrir   faire  au   contraire  en   au- 
cune   manière;  car  ainsi  nous    plaist-il.  Et  pour 
ce  que  de  ces  présentes  l'on  pourra  avoir  affaire 
en   plusieurs  et   divers  lieux ,    l'on  adjoustera  foi 
aux   -vidimus  qui  en  seront  faicts   soubs   sceaulx 
authenlbiques  comme  aux  lectres  originales. Et  afin 
que    le    tout  demeure   ferme    et   estable  ,    nous 

avons  à  cesdictes  présentes  lectres  faict  mectre 
et  appendre  nostre  scel  de  vérité.  Et  si  requi- 
rons  en  oultre  nostre  beau  cousin  le  seigneur  de 
Beuvres,  aussi  nostre  cousin  le  seigneur  de  Ra- 
vestain  ,  et  Philippes  son  fils ,  et  semblablement 
les  prélats ,  nobles  et  villes  desdits  pays  de  Bra- 
bant  ,  de  Luxembourg  ,  Gueldres  ,  Haynault , 
Hollande,  Zeelande,  Namur,  Zutphen  ,  Vallen- 
chiennes  et  Malines ,  volloir  aussi  mectre  et  ap- 
pendre leurs  sceaulx  à  cesdictes  lectres. 

Et  nous,  Adolf  de  Clèves  et  de  la  Marcque  , 
seigneur  de  Raveslain  ,  Philippe  de  Clèves  et  de 
la  Marcque ,  seigneur  de  Vyndalle  ,  Philippe  de 
Bourgogne,  seigneur  de  Beuvre,  Guossini  abbé 
d'Afïïeghen  ,  Martin  ,  abbé  de  Sainct- Bernard  , 
Marck,  abbé  de  Grimberghen  ;  Dietrick,  abbé 
du  Pareque,  Anthoine  de  Brabant  ,  chevalier, 
Arnould  de  Horn ,  seigneur  de  Brimeu  ,  Guil- 
laume de  Fontannes,  seigneur  de  Melun,  Jeiian 
de  Gaures,  Pierre  de  Herbaix ,  Jean  Bernaige  , 
seigneur  de  Peuke  ,  chevalier  Daniel,  Luxo- 
ren  burguemestre ,  Jehan  Pinocq ,  chevalier , 
Michel  Absemis  ^  chevalier ,  Philippe  de  Nele  , 
pensionnaire  ,  desputez  de  la  ville  de  Louvain  ; 
Roland  de  Mol ,  chevalier,  Henri  de  Mol ,  chevalier 
burguemestre,  Jehan  deConibliel  chevalier,  Piètre 
de  Oberghen  ,  Arias  de  Scapre  ,  Jeiian  Van  Erke  . 
pensionnaire,  desputez  de  la  ville  de  Bruxelles; 
Martin  Van  Rede  ,  Simon  Van  Ghelle ,  pension- 
naire,   despuiez  de  la  ville  de   Hillemonl;  îïenii 

Bourch,  Jesputé  de  la  ville  de  Leuwej  Walerius 
Slenins,  député  de  la  ville  de  Nivelle,  représentans 
tous  ensemble  les  trois  estais  des  pays  de  Brabant, 
Raphaël,   évesque   de    Resence,  abbé  de  Sainct- 
Bavon ^  Phelippe  ,  abbé  de  Saint-Pierre,  Gérard, 
abbé  de  Enain,  Guillaume,   abbé  de   Bondele, 
Jehan  ,   abbé  de  Droughene  ,   Rasse  Clément  de 
Saint-Martin   d'Yppre  ,  Pieler  Bogaert  y   prévost 
de  Saint-Donas  à  Bruges,  Pieter  Van  deHonten, 
prévost     de    Renaix  ,    AVautier ,     seigneur     du 
Fossé  ;   Jehan   Scallent^    chevalier  ,  seigneur  de 
Izenghien  ;     CoUart    de    Hallewin  ,    chevalier  ; 
Adrien  du  Fossé,  chevalier,  seigneur  de  Scardau; 
Cornille    de   la  Barre ,   seigneur    de    Mouscron  ; 
Jehan  de  Claront,  seigneur  de  Puthen;  Andrieu  de 
la  Westine  _,  seigneur  de  Beselane  ;  Josse  de  la 
Porte  ,   seigneur  de  Morselede  ;  Adrien  Yillain , 
chevalier  ,     seigneur    de    Razenghien  ;    Gérard 
Van  Hangherde ,   Jehan    de  Picq ,   Jacques  Van 
Helluder,eschevins;  Pieter Ghiselins,  grand  dojen; 
Lievi  de   Moor ,    doven   des  tisserans  ,    desputez 
de  la  ville  de  Gand;  Joes  de  Deulrecq,  burguemes- 
tre;  Jehan  Van  Lender  Slenes,  Vander  Gheertes, 
Jehan  Bierth ,  pensionnaire ,  desputez  de  la  ville 
de  Bruges;   Pieter  de  Langhe ,    Adrien    Paulin, 
Guillaume    de    Come ,      desputez     de    la    ville 
d'Ippre;  Hughe  Gauchois,  Jehan  de  Lattre,  Jehan 
Franchois ,    pensionnaire ,    desputez    de  la   ville 
de  Lislc  ;  Ame  Pinchon  et  Jehan  de  la  Wacquerie , 
desputez   de    la   ville    de   Douay  ;   Arnoult  Des- 

pineux ,  chevalier  ;  Jehan  le  Leu,  Jehan  le  Maire  , 
pensionnaire,  desputez  de  la  ville  d'Audenarde; 
Evrard  Despilhelten ,  desputé  d'Alost  ;  et  plusieurs 
aullres  desputez  des  petites  villes  du  quartier  de 
West ,  représentans  les  trois  estats  de  Flandres  ; 
Guillaume,  abbé  d'Ormond;  Anthoine  ,  abbé  de 
Bonne  -  Espérance  ;  Michiel  des  Sares  ,  che- 
valier .  seigneur  de  Clerfaj  :  Izambart  Pieten , 
Christofle  Gauchier  ,  Sernay  Wandart ,  desputez 
de  Haynault;  Anthoine  Je  Sains,  escujet;  Tho- 
mas de  CaroubJe  ,  Sobert  Hervy ,  desputez  de 
Vallenchiennes ,  tous  ensemble  représentans  les 
trois  estats  du  paysdeHajnault;  Jehan,  fils  Jacques 
de  Midelbourg  en  Zeelande  ;  Loys  de  Praat , 
chevalier  ,  au  nom  de  monseigneur  de  Ravestain  ; 
Daniel  de  Hersewes  ,  chevalier ,  au  nom  de 
monseigneur  de  Bevres  ;  Jehan  de  Vierlos,  maistre 
Jehan  Dinkas,  maistre  CornelisBoon  ,  Thierry  fils 
Cornille  ,  Claies  fils  Jacop ,  desputez  de  Frize; 
Jehan  fils  Dielrich  ,  et  Pierre  de  Grave ,  desputez 
de  la  ville  de  Romsewalle ,  Pierre  fils  Simon ,  et 
Sindo  fils  Gabriel ,  desputez  de  Goux  ;  Jehan  fils 
Jehan,  et  Henri,  desputez  de  la  ville  de  Toulieu  , 
tous  ensemble  représentans  les  trois  estats  du 
comté  et  pays  de  Zeelande  ;  Jehan  de  L'espinet , 
Loys  Lodenet  et  Jacques  Sezillon,  desputez  du 
pays  de  Namur,  avons  faict  mectre  nos  sceaulx 
il  ces  présentes  lectres ,  signées  de  nos  mains  en 
absence  d'iceulx. 

Donné  en   la  ville  de  Bruges  ,  le  seizième  jour 

de  mai  an  mil  quatre  cent  quatre-vingt-huit,  et 
de  nostre  re^^ne  le  troisième  an  ,  ainsi  signé 
Marc ,  et  le  secrétaire  iïasvel. 

CHAPITRE  CLXXXIII. 

Union  ,  alliance  ,    confédération  et  intelligence  par  ensemble  des 
pays  du  roi  des  Romains  et  de  monseigneur  l'archiduc. 

cf  A  tous  ceulx  qui  ces  présentes  lettres  verront, 
nous,  etc. ,  représentans  les  trois  estais  de  la  ducé 
de  Brabant  et  nous  de  Midelbourg-,  Lembourg-  et 
de  Luxembourg,  de  Flandres,  de  Hajnault, 
de  Vallenchiennes,  de  Zeelande^  de  Namur , 
Marchiennes,  d'Anvers,  seigneurie  de  Frize 
et  de  Malines,  salut  j  pour  ce  que  pour  la 
garde  et  conservation  de  toutes  polices,  gou- 
vernement et  bien  publicq ,  n'est  rien  plus  utile 
ne  chose  plus  nécessaire  que  paix,  amitié  et  bonne 
union  par  ensemble  ,  qui  sont  mères  de  tous  biens 
et  vertus,  et  à  cause  que  le  service  divin  est  aug- 
menté, Testât  des  nobles  honoré,  marchandise 
haulte  et  le  pays  cultivé  en  grant  repos  et  seureté  , 
et  au  contraire  n'y  arien  plus  dommageable  ne  pré- 
judiciable audict  bien  publicq  que  dissenlion  et 
confusion  des  règles  qui  sont  nourrice  et  mère  de 
tous  maulx^  commenchement  et  occasion  de  toutes 
divisions,  guerres  et  différends  ;  au  moyen  de  quoi 
les  pays  ,  villes  ,  provinces  et  royaulmes  eschéent 
en  grandes  confusions,  désolations  et  ruynes,  et 
souvente  fois  sont  transférés  de  gens  en  aultre  ,  et 

il  soit  ainsi  que  lesdicts  pays  de  pardeca  appar- 
tenant à  nostre  très  redoublé  et  naturel  seigneur 
le  duc  Philippe ,  ont  pris  naguaires  chemin  de 
grandes  charges  et  dissentions  ;  en  telle  sorte  que 
justice  ,  paix ,  amitié  et  union,  marchandises  en  ont 
esté  deschassez  et  estrangez  ,  au  grand  desplaisir  , 
destriment  etdommaigedu  povre  commun  peuple, 
et  au  préjudice  de  nostre  très  redoubté  seigneur  et 
prince  naturel _,  qui  est  soubs  l'âge  et  lequel  nous, 
comme  bons  et  leaulxsubjects,  debvonset  sommes 
tenus  de  garder  et  préserver  de  tous  nos  povoirs , 
comme  à  ce  sommes  tenus  et  obligez  ^  par  tous 
droicts  naturel  divin,  canonicque  et  civils,  nous 
avons  pour  mectre  et  réduire  lesdicts  pays  en  paix 
et  bonne  police,  lesquels  sont  contigus  et  voisins 
les  ung  aux  aultres,  et  appartenant  à  ung  sei- 
gneur, faict, conclud  et  juré,  faisons,  promectons 
et  jurons,  par  meure  délibération  et  aulhorité  de 
nostredit  très  redoubté  et  naturel  seigneur,  et 
par  le  sceu  adveu  du  roi  des  Romains,  père  de 
nostredict  très  redoubté  seigneur,  et  de  messei- 
gneurs  de  son  sang  ;  et  aussi  du  consentement  du 
roi  de  France,  prochain  et  apparent  hoir  de  nostre- 
dict seigneur ,  à  cause  de  la  royne ,  sa  compaigne, 
sœur  d'icelui  nostre  très  redoubté  seigneur,  paix, 
union,  amitié,  alliance,  et  bonne  et  constante 
intelligence  entre  nous^  et  par  ensemble  à  l'hon- 
neur de  Dieu,  et  prouffit  de  notredict  très  redoubté 
seigneur  et  de  sesdicts  pays  et  subjects  ,  sur  les 
conditions  et  articles  que  cy  après  s'ensuivent  : 

«  Ladicte  union  ,  en  tant  qu'il  touche  la  liaul- 
teur,  seigneurie  et  gouvernemeut  desdicts  pays 
et  villes  ,  durant  la  minorité  dejnostredict  très  re- 
doublé seigneur  et  prince  naturel  monseigneur 
l'archiduc  d'Autriche  ,  et  en  tant  qu'il  touche  la 
police  ,  dureront  à  perpétuité  ,  et  saulf  les  droits , 
honneurs  et  seigneurie  de  nostredict  seigneur  ,  et 
demoureront  chascun  desdicts  pays  et  villes  en 
leurs  loix ,  privilèges  ,  usaiges  et  coustumes , 
libertés  et  franchises. 

»  Premièrement.  Nousavonsquicté  et  pardonné, 
quictrons  et  pardonnons  à  tous  suivants  toutes  of- 
fenses, injures  et  mesfaicts  qui  paravantla  datte  de 
cestes,  sont  et  peuvent  estre  advenus  par  et  entre 
lesdicts  pays  et  villes  par  fortune  de  guerre  et 
hostilité  ,  soit  par  parolles  ou  de  faicl ,  ensemble 
tous  dommaiges^  pertes  et  interestqui  en  peuvent 
estre  issus  et  ensuivis  en  quelque  manière  que 
ce  soit ,  les  mectant  en  oubly  comme  non  advenus  ; 
en  telle  sorte  que  chacun  desdicts  pays,  de  quel- 
que estât  qu'il  soit ,  soient  réservez  par  la  paix  de 
Flandres,  sans  aucune  exception  :  aussi  bien  mes- 
sire  Loys  de  la  Sterquet ,  messire  Philippe  du 
Chesne ,  messire  Jehan  Labbé  Vautier  de  Werse- 
beck ,  et  aultres  semblables,  porront  paisible- 
ment retourner  en  leur  pays,  à  leurs  biens,  et 
les  appréhender  en  tel  estât  qu'ils  les  trouveront  ; 
et  par  ce  seront  tous  procès  meuz  à  cause  des 
dictes  divisions  anihilés  et  mis  à  néant. 

«  Item  y  Et.néantmoins  siaucuns ayant  eu  admi- 

nisiration  des  deniers  de  notredict  très  redoublé 
seigneur  ou  d'aulcunes  villes  ,  se  estoit  misusé  en 
icelle  administration  ,  et  appliqué  à  leur  prouffict 
aucuns  d'iceulx  dessus  dicts ,  responderont  à 
droict  par-devant  les  loix ,  ou  ils  seront  arrestez 
ou  justiciable. 

»  Item.  En  oultre^  promettons  de  faire  extrême 
diligence  envers  le  roy  des  Romains ,  afin  que  in- 
continent il  face  partir  toutes  garnisons  et  gens 
de  guerres  quelque  part  qu'ils  soient,  dedans  et  sur 
les  frontières  desdits  pays ,  afin  que  de  tant  mieulx 
etplustost  marchandises  puissent  avoir  cours,  et  que 
le  labeur  puist  labourer  et  cultiver  terre  ,  et  se 
aucuns  des  capitaines  et  gens  de  guerres  desdites 
garnisons,  faisoient  difficulté  de  partir  ou  de  laisser 
leurs  armes  ,  nous  avons  promis  et  promectons 
tout  d'ung  accord,  d'y  mettre  telle  provision  ^  que 
le  pays  en  seroit  incontinent  quicte  et  délivré  ,  et 
que  paix  et  repos  y  sera  comme  devant  tousiours. 

»  Item.  Et  pour  mettre  lesdits  pays  en  paix  avec 
la  couronne  de  France ,  nous  avons  accordé  et 
accordons  par  ensemble  ,  et  avec  les  trois  mem- 
bres de  Flandres,  que  nous  nous  tiendrons  à  la 
paix  de  l'an  quatre-ving  et  deux,  et  avons  advisé 
et  conclu  de  envoyer  le  plustost  que  pourrons  , 
une  notable  ambassade  devers  monseigneur  Des- 
guerdes  ,  mareschal  de  France,  et  lieutenant  du 
roy  es  marches  d'Artois  et  Picardie ,  que  son  plaisir 
soit  nous  recepvoir  à  ladicte  déclaration  ,  ainsi  que 
leur  commissaire  avecq  les  trois  membres,    en  a 

la  puissance  et  auctorité  par  lettres-patentes  du 
roy. 

»  Item.  En  oultre,  pour  mettre  ordre  et  règle 
en  Testât  de  très  noble  personne  de  nostredict  très 
redoubléseigneur  ^  et  pour  ce  qu'il  est  soubs  eage  , 
nous  avons  advisé  et  conclu  par  commun  accord, 
que  icelui  redoublé  seigneur,  durant  sa  minorité, 
sera  entretenu  et  régi  des  domaines  de  tous  les 
pays ,  assavoir  en  la  comté  de  Flandres,  par  mes- 
seigneurs  de  son  sang ,  au  contentement  des  estats 
et  membres  desdits  pays ,  et  en  la  ducé  de  Bra- 
bant  et  aultres  pays ,  par  le  roy  des  Romains  , 
comme  père  et  mambour  de  nostredit  seigneur, 
aussi  de  mes  seigneurs  de  son  sang  estant  par 
deçà  ,    et  par  l'advis  des  eslats  de  ces  pays. 

»  Item.  Que  nous  ni  autres  aucuns  de  nous  ne 
donnerons  ne  souffrirons  donner  passaige  parmy 
lesdits  pays  et  villes  .  à  aucuns  gens  de  guerre 
qui  seroient  levez  et  mis  sus  pour  taire  guerre  à 
nuls  desdits  pays. 

»  Item.  Et  aussi  est  advisé  et  conclu  que,  en  fai- 
sant l'ordonnance  de  Testât  de  nostredit  très  re- 
doublé seigneur,  Ton  advancera  et  promouvera 
les  plus  nobles  ,  notables  et  idoines  desdits  pays , 
sansy  mettre  aucuns  estrangers,  et  que  mesdicts  sei- 
gneurs du  sang  avecq  le  conseil,  tiendront  et  trans- 
porteront la  personne  de  nostredict  très  redoublé 
seigneur  en  tels  lieux,  villes  de  ces  pays  et 
seigneuries  et  par  deçà  que  par  eulx  sera  advisé , 
et  non  aullrement. 

»  Item.  Est  aussi  conclud  que  toutes  matières 
en  tous  lesdils  pays  seront  expédiées,  assavoir  en  la 
comté  de  Flandres,  soubs  le  nom  de  nostredit  très 
redoublé  seigneur,  tant  de  justice  ,  de  finance  et 
de  guerre ,  comme  autres  par  l'advis  de  messei- 
gneurs  du  sang  et  du  conseil ,  et  es  aultres  pays  par 
le  roy,  comme  père  et    mambour   de  nostredict 
très  redoubté  seigneur,  et  de  ceulx  de  son  conseil. 
»   Item.  Pour  retiennement  de  la  justice,  ordre 
et  pollices  des  villes,  et  aussi  seureté  des  chasteaulx 
et  lieux  ibrts  ,  situez  au  pays  et  comté  de  Flandres 
est  advisé   et  ordonné  que  ,  quant  il  escherra  de 
mectre  èsdicts  pays  et  villes,    aucuns   nouveaulx 
officiers  comme  capitaines  desdictes  villes  ou  des 
forteresses  estants  en  icelle  gouvernance ,  provos- 
tez,  escouttes,    baillis  et  autres  semblables  chiefs 
d'offices,   que   mesdicts  seigneurs  du  sang  et  du 
conseil,  y  commecteront   gens  notables  et  ver- 
tueux personnaiges,  ausquels  ne  ait  aulcune  sus- 
picion ,  et  ce  au  contraire  des  loix  et  justice  des 
lieux  où  ce  adviendra  ;  affîn    d'évicter   perditions 
et  inconvénients  qui  se  pourroient  ensuy  vir,  et  dom- 
maige    à  nostre  très  redoubté  seigneur,  et  des 
manants   et  habitants  desdites  villes  ;   et   se   par 
inadvenlure,  importunité  de  requesles  ou  aultrc- 
ment ,  se  contre  se  faisoit ,  qu'il  soit  permis  aux- 
dictes  loix  ,  justice  ,  et  aulx  souldoiers  et  gardes 
des  villes ,  forteresses,  de  non  les  recepvoir ,  tant  et 
jusques  à   ce  que,  eulxoys,  aultrement   en  soit 
ordonné. 


34o  CHRONIQUES  ('488) 

»  Item.  Nous  avons  en  oultre  promis  et  promec- 
tons  que  se  cj  après  aucun  voulsist  traffîcquer  au 
préjudice  de  cesdits  gouvernements  et  alliances, 
en  tenant  de  ce  parolles  ou  coincation  avecq  qui 
que  ce  soit,  recepvant  aucthenticques  lettres  se- 
crètes ,  ou  messages  concernant  ceste  matière , 
sans  le  donner  à  congnoislre  où  il  appartient,  et 
dont  il  apparut  à  suffisance ,  que  la  pugnition  et 
correction  s'en  feroit  pour  l'exemple  de  tous,  par 
loix  et  justice,  où  il  appartiendra. 

»  Item.  Semblablement  avons  promis  et  pro- 
mectons  ,  que  se  ,  cy  après ,  il  advenoit  que  aucun, 
quel  qu'il  fust ,  voulsist  à  ceulx  du  sang  demander 
aucune  chose  pour  la  mutacion  de  ce  gouverne- 
ment à  ceulx  du  conseil  ou  à  aucun  de  nous 
autres  ,  en  général  ou  en  particulier  d'avoir  faict 
ceste  bonne  paix  ou  alliance  ,  ou  pour  quelsconc- 
ques  autres  choses  passées  ,  que  nous  tous  par 
main  commune  et  chacun  en  son  regard  y  résis- 
teront et  ne  permecteront  à  aucun  vjer,  ne  tra- 
vailler en  corps  ,  en  biens,  ne  aultrement,  en  quel- 
que manière  que  ce  soit. 

»  Item.  En  oultre  est  advisé  et  conclud,  advisons 
et  concluons  par  l'auctorité  que  dessus  en  advan- 
cement  de  ladite  marchandise,  que  toutes  exac- 
tions en  toulieux  nouveaulx  mis  sus ,  tant  par 
eaue  que  par  terre,  sans  le  sceu  et  consentement 
desdits  estats ,  seront  ostez  et  mis  et  jus ,  et  que  do- 
resenavant  le  marchand  pourra  mener  sa  den- 
rée  et  marchandise   d'un  pays   à  l'aultre  sur  le 

clroicl  des  anchienes  banlieux,  et  conduite  à  cha- 
cune. 

»  Item.En  oultre,estadviséet  conclud,que  parla 
main  comme  l'on  s'emploira  devers  les  seigneurs 
d'Allemaigne,  queles  nouveaulx  banlieux  mis  sur  le 
Rhin  de  Rhin  soient  ostez,  ou  sinon  ,  que  l'on  ob- 
viera de  ce  parti  par  convenable  remède  ,  et  de 
non  plus  soufFrir  que  en  ce  pays  en  feront  aucunes 
nouvelletés,  au  moyen  desquelles  la  marchandise 
d'entre  le  pays  puist  estre  chargée,  retardée  ou 
empeschée  en  aucune  manière. 

»  Item.  Semblablement  est  advisé,pour  le  grand 
désordre  qui  est  en  la  monnoie  ,  qui  devant  la 
minorité  de  notredit  seigneur ,  sera  forgée  une 
commune  monnoie,  esdicts  pays,par  l'auctoritéque 
dessus,  et  par  l'advis  et  d'ung  commun  accord  des 
maistresdesmonnoies  et  ouvriers  et  aultres  députez 
de  chacun  pays  à  ce  cognoissans,  et  sur  tel  pied 
que  pour  le  grand  prouffit  l'on  ordonnera  ,  lequel 
pied  dessus  dit ,  l'on  ne  pourra  empirer  ne  changer 
ne  les  prix,  des  deniers  haulcer ,  ne  rabaisser  sans 
le  consentement  de  tous  les  pays.  Et  doresenavant 
l'on  forgera  sur  la  chaudière  et  non  sur  amende  ou 
primes  pécuniaires ,  le  tout  en  ensuivant  les  privi- 
lèges de  chacun  desdits  pays. 

»  Item.  Avons  en  oultre  promis  et  promectons, 
que  nuls  de  nous  doresenavant  n'entreprendra 
guerre  contre  qui  que  ce  soit,  sans  premièrement, 
sur  ce,  avoir  assemblé  tous  lesdits  estais  ;  et  quand 
par  commun  accord,  guerre  sera  emprinse ,  l'on 

ne  pourra  faire  paix  sans  commun  accord  et  con- 
sentement de  tous  lesdits  pays. 

» /?6?w.  En  oultre  avons  promis  et  promectons, 
chacun  en  son  endroit  pour  aultrui ,  que  la  chose 
lui  louche,  à  maintenir  et  accomplir  tous  les  traic- 
liez ,  paix  ,  accords  et  alliances  ,  qui  par  cy-devant 
d'entre  lesdits  pays  ou  aucuns  d'iceulx  ont  esté 
faicts  et  en  outre  entendons,  que  par  ceste  nouvelle 
intelligence  tous  lesdits  traictiez  et  accords  soient 
corroborez  et  approuvez. 

»  Item.  Et  afin  que  toutes  les  choses  dessusdicles 
puissent  demieulx  estre  conduictes  à  la  plus  grande 
utilité  et  prouffit   de   nostre  seigneur  et  desdicts 
pays  ,    et  despescher  toute    nouvelleté  ,    qui    au 
préjudice  de  ce  pourroit   estre  faict  ;  nous  avons 
advisé  et  conclud ,  advisons  et  concluons  que  do- 
resenavant  les  estais  de  tous  lesdicts  pays  se  ras- 
sembleront une  fois  l'an  :  Assavoir  ,  au  premier 
jour  d'octobre  ,.  en  l'une  des   villes  du   pays  de 
Brabant ,   Flandres  et  Haynault ,  sans   ce   qu'on 
puist  tenir  icelle  assemblée  deux  fois  de  toute  en 
iing  pays  ,  que  premier  elle  ne  ayt  esté  tenue  en 
chacun  desdits  pays  ;  et  ainsi  continuer  d'an  en  an 
durant  le  temps  et  minorité  de  notredit  très   re- 
doublé  seigneur  ;  et  esquels    lieux    tous    iceulx 
pays  seront   tenus  d'envoyer  leurs  députez  sans 
estre  mandez  ,  lesquels  auront  charge  de  recep- 
voir   toutes  manières  de   plainctes    et    doléances 
concernants  la  généralité  desdits  pays ,   pour  par 
les  officiers  et  loix  ou  les  deffaultes  seront  adve- 

nues  en  ensuivant  leur  privilèges  ,  coustumes  ou 
franchises  incontinent  estre  remédié,  on  par  leur 
deffaulle  y  estre  pourvu  par  mesclits  seigneurs 
du  sang  ,  du  conseil  et  estais  ;  et  pour  la  première 
assemblée ,  est  conclud  de  la  tenir  en  la  ville  de 
Bruxelles ,  le  premier  jour  d'octobre  prochaine- 
ment venant  an  mil  quatre  cent  quatre  vingt- 
huyt.  L'autre  en  ensuivant  le  premier  jour  d'oc- 
tobre, en  la  ville  de  Gand.  La  tierce  assemblée, 
jour  et  an  en  suivant,  en  la  ville  de  Mons,  et  en  telle 
aultre  ville  et  lieux  que  par  lesdits  estais  sera 
advisé. 

»   Item.  Et  pour  ce  que  comme   ung  chacun 
scet  et  voit ,  par  ce  que  les  élections  faictes  par 
ceulx  à  qui  il  appartient,  aux  prélatures  des  ab- 
bayes et  aultres  dignitez  principales  d'esglises  col- 
légialles  desdicls  pays,  ne  poelt  sortir  leur  effect 
comme  de   droict  commun   debvroient ,  obslant 
que  révélations  espéciales  et  générales;  ains  sont 
souvent  icelles  prélatures  données  en  commande 
et  dignitez  conférées  aux  estrangiers,  qui  ne  des- 
servent auxdicles  prélatures  et  dignitez,  et  aussi 
les  lieux  à  eulx  commis  sont  en  tolalle  ruyne  etdé- 
solacion  ,  en  la  grande  confusion  desdicls  pays. 
Nous ,  en  ensuivant  le  privilège  général  desdicls 
pays,  promectons,  et  doresenavant  nous  licndrons 
la  main  à  ce  que  lesdictes  élections,   ainsi  faictes 
par  ceulx  à  qui  il  appartiendra ,  seront  entrelc- 
nuz  selon  le  droict  escript ,  et  résisterons  de  nostre 
povoir,  auxdicles  commandes  ou  cherges  de  pcn- 

slons  et  aultres  provisions  faictes  à  l'encontre  des- 
dictes  élections ,  et  ne  souffrirons  icelles  comman- 
des ou  provisions  ainsi  faictes  avoir  lieu  etexécution 
en  aucune  manière. 

»  Item.  Et  afin  que  les  choses  dessusdictes 
puissent  demorer  fermes  et  estables,  nous  avons 
ceste  paix,  alliance  y  confédéracion  et  intelligence 
ratiffiée  _,  chacun  de  nous  par  son  serment,  et  sur 
les  sainctes  Evangilles  de  Dieu ,  les  entretenir^  sans 
contrevenir  ne  départir  l'ung  de  l'aultre.  Et  se  au- 
cun de  faict  se  départist ,  ou  par  aucunes  voies  fust 
contrainct  soy  séparer,  néantmoins  se  ne  sera  la- 
dicte  paix  et  alliance  pour  ce  entendue  estre  en- 
fraincle  ,  mais  demora  en  sa  vigueur  ;  et  avons 
ordonné  et  ordonnons  que  tous  officiers  es  loix , 
et  chacun  pavs  à  l'instruction  de  leur  office,  pro- 
mecteront  et  jureront  expressément  d'entretenir 
la  paix  et  alliance,  sans  aucunement  y  contre- 
venir, sous  ombre  de  justice  ne  aultrement,  en 
manière  que  ce  soit;  et  se  aucun  j  contreve- 
noit,  nous,  avecq  lesdicts  du  sang,  y  résisterons 
aux  communs  despens,  soit  par  justice  ou  de  faict, 
selon  que  les  matières  seront  à  ce  disposées ,  et 
pour  plus  grande  seureté  ,  et  que  de  ce  soit  per- 
pétuelle mémoire ,  chacun  de  nous  a  scellé  ces 
présentes  de  son  scel;  et  avons  requis  en  toute 
humilité  à  trèshault  et  très  puissant  prince  le  roi  de 
France,  comme  plus  prochain  et  plus  apparent 
hoir  de  notre  très  redoublé  seigneur,  à  cause  de  la 
rovne  sa  compaigne,  sœur  de  nostre  avant   dict 

prince,  que,  par  sa  grâce,  plaise  de  confirmer, 
ratiffier  et  approuver  ladicte  paix  et  alliance  ,  par 
son  grant  sceaux ,  et  nous  ajder  à  résister  par 
force,  quant  la  matière  le  requerra;  et  aussi  de 
pug-nir  par  justice  les  in  Tracteurs  d'icelle  en  mectre 
de  son  rojalme  ;  avons  en  oultre  requis  messei- 
gneurs  du  sang ,  assavoir  révérend  père  en  Dieu 
David,  évesquede  Utrecht,  Jehan,  duc  de  Bourbon, 
connétable  de  France^  Jehan,  ducdeClèves,  mon- 
seigneur de  Baujeu,  comte  de  Clermont,  messire 
Adolph  de  Clèves,  seigneur  de  Winedalle  ,  An- 
thoine,  bastard  de  Bourgongne,  comte  de  la  Roche 
en  Ardennes,  Philippes  de  Bourgongne,  seigneur 
de  Beures  ,  et  pajs  de  Bruges ,  seigneur  de  la  Gru- 
thujse,  comte  de  Wincestre,  comme parenset amis 
de  noslre  très  redoubté  et  naturel  seigneur,  du  coslé 
maternel ,  dont  lesdicts  pays  sont  succédez,  qu'eu 
approbation  et  plus  grande  seureté  de  tout  ce  que 
dict  est,  ils  voulsissent  mectre  leurssceaulx  à  cestes 
avec  les  nostres. 

»  Et  nous,  Charles,  par  la  grâce  de  Dieu,  roy  de 
France ^  considérant  le  grand  bien  et  prouffit  que 
nostredit  cousin  et  frère^  et  ses  dicls  pays  et  subjecls, 
sont  apparans  d'avoir  par  ladicte  paix  et  alliance  , 
avons ,  à  la  requeste  desdits  estais ,  scellé  ces  pré- 
sentes de  nostre  sceaulx ,  promeclant,  en  parolle 
de  roy,  de  l'aire  entretenir  et  de  aider  et  assister  à 
j)ugnir  tous  transgresseurs ,  comme  dict  est. 

»  Et  sendilablcmenl  nous,  David,  évesque  d'U- 
trecht ,  Jelian  ,  duc  de  Bourbon,  en  considérant  que 

en  ceste  bonne  paix ,  qui  est  grande  et  utile ,  avons 
juré  et  promis  de  par  cestes,  jurons  et  promectons 
les  choses  dessusdictes  ,  at  de  nous  joindre  avec 
lesdicts  estats  et  pajs,  et  faire  tout  ce  que  parens 
et  amis  audict  duc  doibvent  et  sont  tenus  de  l'aire 
pour  l'entretenement  d'icelle  ;  et  en  tesmoing  de 
ce,  avons  nos  sceaulx  cy  mis. 

»  Et  est  dict  et  conclud  que ,  en  ceste  paix , 
seront  comprins  les  autres  pais  et  villes  de  nostre 
très  redoubté  seigneur^  qui  n'ont  point  esté  pré- 
sens à  cestes  nos  assemblées  et  unions.  Sembla- 
blement  ceulx  de  Liége^  du  Slich,  d'Utrecbt  et 
pais  voisins  de  cesdicts  pays,  s'il  leur  plaist,  qui 
n'ont  esté  présens,  et  n'ont  esté  compris  es  dictes 
alliances,  seront  tenus  de  le  déclarer,  par  leurs 
lettres -patentes  scellées  de  leurs  sceaulx;  les- 
quelles lettres  ils  délivreront  en  la  main  desdicts 
estats,  en  tel  lieu  qui  les  trouveront  assemblés. 

»  Ce  fut  fait  et  conclud  à  Gand ,  en  l'assemblée 
desdicts  estats ,  le  premier  jour  de  mai  de  l'an  de 
grâce  mil  quatre  cents  quatre-vingts  et  huyt,  » 

CHAPITRE  GLXXXIV. 

Le  partaict  de  la  paix  de  Bruges  et  aucunes  romptures  d'iceUc. 

Ces   mystères  accomplis ,   et  après  que  le   voy 
eust  solemnellement  juré  d'entretenir,  sans  jamais 
aller  au  contraire ,  la  paix  c y-dessus  escripte ,  en- 
semble l'union,  alliance  et  confédéracion  des  pays, 
laquelle  il  confirma,  par  lettres  signées  de  sa  main^ 
le  roy  descendit  du  hourd,  chacun  se  partit  d'il- 
lecq,    et  la  procession  retourna  à  Saint-Donas , 
avecqles  estats  et  membres,  surattendans  la  venue 
de  monseigneur  Phelippes  ;  et  quant  l'on  percheul 
que  l'heure  seexpiroit,  le  roy  se  tira  à  l'iiostel  de 
monseigneur  de   Ravestain ,   oii  son  disner  estoil 
préparé,  et  séoit  à  sa  table  monseigneur  le  sul- 
fragant  de  Tournay,  qui  ce  jour  avoit  chanlé  la 
messe,  et  recieu  les  serments  ,  les  abbés  de  Saint- 
Pierre  et  Dalïlcii'on  ,  et  le  seijjneur  de  Beures.  Le 
disner  estoit  quasi  à  demy  raict,quant  monseigneur 
Phelippes,  le  plus  désiré  à  jamais,  arriva  illecq 
tout  armé.  Il  fit  la  révérence  au  roy,  qui  le  recoeillit 
Tort  amiablement;  et,  après  qu'il  fusl  désarmé,  le 
fit  seoir  à  sa  table.  Grâces  rendues  à  nostre  sei- 
gneur le  roy,  monseigneur  Phelippes,  les  prélats, 
les  mendjres  et  les  estats,  s'en  allèrent  à  l'esglise 
de  Saint-Donas ,  où  monseigneur  Piielippes ,   au 
commandement     (hi     rov  ,    qui    lui    qni<la    tou-^ 

serments  et  ficlélitez  qu'il  auroit  laicts  et  debvoil , 
en  cas  qu'il  contrevenist  au  traictié  de  paix  ,  fit  le 
serment  tel  qui  s'ensuit  : 

«  Je  ,  Plielippe  de  Clèves ,  seigneur  de  Wine- 
»  dalle,  etc.,  promets  et  jure,  par  les  serments  que 
»  j'ay  icy  faict ,  de  moy  transporter  en  la  ville  de 
"  Gand,  et  illecq  tenir  ostage,  sans  m'en  dépar- 
»  tir  ,  jusques  ladicte  paix  sera  accomplie  en 
»  tous  ses  poincts  et  articles  ;  et  s'il  advenoit  que 
»  aucun  face  ou  viegne  au  contraire,  directe- 
»  ment  ou  indirectement,  je  jure  et  promes  que, 
»  avec  les  trois  membres  de  Flandres ,  je  ayderay 
»  à  résister  aux  infracteurs,  et  de  corps  et  de 
»  biens  jusques  à  la  mort.  » 

Pendant  le  temps  que  ces  sermens  se  firent  en 
Bruges,  l'ost  des  Allemans  estoit  à  Maie  et  à  l'en- 
viron,  avec  lesquels  le  roi,  au  délivre  de  sa  déten- 
tion, fut  magnifiquement  receu.  Mais,  avant  son 
département,  fit  venir  à  la  porte  de  Sainte-Croix  , 
pour  congié  prendre ,  les  trois  estats  qui  sa  déli- 
vrance avoient  pourchassez^  se  lui  firent  prier 
qui  lui  plaisist  prendre  en  gré  le  petit  debvoir 
qu'ils  avoient  faict,  en  lui  offrant  tous  et  quel- 
concques  services  et  amitié  que  possible  leur  se- 
roil  de  faire,  lequel  il  accepta  libérallement,  di- 
sant que  jamais  ne  les  mecteroit  en  oubliance, 
quant  par  expérience  ils  lui  avoient  démonstré 
service,  et  honneur  et  amitié. 

Le  voy  suratlendoit  à  la  porle  le  seigneur  de 
Wolkeslain,  qui,  selon  le  conqjromis  du  traictié 

de  paix,  se  debvoit  rendre  hoslagier  pour  luy  ;  mais 
lesAllemans,  non  asseurezdii  parlement  du roy,  ne 
le  souffrirent  venir,  dont  monseigneur  Phelippes  , 
à  la  requeste  du  roy  et  des  trois  membres  de  Flan- 
dres ,  se  tira  vers  les  princes  d'Allemaigne  ,  aux- 
quels il  certiffia  que  ainsi  en  estoit  ;  si  ramena  en 
la  ville  le  seigneur  de  Wolkestain  ,  lequel ,  voyant 
le  roy,  se  mit  à  pied,  et  le  roi  le  print  par  la  main, 
prenant  final  congié  auxdits  estais,  etleur  requer- 
rant  qu'ils  ne  partissent  de  Bruges  n'arvoient  nou- 
velles de  lui,  et  à  lant  issit  de  la  ville;  et  monsei- 
gneur Phelippe  le  convoya.  Et  lorsque  le  roi  et  lui 
furent  hors  de  servage  et  en  toute  franchise,  mon- 
seigneur Philippes  dict  au  roy  :    «  Monseigneur, 
»   vous  estes  maintenant  voslre  francq  homme,  et 
»  hors  de  tout  emprisonnement,  voeillez-moi  dire 
))   franchement  voslre  intention.   Esse  vostre  vo- 
»  lunté  de  tenir  la  paix  que  nous  avons  jurée,  ou 
»   non  ;  et,   au  cas  que  non,  j'en  feray  pour  ma 
»   part  le  mieulx  que  je  pourray.  »  Le  roi  respon- 
dil  :   «  Beau   cousin  de  Clèves,  le  traiclié  de  la 
«   paix ,  tel  que  l'ay  promis  et  juré^  je  le  voeil  en- 
»   tretenirinialliblement  et  sans  infractions.  »  Et  à 
lant  prindrent  congié  l'ung  de  l'autre, et  le  roy, fort 
révérende ,   bienvenu  et  grandement  festoyé  des 
|)rinccs  d'Allemaigne ,  fut  mené  au   chasteau  de 
Maie  ,    et   monseigneur    Plielippcs ,    son    hosla- 
gier, retourna  en  Bruges ,  ensemble  le  seigneur 
de  Wolkestain  et  le  con)le  de  Hanon,  qui  pa- 
reillement firent  le  serment  de  la  paix ,  en  rcsglise 

de  Saint-Donas.  Et  ce  mesme  jour,  se  partit  de 
Bruges  monseigneur  Phelippes ,  pour  aller  en 
Gand  parfurnir  sa  promesse. 

La    nuict  ensuivant ,  aucuns   de   l'ost  des  Al- 
lemans  firent  courses  et  criées  devant  les  portes 
de  Bruges;    pourquoi  grand  effroi  se  renouvella 
en  la  ville  ,  et  furent  tous  les  liabitans  toute   la 
nuict  en  armes  ;  et  quand  vintle  matin  ,  qu'il  con- 
vint ouvrir  la  porte  Sainte-Croix  à  Lembourg,  le 
herault  apportant  lettres  à  monseigneur  de  Wiere , 
affin   que  les  estais  se  tirassent  vers  le  roi ,    mais 
à  l'ouverture  de  ladite  porte ,  aucuns  bannis  de 
Bruges  et  malvoeillans,  affûtèrent  trois  ou  quatre 
serpentine  devant  ladite  porte ,  et  tirèrent  en  la 
ville  ,   dont  sourdit  plus  grand  murmure  que  de- 
vant ;  car  il  sembloit  aux  Brughelins  que  le  traic- 
tié  de  la  paix  estoit  rompu.  Lesquels  pour  obvier 
aux  emprinses  de  ceulx    du  dehors  ,  chargèrent 
pareillement  aucunes  serpentines  ,    et  ne   faindi- 
rentde  tirer  vers  les   Allemans.    Les  estats  ,  qui 
s'estoient  acheminez  pour  aller  vers  le  roy  ,  furent 
esbahis  de  ces  manières  de  faire,  à  grand  crainte  et 
doubte  retournèrent  en  la  ville  ,  et  pourrencharge 
de  mal  advanture-  Ceulx  du  parti  des  Allemans 
boutèrent  les  feux  en  plusieurs  censés  et  maisons 
estants  à  l'entour   appartenants  aux  Brughelins  , 
dont  ils  furent  très  esmeus  ;  car  le  feu  de  dehors  la 
ville   enfladma  le  cœur  de  ceulx  qui  dedans  es- 
toient ,  dont  pour  estain^lre  les  ires  d'une  part  et 
d'autre  ,  les  estats  provisèrent  d'envoyer  devers  le 

roj  son  confesseur  ,  alïin  de  savoir  son  intention  et 
qui  le  mouvoit  de  faire  ceste  rompture ,  auquel  il 
respondit ,  que  tel  excès  se  faisoient  grandement 
à  sa  desplaisance ,  et  qu'il   se  mectroit  en   tous 
debvoirs  pour  faire  appréhender  les  uialfacteurs , 
et  que  pourtant  les  estats  ne   différassent  de  ve- 
nir vers  luj  ,  ensemble  ceulx  de  Bruges .  et  pour 
cause  qui  fort  touchoit  leurs  alFaires.  A  tant  l'ef- 
froi s'acroist ,  et  lors  les  estats  et  les  Brughelins 
allèrent  vers  le  roy  ,  lequel   ils  trouvèrent    aux 
champs  ,  seul  à  cheval ,  accompaignié  de  quatre- 
vingts  archiers.  La  révérence  faicte,  il  appella  les 
Brughelins  à  part,  et  entre  plusieurs  choses,  leur 
dict  qu'ils  gardassent  la  paix  jurée,  et  il  se  em- 
ploieroit   en    toute    diligence  ;   puis  il  fict  envo- 
quer  les  estats    auxquels ,    il  fit  trois    requestes. 
La   première    qu'ils  priassent    aux  princes   d'Al- 
lemaigne,  qu'il  leur  pleusict  estre  médiateurs  vers 
l'empereur  ,  son  père  ,  affin  qu'il  se  contentast  de 
ceulx  de  Bruges ,  considéré  qu'il  estoit  au  délivre 
et  qu'il  leur  avoit  pardonné  leurs  mesus.  La  se- 
conde ,  que  iceulx  les  estats  lui  voulsisent  signer 
céduUe   de  cinquante   mille   escus  qui  luy  furent 
accordez  au  traictié  par  paix  faisant.   La  tierce  , 
que  bon  règle  et  provision  fusist  mis  sur  les  pays; 
car  il  avoit  intention  de  soi  retirer  vers  son  père  , 
pour  solliciter  ses  affaires. 

Quant  à  la  première  requeste  ,  ils  resj^ondirent 
que  voluntiers  prieroienl  aux  princes  d'Allemai- 
gne ,  aflin  qu'ils  intercédassent  pour  les   Brughe- 


352  CHRONIQUES  («488) 

lins  vers  l'empereur.  A  la  seconde,  ils  responcli- 
rent  qu'ils  se  trouveroient  aux  estais  à  GanJ  avecq 
les  autres  ,  où  ils  feroient  rapport  de  la  requeste 
pour  y  besongner  le  mieulx  que  possible  seroit. 
Quant  à  la  tierce,  ils  remectoient  le  tout  à  son  bon 
plaisir ,  et  de  leur  part  olFroient  de  eulx  eni- 
ploier  à  toute  diligence  ;  et  par  ainsy  le  roj  se 
contenta  fort  d'iceulx  ,  et  ne  demoura  guères 
qu'il  ne  amenast  les  princes  vers  eulx,  assavoir  le 
marquis  de  Baden  ,  le  comte  Christophle  et  son 
frère  le  comte  de  Sorme  ,  le  seigneur  Dessestain  et 
messire  Corneilles  de  Berghes.  La  révérence  faicte, 
messire  Pierre  le  Comte  proposa  ,  au  nom  des 
estats  et  fist  requeste  auxdits  princes ,  telle  que 
le  roy  l'avoit  ordonné  ,  assavoir  qu'il  leur  pleusisl 
requérir  à  l'empereur  qu'il  pardonnast  aux  Bru- 
ghelins ,  ect.  Sur  quoy  les  princes  les  advertirenl 
bien  au  long  ,  la  charge  qu'il  avoient  de  l'impé- 
riale majesté ,  à  cause  de  la  prinse  et  détention 
du  roy  ,  c'estoit  de  faire  la  plus  austère  guerre  que 
faire  pourroient  ,  en  boutant  feux  et  mectant  à 
l'espée  hommes,femmes  et  enfants.  Néantmoins  ils 
promirent  de  voluntiers  faire  ladite  requeste  àl'em- 
pereur  ;  mais  affin  que  plus  légèrement  il  s'in- 
clinast  à  pardonnance ,  et  que  de  meilleur  cœur 
ils  seemploiassent,  ils  requirent  auxdits  estats,  que 
le  seigneur  de  Wolkestain  et  le  comte  de  Ha- 
non,  hostagiers  en  Bruges  pour  le  roy,  leur  fussent 
renvoyez  ,  et  parmy  tant  ils  diligenteroienl  le 
surplus.  Les  estais  répondirent  qu'ils  en   feroient 

leurinieulx  avecqles  Bru<^helins,  mais  ils  n'avoient 
puissance  que  de  requeste. 

Les  princes  ne  furent  pas  contents  de  ceste  res- 
ponce,  et  dict  l'ung  d'eulx  que  jamais  ne  se  parti- 
roient  d'illecq  eulx  ne  leur  armée  ,  ne  raroient 
lesdits  hoslagiers.  Le  roy  voyant  que  les  princes 
ne  se  contentoient ,  les  appaisa  par  doulces  per- 
suasions ;  excusa  lesdits  estats  ,  en  disant  que  c'es- 
loit  le  faict  des  Brughelins  et  non  point  aux 
estats,  lesquels  se  emploiroient ,  qu'ils  en  aroient 
honnes  nouvelles^ 

A  tant  se  départit  le  roy  et  les  princes  ,  qui  se 
tirèrent  ensemble  leur  armée  à  Midelbourii"  et 
à  Ardembourg  ,  et  les  estats  rentrèrent  en  Bruges 
et  trouvèrent  en  la  maison  de  la  ville,  les  seigneurs 
de  la  loiy  assemblez,  les  quatre  hommes,  les  hoo- 
stmans  et  les  doyens  de  Meringhen  ;  et  illecq  réci- 
tèrent les  requestes  que  leur  avoient  faict  le  roi  et 
les  princes  d'Allemaigne  ,  la  délivrance  des  hos- 
tagiers  après  que  les  Brughelins  eurent  oy  les- 
dites  requestes  ,  ils  remercièrent  les  estats  de 
leurs  labeurs  et  bienvoeillances  ;  et  quant  ils  eu- 
rent assemblez  le  commun,  leur  dirent  qu'ils  es- 
toient  délibérez  de  rendre  lesdits  hostagiers  moyen- 
nant que  ce  seroit  le  bon  plaisir  de  monseigneur 
Phelippe  ,  à  cause  qu'il  luy  touchoit  ;  car  aultre- 
ment  ne  se  fussent  assentés.  Et  adoncques  ,  pour 
appoinlier  ces  besongnes,  lapluspart  des  estats  es- 
tans  à  Bruges ,  retournèrent  avecq  eulx  de  Gand 
illecq  séjournans  ,  lesquels  à  l'excitation  des  trois 

membres  de  Flandres  ,  jurèrent  solempnellement 
la  paix  sur  le  saincl  sacrement  ,   la   vraie  croix 
et  les  sainctes   reliquaires   en  l'église  de    Sainct- 
Jehan  ,  ainsi  que  leurs  compaignons  l'avoient  juré 
en  Bruges  ,   et  scellèrent  les  lettres  et  signèrent 
comme  les  autres ,  et  pour  ce  que  la   solempnité 
de  la  Pentecouste  approchoil ,  ils  prièrent  à  mon- 
seigneur Philippe  de  retourner  en  leurs  marches, 
laquelle  chose  il  accorda,  moult  ennui  et  non  sans 
cause  ;  car  oncques  puis  nule  de  eulx  ne  se  trouva 
vers  luy  pour  besongner  sur  ceste  matière.  Touies 
fois  ils  promirent  et  jurèrent  de  retourner  et  com- 
paroir en  dedans  huict  jours  ensuivant ,   ou  autres 
députez  pour  eulx. 

Les  estais  doncques  retournez  es  villes  et  li- 
mictes  de  ceulx  qui  les  avoient  envoyés  et  délégués 
pour  la  délivrance  du  roi ,  fort  joyeulx  de  la  paix 
qu'ils  avoient  obtenue,  s'esforcèrent  de  faire  pu- 
blier ladicte  paix  ,  et  firent  oslention  de  certaines 
lettres  que  le  roi  escripvoit,  contenant  en  sub- 
stance : 

«  Chers  bien  amez ,  en  inscrivant  la  conclu- 
»  sion  prinse  à  la  journée  derrenièrement  tenue 
»  en  la  ville  de  Gand  par  les  députez  des  pays  de 
»  parachever,  nous  avons  aujourd'hui ,  en  ceste 
»  ville  de  Bruges^  solempnellement  juré  et  promis 
;)  inviolablement  garder,  observer  et  entretenir  la 
»  paix  faicte,  conclue  et  accordée,  nous  et  ceulx 
»  de  ce  paysde  Flandres,  selon  et  en  la  forme  qu'il 
»  est  à  plain  déclarée  es  lettres  patentes  de  ce  fai- 

»  saules  mention.  Ce  que  voussig-niflions,  afin  que 
»   ladictcpaix  vous  g'artlez  et  observez  en  tous  ses 
»  poincts  et  termes ,  sans  faire  ne  souffrir  estre 
»   faict  ou  aller  au  contraire ,  en  manière  quels- 
»  concque  ,  sur  tant  que  cloubter ,  mesprendre  et 
»   encourir  nostre  indignation;  vous  advisant  que 
»   des  infracteurs  et  contrevenans,  et  aussi  de  ceulx 
»  qui  don  neront  faveur ,  ay de  ou  con  fort  à  ceulx  qui 
»  vouldroient  contrevenir  à  icelle  paix,  ou  faire 
»  guerre  audict  pays  de  Flandres,    nous  ferons 
»  faire  telle  punnition  que  ce  sera  exemple  aux 
»   aultres;  car  certes  tel  est  nostre  plaisir.  Chiers 
»   et  bien  amez,  Nostre-Seigneur  soit  garde  de 
»   vous.   Escript  à  Bruges,  le  seiziesme   jour  du 
»   mois  de  mai,  an  mil  quatre  cents  quatre- vingt 
»   el  huit.   Signés  de  Maximilianus ,  et  du  secré- 
»   taire  Houdecontre ,  sur  la  face  des  lettres  dessus 
»   escript.  » 

Sur  le  rapport  de  bouche  que  firent  les  despu- 
tez  dcsdicts  estais ,  et  sur  Tardant  désir  et  bonne 
afTection  que  le  povre  peuple  ,  long-temps  ber- 
sandé  de  guerre,  avoit  au  bien  de  paix,  la  paix 
fut  publiée  en  plusieurs  villes,  comme  Bruges, 
Gand  ,  Audinarde,  Lisle,  et  Mons  en  Haynault. 
Sous  umbre  de  ceste  paix .  laquelle  l'on  espéroit 
ferme  et  estable,  se  mirent  aux  champs  et  en 
leurs  propres  domicilies,  les  paisans  de  Flandres, 
et  qui,  durant  la  guerre,  s'estoient  tenus  es  forts 
de  Bruges  ,  de  Gand  et  aultres  villes ,  et  comme 
bien  asseurez ,  commenchèrent  à  labourer  les  ter- 

res,  et  aussi  pour  complaire  au  roi  des  Romains^ 
et  adopter  sa  grâce  et  bienvoeillance  ,  les  Fla- 
mens  délivrèrent  au  roy  le  seigneur  de  Wolkes- 
tain  et  le  comte  de  Hanon  ,  hostagiers  pourluy  en 
Bruges,  et  monseigneur  Phelippes  demoura  seul 
en  Gand.  Deux  ou  trois  jours  après  que  la  paix  fust 
publiée  èsdictes  villes,  dont  les  cœurs  de  bonne 
volunté  furent  resjojs  plus  que  jamais,  le  rov  con- 
tremanda,par  ses  lettres,  que  l'on  se  déporta  de 
publier  ladicte  paix,  et  fit  commandement  que 
1  on  porta  et  menast  de  quarante  à  cinquante 
chariots  de  vivres ,  en  l'ost  des  AUemans ,  lors 
estant  à  Niemve;  et  ceulx  de  Lessines  en  frontière 
des  Ganthois  ,  eurent  commandement,  par  mon- 
seigneur l'archiduc ,  de  courre  sur  les  Flamens , 
dont  ils  se  acquittèrent  grandement.  Ainsi  furent 
surprins  les  povres  paysans,  tant  des  Allemans 
comme  des  Haynnuiers,  desquels  ne  se  doubtoient, 
cuidans  entretenir  et  user  du  bénéfice  de  paix. 
Lors  fut  meu  appoinctement  en  espouvantement , 
liesse  en  tristesse,  transquilité  en  hostilité,  esba- 
noy  en  émoy,  et  félicité  en  férocité. 

CHAPITRE   CLXXXV. 

La  descente  de  l'empereur  et  de  la  puissance  de  Germanie  au  secours 
du  roy  des  Romains. 

Le  temps  pendant  que  les  trois  estatsprocuroienl 
la  délivrance  du  roy  par  voje  amyable  ,  se  prépa- 
roient  les  princes  d'Allemaigne  à  la  guerre ,  pour 
le  recouvrer  par  main  armée  ;,  et  par  le  comman- 
dement, sceu  et  adveu  de  monseigneur  l'archiduc 
et  de  son  conseil ,  messire  Corneilles  de  Berghes  et 
messireFrédérick, et  monseigneurDessestain, furent 
envoyez  vers  l'archevesque  de  Coulongne  et  au- 
tres grands  princes  de  l'empire ,  lesquels  firent  si 
bonne  diligence,  et  en  peu  de  jours,  qu'ils  exci- 
tèrent, esmeurent  et  eslevèrent  la  puissance  de 
Germanie,  tellement  que,  pour  eslargir  la  majesté 
royalle  de  sa  dure  captivité  et  détention  rigo- 
reuse ,  l'impérialle  majesté  ^  accompaignée  d'au- 
cuns princes  électeurs^  ensemble  de  la  très  illustre 
et  clère  baronnie  d'Allemaigne ,  descendit  en  ces 
marches  ;  mesmes  les  bonnes  villes  subjectes  à 
l'impérial  sceptre  envoyèrent  gens  d'armes  sti- 
pendiez de  leurs  propres  desniers,  pour  servir  le 
roy  à  son  extrême  et  très  éminente  nécessité ,  et 
militer  pour  sa  bonne  et  juste  querelle.  Ainsidonc 
quesle  bon  père,  fort  chargié  d'ans  ,  par  infaillible 
et  indissoluble   amour  naturel,  donna  secours  et 

grande  célérité  à  son  très  cher  et  amé  fils.  Les 
nobles'princes  et  barons  de  l'Empire  ,  considérans 
le  cas  fort  lamentables,  furent  esprins  de  pitié  et 
compassion;  et,  pour  rédimer  le  roy,  leur  vray 
seigneur  et  futur  impérateur  ,    s'eslongèrent  de 
leurs  marches,  contrées  et  domicilies,  habandon- 
nèrent  corps ,  chevanche  et  avoir   aux   domma- 
geables grands  périls  de  la  guerre  ,  et  furnirenl  ce 
voyaige  à  leurs  despens  propres;  et  les  bons  et 
léaux  subjects  citoyens  et  communaultez  des  im- 
périalles  appendances ,  desployèrent  les  trésors  de 
leurs  espargnes  pour  subvenir  à  leur  roial  chief 
coronné,  unicque  et  vray  héritier  de  l'empereur, 
par   diverses   corapaignies  et  bandes;   et  à   plu- 
sieurs fois  marchèrent  Allemans  en  Brabant  pour 
entrer   en  Flandres ,     et    passèrent  par    la   ville 
de  Malines,  qui^  comme  leur  singulier  refuge  et 
amyable    administresse  ,    les  receu  ,  bienvegna, 
conjoy  et  favorisa. 

L'empereur,  magnifiquement  accompaignié  des 
princes  germaniens  ,  arriva  à  Louvain  la  veille  de 
la  Penthecouste.  Le  roy,  son  fils,  habitué  d'une 
robbe  noire ,  et  nouvellement  d'emprisonné  de 
Bruges ,  se  trouva  ceste  mesme  veille  en  Louvain , 
si  se  tira  vers  l'hostel  au  logis  de  son  père  l'em- 
pereur; et  lors,  sentant  l'approce  de  son  fils, 
se  leva  de  son  siège  pour  venir  au-devant  du  roy , 
qui ,  faisant  condigne  révérence ,  monstra  obé- 
dience filiale  ;  et  l'empereur,  lui  rendant  amour 
paternel ,  comme  le  bon  père  qui  recoeuvre  son 

enlant  (lu  dangier  des  bestes  sauvaiges  ,  l'embra- 
cha  à  très  grande  liesse.  Cest  al)ordéement,  ce 
nouveau  recoeil  et  très  désiré  embrascheaient  en- 
gendrèrent larmes  de  pitié  et  compassion  aux 
cœurs  des  adsistans.  L'empereur  et  le  fils  séjour- 
nèrent en  Louvain  jusques  au  lundi  ensuivant;  et 
ce  lundi,  feste  de  la  Pentecouste^  entrèrent  en 
Malines  ,  où  ils  furent  receus  par  grande  affeclion 
de  cœur  et  sumptueusement  festoyez  d'almue- 
ries,  histoires  joyeuses  et  esbatements  5  et  fut  la 
pluspart  de  l'armée  de  l'empereur  logiée  ceste 
nuit  es  maisons  de  ceulx  de  la  ville  ,  qui  libéralle- 
mentleur  favorisoient,  et  ils  se  contentèrent  gran- 
dement de  leur  payement,  car  ils  ne  firent  dom- 
maige  d'ung  seul  petit  poullet.  Et  lors  courroit  en 
leurs  hostels  si  noble  pollice  fort  justement,  à  me- 
sure que  ame  ne  trouvoit  fiche  de  doléance.  L'ar- 
mée estoit  décorée  et  embellie  de  très  puissans 
princes  élégants  et  haults  personnaiges,  fort  bien 
en  poincts  ,  et  montez  sur  chevaulx  de  mesmes  ;  et 
monstroient  bien  qu'ils  aymoient  le  roy  d'une  fer- 
vente amitié,  par  le  bon  service  qu'ils  luy  firent. 
Pareillement  les  villes  subjectes  à  l'impérialle 
majesté,  car  l'armée  fut  estimée  plus  de  vingt 
mille  hommes  bien  pris ,  gens  de  faict  et  de 
bonne  taille;  ne  jamais  ne  de  nostre  temps,  ne 
de  l'eaige  de  nos  ancestres^  ne  proavint  ne  des- 
cendi  en  nos  quartiers  telle  puissance  d'AlJemai- 
gne,  si  notable  ne  si  honnestement  conduicte  et 
ordonnée. 


36o  CHUONIQUES  ('488) 

Lemardjséquent,  iing  bon  nombre  d'AUemans 
et  Walons  firent  une  course  devant  Gand,  brus- 
lèrent  deulx  tordoirs,  une  maison  de  plaisance 
appartenant  à  messire  Adrien  de  Razenghein,  et 
aucuns  villages  estans  soubs  la  garde  de  monsei- 
gneur Phelippes.  Plusieurs  escarmouches  se  firent 
aux  barrières  de  Gand ,  dont  les  Ganthois ,  qui  na- 
guaires  widoient  leur  fort,  estoient  moult  des- 
plaisans.  Pourquoi  monseigneur  Phelippes ,  estant 
hostagier  illecq,  voyant  ceste  manière  de  faire,  en- 
voya le  grand  Polham  de  AVolkestain ,  pour  fina- 
blement  scavoir  son  intention  ,  et  s'il  voloit  te- 
nir la  paix,  ainsi  que  solempnellement  il  avoit 
juré  ;  mais  l'empereur  fit  mener  ledict  Polham 
et  aultres  prisonniers  en  Vilvorde. 

L'empereur,  magnifiquement  asserné  de  la  no- 
blesse de  Germanie,  entra  en  Flandres,  se  tira  vers 
Gand,  tint  son  camp  à  Enreghen,  où  il  séjourna 
propre  plusieurs  jours.  Ganthois,  qui  rien  n'ad- 
miroient ,  eulx  confians  en  la  force  de  leurs  ar- 
mes ,  tours  et  murailles ,  sentanse  l'approche  de 
ceste  grosse  et  puissante  armée  logée  et  agitlée  au- 
près de  leur  ville,  furent  comme  fort  maris,  sur- 
prins  de  terreur  et  d'espouvanlement,  et  est  l'op- 
pinion  de  plusieurs,  que  se  l'empereur  de  prime 
venue  eusist  donné  vigoreux  assault  ,  n'est  à 
doubter  qu'il  n 'eusist  dompté  les  cœurs  des  habi- 
tans  à  demi  desconfiz;  la  muraille  estoit  desponr- 
veu  de  traict  à  pouldre .  et  n'y  avoit  quelsconc- 
que  ordonnance  pour  subvenir  à  leur    deflPense. 

Toutesfois  par  succession  de  jours  ,  ils  reprindrent 
courage,  conclurent  non  wider  auxentreprinses  . 
se  fortiffièrent  d'aucuns  bloccus  et  furent  réso- 
lus de  garder  leur  fort  et  donner  puissante  résis- 
tance, à  quelque  péril  ou  dangier  que  fortune  les 
vouldrait  tourner. 

Le  bruit  de  la  descente  de  l'impérialle  majesté 
et  de  son  noble  et  jrrand  exercite  fust  soubdaine- 
ment  espandu  par  le  royahne  de  France  ;  et 
entre  les  autres  pais  ,  la  comté  d'Arthoïs  estoit  en 
grand  effroj  ,  et  trembloient  aucunes  frontières , 
<loubtans  leurs  explois.  Le  seigneur  desQuerdes, 
marissal  de  France,  à  grande  dilligence  fîst  dilapi- 
der et  démolir  le  chasteau  de  Lens,  le  fort  de  la 
Bassée  et  aultres  places  non  tenables ,  et  pour  y 
donner  résistence  au  pourchas  de  CoppLnoUes,  fit 
amas  de  trois  mille  hommes  seulement ,  dont  la 
phispart  n'estoient  gens  de  fait,  et  craindoient  fort 
l'armée  des  Allemans  de  laquelle  la  multitude 
estoit  tant  redoubtée,  qu'il  sembloit  aux  Franchois, 
considéré  l'empeschement  que  lors  avoient  en 
Bretagne ,  et  aussi  telle  estoit  nostre  espérance , 
que  en  moins  de  trois  ou  quatre  mois  ils  aroient 
succombé  la  plus  grande  partie  du  royalme  de 
France.  En  l'ost  des  Allemands  esloient  grand 
nombre  de  Wallons  à  cheval  et  à  pied  soubs  la  con- 
duicte  de  Ferry  de  Nonnelle  ,  Loys  de  Vaudrej  , 
Jehan  de  Wy  et  Alverade,  qui  tousiours  se  cor)- 
duirent  entre  eulx  honnestement  ;  car  ne  se  firenl 
guairesd'emprinses,  que  premiers  ne  fust  en  front. 

Les  Flamens,  pour  obvier  aux  Germaniens  el 
nations  leurs  adhérens,  mandèrent  Franchois  en 
leur  ayde,et  marchèrent  en  Flandres  les  seigneurs 
de  Firmes  et  des  Pierres  el  aultres capitaines  de  trois 
cents  lanches.  L'alliance  et  la  suljvention  des  Fran- 
chois aux  Flamens  despleust  tant  aux  Hajnnnyers, 
Antverpiens  et  Malinois  que  rien  plus  ,  et  disoient 
aucuns  ,  jà  soit  ce  que  le  roi  eusist  commandé  en 
jurant  la  paix  à  monseigneur  Phelippe  que  sa 
fraction  y  avoit  de  son  quartier,  il  prensist  telle 
alliance  et  subside  que  bon  luj  sembloit.  Si  ne  se 
debvoit-il  pour  nulle  rien  soy  joindre  aux  Franchois 
capitaulx  ennemis  des  pais.  Semblablement  les 
Flamens  ^  qui  tant  constamment  avoient  soustenu 
et  bataillé  contre  eulx,  ne  s'y  debvoient  assentir, 
ains  debvoient  quérir  autre  manière  de  faire. 
Depuis  le  jour  en  avant  que  Franchois  alliez  aux 
Flammens  se  tindrent  en  poincte  contre  le  roy  et 
ceulx  de  son  parti,  toute  murmure,  hayne  et  hos- 
tilité s'éleva  contre  monseigneur  Phelippe,  souve- 
vetainement  en  Haynault,  où  il  estoit  par  avant 
comme  le  père  du  pais,  autant  ou  plus  redoubté 
ou  cremeu  que  le  roi  des  Romains. 

L'empereur  tenans  les  champs  à  Ceureghen,  fit 
signifier  auxGanthois,  par  ung  sien  hérault,  que 
son  plaisir  estoit  qu'ils  le  recognussent  pour 
souverain  seigneur ,  touchant  le  quartier  oultre 
ri'.scault  ,  et  comandoit  qu'on  lui  envoyast  le 
chancelier,  le  seigneur  de  Mingoval  et  aultres  no- 
bles perstuinaiges  familiers  du  roy,  emprisonnez  en 

Gravestienne ,   ensemble  plusieurs  autres  choses  ^ 
dont   l'effect   fut    petit.    Lors   entre  les    doyens 
avoit  ung"  grand  emoy;  le  doyen  des  cordouaniers, 
nommée  Remieul,  le  meilleur  ouvrier  de  tous  ceulx 
de  Gand,    qui  pour  exécuter  les  rigoureuses  con- 
ceptions ,    fit  amenier    trois    confesseurs  ,    deux 
puttières  ,    dix  ou  douze  satellites  fort  en  poinct , 
armez  et  embastonnez,  et  lui-mesmes  avoit  ung 
gantelet  de  fer  en  main  ,  et  quand  il  entendit  que 
l'empereur  demandoit  à  voir  lesdits  prisonniers, 
il  promit  au  hérault  sans  faulte  nulle  ,  qu'il  aurait 
partie  de  son  désir.   Le  hérault,  fort  jojeulx  de 
ceste  response,    se  contenta    grandement,  et  fist 
grande  chière  selon  le  temps ,  espérant  délivrance 
de   ceulx  qu'il  cuidoit    ramener    à   grande  joie. 
Ce    doyen    dessusdit  ,     fort   animé    et    plain    de 
malvais  esprit,    fit  haslivement  faire  denlx  mar- 
haulx  à  fachon  de  maleltes  de  pèlerins,  sur  in- 
tention  de  y  bouter   les  testes  d'aulcuns  d'eulx  ; 
lorsqu'ils  seroient  exécutés  pour  en  faire  présent 
à  l'empereur  ,  puis  se  tira  vers  la  prison,   accom- 
paigné  de  sacqmans ,   confesseurs  et  bourreaux, 
et  de  prime  venue ,  fît  convenir  devant  luy  messire 
Phelippe  de  Nassou ,  et  messire  Renier  de  May, 
lesquels    soubdainement  fit  administrer    de  leur 
salut  les  Guidant  descapiter   au  parquet  du  chas- 
teau.     Les  autres  prisormiers  d'en  haidt  oyans  le 
parlement  d'en   bas  ,  et  cognoissant  la  prochaine 
malicieuse  voluntédu  doyen,  furent  en  grande  per- 
plexité comnu'  ((Milx    qui    rarcojçc  atlemloienl. 

Entre  lesquels  l'abbé  de  Saint-Berlin  descendit 
en  bas,  redarguoit  ledit  doyen  de  sa  furieuse  pré- 
tente, pour  ce  que  sans  procès  ,  et  sans  présence 
de  juge,  tjranniquement  les  voloit  faire  occire.  Le 
dojensiraalsecontentaduditabbé,qu'iirenripoigna 
d'une  main  par  le  collet,  mit  la  main  à  sa  dague, 
persistoit  en  son  insolence,  quand  monseigneur 
Phelippe,  par  l'advertement  d'aucuns  de  la  loi , 
survint  illecq  soubdainemenl  ,  et  lors  qu'il 
aperchut  ce  grand  mesus  et  doloreux  meschief  ad- 
venir, il  adressa  ces  paroles  au  doyen  et  à  ses 
complices^  et  leur  dit  : 

«  Que  voulez-vous  faire,  gens  insensez  et  sans 
»  pudeur  ?  ne  pensez-vous  point  au  grand  dan- 
»  gier  que  vous  encherez  se  vous  homicidez  ces 
»  poures  prisonniers,  et  que  se  la  mort  vient  à 
:»  la  cognoissance  des  Allemands  enflambés  d'a- 
»  gir  ,  et  fort  vindicatif,  tenez-vous  pour  asseurez 
»  que  aultant  en  feront-ils  au  seigneur  de  la 
»  Grutliuise,  l'ung  des  grands  amys  que  vous  ayez 
»  en  Flandres;  et  soyez  certains  que  le  seigneur 
»  Despierres  et  son  fils,  est  en  certain  lieu  pour  en- 
»  trer  en  cette  ville  à  main  armée,  sur  intention  de 
»  obviera  vosennemis  et  subvenir  à  vostre  extrême 
»  et  grand  besoing,  et  se  ne  faites  doubte  que  se 
»  son  père  perd  la  vie  parcontrevengeancedespri- 
»  sonniersicidétenus,ilvousseraperpétuelennemi 
»  capital  et  irréfragable  ,  ne  jamais  ne  le  vous 
»  pardonnera.  Ainsi  multiplierez  ennemis  ,  à  tous 
»  lilz  qui  guaires    ne   vous  sont  duisants.  » 

Par  ceste  remonstrance  ainsi  faicle  à  très  grande 
paine  el  fort  ennuis ,  se  refréna  de  son  ire  le  doyen 
inhumain  ,  oultrageux  et  félon ,  et  les  seigneurs 
de  Gand  perceurent  l'éminent  péril  qui  leur  po- 
voit  mesadvenir  par  la  fatuité  et  ouUrecuidance 
dudit  doyen,  qui  fort  avoit  la  teste  verde.  Affin 
que  plus  avant  ne  se  ingérast  de  faire  telles  inso- 
lence, ils  firent  inhibition  et  defFense  par  commun 
accord,  que  nuls  doresenavant,  sur  grosse  paine.  ne 
se  advanchast  d'exécuter  personne  se  du  moings 
il  n'avoit  huit  homme  de  la  loy  présents. 

Et  ainsi  retourna  le  hérault  vers  l'empereur, 
sans  riens  obtenir  de  ses  diverses  intentions.  De 
ccste  dangereuse  advenlure,  furent  madame  la  chan- 
cellière ,  et  la  dame  de  Mingoval  lors  estans  à 
Gand  et  pourchassant  la  délivrance  de  leurs  ma- 
ris, en  angoisseiise  tribulation ,  considérant  les 
injustes  exécutions  qui  paravant  s'estoient  faictes 
des  nobles  grands  personnages  détenus  es  mains 
des  Ganthois ,  pourquoy  la  dame  de  Mingoval  à 
toute  diligence,  ce  mesme  jour  au  soir,  se  trouva 
vers  le  seigneur  des  Pierres  priant  très  instamment 
<{u'il  voulsist  remédier  au  dangereux  prétendre 
dudit  doyen,  afiin  que  son  mary  et  antres  nobles 
personnaiges  prisonniers  feussenl  asseurez  de  leurs 
vies,  laquelle  chose  promist  ainsi  le  faire.  Madame 
la  chancellière,  d'aullre  part^  ne  cessoitde  courre, 
diliii^enter  et  intercéder  de  l'unjj  à  l'autre,  et  de 
faict ,  rencontra  sur  les  rues  Messire  Adrien  de  Ra- 
zenghien  el  Coppenolle,  et  icelle  posiposant  toute 

grainte  de  noblesse,  suppliante  pour  le  salut  de  son 
marj ,  qui  lors  luj  touchoit  plus  que  nulle  riens  ,  se 
rua  devant  eulx  en  genoulx  en  la  boe  et  fanges 
comme  feroit  une  poure  simple  femme  devant  les 
plus  grans  princes  du  monde.  Et  pour  ce  que 
aulcuns  seigneurs^  bourgeois  et  manans  qui  tous 
estoient  pour  le  parti  du  roy  des  Romains ,  s'es- 
toient  absentez  d'illecq  quérans  aultre  part  leur 
demeure ,  les  femmes  desdits  seigneurs  ,  bourgeois 
et  manans  lurent  bannies  de  Gand  en  nombre  de 
quarante  à  cinquante,  entre  lesquelles  estoient  les 
deux  dessusdictes  dames  ;  et  ce  fut  faict  afin  que  la 
disposition  et  estât  de  la  ville  ne  fusist  révélés  aux 
maris  d'elles. 


CHAPITRE   GLXXXVI. 

La  prinse  de  Dainze  par  les  Allemands  et   les  Walons. 

Dainze  est  ung-  fort  villaige  sur  la  rivière  du 
Lys,  qui  donne  passage  d'Audenarde  à  Bruges, 
et  de  Courtray  à  Gand  ;  et  les  paisans  à  l'environ , 
tenans  parti  contraire  au  roy  des  Romains ,  avoient 
fortifiié  l'église  où  ils  estoient  boutés  ,  comme 
une  forteresse  ,  avec  certain  nombre  de  Franchois 
et  de  Flamens  à  cheval  et  à  pied ,  qui  les  souste- 
noient,  et  defFendoient  tellement  le  passaige  ,  que 
les  vivandiers  de  Mons  ,  Vallencbiennes,  Artli  et 
autres  villes  de  Haynault ,    n'osoient  passer  ledit 

villaige  pour  rafFraischir  l'oost  des  Allemands  ;  et 
furent  contraints  les  aucuns  de  retourner  en  Hay- 
nault,  les  aultres  de  vendre  leurs  vivres  périssa- 
bles ,  et  les  donner  à  meilleur  marché  en  Aude- 
narde ,  qu'ils  ne  leur  avoienl  couslé.  Considéré 
l'ostacle  et  interpos  que  lesdits  Franchois  et  Fla- 
mens  mectoient  audict  Dainze ,  tant  périlleux , 
que  l'on  ne  povit  passer  sinon  à  puissance ,  le  roy 
y  mit  remède  convenable  ;  et  pour  tenir  le  pas- 
saige  ouvert,  y  envoya  soubs  la  conduicte  du  duc 
Cbristophle,  de  quatre  à  cinq  mille  Allemands, 
ensemble  aucuns  Wallons,  soubs  Ferry  de  Non- 
nelle ,  qui  par  l'advis  et  ordonnance  des  conduc- 
teurs d'AUemaigne  envoyés  devant  avecq  les  pié- 
tons, desquels  il  estoitcapitaine,affindescavoir  par 
quelle  manière  on  pourroit  avoir  approce  audit 
Ibrt  ,  et  le  gaigner  par  armes. 

Quand  Ferry  et  ceulx  de  sa  bande  se  fust  ap- 
proce de  Dainze ,  environ  deux  heures  en  la  nuict, 
le  neuvième  de  juin,  il  trouva  l'ortifîicationset  fossez 
plein  d'eaue  ,  esquels  luy  et  les  siens  entrèrent 
jusques  au  col ,  gaignèrent  la  place^  se  trouvèrent 
devant  l'esglise  ,  et  donna  cest  efFroy  tel  paour  aux 
Franchois,  qu'ils  habandonnèrent  les  Flamens; 
<;t  se  partirent  environ  cinquante  chevaulx  et  vingt 
piétons.  Ce  temps  pendant ,  survint  la  puissance 
des  Allemants,  qui  par  force  d'armes  assaillirent 
le  fort  tant  vigoureusement,  que  les  Flamens  et 
le  demourant  des  Franchois  furent  livrez  aux 
trenchans   des    épées  ,    aucuns  noyez   et  autres 

fugitifs  ;  et  deniorèrent  morts  sur  la  place ,  de  trois 
à  quatre  cents.  L'ung-  des  doyens  des  mestiers  de 
Gand  fut  recognu  entre  les  autres,  si  fust  par  les 
Allemands  estendu  et  fiché  d'une  longue  dague  , 
sur  un  grand  huis,  et  ainsi  en  cest  estais  mis  sur 
la  rivière  ,  en  espérance  qu'il  arriveroit  en  Gand  , 
et  ce  fut  fait  comme  paroultre  vengeance,  et  en 
délestant  ceulx  qui  durement  avoient  tenu  le  roy 
prisonnier  et  en  captivité  ,  desquels  les  Ganthois 
esloient  lesprincipaulx  commoleurs. 

Ainsi  fut  despeschié  le  passage  de  Dainze  ,  par 
les  Allemands  et  Walons,  au  grand  déboute- 
ment  des  Flamens,  et  le  roy  faisant  semblant 
d'assiéger  Courtraj  ,  suractendant  son  arlillerie  , 
se  tint  luy  et  son  armée  à  Menin ,  par  aucuns 
jours;  et  les  seigneurs  de  Chieures,  de  Sempy  , 
deCambraje  ,  deLens  et  autres  de  Haynault,  fort 
empoinct ,  le  vindrent  servir.  Et  pour  ce  que 
nouvelles  couroient  que  ceulx  d'Ippres  vo- 
loient  venir  à  bon  appoinctement ,  le  roj  fit  pu- 
blier que  sur  les  chastellenies  ,  terroirs  et  appen- 
dances  duditïppres,  ame  ne  s'advancliast  de  faire 
quelqu'emprinse,  courses  ou  pilleries ,  et  de  faict 
s'admonslra  devant  la  ville  à  grosse  puissance  , 
espérant  qu'ils  viendroient  ou  envoyeroient  vers 
luy  pour  traictier  de  la  paix;  mais  il  firent  le 
contraire  ;  car  ils  tirèrent  engiens  à  pouldre  sur 
son  arniée^  et  vindrent  escarmoucher  aux  barrières, 
tellement  qu'il  y  eust  perle  d'une  parlie  et  d'autre. 

Le  roy  retourné  de  devant  la  ville,   les  Fran- 

chois,  deux  heures  après  ensuivant,  y  entrèrent  de 
nuict  à  neuf  cents  chevaulx,  et  pour  donner  résis- 
tanceauxFranchois  qui  se  fourroient  en  Flandres  se- 
lon la  rivière  du  Lys,  si  que  de  faict  ils  prindrent  le 
chasteau  d'Eslrée.  Leroy,  accompaigné  du  duc  de 
Zussex,  du  marquis  de  Brandebourg,  duducChris- 
tofle  ,  et  autres  comtes  et  barons,  environ  quatre- 
vingt  à  cent  chevaulx,  et  de  quatre  à  cinq  cents 
piétons,  entra  le  jour  Saint-Jehan,  en  la  ville  de 
Lisle,  et  après  disners'en  alla  au  chasteau,  oùavecq 
les  souldoyers ,  qui  illecq  estoient  d'ordinaire,  ren- 
forcha  la  garnison  de  cent  à  six  vingts  Allemands, 
puis  renouvella  le  serment  de  ceulx  de  la  ville , 
qui,  levant  les  mains  en  hault,  promirent  d'estre 
bons  et  léaulx  subjects  au  roy,  et  à  monseigneur 
l'archiduc  son  fils,  et  delà  le  roy  retourna  à  son 
logis  de  Menin. 

En  ce  temps  le  chasteau  d'Estrée  portait  grand 
dommaige  es  marches  voisines  tenans  le  parti  du 
roy  de  France  ;  pour  quoy  Quaquelevent  et 
aultres  chiefs  de  guerre  de  la  garnison  d'Arras  , 
chargèrent  gros  engiens  à  pouldre ,  artillerie  vo- 
lans  et  instruments  propices  à  donner  l'assault; 
et  se  trouvèrent  devant  ledit  chasteau,  duquel  estoit 
capitaine  Gonnet  le  Cousturier ,  accompaigné  de 
dix-huit  à  vingt  hommes  de  defFense ,  lesquels  à 
peu  de  force  rendirent  la  place ,  leurs  corps  et 
leurs  biens  saulvez  j  ledit  Gonnet  se  tira  en  Douay, 
et  les  Franchois  tindrent  ledit  chasteau  neuf  jours, 
puis  le  bruslèrent,  démoslirent  et  abandonnèrent. 

CHAPITRE    CLXXXVIT. 

Copie  de  certaines  lectres  envoyées  par  monseigneur  Phelippe  de 
Clèves  au  roy  des  Romains  ;  ensemble  responce  faicte  par  le  roy  au- 
dict  monseigneur  Phelippe. 

Pendant  le  temps  de  ceste  rig-oureuse  guerre 
et  lamentable,  aucuns  personnaiges  furent  en- 
voyés vers  le  roy  des  Romains  par  monseigneur 
Phelippe ,  affin  de  le  persuader  par  doulces  et 
amyablesparolles,  détenir  la  paix  faicte  en  Bruges. 
Furent  aussi  envoyées  et  rechues  de  l'ung  à  l'autre 
plusieurs  missives  contenans  remonstrances  ,  re- 
questes  et  responses,  desquelles  les  copies  sont  in- 
sérées en  ce  présent  chapitre  ,  et  premier  de  mon- 
dit  seigneur  au  roy  ,  desquelles  la  teneur  s'ensuit. 

«  Mon  très  redoubté  seigneur,  le  plus  desplai- 
»  sant  que  jamais  fuz  depuis  que  j'ai  eu  cognois- 
»  sance  tant  et  si  liumblement  que  je  puis,  je  me 
»  recommande  à  vostre  bonne  grâce  ;  et  vous  plaise 
»  scavoir  que  les  trois  membres  deFlandres,au  jour- 
»  d'hui  assemblez  en  ceste  ville  de  Gand ,  en  réi- 
»  térant  plusieurs requestes  qu'ils  m'ont  faictes,de- 
)»  puis  que  j'ai  tenu  hostaige  pour  vous  ,  me  ont 
»  une  fois  pour  tous  semé  et  requis  de  moy  dé- 
»  clarer  à  la  guerre ,  à  leur  deffense  ,  en  ensui- 
»  vant  le  serment  que  par  vostre  ordonnance  et 
»  très  instante  requeste  ,  au  faict  d'entretenir  la 
»   paix  par  vous  faicle  ,  et  solempnellement  jurée 

»   en  la  ville  de  Bruges ,  en  cas  d'inCracion  de  les 
»  ayder  el  assister  de  tonte  ma  puissance,  veu  que 
0   vos  gens  persistent  en  la    continuation  de   la 
»   guerre  en  destruisant  les  pais  ,  terres  et  seigneu- 
»  ries  de  mon  très  redoubté  seigneur  et  prince  na- 
»  turel  monseigneur l'archiducPhelippe  vostre  fils, 
»   nonobstant  qu'il  soit  en  pupille  et  en  minorité 
"  d'eage,    ce    que  veu  les  diligences  par   moi. 
»  envers  vous  faictes  ,  tant  de  fois  réitérées ,  tant 
)  par  mes  lettres ,    que  par  messages  ,    affin  de 
»   l'entretenement  de  la  paix  ,  et  que  ne  fuz  cons- 
»   traint,  à  mon  grand  regret ,   prendre  les  armes 
»  contre  vos  gens  de  guerre ,    à   la  defFense  des 
;)  pays  de  mondit  seigneur  Phelippe ,  et  à  la  tui- 
»   tion  de  ma  personne,    dont  jusques   à   présent 
»  n'aj    eu    quelque    response    fructueuse  ;     mais 
»   au    contraire   aj  aperceu  et  perchois  encores 
»  journellement ,  et  de  moment  à  l'autre  la  com- 
»   mutation  de  la  guerre,  en  boutans  feux  et  faisant 
»  toutes  les  inhumanités  que   entendement  hu- 
»   main  sauroit  excogiter  ,  en  cufraingnant  ladite 
»  paix  par  vous  tant  solempnellement  jurée,  et  de- 
»   puis  vous  estant  au  délivre,promisistrentretenir, 
»  pourquoy  en  l'acquict  de  mon  serment,  double 
»  offenser  Dieu  ,  nostre  créateur  ,  et  à  la  defFense 
»  de  mon  prince   naturel,   et  de  ses  pais  et  sub- 
»  jects,  je  me  suis  aujourd'hui  déclaré  à  la  guerre, 
»  et  en  ensuivant  mondit   serment,   j 'a j  promis 
»  auxdits   des  membres  de   les  ajder,    assister 
»   et    favoriser    de    tout    mon    pouvoir;  ce    que 
»  je  vous  signifie  à  très  grand   regret  de  cœur  ^ 

»  et  très  dôlant,  vous  suppliant  et  requérant  que 
»  me  tenez  pour  excuse  doresenavant;  car  autant 
»  il  touche  vostre   noble  personne,  comme  vos- 
»  tre  très  humble  et  ung  petit  parent,  je  voul- 
»  droye  faire  tout  service  et  honneur  ;  mais  en  tant 
»   qu'il  touche  l'observacion  de  mon  serment  qui 
»  contraint  l'ame  et    mon   honneur  je  n'aj   plus 
»   peu  différer  ladite  déclaration  attendu  que  par 
»  ledit  serment,  je  me  suis  oblig-é  à  Dieu  mon 
»  créateur,  le  souverain  roy    des  roys,  de  l'en- 
»  tretenir  mesmement ,  que  ce  que  j'ay  faict  ledit 
>'   serment,  ce  a  esté  à   vostre  commandement  et 
»  très  instante  requeste,  et  pour  vous  délivrer  de 
»  la  détention    où  vous  estiez ,   et   qui    concerne 
))  deffense  et  préservation  des  terres  et  seigneuries 
»  de  mondit  prince  et  seigneur  naturel,  pupille  et 
»  moindre  dans  ce  pour  et  à  la  préservation  de  ma 
»  personne ,  que  pour  vous  obéir  et  complaire,  me 
»  tiengne  de  voushabandonne  et  délaisse  protestant 
»  mon  très  redoubté  seigneur,  devant  Dieu  mon 

créateur,  et  devant  tous  les  nobles  hommes, 
»  que  j'ay  fait  la  déclaration  pour  les  causes 
))  dessusdites,  pour  l'observation  de  mondit  ser- 
»  ment,  et  à  ma  deffense,  comme  dit  est. 

»  Mon  très  redoubté  seigneur,  je  prie  au  be- 
»  noist  fils  de  Dieu ,  qu'il  vous  ait  en  sa  sainte 
»  garde  ,  et  me  voeil  préserver  de  tous  mes  ene- 
»  mis,  aussi  vrayment  qu'il  scetque  je  me  trouve 
»  en  danger  pour  vostre  délivrance  ,  et  sans  ma 
»  coulpe. 

>j  EscriptàGand  leneuviesme  jour  de  juing,  l'an 

»  mil  quatre  cent  quatre-vingt  et  huit ,  vostre 
»  humble  et  obéissant  serviteur  et  cousin  Philippe 
»  de  Clèves,  »  et  à  la  superscription  :  «  A  mon 
»  très  redoublé  seigneur  ,  monseigneur  le  roy.  » 

Responce  du  roy  aux  lectres  dessus  dictes. 

«  Beau  cousin,  nous  avons  reçu  vos  lettres ,  par 
»  lesquelles  nous  signifiez  que  estes  délibéré , 
»  et  volez  assister  ceulx  de  Gand  contre  nostre 
»  très  redoubté  seigneur  et  père  ,  monseigneur 
»  ^empereur  et  nous.  Laquelle  vostre  déclara- 
»  tion  nous  donne  grant  merveil ,  actendii  que 
»  vous  scavez  bien ,  que  nostredit  seigneur  et  père 
»  faict  la  guerre  pour  sa  querelle  ,  et  nous  a 
»  constrainct^  parle  serment  qu'avons  faict ,  de  le 
»  servir  en  icelle  guerre  ,  pour  avoir  obéissance 
»  de  ses  subjets  de  la  ville  de  Gand ,  tels  qu'ils 
»  luy  doibvent ,  comme  à  leur  souverain  ,  sans 
»  toutesfois  préjudice  de  nule  aultre ,  et  garder 
»  honneur  du  saint  empire;  et  aussi  pour  le  bien  de 
»  nostre  très  chier  et  très  aymé  fils,  et  par  l'advis 
»  et  consentement  des  gens  du  sang  et  du  conseil  de 
»  nostre  dit  fils ,  pourquoy  pouvez  bien  penser  que 
»  ladite  guerre  ne  touche  en  riens  la  paix  derniè- 
»  rement  faicte  en  nostre  ville  de  Bruges.  En 
»  oultre  nous,  donnez  à  cognoistreque  voulez  aussi 
»  garder  tout  votre  povoir  le  dommaige  que  l'on 
»  faict  aulx  Ganthois  et  Flamens.  Sur  ce,  vous 
»  déclarons  que  pesez  bien  sur  vostre  honneur^ 

»  et  que  par  ce  ,  vous  faictes  grand  tort  et 
»  injure  ,  et  chose  qui  vous  est  reprochable  en 
»  vostre  josne  eage  ,  devant  tous  roys  ,  princes 
»  et  chevaliers  et  populaires  de  tout  le  monde  ; 
»  car  l'on  scet  bien  que  vous  estes  de  la  maison  et 
»  du  droict  sang  de  Clèves ,  et  à  cause  de  vostre 
»  mère,  de  Portugal  de  deuxième  lignie,  prove- 
»  nueaprèsdelasœurdu  ducPhelippedeBourgon- 
))  gne ,  au  moyen  de  quoy  vous  estes  totalement 
))  sujet  audit  saint  empire  ;  et ,  comme  vous  scavez 
»  nul  serment;  et  encore  moins  celuy  qui  est 
»  faict  à  tort ,  ne  vous  poelt  obliger  de  faire  contre 
M  vostre  souverain  en  sa  juste  querelle.  Après  , 
»  vous  estes  cousin  et  prochain  parent ,  plus  du 
»  costé  maternel  que  du  costé  paternel,  de  nous  et 
»  de  nostreditfils  archiduc  Philippe;  aussi  vousnous 
»  avez  fait  plusieurs  fois  serment  de  nous  servir 
»  bien  et  léalement ,  envers  et  contre  tous.  Pour- 
M  quoy  se,  nostre  dit  seigneur  et  père,  monsei- 
»  gneurl'empereurjVoelt  avoir  obéissance  de  ceulx 
»  de  Gand ,  demorans  à  l'empire  ,  qui  sont 
»  mesmes  ses  subjects  ,  laquelle  obéissance  il  nous 
»  a  desclarée  et  nous  commande  vous  signifier 
»  que  il  a  emprins  et  est  délibéré  d'avoir  ,  et 
»  dict  que  la  peine ,  travail  et  despence  qu'il  a 
»  faict  et  encores  fera  à  ceste  cause ,  est  seulement 
»  pour  mectre  la  ville  de  Gand  et  ce  qui  est  soubs 
»  son  empire  ,  en  vraie  et  seure  obéissance  de 
»  notre  dit  fils ,  leur  seigneur  et  prince  natu- 
»  rel  ;  car  il  ne  poelt  croire  que  lesdits  de  Gand,  qui 

»  souvent  ont  par  ci-devant  faict  tant  de  maulx  à 
»  leurs  princes  et  comtes ,  à  tort  et  pour  leurs 
n  mauvaisetez et  désobéissances  ,  qu'ils  soient  ja- 
»  mais  obéissants  à  nostredit  fils  ;  mais  lui  semble 
»  que  une  fois  le  détruiront  en  corps  et  en  biens 
»  comme  ils  ont  souvent  machinez  et  entreprins 
»  de  faire  à  ses  prédécesseurs ,  comtes  et  princes  ; 
M  pour  lesquelles  causes  ,  nous  vous  requérons  et 
»  conseillons  bien  et  léalement  que  vous  voeilliez 
»  abstenir  de  faire  assistance  auxdils  de  Gand  , 
»  en  tant  qu'il  touche  ceste  querelle  ,  affin  de  saul- 
»  ver  voslre  honneur  serment  et  bonne  renom- 
»  niée  ,  et  que  voeilliez  de  vostre  part  vous  em- 
»  plojer  pour  contenter  nostredit  seigneur  et 
»  père,  l'empereur,  de  sa  juste  et  raisonnable 
»  demande  ;  en  oultre,  que  vous  voeilliez  dorese- 
»  navant  garder  de  faire  aulcune  guerre  à  l'en- 
»  contre  de  nostredit  seigneur  et  père ,  et  aussi 
»  contre  nous  et  nostredit  fils  et  l'armée  qui  est 
w  maintenant  aux  champs  pour  ladite  querelle  ; 
»  car  par  le  confort  et  assistance  que  povez  bail- 
»  1er  aux  rebelles  en  leur  rébellion  ,  tant  de 
»  poures  gens  ,  subjets  de  nostredit  fils,  et  de  pays 
»  sont  journellement  détruits  ^  désolez  de  corps 
»  et  de  biens,  que  c'est  peines.  Et  faictes  tellement 
»  que  vous  puissiez  ci-après  rendre  bon  compte 
"  de  vostre  leaulté  à  nostredit  fils.  Vous  dictes  au 
»  surplus  par  vostredite  lettre  ,  que  vous  voulez 
»  assister  ausdils  Ganthois ,  à  leurs  querelle  et  à 
»   prouffit  de  nostredit  fils  en  en  suivant  le  serment 

»  que  leur  avez  faict  en  Bruges  ;  ettoutesfois  il  fait 
»  à  doubler  que  iceluj  fils,  par  la  grâce  de  Dieu, 
»  venu  en  eaige  ou  aultres  durant  sa  minorité  et 
))  mesmement  la  commune  renommée  ne  tien- 
»  nentque  ,  ce  que  vous  faictes  ,  ne  est  que  pour 
»  vostre  singulier  prouffit  contre  vostre  serment 
»  précédent ,  contre  vostre  honneur  et  le  com- 
M  mnnd  bien  de  nostredit  fils,  et  de  son  dit  pays  de 
»  Flandres;  elparespécialoù  vous  publiez  que  vous 
»  estes  celui  qui  voulez  entretenir  le  pays  de 
»  Flandres  en  paix ,  gardez  que  ne  soyez  main- 
»  tenant  et  par  cy-après,  celui  qui  nourris  et  sous- 
»  tient  la  guerre,  qui  est  cause  de  la  destruction 
»  totale  dudit  pays  de  Flandres.  De  toutes  les- 
»  quelles  choses,  vous  requérons  que  vous  voeil- 
»  liez  en  ceste  matière ,  qui  est  la  plus  grande  que 
»  jamais  avez  eu  en  mains ,  conduire  comme  bien 
»  avons  espoir  en  vous ,  ce  soit  nostre  seigneur  et 
»  beau  cousin  vous  ait  en  sa  garde. 

»  Donné  au  champ  lez  Enreghen  ,  le  quator- 
»  zième  jour  de  juin ,  an  quatre-vingt  et  huit. 
))  Ainsi  signé  Maximilianus ,  et  du  secrétaire  de 
»  Gondebault.  »  La  supercription  «  à  beau  cousin 
n  messire  Philippe  de  Clèves.   » 

CHAPITRE   GLXXXVIII. 

Âultres  lectrcs  envoyées  au  roy  par  monseigneur  Philippe. 

«  Mon  très  redoublé  seigneur,  tant  et  si  très 
>»  humblement  que  puis,  je  me  recommande  à 
»  vostre  bonne  grâce,  et  vous  plaise  sçavoir  que  , 
»  en  toute  humilité  j'ay  receu  vos  lettres  données 
»  en  vostre  camp  lez  Enreghen,  le  quatorziesme 
»  jour  de  ce  mois  de  juing,  par  lesquelles  vostre 
»  plaisir  est ,  en  rendant  soubs  vostre  correction 
»  mal  pour  bien ,  me  reprocher  à  diiFame  ce  que 
»  toutes  gens  de  sain  entendement  me  doibvent 
»  attribuer  à  grant  honneur  ;  car  quel  honneur 
»  poelt  estre  à  plus  noble  homme  que  de  acquiter 
»  sa  leaulté  et  le  serment  qu'il  a  faict  en  faveur  et 
»  pour  le  bien  de  paix,  et  pour  obvier  aux  maulx 
»  que,  par  ini'raction  d'icelle,  poevent  advenir  aux 
»  pays  et  subjects  de  son  prince  et  seigneur  natu- 
»  rel.  Pareillement,  quel  plus  grand  honneur 
»  poelt  estre  en  noble  homme,  que  de  préserver, 
»  garder  et  deffendre  les  pais ,  villes  et  subjects 
»  de  son  seigneur  et  naturel  prince ,  puppille  et 
»  moindre  d'ans  ,  contre  ceulx  qui ,  hostillement , 
»  sans  causse,  envahissent,  brûlent,  gastent  et 
»  destruisent  !  Mon  très  redoubté  seigneur,  quel- 
»  que  charge  que  l'on  me  baille,  je  n'ay  rien  fait 
>>   en  cesle  partie,  ne  voulu   faire,    que  ce  n'aist 

»  c;sté  le  bien  du  pajs ,  pour  voslre  grand  besoing, 
n  et  par  ordonnance  et  exprès  commandement, 
»  et  aussi  à  vostre  très  instante  prière  et  requeste  , 
»  faicts  non  pas  seulement  en  la  ville  de  Bruges, 
M  mais  aussi  depuis  avecq  vous ,  estans  en  vostre 
»  franche  et  pure  liberté,  et  siaj,  en  toutes  ces 
»  matières ,  soit  en  mectant  mon  corps  pour  vous 
»  en  hostaige,  ou  en  faisant  le  serment,  tousjours 
»  procédé  léalment,  franchement,  de  bonne  foi 
»  et  sans  faintise  nulle,  et  ne  eus  jamais  volonté  ; 
»  aussi  n'esse  pas  ma  coustume  ,  quelqu'injure  que 
))  l'on  me  dict ,  de  vouloir  traffiquer  ne  décep- 
))  voir  aucun,  soubs  espoir  de  serment  ne  de 
»  promesse. 

»  Mon  très  redoubté  seigneur,  je  confesse  et  ne 
»  voelx  pas  nyer  que  ne  sois  de  la  maison  du  droict 
»  sang  de  Clèves ,  et  en  telle  qualité  aucunement 
»  subject  du  saincl  empire ,  et  partant  tenu  de 
»  porter  tout  honneur  et  révérence  à  monseigneur 
»  l'empereur,  commetousjours  j'ai  vol  untiers  faict 
»  et  voelx  faire  ;  mais,  comme  vous  savez,  toute 
»  l'obéissance  que  l'on  doibt  à  souverain  cesse 
»  quand  celui  souverain,  sans  cause  et  raison,  faict 
»  la  guerre  au  prince  immédiat  ou  à  ses  pays , 
»  terres  et  seigneuries  ;  car  en  ce  cas  le  vassal  est 
»  tenu  de  deffendre  son  seigneur  naturel  contre 
»  iceluj  souverain,  et  tous  serments  et  fidélitez 
»  d'entre  le  seigneur  et  le  vassal  sont  réciproc- 
»  ques.  Je  ne  fais  point  de  guerre  à  monseigneur 
»  l'empereur  ne  à  vous,  mais  seulement  en  ac- 

»  quittant  mon  serment  et  ma  leauté  que  ,  comme 

»  subject  et  aussi  comme  poure  parent,  a  droict 

M  à  mon  prince  et  seigneur  naturel,  je  defFens, 

v>  selon  ma  petite  possibilité  ,  ses  pays  et  subjects , 

»  contre  ceulx  qui ,  par  dessus  et  nonobstant  la 

»  paix ,  et  sans  cause  et  raison  ,  les  perdent  et  des- 

»  truisent.  Et  quand  leur  plaisir  sera  de  désister, 

»  de  les  aggresser ,  je  désisterai  de  les  defFendre. 

»  Et  quant  à  la  querelle  que  l'empereur  prétend 

»  avoir  contre  ceulx  de  Gand^  c'est   une  chose 

»  toute  nouvelle,  non  veuwe  ne  sceuwe,    et,  qui 

»  plus  est,  non  requise  ne  oncques  demandée  par  les 

»  empereurs  ses  prédécesseurs  ;  et  pourtant  sem- 

»  ble  estre  plus  controuvée,  pour  avoir  occasion  de 

»  rompre  la  paix  et  faire  nouvelle  guerre ,  que  pour 

))  bienque  l'on  voeilau  sainct  empire  ;  car  se  mon- 

»  seigneur  l'empereur  désire  amplier  son  empire 

»  et  partant eslargir  son  droictcomme  lousjoursau- 

»  guste,  il  semble  qu'il  ne  doibt  point  commencher 

))  à  rencontre  son  petit-fils ,  mon  prince  naturel  , 

»  en  dégastant  ses  pays  et  seigneuries  ;  et  chascun 

»  se  donne   merveil  que  messeigneurs  du   sang 

»  et  du  conseil  de  mondict   seigneur  vostre  fils 

»  sont  de  cest  advis  et  consentement  que  ainsi  le 

»  face  ,  comme  dient  vos  lectres  ;  car  comme  il 

»  poelt  bien  scavoir ,  ce  n'est  pas  à  dispenser  au 

»  peuple    de  Gand  des  droicts  de    la   souverai- 

»  neté  ,  ne  qui  est  l'empire  ,  ne  qui  est  le  royaul- 

»  me ,   ne  aussi  de  faire  les  liomaiges  et  obéis- 

»  sance  ;  mais  est  à  faire  à  leur  prince  et  seigneur 

))  immédiat ,  lequel  est  en  vos  mains ,  et  en  qui 
»  ilsse  sont  tousjours  rapportez,  disans  qu'ils  ne 
M  veullent  mectre  empeschementne  en  rien  dimi- 
»>  nuer  le  droict  de  l'empire,  ainsi  que  plus  am- 
»  plementils  ont  escript à  mondict seigneur l'empe- 
»  reur,  et  encores  pour  leur  mectre  en  plus  grand 
»  debvoir,  lui  ont,  par  diverses  fois,  priés  d'avoir 
»  saulf-conduict  pour,  par  leurs  députez ,  lui  faire 
»  tel  honneur  et  révérence  qu'ils  lui  doibvent 
»  comme  à  l'empereur,  à  cause  de  sa  dignité ,  et 
»  comme  à  grand-père  de  leur  prince  et  seigneur 
»  naturel;  mais  ils  n'ontjusquesà  ores  poelt  finir 
»  d'icelui  saulf-conduil,  et  faictà  croire  que  se  les- 
»  dicts  du  sang  qui  y  consentent,  comme  vosdictes 
»  lettres  contiennent ,  eussent  leurs  biens  par  de- 
»  cha,  qu'ils  ne  seroient  point  de  telle  opinion 
))  mesmement  de  à  si  petite  occasion  voUoir  des- 
»  truire  pays. 

»  Et  posé  que  aulcune  obéissance  lui  fusist  deue 
»  parle  peuple  de  Gand,  sideust-on  ,  par  bonne 
»  raison,  avoir  procédé  par  ambassades  ou  som- 
»  macion,  que  par  hostilité  ne  voie  de  faict ,  eu 
»  ensuivant  la  bonne  et  loable  coustume  desGer- 
»  maniensde  parcy-devant,  observée  jusques ores, 
»  lesquels  n'eussent  voulu  faire  guerre  sans  def- 
))  fiance  ou  sommation  précédente  ;  aussi  de  aul- 
»  trement  le  faire  est  contre  toutes  bonnes  meurs, 
i)  mesmement  d'entre  empereurs  et  princes,  ou 
»  du  moins  mondict  seigneur  vostre  fils  et  ceulx 
i>  de  son  sang  et  conseil,  deussent  avoir  escript  et 

»  ordonné  auxdicts  de  Gand ,  comme  ses  subjects , 
»  ce  que  ,  par  raison  ,  s'en  debvoienl  Faire,  ce  qui 
M   n'a  esté  faict.  El  comment  qu'il  soit,  la  querelle 
»   de  monseigneur  l'empereur  n'est  pas  suffisante 
»   pour  gaster  et  destruire  la  partie  de  Flandres, 
»   qui  est  mesmement  sous  la  couronne  et  royalme 
>»   de  ïVance;  ne  les  empereurs  prétendirent  ja- 
»  mais  avoir  aucun  droict  ne  aussi  faire  la  guerre 
»   aux  poures  paysans  innocents,  lesquels-eulx  fon- 
»  dans  sur  la  paix  si  solempnellement  par  vous  ju- 
»  rée,  et  depuis,  par  vostre  ordonnance  publiée, 
»  et  aussi  par  plusieurs  vos  lectres  à  moi  adres- 
»)  santés,   et  par   instruction  rapportée  par  Pol~ 
»  ham  ,  confirmée  ,  et  par  les  deniers  que  en  avez 
»   receu    ratiffiée ,    s'estoient    restraicts   en   leurs 
»  maisonettes    et    poures  maisnages,  et  qui  ne 
»  scavent  rien  ,  ne  poevent  scavoir   quel  droict 
»   mondict  seigneur  l'empereur  a  ou  poelt  avoir 
»  audict  pays    de  Flandres.   Et  ce  quant  est  de 
»  mectre  la  ville  de  Gand  en  bonne  et  seure  obéis- 
))  sance  de  mondict   seigneur,   vostre  fils ,,  leur 
»  prince  naturel ,  entendu  leurs  anchiennesrébel- 
»  lions,  il  semble,  mon  très  redou])té  seigneur, 
»  qu'il  n'a  cause  de  ce  faire  ;  car  ils  se  portent  et 
»   renomment,  et  se  sont  tousjours  portez  et  re- 
))   nommez,  et  de  bouche  et  par  ejQPect,  ses  bons  et 
»  léaulx  subjects.   Et  se  aucun  les  voelt  noter  de 
;)   désobéissance  ou  malfaict,  ils  se  sont  lousiours 
»  offerts  et  offrent  de  estrc  à  droict  par-devant  leur 
»   souverain  seigneur  le  roi  de  France  ,  ainsi  que 

»  souvent  ils  vous  ont  faict  dire  et  déclarer,  ce  qu'il 

»  doibt  souffrir,  sans  par-dessus  ce,  pour  lescho- 

M  ses  passées ,  ne  pour  suspicion  du  temps  advenir, 

»  les  travailler  moult  guerre  ne  faire  hostilitez  , 

»  lesquelles  choses,  mon  très  redoublé  seigneur,  je 

M  vous  signifie  pour  vostre  appaisement,  suppliant , 

»  en  toute  humilité ,  qui  mieulx  scavez  la  vérité  de 

»  ceste  matière  que  nul  aultre ,  et  comment  et  par 

»  quelle  fachon  vostre  plaisir  a  esté  me  bouter  en 

"  ces  dangiers.  Voeillez  me  avoir  pour  recomande 

»  mon  honneur,  lequel  j'aime  plus  que  ma  vie  et 

»  que  tout  l'avoir  du  monde,  et  je  ferai  tellement, 

»  se  Dieu  plaist  cj-après  ,    que  je   rendrai   bon 

»  compte  de  ma  léaulté  à  mon  naturel  seigneur, 

»  monseigneur  l'archiduc,  et  ne  fault  point  que 

»  nul  s'en  soussie ,  et  ne  me  sera  jamais  reprochié 

»  à  cause  que ,  défendant  ses  pais  et  subjects  ,  je 

»  quiers  mon  singulier  prouffit ,  ne  que  soye  cause 

n  de  la  guerre  présente. 

»    Mon  très  redoublé  seigneur  ,  se  par  malice  , 

»  ou. en  faisant  la  sourde  oreille  ,  l'on  ne  se  voelt 

»  contenter  de  ceste  mienne  excuse, -je  offre  d'y 

»  respondre  comme  noble   homme ,   par-devant 

»  tous  les  roys ,  princes ,  chevaliers  et  populaires 

»  non  suspects,  ou  d'emprendre  droict  par  nostre 

»  Saint-Père  le  pape  et  le  saint  colliége  des  cardi- 

»  naulx.  Mon  très  honouré  seigneur,  je  prie  au 

»  benoist    fils    de    Dieu  ,     qu'il    vous   ait   en    sa 

»  garde.  » 

CHAPITRE  GLXXXIX. 

Lectres  envoyées  à  moascigneur  Philippe  par  le  roy  des  Romains. 

«  Beau-cousiin  ,  j'ai  reçu  vos  lettres,  touchant 
»  rarticle  principalle  de  la  paix,  et  cela  entendu 
»  que  vous  n'avez  espoir,  ne  povez  plus  besoingner 
»  en  ceste  matière  ,  laquelle  chose  nous  vient  à 
»  grand  desplaisir,  veu  que  nous  veons  tant  de 
»  maulx  devant  noz  yeulx  pour  cest  article.  Nous 
»  eussions  bien  trouvé  fachon,  cOnime  il  nous  sem- 
»  ble ,  faire  la  paix  entre  l'empreur  et  ceulx  de 
»  Gand  ,•  car  touchant  sa  gratuité  et  touchant  la 
»  conservation  de  la  paix  par  nous  faicte  à  Bru- 
»  ges  ,  nous  estions  beaucoup  moins  et  mieulx  à 
»  conduire  devers  lui  en  bonne  fin  que  par  l'article 
»  de  l'obéissance.  Toutesfois ,  je  vous  prie  que 
»  quand  il  vous  semble  que  cest  article  est  par 
»  vous  en  possibilité  de  conduire,  faites-nous  sça- 
»  voir  et  nous  entreprendrons  de  l'autre  costé  à 
»  conduire  l'article  de  l'argent  et  de  la  confirmation 
»  de  la  paix  ;  car  sans  l'article  de  l'obéissance  , 
»  nostre  peine  sera  perdue,  et  nous  gasterons  plus 
>y  de  solliciter  ces  deux  choses  ensemble  ;  car  il 
»  vauldroit  mieulx  poursuivir  l'un  sans  l'autre  ; 
>»  Toutesfois  nous  avons  eu  aujourd'hui  accord  de 
)>  l'empereur  qui  voelt  oyr  parler  ceulx  de  Gand  ; 
»   mais  aucuns  font  encores  difficulté  en  ce  ,    et 


384  CHRONIQUES  {»488) 

»  ceulx  de  son  conseil.  Nous  vous  prions  et  re- 
»  quérons  autant  que  possible ,  réduisez  -  vous 
»  sagement.  Vous  estes  maintenant  nostre  en- 
»  nemi  et  nous  le  vostre  par  voje  de  lait  comme 
»  vous  avez  l'autre  jour  entendu  par  vostre  con- 
»  fesseur,  escript  de  ma  main. 

»  Ainsi  signé,  Maximilianus,  et  soubs  la  signa- 
ture. 

»  Se  lesGanthois  se  trouvent  devant  l'empereur, 
»  faictes  eulx  estre  frois,  car  ils  seront  bien  es- 
»  chauffez  de  mauvaises  paroles.  A  nostre  beau 
»  cousin,  monseigneur  de  Ravestain.  » 

Responce  de  monseigneur  Phelippe  auxdictes  lettres. 

«  Mon  très  redoubté  seigneur  tant  et  si  très 
»  humblement  que  je  puis  je  me  recommande  à 
»  votre  bonne  grâce ,  ayant  reçu  en  toute  humi- 
»  lité  certaines  lectres  toutes  escriptes  de  vostre 
»  main,  par  lesquelles  invitez  à  ce  que  m'emploje 
M  à  induire  ceulx  de  Gand  à  faire  à  monseigneur 
»  l'empereur  l'obéissance  qu'il  demande  ;  car  sans 
»  ce  poinct ,  vous  ne  sauriez  conduire  le  faict  de  la 
»  confirmation  de  la  paix  ;  ne  aussi  le  faict  de  l'ar- 
»  gent ,  etc.  Mon  très  redoubté  seigneur,  je  ne 
»  scay  quelle  obéissance  qu'il  plaist  à  monsei- 
»  gneur  l'empereur  que  ceulx  de  Gand  lui  facenl, 
»  et  seroit  mestier,  soubs  vostre  noble  correction, 
»  de  scavoir  de  lui  sur  ce  son  intention  et  boa 
»  plaisir.  Ceulx  de  Gand  disent  que  telles  obéis- 

»  sances  se  font  par  les  princes  et  non  point  par 
»   le  peuple,  et  que  la  ville  de  Gand  est  tout  ung 
»  temps  gouvernée  par  une  mesme  loi,  par  une 
»  police,  et  qu'ils  ne  scevenl,  ne  ojrent  jamais  par- 
»  1er  de  ceste  distinction.  Néantmoins  ,  pour  le 
»  bien  de  la  matière  ,  je  les  ai  autrefois  induit 
»  que  se  le  plaisir  de  monseigneur  l'empereur  est 
»  de  leur  envoyer  saulfconduit ,  que  par  leurs  dé- 
»  putez  en  bon  nombre  ils  lui  feroient  faire  toute 
»  telle  révérence  qu'est  tenu  de  faire  à  empereur 
»  à  cause  de  sa  dignité  ,  et  aussi  à  grand-père  de 
»  leur  prince  et  seigneur  naturel ,  et  ne  voellent 
»  mectre  empescbement    à  monseigneur  l'archi- 
»  duc  ,  leur  prince  j  qu'il  ne  face  à  mondit  sei- 
»  gneur  l'empereur  toute  obéissance  et  hommaige 
»  qu'il  lui  doibt ,  et   ne   désirent  que  vivre   en 
»  bonne  paix  et  amour  avecq   mondit   seigneur 
»  l'empereur,  et  nous  diminuer  des  droits  et  hon- 
»  neurs  du  saint  empire,  et  leur  desplairoit  bien 
»  qu'ils  fussent  cause  de  la  destruction  et  perdi- 
»  tion  des  pais  de  leup  prince  et  seigneur  naturel. 
»  Quant  à  faire  aucune  gratuité  à  mondit  sei- 
»  gneur  l'empereur  je  leur  en  ay  aussi  autresfois 
»  parlé  et  les  trouvai  lors  assez  enclins  de  leur 
3)   bailler  aucune  chose  pour  redimer  vexations. 
»  Ne  sçay  de  quelle  opinion  ils  enseroient  main- 
»  tenant ,  car  ils  ont  depuis  souffert  des  dom- 
»   raaiges  et  despens  beaucoup  ;  et  ceulx  du  plat 
»  pays ,  qui  en  ce  les  eussent  adsistez ,  sont  tous 
»  ars  gastez  et  deslruis.   Et  néantmoins ,    quant 

»  vostre  très  humble  plaisir  sera  moi  signifier  en 
»  ce  le  bon  plaisir  de  mondit  seigneur  l'empereur, 
»  je  m'emploierai  voluntiers  à  lui  servir  et  com- 
»  plaire  au  nom  de  lui,  de  vous,  de  mon^^eigneur 
»  vostre  fils  et  de  ces  pays  de  Flandres;  car  rien 
»  ne  me  desplaist  tant  que  pour  une  tant  petite 
»  couleur  de  querelle  fondée  sur  une  nouvelleté 
»  jamais  neuve  ,  je  veoy  ainsi  perdre  mondit  sei- 
»  gneur  vostre  fils  et  gaster  et  destruire  ses  pajs  et 
»  seigneuries ,  et  rompre  la  paix  tant  solempnelle- 
»  ment  faicte  et  jurée. 

»  Mon  très  redouté  seigneur,  pardonnez- moi 
))  que  se  chaudement  vous  escrips ,  car  fais  non  pas 
»  par  inimitié  que  vous  porte ,  combien  que  me 
»  tenez  pour  vostre  ennemi^  mais  l'affection -que 
»  j'ai  au  bon  des  matières  desquelles  je  verroje 
»  volentiers  l'issue  bonne  à  vostre  honneur  et 
»  prouffit ,  nonobstant  que  à  mes  grands  regrets 
»  vous  me  constraindez  estre  vostre  adversaire. 
»  Mon  très  redoubté  seigneur  ,  je  prie  à  Dieu 
»  qu'il  vous  ait  en  sasaincte  garde.  Escript,  etc.  » 

CHAPITRE  CXC. 

Destrnctiion  des  Brughelins  par  les  AUemans  devant  le  château  de 

Quoquesu. 

QuoQUEsu  est  un  petit  chasteau  situé  à  lieue  et 
demie  de  Middelbourch  en  Flandres,  où  setenoient 
de  ving-t-huit  à  trente  compaignons  de  guerre  Al- 
lemans  et  Picquars,  desquels  estoit  capitaine ,  pour 
le  roj  des  Romains,  Adrien Mambon,  fort  expéri- 
menté du  mestier  d'armes  ;  et  ja  soit-ce  que  la  place 
l'usist  de  petite  résistance ,  toutes  fois  elle  portoit 
grand  préjudice  aux  Brugelins  et  autres  Flamengs 
à  l'environ.  La  dame  dudit  chasteau  proposa  de 
widerung  tour  avec  ses  femmes  et  transporta  cer- 
taines bagues,  doubtansceque  depuis  advint  ;  mais 
elle  fut  durement  rencontrée,  pillée  et  déprédéepar 
les  Flamens,  et  fut  constraincte  de  soi  retirer  en  sa 
place.  Plusieurs  consaux  se  tindrent  en  Bruges  , 
pour  assaillir ,  démollir  et  dilapider,  et  mectre  à 
fînalle  rujne  ce  meschant  Cocquesu  qui,  ne  de 
nom  ,  ne  de  faict,  n'estoit  guère  estimé  entre  les 
fors  de  Flandres.  Et  porta  la  conclusion  du  conseil, 
de  ruer  sus  par  terre _,  et  arrazer  jusques  au  fonde- 
ment. Et  pour  exécuter  ceste  délibération,  plu- 
sieurs doyens  des  mestiers ,  bourgeois  et  autres  po- 
pulaires brughelins,  jusques  au  nombre  de  quatre 
à  cinq  mille  ,  desquels  esloit  capitaine  le  seigneur 

de  Fletènes  seniisrent  sus  environ  la  fin  du  mois  de 
juing- ,  menèrent  une  bombardelle,  deux  courtaux 
et  six  serpentines  devant  ledict  chasteau,  et  en 
exploiclèrent  tellement,  que  ceulx  de  dedans  en- 
tendirent à  parlementer,  et  porta  l'appoinctement, 
parce  que  les  Allemans  n'osèrent  actendre  le  cop, 
qu'ils  se  rendirent ,  leurs  corps  saulves,  au  sei- 
gneurde  Fletènes. Toutesfois,  les  meutinsde  Bruges 
donnèrent  telle  paour  à  Adrien  Mambon,  qu'il  fut 
en  trop  dangier  de  perdre  sa  vie;  car  le  seigneur 
de  Fletènes,  auquel  il  avoil  donné  sa  foi ,  à  grant 
peine  le  povolt  garentir  ne  deffendre  ;  et  de  faict 
ledict  Adrien ,  à  l'exlrême  nécessité,  promist  son 
pesant  de  chère  à  Nostre-Dame  de  Haultz.  Il  fut 
détenu  prisonnier  en  sa  chambre,  et  ses  compai- 
gnons  boutés  en  fosse. 

Ce  temps  pendant ,  aultres  Flamens  enten- 
doient  au  pillaige,  futoient  la  place,  widoient 
et  chargeoient  baghes  qui  mieulx  mieulx.  Au- 
cuns antres  faisoient  gran  chière  des  biens  qu'ils 
trouvoient,  fort  joyeulx  de  leur  bonne  victoire,  et 
sans  donner  guait  à  leur  bende,  ne  pourveoir  au 
meschief  qui  depuis  leur  advint,  passèrent  la  nuict 
en  desroy,  séparés  les  ungs  des  aultres,  comme  se 
jamais  ame  ne  les  peusist  contrarier  ;  mais  ils  fu- 
rent durement  resveillez  ;  car  eulx  estans  en  leurs 
plus  joyeulx  bruicts ,  survint  le  comte  de  Fennen- 
berghe,  Allemanl,  chief  de  guerre  et  bien  expé- 
rimenté en  armes ,  accompaigné  de  deux  cents 
chevaulx  et  de  huit  cents  piétons,  qui,   subtille- 

ment  et  de  bien  grand  avis,  se  fourrèrent  sur  les 
Flamengs,  qui  de  riens  ne  se  doubtoient.  Lors  s'es- 
leva  ung  grant  alarme  en  l'oost  des  Brughelins,  et 
n'est  merveil  se  le  seigneur  de  Flelènes  et  les 
doyens,  fort  resjoys  de  leur  victoire,  furent  fort 
él^ahis  ;  car  ils  n'avoient  refuge  quelconcque  ,  si- 
non que  au  poure  chasteau  qu'ils  avoient  le  jour 
précédent  piteusement  desmoli,  et  n'avoient  re- 
confort que  en  ung  desconfort. 

C'estoit  Adrien  Mainbon  qui  leur  conseilloit  de 
mectre  ung  chariot  au  travers  de  la  porte ,  qui  lors 
estoit  abbatue  ;  et  ce  fist  il  pour  witer  leur  fureur , 
afin  qu'ils  ne  l'eusissent  occis  par  manière  de  con- 
trevenge.  Finablement,  rien  neprouffita  leur  forti- 
fication ;  car  les  Allemans,  fiers  et  bien  apprins  de 
leur  mestier,  entrèrent  ens  vigoreusement.  Le  sei- 
gneur de  Fletènes,  voyant  la  place  prinse,  Fla- 
mengs  déboutez,  et  tout  espoir  de  recouvrance 
anéanti  et  perdu,  pria  à  Adrien  Mainbon,  son 
prisonnier,  qu'il  lui  voulsist  saulver  la  vie,  comme 
illui  avoit  saulvélasienne.  Et  ledit  Adrien  se  mit  en 
paine  de  le  préserver  de  la  fureur  des  Allemans , 
et  lui  fit  le  semblable  que  l'aultre  lui  avoit  faict  ; 
et  par  ainsi  voions  bien  la  mutabilité  de  fortune  ,  et 
comment  la  chance  de  la  guerre  est  en  peu  d'heu- 
res tournée.  Les  victorieulx  furent  succombez ,  et 
les  prisonniers  preneurs  ;  car  finablement  les  Bru- 
ghelins  furent  totalement  deffaicts ,  et  leur  place 
victorieusement  gaignée  ,  la  chasse  donnée^  et 
ceulx  qui  tinrent  pied  ferme  mis  à  desconfiture, 

Chromqiik.s  t.  XLV.  —  J.  MoLiNET.  III.  2  | 


3qo  chroniques  ('488) 

Furent  trouvez  morls,  de  compte  faict,  de  vingt  et 
un  à  vingt-deux  cents,  entre  lesquels  furent  occis  le 
dojen  des  painctres  de  Bruges  et  le  seigneur  de  Fle- 
tènes,  ensemble  aucuns  bourgeois  et  meutins  ,  qui 
naguaires  de  temps  paravant,  avoient  détenu  le  roy 
en  extrême  captivité ,  en  nombre  de  sept  ou  huit 
cents  ^  se  rendirent  prisonniers  ,et  furent  menez  en 
l'oost  de  l'empereur,  tenant  son  camp  à  Enreghen, 
et  furent  tous  ensemble  mis  à  ranchon  à  la  somme 
de  cinquante  quatre  mille  mailles  de  Rin  ,  dont  la 
pluspart  escheoit  au  comte  qui  avoit  fait  l'emprise. 
De  ceste  griefve  dommageuse  perte  ,    par  ce 
grand  et  confus  reboutement,  furent  les  Brugel- 
hins  tristes  et  ennuyeux,  et  se  prindrent  par  des- 
plaisant courroux  àmeutiner  les  ungs  contre  les 
aultres.  Le  seigneur  de  Fletènes  et  trois  ou  quatre 
des  principaulx  prisonniers  furent  élargis  sur  leur 
foi,  et  se  tirèrent  vers  Bruges,  en  espéranced'amas- 
ser  leur  ranchon  ,  tant  pour  eulx  que  pour  leurs 
détenus  ,  et  entre  les  aultres  ,  le  seigneur  de  Fle- 
tènes promit  à  l'empereur  de  rendre  son  corps  pri- 
sonnier dedans  certain  jour.  Les  prisonniers  venus 
en  Bruges,  firent  leurs  quirémonie uses  doléances 
et  requestes  aux  seigneurs  de  la  ville  et  aux  doyens 
des  mestiers  ,  affîn  de  les  exciter  à  ce  qu'ils  leur 
voulsissent  contribuer  et  donner  partie  de  deniers 
en  diminution  delà  totale  somme;  mais  les  Bru- 
ghelins  ne  se  vouldrent  condescendre^  et  alléguè- 
rent en  leurs  excuses  qu'ils  estoient  pour  l'heure 
tant  chargez,  que  possible  n'estoit  de  leur  donner  ne 

procurer  portion  ne  pour  subside  ,  ne  pour  ré- 
demption. Et  ainsi ,  sans  nulle  gratuité,  ceulx  qui 
avoient  faculté  de  biens  ,  se  rédimèrent  de  leur 
propre. 

L'empereur  non  recors  de  l'injure  perpétrée  en 
la  personne  de  son  fils ,  le  roj  des  Romains  ,  par 
pitié  et  compassion  renvoya  plusieurs  poures  com- 
paignons  quictes  et  délivrés  ;  mais  le  seigneur  de 
Fletènes,  en  faisant  son  pourchas,  fut  ?ecogneu 
d'aulcuns  Franchois  illecq  venus  au  secours" d'i- 
ceulx ,  lesquels  en  le  poursuivant  de  sa  ranchon  à 
cause  de  sa  prinse  de  la  journée  de  Béthune,  lui 
donnèrent  tel  empeschement,  qu'il  ne  sçavoit  des- 
quels, et  ne  poelt  comparoir,  ne  tenir  sa  journée 
à  Enreghen ,  ainsi  que  promis  l'avoit.  Toutefois, 
quant  il  fut  développé  des  Franchois,  il  se  retira 
celle  part,  et  se  trouva  illecq  deux  ou  trois  jours 
après  que  l'empereur  s'estoit  levé  de  son  camp. 
Ja  soit  ce  que  ledit  empereur  ne  fusist  présent,  il 
maintint  avoir  tenu  sa  promesse  ,  etc. 


24. 

CHAPITRE   CXCI. 

L'assault  donné  à  la  ville  de  Dam  par  les  Allemands. 

En  ce  temps, la  ville  de  Bruges  entre  les  aultres 
fut  tant  chargée  de  dépenses ,  qu'elle  entretenoit 
à  ses  propres  cousis  et  frais  les  garnisons  du 
Dam  et  de  Lescluse  ,  et  ceulx  de  son  fort  qui 
Journellement  militoient  pour  sa  querelle  ,  et  fail- 
loit  qu'elle  trouvastpaje  de  cent  livres  de  gros  par 
jour.  Et  pour  satisfaire  à  ceste  despense  ,  furent 
cœilliées  et  levées  plusieurs  tailles  et  impositions 
sur  les  habitans  et  manans  de  la  ville  ;  et  meismes 
pour  subvenir  à  telle  nécessité ,  les  mestiers  firent 
fondre  et  ademirer  les  clairons,  trompeltes  et  in- 
struments d'argent  de  leurconfrairie,  semblable- 
ment,  jojaulx,  chaintures  et  vaisselles  ;  dont  pour 
le  bon  payement  qu'ils  firent  de  leurs  souldats , 
furent-ils  diligemment  servis.  Et  sur  tous  aultres 
ceulx  de  Dam  estoient  les  plus  recommandez,  et 
aussi  c'estoit  la  place  tenant  leur  parti,  que  le  roj 
désir  oit  plus  avoir^  et  fit  faire  plusieurs  assaults  pour 
l'emporter  par  subtille  voie  ou  par  armes ,  tant  de 
nuict  comme  de  jour. 

Finablement,  aucuns  princes  des  nobles  d'Al- 
lemaigne  se  mirent  sus  en  très  bon  nombre,  les- 
quels, entre  aultres  choses,  pour  ce  que  la  ville 
estoit  fortifiée  de  larges  et  parfonds  fossez   garnis 

d'eauwe  ,  ils  firent  faire  des  grandes  aisselles  , 
plusieurs  petits  vaisseaulx  à  manière  de  ponthans, 
dedans  lesquelsestoientquatre  hommes  seullement, 
qui  à  force  de  picques  les  conduisoient  jusques  à 
l'aborder  à  la  muraille.  Geulx  de  la  ville,  advertis 
de  ces  préparations  faictes,  avoient  fiché  certains 
pieux  en  l'eauwe  pour  donner  empeschement ,  et 
quant  vint  à  Tassaut  faire  ,  ils  laissèrent  les  Alle- 
mands faire  leur  emprinse  tout  à  bon  loisir;  et 
quant  ils  furent  en  lieu  convenable  pour  leur 
donner  attaincte ,  ils  les  chatilloient  de  picques  , 
instruments  et  attrapes  à  ce  propices;  et  les  autres 
ruoient  grosses  pierres  de  faix  tant  sur  les  Alle- 
manls,  que  sur  les  ponthons,  en  telle  roideur  et 
multitude,  qu'ils  les  enfoncèrent  en  l'eauwe,  et 
furent  illecq  piteusement  noyez  aucuns  grands 
personnaiges  de  Germanie  ,  qui  au  service  du  roy 
et  pour  sa  délivrance  et  rédemption  ,  avoient  re- 
linquez  leurs  marches  et  possessions ,  et  terminè- 
rent illecq  leurs  jours  à  la  grande  doléance  de 
tous  les  princes  d'Allemaigne. 

Cest  assault  dura  environ  trois  heures ,  et 
entre  les  autres  y  rendit  son  ame,  le  frère  du 
marquis  de  Baden  ,  duquel  le  corps  fust  honora- 
blement recoeilli  et  enseveli.  Geulx  de  la  ville, 
pendant  l'assault^  tirèrent  ung  Allemant  à  mont 
la  muraille  ,  conquirent  deux  estendars  :  en  l'ung 
estoit  peincte  l'imaige  de  Sainte-Barbe  ,  et  en 
l'autre  la  figure  d'une  reine.  Deux  ou  trois  jours 
ensuivant,  peschèrent  les  morts  es  fossez,  et  trou-^ 

vèrent  nobles  hommes  nojez,  ajant  sallades  en 
testes,  chaînes  d'or  au  col^  vestement  et  singu- 
larité de  riche  estime  ,  qui  leur  rendit  bon  butin. 


CHAPITRE  CXCII. 

La  jouraeede  Bretaigne  devant  Saint-Albia, 

Le  roj  Charles  de  France ,  à  toute  force  ,  s'estoit 
employé   d'assiéger  la  ville   de  Nantes  en  •  Bre- 
taigne ,  et  la  fit  battre  de  plusieurs  gros  engiens,  la 
cuidant  subjuguer  ;  mais  le  duc  de  Bretaigne,  par 
le  subside  du  duc  d'Orléans^  du  prince  d'Orange,  du 
comte  de  Dunois ,  du  seigneur  d'Albrecht,  du  sei- 
gneur de  Rieux,   du  seigneur  de  Leson,  et  du  se- 
cours des  très  victorieux  rojs  des  Romains  d'Es- 
paigne  et  d'Angleterre  ses  alliez,   il   résista  tel- 
lement aux  emprinses  des  Franchois ,  que  Nantes 
demoura  en  son  entier.  Le  roi  des  Romains  envoya 
de  sa  part  le  bastard  Baudouin  ,  de  Bourgogne , 
conducteur  de  deux  à  trois  mille  Suisses  et  Pic- 
quards,  etleseigneur  Descales,  pour  le  roj  d'An- 
gleterre, y  envoya  bon  nombre   d'Anglois,    qui 
tous    ensemble   reboutèrent    l'effort    du    roy  de 
France  ;   neantmoins  ,    il  y  eust  certaines  villes  , 
places  et  chasteaux  prinses  en  la  ducé  ,  garnies  de 
Franchois ,  qui  donna  ressource  de  nouvelle  em- 
prinse. 

Advint  que  le  vingt  -  huitiesme  de  juillet  an 
quatre-vingt  et  huit ,  à  ung  ject  d'arcq  près  de 
la  Roche-Troolet ,  le  duc  d'Orléans ,  le  prince 
d'Orange^  le  comte  de  Dunois,  conducteurs  de 
multitude  de  Suisses,  et  le  seigneur  Descales, 
avecq  plusieurs  Anglois,  tous  à  pieds,  ensemble  le 
seig-neur  d'Albrecht  et  le  sei^'neur  de  Rieux,  des- 
cendoient  d'ung  pendant  d'une  montaigne  pour 
joindre  aux  Franchois  ;  ordonnèrent  leurs  batailles 
et  artillerie  le  mieulx  que  possible  leur  fut.  Les 
Franchois  tenans  Saint-Aubin  pour  eulx  délibérer 
de  les  combattre,  préparèrent  leurs  armées^  et  à 
toute  diligence  assemblèrent  leurs  garnisons  qui 
mieulx  mieulx^  pour  hurter  aux  Bretons,  et  par- 
tant de  St.-Aubain ,  se  tirèrent  en  ung  grand  che- 
min le  bailly  de  Dijeon  ,  chief  des  Suisses,  et 
Claude  et  Jacques  de  Salli  capitaines  des  archiers 
de  la  grande  garde  du  roj,  sire  Glande  de  Mont- 
faucqon  ,  conducteur  des  gentilshonmies  du  roj  , 
portant  l'enseigne  de  Saint- Michiel ,  le  seigneur 
de  la  Trimoiiille ,  le  seigneur  de  Brusacq,  maistre 
de  l'ariillerie  du  roi ,  Jehan  de  la  Grange ,  bailly 
d'Ausonne,  le  seigneur  de  Baudricourt ,  gouver- 
neur de  Bourgongne,  le  seigneur  de  Saint-Au- 
drieu^  le  seigneur  de  Champereux,  Lois  ,  bastard 
de  Bourbon  ,  messire  Thiébault  de  Cliabannes  ,  le 
séneschald'Agenesti,  Chadresay,  Jehan  du  Maisne, 
Saint-Réné  de  Sausay  ,  Jacques  de  Giùeuse,  Reg- 
nault  Doureille  ,  Gamaches  ,  Robert  le  Boeul, 
Adrien  de  l'Hospital,  les  seigneurs  deïarcy,  et 

aultres  chiels  de  guerre ,  très  fort  expérimentez. 
A  l'abordement  des  batailles,  les  Bretons  crioient  : 
Saint  -  Sanson  y  et  les  Suisses  du  parti  du  roy 
Saint- Laulros,  et  en  ce  faisant,  sire  Jacques  Galliot, 
Neapolitain  ,  donna  dedans  contre  les  Bretons  ,  et 
y  demora  mort.  Le  rencontre  fut  dur  et  impétueux, 
car  chacune  des  parties  contendoit  d'avoir  vic- 
toire. Ung  chief  yssit  hors  d'un  bois  qui  se  lan- 
cha  en  l'oost  des  Franchois ,  qui  tant  vigoureu- 
reusement  exploictèrent ,  que  le  duc  d'Orléans 
et  le  prince  d'Orange  furent  détenus  prisonniers. 
Aucuns  grands  personnaiges  donnèrent  leurs  fuites, 
et  le  seigneur  Descales  avec  bon  nombre  d'An- 
glois  demorèrent  morts  sur  la  place ,  auprès  d'un 
bois  nommé  Selp,  à  la  chasse  qui  dura  jusqu'au 
villaige  de  Masières  en  Landes  de  Barbase.  Trois 
sepmaines  après  ,  le  duc  de  Bretaigne  trespassa  de 
ce  siècle  ;  l'une  nommée  Anne^etl'aultre  nommée 
Renée. 


CHAPITRE  CXCin. 

La  réduction  du  chasteau  de  Namur, 

Pendant  le  temps  de  la  détention  du  roy  ,  que  les 
pays  estoient  fort  embrouillés,  et  que  l'on  n'espé- 
roit  quelque  ressource,  ceulx  qui  tenoient  le 
chasteau  de  Namur,  sur  la  garde  et  maintenance 
demessire  JandeBerghes,  seigneur  de  Walhain  , 

adKérèrent  et  favorisèrent  à  monseigneur  Philippe 
de  Clèves ,  lequel  ,  dès  la  sepraiaine  peneuse  avant 
Pâques,  arriva  audict  chasteau,  le  réduisit  en  sa 
main,  et  le  furnit  de  vivres,  d'artillerie ,  et  de  gens 
à  sa  poste,  portajit  sa  parure  de  couleur  jaulne 
à  la  croix  saint  Andrieu.  Ledict  chasteau  avoit 
issue  aux  champs  à  sa  volunté^  et  couverture  sur 
ceulx  de  la  ville,  lesquels,  par  diverses  et  sou- 
daines saillies,  estoient  souvent  resveillés  et  tra- 
velllez  moult  durement  ;  et  de  faict  tiroient  traict 
à  pouldre  et  artillerie  à  main  ,  au  long  du 
pont  de  la  rivière  de  Sambre,  tellement  que 
les  bouchiers  ne  autres  personnes  quelsconcques 
ne  se  osoient  tenir  sur  ledict  pont,  aller  et  venir  à 
leurs  négoces;  et,  pour  remède^  ceulx  de  la  ville 
firent  bolvaires,  et  battillèrent  ledict  pont  de  grosses 
pipes  devin  emplies  de  terre.  Néantmoins,  quelque 
remède  et  fortiffication  que  l'on  y  fesist ,  ceulx  du 
chasteau  trouvèrent  fachon  de  wider  à  plain  jour  ; 
sortie  de  traicts  à  main ,  firent  une  saillie  sur  ceulx 
de  la  ville  ,  et  devant  l'hostel  du  maire  occirent  le 
bastard  Gouppet  ,  futèrent  et  pillèrent  aulcuns 
hostels ,  puis  rentrèrent  en  leurs  forts. 

En  ce  temps,  ceulx  de  la  cité  de  Liège  estoient 
en  perplexité;  car  pour  favorisera  ceulx  delà 
Marche  et  contrarier  leur  évesque ,  le  comte  de 
Horne,  son  frère,  et  aultres  leurs  bien  voeillans, 
ils  se  mirent  en  la  saulve-garde  du  roj  de  France , 
armoièrent  leurs  portes  desesenseignes,  et  lui  bail- 
lèrent leurscel,  et,  qui  plus  est,  pour  tenir  sur 

bride  ceulx  qui  tiendroient  le  parti  de  l'évesque , 
reçurent  <în  leur  ville  et  cité  messire  Evrard  de 
la  Marche,  le  damoiseau  Robert,  fils  de  messire 
Robert,  son  frère,  le  fils  de  messire  Guillaume  , 
le  bastard  Jennot  et  aultres  capitaines  de  France , 
et  prindrent  monseigneur  Phelippe  de  Clèves  pour 
leur  adjoinct;  et  ceulx  de  Namur  mettoient  avant 
à  ceulx  du  chasteau ,  qu'ils  mectroient  garnison  en 
la  ville  pour  les  dompter  ;  ceux  du  chasteau  ré- 
pondirent qu'ils  manderoient  le  bastard  Jennot  et 
ceulx  de  sa  bande ,  si  les  mectroient  en  leur 
chasteau  par  l'issue  qui  tire  sur  les  champs.  No- 
nobstant ces  menaces ,  le  roy  des  Romains  fit 
assiéger  le  chasteau  de  Namur  par  messire  Jehan 
de  Berghes,  seigneur  de  Walhain,  chevalier 
de  la  Thoison  -  d'Or  ,  par  messire  Corneille,  son 
frère,  le  seigneur  de  Ghievres  et  autres  chiefs  de 
guerre,  accompaignés  de  fortes  et  bonnes  bandes 
et  de  grosse  artillerie,  qui  tellement  exploictèrent 
par  leurs  batteries  du  quartier  de  devers  la  ville , 
qu'ils  dilapidèrent  et  démolirent  ung  grant  pan 
de  mur.  Geulx  qui  tenoient  le  chasteau ,  au  nombre 
de  cinquante  à  soixante  compaignons  du  parti  de 
monseigneur  Philippe,  voians  que  nuls  secours  ne 
leur  donnoit  approche ,  et  que  possible  ne  leur 
estoit  de  longuement  résister ,  se  rendirent  environ 
la  mi-aoust,  leurs  corps  et  biens  saulves  ;  et  messire 
Jehan  de  I>erghes  saisit  le  chasteau  en  sa  main 
au  nom  dn  roy  et  de  monseigneur  l'archiduc  son 
fils,  et  demoura  sfouverneur  comme  dessus. 

CHAPITRE  CXCÏV. 

Le  deslogement  de  l'empereur ,  et  ce  qui  fut  besoingaé  en  Anvers. 

PoDR  ce  que  plusieurs  nobles  princes  d'Aile - 
maig-nes  occupoient,  tant  en  la  garde  de  l'empe- 
reur, desjà  fort  anchien  ,  et  que  les  nuits  com- 
menchoient  à  refroidir^  l'inipérialle  majesté  se 
deslogea  de  son  camp  de  Enreghen  lèz  Gand ,  en- 
semble l'oost  des  Allemans,  où  il  y  avoit  gens  d'ar- 
mes ,  bien  paiez  ,  millitans  aux  gaiges  de  soixante- 
douze  bonnes  villes  subjectes  à  l'empire  ;  lesquels 
par  glaive  et  fer ,  succumbèrent  le  plat  pais  de 
Flandres  et  le  mirent  en  aussi  basse  lauve  que 
jamais  avoit  esté  paravant.  Après  le  deslogement , 
qui  se  fit  le  treizième  jour  de  juillet,  et  que  l'em- 
pereur, ensemble,  la  très  noble  puissance  de  Ger- 
manie ,  avoit  illecq  esté  plus  de  six  sepmaines  ,  ils 
se  tirèrent  vers  Chavetines  ,  où  le  roy  convoya  son 
père,  et  de  là  se  trouvèrent  en  Anvers  où  là  furent 
convocquez  les  estats  des  pays  pour  practiquer  au- 
cune bonne  paix.  Durant  ce  temps  _,  l'on  fit  un 
grand  eschaffault  au  clos  de  Saint  -  Michiel  ,  et 
illecq  en  spectacle  ,  l'empereur  couronné  de 
trois  couronnes  ,  en  habit  impérial ,  accompaigné 
du  roy  et  des  princes  d'AUemaigne^  ensemble  de 
plusieurs  héraulx  et  officiers  d'armes  ,  partie  non 
oye  et  oullre  le  volloir  des  estats  pour  avoir  com- 

mis  certaines  crismes  ,  l'empereur  mesmes  proféra 
en  langaige  Thiois  certains  articles  contenus  en 
ung  hrief,  qui  par  lui  fut  dreschiré  et  rué  jus  de 
l'eschalFault.  Le  cinquième  jour  de  septembre  dé- 
grada monseigneur  Philippe  de  Clèves  de  son  hon- 
neur, par  ban  impérial.  Les estatsillecq  assemblez  se 
trouvèrentplusieurs  fois  vers  l'impérialle  majesté, le 
roy  et  lesdits  princes ,  que  leur  plaisir  fusist  de 
obtenir  l'envoj  de  ses  députez  en  France  >  pour 
obtenir  l'entretenement  de  la  paix  de  l'an  quatre- 
vingt  el  deux,  sans  avoir  regard  aux  infractions 
ne  infracteurs  d'icelle,  avec  abstinence  de  guerre 
durant  le  temps  que  les  mactières  se  mectroient 
en  train.  Alors  le  roj  pour  se  justifier,  bailla  aux 
députez  des  bonnes  villes,  certain  libelle  ,  dont  , 
s'ensuivent  les  articles. 

«  Comme  après  le  trespas  du  duc  Charles ,  la 
ducesse  Marie  accorda  aux  Ganthois  ,  par  cons- 
traincte ,  leur  souveraineté  ,  par  le  mojen  de 
quoi  le  roy  Lojs  gaigna  les  ducez  et  comtez  de 
Bourgogne  ,  d'Arthois  ,  BouUenois  ,  Auxerrois  ; 
conquist  places  en  Flandres  jusqu'à  ce  que  le  roy 
prinst  les  armes,  à  la  deffense  du  pays,  eyt réduisit 
en  Haynault  les  villes,  pareillement  en  Luxem- 
bourg,  autrement  tout  estoit  perdu. 

))  Secondement,  délivrèrent  les  Ganthois,  sur 
forme  de  mariage ,  la  fille  unicque  du  roy  des  Ro- 
mains, et  mesmes  lui  firent  donner  terres  et  sei- 
gneuries ,  comme  pour  toujours  en  jouir. 

»  Tierchement ,  ils  ont  conspiré  contre  la  per- 

sonne  du  roy  ,  et  l'ont  faict  détenir,  etconstrainct 
l'inipérialle  majesté  et  les  princes  d'AlIemaigne  , 
de  venir  comme  désespérez  à  grand  puissance  de 
gens  d'armes ,  à  l'occasion  de  quoi  sont  esté  faicts 
domaiges  en  Flandres  ;  car  se  l'empereur  n'eu- 
sist  eu  pitié  du  peuple ,  il  l'eusist  destruit  et  déserté 
de  fons  en  comble. 

«  Au  second  article  ,  comment  le  roj  eut  guerre 
contre  lesdits  Ganthois  pour  mambournie ,  dent 
il  présenta  estre  à  droict  pardevant  le  roj  de 
France  : 

»  Item.  Après  le  trespas  de  madame  ,  firent 
lesdits  Ganthois,  loix  à  leurvolunté  ,  tant  àGand, 
Bruges  ,  comme  Ippre  ,  en  dejectant  ceulx  que  le 
roj  y  avoit  commis. 

»  Item.  Le  roy  estant  àGand  ,  présumèrent  faire 
officiers  ,  lesquels  le  roy  debvoit  faire  comme 
mambourg  ,  et  voldrent  deschasser  les  hons  ser- 
viteurs du  roy ,  en  faisant  son  estât ,  et  y  mectre 
gens  à  leur  poste  ,  pourquoi  le  roy  s'en  par- 
tit et  s'en  alla  en  Hollande  et  Zeelande.  Lesdits 
de  Gand  firent  leur  assemblé  à  Alost,  où  ils  firent 
venir  le  roy  sans  besoingner  sur  sa  requeste  ;  prac- 
tiquèrent  avecq  aultres  de  leur  sorte  de  faire  venir 
en  Gand  l'archiduc  et  sa  sœur,  sous  scellés  de  lettres 
bailliées  à  ceulx  de  Brabant ,  pour  rendre  l'infant 
à  certains  temps  ,  et  illecq  fut  conclud  traictié  de 
paix  de  l'an  quatre-vingt  et  deux  ,  et  celui  du 
mariage  de  madame  Marguerite  au  roy  de  France. 
Le  roy  fit  requeste  auxdils  de  Gand  d'avoir  expé- 

cUtion  de  sa  mamboiirnie ,  à  quoi  ne  poelt  parve- 
nir, se  le  firent  jurer  la  paix,  et  firent  tierce  as- 
semblée ,  où  ils  conclurent  de  tenir  le  roy  en  tutelle 
et  en  leur  gouvernement.  Le  roy  se  partit  et  leur 
fit  sommer  de  rendre  la  personne  de  monseigneur 
l'archiduc  son  fils,  à  quoi  nonobstant  les  scellez,  n'y 
vouldrent  entendre  ;  et  pour  éviter  hostilité , 
leur  fil  offrir  que  s'ils  vouloient  rendre  leurs  scel- 
ler, il  seroit  content  de  estre  à  droict  par-devant 
la  mambournie.  Riens  n'y  valurent  ses  offres,  et 
fut  constrainct  de  faire  la  guerre  ,  comme  il  fit , 
et  recouvra  son  fils,  à  leur  grant  dommaige  et 
destruction  ,  et  au  grant  danger  de  sa  personne. 
La  paix  faicte  en  Gand  et  jurée  par  eulx,  trois  jours 
après  le  serment,  en  enfraignants  icelui  et  ou- 
blians  la  guerre  que  le  roy  leur  avoit  faicte ,  se 
mirent  en  armes  sur  le  marchié  où  ils  se  fortifièrent , 
vindrent  à  grande  compaignie ,  avec  artillerie, 
cuidans  rebouter  le  roy  hors  la  ville,  lui  prendre 
et  tcilir  monseigneur  l'archiduc  son  fils  ,  lequel  il 
avoit  recouvré  à  grand  labeur  ;  mais  ils  furent 
contraincts  de  partir  dudit  marchié  ,  par  quoi  ils 
avoient  confisquié  tous  leurs  privilèges;  et  nonobs- 
tant le  roy  leur  pardonna.  Le  roy  faict  dire  que  les 
Franchois  entrèrent  es  Flandres  contre  lui,  à  leur 
incitation,  et  qu'ils  avoient  volunté  de  livrer  mon- 
seigneur l'archiduc  en  mains  des  Franchois,  et 
avoit  despendu  plus  pour  les  réduire  en  trois  mois , 
que  ne  montoit  l'emprunt  des  joyaulx  pour  lui 
engaigez;  et  que  ledit  domaine  avoit  esté  engaigé 

du  vivant  de  madame ,  et  s'il  avoit  ung-  an  de  paix , 
il  racbèteroit  tous  les  jovaulx.  Dient  ceulx  de  Gand 
que  le  roi  en  mandement  et  en  scellé  ne  s'est  inti- 
tulé mambourg'  ;  dient  que  le  roj  faict  monter  les 
mojinoyes ,  et  le  roy  dit  qu'il  a  baillé  plusieurs 
mandemens  pour  les  faire  obtenir  en  bon  ordre  et 
riens  n'en  est  faict.  Dient  que  le  roy  n'a  fait  mec- 
Ire  les  armes  de  monseigneur  l'archiduc  sur  les 
deniers  d'or  ne  d'argent  et  le  roy  dit  qu'il  les  a 
mis  avecq  les  siennes ,  en  pays  où  elles  ont  cours. 
Dict  le  roy  qu'il  n'a  eu  ne  levé  en  Flandres  nuls 
deniers  ,  que  ce  ji'ait  esté  pour  rembourser  deniers 
empruntez  pour  soustenir  la  guerre  contre  les 
Ganthois  ,  pour  rédimer  son  fils  de  leurs  mains,  et 
pour  la  protection  des  frontières. 

»  Item.  Les  Ganthois  ont  dietque  le  roy  a  voulu 
prendre  la  ville  de  Bruges  par  la  garde  et  ceulx 
de  sa  compagnie  _,  et  ne  poelt  estre  véritable  ;  car 
ung  jour  avant  la  commotion  de  Bruges,  les  gens 
de  la  garde  ,  et  aultres  gens  d'armes  ,  estoient  hors 
de  la  ville  ,  et  le  roy  de  rechef  en  envoya  grande 
quantité  dehors. 

Ytltem,  S'il  eusist  eu  celle  volonté,  il  l'eust  piechà, 
fait,  car  il  a  eu  plus  de  gens  d'armes  de  guerre 
pour  le  faire  qu'il  n'avoit  alors  ;  et  aussi  les  des- 
capitez  à  ceste  cause  n'en  ont  riens  cogneuz  : 
dist  le  roy ,  que  ceulx  de  Bruges  ne  l'eussent  ja- 
mais si  destroictement  tenus  si  les  Ganthois  ne  les 
eussent  assistez  et  incitez  ;  lesquels  promectoient 
dons  et  offres  affin  de  le  transporter  de  Bruges  à 

Gand^  et  lesdits  de  Gand  quirenl  manière  de  dé- 
chasser  les  ofïîciers  qui  Je  servoient  de  bouche  , 
pour  bouter  gens  à  leur  poste.  » 

En  ce  temps,  le  jour  Sainte-Croix,  en  septembre  , 
le  seigneur  de  Forest  et  aucuns  gentils  compaignons 
de  guerre  de  lagarnison  deDouaj  ,  en  nombrede 
quatre  cents,  se  tirèrent  vers  la  ville  de  Baspalmes, 
espérans  l'avoir  par  eschellement ,  et  se  trouvè- 
rent devant  la  muraille  environ  le  point  du  jour , 
dressèrent  une  seuUe  escbelle.  Entre  les  aultres, 
ung  routier  de  guerre,  nommé  Jehan  d'Arragon  , 
monta  premier,  et  eut  suite  de  quatorze  ou  quinze 
compaignons  seuUement,  qui  descendirent  aucuns 
en  la  ville,  crians  :  «vive  Bourgongne  î  tuez  tout!» 
autres  se  tinrent  sur  la  muraille.  A  ce  cri ,  se  res- 
veillèrent  les  manans,  ensemble  la  garnison  qui 
pour  lors  estoit,  et  sortirent  avant  ceulx  qui  prêts 
estoient ,   et  firent  telle  diligence ,   qu'ils   furent 
au-dessus  des  eschelleurs  et  à  la  perte  d'ung  seul 
bourgeois.  Et  furent  occis  tant  des  dévaliez  en  la 
ville  ,  comme  ceulx  qui  furent  trouvez  sur  la  mu- 
raille ,    lesquels   occis  ,   mutilés  et    cruellement 
desplaiez ,    furent  tous  nus  apportez  sur  le  mar- 
chié  et  monstrez  au  peuple  ung  jour   entier.  Les 
aultres,  frustrez  de  leur  emprinse,  retournèrent  en 
leur  garnison. 

CHAPITRE  GXCV. 

Comment  monseigneur  Philippe  saisit  la  ville  de  Braxelles. 

La  ville  cle  Bruxelles  favorisoit  très  fort  à  mon- 
seigneur Philippe  cle  Clèves  pendant  ces  divisions  j 
et  a^ssi  quand  la  gendarmerie  du  chasteau  de  Lic- 
kerke  qui  lors  grevoit  le   parti  du  roj  des  Ro- 
mains ,  se  trouvoit  en   Bruxelles  ,  elle  estoit  re- 
cœillie  et  riens  ne  leur  estoit  dénié  ;  la  dame  de 
Wiinendal ,   espouse  de  monseigneur  Philippe  , 
esloit  lors  en  la  ville  ,  deniorant  en  son  hostel. 
Advint  le  vingt-deuxième  de  septembre  ,  l'empe- 
reur, le  roy  et  les  trois  estats  estans  en  Anvers  , 
besongnant  au  bien  du  païs ,  monseigneur  Philippe 
qui  peu  de  jours  paravant  avoit  ignominieusement 
esté  eschalFauldé  par  bannissement  impérial ,  sans 
craindre  la  proximité  de  telle  forte ,  noble  et  très 
redoubtée  puissance  germanique,  décorée  des  plus 
grands  peisonnaiges  du  monde,  se  trouva  environ 
huit  heures  au  jour  devantFiammesporte  de  Bruxel- 
les ,    accompaigné   de   cinq  cents  dix  chevaulx , 
et  séjourna  illecq  suractendant  l'ouverture  d'icelle 
jusques  entre  une  et  deux  à  l'après  disner,  durant 
lequel  furent  grandes  assemblées  de  mestiers  et 
parlements  tenus  de  ceulx  d'icelles  qui  lui  favori- 
soient ,  et  y  eut  beaucoup  de  reboutement  pour 
doubte  de  offenser  les  impérialle  et  royal  le  ma- 

jestés  ;  mais  finablement  la  plupart  se  consentit  à 
lui  donner  entrée  à  l'heure  dessusdite.  Si  marchè- 
rent archiers  en  notable  ordonnance  ,  hommes 
d'armes  notablement  et  richement  accoustrez  , 
héraults ,  trompettes  et  clarons ,:  puis  monsei- 
gneur Philippe,  armé  au  cler-vue  ,  manteline  de 
drap  d'or  ,  les  paiges  fort  en  poinct ,  avironné  de 
cinquanteà  quatre-vingts  hallebardiers.  Les  Bruxel- 
lois montroient  à  son  entrée  signe  de  joie  ,  qui 
toulesfois  ne  furent  au-devant  de  lui.  Il  descendit  à 
son  hostel,  et  ses  gens  furent  logiez  tellement  et  à 
peu  de  noise,  comme  se  ame  n'y  fusist  survenu. 

Fntre  ceulx  de  sa  bende  estoient  aucuns  Fran- 
chois  portant  la  croix  droicte.  Chose  fort  nouvelle 
estoit  en  Bruxelles  ;  car  durant  les  précédentes 
guerres  ne  recevoient  autres  nations ,  et  raesmes 
les  Wallons  tenant  leur  parti  contre  Hannuyers 
et  autres  avoient  suspects  ,  et  hors  de  compte  de 
bonne  amitié  à  cause  du  lignaige ,  et  toutesfois  ils 
les  recurent  alors  pour  luition  de  leur  ville  ,  ne 
quels  fons  ils  y  trouvèrent. 

Ces  nouvelles  venues  en  Anvers,  lendemain  à  la 
porte  ouvrir,  monseigneur  de  Walhain,  messire 
Cornilles  de  Berghes,  son  frère,  à  grosse  campai- 
onie  se  tirèrent  hastivement  à  Malines  ,  et  ledit 
messire  Cornilles  print  environ  cent  hommes  en 
Malines  ,  et  entra  en  Vilnarde  abandonnée  d'aul- 
cunsAllemans  qui  s'estoient  partis  ce  mesme  soir 
devant ,  et  avoient  pillé  et  enmené  chevaulx  et  tout 
ce  que  ravir  povoient. 

Monseigneur  Philippe  ,  Friinchois  el  Flainens, 
Ganthoiset  Brabanchons  tenant  Bruxelles  en  fière 
arrogance  contre  le  roj,  furent  souventes  fois 
resveillés  des  Allemans ,  Hannujers  et  aultres  de 
leur  bande,  et  tenus  tant  serrés  que  sinon  à  grand 
dangier  widoient  le  fort  de  la  ville  du  quartier  de- 
vers Villevorde  ;  et  entre  plusieurs  escarmouches, 
qui  se  firent ,  advint  _,  par  un  diniance  ,  douzième 
jour  d'octobre ,  que  lesdicts  Allemans  firent  une 
embusche  de  gens  de  cheval  en  ung  bosquet  es- 
tant entre  Bruxelles  et  Villevorde,  et  envoyèrent 
leurs  piétons  allemans  devant  Bruxelles,  afin  d'at- 
traire  ceulx  de  la  garnison  hors  de  leur  fort. 
Ceulx  de  Bruxelles  voyans  lesdicts  Allemans  , 
sortirent  hors  sans  ordonnance  de  capitaine,  som- 
mairement aucuns  mestiers  et  populaires  qui  ja- 
mais n'avoient  veu  bastons  tirés^  sinon  en  assem- 
blée de  ducasse.  Gens  de  guerre,  fort  dolens  de 
ceste  manière  de  faire ,  les  cuidèrent  revirer  en 
leur  fort ,  ce  que  faire  ne  peulrent ,  ains  se  prind- 
runt  à  courre  sur  lesdicts  Allemans ,  lesquels  firent 
manière  de  fuir,  pour  les  attraire  à  leur  embusche, 
comme  ils  firent.  Et  furent  illecq  attrappés,  prins 
et  occis  par  ceulx  de  ladicte  embusche  jusques  au 
nombre  de  trois  à  quatre  cents.  Les  gens  de  guerre 
de  Bruxelles ,  qui  les  suivoient ,  pensans  que  ainsi 
en  adviendroit  ,  doubtans  aussi  que  fort  grant 
nombre  d'ennemis  ne  se  fusist  illecq  embuschié  , 
retournèrent  sans  peu  de  perte  en  leur  logis;  car 
autrement  estoient  en  adventure  de  demorer  avec 

leurs  piétons  ,  à  cause  d'une  grosse  bande  d'Alle- 
mands qui  venoit  de  Yillevorde  au  renfort  de  la- 
dicte  embusche. 

Tost  après  la  venue  de  monseigneur  Philippe  en 
Bruxelles,  le  chasteau  deGeneppe  fust  saisi  par  ses 
archiers,  qui  prindrent  cinq  charriots  chargiez  de 
marchandises  appartenant  à  ceulx  de  Lille  ,  qui 
revenoient  de  la  fesie  d'Anvers,  et  prenoient  leur 
chemin  par  Nivelle ,  pour  éviter  les  pillards  de 
Lickerke  et  ceulx  de  Bruxelles  ;  et  les  marchans 
qui  seurement  voUoient  aller  de  place  à  aultre  , 
prenoient  saulf-conduit  dudict  monseigneur  Phi- 
lippe. 


CHAPITRE    CXCVI. 

Aulcuns  parlemens  qui  se  firent  en  Bruxelles  pour  trouver  traictié  de 
paix;  ensemble  aucunes  choses  qui  en  ce  temps  advindrent. 

Par  le  consentement  du  roy  et  l'advis  des  trois 
estais  assemblez  en  Malines  ,  affin  d'abolir  la  paix 
faicte  en  Bruges,  fut  crié  et  publié  en  Vallenchien- 
nes,  le  jour  Saint-Michiel ,  la  paix  de  l'an  quatre- 
vingt  et  deux,  par  tel  si  qu'il  plairoit  au  roi  de  Fran- 
ce, et  d'aultrepart  l'abbé  d'Afïleghen  ,  le  seigneur 
de  Yolkestain  ,  le  seigneur  d'Aymeries  et  le  doc- 
teur Anette  furent  envoyez  de  par  le  roj  vers 
monseigneur  Philippe  en  Bruxelles,  pour  practi- 
quer  et  trouver  certain  moyen  de  bonne  paix.  Les 
eslats  de  Brabant  et  Flandres  ,  illecq  assemblez  à 

ceste  cause,  firenl  proposer  devant  ces  desputez  , 
que  jusques  au  derrenier  homme  de  leur  pays  ,  ne 
souifriroienl  le  roi  avoir  gouvernement;  mais  se 
retirast  en  Allemaigne  et  en  la  ville  de  Coulongne, 
lui  feraient  fin  de  cent  mille  florins  du  Rin  ;  et 
monseigneur  Philippe  demandoit  avoir  trois  per- 
sonnaiges  hors  despajs  ,  et  aulcuns  s'inclinoient  à 
la  paix  de  l'an  quatre-vingt  et  deux  ;  par  tel  si  que 
nuls  Franchois  ne  se  tiendroient  en  ses  pays  ,  ne 
souffriroient  lever  tailles  ne  gabelles,  si  non  es 
limites  appartenantes  au  roy  de  France,  à  cause  de 
souveraineté.  Et  après  toutes  ouvertures  ,  ne  fust 
riens  besongné  sur  la  paix. 

En  ce  temps,  le  seigneur  de  la  Gruthujse  ,  qui 

peu  de  temps  après  Pasques  précédentes,    allant 

en  ambassade  avec  monseigneur  de  Ravestain  pour 

la  délivrance  du  roy  ,  a  voit  esté  prins  par  les  Alle- 

mans  estant  en  Halst,  et  mené  prisonnier  en  Ripel- 

monde  ;  trouva  manière  d'eschapper  par  certaines 

promesses  qu'il  fit  aux  gardes,  retourna  en  Gand 

aveclesdicls  gardes,   où  il  fut  reçu  à  grande  joie. 

Environ    le    neuvième   d'octobre ,  l'Impériale 

majesté,  le    duc  Cristofle,  le  duc  de  Ravière  et 

autres   nobles  princes    de    Germanie ,     chariots  , 

baghes  et  grand  nombre  de  piétons ,  se  partirent  de 

Ma  Unes,    pour  tirer  à   Diest ,  et   de  là  en  Alle- 

maisrne  ,  et    monseiirneur  l'archiduc  demora  en 

la  garde  de  monseigneur  Albert,  duc  de  Sassen  , 

fort    révérend  et   très  élégant    personnaige,   bon 

justicier,  preux   et   vaillant   aux  armes,    et  qui. 

en  l'absence  du  roj,  qui  tost  après  tira  en  AUe- 
maigne ,  se  conduisit  vertueusement  en  la  guerre  , 
comme  il  appera  cy-après  par  ses  exploicts  dignes 
de  mémoire  perpétuelle. 

En  ce  temps  ,  dedans  le  chasleau  de  l^amolte- 
aux-Bois  ,  advironné  deFranchois,  se  tenoient 
en  garnison  trois  ou  quatre  cents  compaignons  de 
guerre,  comme  sans  chief  de  nom,  souvent  re- 
confortez par  des  lettres  que  madame  la  Grande 
leur  envojoit  ;  mais  non  guaires  d'entretene- 
ment.  Toutefois  ,  ils  s'entretenoient  de  proies  sur 
leurs  voisins;  et  autour  d'eulx  estoient  en  aulcuns 
villages  neutres,  qui  les  aidoient  à  vivre  pour 
leur  argent,  et  avoient  entre  eux  toutes  manières 
de  gens  mécaniques,  comme  marissaus  ,  fébures, 
selliers,  cbaussetiers ,  pourpoinctiers  ,  et  autres 
nécessaires  choses  touchant  la  gendarmerie  ;  et 
aussi  les  Franchois  les  resveillèrent  souvent,  et 
couroient  jusques  à  leurs  barrières.  Ung  jour  leur 
fust  nonchié  par  quelque  ung  que  le  seigneur  des 
Querdes  faisoit  ramener  de  Flandres  sommiers  et 
baghes  chargiez  de  vasselles  et  de  drap  de  soie.  Se 
mirent  sus  à  toutes  diligences,  et  tellement  exploic- 
tèrent  qu'ils  ramenèrent  gens,  chevaulx  et  baghes , 
et  amenèrent  sans  perte  nulle  en  leur  fort ,  et  lors 
trouvèrent  grands  plats  d'argent ,  grandes  tasses 
et  draps  de  soie  en  telle  habondance ,  que  leurs 
pageastres  habillez  et  revestus  en  furent  comme 
petits  princes ,  de  robes  et  pourpoincts  et  jour- 
nades. 

Le  seigneur  desQuerdes  envoya  héraults  et  mes- 
sagiers  pour  recouvrer  sa  vaisselle  ,  parmi  payant 
certaine  somme  de  deniers^  se  recouvra  partie 
de  sa  perte,  et  convint  tellement  avecq  eulx,  qu'ils 
se  abslindrent  de  faire  courir  sus  Franchois  et  Fla- 
mengs ,  et  demorèrent  en  la  place ,  stipendiez  de 
ses  deniers. 

Monseigneur  Philippe  de  Glèves  estoit  en 
Bruxelles,  en  grand  bruit  entre  les  Brabanchons 
alliez  aux  Franchois  ,  accompaigné  de  Flamens 
et  favorisé  des  Liégeois ,  trouva  manière  parmi  ses 
adhérents  de  tirer  la  ville  de  Nivelles  de  son  parti , 
et  y  fit  son  entrée  le  vingt-quatrième  d'octobre. 
Pareillement  se  mist  au-dessus  de  Louvain,  chiel 
du  ducié  de  Brabant,  le  seigneur  de  Chanteraine  , 
chevalier  de  Bhodes ,  lors  estant  au  chasteau  de 
Louvain ,  tint  avecq  eulx  comme  garde  et  protec- 
teur de  la  ville.  De  quoi  plusieurs  gens  du  parti  du 
roy  furent  grandement  esmerveillez  ;  car  toujours 
fort  vertueusement  avoit  milité  en  la  compaignie 
du  duc  Charles ,  duquel  avoit  eu  plusieurs  charges 
et  acquis  loable  renommée;  et  après  son  trespas, 
soubs  la  ducesse  Marie ,  avoit  recoeilli  les  nobles 
de  sa  maison,  qui  fut  cause  de  sa  ressource  ;  et  de- 
puis ,  soubs  le  roy  des  Romains ,  lors  archiduc , 
s'estoit  trouvé  en  journée  de  bataille,  rencontre, 
escarmuches  et  haults  exploicls  de  guerre,  où  il 
avoil  acquis  bruit  comme  léal  chevalier  sans  re- 
proche ;  mais  espérant  l'aire  service  à  monseigneur 
l'archiduc,  se  tint  avecq  ses  Brabanchons, 

En  ce  temps  f  ust  concieue  et  accordée  une  bonne 
et  léalle  trêve  entre  le  roi  des  Romains,  d'une  part , 
et  monseig'neur  Philippes  de  Clèves,  les  estais  et 
membres  de  Flandres  joints  avecq  lui,  commen- 
chantlesixièmedenovenibieelfinantle  quinzième; 
réservezgens  d'armes  qui  ne  povoientenlrerennuls 
forts  de  parti  contraire,  tous  exploicls  de  guerre 
cessants.  Les  conservateurs  pour  le  parti  du  roy 
furent  le  duc  de  Zassen  et  le  prince  de  Chimaj  ,• 
pour  monseigneur  Philippe  ,  le  seigneur  de  Ghan- 
theraine  et  sire  Henri  Suasure  ;  et  pour  les  mem- 
bres de  Flandres,  le  seigneur  de  la  Gruthuyse  et 
messire  Adrien  deRazenghen. 

Ce  temps  pendant,  ung  ambassadeur  de  Portu- 
gal alloit  et  venoit  de  parti  à  autre  ,  pour  y  trou- 
ver moyen  de  paix. 


CHAPITRE  CXCVIL 

La  dure  rencontre  que  trouvèrent  ceulx  du  chasteau  de  Licquerke. 

Le  seigneur  desQuerdes,  grant  bailly  de  Hay- 
nault ,  le  seigneur  de  Molembais  ,  messire  Robert 
de  Meleun  ,  les  abbés  d'Aumont  et  de  Rorme- Espé- 
rance, le  prévostdeLouvain,  La  Marche,  Relle-Fe- 
rière ,  Thoison-d'Or,  aucuns  conducteurs  de  gens 
de  guerre,  les  desputez  des  bonnes  villes  de  Mons, 
Valenchiennes  Douay  et  aultres,  assemblez  à  Ma- 
lines  pour  trouver  aucun  traicté  de  paix,  furent 

congiez  par  le  roy,  et  retournèrent  en  leurs  limites 
tost  après  la  solennité  de  la  Toussaint. 

Aulcuns  marchants  de  la  comté  de  Haynault  et 
villes  voisines,  qui  long-temps  avoient  séjourné  en 
Brabant  après  la  froide  feste  d'Anvers  .  pour  seu- 
reté  de  leurs  personnes,  se  boutèrent  en  leur  com- 
paignie ,  et  arrivèrent  premier  que  les  nobles  ^   de 
trente -six  à  quarante  chevaulxen  la  ville   à'M- 
lost  ,  oii  ils  couchèrent  la  nuict.  Ceulxde  la  gar- 
nison du  chasteau  de  Lickerke,  avoient  illecq  leurs 
espies  ,  qui  liastivement  nonchièrent  à  leurs  com- 
paignons  la  venue  desdicts  marchands,  ignorans  la 
suite  des  nobles  ,  ensemble  les  gens  de  guerre  qui 
tost  après  y  arrivèrent.  Geulx  de  la  garnison  du 
chasteau  de  Lickerke  advertis  du  logement  des- 
dicts marchands ,  pensans  iceulx  non  avoir  autres 
conducteurs  ni  compaignie ,  misrent  sus  une  bende 
de  leurs  gens  ,  le  nombre   en  trante  à  quarante 
chevaulx  ,  bien  en  pointe  ,  et  cent  a  quatre-vingts 
piétons,     picquenaires ,    couleuvriers    et  arbales- 
triers ,  s'eslongèrent    de   leur  fort  une   liew^e ,  se 
tirèrent  en  une  vallée  sur  le  chemin    d'Allost   et 
d'Ath  ,    suractendans  leur   proie.   Les  nobles  de 
Haynaut  prélats  ,  députés  des  trois  élats,  gens  de 
guerre^  marchands  et  autres  partirent  en  notable 
ordonnance  pour  venir  d'Allost  à  Ath  .  envoyèrent 
leurs  avant-coureurs  ,    qui  trouvèrent  partie  de 
la  garnison  dessus  dicte  ,   et  furent  prins   aucuns 
avant-coureurs.  Les  aultresqui  escliappèrent,  re- 
tournèrent vers  les   nobles  ,  lesquels  advertis  du 
faict,  se  mirent  en  bataille.  Thoison-d'Or  vestit  sa 

cotle  d'armes,  messire  Beaucliiin  de  Lannoy  ,  sei- 
gneur de  Molemlîais ,  messir'e  Robert  de  Meleun  , 
Belle-Ferière  et  autres ,  qui  étoient  faicts  et  nour- 
ris au  mestier  d'armes ,  se  conduisirent  notable- 
menl_,rendans  couraigeaux  prélats  et  marchands, 
qui  n'avoient  jamais  esté  à  tels  exploits  ;  et  lors 
vigoreusement  deschargèrent  sur  leurs  ennemis  , 
donnèrent  dedans  les  piétons  ,  rompirent  l'embus- 
che ,  mirent  chevaucheurs  en  desroy  ,  deffirent 
picquenaires,  et  arbalestriers  et  couleuvriers  ,  dé- 
livrèrent leurs  avant -coureurs,  occirent  aucuns 
sur  la  place,  prindrent  prisonniers  environ  cin- 
quante, lesquels  ils  amenèrent  à  Ath  ,  où  aucuns 
d'eulx  navrez  à  mort  rendirent  leurs  esperits,  et 
les  aultres  donnèrent  les  fuyes,  qui  se  saulvèrent 
en  ung  bosquet  prochain.  Geste  malle  fortune  ad- 
vint auxdicts  de  Lickerke,  parce  qu'ils  ne  peurent 
perchevoir  la  grosse  compaignie,  pour  l'interpos 
d'une  montaigne  dont  ils  furent  couverts. 


CHAPITRE   CXCVIII. 

La  prinse  du  chasteau  de  Werselle  et  d'aucunes  places  à  l'environ  de 
Bruxelles. 

Messire  Henry  de  \Vy  them  ,  seigneur  de  Ver- 
selle  ,  pendant  le  temps  que  monseigneur  Philippe 
estoit  en  Bruxelles,  se  tira  vers  monseigneur  l'ar- 
chiduc d'Austrice  ,  son  prince  et  seigneur  naturel , 
duquel  il  estoit  chambellan,  et  icelui  voyant  son 

chasleau  de  Verselle  ,  situé  auprès  de  Bruxelles, 
celui  de  Brayne-Laleuwe  et  celui  de  la  Folie ,  en 
grand  dangier  de  périr,  garnit ,  à  toute  diligence 
et  à  ses  propres  despens ,  lesdictes  places  de  vi- 
vres ,  artillerie ,  compaignons  de  guerre  et  choses 
nécessaires  à  la  tuilion  et  conservation  non-seule- 
ment desdicts  chasteaulx  ,  mais  aussi  de  la  comté 
de  Haynault,  qui  lors  n'estoit  en  nul  poinct ,  sen- 
tant telles  divisions  ,  commotions  et  estranges  be- 
soingnes  ;  et  de  faict ,  ledict  seigneur  envoya  Phi- 
lippe ,  son  aisné  fils  ,  au  chasteau  de  \  orselle , 
frontières  aux  ennemis,  accompaigné  de  nobles 
gentilshommes  ,  pourveus  de  toutes  besoingnes 
deffensives  et  pertinentes  à  soustenir  siège.  Au- 
tres compaignons  se  boutèrent  aux  chasteaulx  de 
Brayne  et  de  la  Folie,  lesquels  par  l'ardent  amour 
qu'ils  avoient  à  monseigneur  l'archiduc  et  audict 
seigneur  de  Verselle,  exposèrent  leurs  corps  aux 
travaux  de  la  guerre ,  et  tant  en  une  place  comme 
en  l'aultre  ,  ainsi  que  petits  léons,  Rolands  et 
Oliviers,  espriz  d'un  très  grand  hardement ,  ex- 
ploictèrent  plusieurs  Faicts  d'armes  très  dignes  de 
mémoire  ;  tellement  que  par  plusieurs  rencontres, 
aguets,  embusches  et  escarmuches,  tindrent  les 
Bruxellois  en  telle  subjeclion  ,  que,  sans  danger 
de  leurs  vies  ,  n'osoient  wyder  leurs  portes,  sinon 
à  jî'rosse  compaignie.  Et  d'aultre  part,  nuls  vi- 
vres de  ce  quartier  ne  povoient  avoir  adresse  à 
la  ville,  au  très  grand  domuiaige^  Ibulle,  re- 
boutement  et  honte  des  Bruxellois  ,  lesquels  con  - 

sidérans    les  intollérables  perles  que  leur  firent 
lesdicts  chasteanx,  délibérèrent  avec  monseigneur 
Philippe,  de  assiéger  ,  battre  et  démolir,  assaillir, 
dillapider,  ardre  et  destniyre  ledict  chaslean  de 
\  erselle  ;  chargèrent  gros  engiens ,  artillerie  ,  es- 
chelles ,   basions   et  instruments  de  guerre   à  ce 
convenables  ;   assemblèrent  grosse   puissance  de 
gens  de  guerre  à  cheval  et  à  pieds  ;  puis  au  son  de 
trompettes,  bannières  desployées  ,  se  partirent  en 
grand  fureur,  espérans  de  prime-face  d'emporter 
ledit  chasteau.  Mais  Philippe  de  Verselle,  filsdudict 
seigneur,  ensemble  autres  nobles  gentilshommes, 
préavisez,  asseurez  et  rangiez  en  leurs  defFenses, 
monstrèrent  bien  que  riens  ne  les  doubtoient  ;  car 
après  plusieurs  batteries ,  et  que  l'assault  aspre  et 
terrible  leur  fut  donné,  se  deffendirent  tant  vigo- 
reusement,  par  proesses  et  nobles  faicts ,  que  les 
Bruxellois  furent  contraincts  de  lever  leur  siège  , 
en  délaissant  derrière  plusieurs  basions,  par  néces- 
sité de  fujr,  chargèrent  leurs  morts  et  retournè- 
rent navrez,  honteux  et  confus  dedans  leur  fort. 

Ceulxde  Verselles,  voyant  leurs  ennemis  con- 
fus retirez,  redoublèrent  en  eulx  force,  cœur  et 
proesse,  et  par  plusieurs  fois  et  subtilles  emprin- 
ses ,  livrèrent  bonne  guerre  à  ceulxde  Bruxelles  ;  si 
les  travaillèrent  plus  amèrement  que  devant,  ettant 
les  aguerrirent^  qu'ils  mandèrent  nouveaulx  en- 
giensenFrancejettroismois  après  ce  premiersiége, 
à  puissance  plus  grande  que  dessus,  vindrent  de  re- 
chief  assiéger  ledict  chasteau^  qui  fut  horriblement 

battu  de  gros  en^ienSjdillapidé,  rompu,  et  brisé,  et 
cassé,  tellement  que  possible  n'estoit  aux  assiégés, 
qui  ne  veoient  nulle  apparence  de  secours,  de  to- 
lérer si  pesant  fardeau  sans  estre  vaincus.  Si  que, 
après  avoir  soustenu  si  cruel  fouldre  d'assault,  dont 
aucuns  d'eulx  estoient  morts  sur  la  muraille  ,  se 
rendirent  à   la  volunté  de  leurs  ennemis.  Aucuns 
lurent  prisonniers,  et  les  autres  exécutez  de  froid 
sang  ,  entre  lesquels  le  capitaine  d'icehii  chasteau^ 
nommé   Ramilli ,   natif  de    Bourgongne  ,   noble 
homme,  preux  et  vaillant^  qui,  léalement  et  de 
très  bon  corage  ,    avait  porté  lesdits  assauts,   fut 
prins  et  publiquement  pendu  sur  le  marchié  de 
Bruxelles,  au  très  grand  desplaisir  du  seigneur  de 
Verselle.  Et  oultre  plus,  iceulx,  non  assoufiz  de 
leur  furibonde  vengeance ,  emportèrent  par  force 
d'armes  le  chasteau  de  Brayne-la-Leuwe,  appar- 
tenant au  seigneur  dessusdit ,  lequel ,  tant  pour  la- 
dite place  que  pour  aultre,  ne  pour  argent,   ne 
pour  donner  persuasion  ou  prière^  ne  poelt  finir  à 
ceulx  de  Mons,  ne  des  places  circumjacentes  de 
Hajnault,  d'avoir  de  la  pouldre  de  canon,  pour- 
quoi ladicte  place  fust  de  légier  concquestée.  Mais 
il  eut  si  bonne  garnison  de  gens ,  d'artillerie  et  de 
vivres  en  son  chasteau  de  la  Folie,  que  quelques 
menasche,  batterie,  embusche  ou  entreprinse  que 
l'on  y   sceusist   faire,  il  demora  en   son  entier, 
qui  fut  la  conservation,  frontière  et  avant-garde  du 
pays  de  Ilaynault;  et  ce  provint  par  la  prudence 
et  vaillance  desdicts  compaignons  illecq  militant. 

aux  despens  toutes  fois  du  seigneur  de  Yerselle. 
En  cemesmetempsetdece  même  train,  Poldoghe 
de  Barlaer,  seigneur  de  Faulquewez ,  noble ,  pru- 
dent et  chevaleureux  homme ,  desploia  sembla- 
ment  corps  et  biens ,  et  chevances  comme  bon  et 
léal  serviteur  au  roj  et  à  monseigneur  l'archiduc 
son  fils  ,  pour  assister  aux  invasions  des  ennemis, 
et  regardant  le  grand  desroj  que  plusieurs  nobles 
hommes  de  Brabant  et  des  pays  voisins ,  fort 
estonnez  de  ceste  perturbacion  ,  se  tenoient  es 
grandes  bonnes  villes  pour  sceureté  de  leurs  vies, 
vacillans  et  non  sachans  à  qui  Dieu  donneroit  le 
prix  de  la  victoire. 

Ledict  seigneur  de  Faulquewez  se  mit  aux 
champs,  assembla  plusieurs  gentils  compaignons 
de  guerre ,  stipendiez  et  payez  de  ses  propres  de- 
niers; munit  ses  deux  forteresses,  Faulquewez  et 
Hastempont, d'artillerie, vivres  et  aultresbesongne- 
ments  propres  aux  deffenses  ;  et  en  gardant  l'hon- 
neur de  son  prince  et  de  ses  places  par  hardies  et 
vaillants entreprinses,  livra  trèsaspre  et  continuelle 
guerre  aux  ennemis ,  souvent  à  leur  grand  péril 
et  fort  honteux  reboubtement ,  et  leur  porta 
de  si  grant  dommaige  ,  que  nécessité  leur  fut  ex- 
citer la  puissance,  force  etsubtillitez  à  la  destruction 
du  chasteau  de  Faulquewez;  lequel  finablement 
fustpareulxprins,  rasé,  pillé,  desmoli,  abbattu  et 
bruslé,  ensemble  aucuns  molins ,  censés  et  maisons 
appartenans  tant  à  lui  comme  à  ses  subjects ,  qui 
lui  fut  chose  griefve  à  porter  et  dommaige  irré- 

ciipérable.  Et  quand  letlict  Pol  se  vist  ainsi  des- 
tilué  de  chasteau  ,  molins ,  censés  et  maisons,  ne 
délaissa  pourtant  de  mectre  les  mains  aux  armes  , 
ains  redoubla  force,  hardiesse  et  coraige,  et  se 
bouta  au  chasteau  de  la  Follie  ,  où  il  fist,  comme 
dessus,  aspre ,  rudde  et  forte  guerre  aux  Flamens  ; 
Franchois ,  Brabanchons  et  Liéireois. 

Ne  suffisoit  à  monseigneur  Philippe    de  Clè- 
ves ,    aux  Bruxellois    et  à  ceulx  de   leur  parti , 
d'avoir  vexé^  perturbé ,  et  travaillié  en  toutes  fâ- 
chons que  l'on  povoit  imaginer,  ledict  seigneur  de 
Verselle  ;    mais   lui    abbatirent  ,    desbrisèrent  et 
destruisirent  jusques  en  terre  une  très  belle,  forte 
et  riche  maison,  située  en  la  ville  de  Bruxelles; 
vendirent  les  pierres,  le  bois,  dissipèrent  et  but- 
tinèrent    les  couvertures    d'icelle ,  qui  demoura 
place  inhabitable  ,  déserte  et  spectacle  aux  pas- 
sans,  qui  enquirent  la  cause  de  ceste  désertion, 
et  lors  réduisent  à  mémoire  les  Bruxellois  la  cause 
pourquoi,  en  détestant  le  seigneur  de  Verselle, 
qui  toutes  fois  s'estoit  monstre  léal  et  sans   re- 
proche ,  fort  bon  serviteur  à  ses  princes.  Et  oultre, 
plus  lesdits  Bruxellois  ,  non  sanchiez  de  lui  avoir 
perpétré  ces  horribles  dommaiges,  lui  bruslèrent 
et  flammèrent  et  mirent  en  cendres  toutes  mai- 
sons, censés  et  habitations  qu'ils  peurent  scavoir 
et  apperchevoir  à  lui  appartenir. 

Le  chasteau  de  Bourgueval,  appartenant  aux 
hoirs  de  monseigneur  le  connestable ,  tenoit  contre 
monseigneur  Philippe  pour  le  roy  de  Romains.  Il 

y  avoit  dedans  environ  vingt-six  compaignons,  des 
quels  esloit  un  vieulx  routier  de  guerre  nommé 
Gai^mage,  jadis  arcliier  du  duc  Charles,  fort  bien 
jouant  du  traict  à  pouldre,  tellement  qu'il  occist 
quatre  ou  cinq  des  gens  de  monseigneur  Philippe 
estant  devant  ledict  chasteau.  L'un  desdicls  com- 
paignons assiégiez,  saillit  hors,  et  certiffia  que  le 
dict  Gaignage  et  ses  adhérents  estoient  mal  sortis 
de  vivres  et  de  pouldre,  par  quoi  ledict  chasteau 
Tust  rudement  assailli,  prins  et  gaigné;  et  fust  le- 
dict Gaignage  pendu  lui  cinquième,  lequel  fust 
fort  plainct,  tant  pour  son  antiquité,  comme  pour 
ce  que  tousjours  s'estoit  montré  gentil  compai- 
gnon selon  sa  vocation. 

Le  chasteau  de  Hesse  fust  horriblement  battu  de 
courtaulx  et  de  serpentines,  tellemementque  fîna- 
blement  ceulx  qui  dedans  estoient  se  rendirent 
par  tels  :  que  les  compaignons  de  guerre  widè- 
rent  en  leurs  pourpoint,  et  les  païsans  s'en  allè- 
rent corps  et  biens  saulves. 

CHAPITRE   CXCIX. 

lia  prinse    du   chasteau  de  Waurin  ,    et  rappoinclement  du  seigneur 
desQuerdes  ,    et  autres  exploicts  de  guerre. 

En  ce  temps  furent  les  frontières  des  pays  mar- 
chinssans  versdicts  Flandres,  en  grande  misère  et 
tribulacion  du  parti  du  roy  des  Romains;  car. 
en  faveur  de  monseigneur  Philippe  de  Clèves,  le 
seigneur  desQuerdes  s'efforchoit  en  toute  dilligen- 
ce  de  subvenir  aux  Flamens,  tant  en  gens  de  guerre 
comme  de  vivres  ;  et  de  faict  se  tira  sur  la  rivière 
du  Lys  ,  pour  anéantir  l'empeschement  des  vi- 
tailles,  et  subjuguer  aucune  forteresse  garnie  de 
Bourguignons  ,  qui  fort  les  adommageoient.  Les 
Ganthois  d'autres  costés  faisoient  le  semblable^ 
et  assiégèrent  le  chasteau  de  Ilelchin,  où  se  te- 
noient  certain  nombre  de  compaignons  qui  atten- 
doient  secours  de  ceulx  de  leur  parti ,  lesquels  en 
donnant  approces  pour  les  dessiéger,  par  mes- 
chief  se  noyèrent  vingt-quatre  ou  trente,  et  les 
autres  se  retirèrent  ;  et  fut  illecq  Gérard  de  la 
Houarderie  ,  qui ,  après  la  reddition  du  chasteau, 
fust  mené  et  depuis  décapité  en  la  ville  de  Gand. 

Le  seigneur  des  Querdes  ayant  faict  amas  de 
quatre  ou  cinq  mille  hommes ,  assiégea  le  chasteau 
de  Warin,  assez  fort  et  situé  en  marescaige.  Si  le 
fist  tellement  battre  trois  jours  et  trois  nuicts  ci- 

tiers,  tant  qu'il  y  fist  tirer  plus  de  trois  cents  cops 
de  serpentines  et  courtaulx.  Moreau  des  Guerres 
estant  capitaine  de  la  place  ,  qui  après  ceste  mer- 
veilleuse batterie  se  print  à  parlementer  au  seigneur 
des  Querdes,  et  fist  son  appoinctement  seul.  Ceulx 
qui  avec  lui  deffendoient  la  place,  par  la  mort  du- 
dict  Moreau  se  rendirent  à  la  volunté  du  seigneur 
Des  Querdes ,  qui  en  fist  pendre  la  plupart.  Moreau 
se  convertit  au  parti  de  France,  et  changea  de 
poil  et  de  coraige ,  qui  depuis  fust  par  ses  démé- 
rites, descapité  en  la  cité  de  Cambraj. 

Le  chasleau  de  Boisinboix  se  rendist  sans  cop 
férir  ;  car  impossible  lui  estoit  de  résister  contre 
telle  penssance.  Le  plat  pays  à  l'environ  estant  lors 
en  grand  crainte,  pour  ce  que  les  granges  estoient 
plaines  de  biens ,  les  nobles  du  pays  divisez,  mar- 
chandise estoit  hors  de  cours  ;  et  d'autre  part,  les 
Franchois  ne  povoient  mener  vivres  aux  Fla- 
mens,  sinon  à  main  armée  ,  pour  l'obstacle  des 
chasteaulx  tenant  le  parti  du  roy  des  Romains, 
qui  leur  donnoient  répugnance.  Porquoi,  en  en- 
suivant le  traictié  de  la  paix  de  l'an  quatre-vingt 
et  deux ,  fust  conçeu  un  appoinctement  entre  les  ' 
parties.  Le  seigneur  des  Querdes  fit  venir  vers  lui 
ceulx  de  son  conseil ,  les  desputez  de  Lisle,  Douay, 
Orchies.  Si  furent  >  pour  Douay  ,  l'abbé  de  Heu- 
nin  ,  Liétard  et  messire  Thomas  de  la  Papoire  ; 
pour  Lisle  ,  le  seigneur  Destrée  et  messire  Jehan 
Franchois-  et  fut  remonstré  au  parti  des  Franchois 
comment  iceulxvoUoientsjib  venir  à  toute  dilligence 

aulx  Flainens,  et  que  si  on  leur  donnait  eiiipes- 
chement,  ils  seroient  si  forts,  qu'ils  se  mettroient 
au-dessus  de  tous  les  chasteaulx  forts  et  passaiges 
qui  leur  donroient  encombrier ,  laquelle  chose 
ne  se  poToit  falire  sans  gastures  de  pajs^  à  la  très 
grand  foule,  perte  et  dommaige  des  Bourguignons; 
mais  se  l'on  les  voUoit  laisser  passer,  et  permectre 
aller  et  Yenir  paisiblement  et  marchandement  par 
eauwe  et  par  terre  ,  tant  en  Flandres  comme 
en  limites  de  leurs  chastellenies ,  gouvernances 
et  bailliaiges,  ils  permecteroient  semblablement 
ceulxdesdictsgouvernemens,  chastellenies  et  bail- 
liaige  de  Lisle  ,  Douay  et  Orchies ,  aller  et  venir 
en  mettes  et  quartiers  de  France,  et  partout  où  bon 
leur  sembleroit.  Laquelle  chose  fut  accordée  et 
publiée,  ainsi  que  cy-après  s'en  suit  : 

«  Monseigneur  des  Querdes ,  marissal  de  France, 
lieutenant-général  du  roy  es  pays  d'Arthois  et  de 
Piccardie,  et  au  nomd'iceluiseigneur,  receu  et  re- 
choit les  prélats,  gens  d'église,  nobles,  manans,et 
habitans  des  villes  et  chastellenies  de  Lisle,  Douay 
et  Orchies  à  la  paix  de  France  faicte  en  la  ville 
d'Arras,  au  mois  de  décembre  an  quatre-vingt  et 
deux,  et  à  tous  les  poincts  contenus  et  articles  dé- 
clarez audicttraictiédepaix^jtantl'abolition,  retour 
aux  biens,  hantise  et  coincation  de  marchandise, 
que  à  tous  autres  poincts ,  privilèges  et  articles  y 
contenus  concernans  les  dessusdicts  manans  et  ha- 
bitans; et  pource  que  depuis  l'infraction  de  la  paix 
dudict  an  quatre-vingt  et  deux ,  est  survenue  lu 

guerre  entre  le  roy  des  Romains,  père  de  mon- 
seigneur l'archiduc  Philippe,  duc  de  Bourgongne, 
et  ceulx  de  Flandres,  avec  lesquels  se  sont  depuis 
joincts  monseigneur  Philippe  de  Clèves  ,  ceulx  des 
villes  et  quartiers  de  Louvain^  Bruxelles,  Njvel- 
les  et  autres  ,  d'autres  part ,  ausquels  a  donné  et 
donne  faveur  et  ayde;  lesdicts  de  Lisle ,  Douay  et 
Orchies ,  s'emploieront  de  tout  leur  povoir  à  ap- 
poinctier ,  accorder  et  pacifier  desdicts  diflPerens. 
Et  néanlmoins ,  pour  évister  toute  occacion  et 
matière  de  guerre ,  ils ,  du  jour  de  la  datte  de  ces 
présentes  ,  ne  se  mesleront  du  faict  de  ladicte 
guerre,  d'un  parti  ne  d'autres,  et  ne  donneront 
faveur  ,  aide  ou  assistance ,  de  gens ,  d'argent ,  de 
vivres  ne  aultrement,  à  l'ung  ou  à  l'aultre  desdic- 
tes parties  ,  ne  à  ceulx  qui  les  adhèront  à  ladicte 
guerre,  mais  porront  aller  quérir  de  tous  vivres 
pour  eulx  ,  et  en  toutes  aultres  choses  hanter  fré- 
quentes et  comunit^uer  marchandement  et  aultre- 
ment  en  chacune  desdictes  parties,  et  les  habitans 
desdictes  partis  avec  eulx  ,  saulf  qu'ils  ne  seront 
tenus  de  recepvoir  gens  d'armes  d^ung  parti  ne 
d'aultre,  ne  bailler  passaige  par  icelles. 

»  Enoultre,  et  en  ayans  joyssance  des  biens, 
rentes  et  revenus  que  les  manans  et  habitans  des- 
dictes villes  et  chastellenies  ont  en  partie  et  obéis- 
sance dudict  roy  des  Romains,  et  desdicts  trois 
membres  de  Flandres  et  leurs  adhérens_,  les  ma- 
nans et  habitans  de  chacune  desdictes  parties 
auront  pareillement  plaine  et  entière  joyssance 

des  biens,  rentes  et  revenus  qu'ils  ont  es  dictes  vil- 
les et  cliastellenies,  et  toutes  et  quantes  fois  que  l'on 
traictera  de  la  paix  générale  d'entre  le  roi,  pour 
lui,  son  royaulme,  pays,  seigneuries  et  subjects, 
d'une  part  ;  et  le  roj  des  Romains ,  monseigneur 
rarchiduc,  son  fils,  ses  pays,  seigneuries  et  sub- 
jects, d'aultre  part;  et  aussi  entre  icelui  roi  des 
Romains  et  les  estats  desdicts  trois  membres  de 
Flandres  et  leurs  adhérens ,  iceulx  de  Lisle ,  Douay 
et  Orchies  y  auront  leurs  desputez  et  commis  pour 
remonslrer  toutes  choses  à  leur  cas,  et  eulx  oys  , 
ils  seront  comprins  soubs  la  généralité  dudict  pays 
de  Flandres. 

»  Et  s'il  advenoit  que  ladicte  paix  générale  fust 
cy-après ,  par  quelque  occasion  que  ce  soit ,  en- 
fraincte,  que  Dieu  ne  voeil  !  le  traictié  particulier 
desdicts  de  Lisle ,  Douay  et  Orchies  avec  le  roy ,  ne 
sera  pour  ce  tenu  neresputé  enfreinct,mais  demou- 
rera  en  sa  force  et  vigueur,  tant  et  si  longuement 
que  lesdicts  de  Lisle,  Douay  et  Orchies,  en- 
tretiendront léalement  et  sans  fraulde,  ladicte 
paix  de  l'an  quatre-vingts  et  deux ,  et  le  présent 
traictié.  Et  se  ceulx  de  Vallenchiennes,  Mons  et 
autres,  tant  des  pays  de  Haynault,  que  des  autres 
pais  de  monseigneur  l'archiduc  ,  se  voellent  dé- 
clarer à  pareil  traictié  et  appoinctement  que  ont 
lesdicts  de  Lisle,  Douay  et  Orchies,  ils  seront  re- 
ceus  en  dedans  le  dernier  jour  de  ce  mois  ;  et 
pour  seureté  de  ces  choses  devant  dictes^  lesdicts 
de  Lisle  ,  Douay  et  Orchies  bailleront  leurs  lectres. 

et  scellez,  promeclerons  de  bonne  foi  sur  leur 
honneur,  sur  les  mêmes  censures  et  paines  conte- 
nues audict  traictié  de  paix,  et  scellez  qu'ils  en 
ont  autres  fois  bailliés,  lesquels  demoureront  en 
leur  force  comme  se  jamais  ladicte  paix  n'eusist 
esté  enfreincte ,  de  entretenir  ladicte  paix  de  l'an 
quatre-vingt  et  deux,  et  ce  présent  traictié,  sans 
jamais  le  enfraindre,  et  que  s'il  estoit  contrevenu 
par  aulcuns  de  leur  parti,  ils  en  feront  bonne  et 
briefve  pugnition,  selon  le  cas. 

»  Et  de  tout  ce  les  gens  d'église,  nobles,  rewars, 
majeur,  eschevins  ,  centeniers ,  cinquanteniers  , 
connestables  desdictes  villes  et  chastellenies  ,  fe- 
ront serment  solennel  sur  les  saints  évangiles ,  à 
chacune  desdictes  villes  en  la  principale  église  ;  et 
en  plus  grande  approbation  sera  ce  présent  traic- 
tié scellé  des  sceaulx  des  abbez  et  chappelles  des- 
dictes villes  et  chastellenies^  pour  Testât  du  cler- 
gié  ;  et  de  monseigneur  le  gouverneur  desdictes 
villes  et  chastellenies ,  des  quatre  haults-justiciers 
ou  leurs  baillis  ,  de  monseigneur  Lanners  ,  de 
monseigneur  de  Roubais  ,  monseigneur  de  San- 
tés ,  et  monseigneur  de  Croisilles  ,  monseigneur 
de  Rosimboix,  monseigneur  d'Avelin ,  pour  Tes- 
tât des  nobles  :  des  sceaulx  des  trois  villes ,  pour 
Testât  du  peuple  et  commune.  Et  ce  fera  Ton  ra  - 
tiffier  ce  présent  traictié  en  dedans  le  premier  jour 
de  febvrier  prochain  venant,  par  mondict  seigneur 
l'archiduc  d'Austrice  ,  authorisé  dudict  roy  des 
Romains,  son  père,  et  mondict  seigneur  le  maris- 
sal  fera  pareillement  promesse  et  serment ,  au  nom 

et  comme  lieutenant  du  roy ,  d'entretenir  aussi 
auxdicls  de  Lisle,  Douay  et  Orchies,  la  paix  de 
î'an  quatre-vingt  et  deux ,  et  aussi  sur  les  mêmes 
censures  et  peines  contenues  audict  traictié  de 
paix  ;  et  demourront  les  scellez  pour  ce  aultre  fois 
bailliez,  en  leur  force  et  vigueur. 

»  Et  pour  autant  que  ce  présent  traictié  touche 
lesdicts  monseigneur  de  Clèves  et  ceulx  de  Flan- 
dres ,  lesdicts  de  Lisle  ,  Douay  et  Orchies  baille- 
ront leurs  lectres  auxdicts  monseigneur  Philippe 
et  trois  membres  de  Flandres ,  par  lesquelles  ils 
promecteront  de ,  en  leur  regard  et  pour  autant 
qu'il  leur  touche  et  à  leurs  adhérens  ,  entretenir 
ce  présent  traictié  ;  et  semblablement  lectres  ré- 
ciproques bailleront  iceulx  monseigneur  Philippes 
et  trois  membres  de  Flandres  pour  eulx  et  leurs 
adhérens,  auxdits  de  Lisle,  Douay  et  Orchies, 
par  lesquelles  ils  promecteront  de  leur  entretenir 
ce  présent  traictié. 

M  Faict  à  Wanrin ,  par  messire  Jehan  ,  seigneur 
de  Haes.  Signé  Walleran  Doinguies,  bailli  de 
Hesdin  ,  chevalier;  messire  Jehan  -  Duffary  ,  sei- 
gneur de  Lambres  ,  conseillier  ;  et  des  requêsles 
de  l'hostel  du  roy  ;  mesdicts  seigneurs  à  ce  com- 
mis et  desputez  par  monseigneur  le  marissal  ; 
en  la  présence  d'Anthoine  de  Fontaines  ,  es- 
cuyer  ,  lieutenant  de  mondict  seigneur  Philippe  ; 
Jehan  LJtenhome  ,  Guillaume  Pippe ,  eschevins 
de  (iand  ;  révérend  père  en  Dieu  monseigneni 
l'abbe   de  l'Oost;    sire  Charles  Doinguies,   che- 

valier ,  seig-neur  Destrée  ;  messiie  Valenlin  de 
Berseres ,  chanoine  de  Lisle  ,  messire  Jehan  Do- 
mesens,  lieutenant  -  général  delà  gouvernance; 
messire  Jeban-Franchois  ,  conseillier  ;  Jacques  de 
Laudan  ,  eschevin  ,  et  Mathieu  Raimbault ,  procu- 
reur de  la  ville  d'Orchies. 

«  Faict  comme  dessus  le  treisiesme  de  novem- 
bre, an  quatre-vingts  et  huit.  Signé  De  la  Forge.  » 
Cestappoinctement  pleusl  aux  parties  et  souve- 
rainement à  ceulx  de  Lisle,  Douay  et  Orchies  , 
tant  pour  saulver  les  biens  du  plat  pais ,  que  pour 
avoir  marchandise  son  cours ^  et  recouvrer  des 
vinsquidesjà  estoient  faillis  èsdictes  villes,  parmi 
tant  que  quant  il  plairoit  au  roi  et  à  monseigneur 
l'archiduc  son  fils,  leur  commander  et  appeler  à 
son  service,  ils  le  feroient  comme  vrais  et  léaulx 
subjects;  et  se  firent  fors  d'avoir  adveu  et  consente- 
ment du  roy  des  Romains,  dedans  ung  jour  nom- 
mé ,  comme  ils  firent  avec  plusieurs  articles  qui 
seroient  longs  à  réciter. 

Cest  accord  fut  accepté  des  parties,  et  les  seigneurs 
de  Santés,  d'Estrées  et  aultres  nobles  chevaliers 
de  Lisle,  jurèrent  solempnellement  tenir  ledit  ap- 
poinctement;  mais  messire  Baulduin  de  Lannoy  , 
gouverneur  de  Lisle  et  chastellain  du  chasteau  , 
pour  requeste  que  l'on  lui  sceussit  l'aire,  ne  se  volut 
assentir .  Pareillement  firent  debvoir  ceulx  de  Douay 
et  Orchies.  Autres  bonnes  villes  voisines,  comme 
Yalleiichiennes  ,  Mons  et  Ath  en  Haynault ,  sca- 
chant  cest  appoinctement  furent  fort  esmerveillez 

et  trop  plus  de  Douaj  que  Lisle  ;  car  Douay  ,  sur 
toute  ville  de  frontière  fort  menachiée  des  F.ran- 
chois,  estoll  celle  qui ,  le  plus  fièrement  soi  défen- 
dant, avoit  monstre  barbe  aux  ennemis,  ne  jamais 
pour  quelque  dangier,  assay  ou  force  que  l'on  lui 
fest,  ne  s'estoit  esbranlée  ,  ains  estoit  demorée  en 
son  entier ,  ferme  comme  ung  pillier,  et  estable 
comme  une  roche  immobile ,  dont  elle  avoit  acquis 
bon  bruit,  honneur  et  gloire;  et  de  tant  soudaine- 
ment estre  condescendue  à  cest  accord  ne  se  po- 
voient  lesdites  bonnes  villes  à  l'environ  assez  ne  trop 
esbahir.Se  prindrent  en  grand  desdaing  les  villes  de 
Douay  et  Orchies,  pourquoi  aucuns  manans  gar- 
chons  voloient  préder  et  pillarder  lesappendances 
desdicles  villes ,  lesquelles  furent  contrainctes  de 
monstrer  par  mandement  la  licence,   congié   et 
adveu  du  roy  des  Romains  et  de  monseigneur  l'ar- 
chiduc son  fils,  lequel  mandement  fut  publié  es- 
diles  villes  voisines ,   et  lors  paisiblement  usèrent 
de  leurdit  appoinctement. 

En  ce  temps  monseigneur  Philippes  de  Clèves , 
accompaignié  de  deux  cetits  chevaulx  ou  environ , 
se  partit  de  Brabant  pour  aller  vers  le  roy  de 
France,  et  pour  ce  qu'il  esloit  bienvoeillant  de 
Cambray  qui  lors  estoit  neutre ,  ceulx  de  la  ville 
sentant  son  approce  ,  et  qu'il  debvoit  passer  par 
la  cité  ,  se  disposoient  d'aller  au-devant  de  lui. 
L'abbé  de  Saint-Aubert ,  et  aucuns  desputez  de 
l'église  et  de  la  ville  lui  supplièrent  que  si  son  plaisir 
esloit  d'entrer  en  la  ville  de  Cambray  ,  ce  fusist 
seuUemenl  à  quarante  chevaulx,   car  autrement 

ils  seroient  inclignes  d'ung-  parti  et  d'auUre.  A  quoi 
il  respondit  que  quand  il  tenoit  le  parti  au  roy  des 
Romains,  il  entroit  à  soixante  chevaulx  pour  son 
état ,  et  que  maintenant  il  alloit  vers  le  roy  de 
France  pour  le  bien  des  pais  ,  et  que  si  on  ne  lui 
souffroit  entrer  toute  sa  compagnie^  il  s'en  loeroit 
au  roy  de  France.  Et  dict  ainsi  que  quant  ung  prince 
du  roy  des  Romains  se  trouveroit  à  Cambray  à 
autant  de  nombre  de  gens  comme  il  volloit  entrer 
en  la  ville,  le  roy  de  France  n'en  seroit  mal  content. 
Se  fut  logié  dedens  Cambray  lui  et  sa  compagnie , 
et  lors  monseigneur  Philippe  envoya  ses  lettres  à 
Anthoinede  Longchamps,  capitaine  de  Bouchain, 
affin  qu'il  lui rendesist  la  place,  laquelle  autrefois 
lui  avoit  faict  avoir.  Ledit  Anthoine  print  jour  de 
lui  conseillier  ,  envoya  copie  desdites  lettres  à 
reulx  de  Vallenchiennes  ,  ensemble  partie  de  son 
conquest ,  et  de  faict  demoura  ferme  sans  lui 
rendre. 

Quecquelevan ,  capitaine  d'Arras ,  le  bastard 
Cardon  ,  le  seigneur  de  Vaulx,  le  Veau  de  Bour- 
noville ,  Anthoine  de  Fontaine  et  Pierre  de  Belle- 
lerrière  ,  accompaigniés  de  trois  mille  hommes  , 
prindrent  le  chasteau  de  Pas,  à  Avesnes,  où  guaires 
de  gens  ne  trouvèrent ,  puis  se  trouvèrent  devant 
le  chasteau  d'Escandeuvre ,  qui  lors  tenoit  pour 
le  roy  des  Romains;  ils  le  battirent  de  trois  cour- 
taulx,  deux  serpentines  et  aucunes  bombardelles 
et  perchèrent  ledit  chasteau.  Philippe  de  Bellefer- 
rière,  capitaine  de  la  place,  esloit  lors  à  Vallen- 
chiennes, et  vingt-quatre  compaignons  qui  dedans 

estoient ,  se  rendirent  leurs  corps  saulvez  et  tout  et 
de  biens  que  emporter  porroient.  Et  ledit  cbasteau 
d'Escandeuvrefut  rendu  à  messire  Jean  de  Meleun, 
qui  lors  avoit  espousé  la  fille  de  messire  Jacques  de 
Luxembourg- qui ,  vrai  héritier ,  en  estoit. 

Item.  Ils  prindrent  l'esglise  de  Haussi,  la  tour 
de  Caudry  et  aultres  places  à  l'environ. 

En  ce  temps  estoit  une  g-rosse  ambassade  d'An- 
gleterre vers  le  roy  des  Romains  estant  en  Hollande 
où  il  réduisoit  à  son  obéissance  le  pays  et  le 
seigneur  de  Montfort  qui  avoit  saisi  Rotterdam  , 
Delft  et  aultres  places  au  prouffit  de  monseigneur 
l'archiduc  et  au  nom  de  monseig^neur  Philippe  , 
comme  il  disoit. 

Ilem.  Après  que  les  Franchois  furent  au-dessus 
d'Escandeuvre,  ils  se  mirent  en  guise  de  ladres  et 
de  povres  femmes  sonans  leurs  clicquestes,  mon- 
tèrent sur  trois  charriots,se  tirèrent  vers  le  cbasteau 
de  Werchin  à  l'heure  de  dix  heures  au  jour,  et 
iceulx  armés  à  la  couverte,  avec  la  suite  de  gens  de 
cheval  et  de  pied,  ravirent  prisonniers  et  bestiaulx, 
chargèrent  leurs  charriots  de  baghes  et  retour- 
nèrent en  leurs  forts. 

Environ  ce  temps  advint  queGracien  de  Guerre, 
fort  expérimenté  aumestier  d'armes,  accompaigné 
d'une  bonne  bende  de  Franchois,  se  tira  devant  la 
ville  de  Walcourt  qui  lors  tenoit  pour  le  roy  des 
Romains  ,  et  pour  ce  qu'il  la  trouva  foiblement 
munie  et  de  petite  résistance ,  il  la  saisit  cl  tint 
une  espace^  à  la  grande  fou  lie  des  Bourguignons 

voisins.  Et  de  faict  les  gens  dutlil  Gracien  ,  tant  à 
cheval  comme  à  pied ,  se  logèrent  en  un  village 
illecq  prochain ,  où  ils  commirent  tous  les  desrois 
et  insolences  que  l'on  porroit  penser.  Ce  parvenu  à 
la  notice  du  seigneur  de  Chievres,  lors  florissant 
en  prouesse,  autant  recommandé  que  nul  autres 
de  son  eage,  fit  ung  amas  de  gens  de  guerre  pour 
les  desloger;  manda  Ferry  de  Nonnel,  qui  pareil- 
lement estoit  fortstillé  et  subtil  en  armes,  joindit 
avec  lui  ses  gens  fort  bien  en  poinct ,  prêts  à  la 
torche  et  bien  enseignez  de  ce  qu'ils  debvoient 
faire.  Vint  en  son  aide  le  prévost  d'Estrées ,  qui 
semblablement  avoit  aucuns  compaignons  assez 
coragieux  et  lors  tous  ensemble  se  tirèrent  vers 
ledict  villaige  ,  fourrèrent  et  donnèrent  dedans 
lesdicts  Franchois,  qui  furent  à  cop  dejQPaicts  et  mis 
en  desroy  ,  monstrèrent  le  dos  ,  se  convertirent 
en  fujes,  et  furent  vigoureusement  rembarrez,  fer- 
rans,battans  dedans  leur  fort  de  Walcourt.Et  furent 
en  ce  faisant  aucuns  d'eulx  occis ,  aucuns  navrez 
et  les  autres  prisonniers,  entre  lesquels  ung  mignon 
du  capitaine  fut  détenu  ,  qui  estoit  audit  Gracien  ; 
et  d'autre  costé  George  de  Marquette,  lieutenant 
de  Ferry ,  fut  prins  à  la  chasse  ;  et  furent  inconti- 
nent rendus  tous  armez  ,  homme  pour  homme. 

De  ce  très  dur  deslogement  et  fort  exploict  de 
guerre  ,  fut  Gracien  de  Guerre  grandement  esmer- 
veillé.  Il  se  trovoit  en  une  petite  meschante  ville , 
ses  gens  occis  ,  navrez  ,  prins  ,  rembarrez  de  fortes 
chevaleureuses  mains,  et  petitement  accompaigné 

du  remanant  devant  lequel  il  tint  ung  petit  par- 
lement assavoir  qu'il  avoit  à  faire.  Ses  gens  lui 
conseillèrent  d'habandonner  la  place  ,  considéré 
ceste  piteuse  maladventure  ,  et  lors  se  print  à  dire  : 
»  Jamais  là  ,  Dieu  merci ,  ne  fut  mal  fortune  en 
M  guerre,  ne  prins ,  ne  navré,  en  laquelle  j'ai  été 
))  nourri  dés  ma  tendre  jeunesse  jusques  àl'eagede 
»  cinquante  ans.  Possible  est  que  j'aurai,  comme 
;)  ont  eu  les  aultres  ,  quelque  jour  un  dur  et  lourd 
»  reboutement.  Se  l'heure  est  venue ,  je  m'offre  à 
»  le  recepvoir  ;  j'aime  autant  maintenant  que  plus 
»  actendre,  et  en  brief  jour  mourir  quelongue- 
»  ment  languir;  et  à  tant  je  suis  délibéré  de  sé- 
»  journer  en  ceste  place,  quoiqu'elle  soit  m  al 
»  accoustrée.  »  Et  demeura  illecq  ferme  et  estable 
attendant  la  grippe  de  fortune ,  monstrant  visaige 
et  barbe  à  tous  ses  ennemis. 


CHAPITRE  ce. 

Réduction  d'aucunes  places  au  West-Flandres. 

En  ce  temps  se  tenoient  à  la  fois  en  la  ville  de 
Dunckerke  et  au  West-Flandres,  messire  Georges 
Ebestain  et  Denis  de  Morbecke  ,  vers  lesquels 
aucuns  bourgeois  de  St. -Orner  pourchassans  la 
réduction  de  la  ville,  envoyèrent  souventes  fois, 
comme  il  apperra  ci  après.  La  ville  de  Dunckerke 
qui  paravant  tenoit  pour  lesFlamens,  fut  conquise 
par  ledit  Denis  de  Morbecke,  lequel  accompaigné 

de  trois  cents  compaignons,  montèrent  une  nuict 
sur  l'eaue  en  deux  bacquets  ,  se  trouvèrent  devant 
Dunckerke,  quideriensnesegardoitpourla  proxi- 
mité de  la  mer,  se  mirent  atl -dessus  du  guet  si  foible 
qu'il  estoit,  ouvrirent  une  porte,  gaignèrent  la 
ville,  et  se  misrent  au-dessus  du  pont  Rowart , 
une  forte  place  avironnée  d'eauwe  ,  où  s'estoient 
retirés  deux  où  trois  cents  Flamens,  qui  furent 
vifvement  assaillis  par  les  gens  dudict  capilaine 
entrant  en  l'eauwe  jusques  au  col ,  et  finablement 
rendus  à  l'obéissance  du  roy.  Semblablement , 
Guistelle ,  ung  gros  villaige  fortiffié  de  palis  et  fos- 
sez  parfons,  où  il  y  avoit  de  quatre  à  cinq  cens 
hommes  bouttez  en  une  forte  église ,  fust  prins  de 
vif  assault ,  aucuns  occis ,  les  autres  prisonniers. 
Jacques  Rocquemme,  ung  vaillant  homme  de 
D-uerre  ,  qui  audict  assault  avoit  la  conduicte  de 
l'estandart  de  messire  Charles  ,  eust  les  cuisses  per- 
chiées  d'une  picque.  Messire  Reginalme  le  Conte  ^ 
secrétaire  du  roy  des  Romains ,  qui,  par  le  bon  zèle, 
fervent  et  amour  qu'il  avoit  à  la  querelle,  avoit 
habandonné  la  plume  et  la  chancellerie ,  et  s'estoit 
monté  de  trois  forts  bons  chevaulx  ,  armé  de  pied 
en  cappe  ,  comme  ung  gentil  vassal,  se  monstra  si 
vaillant  à  cest  assault,  qu'il  fust  rué  d'une  pierre  et 
renversé  en  l'eauwe  ,  en  fort  grant  dangier  de  sa 
vie  ,  et  après  qu'il  fust  bien  baigné,  fust  recoeilli 
par  Tassin  du  Croq ,  ung  puissant  homme  d'armes. 
Pareillement  furent  prinses  par  force  d'armes  et 
par  iesdicts  capitaines,  les  esglises  et  places  de 

Wormeesseon  et  autres,  qui  ci-après  viendront 
en  compte. 

En  ce  temps,  monseigneui^  Philippe  de  Clèves, 
à  grosse  compaignie  de  gens  de  guerre,  où  estoient 
le  seigneur  des  Pierres,  le  bastard  Cardon,  et 
autres  lenans  le  parti  des  trois  membres  de  Flan- 
dres, se  trouva  devant  Nieuport,  et  envoya  aucuns 
héraults  portans  certaines  lectres  à  ceulx  de  la 
ville,  remonstrant  comment  l'empereur,  le  roy 
et  les  princes  d'AUemaigne ,  s'esloient  eslongiez 
des  pays  contendans,arfin  qu'ils  voulsissent  adhérer 
aux  membres  dessusdicts.  Ausquelles  lectres,  per- 
suasions et  remonstrances,  iceulx  ne  se  volurent 
consentir,  entendre,  ne  condescendre,  et,  que, 
plus  est,  ne  donner  response.  Mais  à  toute  dili- 
gence, mandèrent  de  nuict  Denis  de  Morbecke, 
Jennet  Wart  ,  Philippe  de  Gornille,  messire 
Guillaume  de  Grisepierre  et  aultres ,  lesquels 
venuz  audict  Nieuport ,  livrèrent  fières  ,  et  grosses 
et  aspres  escarmuches  aux  Flamens,  Franchois, 
tellement  que,  à  la  première  recousse,  le  sei- 
"[•neur  des  Pierres  fust  navré  d'un  traict ,  et  ra- 
mené  en  Bruges.  Tost  après  se  deslogea  mondict 
seigneur  Philippe,  ensemble  sa  compaignie,  et 
par  l'adventure  d'aucuns  mariniers  d'Hostende , 
trouva  à  l'entrée  de  la  mer  ung  passaige  quasi 
incongneut,  et  duquel  n'estait  mémoire  que  jamais 
homme  n'y  estoit  passé  ne  de  pied  ne  de  cheval;  et 
lui  fust  ce  passaige  si  propice,  qu'il  y  mena  son  char- 
roy  et  artillerie ,  puis  se  tira  au  West  pays,  où  il 

trouva  le  seigneur  desQuerdes,  et  ensemble  prind- 
rent  par  appoinctement  les  villes  de  JBerglies,  Saint- 
Winoch,  et  deBourbourg.DudictBourbourgestoit 
capitaine  Jacques  de  Foulquesale  de  la  Moroide 
en  Hollande,  souverain  ])ailly  de  Flandres,  qui 
se  retira  à  Nieuport,  où  il  fust  capitaine.  Après 
la  reddition  desdicles  villes ,  où  les  Franchois 
boutèrent  bonne  garnison,  monseigneur  Philippe 
et  le  seigneur  des  Querdes  se  partirent  l'ung  de 
l'autre;  mais  ledict  seigneur  Philippe  à  toute  sa 
bende  retourna  devant  Nieuport ,  et  de  rechief 
envoya  à  ceulx  de  la  ville  ung  sien  furni  de  lectres 
contendant  de  venir  aux  fins  précédens ,  auxquelles 
ne  se  voulurent  iceulx  consentir,  et  que  plus  est , 
ledict  hérault  fut  affublé  d'ung  manteau  sur  la 
teste  ;  et  avec  ses  lectres  closes,  fust  chargié  sur 
ung  batteau  et  mené  au  roy  des  Romains. 

Nonobstant  ceste  rudesse,  monseigneur  Philippe 
repassa  ce  destroit  que  premier  avoit  passé  par  ung 
sa  bende,  entre  neuf  et  dix  heures  au  jour  ;  et  après 
plusieurs  escarmuches  faictes,  il  se  retira  ce  même 
soir  vers  Ostende;  gissant  à  deuxlieuves  de  Nieu- 
port. Et  le  lendemain,  icelui  adverti  qu'il  venoit 
grant  nombre  de  batteaux  garnis  d'Allemans  pour 
entrer  dedans  Nieuport,  desquels  AUemans  est  oit 
conducteur  Melchior  Yan  Masumster,  souverain 
de  Flandres;  et  pour  donner  résistance^  obvier 
et  deffendre  lesdicts  Allemans  ,  monseigneur  Phi- 
lippe fit  préparer  audict  Hostende  de  dix-buict 
à  trente  navires  furnis  de  gens  d'armes  qui  single- 

rent  en  mer.  Si  abordèrent  ensemble  Allemans ,  et 
Flamengs ,  et  Franchois  ;  mais  guaires  n'adomma- 
gèrent  l'un  l'auitre.  Et  quand   monseigneur  Phi- 
lippe percent  que  riens  ne  povait  proufliter ,  il  en- 
voya une  femme  à  ceulx  de  Nieuport ,  leur  dire 
et  advertir  que  s'ils recep voient  lesdict  Allemans, 
il  leur  destruiroit  leur  havre,  comme  il  fut  des- 
truit  peu  de  temps  après  que  le  siège  y  fut  mis. 
Toutes  fois  lesdicts  Allememans  prindrent  terre 
pour  loger  à  Nieuport ,  dont  il  sourdit  fort  grant 
et  horrible  murmure  ,  assavoir  s'ils  entreroient  en  la 
ville  ou  non;  caria  pluspart  d'icelle  avoient  déli- 
béré les   loger  au   dehors.   Néantmoins,    par  le 
mojen  de  Jehan  Turpin  ,  bourguemestre  de  Nieu- 
port et  autres  gens  de  bien,  ils  furent  subtillement 
et  de  nuict  boutez  en  la  ville,  et  de  là  en  avant 
firent  bonne  guerre  à  leurs  voisins  adversaires; 
car,    lendemain  de  leur  arrivée,   prindrent  une 
forte  maison  nommée  Gempleume,  estant  à  une 
lieuwe  près  d'eulx ,  et  firent  grosses  conquestes  au 
plat  pays,  tantd'esglises  ,  forteresses,  bourgaiges  et 
chasteaulx,  comme  d'aultres  places  à   l'environ. 
Ettost  après,  se  trouvèrent  à  Nieuport,  pour  le  roy 
des  Romains  ,  messire  Georges  de  Des  tain ,  Flanc- 
queslain  et  autres  ;  et  d'autre  part  le  chasteau  de 
Grimberghe,  situé  auprès  Yillenorde,  oùse  lenoient 
Jehan  de  No^fchastel  et  Pierrequis  de  Wardone, 
avecq  aucuns  nombres  de  compaignons,  fust  asiégé 
par  le  duc  Albert  de  Zassen  ,  le  seigneur  de  Wal- 
hain,  sire  Cornillesde  Berghes^  et  les  Allemans,  cl 

tellement  ad  viron  né  et  battus  d'engiens,  que  ledict 
chasteau  fust  rasé  par  terre,  et  se  rendist  ledict 
Noefchastel ,  ensemble  ses  compaigons  _,  à  la  vo- 
lonté du  duc  de  Zassen,  et  lendemain,  que  fust  le 
jour  de  Sainct  Pol,  furent  menez  prisonniers  à 
Villnorde  et  à  Malines. 


CHAPITRE    CCI. 

La  réduction  et  reprise  de  Saint-Omer  sur  les  Franchois 

Comme  la  gallie  fluctuante  en  mer,  agitée  du 
vent  impétueux  en  absence  du  vray  pilote  et  pa- 
tron ,  se  troeve  en  dangier  de  péril,  se  n'est  par  la 
souffrage  des  glorieux  saincts  ausquels ,  pour  im- 
plorer grâce  à  Notre-Seigneur ,  se  recommandent 
les  pèlerins  et  mariniers  illecq  bersauldez  de 
peur  et  doléance;  semblablement  les  pays  du 
roy  des  Romains  et  de  monseigneur  l'arcliiduc  son 
fils  vacilloient  à  tous  letz,  acoeiliez  et  aguillonez 
du  subtil  vent  de  France ,  qui  ne  procurait  sinon 
les  abismer  au  gouffre  de  perpétuelle  servitude , 
se  la  ville  de  Saint-Omer,  par  les  ennemis  mali- 
cieusement surprinse,  n'eusist  esté  comme  miracu- 
leusement reprinse  et  réduicte  au  vray  train  de  son 
naturel  seigneur  ;  car  le  peuple  des  frontières 
estoit  tellement  oppressé  de  longue  pestilence  de 
guerre ,  que  besoin  g  fut  à  ceulx  de  Lisle ,  Douay  et 
Orchies,    le   roy  des  Romains,   eslongié  de  ces 

marches ,  condescendre  au  traictié  que  dessus  est 
recité.  Et  d'autre  part ,  ung-  petit  avant  la  réduc- 
tion ,  le  seigneur  des  Querdes,  marissal  de  France, 
fabriquoit  amis,  et  marteloit  en  Tournaj  au- 
cunes conceptions  de  paix,  affin  de  Taire  le  resida 
àsacordelle.  Et  de  faict,  envoya  certaines  lectres 
à  Vallenchiennes  et  villes  voisines  ,  contenans  cer- 
taines ouvertures  ;  auscuelles  lectresne  fust  donné 
quelque  responce  ;  mais  Nostre-Seigneur  en  dis- 
posa autrement  ;  car  ce  temps  pendant  survint  la 
réduction  dessus  dicte,  qui  fust  telle. 

Dès  le  mois  de  mai  paravantl'emprinse  achevée , 
Jehan  Faucquest,   natif  de  ÎVelles  en  Boullenois, 
homme  fort  subtil,  assez  éloquent^  et  bien  couchant 
parescript,  premier  et  principal  moteur  deladicte 
induction,  Pierre  Taillefer,  Anselot  Quartier ,  et 
Rolant   AUemant ,    bourgeois  de  la  ville  dudict 
Sainct-Omer,  tousquatre  bournisiens, se  trouvèrent 
à  l'hostel  dudict  Faucquet ,  et  fort  affectez  à  la  que- 
relle du  roy  des  Romains  et  de  monseigneur  l'archi- 
duc son  fils,  firent  illecq  entre  eulx  leurs  piteuses 
doléances  des  Franchois ,   fort  superbes,  haullz , 
estonnez  et  plains  de  jactance,  qui  très  angoisseuse- 
ment  angarioient  les  habitants  de  la  ville  ,  comme 
jadis  les  enfans d'Israël  furent  duremens  oppressez 
des  Egyptiens;  etleur  estoit  un  très  dur  contrecœur 
et    desplaisant  rencontre,   de  veoir  à  l'œil   jour- 
nellement ce  que  le  cœur  haioit  amèrement.  Donc 
pour  estre  quicte  de  telle  misérable  captivité,  et  res- 
joir  le  peuple  languissant  en  ténèbres  d'an^g^oisseuse 

mélencolie,  et  souverainement  pour  l'honneur 
des  princes ,  prouffit  et  salut  des  pays ,  ima- 
ginèrent par  quel  moyen  ils  feroient  leur  em- 
prinse  ;  et  après  plusieurs  inventions  développées  , 
délibérèrent  d'aventurer  leur  force  et  chevance  à 
les  faire  et  mectreà  finalle  exécution  ,  et  de  faict, 
promisrent  et  vouèrent  à  Nostre-Seigneur  de  faire 
le  voyaige  de  Jérusalem ,  après  ce  qu'ils  seroient 
à  fin  de  leur  intention,  moyennant  la  grâce  et 
subside  de  leurs  princes  et  seigneurs  naturels.  Et 
pour  ce  que  possible  ne  leur  estoit  d'eux-mesmes 
achever  le  faict  sans  en  advertir  aucuns  personnai- 
ges  de  guerre,  ils  conclurent  ensemble  d'aller  vers 
Jacques  de  Fouquesold,  lors  bon  pour  le  roy , 
capitaine  es  limites  de  Bourbourg,  Gravelinghes 
et  Furues,  natif  comme  eulx  de  la  comté  de  Bou- 
longne  ;  mais  pour  avoir  saulf-conduit  lui  envoyè- 
rent premier  certaines  lectres  contenantes  leur 
conception  ,  et  ledict  Jacques  leur  rescripvit  en 
baillant  ledict  saulf-conduit,  qu'ils  se  trouvassent 
auprès  de  Calais  ,  en  ung  villaige  nommé  Coulon- 
gne,  où  les  quatre  dessus  nommez  comparurent, 
et  illecq  trouvèrent  Edmond  de  Regny ,  que  ledict 
Jacques  avoit  envoyé  pour  les  recepvoir  et  les  re- 
mener vers  lui  au  chasteau  de  Gravelinghes,  où  ils 
coincquèrent  ensemble  longuement,  querans  facil 
moyen  pour  parvenir  à  leur  attaincte.  Pour  réso- 
lution finalle,  conclurent  que ,  moyennant  la  grâce 
de  Nostre-Seigneur ,  et  l'aide  de  ceulx  de  la  ville  , 
qui  bons    estoient  pour  le   roy   et    monseigneur 

l'archiduc  son  fils ,  les  gens  de  guerre  prendroient 
ladicle  ville  par  la  porte  du  Haut  pont ,  tant  pour 
ce  que   la  muraille  estoit  illecq  fort  basse,   que 
pour   ce  que  les   manans    de    hors  ladicte  ville 
estoient  affectez  de  ce  faire,  et  de  legier  l'on  re- 
couvreroit  baulxeschielleset  aultres  choses.   Mais 
pour  ce  que  la  matière  estoit  de  grant  poids,  et  tou- 
choit  fort  l'honneur  ou  blasme  du  pays  ,  tant  pour 
l'adresse  que  pour  la  f'aulte,  ledict  Jacques  ne  se 
volut  ingérer  de  la  conduire  sans  en  advertir  le  roj, 
et  promitbrief  luien  rescripre  ,  et  laresponce  oïe  , 
leur  feroit  scavoir  son  bon  plaisir.  Et  à  tant  se  par- 
tirent de  lui,  retournèrent  à  Saint-Omer,   espé- 
rans    venir    à  chief  de  leur    intention,    et  pour 
advancer  la  besongne,  desvelopèrent  le  secret  de 
leur  intelligence  à  ceulx  qui  sentoient  avoir  les 
corages  enclins  à  la  croix  bourguignone  ,  comme 
Pierre  Sapience ,  messire  Marant ,  serviteur    de 
monseigneur    de   Saint-Bertin  ,     et  autres  estans 
dedans  la  ville  et  dehors,  qui  ci-après  seront  des- 
nommez. 

Après  avoir  concquis et  accumulé  aucuns  bour- 
geois esprins  de  bonne  vol  unie,  fort  desirans  ve- 
nir à  cliief  de  leur  concept _,  envoyèrent  plusieurs 
lettres  à  Jacques  de  Foucquesole,  qui  fort  pesoit 
et  prolongeoit  la  besoingne,  quérant  excuser  en- 
semble plusieurs  évasions  dont  lesdicts  bourgeois 
fort  troublez  et  attediez ,  doubtèrent  qu'il  ne  fusist 
refroidé.  Et  de  faict  envoyèrent  vers  lui,  lors  estant 
àFurnes,  Pierre  Taillefer  ,  auquel  il  promit    in- 

lailliblement  venir  faire  ladicte  empriuse.  Et  ce 
temps  pendant  envoya  certaines  lectres  touschant 
ceste  matière  ,  vers  monseigneur  Philippe  de  Ra- 
vestain,  pour  lesquelles  Jehan  Faucquet,  qui  les 
avoit  escriples ,  Fut  depuis  en  grand  dangier  de  sa 
vie;  et  retourna  la  chance  tellement,  que  Jacques 
de  Foucquesole  ,  seul  premier  adverti  du  faict ,  et 
auquel  chacun  des  inventeurs  se  confioit  totale- 
ment comme  chief ,  principal  capitaine  et  conduc- 
teur de  l'entreprinsse,  fit  serment  aux  Franchois 
et  aux  trois  membres  de  Flandres,  dont  lesdicts 
bourgeois  furent  fort  en  grande  tribulation  et 
soussi ,  et,  que  pis  fust  pour  le  reboutement  de 
la  réduction,  lui  venu  à  Saint-Omer,-  fit  fortifïier 
le  quartier  du  Haut-Pont ,  qui  estoit  le  plus  propre 
et  lieu  convenable  pour  prendre  la  ville ,  fit  haus- 
ser la  muraille,  fît  doubles  fossez,  grosses  haies 
d'espines  àl'environ,  pons-levis,  et  nouvelle  herse 
sur  l'eauwe. 

La  conversion  dudict  Jacques,  qui  soudaine- 
ment se  fil  de  croix  crombe  en  croix  droicle^  de 
saint  Andrieuen  saint  Denis ,  et  de  Bourguignon  en 
Franchois,  donna  telle  terreur  d'espouvantement 
aux  compaignons  qui  leur  avoient  descouvert  le 
secret  de  leur  intelligence,  qu'ils  ne  scavoient 
plus  desquels,  et  leur  sembloit  bien  que  en  sa 
bouche  gisoit  de  leur  vie  l'abréviation.  Et  pour 
vivement  cognoistre  la  resolution  de  son  couraige  , 
Jehan  Faucquet  et  Pierre  Taillefer ,  par  commun 
advis  de  ceulx  de  leur  sorte ,  furent  envo_yez  vers 

lui ,  et  par  faintise  dirent  que  tous  leurs  conipai- 
gnons  ,  qui  paravant  prestendoient  i'urnir  l'em- 
prinse  dont  il  estoit  adverti,  s'estoient  rendus 
fuytifs  et  absentez  hors  des  pajs  ,  craindans  avoir 
danger  de  leur  corps ,  et  eulx  deux  estoient  seul- 
lement  demorez ,  tout  délibérez  de  ce  Caire ,  se 
par  lui  en  estoient  conseillez  ,  humblement  requé- 
ransque  son  plaisir  fust  de  leur  déclarer  sa  volunté. 
A  ce  respondit  ledict  Jacques ,  qu'ils  demoras- 
sent  hardiment  en  la  ville ,  rappellassent  leurs 
compaignons ,  et  que  de  ,ce  qui  avoit  esté  dict, 
faict  ou  pourparlé  entre  eulx,  jamais  gTiefs  n'a- 
roient  de  par  lui ,  ne  par  homme  quelconque  de  sa 
compagnie  ;  ains  tenoit  le  faict  pour  tout  aboli , 
hors  de  mémoire,  et  comme  se  jamais  riens  n'en 
eust  esté;  et  d'autre  part,  il  lui  promirent  que 
jamais  ne  se  mesleroient  de  telle  chose  faire. 

Et  sur  ceste  responce  ,  promesse  et  asseurance , 
se  admonstrèrent  sur  les  rues  ceulx  qui  faindoient 
estre  dispersés.  Néantmoins  ,  Rollant  Allemant 
dessus  nommé,  fust  redargué  des  autres,  pour  ce 
qu'il  avoit  révélé  certain  secret,  il  se  desserra  des 
autres,  se  parti  de  la  ville,  où  il  ne  retourna 
jusqu'à  ce  qu'elle  fut  lotallement  réduicle. 

Nonobstantles  choses  ci-dessus  récitées,  la  secrète 
compagnie  et  les  bourgeois  de  leur  alliance ,  en- 
flambez  d'ardant  désir  qu'ils  avoient  à  la  récupé- 
ration de  la  ville,  en  poslposant  dangier  de  mort, 
peine  capitalledncrisme de  lèse-majesté,  laquelle 
ils  povoienl  encourir ,  s'ils  eussent  esté  attainscoul- 


444  CHROINIQUES  ('488) 

pables  et  vaincus   du  faict,  persistèrent  en  leur 
poursuite ,  et  peu  de  jours  après ,  se  trouvèrent  à 
l'hostelde  Jeban  Faucquet,  où  conclurent  envoyer 
une   femme   vers  Denis  de   Morbecke  et  Jennet 
AVillart ,  leur  notifiier  par  escript  tout  ce  que  Taict 
avoit  esté.  Et  après  ledit  Denis  de  Morbecke,  noble 
escuyer ,  natif  de  ce  mesme  quartier ,  fort  affecté 
à  la  querelle,  et  que  ledit  Jennet,  pareillement 
désirant  le  reboutement  des   ennemis  possessant  la 
ville,  eurent  visité  le  contenudes lettres  et  entendu 
le    cas,    ils    mandèrent  auxdits    bourgeois,   que 
pour   l'boneur   et  prouffit  de  leur  prince ,  et  re- 
recouvrance  des  pays,  ils  s'emploieroient  à  la  ré- 
duction ;  et  de  faictenadvertirent  messire  Georges 
Obestain ,  natif  de  Trente   en  Allemaigne  ,   très 
vertueux  cbevalier ,  fort  renommé,  et  fort  expéri- 
menté de  la  guerre,  qui  fort  honorablement  s'estoit 
conduict  es  charges  que  le   roy  de  Romains  son 
maistre  lui  avoit  baillé  es  mains.  De  ceste  responce, 
et  du  bon  voloir  qui  fust  offert  par  Denis  et  Jennet, 
espérans  qu'ils  estoient  fermes,  inflexibles  et  non 
corrumpables ,  fust  la  secrète  compaignie  fort  res- 
joye,  et  les  compaignons  d'icelle  plus  animez  que 
paravant  en  la  poursuite  avoient  le  fort  de  la  ville 
en  leur  imagination  ,   pensans  nuit  et  jour  en  quel 
endroict  de  la  muraille  les  gens  de  guerre  auroient 
plus  facile  entrée  ,  vu  que  le  quartier  du  Hault 
pont  propice  à  ce  faire  et  qui  sembloit  le  plus  foi- 
ble  ,  estoit  fortifié  au  double;  et  porta  l'arrêt  de 
la   conception   que  l'entreprinse  se   feroil  entre 

la  porte  Bourlisienne  et  une  nouvelle  tour  es 
fossez,  illecq  faits  dès  que  le  sei^eur  de  Beure 
estoit  capitaine  de  la  ville.  Et  pour  ce  que  Laurens 
Cliquenbonne,  beau-frère  de  Jehan  Deulle  ,  grand 
ami  du  seigneur  de  la  Flotte,  avoit  la  clef  des 
tours  de  ce  quartier  ^  furnissant  le  guet  de  charbon 
et  chandeille ,  l'on  trouva  manière  de  lui  ouvrir 
le  guet  de  la  secrète  compaignie  ,  et  fut  tellement 
persuadé  ,  que  légièrement  se  condescendi  de  y 
besongner  le  mieulx  que  possible  lui  seroit,  jura 
et  affirma  les  assister,  aider  et  conforter. 

Les  compaignons  voians  le    bon  zèle  qu'il  avoit 
en  ceste  matière  ,     furent   tous  resjois  ;  et   pour 
démener  FelFect  à  bonne  fin,  envoyèrent  par  plu- 
sieurs fois  vers  Léon  Denis  et  Gennet  "VVillart^  où 
ils  trouvèrent  un  nommé  Angoulle,  auquel,  parle 
consentement  des  aultres,il  descouvrit  son  faict , 
et  ledict  Angoult  se  tira  vers  le  roy  des  Romains, 
auquel  il  récita  la  bonne  affection  que  ceulx  de 
son  parti  avoient  à  réduire  la  ville  de  St.-Omer. 
C'est  assavoir  par  quelle  fachon,  et  par  quels  gens, 
et   par   quel  lieu  et   en   quel  temps,  très  hum- 
blement suppliant  à  sa  majesté  royalle  ,    que   son 
plaisir  estoit  de  mettre  la  chose  en  finale  exécu- 
tion, ses  bons  bourgeois  subjects  bienvoeillans  et 
favorisans  en  sa  querelle   fussent   garantis  et  pré- 
servez  sans   être   perturbez  ne  molestez  par   les 
gensdarmes  ;  ce  que  le  roy  promit  faire  voluntai- 
rement,  et  bailla  audit  Angoult  son  scellé,  afïin  de 
plus  asseurément  procéder  en  la  besongne.  Ledit 
Angoult  fit  plus  longue  demeure   en  ce  voyaige 

que  les  compaignons  n'espéroient ,  dont  ils  furent 
en  grief  soussi ,  doubtans  le  reboutement  de  leur 
exécution;  et  envoyèrent  ledit  Faucquet  et  Anselot 
chercher  en  la  ville  de  Guisncs  pour  enquérir  de 
son  retour  j  mais  riens  ne  trouvèrent  et  retour- 
nèrent en  St.-Omer,  fort  ennoyeux  ,  tristes  et 
mélencolieux  ,  et  ceulx  qui  estoient  les  plus 
ardans  et  eschaufFez  de  la  ville  reprendre  ^  devin- 
drent  lors  les  plus  craintifs  et  refroidies  de  l'entre- 
prendre. Et  néanlmoings  demouroit  tousjours  en 
leur  couraiges  une  estincelle  d'ardant  désir  et  de 
persévérance,  qui  jamais  ne  lut  estaincte,  mais  les 
resveilla  tellement,  que  de  rechief  ils  envoyèrent 
Laurens  Clencquebonne  et  Pierre  Taillefer  en  la 
ville deGuisnes,  où ilstrouvèrentleditAngoulle,  qui 
les  recoeilli  à  grand  joye ,  leur  monstra  le  scellé , 
le  consentement  et  licence  du  roy,  par  mandement 
patent.  Et  adoncq  furent  tristes  cœurs  désolez 
amiablement  consolez  ;  et  après  de  vises  promesses 
et  advissur  ladite  matière  ,  rapportèrent  les  bonnes 
nouvelles  à  leurs  compaignons  languissans  en  té- 
nébreux desconfort,  ou  comme  âmes  du  purgatoire 
désirans  allégement  de  leur  doléance  angoisseuse. 
Lors  devindrentgens  versaudez  corageux^  fermes 
et  hardis  ,  et  afiîn  de  mettre  à  exécution,  sans  lon- 
guement traîner  leur  project  concept ,  envoièrent 
de  rechief  Laurens  Clencquebonne  en  la  ville  de 
Dunckercke  vers  Denis  de  Morbecke,  JennetWil- 
lart ,  Angoulle  et  autres ,  affin  de  les  advertir  de 
certains  signes  et  enseignes  qu'ils  avoient  conclud 
de  faire  par  dedens  la  ville  aux  gensdarmes  de  de- 

hors ,  à  l'heure  et  jour  de  l'entreprinse  ,  qui  fut 
le  onsiesme  de  febvrier  an  mil  quatre  cent  quatre- 
vingt-huit.  Et  entre  les  aultres  signes  fut  dit  qu'une 
partie  des  bienvoeillans  bourgeois,  manans  et  aul- 
tres  alliez  de  la  secrète  compaignie,  désirans  le  par- 
l'aictde  laqueste,  seroient  à  l'heure  par  eulx  prinse 
sur  la  muraille,  en  une  tour  à  l'encontre  des  Char- 
trois ,  et  pour  noliflfier  leur  bonne  diligence  aux 
gens  de  guerre,  illecq  arrivez  et  expectans  la  bonne 
fortune,  monstrèroient  par  trois  fois  une chandeille, 
et  iceulx  du  dehors  pour  notice  et  asseurance  de 
leur  venue  ,  feroient  un  g, chat  braire. 

Pendant  le  temps  que  gensdarmes  se  préparoient 
et  que  ceulx  de  la  ville  multiplioient  leur  nombre, 
plus  désirans  la  journée  de  l'entreprinse  que  n'est 
la  dame  des  nopces  la  solemnité  de  ses  espou- 
sailles  ,  survint  un  reboutement  par  lequel  le 
train  fut  en  adventure  d'estre  rompu  ;  car  maistre 
Jehan  Caron  ,  lors  majeur  de  la  ville  ,  appella 
ledict  Faucquet  en  l'esglise  de  St.-Omer ,  et  lui 
dict  comment  il  estoit  bien  adverti  que  plusieurs 
fois  s'estoit  trouvé  es  villes  de  Calais  ,  Guisnes , 
Furnes,DunkerckeetGravelinghes,  pour  vendre  la 
ville  de  St.-Omer  aux  Bourguignons,  avecq  lesquels 
il  avoit  intelligence,  par  quoi  il  estoit  fort  noté  de 
prodition ,  et  le  cas  bien  élucidé  il  avoit  commis 
crisme  de  lèse-majesté.  A  ces  mots  qui  debvoient 
être  fort  cuisans  à  ceulx  qui  démenoient  ceste  ma- 
tière, ledit  Faucquet,  sansestre  altéré  ne  de  couleur 
ne  de  maintieng ,  mais  comme  ferme,  constant, 
innocent  et  sans  coulpe ,  respondit  bien  et  franche- 

ment  audit  majeur,  que  jamais  n'avait  pensé  telle 
marchandise  faire  et  que  ceulx  qui  tel  advertisse- 
ment  lui  avoient  mis  avant,  estoient  envieulx, 
mensongiers  et  détracteurs,  dignes  de  recepvoir 
le  tourment  et  mortelle  paine  ,  telle  qu'il  auroit 
mérité  s'il  estoit  vaincu  de  ce  crisme.  Et  pour 
coulourer  son  faict  ,  offroit  mectre  son  corps  pri- 
sonnier pour  débattre  et  combattre  ,  si  besoing 
estoit,  tous  ceulx  qui,  sans  cause  et  raison,  lui 
imposoient  et  donnoient  ceste  grande  charge.  De 
ceste  dite  response  se  contenta  ledit  majeur  pour 
ung  temps ,  et  ne  lui  povoit  sembler  que  ledit 
Faucqiiet,  qui  tenoit  fort  bonne  mine,  fusist  coul- 
pable  de  tel  mésus. 

Toutes  fois  ,peu  de  jours  après  ,  messire  Jehan 
Dubois,  chevalier,  nepveudu  seigneur  des  Querdes, 
estant  en  la  ville  de  Gravelinghes ,  rescripvit  audit 
majeur  qu'il  se  mésist  au-dessus  dudit  Faucquet , 
et  que  pour  certain  qu'il  entendoit  qu'il  debvoit 
livrer  la  ville  aux  ennemis  du  rojalme.  Nonob- 
stant ,  ledit  majeur  n'enprint  riens  sur  ledit 
Faucquet ,  lequel  jà  soit  qu'il  n'en  monstra  nul 
signe  ,  il  sembloit  estre  en  grand  soussi  et  aguil- 
lonné  de  grande  mélencolie  ,  et  les  autres  de  sa 
bende,  lesquels  d'un  commun  accord, une  fois  pour 
tout  et  avant  que  la  chose  fusit  plus  avant  descou- 
verte, envojèrent  de  rechief  Laurens  de  Clencque- 
bonne  en  la  ville  de  Dunkercke  ,  où  il  trouva 
messire  Georges  de  Bustain  chevalier,  Denis  de 
Morbecke  et  aullres  capitaines  et  gentils  compai- 
gnons  de  guerre^  et  leur  dit  pourconclusion  finalle 

s'ils  ne  venoient  au  joui-  préfix  et  limité  ,  jamais 
plus  les  inventeurs  de  ceste  emprinse  ne  s'atten- 
<leroient  plus  à  leurs  promesses,  car  il  estoit  heure 
de  besongner  ou  jamais,  avant  que  la  chose  fusist 
plus  avant  esclarchie,  et  aultrertient  lesdicts  com- 
paignons   se   renderoient    fujtifs  ne   jamais  plus 
oullre  ne  pourchasseroient  la  réduction.  A  quoi 
les  conducteurs  de  guerre  promirent  de  rechief , 
et  affermèrent  sur  leur  honneur  tenir  la  journée 
invariablement  ,  supplians  bien  à  certes  que  les 
bourgeois   et  compaignons  ensemble  confédérez 
fisissent  leurs  préparatoires  de  leur  costé  ,  et  ils  fe- 
roientsibonne  diligence  touchant  leur  part,  que  nul 
tort  du  monde  neleur  enseroit. Ledit  Laurens  venu 
en  la  ville  de  St. -Orner  comme  tout  asseuré  ,  soi 
confiant    et    faisant   fort    desdits   capitaines  ,    fut 
joyeusement  recoeilli  de    ses  compaignons ,   qui 
journellement  labouroient  au  parfaict  de  l'eutre- 
prinse  pour  laquelle  menée  à  finalle  exécution,  for- 
gèrent certains  adhérens  par  dehors  en  aulcuns 
villaiges  sur  passaiges  à  l'cnviron^  pour  deffen- 
dreles  advenues  des  Franchois,  etgarder  que  quel- 
que ung  ne  leur  signifia  l'assemblée  et  descente 
des  Bourguignons  et  Allemans  ,  comme  à  Wien 
Werlet ,  Jehan  Yertinel,  Wilque  de  la  Hille  et 
plusieurs  aultres,  àNoorthelines  et  àTilque,  aul- 
cuns du  Hault-Pont,  comme  Aleames  Zortonnel, 
Michiel  Compère  et  Michiel  de  Langel ,  lesquels 
de  la  séduction  de  St.-Omer  faicte  par  le  seigneur 
des  Querdes  ,   ne  s'estoient  trouvés  en   la   ville  ; 

portèrent  avec  leurs  aclhérens  quatre  niast  de  bat- 
teaulx  aux  Chartroys-lèz-St.-Omer  ,  sept  jours 
avant  la  prinse  ,  pour  faire  certains  pons  de  clajes 
et  passer  g^ensdarmes  sur  les  fossés  ,  et  firent  leurs 
amas  de  ces  besongnes  en  l'esglise  Saint-Martin  , 
hors  la  muraille. 

La  secrète  compaignieestoit  fort  multipliée  enla 
ville.  A  l'heure  des  approches,  aucuns  notables 
bourgeois  bons  pour  le  roj^  qui  de  riens  ne  s'en- 
tremirent se  tindrent  en  leurs  maisons  ,  armez  et 
embastonnez.  Aultres  qui  avoient  pourchassé  long- 
temps ceste  besongne,  comme  Claix  Loys,  qui  de- 
puis fustmayeurde  monseigneur  de  Saint-Bertin, 
auxquels  les  capitaines  ad  joustèrent  plus  de  créden- 
ce  que  au  petis  compaignons,  combien  que  ils  ne  fus- 
sent sur  la  muraille,  si  se  employèrent  ils  à  toute 
force  à  conduire  la  besongne;  car  plusieurs  romp- 
tures  s'estoient  faictesen  laconséculiondu  faictpar 
les  facteurs  si  ledit  mayeur  ne  les  eusist  radoubé. 
Ung  nommé  Colinet,  serviteur  au  presvost  de  Saint- 
Omer,  qui  fort  avoit  labouré  en  ceste  matière, 
estoit  avecq  les  capitaines  pour  dresser  leur  faict 
avec  Laurent  Clencquebonne  et  autres  ,  qui  con- 
duisoient  les  passaiges,  comme  Mathieu  Perre  et 
AYuilhaume-Franchois,Jehan-AnthoineetVillehès 
Verchiel,  et  ceulx  de  dedans  avoient  ensemble  plu- 
sieurs bastons  au  jardin  AusselPoulhain,  prochain 
de  la  muraille  où  se  faisoit  Tentreprinse  ,  pour  soi 
aider  au  besoing.  Et  dès  le  mardi  à  quatre  heures 
du  vespres,   dont  l'exploict   se  fit    le  lendemain 

entre  quatre  et  cinq  du  matin,  Pierre  TaiDe- 
fer  et  Anselot  Quartier,  entrèrent  en  une  tour 
illecq  ,  assez  près  sorti  d'ung"  pot  plein  de  feu  de 
chandeilles  et  de  lanternes,  pour  donner  les  signes 
tels  qu'ils  esloieiit  devisez  ;  et  dèssix  heuresdu  ves- 
pre  jusques  à  l'heure  dessusdite,  Jehan  Faucquet, 
Jehan  de  Beaumont,  Guillaume  le  chausselier , 
Pierre-Sapiente  ,  Collinet,  le  Faucquetier ,  Jehan 
Cousin ,  Jan  Lavissel  ^  Pierrequis  le  chaussetier 
et  aultres,  jusques  au  nombre  de  vingt-deux,  con- 
duirent  ceste  besongne  ;  et  se  trouvèrent  la  plus- 
part  en  ung  jardin  joindant  la  muraille,  en  grand 
adventure  et  crainte  de  leurs  vies,  pourveus  d'une 
eschelle  pour  assaillir  une  tour  où  les  Franchois 
faisoient  le  guet. 

En  ce  temps  pendant,  passoient  gens  d'armes  par 
plusieurs  bacquets  la  rivière  auprès  du  Saint-Mont- 
Melin ,  tellement  que  lendemain  entre  quatre  et 
cinq  du  matin ,  se  trouvèrent  devant  la  ville , 
approchèrent  la  tour  dessusdite,  et  firent  braire 
leur  chat,  et  lors  ceulx  quiestoient  députez  pour 
faire  leurs  sisrnes,  monstrèrent  le  feu  la  chan- 
deille,  lesquels ,  pour  plus  amplement  estre  ap- 
percheus ,  furent  ruez  es  fossés  par  Anselot  Quar- 
tier. Au  cri  du  chat  et  au  montré  du  feu,  saul- 
tèrent  hors  du  jardin  ,  les  compaignons  ordonnez 
pour  garder  et  defFendre  la  muraille  contre  les 
Franchois  qui  estoient  en  la  ville  ^  alîin  qu'ils  ne 
donnassent  empescliement  à  ceulx  qui  se  prépa- 
roient  au  monter  ;  car  pour  les  encouraiger  et  en 

ce  même  instant  Jehan  Faucquet  et  ceulx  tle  sa 
chambre  pourvus  d'eschelles  et  de  bastons  pour 
donner  l'assault  à  la  tour  nommée  du  connes- 
table ,  où  les  Franchois  faisoient  leur  guet,  toute 
paui^  et  crainte  postposant,  firent  merveilleux  deb- 
voir.  Neantmoins  lesdits  Franchois  illecq  estant 
et  oyants  latrouppe  des  Bourguignons,  considérans 
etvoyansleur  manière  défaire,  commencèrent  à 
crier  à  ceulx  de  dehors  :  l'on  vous  void  bien!  l'on 
vous  void  bien  î  alarme  !  alarme  !  »  Et  lors  la  cloche 
de  l'esfroi  commencha  à  sonner ,  parquoi  toute  la 
ville  fut  soubdainement  esmeute,  et  tous  les  ha- 
bitants d'icelle  prestement  esveillez 

Or ,  pensez  que  les  capitaines  illecq  arrivés  en 
temps  d'angoisseuse  froidure  et  à  grand  travail 
de  corps,  estoient  fort  maris,  ojans  le  tumulte 
quise  faisoit  en  la  ville.  Ce  n'est  merveilles  s'ils  ne 
furent  refroidies  de  leurs  intentions,  doublant  estre 
vendus,  attrappez  et  trahis,  ce  que  les  compai- 
gnonsn'eussissent  fait  pour  nul  riens;  mais  mesmes 
iceulx  voyans  qu'ils  resongnoient  de  besongner , 
affin  de  les  encourag-er  et  resveiller  leurs  esperits , 
se  dévalèrent  es  fossés  jusques  au  nombre  de  six , 
et  les  aultres  esprins  de  grande  audace  et  de  vigo- 
reux  hardemment ,  résistoient  à  la  garnison  des 
Franchois,  qui s'esforçhoient  de gaigner  la  muraille 
par  dedans  la  ville,  et  tirer  sur  eulx  par  les 
fenestres  des  maisons  prochaines ,  et  soutindrent 
lesdits  compaignons  cest  assault  assez  longue- 
ment, à  cause  que  ceulx  de  dehors  la  ville  avoient 

leurs  escnielles  tant  chargées  de  gens,  qu'elles  bri- 
sèrent soubs  eiilx  ,  et  ne  povoient  si  tost  estre 
montez  pour  secourir  leurs  adhérents,  et  adoncq 
Pierre  le  Porcq  ,  Chariot  Gavelle  ,  et  Anthoine 
leJusne,  les  deux  hommes  d'armes  et  l'aultre 
archier  à  messire  Charles  de  Saneuse  ,  pour  se- 
courir à  ce  meschief,  coururent  à  force  de  che- 
vaulx  vers  un  roc  où  esloient  pendus  trois  Bour- 
guignons ,  et  apportèrent  haslivement  l'eschelle 
dont  l'on  avoit  ("aict  justice,  qui  donna  subside,  con- 
fort et  avanlaige  aux  gens  de  guerre  ,  tellement 
que  par  icelle  fut  la  ville  prinse,  car  aultrement 
le  fait  estoit  rompu.  Va  lors  montèrent  Allemands 
et  l^ourguignons  facillement  sur  la  muraille,  et 
se  joindirent  avec  ceulx  de  la  secrète  compaignie, 
qui  long-temps  avoient  désiré  leur  venue,  et  lors 
commencèrent  à  sonner  trompettes  et  gros  tam- 
burings^  de  Germanie.  Bourguignons  montoient , 
Franchoisdescendoientjl'ungcrioitalarme^jl'aultre 
tuez  tous  !  l'ung  crioit  :  ville  gaignée  !  l'autre  :  vive 
Bourgogne!  et  avec  le  son  de  relFroy,  le  cri  des 
femmes  et  des  enfants,  et  l'eslonnement  des  en- 
giens  à  pouldrê  estoit  tant  impestueulx,  que  l'on 
ne  sauroit  penser  la  grande  tempeste  et  horrible 
murmur  qui  lors  estoit  en  la  ville. 

Durant  l'assault,  aucuns  Franchois  sortirent  de 
leur  guet  et  vindrent  demander  à  l'hostel  de  la 
ville:  «qu'est-ce qui  va  là?»  Et  il  leur  fut  respondu  : 
«  Bouriionone,  Bour<2onf>'ne,  tuezl  tuez!»  Deceste 
response  furent  Franchois  tellement  espoventez  , 

qu'ils  se  tournèrent  en  fuicte  ,  quérans  manière 
d'eschapper.  Et  quant  les  Franchois  qui  batailloient 
pour  la    recouvrance  de    la  muraille   contre  les 
Bourguignons,  Picqars  et  Boulenois  grippez,  par 
les   cresteaux  qui  les  escarmuchoient   fort  rude- 
ment, et  après  avoir  estez  reboutez  par  trois  fois , 
sentans  qu'ils  n'avoient  le  plus  beau  du  jeu  ,  haban- 
donnèrent  guet^  tours  et  tourelles  ;  et  les  gens  de 
guerre   arrivez   par  sus   les  murs,    entretenus  et 
conduits  par  ceulx  de  dedans,   se  tirèrent  et  ren- 
gèrent  sur  le  marchié  en  belle  bataille,  et  firent 
crier  à  haulte  voix  ces  très  douch  mots  :  «  vive  Bour- 
gongne  !  »  qui  long-temps  avoient  estez  tenus  en 
silence.  Ce  mot  de  Bourgongne  donna  resjoissance 
à  plusieurs  notables  bourgeois ,  marcbans  et  ma- 
nans  de  la  ville  ,  portant  secrètement  la  croix  de 
Saint-Andrieu  au  plus  noble  secret  de  leurs  cœurs. 
Ce  mot  de  Bourgogne  donna  terrible  espouvanle- 
ment  aux  Franchois  lors  fuitifs  et  dispers  ,  fort 
esbahis^  tristes  et  esgarés.  Ce  mot  de  Bourgongne 
donna  telle  terreur  à  la  garnison  francboise  logiée 
en  divers  quartiers  delà  ville,  que  quant  survint  la 
clarine ,  n'eurent  espace  de  donner  bon  jour  à  leurs 
hostes ,  et   furent  tellement  précipitez  de  wider 
la  ville,   qu'ils  n'eurent  loisir  de  dire  l'adieu.  Ce 
mot  de  Bourgongne  resveilla  et  encoraga  tellement 
ceulx  qui  secrètement  estoient  bons  pour  le  roy 
des  Romains,  que  quand  les  Franchois  illecq  logiés 
retournèrent  de  l'assault ,  ils  trouvèrent   visaige 
de  bois.    Aulcuns  d'eulx  furent  escousez  secrète- 

ment  ;  les  aultres  ,  sans  armure  ,  sans  arcqs  ,  sans 
trousse  ,  sans  cheval ,  sans  bride  ,  sans  selle  ,  sans 
baghes  ,  el  sans  boiste  ,  se  saulvèrent  qui  mieulx 
mieulx,  et  couroient  de  chà  et  de  là,  mance  devant 
mance  derrière  ,  les  ung-s  à  la  porte  du  Colle 
pour  aller  à  Ayre  ,  les  aultres  au  chasteau. 

Le  seigneur  de  Mont-Caurel  fut  retenu  prison- 
nier et  ne  demorèrent  que  cinq  Franchois  mors 
seulement ,  tant  sur  la  muraille  que  sur  les  rues. 
Et  en  ce  mesme  instant  AUemans  et  Picquars  par 
dedans  ,  pour  faire  ouverture  à  ceulx  de  dehors  , 
rompoient  serrures  et  fenestres  de  la  porte  Bour- 
lésienne;  et  entrèrent  capitaines,  chevaucheurs  et 
piétons  à  grand  triumphe ,  à  la  venue  desquels 
dont  le  peuple  fort  resjojs  tant  pour  la  perte  des 
Franchillons  que  pour  la  recouvrance  des  Bour- 
guignons ,  crièrent  plus  asseurémeol  que  devant  : 
«  Vive  Bourgongne  !  " 

Or  ,  est  ainsi  que  léaux  Bourguignons  furent 
esprins  de  grand  joye ,  quand  ils  se  trouvèrent 
quictesde  leurs  ennemis,  qui  long  temps  et  oultre 
leur  nourriture  soubs  poindante  verge  les  avoient 
tenus  en  captivité  angoisseuse  ;  car  ,  pour  ce  que  la 
ville  esloit  fort  plaisante,  bien  peuplée,  fort  riche 
et  bien  amassée ,  les  chiefs  des  capitaines  franchois 
se  trouvoient  volunliers  tant  pour  la  pillerie  que 
pour  y  montrer  leur  pompe  et  l'orgoeil  de  leur 
gaudisserie.  Et  quant  les  bourgeois  et  manans  de  la 
ville  perchuFvjnt  que  par  ceste  réduction  qui  sem- 
bloit  estre  miraculeuse  ,  ils   avoient  tant  soudai- 

nement  perdu  la  fleur  de  leurs  g-uerriers  ,  ils 
commenchèrent  à  dire  enlre  eulx,  par  manière  de 
regrels  :  »  A  quel  jeu  avons-nous  perdu  le  seigneur 
»  de  la  Flotte,  Jehan  de  la  Barre,  le  bailljdeCaux, 
»  Raoul  de  Lannoy,  Jacques  Vallier ,  le  seigneur 
»  de  la  Couppe ,  Franchois  de  Torsi  ?  ce  gros 
i)  poupart ,  par  quel  trou  est-il  passé  ?  Où  est 
))  Gracien  de  Saint-Martin,  le  seigneur  de  Pyayme, 
»  le  capitaine  Rasset  ,  Bourlens  cadet,  Montou- 
»  set  et  ce  g'entil  moisne  Blosset  ?  » 


CHAPITRE   GGII. 

Comment  les  Franchois  tindrent  le  chasteau  de  Sainct-Omer  l'espace 
de  huicl  jours  après  la  rcJuclion  de  la  ville. 

AuLCUNS  Franchois  fort  pertubez  et  estonnez  de 
ceste  emprinse,  lesquels  ne  povoient  trouver  issue 
pour  retourner  en  leurs  limites  ,  se  fourrèrent  au 
chasleau  pour  tout  refuge,  avecq  un  manant  de  la 
ville  nommé  Philippe  de  Sailij,  brouttier,  cannon- 
nier  et  portier  de  léans  ,  et  molestèrent  tellement 
ceux  de  dedans  la  ville  par  traicts  de  pouldre, 
arbalestres  et  crevequins,  que  à  très  grand  dangier 
se  tenoient  surlemarchié.  Pourquoi  les  principaulx 
quil'entreprinse  avoient  encommenehié,  moyenne 
et  démené  à  glorieuse  achevissance,  se  tirèrent 
vers  les  capitaines,  requèrans  bien  instamment  que 
leur  plaisir  fusl  faire  donner  l'assault  audit  chasteau. 

OÙ  n'estoient  lors  guaires  de  Franchois  desquels 
légièrenient  parviendroient  au  dessus,  etsicenon 
ils  mulliplieroienten  habondance  qui  polroit  estre 
cause  de  perdre  ce  que  à  si  grant  soin  ,  paine  el 
Jabeur  avoil  esté  si  vaillamment  concquis.  A  ceste 
requeste  respondit  ledit  seigneur  Georges  :  »  Non 
force  nous  l'aurons  bien.  »  De  ceste  responce  se 
contentèrent  malles  requèrans,  dont  les  aulcuns 
d'iceulx  murmuroient  secrètement ,  pensans  que 
craincte  ou  lascheté  de  courage  eussent  refroidi 
son  audace.  Mais  la  chose  estoit  aultre  ;  car  lui  et 
anllres  conducteurs  de  ceste  besongne  et  les  gens 
et  les  chevaulx  estoient  tant  travaillez  et  fbullés 
pour  avoir  cheminé  jour  et  nuict  paravant,  dont 
aulcuns  d'iceulx  s'esloient  partis  des  villes  de 
Dixmude  et  Nieuport  et  venus  à  Dunkercke  pour 
venir  et  soi  trouver  à  l'heure  de  ladite  emprinse, 
que  possible  ne  leur  estoit  de  poursuivre  plus  saus 
estre  aulcunement  rafroschis.  Pendant  ce  temps 
ceulx  du  chasteau,  qui  pas  ne  dormoienl,  mirent 
trois  de  leurs  hommes  hors  de  leur  fort ,  lirans  vers 
une  place  nommée  le  Nart ,  noncher  ceste  adven- 
ture  au  seigneur  desQuerdes,  affin  d'avoir  se- 
cours, et  besongnèrent  tellement  de  leurs  engiens 
àpouldre,  qu'ils  recoeillèrent  Allemans  et  Bour- 
guignons^ par  telle  manière  qu'ils  lurent  constraints 
mectre  la  main  aux  armes  ;  et  pour  éviter  les 
saillies  qu'ils  povoient  faire  sur  la  ville  ,  firent  faire 
à  toute  diligence  grands ,  parfonds  et  larges  tren- 
chiés  par  iselaires.  Ceulx  du  llault-Pont   et  aul- 

cuns  paysans  de  Flandres^  compaignons  adventu- 
reux,  lesquels  sentans  le  ^«^rand  efFroj^  tempeste 
el  mutation  qui  lors  estoit  en  St. -Orner ,  n'estoient 
illecq  arrivez  sur  umhre  de  secourir  aux  habilans_, 
mais  en  volunté  de  prendre ,  piller  et  emporter 
quelque  butin  ,  se  furent  constraincts  d'approcher 
le  butin  et  de  prendre  lancets  ,  picques  et  ha- 
wetz,  pour  fossillier  comme  les  aultres  à  l'expé- 
dition de  la  résistance,  et  fut  tellement  besongné 
par  iceulx,  que  gens  de  guerre  se  logèrent  csdites 
Irenchiés^  gardans  jour  etnuict  les  pionniers;  car 
les  Franchois  estans  audit  chasteau  avoient  deux 
saillies  sur  la  ville,  l'une  par  la  porte  dudit  chas- 
teau ,  l'aultre  par  ung  petit  guichet  joindant  la 
muraille  de  la  ville  ;  et  pour  donner  obstacle  à  la 
première  saillie  qu'ils  povoient  faire  ,  fut  faict 
ung  bastillon  devant  la  porte ,  par  lequel  ils  furent 
tellement  battus  et  bersaudés  de  traicts  à  pouldre, 
que  ladite  porte  fut  perchée,  si  que  l'on  povoit  aul- 
cunement  voir  leur  conduicle,  et  avecq  ce  fut  assis 
un  gros  enhien  en  la  grange  Clare  de  Wisocq , 
assez  près  d'illecq ,  par  lequel  d'un  seul  cop 
fut  rompu  un  bancq,  ensemble  la  chaisne  du  pont- 
levich ,  par  telle  manière  que  possible  n'estoit 
devaller  ledit  pont  pour  faire  saillie,  dont  les 
Franchois  radoubèrent  et  forliffièrent  leur  porte 
tant  de  fiens  que  de  grosses  pierres  et  que  plus, 
espionnèrent  incontinent  et  mirent  une  nouvelle 
saillie  sou bs  la  porte  du  pont-levich,  qui  guaires 
ne  leurprouffila  ,  car  ils  la  firent  tant  estroicte  que 

à  grand  paine  en  povoit  issir  ung  homme  de 
froncq.  Et  pour  résister  à  la  saillie  qu'ils  po voient 
faire  par  ledit  guichet  sur  la  muraille  ,  furent 
ordonnés  hommes  d'armes  etbon  nombre  d'arcque- 
butiers  sur  un  fort  nommé  la  Haulte-Garde  ,  qui 
leur  defFendit  le  saillir  ;  mais  ils  ruoient  engiens 
continuellement  du  long  la  rue  du  chasteau  qui 
respond  sur  le  marchié  ,  tellement  qu'ils  occirerit 
deux  hommes ,  et  lors  fut  mis  un  charriot  chargié 
de  liens  travers  la  rue,  qui  estoit  fort  estroicte  , 
avec  certains  taudis  de  bois  qui  donnèrent  em- 
pesche  à  leur  traict,  et  sur  la  porte  Bourlisienne, 
assez  voisine  dudit  chasteau ,  furent  affûtez  trois 
ou  quatre  gros engiens,  qui  tellement  battoient  la 
grosse  tour  nommée  la  Paielle  ,  qu'il  n'estoit  se 
hardi  Franchois  qui  osast  mectre  teste  à  la  muraille 
et  tiroient  seulement  par  bas. 

Cest  esbattement  dura  continuellement  puis  le 
mercredi  jour  de  la  reprinse  jusques  au  vendredi 
prochain  ,  et  estoient,  tant  les  pionniers  que  les 
gens  d'armes  qui  les  gardoient  fort  bien  sollicitez 
de  pain  ,  vin  ,  cervoise  et  aultres  vivres  par  ceulx 
de  la  ville  et  aux  despens  des  habitans. 

Ce  vendredi  dessus  dit ,  et  environ  huit  heures 
du  matin,  arrivèrent  grant  nombre  de  Franchois 
à  cheval  et  à  pied,  soubs  la  conduite  du  seigneur 
desGuerdes,  devant  la  villede  St.-Onier;  lesquels 
se  logèrent  à  Tatinghen  ,  Salprine ,  Dilques  et 
autres  villaiges  à  l'environ  ,  et  sitosl  qu'ils  furent 
rarrescliis  ,  approchèrent   le   chasteau  ,   furnirent 

de  vivres ,  artillerie  et  choses  nécessaires  à  ia  tuition 
et  deflense  de  la  place.  Se  les  firent  entrer  par  la 
porte  diidit  chasteau ,  ayant  ouverture  sur  les 
champs  tirans  vers  Ardre  et  Calaix.  Ce  ravitail- 
lement fait,  environ  deux  heures  au  jour,  s'as- 
semblèrent de  toutes  parts,  se  mirent  en  bataille 
entre  leur  logis  et  une  croix  de  bise  pierre  ,  où 
jadis  le  seigneur  de  Habourdin ,  bastard  de  Saint- 
Pol ,  chevalier  de  la  Thoison  d'Or ,  fît  ung-  camp 
contre  un  chevalierespaignol, présent  monseigneur 
Philippe  de  Bourgogne;  et  estoit  leur  puissance, 
comme  il  povoit  sembler,  de  neuf  à  dix  cents 
chevaulx ,  et  trois  à  quatre  mille  piétons  ,  en  no- 
table ordonnance  de  grand  monstre  ,  toutes  fois 
et  fort  bien  accoustrez ,  et  avoient  leur  guet  au 
inolin  de  Corelis ,  assez  près  des  faulxbourgs  de  la 
ville,  hors  la  porte  Bourlisienne. 

De  la  venue,  du  ravitaillement  et  de  la  manière 
de  faire  desdits  Franchois  ,  furent  ceulx  de  la 
ville  fort  esmeus,  cuidans  avoir  ung- gros  alarme; 
souverainement  Allemans  et  Piccars,  par  lesquels 
l'emprinse  s'esloit  achevée  ,  estoient  en  grand 
pensée  pour  scavoir  conmient  ils  se  debvoient 
conduire.  Finablement,  ung  noble  capitaine  alle- 
mand, nommé  Wolkestain,  lieutenant  de  messire 
Georges,  ensemble  aulcuns  aullres  de  sa  bende  , 
esprins  de  grand  hardiment ,  eut  volunté  de  com- 
battre les  Franchois^  et  combien  qu'il  fusist  des- 
conseillé de  ce  faire  ,  demanda  congié  audit 
messire  Georges.  Plusieurs  nobles  hommes  expé- 

rjmentez  de  la  guerre  ,  lui  mectoient  au  devant 
les  subtiiltez,  caulelles,  aguets,  embusches  et  fines 
atlrappes  où  les  Franchois  estoient  nourris ,  usilez, 
faicts  et  veilliez  ,  ensemble  le  grand  dangier  oii  il 
{3ovoit  mectre  la  ville  et  comme  sur  ung  hazard 
considéré  la  mullipliance  de  renfort  qui  nouvelle- 
ment s*estoit  bouté  audit  chasteau.  Mais  nonobstant 
ces  remonstrances  ,  la  licence  obtenue  de  son  chef, 
ledit  Wolkestain  ,  se  résolut  de  fournir  son  eni- 
prinse,  et  choisit  gens  à  son  appétit,  lesquels,  pour 
ce  faire  firent  serment  l'ung  à  l'aultre  de  vivre 
et  morir  ensemble.  Et  quant  ledit  messire  deorge 
percheut  la  bonne  volunlé  de  son  hardi  coraige  , 
lui-mesme  se  délibéra  escarmucher  lesdils  Fran- 
chois, et  avec  ledit  Wolkestain  fit  monter  ses  gens, 
ensemble  deux  cens  chevaulx  des  gens  de  messire 
Charles  de  wSaneuses  et  de  Denis  de  Morbecke,  elde 
cinq  à  six  cens  piétons,  widèrent  en  très  belle  or- 
donnance par  la  porte  Sainte-Croix ,  tirant  vers 
ledit  molin  de  Corelis. 

Le  guet  des  Franchois  voyant  l'armée  des  Alle- 
mands, Bourguignons  et  Piccars  ,  donner  ceste 
approce  ,  se  tira  à  toute  diligence ,  vers  le  sei- 
gneur des  Guerdes,  lequel  très  instamment  fît  sortir 
des  gens  de  son  parti,  tant  de  cheval  comme  de 
pied ,  si  les  mist  en  bataille  marchant  vistemant 
contre  leurs  ennemis ,  et  quand  les  Allemands  per- 
cheurent  la  puissance  des  Franchois  trop  plus 
grande  que  leur  assemblée  ,  considérans  que  pos- 
sible ne  leur  csloit  soustenir  si  pesant  faix,   sans 

perte,  honte  et  dommaige,  se  retirèrent  vers  la 
porte  dont  ils  estoient  issus;  mais  les  Franchois  les 
poursuivirent  tant  rudement,  que  à  grande  paine 
rentrèrent  en  la  ville.  En  faisant  ceste  retraicte  fut 
occis  en  la  place  ledit  Wolkestain ,  très  vaillant 
homme  de  guerre,  principal  moteur  de  ceste  be- 
songne;  aultresdix-neuf  ou  vingt  Allemands  furent 
pareillement  tués ,  et  messire  Georges  de  Ebres- 
tain ,  chief  de  ceste  armée  ,  fut  tellement  préci- 
pité ,  que  pour  saulver  son  corps  il  descendit  es 
fossez  de  la  ville ,  auprès  d'une  tour  que  fit  faire 
le  seigneur  Bevres  lors  capitaine  de  Saint-Omer, 
et  par  une  doden ne  mouvant  d'une  porte  à  l'aultre, 
fust  receu  en  son  fort  ;  et  en  donnant  ceste  chasse 
aux  Bourguignons,  les  Franchois  poursuivoient 
tant  vigoureusement  qu'ils  prétendoient  gaigner 
les  portes  ;  et  de  faict  messire  Franchois  de  Créqui, 
seigneur  de  Dounel,  se  lancha  si  avant  entre  la- 
dicte  porte  et  la  première  barrière  ,  qu'il  fut  illecq 
happé  et  mené  prisonnier  en  la  ville  ,  et  quand 
les  Franchois  se  virent  frustrez  de  leur  prétente 
par  le  fort  reboutement  des  Bourguignons^  ils  s'en 
retournèrent  en  leur  logis  tout  à  beau  loisir.  Pen- 
dant le  temps  de  cest  effroj,  ceulx  du  chasteau 
pour  encorager  leurs  gens  et  donner  terreur  à 
ceulx  de  la  ville,  firent  sonner  quatre  trompettes 
dedens. 

Et  lors  les  habitansetmanans  regardans  cest  es- 
batement  par  sur  les  murailles  ,  ne  eurent  onc- 
ques  l'advis^  l'espace  ne  l'audace  de  tirer  ung  seul 

engien  sur  leurs  ennemis,   faisant  leur  retraicte  , 
lesquels  ils  eussent,  légiëreraentaltains,  ettraveillez, 
s'ils  eussent  esté   par  advisez  de  leur  f'aict  ;   mais 
en  cas  hastif  n'y  a  point  d'advis  ,    et   lendemain 
furent  afFutez  engiens  à  l'environ  du  chasteau ,  en 
tous  quartiers  où   l'on    pensoit    qu'ils  porroient 
faire  saillie  ,  et  estoient  tellement  agitez  et  ser- 
rez de  canons  et  cannoniers,  de  harcquebutes  et  de 
harcquebutiers ,    que  possible    n'estoit  de    wider 
sans  perte,  etentreles  aultres,  Richard,  Rolland, 
Rreton  et  Jehan    Loysel ,   les   tindrent  tant  près 
serrés   partraicts  àpouldre,  dont  ils  estoient  ser- 
vis ,   que  à  peu  s'ils   osoient  lever  l'œil;    néant- 
moings  ils  desplojèrent  leur  force    et  puissance  à 
percher,  miner  et  taster  murailles,  fossés  et  tours, 
pour  cuider  sortir  sur  la  ville,   ce    que  riens  ne 
prouffita ,  car  les  tranchis  grands  et  parfonds ,  nou- 
vellement faicts  autour  dudit  chasteau ,  estoient  si 
bien  garnis  de  gens  de  guerre ,  que  le  wider  sur 
la  ville  leur  estoit  mal  propre;  et  d'aultre  part^ 
messire  Geor""e  estoit  lo^'ié  en  la  maison  de  la  ville, 
sur  le  marché,  ensemble  les  Allemans  et  gens  de 
guerre ,    par  quoi  nul  alarme   ne    se    faisoit  au 
chasteau ,  qu'ils  ne  fussent  sur  pieds  pour  subvenir 
aux  Bourj^^ui^-nons.  Semblablement  Denis  de  Mor- 
becke  et  messire  Charles  de   Saneuses ,    et  leurs 
gens,  qui  la  pluspart  sont  BouUenois,  de  leur  pre- 
mière enfance  incitez  aux  armes  à  cause  delà  fron- 
tière d'Angleterre  qu'ils  ont  aux  barbes  ,  estoient 
près  aux  hustins,  et  se  conduisirent  fort  bonnes- 

tement  en  cest  besongne^  et  a  voient  pour  leur 
quartier,  ung  lieu  nommé  la  Haulte  Garde. 

Le  dimence  ensuivant,  le  seigneur  des  Guerdes 
la  cuirasse  au  dos  et  la  hache  au  point ,  accom- 
paigné  de  vingt-cinq  cents  hommes  de  guerre  , 
entre  lesquels  estoient  messire  Philippes  de 
Clèves,  le  bastard  Cardon,  le  capitaine  des  Es- 
cossois,  seigneur  de  Obegnj,  Jehan  de  la  Barre, 
Gracien  de  Saint-Martin,  le  bastard  de  Picquegnv, 
Lovs  de  la  Mothe,  grand  louvier  d'Arthois,  Jac- 
ques deFoucquesolle,  le  seigneur  de  Saint  Légier, 
Kormant,  capitaine  des  Jacquiers,  le  bastard  de 
Bourbon,  le  bailly  de  Hesdin,  Jacques  Wallier, 
le  seigneur  Raoul ,  le  seigneur  de  Humbercourt  ^ 
aussi  le  seigneur  de  Lespinoj,  Le  Yeau  de  Bour- 
noville  ,  le  lieutenant  de  monseigneur  de  Bresse  ,. 
le  bastard  de  Bresse,  le  seigneur  de  Jusquefront, 
et  aultres  capitaines  et  ducteurs  de  guerre^  aux- 
quels les  noms  seroient  longs  à  tout  mectre  en 
compte;  ensemble  plusieurs  archiers ,  arbales- 
triers  et  harcquebustiers  ,  crénequiniers,  entrèrent 
audit  chasteau  par  dehors,  sur  intention  de  l'aire 
une  grosse  saillie  sur  la  ville  et  la  reconquérir 
par  force  d'armes;  et  pour  mectre  à  fin  leur  pré- 
tente, le  seigneur  des  Guerdes  assembla  les  prin- 
cipaulx  capitaines  en  la  chapelle  dudit  chasteau  , 
etillecq  demanda  particulièrement  à  chacun  d'eulx 
leur  opinion. 

Aulcuns  délibérèrent  que  quant  l'on  seroit  au- 
dessus  de  la  ville,   après  avoir  mis  les  manans  e 

habitans  d'icelle  à  l'epée,  il  seroit  expédient  la 
conireminer  par  feu  el  la  mecLre  à  perpéUielle  dé- 
sertion pour  exeuipler  I(;s  aultres,  considéré  l'in- 
contirience  de  la  foi  des  habitans,  ensemble  la 
désobéissance  el  f'aulte  qu'ils  avoient  faicte  au  roy 
de  France.  Aultres  délibérèrent  au  contraire ,  di- 
sant pitié  seroit  destruire  tant  de  beau  peuple, 
duquel  la  dixième  partie  n'estoit  cause  de  ce  mes- 
chief,  et  nesepourroit  quelque  saillies  faire,  que 
ce  ne  fusist  à  grand  perte  de  gens  et  des  plus  g^rans 
personnaiges  de  l'assemblée  ,  et  conséquemment 
d'aulcunes  places  par  eulx  conquises  pour  le  roi. 
«  Car  nous  avons  veu  Bourguignons ,  Piccars  ^ 
»  Allemans,  enflambez  de  grand  hardiesse  pour 
»  nous  combattre  aux  champs,  quoiqu'ils  fussent 
»  en  petit  nombre;  considérons  que  dedans  le  fort 
»  de  leur  ville  ruisfrecqs  et  bien  reposez,  se  vende- 
»  rons  chèrement  contre  nous,  comme  ceulx  qui 
»  mectent  tout  contre  tout;  et  se  nous  gaignons 
«  riens  sur  eulx  ,  imag'inez  que  ce  sera  chose  plus 
»  divine  que  humaine.  » 

Plusieurs  opinions  oïes  d'un  et  d'aultres,  le 
seigneur  des  Querdes ,  fust  résolu  de  faire  une 
saillie  sur  la  ville  et  de  la  regaigner  par  force 
d'armes ,  se  le  plaisir  de  Nostre-Seig"neur  Dieu 
leur  volloit  octroyer  bonne  victoire  ;  puis  dressa 
sa  voix  aux  gens  de  guerre  :  «  Sus,  sus,  hommes 
«  d'armes,  devant  !  »  Les  hommes  d'armes  dirent  ; 
«  Sus  ,  sus  ,  archiers  ,  devant  et  arbalestriers  !  » 
Archiers    et   arbalestriers  respondirent   que  pic- 

quenaires  et  harcquebustiers  dévoient  rompre  la 
pointe;  et  picquenaires  et  harquebustiers  dirent 
qu'ils  ne  m  arche  raient  ung  pas  avant,  se  lesliommes 
d'armes  ne  monslroient  la  voje  ;  et  les  hommes 
d'armes  respondirent  que  ce  ne  feroient-ils  point. 
Et  lors,  le  seigneur  des  Querdes  voyant  que  chacun 
redoubtoit  le  faict,  jetta ,  par  despit,  sa  hache 
d'armes  à  terre  ,  et  se  partit  de  la  compagnie. 

Le  débat  de  ceste  contention  fut  oy  par  aul- 
cuns  pionniers  de  la  ville,  lesquels  avoient  miné 
etfocillié  si  avant  soubsle  chasteau  ,  qu'ils  povoient 
ojr  leurs  consaulx  et  devises,  lesquelles  depuis 
furent  pareillement  révélées  par  aulcuns  Franchois 
qui  se  rendirent  Bourguignons. 

Ce  mesme  jour  arriva  ung  très  preux  et  expert 
homme  du  guerre  ,  capitaine  des  Espaignols  ,  qui 
bailla  conseil  d'abatre  ung  mur  situé  ez  fossez  de  la 
ville ,  entre  la  porte  et  le  chasteau  ,  affin  de  povoir 
battre  les  entrans  audit  chasteau.  Et  pendant  le 
temps  de  ladite  controverse,  arrivèrent  en  la  ville 
de  cinq  à  six  cents  hommes,  bien  en  poinct^  cha- 
cun la  sallade  en  la  teste  ,  qui  furent  envoyez  par 
les  capitaines  de  Calais  et  de  Guisnes,  à  la  requeste 
des  Allemans,  bourgeois  et  habitans  de  la  ville. 
La  veneu  desdicts  Anglois  fut  percheue  entre  le 
bacq  et  le  Hault-Pont  par  le  guet  des  Franckois, 
qui  cuidoient  que  ce  fusist  la  puissance  du  roi  des 
Romains;  car  la  nuict  ensuivant,  toutes  les  clo- 
ches des  esglises  sonnèrerent  toutes  à  une  fois; 
pourquoi  le  seigneur  des  Querdes  et  toute  son  armée 

furent  tellement  estonnez,  que  oncques  puis  ne 
eurent  volunté  de  faire  saillie  sur  les  champs.  Le 
mardi  ensuivant ,  les  hommes  d'armes  habandon- 
nèrentles  piétons,  lesquels  ,  par  ung  beau  soleil  de 
nuict,  tout  coietement^,  sans  mot  dire,  emportèrent 
ce  qu'ils  peulrent  avoir  de  baghes,  et  retournèrent 
en  leur  garnison.  Ce  deslogement  se  fit  sans  trom- 
pette, mais  non  point  sans  bachin  ;  car  à  l'heure 
qu'ils  se  desfoncqoient ,  il  y  avoit  ung  guet  sur  la 
plus  haulte  tour ,  qui  sonnoit  une  grosse  pajelle 
d'arain,  pour  abuser,  alourder,  etempescherceulx 
de  la  ville ,  affin  qu'ils  ne  se  doubtassent  de  leur 
deslogement  ;  car  aultrement  l'on  eusist  rué  sur 
leurs  biens. 

La  journée  devant  ce  deslogement  fut  publié  et 
fait  commandement  que  chacun  fusist  pourveu 
d'eschielles ,  enghiens  et  choses  nécessaires  à  faire 
l'assault,  et  quant  vint  lendemain  qui  fut  mer- 
credi du  matin  ,  chacun  pourveu  selon  son  ap- 
partenire  ,  arriva  devant  la  place  ,  et  fut  donné 
l'assault  fort  aspre  et  bien  conduict  ;  mais  l'on  ne 
veoit  nul  qui  se  deffendesist;  et  de  faict  montèrent 
les  Allemans  et  aultres  gentils  compaignons  par 
dessus  la  muraille  du  chasteau  ,  duquel  ne  trou- 
vèrent corps  d'anie,  sinon  ung  povre  Allemant, 
lequel  ils  avoient  détenu  prisonnier  dès  le  ven- 
dredi et  auquel  ils  avoientcoppé  la  gorge  lors  de  leur 
partiment,  et  payèrent  leur  hostaigedeson  sang  en 
faulte  de  monnoie.  Et  par  ainsi  fut  la  ville  de 
Saintc-Omer  totalement  purgée  et  quicte  de  ses 
ennemis  ,  dont  ils  rendirent  grâce  à  Dieu. 

Quant  les  capitaines  de  St. -Orner  furent  au 
dessus  de  la  ville  et  du  chasteau  ils  firent  prindre 
et  emprisonner  tous  ceulx  qui  estoient  notez  et 
suspicioner  d'avoir  eu  intellig-ence  ,  entendement 
et  favorisié  aux  Franchois  lorsqu'elle  fut  réduicte 
par  le  seigrieur  Desquerdes ,  dont  la  pluspart 
estoient  natifs  de  ladite  ville.  C'est  assavoir  Jehan 
d'Eulle  fîîs  Emont ,  Baudrais  du  Longpret ,  mes- 
sire  Loys  le  Mire  ,  Anthoine  de  Poiherie  ,  An- 
tlioine  de  Hemont ,  Guillaume  du  Tartre,  Pierre 
de  Saint-Amand,messirePhiIippedessusSt-Legier, 
Jehan  de  Hus ,  Guillaume  de  la  Vallée  ,  Laurens 
le  Pappe,  Jehan  Lhoste  ,  Charles Thestelin,  Aliame 
Modrelois,  Guillaume  Modrelois  ,  Julien  Blondel 
chevalier  ,  messire  Jehan  Carron  ,  Jehan  le  Ptou- 
vost,  Jehan Courteheuse,  Julien  Dodenfort ,  David 
Dodefort.  riiillaiiine  de  Northour,  Jehan  de 
Hao-secq,  Baudrain  de  Latour  ,  Guillaume  Dedon  , 
Guillaume  de  le  Noeufrive  ,  Jennet  de  le  Noeuf- 
rive,  Jehan  Bucquet,  Alardiu  Bucqnet,  Vincent  de 
Borre,FreniinCappet,  Jehan Craye,  Tassinot  Lop- 
pealonne  ,  messire  Josse  Dausque  ,  messire  Jehan 
de  Hemont,  chanoinedeSt. -Orner,  Jehan  deSaint- 
Audegond  ,  le  Borgne  de  Norqlivet  ,  Baslard 
Pierre  Lavisse  ,  Jehan  de  Musse ,  Jehan  Spolart 
et  Laurent  Crehen. 

Aulcuns  des  dessus  dits  furent  livrez  à  torture, 
mais  hors  le  travail  ne  voloient  riens  cos'noistre. 
Jehan  Craye  ,  dessus  nommé  ,  avoit  eu  en  charge 
la  clef  de  la  porte  où  les  Franchois  entrèrent  la 
nuict    que    la    ville    fut    ravie    par    le    seigneur 

lies  Querdes  ,  auquel  il  avoit  fait  ouverture  ;  et  à 
ceste  cause  il  fut  décapité  avecq  ledit  Tassiiot 
Loppealonne.  Lesaultres  furent  bannis  de  la  ville, 
qui  se  retirèrent  es  marcbes  et  soubs  l'obéissance 
du  roi  desPiomains;  mais  depuis  trouvèrent  manière^ 
par  moyen  de  leurs  amis  ,  de  rentrer  et  ravoir  la 
ville  à  grant  coûts  et  à  cbière  despences. 

La  ville  réduicte  comme  dit  est ,  Denis  de 
Morbecke  ,.  messire  Georges  et  aultres  capitaines 
réduisirent  par  subtil  et  bon  moyen  les  villes  de 
Gravelines,  Bourbourg,  Bergbes  -  St.  -  Winocq 
elles  chasteaux  Desprebecq ,  du  WezRumgben, 
Pionnes  et  le  Labaye.  Et  le  roy  des  Romains 
octroia  ,  par  mandement  patent  et  délibération  de 
conseil ,  à  messire  Charles  de  Saneuse  et  messire 
Georges  de  Ebustain ,  et  à  Denis  de  Morbecke, 
principaux  capitaines  et  conducteurs  de  cesfe  ré- 
duction ,  puissance  et  auctorité  .,  pour  une  fois 
seullement,  de  donner  en  son  nom  abolition  géné- 
rale et  particulière  de  tous  cas  que  les  habitans , 
manans  et  revenus  en  la  ville  de  St. -Orner  en 
cbastellenies  et  bailliaiges  d'icelle  et  aultres  places 
réduictes  ,  povoient  avoir  commis  et  perpétrez 
encontre  sa  majesté,  durant  le  temps  de  division 
et  qui  estoient  distraits  de  son  obéissance,  et  avec 
ce  leur  octroia  nommination  d'offices  ,  pourveu 
que  ceulx  qui  par  eulx  seroient  nommés,  estoient 
tenus  de  obtenir  lettres  de  institution  en  forme 
deuwe  trois  mois  après  la  datte  de  la  nomination. 
Semblal)lement  leur  octroia  de  disposer  et  ordon- 

ner  de  toutes  confiscations  à  lui  escheues,  et  que 
ceulx  à  qui  les  biens  appartiennent ,  seront  demo- 
rans  et  parties  contraires.  Dont  en  ensuivant  l'auc- 
torité  du  mandement  dessusdits,  ils  esleurent  ung 
Piedmontois  ,  conducteur  des  piétons  ,  pour  eslre 
capitaine  de  Berg-hes  St.-Winocq ,  tant  pour 
l'agréable  service  qu'il  avoit  faict  au  roi  des 
Romains  ,  en  la  saisine  de  Dunkercke  ,  comme 
aullrement.  Et  advint  que  trois  compaignons  es- 
trangers  vendirent  la  ville  dudit  Berghes-St.-Wi- 
nocq  aux  Franchois.  Ledit  Piedmontois  ,  capitaine 
comme  dit  est ,  bien  adverti  du  faict ,  fit ,  pour 
leurs  desmérites  y  desvetir  lesdits  compaignons  et 
les  coucher  sur  une  table  tous  nudz.Le  bourreau 
leur  coppa  les  génitoires ,  si  les  rua  aux  chiens , 
puis  les  ouvrit,  si  leur  tira  les  cœurs  hors  des 
ventres ,  si  les  rua  semblablement  aux  chiens  , 
et  finablement  leur  trencha  les  testes.  Geste  inhu- 
manité fut  faicte  à  la  contemplation  dudit  Pied- 
montois ,  disant  que  la  mode  de  leur  pays  estoit , 
que  de  tels  traistres  telle  exécution  se  debvoit  faire. 

CHAPITRE  CGin. 

ïleddition  d'aalcunes  places  au  West  pays  de  Flandres. 

Quant  la  guerre  s'esmeut  en  Flandres ,  le 
seigneur  de  Morbecke  avoit  esté  prisonnier  à  la 
journée  de  Béthune  et  payé  quatorze  mille  florins 
pour  sa  renchon,  fut  capitaine  de  la  Mothe-aux- 
Bois,  où  il  besongna  tellement  par  exploict  de 
guerre  ,  que  ladite  Mothe  fut  tousjours  pour  le 
roi  des  Romains  et  pour  monseigneur  l'archiduc 
son  fils  ,  combien  que  les  villes  voisines  lui  fussent 
fort  contraires.  Et  son  frère  Denis  de  Morbecke  , 
seigneur  de  Hondecontre,  fort  diligent  aux  armes, 
ayant  bon  zèle  à  la  querelle  du  roi  des  Romains , 
fut  l'ung  des  principaulx  par  qui  la  reprinse  de 
St. -Orner  fut  mise  à  exécution  ,  car  il  avoit  deux 
cents  chevaulx  et  deux  cents  piétons  de  sa  com- 
paignie.  Et  au  jour  que  messire  George  de  Ebustain 
sortit  hors  de  St. -Orner  avec  sa  seuUe  compaignie  , 
pour  donner  repuise  et  combattre  l'armée  de 
monseigneur  des  Querdes,  comme  dit  est ,  où  de- 
mora  mort  Fredéricq  de  Fulqueslain  ,  noble 
gentilhomme  allemant  et  fort  recommandé  ;  une 
grosse  question  s'ourdit  entre  ledit  Saint-Georges 
et  Denis  de  Morbecke,  pour  la  prinse  de  Fran- 
chois  de  Créquy  ;  et  pour  ce  que  ledit  Denis  crain- 
doil  la  bende  dudit  Saint-Georges  ,  lequel  avait  en 

sa  compaigTiie  six  cents  piétons ,  afin  de  éviter 
noise  et  confusion  ,  il  wida  de  St. -Orner  avec  ses 
gens  et  se  tira  en  la  ville  de  Dunkercke  ,  et  lors 
trouva  certains  moyens  d'entrer  en  la  ville  de 
Bourbourg,  qui  se  tenoit  neutre,  et  de  là  fil  si  bonne 
guerre  à  ceulx  de  Berghes-St.-Winocq  ,  qu'ils  se 
rendirent  par  appoinctement. 

Pendant  le  temps  que  Denis  de  Morbecke 
estoit  à  la  réduction  de  St. -Orner ,  il  laissa  son 
frère  maisné,  Philippe  de  Morbecke^  en  la  ville  de 
Dunkercke ,  affin  de  la  garder  et  de  recepvoir  gens 
d'armes  se  faulte  eut  esté  à  la  prinse  dudit  St.-  Orner, 
et  illecq  estoient  venus  aulcuns  desputez  au  roy 
de  France  avec  Josse  de  Cran  et  Jehan  Turpin  , 
nobleescuyernatif  dePreureenlacomtédeBoulon- 
gne  etburguemestre  de  la  communaulté  de  Nieu- 
port ,  envoyez  illecq  de  la  part  du  roy  des  Romains 
et  de  monseigneur  l'archiduc  ,  pour  pratiquer 
aulcune  abstinence  de  guerre,  afin  de  remectre 
sus  les  bJedz  au  mois  de  mars ,  et  quand  ledit 
Philippe  de  Morbecke  entendit  que  l'entreprinse 
de  St.-Omer  avoit  sorti  son  effect  au  prouffict  du 
roi  des  Piomains  ,  il  se  tira  bien  accompaignié  vers 
Gravelinne ,  dont  s'estoit  parti  le  matin  le  seigneur 
de  Tencques,  tenant  le  parti  des  Franchois  ,  et 
ceulx  de  (iravelinne  firent  ouverture  au  dit  Philip- 
pe auquel  ils  firent  serment  au  nom  du  roy  des  Ro- 
mains, semblablement  ceulx  du  chasteau  de  Grave 
linne  ,  dont  estoit  capitaine  Walerand  de  Fiennes. 

De  la  prinse  de  St.-Omer ,  fut  le  paysà  l'environ 

fort  estonné  \  et  se  les  Mlemans  s'esforchoient  de 
reconcquerre  forts,  les  Francliois,  d'aultre  part, 
ne  dormoient  pas  ;  car  en  ce  temps  ung  routier 
nommé  Queneucque ,  avec  quinze  ou  seize  com- 
paignons  adventureux ,  se  fourra  au  chasteau 
d'Estrées ,  qui  guaires  ne  valloit  pour  lors  ;  néanl- 
moings  il  portoit  grant  dommaige  aux  voisins 
tenant  parti  contraire  ,  et  à  ceste  cause  sortirent 
de  la  ville  d'Arras  Querquelevan  et  le  bastart 
Cardon  ,  accompaigniez  de  trois  cents  hommes 
menans  trois  courteaux  pour  dillapider  la  place  , 
laquelle  ils  battirent  puis  cinq  heures  du  malin 
jusques  à  onze  heures ,  si  que  finablement  elle  fut 
reprinse  de  force  par  une  travée  ;  et  les  Franchois 
à  l'entrer  ens  occirent  une  femme  des  dix  com- 
paignons  ,  dont  les  dix  furent  pendus  et  les  aultres 
mis  à  renchon  ;  mais  se  ne  fut  faict  sans  perte  des 
assaillans ,  qui  remenèrent  leurs  gens  bleschiez  et 
morts  par  carrées  en  la  ville  d'Arras. 

CHAPITRE  CCIV. 


ConfédératioQ  faicte  avec  alliance  entre  Maximilian  ,  roi  des  Bomains  , 
monseigneur  l'archiduc ,  son  fils ,  et  Henri  roi  d'Angleterre  ,  de 
France  et  d'Irlande. 


En  ce  temps  fut  faicte  certaine  alliance  entre  le 
roj  des  Romains,  monseigneur  l'archiduc  son  fils  et 
le  rojd'Engleterre  et  de  France, seigneur  d'Irlande, 
d'aultre  part ,  par  meure  délibération  du  conseil , 
affirmée  et  conclue  comme  il  s'ensuit  : 

»  Premiei\  Que  de  ce  jour  en  avant  sera  bonne, 
seure ,  entière  et  durable  amitié  ,  alliance ,  con- 
fédéracion  et  union  ,  par  terre  et  par  mer,  eauwe 
doulce  et  rivières  ,  à  tousjours  durer  entre  les 
princes  susdits ,  leurs  hoirs  ,  leurs  seigneuries , 
pays ,  donations  ,  vassauJx  et  tous  leurs  subgects 
présens  et  advenir  ,  ecclésiastiques  et  séculiers^  de 
quel  degré  ou  condition  qu'ils  soient ,  tellement 
que  tous  leurs  vassaulx  et  subjects  d'ung  lez  et 
d'aultre  feront  plaisir  et  amitié  les  ungs  aux  aultres 
en  tous  lieux  et  places,  et  chacun  des  aultres 
debveront ,  en  suivant  toute  bonté  et  honneur  , 
traicter  en  amour  et  que  franchement  et  cer- 
tainement de  chacun  coslé  debveront  revenir  à 
tous  leurs  biens ,  meubles  ,  seigneuries  et  gai- 
gnagc  ,  autant  du  coslé  de  la  mer  que  de  l'aultre 
des  susdits  princes ,    en  tout  ou  en    partie  ,    ils 

revendront  et  demeureront  tant  qu'ils  viveront, 
et  franchement  partir  polront,  toutes  et  quantes 
fois  qu'il  leur  plaira ,  avec  leurs  navires ,  soit  à 
eulx  empruntés  ou  loués  ,  charriots ,  charrettes  , 
chevaulx,  armures  ,  marchandises  ,  biens  ,  choses 
quelles  qu'elles  soient ,  sans  avoir  empeschement 
tant  par  terre  comme  par  mer  et  eauwe  douce , 
ainsi  que  en  leur  propre  pays  et  marche  seroit  donné 
congié  de  ce  faire ,  si  que  par  ce  moyen  ne  leur 
convient,  ne  conviendra  quelque  sauf-conduit  gé- 
néral ne  particulier ,  saulf  tousjours  les  bons 
eslatuts  et  coustumes  des  villes ,  royalmes  et 
places ,  par  lesquelz  ce  dessusdict  traictié  ne  soit 
corrompeu  ne  amendri. 

»  Item.  Que  nous ,  nos  hoirs  ou  ceulx  à  venir , 
en  toutes  leurs  aultres  confédéracions  ou  alliances 
que  avecq  aultres  princes  ,  universitez  ,  coni- 
paignies  ou  quelques  aultres  personnes,  doyent 
faire  contract  qui  toucher  ou  regarder  puistauroy 
d'Engleterre;  par  ce  seront  comprins  là  en  droit 
tous  ceulx  qui  comprins  y  vouldront  estre  ,  en- 
semble leurs  hoirs  et  ceulx  advenir;  et  del'aultre 
costé  deveront  ledit  roy  d'Engleterre ,  ses  hoirs 
et  ceulx  à  venir  et  tous  leurs  con fédérez  et  alliez 
qu'ils  ont  avec  aultres  princes^  universitez,  géné- 
ralitez,  compaigniesou  aulcunes  aultres  personnes^ 
traictieret  besongner  tousjours,  saulf  nous,  nos 
hoirs  et  ceulx  à  venir  y  comprendre  ceulx  qui 
comprins  y  voulsissent  estr6. 

»  Ifem.Esi  accordé  et  baillié  que  nulles  desdictes 

parties  ne  pourra  donner ,  faire  ne  aider  conseil  ne 
faveur  aux  ennemis  apparans  de  l'aultre  costé  , 
que  iceulx  voldront  faire  grief  ou  nujsance  par 
terre,  par  mer,  par  eauwe  doulce  et  rivières, 
ains  debveront  faire  aide  l'ung  à  l'aultre  léal  de 
noblesse  et  de  gensdarmes  toutes  fois  que  besoing 
seroit. 

«  Toutes  lesquelles  amitiez  ,  confédéracions  et 
alliances ,  ensemble  leurs  traictiez ,  accordez 
amitiez  et  conclusions^  nous  Maximilian  ,  roj  des 
Romains  ,  et  Philippe,  duc ^  dessus  nommez,  pro- 
mectons  en  parolle  deroy  et  prince  ,  par  ces  pré- 
sentes pour  nostre  costé  ^  el  d'auUant  et  si  avant 
qu'il  nous  regarde  touche  et  est  en  nous,  en  tous 
leurs  poincts  et  chacun  d'eulx,  sans  enfraindre , 
mais  accomplir  en  cognoissance  de  toutes  et 
chascune  des  choses  dessus  dites.  Si  en  avons  nous 
ces  lettres  ouvertes  et  patentes  par  nous  faict 
faire  et  scellez  de  nostre  scel  y  appendant ,  en 
absence  de  nostre  grand  scel. 

»  Donné  en  nostre  ville  de  Dordreck  ,  le 
quatorzième  jour  de  febvrier  en  l'an  de  Nostre- 
Seigneur  mil  quatre  cent  quatre  vingt  et  huit,  et  de 
notre  règne  le  troisième.   » 

Le  contenu  de  ceste  alliance  fut  publié  en 
Yallenchiennes ,  le  quatorzième  jour  du  mois  de 
mars,  et  pareillement  en  aultres  villes  voisines. 

CHAPITRE   CGV. 

La  prinse  et  destruction  de  Isque  et  d' Ason . 

L'empereur  et  le  roj  son  fils  eslongnez  de  ces 
marches ,  les  pays  de  monseigneur  Philippe ,  qui 
lors  estoit  en  eage  de  adolescence,  furent  fort  déso- 
lez, foulez  vexez  et  traveilliez  par  cruelles  divisions 
qui  se  lanchèrent  à  tous  costés ,  carie  povre  peuple 
sans  justice,  agité  et  bersaudé  des  horribles  tour- 
billons de  guerre ,  estoit  comme  menbre  sans 
chief ,  navire  sans  gouvernail  et  brebis  sans  pasteur, 
souverainement  en  Brabant  et  en  Flandres;  mais, 
pour  extirper,  abolir  tout  malvais  plantaige  qui 
lorspuUuloit  en  divers  quartiers,  et  pour  réduire  à 
fruict  de  tranquillité  et  convalescence  lesdits  pays 
qui  jadis  llorissoient  en  habondance  d'honneur  et 
multiplication  de  richesse  ,  le  roy  des  Romains ,  par 
meur  conseil  et  précogitée  délibération  ,  donna 
puissance  et  auctorité  de  y  pourvoir  par  le  duc 
Albert  de  Zassen,  et  le  fit  lieutenant-général  de  lui 
et  de  monseigneur  l'archiduc  son  fils  ,  es  pays 
de  par-dechà.  Pareillement  il  fit  et  créa  Charles  de 
Croy  _,  chevalier  ,  prince  et  comte  de  Chimay  ,  son 
lieutenant  et  capitaine-général  de  son  pays  de 
Haynault.  Ainsi  donc  ces  deux  princes  ensemble 
unis  et  accompaignez  degranl  noblesse  ,  conduc- 
teurs de  guerre  el  gendarmerie,  taal  d'Allemagne 

que  de  Haynault,  par  une  proesse  et  haults  ex- 
ploix  clignes  de  mémoire,  labourèrent  à  la  res- 
source de  pajs  ;  et  advint ,  pendant  le  temps  que  le 
roj  estoit  en  Allemaigne ,  monseigneur  Philippe 
retourna  de  son  voyage  de  France,  et  avoit  de  son 
alliance  avec  les  trois  membres  de  Flandres  Gand , 
Bruges,  Louvain ,  Bruxelles^  Nivelle,  Likercke 
et  plusieurs  aultres  bonnes  villes,  forteresses,  chas- 
teaulx  ,  bourgs  ,  tous  forts  et  plaices  qui  tenoient 
son  parti;  et  couroit  la  voix  qu'il  se  mettoit  sus  pour 
ravitailler  Bruxelles,  pour  assiéger  Haulx  ou  faire 
quelque  emprise  au  quartier  de  Brabant  ,  qui 
lors  tenoit  pour  le  roy  des  Romains.  Pourquoi 
le  duc  de  Zassen  ,  qui  s'esforchoit  à  toute  dili- 
gence de  lui  donner  repoulse,  fît  son  amas  de  gens- 
darmes;  et  le  prince  de  Cliimay ,  d'aultre  costé, 
assembla  aulcuns  nobles  de  Haynault,  et  bon  nom- 
bre d'archiers  fort  bien  çn  poincts,  pour  besongner 
quand  temps  seroit. 

Il  y  avoit  un  fort  villaige  nommé  Isque  ,  situé 
entre  Bruxelles  et  Ny velles ,  qui  donnoit  confort, 
aide  et  subside  à  l'une  des  villes  ,  et  à  l'aultre  ,  au 
très  grand  détriment  du  parti  du  roy.  Aucunes 
gens  de  guerre  avoient  fortifié  l'église  dudit 
villaige  ,  séant  sur  ung  hault ,  et  pourveu  d'en- 
giens  à  pouldre  et  menue  artillerie  pour  leur 
deffense  et  faisant  aulcuns  bolverts ,  talus,  ra- 
vains  et  fossés  pour  empescher  les  advenues.  En 
cesle  église,  s'esloient  relirez  pour  saulveté  de 
leur  corps  ,  de  trois  à  quatre  cents  personnes,   la 


('488)  OE    JEAN    MOLINIÎT.  479 

pluspart  des  manans  du  villaige  ,  comme  pres- 
btres,  laboureurs,  jusnes  femmes,  anciennes 
gens  et  petits  enfans^  qui  tous  ensemble  se  con- 
fîoient  en  ceulx  des  aultres  villaiges,  lesquels  leur 
avoient  promis  secours  au  grand  destroict.  Le  duc 
de  Zassen  ,  adverti  de  leur  fortiffîcation  ,  proposa 
leur  livrer  ung  assault,  et  fît  scayoir  son  in- 
tention au  prince  de  Chimay,  lui  assignant  jour, 
heure  et  place  ,  où  le  trouveront  aux  champs  ,  et 
se  partit  le  duc  à  tout  mille  piétons  et  de  cent  à  six 
vingt  chevaux  pour  tirer  versisque.  Monseigneur 
le  prince  de  Chimaj  ,  asseuré  de  son  parlement , 
accompagné  du  seigneur  de  Sempy,  son  oncle  ,  du 
seigneur  de  Barbenchon ,  de  Robert  deMeleun,  du 
seigneur  de  Lens,  du  seigneur  de  Cambraye,  du 
prevost  d'Estrens  et  aultres  nobles  gentilshommes 
de  Haynault ,  bien  accoustrez  ,  désirant  le  bien 
et  salut,  de  quatre  à  cinq  cens  chevaulx  ,  par  ung 
samedi ,  septiesme  jour  du  mois  de  mars ,  environ 
onze  heures  en  la  nuict,  envoya  guides  et  piétons, 
devant  lesquels  passèrent  par  le  bois  de  Songne  , 
où  ils  se  fourvoièrent ,  mais  enfin  se  redressèrent 
à  la  Chapelle  Saincte-Catheline  ,  et  environ  six 
heures  du  matin  ,  premier  dimenchc  de  quaresme, 
qu'il  faisoit  grosse  brujne  ,  trouvèrent  le  duc  de 
Zassen  à  une  petite  lieuve  près  d'Isque ,  accom- 
paignié  comme  dit  est  ;  el  lors  joindirent  le  duc  et 
le  prince  leurs  puissances,  ensemble  furnies  de 
trois  serpentines,  eschelles  et  aultres  habillemens, 
pour  donner  l'assault.  A  l'abordement  du  village, 

se  mirent  en  bataille  piétons  devant  et  chevau- 
cheiirs  sur  aisles  ;  et  combien  qu'ils  approchas- 
sent à  peu  de  bruit ,  et  le  plus  couvertement  que 
faire  se  povoit ,  ils  furent  descouverts  du  guet 
du  clochier  ,  lequel ,  pour  donner  esfroy  et  res- 
veiller  ceulx  qui  leur  debvoient  donner  ayde  , 
firent  tirer. trois  ou  quatre  cops  de  grosengiens; 
et  d'aultre  part ,  les  Allemans  voyans  qu'ils  es- 
toient  descouverts ,  sonnèrent  leurs  gros  tam- 
burs,  et  tous  ensemble  gectèrent  ung  cry  grant 
et  horrible  ,  et  si  impétueulx,  que  ceulx  qui  pro- 
mis avoient  secourir  les  assiégés  ,  furent  si  horri- 
blement espouvantez,  qu'ils  fourèrent  les  bois, 
courans  que  lièvres. 

Les  Allemands  approchèrent  le  fort  ,  trouvè- 
rent chemins  quasi  inagressibles ,  caves,  fossés  , 
hayes  et  fortifficalions  ,  tellement ,  que  de  grand 
dangier  et  paine  de  corps  en  vindrent  à  chief  , 
et  à  l'abordement  cheminèrent  dessus  une  chaus- 
sée où  le  traict  à  pouldre  de  ceulx  de  l'église  tro- 
toit  par  dessus ,  aussi  legièrement  que  font  estoel 
de  paulme  sur  les  maisons ,  et  se  lanchoit  par- 
mi les  jambes  des  Allemands  ,  .qui  leur  estoit  dur 
et  grief  à  porter.  Et  de  première  face  trouvèrent 
ung  boulverl  devant  ladite  église  ,  tant  fort  et 
bien  edifliée  ,  que  impossible  sembloit  de  le  gai- 
gnier.  Toutesfois  l'assault  y  fut  donné  aspre  et 
cruel ,  environ  neuf  heures  au  jour ,  et  Allemans 
fichoient  leurs  picques  audit  boulvert ,  à  manière 
d'eschelles ,  et  rampoient  à  mont  comme  rats  en 

grenier  ,  et   quelque  deffence  que  l'on  y  secusist 
faire  ,   en  vindrent  à  leur  dessus  ,  puis  se   trou- 
vèrent devant  l'église  ;  mais  pour  éviter  le  traict 
et  le  ject  des  pierres,  se  lindrent  contre  les  murs 
d'icelle  ,  et  lors  les  archiers  de  Hajnault ,  ensem- 
ble les  harcquebutiers  d'Allemagne  tlroient  tant 
dru  et  fort  continuellement  aux  fenestres  du  clo- 
chier  ,   qu'il   n'estoit  homme  ni  femme  ,  s'il   es- 
toit  trouvé  à  descouvert  ,  qu'il  ne  fusist  attainct  ou 
vif,  navré  ou  niort.   Il  fust  persuadé  et  dict  plu- 
sieurs fois  aux  assiégez  ,  qu'ils  se  voulsissent  ren- 
dre  au  roi  des  Romains,  ou  aultrement_,  on  leur 
feroit  sentir  le  chault.  Mais  quelque  douce   re- 
monstrance  ou  menache  que  l'on  leur  fesist,  ne 
voldrent  acquiescer  au  voloir  dèsdits  seigneurs  ; 
pourquoi  la  nef  de  l'église  fut  alumée  à  dextre  et  à 
senestre  ,  et  lors  l'un  de  ceulx  du  clochier  boula 
son  bras  hors  par  une  fenestre,  faisant  semblant  de 
soi  vouloir  rendre  ,  et  test  après  le  curé  de  la  ville 
et  ung   aultre  presbtre  descendirent   en  bas,   et 
aulcuns  aultres  qui  les  suivoient  estoient  en  train 
de  descendre,  quand  ils  oirent  que  les  Allemans 
se  debattoient  ensemble  pour  le  curé  et  son  com- 
paignon  ,  que  aulcuns  d'eulx  ,  en  leur  langaige 
calengoient  estre  leurs  prisonniers.  Et  adonc  ceulx 
qui  avoient  bonne  volunté  d'eulx  rendre  ,  remon- 
tèrent au  clochier  ,    cuidans  par  ceste   noise   et 
murmure ,    que   ledit  curé  et    l'auitre    presbtre 
fussent  tuez  par  lesdits   Allemans,   et  aimèrent 
mieulx  attendre  l'aventure  avec  les  aultres ,  que 

cl'estre  si  liasUvemerit  despechiez.  Puis  quant  l'on 
appercheut  que  aultre  chose  ne  vouloient  faire, 
l'on  fit  de  rechef  alumer  ladite  église. 

Ce  temps  pendant,  ceulx  de  dedans  jectèrent 
ung-  enfant  hors  par  les  fenestres  ,  lequel  sans 
dangier  de  mort ,  fut  receu  par  les  AUemans. 
Le  feu  saillit  au  plus  haut  du  clochier  ,  lequel 
à  cose  fut  bruslé,  les  cloches  fondues,  les  gens  es- 
tans  es  sanctuaire  consommez  en  cendres,  et  le 
demourant  de  l'esglise  destruict  desfaict  et  dé- 
solé, qui  fust  chose  pileuse  et  lamentable.  Les 
piétons  pillèrent  et  ardirent  le  villaige  futèrent 
le  bois  ,  où  ils  trouvèrent  ceulx  qui  promectoient 
donner  secours  aux  assiégés.  Ils  furent  prestement 
saisis  et  menez  prisonniers  à  Vilnorde,  en  nom- 
bre de  cent  et  cinquante. 

Peu  de  temps  après,  et  par  ceste  même  armée, 
l'esglise  d'Asque,  séant  à  deux  lieuwes  près  de 
Bruxelles ,  fort  belle  et  grande,  munie  de  gens  de 
guerre ,  d'artillerie ,  et  bien  tournée  à  delïense  , 
où  s'estoient  bouttez  paisans,  laboureurs,  femmes 
et  enfans  ,  et  bon  nombre  de  gens  qui  ne  se  vou- 
loient  rendre  au  roi  des  Romains,  fust  sembla - 
blement  assaillie ,  conquise,  alumée,  bruslée,  et 
exilés  ensemble  tous  ceulx  qui  s'estoient  dedens 
retirez  ,  desquels  furent  oys  les  plus  piteux  dolou- 
reux  cris  et  lamentations  que  jamais  furent  faicts  ; 
car  ceulx  qui  les  oyrent  nescauroient  parler  sans 
amertume  de  cœur,  souspirer  ou  espandre  larmes. 

CHAPITRE  CCVI. 

La  rencontre  de  Bermerain  ;  faic^e  par  Ferry  de  Nonnelles  au  doin- 
maige  des  Franchois. 

Le  vingtième  jour  du  mois  de  mars ,  un  g-entil 
compaignon  de  guerre  nommé  le  Ghuun  d'Au- 
froiprel,  se  trouva  au  Quesnoj ,  et  advertit  les 
capitaines  de  la  ville ,  comment  aulcuns  Franchois 
départis  Njvelles  pour  tirer  en  Franche,  avoient 
couru  autour  de  Banaj  et  chargié  quarante  che- 
vaulx  et  trente  prisonniers  ,  laboureurs.  Ferry  de 
Nonnelles,  l'ung  desdils  capitaines,  dict  que  bon 
seroit  d'escarmucher  lesdits  Franchois.  Les  com- 
paignons  de  guerre,  douttant  lesfallaces,  finesses 
et  Iralficques  desdits  Franchois,  se  consentirent 
émis,  el  faindoient  l'ung  avoir  son  cheval  defferré , 
l'aultre  avoir  sa  selle  mal  rembourrée  ;  néant- 
moings  que  émis  que  voluntiers  ils  se  montèrent, 
et  en  assez  bon  nombre ,  tant  de  cheval  comme 
de  pieds  ,  se  partirent  du  Quesnoy  soubs  la  con- 
duicle  dudict  Ferry,  et  tirèrent  à  laPlancq  ù  Buoit, 
pensans  que  les  Franchois  passeroient  par  là  ; 
mais  quant  lesdits  Franchois  passèrent  autour  du 
Quesnoy ,  hourdés  de  leur  proye  ,  voyans  que  ame 
nesortoit  hors,  ils  se  doubtèrent  qu'on  tenoitsur 
eulx ,  si  se  hastèrent  de  prévenir  le  passage  et 
gaigner  ladite  Plancq  _,  et  quant  ils  percheu- 
rent  les  Bourguignons  qui  illecq  les  attendoienl 

a  puissance  tant  achevai  comme  à  pieds,  ils  ti- 
rèrent en  hault ,  habandonnèrent  leur  butin,  cui- 
dans  passer  à  Bermerain  ;  et  lors  Ferry  de  Non- 
nelles  lequel,  jà  soit  ce  qu'il  fust  petit  de  corsaige, 
se  estoit-il  magnanime  de  corraige ,  sublil  en 
guerre  et  esprins  de  grand  hardiesse,  proposa 
de  les  combatre  et  choisi  environ  vingt  chevau- 
cheurs  Bourguignons  de  sa  bende ,  fort  bien  en 
poinct,  pour  tirer  audit  Bermerain.  Et  pour  ce 
que  les  piétons  ne  les  povoient  suivir  pour  les 
recoeillir  et  assister  ,  il  se  advisa  que  vingt 
chevaulcheurs  les  mieux  montez  meclroient  der- 
rière eulx  vingt  piétons ,  gens  à  l'eslite ,  archiers 
et  picquenaires ,  comme  ils  firent,  et  galloppèrent 
tant  qu'ils  se  trouvèrent  en  barbe  contre  les  Fran- 
chois.  Adonc  lesdils  Franchois ,  qui  estoient  en- 
viron soixante  chevaulx  fort  bien  en  poinct , 
vojans  venir  contre  eulx  seulement  quarante  che- 
vaulx ,  car  ils  ne  se  doubtoient  de  ceulx  qui  es- 
toient montez  arrière,  attendirent hardiement  et  de 
pied  coy  lesdits  Bourguignons  ,  et  sitost  qu'ils 
les  appercheurent ,  donnèrent  premiers  dedens 
eux,  et  les  Bourguignons  les  receurent  vigoreu- 
sement,  et  lors  ceulx  qui  estoient  derrière  lesdits 
chevaucheurs  descendirent  et  devindrent  piétons 
qui  fort  bien  se  portèrent  à  la  besongne  ,  et  le 
hurt  fut  si  vigoreulx  d'une  part  et  d'aultre ,  qu'il 
y  eut  que  lances  que  demi  lances  rompues  plus 
de  dix-huit. 

Entre  les  rultres  qui  donnèrent  dedens,  Ferry 
de  Nonnelles  fust  horriblement  battu,  et  receut 

divers  cops  d'espées  et  de  lances.  On  lui  tira  de 
force  sa  serrette,  et  fut  bleschiée  en  la  teste  ;  et 
celui  qui  ainsi  le  blescha ,  fut  par  lui  navré  en  la 
cuisse.  Et  fust  l'escarmuche  assez  long-.  Mais  quand 
les  piétons  furent  sur  pieds,  ils  deffirent  la  mes- 
lée  des  picques  et  de  traict  à  main;  et  fust  ledit 
Ferry  rescous  de  ce  dangier  par  Morlet  du  Ques- 
noj  ,  et  aultres ,  qui  plus  vistes  et  animez  que  petis 
lions,  tellement  tiroient ,  lanchoient  et  perchoient, 
tant  sur  chevaulx  que  sur  gens,  que  Franchois  fu- 
rent rompus ,  deffaicts  et  desconfîs  ,  sans  qu'il  y 
eut  quelque-ung  mort  en  place,  ne  d'ung  costé  ne 
d'autre  ;  mais  les  Franchois  ,  desquels  estoit  capi- 
taine Guillaume  d'Anvarle  ,  demorèrent  prison- 
niers environ  quarante  ,  les  six  nobles  hommes,  les 
vingt  quatre  hommes  d'armes,  et  les  vingt  archiers, 
plusieurs  chevaulx  furent  navrez  sur  le  camp; 
leurs  proies  et  prisonniers  rescous  entièrement 
furent  menez  au  Quesnoy,  et  dix  Bourguignons 
les  mieulx  montez,  donnèrent  la  chasse,  lesquels 
prindrent  et  ramenèrent  huit  Franchois,  et  tourna 
le  remanant  en  fuyle  ;  ils  avoient  acoeilli  grand 
butin,  qui  fut  converti  en  hutin ,  et  estoient  fleur 
de  gens  d'armes  de  quatre  compaignics ,  du 
seigneur  des  Querdes,  du  marissal  de  Goy ,  du 
seigneur  de  Montoison,  et  de  Saint  -  Pierre  le 
Moustier.  Si  furent  mis  à  renchon,  et  payèrent 
les  hommes  d'armes  quarante  -  deux  francqs  , 
et  les  archiers  vingt  et  un  francqs  ,  puis  retournè- 
rent en  leur  garnison. 

CnnosiQCF.s.  T.  XLV.  —  J.  Molinet.  III.  3o 

Le  principal  conducteur  desdicts  Franchois 
estoit  natif  de  Haynault ,  nommé  Pierrot  de  la 
Place ,  lequel ,  à  cause  de  deux  homicides  par  lui 
perpétrez,  estoit  banuj  du  pays;  il  se  rendit  Fran- 
chois, et  devint  ennemi  ;  et  pour  ce  qu'il  cognois- 
soit  les  passages  et  les  riches  censiers  et  person- 
naio-es,  il  guidoit  compaignons  aventureux,  pillars, 
foeillars  et  laroncheaux ,  et  avoit  régné  l'espace  de 
onze  à  douze  ans,  faisant  maulx  innumérables ,  te- 
nant le  pays  en  subjection  où  il  fit  dommaige 
de  cinquante  mille  francqs.  Si  fust  ledict  Pierrot 
attrappé  avec  les  aultres  ;  il  ])romist  grand  argent 
à  deux  compaignons  qui  le  laissèrent  eschaper  ; 
mais  il  fut  retrouvé  en  ung  buisson  deschirant 
ses  houseaux ,  par  ung  gentil  compaignon  nommé 
Soyquin  de  la  Mothe.  Si  fust  par  lui  si  près  dé- 
tenu, serré  et  enferré  qu'oncques  puis  n'eschap- 
pa.  Il  offrit  six  cents  escus  de  marcq  pour  avoir 
sa  vie  saulvê  ;  et  congneut  que  lui  et  quarante  de 
ses  complices  ,  par  trois  nuicts ,  s'e^toient  trouvé 
devant  et  au  tour  delà  ville  duQuesnoy,  pourtaster 
l'espesseur  et  haulteur  de  la  muraille ,  la  largeur 
et  parfondité  des  fossez  ,  sans  que  le  guet  s'en 
peusist  appercevoir;  les  eschielles  furent  faictes 
à  Guise ,  peinctes  de  noir ,  et  à  belles  propices 
pour  embler  de  nuict  la  ville  du  Quesnoy  j  le  jour 
fut  prins  pour  achever  l'entreprinse ,  et  les  person- 
naiges  qui  la  voloient  exécuter  dénommez  et  pré- 
parez ;  mais  le  seigneur  des  Querdes  manda 
haslivement  la  garnison  de  Guise,  pour  aller  avecq 

monseigneur  Philippe  en  Flandres  soi  mectre  au- 
dessus  de  ceulx  d'Yppre  ,  par  quoi  le  faict  fust  du 
tout  rompu  et  l'entreprinse  fardée. 

L'on  fit  diligente  inquisition  au  Quesnoj,  et  fut 
visitée  la  muraille,  ensemble  les  fossez  de  la  ville , 
pour  scavoir  si  ledit  Pierrot  le  disoit  par  cautelle  ; 
et  fut  trouvé  véritable  tout  ce  qu'il  avoit  mis 
avant  ;  mais  nonobstant  ses  raisons ,  il  fut  coa- 
dampnéà  estre  escartelépour  ses  démérites,  comme 
ennemi  des  pays  ;  et  ceulx  de  Mous  qui  l'achetèrent 
trop  chièrement  et  trop  plus  qu'il  ne  valoit ,  en 
firent  l'exécution  ,  dont  le  peuple  fust  plus  jojeulx 
<jue  si  un  nouveau  corps  sainct  estoit  ressuscité. 


CHAPITRE   CCVI. 

Le  prinsc  de  Villevordepar  les  Bruxellois  sur  les  Malluois. 

Les  Allemands,  gardiens  de  la  ville  de  Villevorde 
tenatis  pour  le  roy  des  Romains ,  se  deslogèrent 
pour  aller  en  l'ost  du  duc  de  Zassen ,  accompia- 
gnié  du  prince  deChimay,  du  duc  de  Chièvres,  et 
autre  noblesse  de  ïLiynault ,  et  laissèrent  la  garde 
de  ladicte  ville  es  mains  des  Malinois,  lesquels,  à 
prime  venue  ,  firent  si  grant  cliière  ensemble  de 
boire  et  de  menger ,  que  aucuns  d'eulx  s'endor- 
mirent ,  les  aultres  s'enyvrèrent  et  laissèrent  les 
gens  de  la  ville  quasi  en  non  chaloir.  Les  Bruxel- 
lois ^  cognoissans  de  long-temps  par  expérience, 

oo. 

comme  voisins  font,  leur  manière  de  faire,  trop 
mieulx  que  des  Allemands  qui  leur  étaient  étran- 
giers;  et  long-temps  bien  adverti  de  leur  recoeil 
en  Villevorde,  présupposans  qu'ils  buveroient 
d'autant  comme  ils  firent,  par  quoi  l'on  les  pou- 
roit  surprendre  en  desroj  ;  se  partirent  de  Bruxel- 
les en  grant  nombre  ,  le  troisième  jour  d'apvril 
environ  onze  heures  de  nuict,  et  sans  faire  ne 
bruict  ne  rujt,  mais  fort  secrettement  et  de  faict 
précogité,  se  trou^'èrent  devant  Villevorde  entre 
trois  et  quatre  heures  du  matin,  oij  ils  entrèrent 
facillement  par  le  quartier  qui  leur  estoit  le  plus 
convenable  ;  si  que  finablement ,  sans  résistance 
et  par  faulte  du  guet,  ils  prindrent  ^  pillèrent  et 
brûlèrent. 

Adoncq  les  Malinois ,  qui  reposoient  leur  sang 
doulcement ,  furent  resveillez  durement ,  et  leur 
vint  à  grande  dureté  d'estre  si  tost  et  impétueuse- 
ment deslogez.  Aucuns  d'eulx  furent  occis,  les 
aullres  prisonniers ,  et  ramenez  en  Bruxelles ,  à 
grant  joye;  aulcuns  navrez,  et  aultres  saulvez  au 
chasteau .  Ensemble  le  butin  fust  chargié  sur  eau  we, 
sur  chariots  et  sur  chevaulx.  Lors  furent  Malinois 
mallement  surprins  ,  par  ce  que  ceulx  d'entre 
eulx  qui  dévoient  veiller  s'estoient  endormis  , 
ceulx  qui  dévoient  les  aultres  garder  furent  prins, 
et  ceulx  qui  debvoient  les  aultres  prendre  et  hap- 
pez furent  attrappez.  Le  dimanche  ensuivant,  les 
Flamengs,  à  puissance  de  quatre  cens  chevaulx  et 
bon  nombre  de  piétons  ravitaillèrent  la  ville  de 

Bruxelles  de  deux  cent  cinquante  charriots  de  vi- 
vres nécessaires,  et  pourveurent  de  vingt-cinq  ser- 
pentines ,  de  quatre  courtaulx ,  avecq  la  suite  de 
pouldre  et  de  pierres. 


CHAPITRE   CCVII. 

Le  parlement  du  duc  de  Zassen  et  de  monseigneur  Philippe. 

Coin  SIDÉRÉ  la  grande  perte  et  désertion  des  pays 
apparans  de  tresbuscher  en  ruyne  perpétuelle, 
aucuns  personnaiges  esprins  de  bonne  volunté , 
pensèrent  que  bon  seroit  parlementer  les  parties 
ensemble,  affîn  de  venir  à  quelque  bon  traictié;  car 
monseigneur  le  duc  de  Zassen^  lieutenant  du  roy, 
avoit  auctorité  de  faire  et  la  guerre  et  la  paix  ;  et  lui 
estant  devant  Louvain  ,  accompaignié  du  prince  de 
Chimay,  du  seigneur  de  Chièrres,  du  sieur  Cor- 
nille  de  Berghes  ,  et  autre  noblesse  ,  tant  d'Al- 
lemaigne  comme  delà  langue  Walonne,  se  tint 
aulx  champs  entre  deux  rivières^  en  lieu  assez  fort  ; 
et  se  condescendit  voluntiersau  parlementer ,  pour 
cognoistre  au  vif  l'intention  de  monseigneur  Phi- 
lippe, qui  lors  estoit  audict  Louvain  ,  avecq  forte 
bande  des  Franchois,  Liégeois  et  Brabanchois.  Le 
jour  futprins  ;  etle  lieu  pour  ce  faire ,  et  furentdon- 
nez  saulf-conduicts  et  asseurance  l'ung  âl'aultre, 
pour  chacun  d'eulx  et  pour  cent  iiommes  de  cha- 
cune partie,  et  furent  envoyez  avanl-courieurs  a 

l'environ  du  lieu  ,  pour  descouvrir  el  percevoir 
s'il  n'y  avoit  quelque  secrette  embusce  ;  et  quant 
chacune  partie  se  tint  pour  bien  asseurée  ,  le  duc 
de  Zassen  triumphant,  habitué  ayant  un  chapeau 
ducal  fort  bien  aorné  de  riches  pierres  précieuses  , 
se  trouva  premier  au  camp  et  avecqlessiens,  montez 
sur  fleur  de  chevaulx  ;  et  avait  illecq  fait  amener 
une  demi-pippe  de  vin  du  Rhin  ,  pour  boire  les  com- 
paignons. 

Puis  monseigneur  Philippe ,  ayant  de  son  costé 
le  seigneur  de  Chanteraine,  sire  Robert  d'Aren- 
bergh ,  Granes  de  Guerre,  et  autres  nobles  te- 
nans  son  parti,  se  trouva  audit  camp,  et  en  appro- 
chant le  duc  s'arresta  ung  petit  ;  le  duc  pareille- 
ment s'approcha  de  lui,  et  de  rechief  monseigneur 
Philippe  s'avancha,  tellement  qu'ils  se  joindirent 
ensemble ,  si  qu'ils  s'embraschèrent  l'ung  l'aultre  ^ 
estant  chascun  dessus  son  cheval  :  et  pour  inter- 
préter leurs  devises,  qui  durèrent  plus  d'une  grosse 
heure,  estoit  illecq  ung  trusseman. 

Ce  temps  pendant,  nobles  chevaliers,  gentils- 
hommes et  compaignons  de  guerre  se  entremes- 
lèrent  ensemble  ^  tant  d'un  parti  comme  de 
l'aultre,  oij  il  y  eut  plusieurs  devises  entre  eulx, 
et  y  fut  mise  si  bonne  police^  qu'il  ne  s'ensuivit 
murmure,  noise,  ne  débat,  ne  tenchon.  Je  n'ai 
peu  scavoir  au  cler  le  ».  'ntenu  ne  les  devises  du 
parlement  de  ces  deux  gra.ids  personnaiges  ;  mais 
la  commune  renommée  estoit  que  le  duc  de  Zassen 
persuadoit    à   monseigneur  Philippe  et  exhortoit 

qu'il  rendisist  au  roi  et  à  monseigneur  l'archiduc 
son  fils,  les  villes,  forteresses  et  places  qu'il  tenoit , 
et  renonchast  à  la  paix  de  Bruges ,  priant  merchj 
au  roi ,  recognoissant  son  mésus  et  que  le  roj  lui 
pardonneroit  en  lui  rendant  son  estât  comme  de- 
vant. A  quoi  monseigneur  Philippe  respondit  qu'il 
ne  se  sentoit  riens  avoir  mespris  contre  leroj,  ne 
mesme  contre  monseigneur  l'archiduc  son  fils ,  et 
qu'il  n'estoit  conseillé  de  faire  ce  qu'il  mectoit 
en  avant  ;  et  à  tant  se  départirent ,  et  chacun  re- 
tourna à  son  mieulx. 

